
La guerre est ma patrie, 
Mon harnois, ma maison 
Et en toute saison 
Combattre c'est mai vie. 


CONTRASTUL 


Priveşte-ntâi acest portret, 
apoi pe-acela... 

Ciudată plăsmuire! 

Nici n-ai zice că sunt frați. 
HAMLET 


ltima parte a secolului al XV-lea a pregătit 

succesiunea unor evenimente viitoare, 

ridicând Franța la acel formidabil stadiu al 
puterii sale care, de atunci, a fost din timp în timp 
principalul obiect al invidiei celorlalte naţiuni europene. 
Înaintea acestei perioade, Franța trebuise să lupte pe 
viață şi pe moarte împotriva englezilor, care puseseră 
stăpânire pe cele mai frumoase provincii ale ei; eforturile 
desperate ale regelui şi vitejia poporului francez abia au 
putut salva restul regatului de jugul străin. Dar aceasta 
nu era singura primejdie care ameninţa. Prinții posesori 
ai marilor feude ale coroanei, şi îndeosebi ducii 

Burgundiei şi Bretaniei izbutiseră să subțieze atât de 
mult legăturile lor feudale, încât nu şovăiau ca la cel mai 
neînsemnat pretext să ridice stindardul împotriva 
suzeranului lor, regele Franţei. În timp de pace, ei îşi 
guvernau feudele ca suverani absoluţi, iar casa de 
Burgundia, care stăpânea provincia cu acest nume, 
precum şi cea mai frumoasă şi mai prosperă parte a 
Flandrei, era ea însăşi atât de bogată, atât de puternică, 
încât nu ceda un pas în fața coroanei, nici în măreție, 
nici în forță. 

Imitând exemplul dat de marii feudali, fiecare vasal 
mai mic al coroanei îşi aroga atâta independenţă cât îi 
îngăduia distanța ce-l despărțea de puterea suverană, 
întinderea feudei sau tăria castelului său; scăpând de 
sub acțiunea legii, aceşti mici tirani se dedau 
nepedepsiți la cele mai sălbatice excese ale unor 
neînchipuite samavolnicii şi cruzimi. Numai în Auvergne 
se numărau peste trei sute de asemenea nobili 
independenți, pentru care incestul, asasinatul şi raptul 
erau îndeletniciri obişnuite, cunoscute de toată lumea. 

Pe lângă toate aceste rele, o altă plagă provocată de 
nesfârşitele războaie dintre francezi şi englezi se adăuga 
la nenorocirile acestui regat atât de zguduit. În diverse 
părți ale Franței se alcătuiseră din lepădăturile tuturor 
celorlalte țări numeroase bande de soldați, sub 
conducerea unor ofițeri pe care şi-i alegeau ei înşişi 
dintre aventurierii cei mai cutezători şi mai norocoşi. 
Aceşti luptători mercenari îşi vindeau săbiile pentru un 
timp anumit celui care plătea mai bine; iar atunci când 
nu-şi puteau plasa serviciile, luptau pe socoteala lor, 
cucerind castele şi fortărețe, pe care le foloseau drept 
locuri de refugiu, luând prizonieri care se răscumpărau 

pe bani, storcând tribut de la satele lipsite de apărare ca 
şi de la ţinuturile înconjurătoare, şi îndreptățind prin tot 
felul de fărădelegi poreclele de Tondeurs şi Ecorcheurs 
ceea ce înseamnă tunzători şi jupuitori. 

În mijlocul ororilor şi calamităților inerente unei stări 
atât de nefericite a afacerilor publice, o risipă nesăbuită, 
deşănțată, făcea faima nobililor de rang mai mic, ca şi a 
marilor seniori. Urmându-le pilda, vasalii lor, înconjurați 
de un lux orbitor, dar grosolan, iroseau bogățiile stoarse 
de la popor. Un ton de galanterie romantică şi 
cavalerească, pe care totuşi o dezonora adesea o 
destrăbălare neînfrânată, caracteriza relaţiile dintre cele 
două sexe; se folosea încă limbajul cavalerilor rătăcitori, 
se respectau legile lor, deşi simțământul pur al unei 
iubiri curate şi generoasele avânturi pe care aceasta le 
inspiră nu mai înfrânau, nu mai răscumpărau excesele. 
Luptele şi turnirele, petrecerile şi chefurile care se 
țineau lanț la fiecare curte, cât de mică, atrăgeau în 
Franța pe toţi aventurierii, şi rareori se întâmpla ca, o 
dată ajunşi acolo, să nu găsească prilejul de a pune în 
practică acea îndrăzneală oarbă, acel spirit temerar şi 
activ cărora patria lor mai fericită nu le dădea frâu liber. 

Într-o asemenea epocă, şi ca pentru a salva acest 
frumos regat de toate urgiile care îl amenințau, tronul ce 
se clătina a fost ocupat de regele Ludovic al XI-lea, al 
cărui caracter, oricât de crud în sine, a înfruntat, a 
combătut şi într-o mare măsură a neutralizat relele 
timpului, aşa cum otrăvurile cu însuşiri opuse au 
puterea, precum spun vechile cărți de medicină, să se 
neutralizeze una pe alta. 

Pe atât de viteaz pe cât era necesar spre a atinge un 
sue Si şi polies madoa nu poseda nici cea mai mică 

scânteie a acelei virtuți romantice sau a acelei mândrii 
totdeauna îmbinată cu ea, care duce mai departe lupta 
pentru onoare chiar atunci când scopul util a fost de 
mult atins. Calm, şiret, adânc preocupat de interesul 
său personal, sacrifica orice, chiar mândria şi pasiunile, 
dacă acestea ar fi putut dăuna intereselor sale. Îşi 
tăinuia cu cea mai mare grijă adevăratele simțăminte şi 
scopuri de toți aceia care-l înconjurau şi repeta adesea: 
„Regele care nu ştie să se prefacă nu ştie să domnească” 
şi că în ceea ce-l priveşte pe el, „dacă ar şti că boneta sa 
îi cunoaşte secretele, ar arunca-o în foc”. Nici un om de 
pe vremea lui sau din oricare alta n-a ştiut mai bine ca 
el să profite de slăbiciunile semenilor şi să nu cedeze o 
iotă printr-o îngăduință inspirată când nu trebuia, de 
propriile sale slăbiciuni. 

Era atât de răzbunător şi de crud, încât găsea o 
plăcere în frecventele execuţii pe care le ordona, dar 
după cum nici o scânteie de milă nu l-a putut determina 
vreodată să-i cruțe pe aceia pe care îi putea condamna 
în linişte, tot astfel nici o sete de răzbunare nu l-a 
împins nicicând la vreo violență prematură. Rareori se 
arunca asupra prăzii mai înainte ca aceasta să se fi aflat 
în întregime la discreţia lui şi să fi pierdut orice speranţă 
de salvare; îşi tăinuia toate acțiunile cu atâta grijă, încât 
planurile lui nu erau niciodată aflate decât în clipa 
înfăptuirii lor. 

Tot astfel zgârcenia lui se preschimba în risipă 
aparentă când era nevoie să miluiască pe favoritul sau 
pe ministrul vreunui prinț rival, să abată vreo lovitură 
amenințătoare sau să destrame o alianță înjghebată 
împotriva lui. lubea femeia şi plăcerile vieţii, dar nici 
dragostea, nici vânătoarea, deşi acestea erau marile lui 

pasiuni, nu l-au făcut vreodată să uite de grija pe care o 
acorda cu cea mai mare punctualitate treburilor publice 
şi afacerilor regatului său. Cunoştea profund oamenii şi 
învățase acest lucru coborând personal în mijlocul lor. 
Deşi era mândru şi arogant din fire, desconsidera 
diferenţierile arbitrare din societate, ceea ce în epoca 
aceea era privit ca o ciudăţenie nefirească de rău augur, 
neşovăind să aleagă din păturile cele mai de jos oameni 
cărora le încredința posturi de cea mai mare importanţă, 
şi se pricepea atât de bine să-i aleagă, încât rareori era 
dezamăgit în ceea ce privea calităţile lor. 

Totuşi şi în firea acestui monarh prefăcut şi abil 
existau contradicții, căci natura umană este prea puţin 
uniformă. El, cel mai fățarnic, cel mai puțin sincer 
dintre oameni, a săvârşit totuşi unele din marile greşeli 
ale vieţii sale, crezând prea mult în onoarea şi 
integritatea altora. Aceste greşeli păreau determinate de 
un rafinament excesiv al politicii, care-l împingea să 
simuleze o încredere nelimitată în aceia pe care îşi 
propunea să-i păcălească, căci în conduita sa obişnuită 
era mai duşmănos şi mai bănuitor decât orice tiran care 
a existat vreodată. 

Mai pot fi arătate două trăsături spre a completa 
schița acestui caracter excepţional care-l ridica printre 
suveranii cu comportări cavalereşti, aspre, din acele 
vremuri, la rolul de păzitor al unor fiare sălbatice, pe 
care a izbutit până la urmă să le domine printr-o 
superioară înțelepciune şi prin politică, prin împărţirea 
hranei şi printr-o oarecare ascultare impusă cu forța, 
fiare care dacă n-ar fi fost supuse prin abilitatea lui, ar fi 
ajuns să-l sfâşie în bucăți numai prin puterea lor. 

Cea Sint diere aceste trăsături era o înclinare 

excesivă spre superstiție, pedeapsă cu care cerul îi 
loveşte adeseori pe cei ce rămân surzi la preceptele 
religiei. Ludovic n-a încercat niciodată să-şi potolească 
remuşcările stârnite de acţiunile lui reprobabile prin 
vreo schimbare a conduitei sale machiavelice, ci s-a 
străduit zadarnic să înăbuşe şi să amuţțească acest 
simțământ chinuitor prin practici superstițioase, prin 
penitenţe severe şi prin daruri mărinimoase în favoarea 
clerului. A doua trăsătură, cu care cea dintâi se leagă 
uneori în chip straniu, era o predispoziție pentru plăceri 
vulgare şi pentru orgii tainice. Acestui suveran mai 
înțelept, sau cel puțin mai abil decât oricare altul din 
vremea lui, îi plăcea viața obişnuită, şi fiind el însuşi un 
om de spirit, gusta vorbele de duh şi conversațiile vioaie 
mai mult decât s-ar fi putut aştepta de la celelalte 
trăsături ale caracterului său. Uneori se lăsa chiar 
antrenat în aventuri comice, iscate de intrigi mărunte, 
cu o uşurinţă prea puţin corespunzătoare firii sale, de 
obicei rezervată şi bănuitoare. Îi plăcea atât de mult un 
anumit soi de galanterie prea puţin onorabilă, încât a 
făcut astfel ca un număr de anecdote vesele şi 
licenţioase răspândite pe socoteala lui să fie strânse 
într-o colecție bine cunoscută de bibliomani, în ochii 
cărora (căci lucrarea poate fi gustată numai de aceştia) 
ediția autentică este foarte prețioasă. 

Graţie firii energice şi prudente, deşi de loc plăcute, a 
acestui monarh, cerul, care trimite furtuna ca şi ploaia 


1 Această ediție princeps (ediţie inițială), care e mult căutată de cunoscători, a 
fost intitulată: O sută de nuvele, conţinând o sută de povestiri noi, care sunt 
foarte plăcute de istorisit în toate bunele companii pentru înveselire. Paris, 
Antoine yord Fără data cadu tipăririi; in folio gotic. Vezi De Bure. (n. a.) 


+ 


SJS 


DET VEJ JA 
i DEE 


cea blândă, s-a îndurat să dăruiască marii națiuni 
franceze binefacerile unei guvernări, pe care ea le 
pierduse aproape cu totul la urcarea lui pe tron. 

Înainte de a urma la domnia tatălui său, Ludovic 
dăduse dovadă mai curând de vicii decât de talente. Cea 
dintâi soție a lui, Margareta de Scoția, a sucombat sub 
săgețile calomniei la curtea soțului ei, unde, fără 
încurajările personale ale lui Ludovic, nimeni n-ar fi 
îndrăznit să rostească un singur cuvânt împotriva acelei 
blajine şi nedreptățite prințese. A fost un fiu 
nerecunoscător şi răzvrătit, o dată conspirând pentru 
răpirea părintelui său, iar altă dată declarându-i fățiş 
război. Pentru cea dintâi ofensă a fost exilat în 
Dauphiné, feuda lui, pe care a guvernat-o cu o deosebită 
înțelepciune; pentru cea de a doua a fost osândit în exil 
perpetuu, ceea ce l-a determinat să-şi încredințeze viața 
şi chiar să ceară mila ducelui de Burgundia şi a fiului 
acestuia, la curtea cărora s-a bucurat, până la moartea 
tatălui său survenită în 1461, de o ospitalitate destul de 
mediocru răsplătită mai târziu. 

Încă de la începutul domniei sale, Ludovic era cât pe 
ce să fie doborât sub loviturile unei ligi înjghebate 
împotriva lui de marii vasali ai Franței, în fruntea cărora 
se afla ducele de Burgundia, sau mai bine zis fiul 
acestuia, contele de Charolais. Aceştia au ridicat o 
armată puternică, au asediat Parisul şi au dat chiar sub 
zidurile lui o bătălie cu rezultat îndoielnic, aducând 
monarhia în pragul. pieirii. În asemenea împrejurări se 
întâmplă de obicei ca cel mai şiret din cei doi 
conducători de oşti să culeagă roadele, dacă nu chiar 
gloria bătăliei disputate. Ludovic, care dăduse dovadă de 
o mare vitejie ee ai în timpuh bătăliei de la 

Montlhery, datorită înţelepciunii sale, a ştiut să profite 
de rezultatul ei nedecis ca şi când izbânda ar fi fost de 
partea lui. A căutat să câştige timp până ce inamicii săi 
au rupt alianța şi a semănat discordie cu atâta dibăcie 
printre puternicii lui duşmani, încât alianţa lor „pentru 
binele public” aşa cum o numeau, dar care în realitate 
avea drept scop de a nu lăsa să supraviețuiască decât o 
umbră de monarhie franceză, s-a destrămat de la sine şi 
n-a mai renăscut niciodată într-o formă atât de 
amenințătoare. Începând din perioada aceea, Ludovic, 
scăpat de orice pericol din partea Angliei, grație 
războaielor civile dintre casele de York şi Lancaster, şi-a 
închinat forțele ani de-a rândul, ca un medic nemilos 
dar destoinic, vindecării, când prin remedii blânde, când 
prin foc şi sabie, a rănilor statului, sau mai curând 
localizării cangrenei mortale care-l rodea. El s-a străduit 
deocamdată, dacă nu să stârpească, măcar să 
stăvilească brigandajul acelor aşa-zise Companii Libere, 
şi samavolniciile nepedepsite ale nobilimii; astfel, puţin 
câte puțin, printr-o veghe neîncetată, a consolidat cât de 
cât propria sa autoritate regală sau a izbutit s-o mai 
macine pe aceea a duşmanilor săi. 

Totuşi, regele Franţei rămânea înconjurat de îndoieli 
şi primejdii. Membrii ligii „Pentru binele public”, deşi 
dezbinați, existau încă, şi, ca trupul unei reptile, ei 
puteau să se unească şi să devină din nou primejdioşi. 

Dar un pericol şi mai amenințător era puterea 
crescândă a ducelui de Burgundia, pe atunci unul 
dintre cei mai mari prinți din Europa, al cărui rang era 
puțin diminuat printr-o foarte uşoară dependenţă a 
ducatului său față de coroana Franţei. 

sarol, m EER Cutezătorul sau mai curând 

Temerarul, căci cutezanța sa mergea până la temeritate, 
până la frenezie, purta pe atunci cununa ducală a 
Burgundiei, arzând de nerăbdare să facă din ea o 
coroană regală şi independentă. Caracterul acestui duce 
prezenta în toate privințele un contrast izbitor față de 
acela al lui Ludovic al XI-lea. 

Ludovic era calm, chibzuit, şiret, niciodată stăruind 
într-o acțiune fără sorți de izbândă, şi niciodată 
părăsind-o când părea să aibă succes, oricât de 
îndepărtată ar fi fost perspectiva acestuia. Geniul 
ducelui era diametral opus: el se arunca în mijlocul 
primejdiilor pentru că le iubea, şi al dificultăților pentru 
că le disprețuia. Aşa precum Ludovic nu-şi sacrifica 
niciodată interesul pentru pasiunile sale, Carol, 
dimpotrivă, nu-şi sacrifica niciodată pasiunile sau chiar 
capriciile, pentru orice altceva. Cu toate legăturile 
apropiate de rudenie care-i uneau, cu tot sprijinul pe 
care ducele şi tatăl său îl dăduseră lui Ludovic în timpul 
exilului acestuia - pe când era Delfin? — se urau şi se 
disprețuiau reciproc. Ducele de Burgundia dispreţuia 
politica vicleană a regelui şi atribuia lipsei de curaj 
faptul că acesta încerca prin tratate, prin corupție şi 
prin alte mijloace indirecte să-şi procure avantaje pe 
care el, în locul regelui, le-ar fi dobândit cu armele. De 
asemeni îl ura pe rege nu numai pentru ingratitudinea 
cu care îi plătise bunăvoința sa de odinioară, pentru 
jignirile şi imputările personale pe care ambasadorii lui 
Ludovic i le aduseseră pe când tatăl lui trăia încă, dar 
îndeosebi pentru sprijinul pe care acesta îl acorda în 

secret cetățenilor nemulțumiți din Gand, Liège şi din 
alte oraşe mari ale Flandrei. Aceste cetăți turbulente, 
geloase de privilegiile şi mândre de bogățiile pe care le 
posedau, se ridicau adesea împotriva suzeranilor lor, 
ducii de Burgundia, şi niciodată nu se întâmpla să nu 
găsească încurajări tainice la curtea lui Ludovic, care 
folosea orice împrejurare pentru a stârni tulburări în 
feudele preaputernicului său vasal. 

Disprețul şi ura ducelui îi erau plătite de Ludovic cu 
aceeaşi monedă, deşi el îşi ascundea sentimentele sub 
un văl de nepătruns. Era cu neputinţă ca un om atât de 
ager să nu disprețuiască acea încăpățânare îndârjită 
care nu renunță niciodată la planurile sale, oricât de 
nefaste ar putea fi urmările lor, acea pornire oarbă care 
se aruncă la acţiune fără a ţine seama nici o clipă de 
piedicile ce s-ar putea ivi în cale. Totuşi regele îl ura pe 
Carol mai mult încă decât îl dispreţuia, şi disprețul ca şi 
ura sa clocoteau în el cu atât mai aprig, cu cât erau 
însoțite de teamă. Ludovic ştia că cel dintâi salt al unui 
taur furios, cu care îl asemuia pe ducele de Burgundia, 
trebuie să fie întotdeauna cel mai înverşunat, deşi 
animalul se năpusteşte cu ochii închişi. Regele se temea 
nu numai de bogăția provinciilor burgunde, de disciplina 
războinicilor locuitori şi de masa numeroasei lor 
populații: însușirile personale ale ducelui îl făceau 
primejdios prin el însuşi. Viteaz până la temeritate şi 
chiar dincolo de limitele ei, risipitor, magnific în ceea ce 
privea curtea lui, persoana lui, suita lui, etalând 
pretutindeni grandoarea ereditară a casei de Burgundia, 
Carol Temerarul atrăgea în serviciul lui aproape toate 
mințile înflăcărate ale vremii, al căror temperament era 
asemănător « cu al său. a Ludovic î ipit dădea seama foarte 

limpede ce putea pune la cale şi ce iar fi putut înfăptui o 
asemenea mulțime de aventurieri hotărâți, în frunte cu 
un comandant a cărui fire era tot atât de greu de strunit 
ca şi a lor. 

O altă împrejurare se mai adăuga la animozitatea lui 
Ludovic împotriva preaputernicului său vasal; era 
îndatorat față de acesta pentru servicii pe care nu 
avusese niciodată intenția să le răsplătească şi se afla 
silit adesea să-i facă pe plac şi să rabde chiar izbucnirile 
unei  insolențe  nestăpânite, ofensatoare pentru 
demnitatea regală, fără a putea să-l trateze altfel decât 
ca pe „dragul său văr de Burgundia”. 

Povestirea de față începe în jurul anului 1468, când 
duşmănia lor ajunsese la culme, deşi între ei exista pe 
atunci un armistițiu amăgitor şi nesigur, aşa cum se 
întâmpla adeseori pe vremea aceea. Primul personaj care 
va apare în scenă are într-adevăr un rang şi o condiţie 
care ar putea face să se considere superfluă disertația de 
mai sus asupra poziţiei respective a acelor doi puternici 
prinți, dar pasiunile celor mari, neînțelegerile, 
reconcilierile înrâuresc soarta tuturor acelora care se 
află în preajma lor; şi pe măsură ce se va înainta în 
narațiunea noastră, se va recunoaşte că acest capitol 
preliminar e necesar pentru a înțelege povestea 
personajului ale cărui aventuri suntem gata să le 
istorisim. 

Antr-o fermecătoare dimineață de vară - mai 
înainte ca soarele să-şi reverse din plin dogoarea, 
când roua încă răcorea şi îmbălsăma aerul, un 

tânăr care venea dinspre nord-est se apropia de vadul 
unui râuleţ, mai bine-zis al unui pârâu mare care se 
varsă în Cher, nu departe de castelul regal 
Plessis-les-Tours ale cărui sumbre şi numeroase 
creneluri se înalță în depărtare deasupra pădurii întinse 
care înconjoară castelul. În acest ţinut păduros se afla 
un domeniu nobiliar de vânătoare sau, cum i se mai 
spunea, un parc regal, înconjurat de ziduri, numit în 
latina evului mediu Plexitium, de unde şi-au luat numele 
de Plessis atâtea sate din Franţa. Castelul şi satul 
despre care vorbim se numeau Plessis-les-Tours spre a 
se deosebi de celelalte şi se aflau la aproape două mile 
spre miazăzi de frumosul oraş cu acelaşi nume, capitala 
vechei Touraine, a cărei mănoasă câmpie a fost 

supranumită Grădina Franţei. 

Pe celălalt mal al pârâului arătat mai sus, de care se 
apropia călătorul nostru, doi bărbați, adânciți după 
toate semnele într-o conversaţie serioasă, păreau din 
timp în timp că supraveghează mişcările acestuia, 
întrucât, aflându-se pe un loc mai ridicat, putuseră să-l 
zărească de la o foarte mare depărtare. 

Tânărul călător putea să aibă între nouăsprezece şi 
douăzeci de ani; chipul şi înfăţişarea lui, foarte 
atrăgătoare, arătau totuşi că nu era originar din ţara în 
care se găsea. Mantia lui cenuşie, scurtă, şi pantalonii 
până la genunchi aveau mai curând croiala flamandă 
decât franțuzească, în vreme ce eleganta sa beretă 
albastră în care erau înfipte doar o crenguță de merişor 
şi o pană de vultur aminteau numaidecât felul de a se 
îmbrăca al scoţțienilor. Hainele lui, foarte curate, 
dovedeau grija unui tânăr conştient de fizicul său 
plăcut. Pe umăr purta un săculeț în care păreau să se 
afle câteva lucruri necesare la drum; în mâna stângă 
avea o mănuşă pentru vânătoarea cu şoimi, deşi nu 
ducea cu el vreo pasăre de acest fel, iar în dreapta un 
băț gros. Peste umărul lui stâng era petrecută o eşarfă 
brodată, de care atârna o tolbă de catifea roşie, 
asemănătoare acelora în care şoimarii de condiție 
duceau pe atunci hrana şoimilor şi alte ustensile 
necesare acestei îndeletniciri mult admirate. Eşarfa i se 
încrucişa pe piept cu o curea de care atârna un pumnal 
de vânătoare. În locul cizmelor obişnuite pe acele 
vremuri era încălțat cu ghete din piele de cerb argăsită. 

Deşi liniile trupului său nu ajunseseră în plinătatea 
lor, tânărul era înalt şi energic, iar pasul lui sprinten 
daneses că mersul pe jos era Datcu el mai curând O 

plăcere decât o oboseală. Obrazul lui avea o nuanţă 
deschisă, cu toate că era uşor înnegrit, fie de soarele 
climatului străin în care se afla, fie poate de faptul că în 
țara sa umbla tot timpul în aer liber. 

Trăsăturile lui, fără a fi fost în totul regulate, erau 
sincere, deschise, plăcute. Un zâmbet uşor, care părea 
că izvorăşte din vioiciunea fericită a unui organism plin 
de viață, îi dezvelea când şi când dinţii frumoşi, curaţi ca 
fildeşul, în vreme ce ochii lui albaştri, sclipitori, plini şi 
ei de vioiciune, întâmpinau cu o privire caldă tot ceea ce 
le ieşea în cale, exprimând voioşie, o conştiinţă curată şi 
un spirit hotărât, nestrămutat. 

Tânărul primea şi înapoia salutul său puţinilor 
călători întâlniți pe drum în asemenea vremuri 
primejdioase, precum se cuvenea după condiția 
fiecăruia. Lăncierul vagabond, pe jumătate soldat, pe 
jumătate brigand, îl măsura cu privirile, parcă vrând 
să-şi dea seama dacă va găsi la el prada dorită sau o 
împotrivire desperată, şi citea în ochii neînfricați ai 
călătorului atâtea semne  descurajatoare, încât îşi 
schimba de îndată gândurile tâlhăreşti într-un 
posomorât: „Bună dimineața, camarade”, căruia tânărul 
scoțian îi răspundea cu un ton tot atât de martial, deşi 
mai puțin posac. Pelerinul sau călugărul cerşetor 
răspundeau la plecăciunea lui cuviincioasă cu o 
binecuvântare părintească; ţărăncuța cu ochi negri 
privea îndelung în urma lui după ce-şi dăduseră râzând 
ziua bună. Pe scurt, în întreaga înfăţişare a călătorului 
era ceva atrăgător care scăpa cu greu privirilor, izvorând 
din îmbinarea expresiei de franchețe curajoasă, de 
voioşie, cu privirile agere, cu fața şi ţinuta lui chipeşe. 
Părea ge asemeni că tot felul său de a fi arătau în el un 

tânăr care intrase în viață fără să-i pese de greutățile pe 
care le va întâlni în cale şi de slabele mijloace de luptă 
de care dispunea, în afară de un spirit treaz şi de o 
inimă curajoasă. Asemenea porniri sunt îndeosebi 
plăcute tinereții, iar bătrânețea şi experiența le privesc 
cu simpatie plină de duioşie. 

Tânărul pe care l-am descris fusese de mult zărit de 
cei doi bărbaţi ce se plimbau pe celălalt mal al râulețului 
care-l despărțea pe călătorul nostru de parc şi de castel. 
Când acesta cobori malul abrupt spre marginea apei cu 
pasul uşor al unui cerb care se apropie de izvor, cel mai 
tânăr dintre cei doi necunoscuți spuse însoțitorului său: 

— E omul nostru, boemianul! Dacă va încerca să 
treacă prin vad e pierdut: apa e adâncă, nu se poate 
trece. 

— Lasă-l să descopere el însuşi acest lucru — 
răspunse necunoscutul cel vârstnic - poate că ne va 
economisi o funie şi va desființa un proverb. 

— Faţa nu i-o pot desluşi, dar după bereta albastră 
pare că el ar fi, spuse celălalt. Ascultaţi: strigă, ne 
întreabă dacă apa e adâncă. 

— Pe lumea aceasta nimic nu-i mai de seamă ca 
experiența, răspunse celălalt. S-o încerce. 

Între timp, neprimind un răspuns care să-l oprească 
în loc şi luând tăcerea acelora la care strigase drept o 
încurajare, tânărul intră în şuvoi fără a sta pe gânduri 
mai mult decât îi era necesar spre a se descălța. Cel mai 
vârstnic dintre cei doi necunoscuți îi strigă atunci să 
bage de seamă şi, adăugă, cu glas scăzut, către 
însoțitorul lui: 

— Mort-dieu, te-ai înşelat din nou, dragul meu. 
Tanarul nu este Ss cita acela de boemian. 

Dar sfatul fusese dat tânărului prea târziu, căci fie că 
nu-l auzise, fie că nu-i mai fusese de nici un folos — el 
intrase acum în plin şuvoi. Un om mai puţin sprinten şi 
mai puțin destoinic la înot ar fi fost inevitabil pierdut 
căci pârâul era adânc şi foarte repede. 

— Pe sfânta Ana! E un tânăr simpatic, strigă 
necunoscutul cel vârstnic. Aleargă şi repară-ți greşeala. 
Dă-i o mână de ajutor dacă poți. Pesemne că face parte 
din trupele tale — dacă-i aşa, apa nu-l va înghiți. 

Într-adevăr tânărul călător înota atât de voiniceşte şi 
lupta împotriva valurilor cu atâta îndârjire, încât, în 
pofida furiei şuvoiului, el nu fu târât prea departe de 
locul obişnuit de trecere. 

În timpul acesta, cel mai tânăr dintre cei doi 
necunoscuţi cobora în fugă spre malul apei pentru a da 
ajutor călătorului, iar celălalt îl urma cu pas grav, 
spunându-şi în sine pe când se apropia de mal: „Fără 
îndoială că apa nu-l va înghiți niciodată pe băiatul 
acesta. Pe sfânta biserică, a ajuns la mal, iată-l că-şi 
înşfacă băţul! Dacă nu mă grăbesc, omul meu va fi 
bătut pentru singura faptă bună pe care l-am văzut 
vreodată că o face sau încearcă s-o facă.” 

Era un oarecare temei în prevederea unui atare 
deznodământ, căci chipeşul scoţian se şi repezise la 
tânărul samaritean, care alergase în ajutorul lui, şi-i 
striga plin de mânie: 

— Câine mârşav! De ce n-ai răspuns când am 
întrebat dacă pot trece prin vad? Să mă ia dracu dacă 
n-am să te învăţ cum să te porți altă dată cuviincios cu 
străinii. 

Vorbele lui erau 
însoțite de acea 
semnificativă rotire 
a bățului numită le 
moulinet, pentru că 
cel care o face ţine 
bățul de mijloc şi-i 
învârteşte capetele 
când într-o parte 
când în cealaltă de 
parcă ar fi aripile 
unei mori de vânt. 
Potrivnicul lui, un 
om care în orice 
împrejurare era 
gata mai mult la 
fapte decât la vorbe, 
văzându-se 
amenințat astfel, 
duse mâna la sabie, 
dar însoțţitorul său, mai cumpănit, ajungând lângă ei, îi 
porunci să se liniştească şi, întorcându-se spre tânărul 
călător, îl învinui la rândul lui că se pripise intrând în 
apa umflată a pârâului şi că dăduse dovadă de violență 
nestăpânită luându-se la ceartă cu un om care alergase 
în ajutorul lui. 

La auzul unei asemenea dojeni din partea unui om în 
vârstă, cu o înfăţişare respectabilă, tânărul lăsă imediat 
arma jos şi spuse că i-ar părea rău dacă ar şti că fusese 
nedrept cu ei, dar că în realitate, el avea impresia că îl 
lăsaseră să-şi pună viața în primejdie fără a-l preveni la 
timp, ceea ce nu era o faptă demnă nici de un om 

cinstit, nici de un bun creştin şi cu atât mai puţin de un 
burghez respectabil, aşa cum păreau să fie amândoi. 

— Dragul meu - zise necunoscutul cel vârstnic — prin 
accentul şi prin înfăţişarea dumitale pari străin de 
aceste locuri; aminteşte-ți că graiul dumitale nu poate fi 
înțeles de noi cu acea uşurinţă cu care pare-se că îl 
vorbeşti dumneata. 

— Ei bine - răspunse tânărul — la drept vorbind nu-i 
nici o pagubă că am făcut o baie şi sunt gata să vă iert 
pentru că, în parte, aceasta s-a întâmplat din cauza 
dumneavoastră, dar să mă duceți într-un loc unde aş 
putea să-mi usuc hainele; nu am altă îmbrăcăminte şi 
pe aceasta trebuie s-o păstrez cât mai îngrijită. 

— Dar, cine crezi dumneata, dragul meu, că suntem 
noi? 

— Nişte burghezi înstăriți, fără îndoială, răspunse 
tânărul. lată, dumneavoastră păreți un bancher sau un 
negustor de cereale; iar dumnealui, măcelar sau 
crescător de vite. 

— Ai ghicit uimitor ocupațiile noastre, spuse zâmbind 
necunoscutul cel vârstnic. Eu caut într-adevăr să mânui 
cât mai mulți bani, iar îndeletnicirea însoțitorului meu 
este oarecum apropiată de aceea a unui măcelar. Cât 
priveşte dorința dumitale, vom încerca să te ajutăm; dar 
mai întâi trebuie să ştim cine eşti şi unde te duci, 
pentru că pe aceste vremuri drumurile sunt bătute pe 
jos şi călare, de feluriți oameni care numai cinste şi frica 
lui Dumnezeu nu au în inimi. 

Tânărul aruncă o altă privire ascuţită, pătrunzătoare 
spre cel care vorbise şi spre taciturnul său însoțitor, ca 
şi cum s-ar fi îndoit că aceştia, la rândul lor, sunt 
vredtiei de încrederea D care o cer; şi rezultatul acestei 

cercetări fu următorul: Necunoscutul cel mai în vârstă şi 
cel mai remarcabil ca îmbrăcăminte şi ca înfăţişare 
semăna cu un negustor sau cu un stăpân de prăvălie de 
pe acele vremuri. Haina, pantalonii şi mantia lui aveau 
toate aceeaşi culoare, închisă, dar erau atât de ponosite, 
încât agerul scoţian îşi zise că stăpânul lor trebuie să fi 
fost ori foarte bogat, ori foarte sărac. Pesemne că cea 
dintâi presupunere se apropia mai mult de adevăr. 
Hainele lui erau strâmte şi scurte — port pe care nobilii 
sau chiar cetățenii din păturile mai ridicate nu-l 
socoteau cuviincios, aceştia purtând în general veşminte 
largi, care coborau până aproape de gleznă. 

Înfăţişarea acestui bărbat te şi atrăgea, te şi ținea la 
distantă; trăsăturile lui accentuate, obrajii supți şi ochii 
afundaţi în cap aveau totuşi un aer pătrunzător şi plin 
de vioiciune, ceea ce îl apropia de firea tânărului nostru 
aventurier. Totuşi aceiaşi ochi afundaţi în cap, sub 
sprâncenele negre, stufoase, aveau în ei ceva autoritar şi 
totodată înfricoşător. Poate că această impresie era 
accentuată de pălăria joasă de blană, trasă mult pe 
frunte, ceea ce sporea umbra de sub care priveau ochii 
lui, însă fără îndoială că tânărul străin putea numai cu 
oarecare greutate să împace privirea acestui om cu 
modestia înfățişării sale generale. 

Pălăria lui, îndeosebi, în care orice om de oarecare 
condiție prindea un juvaer de aur sau de argint, n-avea 
ca podoabă decât o sărăcăcioasă iconiță de plumb a 
Maicii Domnului, asemănătoare acelora pe care le 
aduceau de la Lorette pelerinii cei mai sărmani. 

Însoţitorul lui era un bărbat voinic, de talie mijlocie, 
cu vreo zece ani mai tânăr, cu o față ursuză, aplecată în 
„Jos, pe sinistru parta era îndemnat la aceasta, ceea 

ce nu se întâmpla decât dacă trebuia să răspundă la 
unele semne tainice pe care părea că le schimbă cu 
necunoscutul cel vârstnic. Omul era înarmat cu o sabie 
şi cu un pumnal; scoțianul observă că sub 
îmbrăcămintea lui, de aceeaşi culoare din cap până-n 
picioare, ascundea un jazeran - o cămaşă flexibilă de 
zale, asemănătoare acelora purtate în mod obişnuit de 
oamenii chiar cu îndeletniciri paşnice, care pe acele 
vremuri primejdioase erau obligați să călătorească 
mereu. Acest lucru întări presupunerile tânărului că 
necunoscutul era măcelar, crescător de vite sau ceva 
asemănător, trebuind ca atare să umble mult pe 
drumuri. 

Constatând dintr-o privire ceea ce nouă ne-a luat 
atâta vreme spre a exprima prin cuvinte, tânărul străin 
răspunse după o clipă de tăcere: 

— Nu ştiu cu cine am cinstea să vorbesc — şi făcând 
în acelaşi timp o uşoară plecăciune, urmă: dar mi-e 
indiferent cine va afla că eu sunt un cadet scoţian şi că 
am venit să-mi caut norocul în Franţa sau aiurea, după 
obiceiul compatrioților mei. 

— Pasques-dieu! Frumos obicei! exclamă 
necunoscutul cel vârstnic. Pari un tânăr chipeş şi vioi, 
tocmai la vârsta potrivită pentru a avea trecere pe lângă 
bărbați şi femei. Ascultă! Eu sunt negustor şi am nevoie 
de un tânăr care să mă ajute în negoțul meu — mi se 
pare însă că dumneata eşti un prea nobil gentilom 
pentru a mă putea ajuta într-o muncă atât de 
plicticoasă. 

— Scumpe domn - răspunse tânărul - dacă oferta 
dumneavoastră este serioasă - lucru asupra căruia mă 
îndoiesc - sunt gat. să vă mulțumesc si prin urmare 

vă mulțumesc, dar mi-e teamă că voi fi cu totul 
necorespunzător pentru această slujbă. 

— Ehei! - exclamă necunoscutul - pun rămăşag că 
dumneata te pricepi mult mai bine să tragi cu arcul, 
decât să întocmeşti o notă de plată; că ştii să mânui 
sabia mai bine decât pana, nu? 

— Domnul meu - răspunse tânărul scoțian — eu sunt 
un om al hățişurilor şi deci, precum se spune, un arcaş. 
Dar în afară de asta am crescut într-o mănăstire unde 
preabunii părinți m-au învățat să citesc, să scriu şi 
chiar să socotesc. 

— Pasques-dieu! Asta-i prea de tot! exclamă 
negustorul. Pe Maica Domnului de la Embrun, eşti o 
minune, tinere! 

— Sunteţi liberi să râdeţi, scumpi domni, zise 
scoțianul, nu prea încântat de tonul glumeț al noii sale 
cunoştinţe. De altfel ar trebui să mă duc undeva să-mi 
usuc hainele, în loc să stau aici cu apa picurând de pe 
mine şi să răspund la întrebări. 

La auzul acestor vorbe, negustorul izbucni într-un 
râs zgomotos, şi răspunse: 

— Pasques-dieu! Proverbul nu minte niciodată: 
mândru ca un scoțian. Linişteşte-te, tinere, dumneata 
eşti dintr-o tară pe care o stimez. Am neguţătorit şi eu în 
Scoţia pe vremuri. Scoţienii sunt oameni săraci, dar 
cinstiți. Dacă vii cu noi în sat îți voi oferi, pentru baia pe 
care ai făcut-o, o cupă de vin straşnic şi un dejun cald. 
Dar — tête bleu! — ce-i cu mânuşa de vânătoare din mâna 
dumitale? Nu ştii că vânătoarea cu şoimi e interzisă pe 
domeniile regale? 

— Am aflat lucrul acesta de la un ticălos de pădurar 
al Moe Lui de E pp răspunse tânărul. Abia 

dădusem drumul după un erete, aproape de Peronne, 
şoimului pe care îl adusesem din Scoția, sperând că mă 
fac remarcat cu el, că ticălosul l-a şi străpuns cu o 
săgeată. 

— Şi dumneata ce ai făcut? întrebă negustorul. 

— L-am bătut — răspunse tânărul, învârtindu-şi bāțul 
- l-am bătut de moarte, atât cât o poate face un creştin 
cu semenul lui, dar fără a-l omori, căci n-am vrut să-l 
am pe conştiinţă. 

— Ştii — spuse burghezul - dacă ai fi căzut în mâinile 
ducelui de Burgundia te-ar fi atârnat într-un copac ca 
pe o castană! 

— Da, am auzit că este tot atât de prompt în aceste 
treburi ca şi regele Franței. Dar întrucât faptul s-a 
întâmplat lângă Peronne, am sărit peste frontieră şi i-am 
râs în nas. Dacă n-ar fi fost atât de pornit, poate că aş fi 
intrat în serviciul lui. 

— În caz că armistițiul va fi rupt, va avea o mare 
pagubă prin pierderea unui asemenea paladin, zise 
negustorul, şi aruncă o privire însoțitorului său; acesta 
îi răspunse printr-unul din acele zâmbete sumbre, 
posace, care licări pe fata lui, luminând-o aşa cum 
luminează un meteor cerul de iarnă. 

Tânărul scoțian se opri brusc, îşi trase bereta pe 
sprinceana dreaptă, ca un om care nu admite să fie luat 
peste picior şi spuse cu tărie: 

— Domnilor - şi mă adresez îndeosebi dumitale ca 
celui mai vârstnic care ar trebui să fie şi cel mai înțelept 
— vă veţi convinge, sper, că nu e cuminte şi nici prudent 
să se râdă pe socoteala mea. Nu-mi place de loc tonul 
conversației dumneavoastră. Pot să gust glumele oricui, 
pot de: asemeni să Aceuk observația cuiva mai în vârstă 

decât mine, şi dacă ştiu că o merit să spun: vă 
multumesc, domnule, dar nu-mi place să fiu privit ca un 
copil când, slavă Domnului, mă socot destul de bărbat 
pentru a vă snopi în bătaie pe amândoi, dacă mă 
scoateţi din sărite. 

Văzând cât se aprinsese tânărul, necunoscutul cel 
vârstnic părea să se prăpădească de râs; însoţitorul lui 
îşi duse mâna la garda săbiei, dar scoţianul, 
observându-i mişcarea, îl lovi peste mână, făcându-l să 
n-o poată apuca, ceea ce stârni şi mai mult veselia 
celuilalt. 

— Opreşte-te, opreşte-te, viteaz scoțian - strigă el — 
fie chiar şi în numele scumpei dumitale patrii; şi tu, 
prietene, încetează cu privirile astea amenințătoare. 
Pasques-dieu! Hai să fim nişte adevăraţi negustori şi să 
socotim baia pe care ai făcut-o în contul loviturii date 
însoțitorului meu cu atâta grație şi dibăcie. Şi acum, 
tinere prieten, ascultă - se adresă el scoțianului cu o 
severitate gravă care, în ciuda înflăcărării tinereții, îl 
dezarmă şi îl intimidă pe acesta - nici o violenţă în plus. 
Cu mine nu prea merge aşa ceva, iar însoţitorul meu, 
după cum cred că îți dai seama, a avut adeseori de-a 
face cu astfel de lucruri. Spune-mi numele dumitale. 

— Sunt gata să răspund politicos la o întrebare 
politicoasă - răspunse tânărul - şi voi arăta respectul 
cuvenit vârstei dumneavoastră dacă nu-mi veți pune 
răbdarea la încercare. De când mă aflu în Franţa şi în 
Flandra, oamenii, în fantezia lor, m-au poreclit Valetul 
cu Tolba de Catifea, din pricina acestei tolbe pentru 
şoimi pe care-o port la şold; dar adevăratul meu nume 
în ţara în care m-am născut este Quentin Durward. 

— De cincisprezece generaţii, răspunse tânărul. Şi 
acest lucru nu-mi îngăduie să îmbrățişez altă meserie 
decât pe aceea a armelor. 

— Adevărat scoțian! Belşug de sânge, belşug de 
mândrie şi, pun rămăşag, lipsă crâncenă de ducați. 
Dragul meu - porunci el însoțitorului său - ia-o înainte 
şi îngrijeşte să ni se pregătească un dejun la Livada 
Duzilor; acest tânăr va face tot atâtea onoruri dejunului 
ca şi un şoarece înfometat brânzei unei gospodine. Cât 
despre boemian - ascute-ți urechea... 

Însoţitorul lui îi răspunse printr-un zâmbet 
posomorât dar cu înţeles şi o luă repede înainte, în timp 
ce necunoscutul cel vârstnic urmă, adresându-se 
tânărului Durward: 

— Noi vom merge împreună, încetişor, şi în drum 
prin pădure vom asculta o liturghie la capela Sfântului 
Hubert, căci nu-i bine să te îngrijeşti de nevoile trupului 
mai înainte de a le fi îndeplinit pe acelea ale sufletului. 

Durward, ca un bun catolic, nu avea nici o obiecţiune 
împotriva acestei propuneri, deşi poate că el ar fi dorit 
mai întâi să-şi usuce hainele şi să-şi astâmpere foamea. 
Între timp îl pierdură curând din vedere pe ursuzul lor 
însoțitor, dar continuară să meargă pe aceeaşi cărare pe 
care o luase şi acesta, până ce intrară într-o pădure 
alcătuită din copaci înalți printre care creşteau tufe şi 
mărăcini. Pădurea era străbătută de poteci întinse de-a 
lungul cărora se zăreau ca prin nişte luminişuri turme 
mici de cerbi tropăind cu o linişte care arăta că aceste 
animale se simțeau pe deplin ocrotite. 

— M-aţi întrebat dacă sunt un bun arcaş, zise 
tânărul scoțian. Daţi-mi un arc şi două săgeți, şi veți 
avea vânat într- O cupă 

— Pasques-dieu! la seama, tinere prieten: cerbii se 
află în grija însoțitorului meu şi el îi păzeşte ca ochii din 
cap. 

— Omul acesta are mai curând aerul unui măcelar 
decât al unui pădurar voios, răspunse Durward. Nu pot 
crede că acea privire de călău aparține unui om care 
cunoaşte nobilele reguli ale vânătoarei. 

— Ei, tinere prieten — răspunse interlocutorul lui — la 
cea dintâi privire, omul face oarecum o impresie 
neplăcută, dar cei care l-au cunoscut n-au fost auziți 
plângându-se vreodată de el. 

Quentin Durward găsi ceva ciudat şi dezagreabil în 
tonul cu care fuseseră rostite aceste cuvinte şi privind 
brusc spre cel care vorbise crezu că vede în fizionomia 
lui, în zâmbetul uşor care-i flutura pe buza de sus, în 
scăpărarea ochiului său negru şi pătrunzător, ceva care 
îndreptățea acea constatare neplăcută. „Am auzit — îşi 
zise el — că pe aici umblă tot felul de hoți, tâlhari şi 
ucigaşi. Cine ştie dacă individul care a luat-o înainte nu 
este un asasin, şi ticălosul ăsta bătrân nu-i momeala 
lui. Am să fiu cu ochii în patru: nu vor avea de la mine 
decât nişte pumni zdraveni scoțieni”. 

În timp ce el cugeta astfel, ajunseră la un luminiş 
unde copacii erau mai rari, iar pământul de sub «ei, 
curățat de tufe şi mărăcini, era acoperit cu un covor de 
verdeață nespus de moale şi de gingaşă; cruțată de 
arşița soarelui, iarba avea acolo o frăgezime mult mai 
proaspătă decât se întâlneşte de obicei în Franța. 
Copacii care creşteau în acel loc singuratic erau 
îndeosebi fagi şi ulmi uriaşi, ridicându-se în văzduh ca 
nişte munţi de frunze. În mijlocul acestor măreţi fii ai 
Eo în locul cl mai deschis al umin oaa se 

înălța o capelă scundă, în preajma căreia murmura un 
râuleț. Arhitectura capelei era rustică, simplă. Lipită de 
ea se afla o chilioară în care se putea adăposti un ermit 
sau un preot solitar, locuind acolo spre a-şi putea 
îndeplini cu regularitate îndatoririle față de altar. Într-o 
mică firidă, deasupra porţii boltite, se afla o statuie de 
piatră a sfântului Hubert, cu un corn de vânătoare 
aninat de gât şi o pereche de ogari culcaţi la picioare. 
Aşezarea acestei capele în mijlocul parcului atât de 
populat cu vânat făcuse foarte indicată dedicarea sa 
patronului vânătorilor. 

Bătrânul, urmat de tânărul Durward, îşi îndreptă 
paşii spre acel lăcaş de rugăciune. Pe când se apropiau 
de capelă, preotul, îmbrăcat în odăjdii, ieşi din chilia lui 
cu intenția de a intra în capelă, fără îndoială pentru a 
oficia sfânta slujbă. Durward se înclină înaintea 
preotului cu respectul cuvenit harului său, în vreme ce 
însoțitorul lui, cu o înfăţişare încă şi mai cucernică, se 
lăsă într-un genunchi spre a primi binecuvântarea 
acestuia şi apoi îl urmă în biserică cu un mers şi cu o 
mină care exprimau cea mai sinceră şi cea mai adâncă 
smerenie. 

Interiorul capelei era împodobit potrivit cu 
îndeletnicirea pe care sfântul său patron o avusese pe 
când se afla pe lumea aceasta. Blănurile cele mai 
scumpe ale unor animale care fac obiectul vânătoarei în 
felurite țări ţineau loc de tapete şi de draperii împrejurul 
altarului şi în celelalte părți ale bisericii; ca embleme 
caracteristice, pe pereți atârnau cornuri de vânătoare, 
arcuri, tolbe şi alte simboluri cinegetice, printre capete 
de cerbi, de lupi şi de alte viețuitoare socotite fiare de 
vânat. Întreaga ornamentație avea un arius armonios, 

silvic; liturghia însăşi, foarte mult scurtată, dovedea că e 
ceea ce se numeşte o liturghie de vânătoare, aşa cum 
era oficiată în mod obişnuit înaintea nobililor şi a 
seniorilor, căci în timp ce asistau la slujbă, aceştia erau 
de obicei nerăbdători să înceapă petrecerea lor favorită. 

Totuşi, însoțitorul lui Durward păru să acorde acestei 
scurte ceremonii cea mai strictă şi cea mai scrupuloasă 
atenţie, în timp ce tânărul scoţian, fără a fi fost 
preocupat prea mult de gânduri cucernice, nu se putea 
opri să nu se dojenească pentru bănuielile jignitoare pe 
care le avusese în privința cinstei unui om atât de bun şi 
de umil. Departe de a-l privi acum ca pe un companion 
şi complice al hoţilor, îi era greu să nu vadă în el 
aproape un sfânt. 

După ce liturghia se sfârşi, ieşiră amândoi din capelă 
şi afară, bătrânul spuse tânărului său însoțitor: 

— De aici până în sat nu mai avem mult de mers. 
Acum vei putea să-ți întrerupi postul cu cugetul liniştit; 
urmează-mă. 

Luând-o la dreapta şi mergând de-a lungul unei 
poteci care părea să urce încetişor, el îl sfătui pe 
însoțitorul său să nu cumva să părăsească poteca, ci, 
dimpotrivă, să meargă cât mai aproape de mijlocul ei. 
Durward nu putu să se împiedice de a-l întreba care era 
motivul acestei precauţiuni. 

— Te afli acum aproape de Curte, tinere - răspunse 
însoțitorul lui - şi pasques-dieu! este o oarecare 
deosebire între o plimbare pe aici şi una prin munții 
voştri plini de bălării. Fiecare palmă de pământ de pe 
locurile acestea, în afară de cărarea pe care mergem, 
este primejdioasă şi aproape de netrecut din pricina 
Copa elor şi a cor elo prevăzute cu cuțite care taie 

mădularele drumețului necugetat tot atât de repede 
precum retează cosorul lăstarii de păducel - din pricina 
țepilor ascuțiți care străpung piciorul dintr-o parte în 
alta şi a gropilor atât de adânci, încât poţi rămâne pe 
vecie în ele — căci te afli acum pe domeniul regal şi vom 
ajunge îndată în fața castelului. 

— Dacă aş fi regele Franţei — spuse tânărul - nu m-aş 
îngriji atât de curse şi de capcane, ci m-aş strădui să 
guvernez cât mai bine pentru ca nimeni să nu 
îndrăznească să se apropie de reşedinţa mea cu gânduri 
rele; cât despre cei care ar veni la mine paşnici şi 
binevoitori, ei bine, cu cât ar fi mai mulţi, cu atât aş fi 
mai bucuros. 

Însoţitorul lui privi împrejur, ca şi când s-ar fi 
speriat, şi şopti: 

— Taci, taci, tinere Valet cu Tolba de Catifea! Am 
uitat să-ți spun că o mare primejdie a acestor locuri este 
şi faptul că până şi frunzele copacilor sunt întocmai ca 
nişte urechi care destăinuie în cabinetul regelui toate 
vorbele pe care le aud. 

— Puțin îmi pasă de ele! răspunse Quentin Durward. 
Am în gură o limbă scoțiană destul de curajoasă pentru 
a spune ceea ce gândesc chiar în fața regelui Ludovic, 
Dumnezeu să-l binecuvânteze! Cât despre urechile de 
care vorbiţi, dacă le-aş vedea pe capul cuiva, le-aş reteza 
cu pumnalul meu de vânătoare. 


III 


CASTELUL 


Se-nalță în creneluri o cetate 

Cu gratii şi porți grele, ferecate, 

Cu ziduri groase şi abrupte şanţuri. 
Cu puntea ridicată, prinsă-n lanțuri; 
În jur o apă leneş scânteiază 

Iar sus în turn stau străjile de pază. 
ANONIM 


An timp ce schimbau aceste vorbe, Durward şi 

noul său cunoscut ajunseră în dreptul castelului 

Plessis-les-Tours, care, chiar pe acele vremuri 

pline de primejdii, când cei mari se vedeau siliți să se 

adăpostească în locuri întărite, se distingea prin 

neobişnuita şi stăruitoarea grijă cu care era păzit şi 
apărat. 

Pornind de la marginea pădurii unde tânărul 
Durward şi tovarăşul lui de drum se opriră pentru a 
privi această reşedinţă regală, se întindea sau mai bine 
zis se ridica, de altfel în pantă foarte lină, o pajişte 
întinsă, lipsită de orice fel de copaci şi de tufe, cu 
<agephia unui Darran ear uuas BE jonigita uscat. 

Acest spațiu fusese lăsat descoperit după regulile 
fortificațiilor, respectate în toate timpurile, astfel ca nici 
un duşman să nu se poată apropia pe ascuns de castel, 
fără a putea fi văzut de pe ziduri. Dincolo de pajişte se 
înălța castelul însuşi. Acesta era înconjurat de trei ziduri 
cu creneluri şi cu turnuri, ce se ridicau din loc în loc şi 
la fiecare colț. Zidul al doilea era mai înalt decât cel 
dintâi, fiind clădit astfel ca să-l poată domina în 
împrejurarea că acesta ar putea fi cucerit de duşmani. 
La rândul lui, al doilea zid era dominat în acelaşi fel de 
un al treilea, cel din interior. În jurul zidului exterior, 
aşa precum îl informă francezul pe tânărul său 
interlocutor (întrucât ei se aflau mai la vale decât 
temelia zidului şi nu puteau s-o vadă) se afla un şanţ 
adânc, de aproape douăzeci de picioare, umplut cu apă 
adusă din râul Cher, sau mai bine zis dintr-un afluent al 
lui. În faţa celui de-al doilea zid se afla încă un şanţ, şi 
apoi al treilea, întinzându-se între zidul al doilea şi cel 
din interior, ambele neobişnuit de mari. Marginile 
acestor trei şanţuri, şi în afară şi înăuntru, erau întărite 
puternic cu garduri de fier, care jucau rolul aşa 
numiților chevaux-de-frise din fortificațiile moderne, 
fiecare gratie terminându-se în vârf cu un mănunchi de 
țepuşe, părând să arate că oricine ar încerca să sară 
peste ele ar fi sortit pieirii. 

Înconjurat de zidul interior se înălța castelul, alcătuit 
din clădiri zidite în epoci diferite, aşezate circular şi 
unite cu bătrânul şi sumbrul donjon, mai vechi decât 
toate celelalte, care se înălța ca un uriaş negru etiopian. 
Lipsa oricărei ferestre mai mari decât cele de meterez, 
dispuse neregulat, pentru apărare, stârnea în cel care le 
pe apla simțământ paris pe care- -lî încercăm la 

vederea unui orb. Celelalte clădiri păreau şi ele prea 
puțin amenajate pentru o viață plăcută, întrucât 
ferestrele lor se deschideau spre o curte interioară, 
închisă, astfel că toată fațada castelului părea mai 
curând a unei temnițe decât a unui palat. Regele care 
domnea în vremea aceea sporise chiar acest efect, căci 
dorind ca adausurile pe care le făcuse el însuşi 
fortificațiilor să aibă o astfel de înfăţişare, încât să nu 
poată fi deosebite cu uşurinţă de clădirile vechi (căci, 
asemenea multor oameni bănuitori, îi plăcea ca temerile 
sale să nu fie ghicite), se întrebuințau cărămizi şi pietre 
de construcţie cât mai închise la culoare şi se turna 
funingine în var pentru a da întregului castel aceeaşi 
patină, a unei vechimi îndepărtate şi aspre. 

Această cetate formidabilă avea numai o intrare — cel 
puţin Durward nu văzu decât una pe toată întinderea 
fațadei; ea se afla în centrul primei centuri de ziduri, 
aceea exterioară, între cele două turnuri masive, 
obişnuitele fortificaţii ale unei intrări; şi el putu să 
zărească nelipsitele accesorii - poarta de gratii şi podul 
ridicător - cea dintâi fiind lăsată în jos şi cel de al doilea 
ridicat. Turnuri de intrare asemănătoare se vedeau 
ridicându-se peste al doilea şi al treilea zid, dar nu pe 
aceeaşi linie cu acelea ale centurii exterioare, întrucât 
drumul nu ducea drept, de la o intrare la alta ci, 
dimpotrivă, cei care intrau trebuiau să parcurgă vreo 
treizeci de coti între primul şi al doilea zid expuşi, dacă 
veneau ca duşmani, să fie loviți de felurite arme din 
amândouă părţile, de asemenea, când centura a doua 
era depăşită, trebuiau să se abată iar de la linia dreaptă 
pentru a ajunge la poarta zidului al treilea, cel interior, 
aşa încât, înainte de a  pâşi în curtea exterioară, care se 

întindea în fața castelului, trebuiau străbătute două 
trecători înguste şi primejdioase, expuse focurilor de 
flanc ale tunurilor — şi forțate una după alta trei porți, 
apărate cu cele mai puternice mijloace cunoscute pe 
atunci. 

Venind dintr-o tară bântuită şi ea de războaie şi 
asuprită de feudali - o ţară a cărei suprafață 
accidentată, muntoasă, brăzdată de prăpăstii şi de 
şuvoaie, oferă poziții de apărare - tânărul Durward era 
destul de obişnuit cu feluritele eforturi prin care 
oamenii, în acele vremuri aspre, se străduiau să-şi apere 
căminele; dar el mărturisi fățiş tovarăşului său că nu-şi 
închipuie să fie în puterea omului a face atât de mult 
pentru apărarea lui acolo unde natura făcuse atât de 
puţin, pentru că locul acela, după cum am arătat, se 
ridica în pantă uşoară din punctul în care se aflau ei. 

Pentru a-i spori uimirea, companionul lui îi povesti 
că împrejurimile castelului, cu excepţia cărării cotite pe 
care se putea ajunge fără primejdie la poartă, erau ca şi 
hăţişul prin care trecuseră, semănate cu gropi, curse şi 
canoane pentru a prinde pe orice răufăcător ce s-ar fi 
aventurat pe acolo fără călăuză; că pe ziduri se aflau 
nişte leagăne de fier, numite cuiburi de rândunică, din 
care santinelele ce vegheau necontenit puteau, fără nici 
o primejdie, să ochească în voie pe oricine ar fi încercat 
să intre în castel fără cuvenitul semnal sau fără 
cuvântul de trecere stabilit pentru ziua aceea; că arcaşii 
din garda regală îşi îndeplineau zi şi noapte această 
datorie pentru care primeau de la regele Ludovic leafă 
mare, îmbrăcăminte scumpă şi multe onoruri şi 
avantaje. 

— la RAP tinere - urma el - ai mai văzut o 

fortăreață atât de puternică? Crezi că ar îndrăzni cineva 
s-o atace? Tânărul rămase cu privirile ațintite îndelung 
asupra întăriturilor, a căror privelişte îl atrăgea 
într-atât, încât el uitase, în înflăcărarea curiozității 
tinereşti, că hainele de pe el erau ude. Ochii lui 
scăpărau şi obrajii i se îmbujoraseră ca aceia ai unui om 
cutezător care se gândeşte la o faptă vitejească; şi el 
răspunse: 

— Este un castel puternic întărit şi apărat, dar 
pentru nişte oameni viteji nimic nu e cu neputinţă. 

— Şi în ţara dumitale sunt oameni în stare să facă o 
asemenea ispravă? întrebă bătrânul oarecum 
posomorât. 

— Nu spun acest lucru - răspunse tânărul — dar sunt 
mii de oameni care pentru o cauză dreaptă ar încerca să 
săvârşească o asemenea faptă strălucită. 

— Hm! - făcu interlocutorul lui - nu cumva şi 
dumneata eşti un asemenea viteaz? 

— Aş păcătui dacă m-aş lăuda atunci când în fața 
mea nu se află nici o primejdie - răspunse tânărul 
Durward - dar tatăl meu a săvârşit o asemenea faptă 
îndrăzneață şi eu am credinţa că nu sunt un bastard. 

— Ei - rosti companionul lui cu un zâmbet - aici vei 
avea prilejul să întâlneşti prieteni şi chiar rude, pentru 
că pe zidurile acestea străjuiesc arcaşii scoțieni din 
garda regelui Ludovic - trei sute de gentilomi din cel mai 
nobil sânge al ţării dumitale. 

— Dacă eu aş fi regele Ludovic — răspunse tânărul — 
m-aş bizui pe credința celor trei sute de gentilomi 
scoțieni, mi-aş dărâma zidurile pentru a umple cu ele 
şanțurile, mi-aş chema pairii şi paladinii şi aş trăi aşa 
cum ar fi vrednic de mine, paoi lăncile rupte în 

turnire vitejeşti, petrecând ziua cu gentilomii, dănțuind 
noaptea cu doamnele, şi nu m-aş teme de duşmani nici 
cât de o muscă. 

Companionul lui zâmbi din nou şi întorcându-se cu 
spatele spre castel, de care observă că se apropiaseră 
prea mult, se îndreptă din nou spre pădure pe o cărare 
mai largă şi mai bătătorită decât aceea pe care veniseră. 

— Pe aici — spuse el — vom ajunge în aşa-numitul sat 
Du Plessis, unde dumneata, un străin, vei găsi o 
găzduire bună şi cinstită. Cam la două mile de acolo se 
află frumoasa cetate Tours, care a dat numele acestui 
bogat şi frumos comitat. Dar satul Du Plessis sau 
Plessis du Parc, cum i se spune uneori, din pricina 
vecinătății sale cu reşedinţa regală şi cu parcul de 
vânătoare dimprejurul lui, îți va oferi o ospitalitate mai 
apropiată şi mai plăcută. 

— Vă mulțumesc, amabile domn, pentru informaţia 
dumneavoastră - spuse scoţianul - dar eu voi rămâne 
aici atât de puţin, încât dacă am să găsesc o bucăţică de 
carne şi ceva de băut, mai bun decât apa, dorințele mele 
în satul Du Plessis, fie el că s-ar numi Plessis al 
Parcului sau al Eleşteului, îmi vor fi pe deplin 
satisfăcute. 

— Ei bine — răspunse companionul lui — credeam că 
ai vreun prieten pe aici. 

— Într-adevăr, chiar fratele mamei mele se află aici — 
răspunse Durward - un om care era cumsecade atunci 
când a plecat de pe malurile râului Angus. 

— Care e numele lui? întrebă negustorul. Să ţi-l 
căutăm; căci nu e bine să te duci la castel dumneata 
însuți. Ai putea fi luat drept spion. 

— Asta-i bună, pe ceea mea! exclamă tânărul. Eu, şi 


spion! Cel care m-ar insulta rostind împotrivă-mi o 
asemenea învinuire ar simți îndată răceala săbiei mele. 
Cât despre unchiul meu, cine nu-l cunoaşte?! Numele 
lui e Lesly. Lesly - un nume cinstit şi nobil. 

— Sunt convins de acest lucru - îl asigura 
interlocutorul lui - dar în garda scoțiană sunt trei 
oameni cu acest nume. 

— Numele unchiului meu e Ludovic Lesly, spuse 
tânărul. 

— Din cei trei Lesly — răspunse negustorul — doi se 
numesc Ludovic. 

— Unchiului meu i se spune Ludovic cu Cicatrice, 
zise Quentin. Numele noastre de familie sunt atât de 
comune într-o casă scoțiană, încât atunci când nu-s 
legate de vreo moşie, 
punem întotdeauna o 
poreclă. 

— Un nume de 
război, vrei să spui, 
observă companionul 
lui. Omul despre care 
vorbeşti cred că este 
acela căruia noi îi 
zicem Le Balafre3 din 
pricina cicatricei de 
pe fața lui, un bărbat 
cinstit şi un bun 
soldat. Aş dori să pot 
izbuti să-ți înlesnesc 

o întâlnire cu el, pentru că face parte dintr-un corp de 
gentilomi cu îndatoriri severe, care nu ies din garnizoană 
decât rareori şi numai când e nevoie de un serviciu 
ordonat de rege. Şi acum, tinere, am să te întreb ceva: 
pun rămăşag că doreşti să intri în slujbă alături de 
unchiul dumitale, în garda scoțiană. Frumoasă dorință, 
îndeosebi fiindcă eşti foarte tânăr, şi fiindcă pentru 
înaltul post la care ţinteşti sunt necesari câţiva ani de 


experienţă. 
— Poate că mi-a trecut prin cap un asemenea gând — 
răspunse Durward nepăsător - dar dacă am dorit 


vreodată aşa ceva, acum mi-a pierit pofta. 

— Cum aşa, tinere?! exclamă francezul cu o oarecare 
asprime în glas. Poţi vorbi astfel de o slujbă atât de 
râvnită de cei mai nobili dintre compatrioţii dumitale? 

— Le doresc petrecere frumoasă, răspunse Quentin 
cu nepăsare. Ca să fiu sincer, mi-ar fi plăcut foarte mult 
să intru în serviciul regelui francez, numai că, oricât de 
frumos m-ar îmbrăca şi oricât de bine m-ar hrăni, îmi 
place mai mult să trăiesc liber decât să stau închis 
într-o cuşcă ori într-un cuib de rândunică, aşa cum le 
spuneți pe aici acestor solnițe agățate pe ziduri. Şi-apoi 
- adăugă el cu glas scăzut - nu-mi place un astfel de 
castel în al cărui arbore de onoare* se văd atârnând 
asemenea fructe. 

— Bănuiesc ce vrei să spui — zise francezul — totuşi 
vorbeşte mai desluşit. 

— Ei bine, pentru a vorbi mai desluşit - răspunse 


+ Aşa e numit uneori copacul cel mai mare din fața unui castel scoțian. Lângă 
acest copac, nobilul îşi primea oaspeţii de vază şi îi petrecea la plecare până în 
dreptul lui. (n. a.) 

tânărul - în acel frumos stejar care se află la o 
aruncătură de săgeată, sau cam aşa ceva, de castel, e 
spânzurat un om într-o haină cenușie, ca a mea. 

— Într-adevăr! Pasques-dieu! Ce înseamnă să ai ochi 
tineri! Eu vedeam ceva, dar mi se părea că printre 
ramuri se află un corb. Lucrul acesta însă nu-i ciudat, 
tinere. Când vara va face loc toamnei, când nopţile cu 
lună plină vor fi lungi şi drumurile nesigure, ai să vezi 
ciorchini de câte zece sau douăzeci de asemenea ghinde 
atârnând în acest bătrân stejar... Ei şi? Acestea sunt tot 
atâtea steaguri desfăşurate spre a-i speria pe briganzi; 
în fiecare ticălos spânzurat aici, oamenii cinstiți din 
Franţa văd un bandit, un trădător, un tâlhar de drumul 
mare, un jefuitor sau un asupritor al poporului mai 
puţin. Acestea, tinere, sunt semnele justiției suveranului 
nostru. 

— Totuşi dacă aş fi regele Ludovic, i-aş spânzura mai 
departe de palatul meu, spuse tânărul. În ţara mea noi 
spânzurăm corbi morţi, acolo unde bântuie corbii vii, 
dar nu în grădinile şi în porumbarele noastre. Simt de 
aici duhoarea stârvului - puah! 

— Dacă ai să trăieşti şi ai să ajungi cândva un 
slujitor bun şi cinstit al prințului dumitale, bunul meu 
tânăr - răspunse, francezul - ai să afli că nu există 
parfum mai plăcut ca duhoarea unui trădător mort. 

— N-aş vrea sa trăiesc până în clipa când am să-mi 
pierd mirosul sau văzul, spuse scoțianul. Să mi se arate 
un trădător viu, şi iată-mi mâna şi spada! Dar când a 
murit, ura s-a stins. Mi se pare însă că am ajuns în sat; 
nădăjduiesc să vă arăt aici că nici baia, nici scârba nu 
mi-au tăiat pofta de mâncare. Deci, bunul meu prieten, 
să Ma seci la han cât mai pie: Totuşi, inainte de a 

mă bucura de ospitalitatea dumneavoastră, aş vrea să 
ştiu cum vă numiți? 

— Mi se zice Maitre Pierre, răspunse companionul 
lui. N-am nici un titlu. Un om simplu, care are cu ce trăi 
— aşa se spune despre mine. 

— Maître Pierre, fie, zise Quentin. Sunt bucuros că 
am avut norocul să vă întâlnesc, căci tocmai acum am 
nevoie de un sfat pentru care voi şti să vă fiu 
recunoscător. 

În timp ce vorbeau astfel, turla bisericii şi o cruce 
înaltă, de lemn, care se zăreau printre copaci, arătau că 
ajunseseră la intrarea în sat. 

Dar Maître Pierre, abătându-se puţin din cărarea 
care dădea într-un drum larg, spuse tânărului că hanul 
la care voia să-l ducă se află oarecum izolat şi primea 
numai călători de vază. 

— Dacă vreți să spuneţi că e vorba de cei, care umblă 
cu pungi doldora - răspunse scoţianul - eu nu mă 
număr printre ei şi țiu mai bine să fiu jefuit la drumul 
mare, decât în hanul dumneavoastră. 

— Pasques-dieu! exclamă călăuza lui. Ce grijulii 
sunteți voi, scoțienii! Un englez s-ar arunca acum cu 
ochii închişi într-o tavernă, unde ar mânca şi ar bea pe 
săturate fără a se gândi la plată mai înainte de a se 
ghiftui bine. Dar dumneata uiţi, domnule Quentin, 
fiindcă Quentin este numele dumitale, dumneata uiţi că 
îți datorez o masă pentru baia pe care ti-am pricinuit-o 
din greşeală. Aşa am să ispăşesc jignirea pe care ţi-am 
adus-o. 

— Într-adevăr — spuse voios tânărul - uitasem baia, 
jignirea, ispăşirea şi celelalte. Hainele mi s-au uscat pe 
drum, sau aproape, dar n-am să refuz bunăvoința, 

fiindcă cina mea de ieri a fost foarte uşoară şi altceva 
n-am mai pus în gură de atunci. Păreți un burghez 
onorabil, şi nu văd de ce n-aş primi invitația 
dumneavoastră. 

Francezul zâmbi în sinea lui, dându-şi seama foarte 
bine că tânărul, fiind pesemne destul de flămând, se 
împăca cam greu cu gândul de a mânca pe socoteala 
unui străin şi se străduia să-şi înfrângă mândria 
gândindu-se că atunci când e vorba de asemenea servicii 
neînsemnate, acela care primeşte dă dovadă de tot atâta 
bunăvoință, cât şi acela care oferă. 

Între timp coborâră pe o alee îngustă, umbrită de 
plopi înalți, la capătul căreia intrară printr-o poartă în 
curtea unui han neobişnuit de arătos, destinat să 
adăpostească pe gentilomi şi pe cei veniți cu treburi la 
castel unde Ludovic al XI-lea dădea foarte rar găzduire 
unora dintre curtenii săi şi numai atunci când un 
asemenea lucru era cu totul de neînlăturat. Un blazon, 
înfățişând o floare de crin, străjuia deasupra uşii de la 
intrare a clădirii mari şi neregulate a hanului. Nici în 
curte şi nici în interiorul clădirii nu se observa însă acel 
du-te-vino care arată de obicei că treburile merg strună 
şi că hanul e plin de călători. S-ar fi spus că vecinătatea 
sumbră, mohorâtă, a reşedinței regale imprimase o parte 
din tristețea, din înfăţişarea ei aspră, şi acestui lăcaş 
hărăzit, aşa cum se obişnuia pretutindeni, să fie templul 
bunăvoinței, al unei companii vesele şi al unei mese 
bune. 

Fără să cheme pe nimeni, şi chiar fără să se apropie 
de intrarea principală, Maître Pierre ridică zăvorul unei 
uşi lăturalnice şi-şi conduse oaspetele într-o odaie mare 
unde Locul ardea în cămin şi unde se afla o masă 

pregătită pentru un dejun copios. 

— Tovarăşul meu şi-a făcut datoria, spuse francezul. 
Trebuie să-ți fie frig - am poruncit să se facă foc; 
pesemne că ţi-e foame - iată, masa e gata. Şi el fluieră. 
Hangiul se ivi, răspunse la bonjour-ul lui Maître Pierre 
cu o plecăciune, dar nu se arătă de loc vorbăreț ca 
hangiii francezi dintotdeauna. 

— Am trimis pe cineva - spuse Maître Pierre - să 
comande o gustare; a făcut acest lucru? 

Drept răspuns hangiul se înclină; şi în vreme ce 
continua să aducă şi să pună pe masă tot ce trebuia 
pentru un dejun plăcut, nu scoase o singură vorbă de 
laudă cu privire la calitatea celor aduse. Şi totuşi, aşa 
cum cititorul va vedea în capitolul următor, bucatele 
aveau dreptul la toate laudele pe care hangiii francezi 
sunt dornici să le audă atunci când e vorba de o masă 


bună. 


O Doamne! Ce mai fălci! 
Şi ce bucate! 
CĂLĂTORIILE LUI YORICK 


-am lăsat pe tânărul nostru călător prin 

Franța, într-o situație mai plăcută ca 

niciodată, de când păşea pe pământul vechilor 
gali. Bucatele, aşa cum am arătat în încheierea 
ultimului capitol, erau vrednice de laudă. Se adusese un 
pate de Perigord, pentru care un gastronom ar fi murit şi 
ar fi înviat, ca şi mâncătorii de lotus ai lui Homer, 
uitând de familie, de patrie şi de toate îndatoririle 
sociale. Coaja lui magnifică părea să se ridice ca zidurile 
unei bogate metropole, simbol al avuţiilor pe care ele 
trebuie să le apere. După aceea urmă o tocană gustoasă, 
cu acel petit point de lail pe care gasconii îl iubesc şi 
scoţțienii nu-l dispreţuiesc. Se aduse apoi o şuncă 
gustoasă care aparținuse cândva unui mistreț nobil din 
pădurile învecinate de la Montrichard. Pe masă se afla 
cea mai fragedă franzelă sub formă de pâinişoare numite 
boules (de la care brutarii şi-au luat numele franțuzesc 
de E angers) a cărei DA era atât ie Sita încât 

chiar numai cu apă şi ar fi fost o adevărată plăcere. 
Alături se mai găsea şi o butelie de piele numită bottrine, 
în care se afla aproape un litru din acel savuros vin de 
Beaulne. Atâtea bunătăţi ar fi stârnit pofta de mâncare 
şi unui om aflat pe patul morţii. Ce trebuie să fi stârnit 
atunci în sufletul unui tânăr abia de douăzeci de âni, 
care, la drept vorbind, în ultimele două zile nu mâncase 
decât nişte poame, abia pârguite, pe care putuse să le 
culeagă din întâmplare pe drum, şi o bucăţică de pâine 
de orz! Aşa că scoţianul nostru se năpusti asupra 
tocanei şi goli farfuria într-o clipă; atacă minunatul 
pateu, îi pătrunse în măruntaie şi, stropindu-şi copiosul 
ospăț cu câte o cupă de vin, o luă de la capăt încă o dată 
şi încă o dată, spre uimirea hangiului şi spre desfătarea 
lui Maître Pierre. 

Văzând pesemne că făcuse o faptă mai bună decât se 
aşteptase, acesta părea într-adevăr încântat de pofta 
tânărului scoțian şi când, în sfârşit, observă că avântul 
acestuia începe să scadă, încercă să-l îmboldească la noi 
eforturi, comandând răcituri, darioles5 şi tot felul de 
bunătăți care-i veneau în minte, şi îndemnându-l pe 
tânăr să-şi continue ospăţul. În timp ce avea astfel de 
preocupări, pe fața lui Maître Pierre se oglindea un soi 
de bună dispoziţie, care se apropia de bunăvoință, acum 
comportarea sa nemaifiind atât de aspră, tăioasă şi dură 
ca de obicei. Oamenii în vârstă simpatizează aproape 
întotdeauna cu bucuriile tinereții şi cu avânturile sale de 
orice fel, atunci când dispoziţia lor e spontană şi nu e 
tulburată de invidie sau de o zadarnică dorință de 


aUn fel © tartă din făină, unt și lie (în limba faneg (n.t.) 

întrecere. 

În timpul plăcutei sale îndeletniciri, Quentin 
Durward, la rândul lui, nu putu să nu vadă că 
înfăţişarea interlocutorului său pe care o găsise la 
început atât de îndatoritoare apărea într-o lumină şi mai 
favorabilă sub influenţa vinului de Beaulne, şi el îl 
mustră prietenos pe Maitre Pierre că se desfată pe 
socoteala poftei sale de mâncare fără a gusta şi el din 
bucate. 

— Îndeplinesc un canon şi nu pot mânca nimic până 
la amiază în afară de ceva dulciuri şi o cupă de apă. 
Roag-o pe doamna de sus - adăugă el, întorcându-se 
spre hangiu - să-mi aducă gustarea aici. 

Hangiul ieşi, iar Maître Pierre urmă: 

— Ei, mi-am ţinut cuvântul în ce priveşte masa 
făgăduită? 

— De când am plecat din Glen-houlakin, n-am 
mâncat niciodată mai bine ca acum, răspunse tânărul. 

— Glen... şi mai cum? întrebă Maître Pierre. Vrei să-l 
scoţi din sărite pe satana cu asemenea vorbe lungi în 
coadă?! 

— Glen-houlakin - răspunse Quentin voios — ceea ce 
înseamnă valea musculițelor: aşa se numeşte domeniul 
nostru, bunul meu domn. Dacă vă face plăcere, v-aţi 
câştigat dreptul să râdeți când auziți cum sună la 
ureche. 

— Nu m-am gândit de loc să te jignesc — zise bătrânul 
— dar, de vreme ce această masă ţi-a plăcut atât de mult, 
eram tocmai să-ti spun că arcaşii scoțieni din gardă 
mănâncă în fiecare zi tot atât de bine, dacă nu şi mai şi. 

— Nu-i de mirare, spuse Durward. Dacă sunt închişi 
toată noaptea în acele cuiburi de rândunici, trebuie să 

fie hămesiți dimineața. 

— Şi sunt răsplătiți cu prisosință pentru asta, 
răspunse Maître Pierre. Nu au nevoie, ca burgunzii, să 
umble cu spatele gol ca să poată avea pântecul plin — 
sunt îmbrăcaţi ca nişte conți şi ospătaţi ca nişte 
călugări. : 

— Cu atât mai bine pentru ei, aprecie Durward. 

— Prin urmare, de ce n-ai intra în slujbă aici, tinere? 
Unchiul dumitale ar putea, îmi îngădui să-ți spun, să te 
înscrie în controale îndată ce s-ar ivi un loc liber. Şi — 
între noi fie vorba -am pe aici oarecare trecere şi 
aş putea să-ți fiu de folos cât de cât. Cred că ştii să 
călăreşti tot atât de bine pe cât te pricepi să tragi cu 
arcul, nu? 

— Noi cei din neamul Durward călărim tot atât de 
bine ca orice călăreț ce şi-a pus vreodată piciorul 
încălțat în fier într-o scară de oțel. Nu ştiu dacă aş putea 
să primesc  binevoitoarea dumneavoastră ofertă. 
Gândiţi-vă totuşi: hrana şi îmbrăcămintea sunt lucruri 
folositoare e drept, dar oamenii de felul meu se gândesc 
la onoare, visează să dobândească faimă, să săvârşească 
fapte de arme. Regele Ludovic al dumneavoastră — 
Dumnezeu să-l binecuvânteze, căci este prietenul şi 
aliatul Scoției — stă închis în castelul acesta, sau doar 
călăreşte de la un oraş întărit la celălalt; el cucereşte 
cetăți şi provincii prin ambasade politice şi nu prin luptă 
dreaptă. Cât despre mine, eu sunt de partea 
Douglas-ilor, care se aflau totdeauna pe câmpul de 
luptă, fiindcă lor le plăcea mult mai mult cântecul 
ciocârliei decât chițcăitul şoarecelui. 

— Tinere - spuse Maître Pierre - nu judeca prea 
api nepe seal Ludovic se străduie să  cruțe 

sângele supugşilor săi şi nu şi-l precupețeşte pe al lui. El 
a dat dovezi de vitejie La Montlhery. 

— Da, dar aceasta s-a întâmplat acum vreo 
doisprezece ani şi mai bine, răspunse tânărul. Mi-ar 
plăcea să fiu în serviciul cuiva care şi-ar păstra onoarea 
tot atât de strălucitoare ca scutul său şi s-ar arunca 
totdeauna cel dintâi în focul luptei. 

— De ce n-ai rămas atunci la Bruxelles, cu ducele de 
Burgundia? El ti-ar fi dat prilejul să-ți rupi oasele în 
fiecare zi; şi dacă nu s-ar fi întâmplat acest lucru, ţi 
le-ar fi rupt el însuşi — îndeosebi dacă ar fi auzit că i-ai 
bătut pădurarul. 

— Asta-i adevărat, zise Quentin. Nenorocul a închis 
în fața mea acea uşă. 

— De altfel sunt destui diavoli turbaţi pe lumea asta, 
la care tinerii zănatici pot găsi întrebuințare, spuse 
sfătuitorul său. Ce crezi, de pildă, despre Guillaume de 
la Marck? 

— Cum?! exclamă Durward. Să intru în serviciul 
acelui bărbos - în serviciul Mistreţului Sălbatic din 
Ardeni — o căpetenie de tâlhari şi de ucigaşi care ia viața 
unui om pentru hainele de pe el, care ucide preoți şi 
pelerini ca pe nişte lăncieri, ca pe nişte soldați? Aceasta 
ar fi o pată de neşters pe blazonul tatălui meu. 

— Ei bine, tânărul şi înflăcăratul meu prieten -— 
răspunse Maître Pierre - dacă îl socoteşti pe Sanglier$ 
atât de păcătos, de ce nu l-ai urma pe ducele de 
Gueldres” ? 


6 Mistreţ (în limba franceză). 
7 Adolf, fiul lui Arnold și al Ecaterinei de Bourbon. Povestirea de față îl evocă 
episodic, deși este unul din caracterele cele mai crude ale acelor vremi. S-a 

— Asta ar însemna să-l urmez pe tartorul dracilor, 
spuse Quentin. Între noi fie vorba: un asemenea om este 
o povară prea mare pe pământ — o să-l înghită iadul! Se 
spune că-l ține închis pe propriul său tată şi chiar că 
l-ar fi lovit. E cu putință aşa ceva? 

Maître Pierre păru oarecum descumpănit de oroarea 
naivă cu care tânărul scoțian vorbea despre 
nerecunoştinta filială şi-i răspunse: 

— Dumneata nu ştii, tinere, cât de puțin sunt luate 
în seamă legăturile de sânge printre oamenii de rang 
înalt. Apoi, schimbând tonul afectat cu care începuse să 
vorbească, adăugă vesel: De altminteri, dacă ducele l-a 
bătut pe tatăl lui, fii sigur că bătrânul l-a bătut şi el 
altădată, aşa că acum sunt chit. 

— Mă miră când vă aud vorbind astfel, spuse 
scoțianul, învăpăindu-se de mânie. Un om cu păr 
cărunt, ca dumneavoastră, ar trebui să-şi caute subiecte 
mai potrivite pentru glumă. Dacă bătrânul duce şi-a 
bătut fiul în copilărie, nu l-a bătut destul, căci mai bine 
ar fi murit sub bici decât să trăiască pentru a face de 
ruşine lumea creştină care a putut boteza vreodată un 
asemenea monstru. 

— În felul cum cântăreşti caracterul fiecărui prinț şi 
conducător — spuse Maître Pierre -— ar fi mai bine să te 
faci dumneata însuti căpitan; căci unde ar putea un om 


ridicat împotriva tatălui său şi în această luptă nefirească l-a făcut prizonier pe 
bătrân şi s-a purtat cu el foarte grosolan, ajungând, se spune, până acolo încât 
l-a pălmuit cu mâna lui. Drept pedeapsa pentru această purtare, Arnold 1-a 
dezmoștenit pe ticălosul lipsit de scrupule si a vândut ducelui Carol de 
Burgundia toate drepturile pe care le avea asupra ducatului de Gueldres si 
asupra comitatului de Zutphen. Maria de Burgundia, fiica lui Carol, a restituit 
aceste oseni denaturatului Adoli care a fost asasinat în 147 Ie p: a. -) 

atât de înțelept să găsească un comandant vrednicie el? 

— Râzi de mine, Maître Pierre — spuse tânărul, voios 
— şi poate că ai dreptate; dar dumneata n-ai pomenit 
încă numele unui om care este un comandant viteaz şi 
are un brav corp de trupe, în care un tânăr poate servi 
foarte bine. 

— Nu pot să-mi închipui despre cine vorbeşti. 

— Cum asta?! Un om care stă suspendat între doi 
magneți ca sicriul lui Mahomed (blestemat fie falsul 
profet), un om care nu poate fi numit nici francez, nici 
burgund, dar care ştie să țină cumpăna între amândoi 
şi-i face atât pe unul, cât şi pe celălalt să se teamă de el 
şi să-l servească, cât sunt ei de mari prinți. 

— Nu ştiu despre cine vorbeşti, zise Maitre Pierre, 
gândindu-se. 

— Cum?! Despre cine altul aş putea vorbi decât 
despre nobilul Ludovic de Luxemburg, conte de Saint 
Paul, înalt conetabil al Franţei? Stă bine pe picioare 
acolo la el, cu mica şi viteaza lui armată, ţinând capul 
tot atât de sus ca şi regele Ludovic sau ducele Carol, 
legănându-se între ei, ca un băiat ce stă în mijlocul unei 
scânduri, în timp ce alţi doi se leagănă la cele două 
capete. 

— El e în primejdie să cadă cel mai rău dintre toți 
trei, spuse Maître Pierre. Ascultă-mă, tinere prieten, 
dumneata care vezi în jaf o crimă atât de mare, ştii oare 
că acel abil om politic, acel conte de Saint Paul a dat cel 
dintâi pilda, pârjolind ţinuturile pe unde s-a războit?! 
Ştii oare că înaintea ruşinoaselor pustiiri pe care le-a 
săvârşit el, oraşele deschise şi satele care nu opuneau 
rezistență, erau cruțate de toate părțile? 

— Ah! Pe legea mea -— zise Durward - dacă astfel stau 

lucrurile, încep să cred că niciunul dintre oamenii 
aceştia mari nu-i mai bun decât celălalt şi că a sta să 
alegi între ei înseamnă a-ţi alege un copac de care să fii 
spânzurat. Dar acest conte de Saint Paul, acest 
conetabil, a ştiut să pună stăpânire cu multă şiretenie 
pe oraşul care poartă numele onoratului meu patron 
Saint Quentin8 (tânărul îşi făcu semnul crucii) şi mi se 
pare că dacă m-aş afla acolo, sfântul meu patron şi-ar 
arunca privirile spre mine - căci el nu are atâţi fini ca 
alți sfinți mai populari — şi pesemne că m-a uitat pe 
mine, sărmanul Quentin Durward, finul său spiritual, 
de vreme ce m-a lăsat să merg o zi întreagă fără hrană, 
pentru ca a doua zi să mă abandoneze sfântului Iulian 
şi bunăvoinței întâmplătoare a unui străin, dobândită 
printr-o baie pe care am făcut-o în vestitul râu Cher, sau 
într-unul din afluenții lui. 

— Nu huli sfinţii, tinere prieten, zise Maître Pierre. 
Sfântul Iulian este patronul credincios al călătorilor; şi 
poate că binecuvântatul sfânt Quentin a făcut pentru 
dumneata mai mult decât bănuieşti. 

În timp ce el vorbea astfel, uşa se deschise şi o fată, 
mai curând peste cincisprezece ani decât sub această 
vârstă, intră cu o tipsie acoperită cu damasc; pe tipsie se 
afla o mică sosieră cu compot de prune uscate, care au 
contribuit întotdeauna la renumele oraşului Tours, şi o 
cupă măiestrit încrustată cu aur, una din acele cupe 
care au făcut din vechime faima acestui oraş, prin 
execuția lor fină, ceea ce le distingea de cele lucrate în 


8 Posesiunea orașului Saint Quentin i-a dat conetabilului posibilitatea să ţeasă 
acele intrigi politice care până la urmă l-au costat atât de scump. 
(n. a. 


. 


DANN 


DET IEA > 
i DEE 


alte oraşe ale Franței, întrecând chiar măiestria 
capitalei. Cupa era atât de frumoasă, încât Durward nu 
se gândi să cerceteze îndeaproape dacă era de argint 
sau, ca aceea pusă dinaintea lui, dintr-un metal 
obişnuit, dar atât de bine şlefuit, încât să pară făurită 
dintr-unul pretios. 

Înfățişarea tinerei care adusese gustarea atrase 
atenția lui Durward mult mai mult decât mişcările 
delicate cu care aşeza pe masă un obiect sau altul. 

El îi văzu numaidecât cosițele bogate, negre, pe care 
purta drept podoabă, ca şi fetele din țara lui, doar o 
ghirlandă uşoară de frunze de iederă, ce-i încadra 
chipul. Prin trăsăturile ei regulate, ochii negri şi expresia 
gânditoare, fata semăna cu Melpomena, deşi uşoara ei 
îmbujorare şi un surâs inteligent pe buze şi în ochi 
arătau că voioşia nu era străină unei înfățişări atât de 
atrăgătoare, cu toate că aceasta nu putea fi expresia ei 
obişnuită. Quentin gândi chiar că anumite suferințe 
trebuie să fi fost pricina pentru care un chip atât de 
tânăr şi de drăgălaş părea mai grav decât poate fi o 
frumusețe atât de fragedă; şi cum imaginația romantică 
a unui tânăr trage repede concluzii din premize 
superficiale, îi făcu plăcere să deducă din cele ce 
urmează că soarta acelei frumoase făpturi era învăluită 
în tăcere şi mister. 

— Ei, Jaqueline! exclamă Maître Pierre, când ea 
apăru în cameră. Ce înseamnă asta? Nu mi-am exprimat 
eu oare dorința ca Dame Perette să-mi aducă ceea ce-mi 
trebuie? Pasques-dieu! Este sau se crede o doamnă prea 
mare ca să mă servească? 

un ton respectuos. Se 
simte rău şi a rămas în 
cameră. i 

— A rămas singură, 
sper! replică Maître Pierre 
oarecum apăsat. Eu sunt 
un vieux routier, şi unul 
din aceia în fața căruia 
bolile prefăcute pot servi 
drept scuză. 

La auzul vorbelor lui 
Maître Pierre, Jaqueline 
păli şi chiar se clătină. 
Trebuie spus că vocea şi 
privirile lui în acelaşi timp aspre, tăioase şi neplăcute, 
aveau, atunci când exprimau mânie şi bănuială, o 
expresie sinistră, înspăimântătoare. 

Cavalerismul de om al munţilor al lui Quentin 
Durward se trezi deodată şi el se grăbi să se apropie de 
Jaqueline pentru a-i lua din mâini tipsia pe care ea i-o 
dădu, absentă, în timp ce privea cu ochi sfioşi şi 
îngrijorați spre burghezul cel mânios. Nu era uşor să 
poți rezista expresiei mişcătoare, rugătoare din privirile 
ei, aşa că Maître Pierre continuă cu un aer care arăta nu 
numai că îi mai trecuse supărarea, dar cu toată 
blândețea pe care putea s-o imprime înfățişării şi 


„9 În sensul de „batrân vulpo!”. (n. t.) 

manierelor sale: 

— Nu te învinuiesc pe tine, Jaqueline; tu eşti prea 
tânără ca să fii — ceea ce e trist să te gândeşti că va 
trebui, să fii într-o zi — o ființă falsă şi perfidă, ca şi 
celelalte făpturi ale sexului tău nestatornic. Nu-i bărbat 
ajuns la vârsta bărbăţiei care să nu aibă prilejul să vă 
cunoască, aşa cum sunteți toate. Acest cavaler scoţian 
îți via spune acelaşi lucru. 

Jaqueline se uită o clipă spre tânărul străin, ca 
pentru a-i da ascultare lui Maître Pierre, dar privirea ei, 
deşi fugară; îi păru lui Durward ca un apel patetic 
pentru sprijin şi simpatie; şi cu graba dictată de 
simțămintele tinereții şi de veneraţia romantică pentru 
sexul feminin, inspirată de educația lui, se grăbi să 
răspundă că „va arunca mănuşa oricărui adversar de 
rangul şi de vârsta lui, care ar putea să presupună că o 
făptură ca aceea din fața ochilor săi ar putea fi 
însuflețită de altceva decât de intenţiile cele mai curate 
şi mai sincere”. 

Tânăra se făcu albă ca varul şi arunca o privire 
înfricoşată spre Maitre Pierre, căruia bravada tânărului 
galant păru să-i stârnească doar un zâmbet mai mult 
disprețuitor decât de încuviințare. Quentin, ale cărui 
gânduri se corectau de obicei unele pe altele, deşi uneori 
abia după ce le exprimase, se înroşi ca racul, dându-şi 
seama că rostise nişte vorbe ce puteau fi privite ca o 
lăudăroşenie deşartă față de un bătrân care se 
îndeletnicea cu lucruri paşnice; şi, ca un fel de ispăşire 
dreaptă şi meritată, hotări să se supună cu răbdare 
ridicolului la care se expusese. Cu obrajii îmbujorațţi şi 
cu o înfăţişare umilă pe care încerca s-o ascundă sub un 
zâmbet Snnt oferi cuba şi paio lui Maître Pierre. 

— Eşti un tânăr fără minte - spuse Maître Pierre - şi 
cunoşti femeile tot atât de puţin, ca şi pe prinți, cărora — 
urmă el închinându-se cu evlavie - Dumnezeu le ţine 
inimile în mâna sa dreaptă. 

— Şi cine le ţine atunci pe ale femeilor? întrebă 
Quentin, hotărât, pe cât putea, să nu se lase dominat de 
trufia acestui bătrân ciudat ale cărui maniere trufaşe, 
arogante aveaţi asupra lui o influență umilitoare. 

— Mă tem că va trebui să întrebi despre acest lucru 
pe altcineva, răspunse Maitre Pierre liniştit. 

Quentin fu din nou tulburat dar nu se descumpăni 
cu totul. „Desigur -— îşi spuse el în sine - nu arăt acestui 
burghez din Tours tot respectul pe care i-l datorez 
pentru mizerabila obligație a unei mese, deşi a fost o 
masă bună şi substanţială. Câinii şi şoimii ti-i ataşezi 
numai prin hrana pe care le-o dai — cu omul trebuie să 
te porți blând, dacă vrei să ţi-l ataşezi prin legăturile 
afecțiunii şi ale recunoştinţei. Bătrânul acesta e un om 
neobişnuit; şi această vedenie fermecătoare care va pieri 
deîndată - de bună seamă că o făptură atât de frumoasă 
nu poate face parte din priveliştea asta vulgară - nu-i cu 
putință să aparțină nici chiar unui asemenea negustor 
plin de bani, deşi pare că el exercită o autoritate asupra 
ei, aşa cum se întâmplă fără îndoială cu toţi aceia pe 
care întâmplarea îi aduce în preajma lui. Ciudat! Aceşti 
flamanzi şi francezi dau bogăției mult mai multă 
importanță decât o merită. Acest bătrân socoteşte 
pesemne că politețea pe care o arăt vârstei lui este 
închinată banilor săi - politețea mea, a unui nobil 
scoţian de sânge şi cu blazon, față de el, un negustor din 
Tours!” 

Aceste gânduri trecură isaac. prin mintea tânărului 

Durward, în timp ce Maître Pierre spunea Jaquelinei, 
zâmbind şi mângâindu-i cosițele lungi: 

— Mă va servi acest tânăr, Jaqueline. Te poți duce. Îi 
voi spune neglijentei tale rude că face rău expunându-te 
privirilor fără ca acest lucru să fie necesar. 

— Numai pentru a vă servi pe dumneavoastră, spuse 
fata. Sper că n-o să vă supăraţi pe mătuşa mea fiindcă... 

— Pasques-dieu, exclamă negustorul, întrerupând-o, 
dar nu cu asprime. Întârzii aici ca să vorbeşti cu mine, 
copilă, ori ca să-l priveşti pe acest tânăr? Du-te, el este 
gentilom şi serviciile lui îmi vor fi de ajuns. 

Jaqueline ieşi. Quentin Durward, foarte preocupat de 
brusca ei dispariţie, îşi pierdu şirul gândurilor şi el se 
supuse maşinal când Maitre Pierre, cu tonul unui om 
obişnuit să fie ascultat, se lăsă nestânjenit într-un jilţ, şi 
spuse: 

— Pune tipsia lângă mine. Apoi cobori genele negre 
peste ochii pătrunzători, aşa încât până la urmă aceştia 
abia se mai vedeau, sau aruncau când şi când o sclipire 
repede şi vie ca razele soarelui ascuns dincolo de un nor 
întunecat de după care străluceşte răzleț, pentru o clipă. 

— Frumoasă făptură, rosti în cele din urmă bătrânul 
ridicând capul şi privind ferm şi pătrunzător în ochii lui 
Quentin, după care îl întrebă: o fată prea frumoasă 
pentru a fi slujnică la un han, nu? l-ar sta mai bine la 
masa unui burghez cumsecade; are însă obârşie de rând 
şi nu ştie cum să se poarte în lume. 

Uneori o vorbă aruncată la întâmplare poate nărui un 
castel clădit în aer şi în acea împrejurare arhitectul 
priveşte cu prea puţină bunăvoință pe acela care a 
săvârşit fapta, deşi poate că el n-a avut nici un gând 
rău. Quentin era e pus pe: ceartă — nici elr nu A ştia 

de ce — cu bătrânul acesta care îi spusese că frumoasa 
făptură nu era nici mai mult, nici mai puțin decât arăta 
îndeletnicirea ei — slujnică la han - o slujnică mai aleasă 
e drept, pesemne nepoata hangiului sau aşa ceva, totuşi 
o slujnică, silită să se supună toanelor muşteriilor şi 
îndeosebi ale lui Maître Pierre, care pare-se că avea 
destule, şi era îndeajuns de bogat pentru a cere ca ele 
să-i fie suportate. 

Un gând stăruitor îi trecea mereu prin minte — 
trebuia să-l facă pe bătrân să înțeleagă deosebirea dintre 
condițiile lor, să-şi dea seama că oricât de bogat ar fi 
fost, bogăţia lui nu putea să-l pună pe acelaşi picior cu 
un Durward de Glen-houlakin. Totuşi, de câte ori se uita 
la Maître Pierre în acest scop, în pofida privirilor lăsate 
în jos, a feții slăbite şi a hainelor simple, sărăcăcioase, 
ale acestuia, descoperea ceva care îl împiedica să-şi 
impună asupra lui superioritatea pe care credea că o 
are. Ba, mai mult chiar, cu cât îl privea mai îndelung şi 
mai pătrunzător, cu atât era mai curios să ştie cine şi ce 
era acel om, hotărând în sine că avea de-a face cu un 
sindic sau cu un înalt magistrat din Tours, cu cineva în 
sfârşit care, într-un fel sau altul, era în totul obişnuit să 
ceară şi să obțină respect. 

În timpul acesta, negustorul păru că se cufundă din 
nou într-o reverie din care se trezi numai pentru a se 
închina cu evlavie şi pentru a pune în gură câteva prune 
uscate şi o bucăţică de pesmet. După aceea îi făcu semn 
lui Quentin să-i dea cupa; pe când acesta i-o aducea, îl 
întrebă: 

— Ai spus că eşti nobil, nu? 

— Desigur - răspunse scoţianul - dacă cincisprezece 
cita mă pot pp să mă numesc astfel. Am mai 

spus acest lucru. Dar să nu vă simtțiți stânjenit, Maître 
Pierre; am socotit întotdeauna că cel mai tânăr trebuie 
să fie îndatoritor cu cel mai în vârstă. 

— O maximă excelentă, spuse negustorul care primi 
serviciile tânărului luând cupa şi turnând în ea apă 
dintr-o carafă ce părea făurită din acelaşi metal, fără 
sfiala pe care Quentin poate că s-ar fi aşteptat s-o 
stârnească. 

„La naiba cu degajarea şi cu familiaritatea acestui 
burghez”, îşi spuse încă o dată în sine Durward. „Se lasă 
servit de un gentilom scoţian tot atât de nestânjenit 
precum aş fi eu față de un ţăran din Glen Isle.” 

Între timp negustorul îşi goli cupa şi spuse 
companionului său: 

— După plăcerea cu care ai băut acel vin de Beaulne, 
îmi închipui că nu mă admiri prea mult când mă vezi că 
beau licoarea aceasta simplă. Dar iată, am un elixir care 
poate schimba chiar şi apa de izvor în cei mai bun vin 
din Franţa. 

Vorbind astfel, scoase din sân o pungă mare din 
blană de lutru şi vărsă un şuvoi de bănuţi de argint în 
cupa, de altfel nu prea mare, până ce o umplu mai bine 
de jumătate. 

— Tinere, dumneata ai toate motivele să fii 
recunoscător atât sfântului Quentin, patronul dumitale, 
cât şi sfântului Iulian - mai recunoscător decât păreai 
adineauri. Te sfătuiesc să împărți pomeni în numele lor. 
Aşteaptă în acest han până când are să vină Balafre, 
ruda dumitale, care va ieşi din gardă după-amiază. 
Întrucât am nişte treburi la castel, voi face astfel ca să 
fie înştiințat că te afli aici. 

Ba uri Durward ar fi vrut să guia ceva drept 

scuză pentru că primea mărinimosul dar al noului său 
prieten, dar, încruntându-şi sprâncenele negre şi 
ridicând capul cu o atitudine mai demnă ca oricând, 
Maître Pierre spuse cu un ton autoritar: 
— Nici o vorbă, tinere. Ascultă ceea ce ti se 
poruncește. i 
După ce rosti aceste cuvinte, ieşi din încăpere 
făcându-i semn lui Quentin să rămână pe loc. 
Descumpănit, tânărul scoţian nu ştia ce să 
gândească despre cele întâmplate. Primul său impuls, 
cel mai firesc, deşi poate nu şi cel mai onorabil, îl făcu 
să se uite în cupa de argint care, după cum am spus, 
fusese umplută mai bine de jumătate cu bani. Înăuntru 
erau atât de multe monede, încât poate că el nu avusese 
în viața lui nici a douăzecea parte deodată. Dar putea, 
oare, să împace demnitatea lui de gentilom cu banii pe 
care-i primise de la acel plebeu bogat? Supărătoare 
întrebare! Mâncase bine, dar în buzunarul lui nu mai 
avea destui bani cu care să se poată întoarce la Dijon, în 
caz că se hotăra să înfrunte mânia ducelui de 
Burgundia şi să intre în slujba lui sau să se ducă la 
Saint Quentin, dacă s-ar fi hotărât pentru conetabilul 
Saint-Paul - căci unuia din aceştia, dacă nu chiar 
regelui Franţei, era hotărât să-şi ofere serviciile. Într-o 
asemenea împrejurare el luă poate cea mai înțeleaptă 
decizie, hotărând să se lase călăuzit de sfatul unchiului 
său. Aşa că puse banii în tolba de catifea pentru 
vânătoarea cu şoimi şi-l chemă pe hangiu pentru a lua 
cupa de argint, vrând în acelaşi timp să-i pună câteva 
întrebări în legătură cu darnicul şi autoritarul negustor. 
Stăpânul casei se ivi numaidecât şi, dacă nu se arătă 
mai e paniy fu de dala asta măcar ceva mai vorbăreț 

decât înainte. Nu voi cu nici un preț să ia cupa de 
argint. Spuse că nu e a lui, ci a lui Maître Pierre, care o 
dăruise oaspetelui său. El avea intr-adevăr patru 
hanaps!0 de argint, pe care le moştenise de la bunica 
lui, cea de fericită pomenire, dar ele nu se asemuiau 
câtuşi de puţin cu frumoasa piesă cizelată din mâinile 
tânărului, aşa cum o piersică nu se aseamănă cu un 
nap - aceasta era una din vestitele cupe de Tours, 
făurite de Martin Dominique, un artist care putea să 
sfideze Parisul. 

— Dacă nu te superi - întrebă Durward 
întrerupându-l — cine e acest Maître Pierre, care oferă 
asemenea daruri de preţ străinilor? 

— Cine-i Maître Pierre? rosti gazda, picurând 
cuvintele atât de încet de parcă le-ar fi distilat. 

— Da - spuse Durward, nerăbdător şi apăsat — cine e 
acest Maître Pierre şi de ce face o asemenea risipă de 
daruri? Şi cine e omul acela cu înfăţişare de măcelar pe 
care l-a trimis înainte ca să dea porunci pentru 
pregătirea mesei? 

— Ei, dragă domnule, cine e Maitre Pierre, puteai să-l 
întrebi pe el însuşi; cât despre gentilomul care a 
poruncit să se pregătească masa, să ne ferească 
Dumnezeu de o cunoştinţă mai apropiată cu el! 

— E ceva ciudat în toate acestea, spuse tânărul 
scoţian. Acest Maître Pierre mi-a spus că e negustor. 

— Dacă a spus el astfel — zise hangiul — fără îndoială 
că e negustor. 

— Ce mărfuri are de vânzare? 

— Oh, are multe mărfuri frumoase - răspunse 
hangiul — între altele a înființat aici nişte manufacturi de 
mătase ale căror ţesături sunt tot atât de bune ca şi 
stofele de preț pe care le aduc din India şi din Chitail! 
venețienii. Când aţi venit, trebuia să vedeţi duzii sădiți 
cu toții din porunca lui Maitre Pierre pentru a hrăni 
viermii de mătase. 

— Şi tânăra fată care a adus gustarea, cine e, dragă 
prietene? întrebă scoţianul. 

— O chiriaş a mea, domnule; locuieşte cu 
ocrotitoarea ei, o mătuşă, pare-mi-se, sau aşa ceva, 
răspunse hangiul. 

— Dumneata foloseşti în mod obişnuit chiriaşii, 
trimițându-i să se servească unii pe alții? întrebă 
Durward. Am observat că Maitre Pierre n-a vrut să ia 
nimic din mâna dumitale sau a servitorului dumitale. 

— Oamenii bogaţi au toanele lor, fiindcă pot plăti 
pentru ele, zise hangiul. Nu-i pentru întâia oară că 
Maitre Pierre a găsit cu cale să se lase servit de oameni 
de bună condiţie. 

Tânărul scoțian se simţi oarecum jignit de această 
aluzie; dar, ascunzându-şi supărarea, întrebă dacă ar 
putea să închirieze o încăpere la han, pentru o zi sau 
poate chiar pentru mai mult timp. 

— Desigur - răspunse hangiul — pentru cât timp veți 
porunci. 

— Mi-aş putea permite -— întrebă tânărul — să prezint 
omagiile mele doamnelor, al căror vecin am să fiu în 
viitor? 


11 China (n.r.) 

Hangiul îl privea nehotărât. 

— Nu ies din încăperile lor — spuse el — şi nu primesc 
pe nimeni. 

— În afară, presupun, de Maître Pierre? zise 
Durward. 

— Nu-mi îngădui să spun asta, răspunse omul ferm, 
dar respectuos. 

Quentin, de obicei foarte mândru de sine, dându-şi 
seama cât de lipsit de mijloace era pentru a-şi susține 
această mândrie, auzind răspunsul hangiului rămase 
cam buimăcit, dar nu ezită să uzeze de un mijloc destul 
de obişnuit în acea epocă. 

— Du doamnelor - spuse el - o sticlă de vernat, 
împreună cu prea plecatele mele omagii; şi spune-te că 
Quentin Durward din casa de Glen-houlakin, un 
onorabil cavaler scoţian, acum vecinul lor de cameră, le 
cere permisiunea să-şi arate respectul său într-o 
întrevedere personală. 

Mesagerul plecă şi se întoarse foarte repede, 
transmițând mulțumirile doamnelor, care înapoiau darul 
oferit şi-şi exprimau recunoştinţa față de cavalerul 
scoţian, precum şi regretul că nu-l puteau primi în vizită 
din pricina vieții retrase pe care o duceau. 

Quentin îşi muşcă buzele şi bău o cupă de vin din 
sticla care nu-i fusese primită şi pe care hangiul o 
pusese pe masă: 

„Pe legea mea -— îşi spuse el în sine — ciudată e țara 
asta, în care negustorii şi meşteşugarii maimuțăresc 
manierele şi mărinimia nobililor, iar tinerele domnişoare 
în călătorie fac pe prințesele incognito şi-şi ţin curtea 
într-un han. Am s-o mai văd eu pe această fată cu 
aa entes oricâte pia ci am să pari şi 

luând această hotărâre înțeleaptă, ceru să i se arate 
încăperea în care urma să locuiască. 

Hangiul îl conduse deîndată pe scara unui turnulet, 
şi de acolo de-a lungul unei galerii cu mai multe uşi, ca 
acelea ale chiliilor unei mănăstiri, asemănătoare, care 
era departe de a-l încânta pe tânărul nostru erou, 
amintindu-i foarte neplăcut o oarecare viață monahală. 
Hangiul se opri tocmai la capătul galeriei, alese o cheie 
dintr-o legătură mare care-i atârna la cingătoare, 
deschise uşa, şi prezentă oaspetelui său interiorul 
camerei rotunde din turnuleţ, micuță într-adevăr, dar 
curată şi solitară, cu un pătuţț şi câteva mobile aşezate 
într-o neobişnuită ordine, ceea ce o făcea să pară în 
totul un mic palat. 

— Sper că vă veţi simţi bine aici, dragă domnule, 
spuse hangiul. Datoria mea este să le fac pe plac tuturor 
prietenilor lui Maître Pierre. 

— Oh, norocoasă baie ! exclamă Quentin Durward, 
făcând o săritură pe podele îndată ce gazda lui se 
retrase. Niciodată nu mi s-a arătat norocul într-o formă 
mai frumoasă sau mai udă ca acum. Copleşitoare e de 
data asta soarta mea fericită. 

Vorbind astfel, păşi spre ferestruică, întrucât 
turnulețul ieşea foarte mult dincolo de linia clădirii, din 
ferestruică se vedea nu numai grădina foarte frumoasă, 
destul de întinsă a hanului, dar şi livada de duzi, aceia 
care, la porunca lui Maître Pierre, fuseseră sădiți pentru 
hrănirea viermilor de mătase. Apoi întorcând ochii de la 
aceste imagini îndepărtate, şi privind de-a lungul 
zidului, văzu la capătul acestuia un turnuleț 
asemănător cu al său, având şi acesta, drept în fata lui o 
Missu Lică aidoma aeeai la care stătea el. E adevărat 

că ar fi greu pentru un om mai vârstnic cu douăzeci de 
ani decât Quentin să spună de ce privea tânărul nostru 
într-acolo cu mult mai mult înţeles decât spre frumoasa 
grădină sau spre livada de duzi; căci, vai, ochii care au 
privit patruzeci de ani şi mai bine se uită cu nepăsare 
spre turnulețele cu ferestruicile întredeschise pentru a 
intra aer şi cu obloanele pe jumătate închise spre a feri 
de soare sau poate de vreun ochi iscoditor, chiar dacă de 
un ivor al ferestrei atârna o lăută pe jumătate ascunsă 
sub un văl subțire de mătase verde. Dar la fericita vârstă 
a lui Durward asemenea „accidente”, cum le-ar numi un 
pictor, ar prilejui motive îndestulătoare pentru a înfiripa 
o sumedenie de viziuni aeriene şi de închipuiri tainice, la 
amintirea cărora omul vârstnic zâmbeşte şi suspină, 
suspină şi zâmbeşte. 

Cum se poate presupune că amicul nostru Quentin 
dorea să afle ceva mai multe amănunte cu privire la 
frumoasa lui vecină, posesoarea lăutei şi a vălului, cum 
se poate presupune că el era interesat să ştie cel puţin 
dacă ea era aceeaşi persoană pe care o văzuse servindu-l 
atât de respectuos pe Maitre Pierre, ar trebui să se 
înțeleagă că el se feri să-şi arate în propria lui fereastră 
făptura şi chipul arzător de curiozitate 

Durward cunoştea foarte bine meşteşugul celui care 
pândeşte păsările. Pitindu-se cu dibăcie după o cercevea 
a ferestrei sale în vreme ce iscodea cu ochii din dosul 
oblonului, avu plăcerea să vadă un braț frumos, alb şi 
rotund, luând instrumentul, şi urechile lui îşi primiră 
curând partea lor de răsplată pentru mişcările lui 
iscusite. 

Fata din turnuleţ, posesoarea valului şi a lăutei, 
meepn să cânte una din acele melodii despre care 

suntem obişnuiţi să credem că picurau de pe buzele 
nobilelor doamne din vremurile cavalerismului, în timp 
ce cavalerii şi trubadurii ascultau şi suspinau. Cuvintele 
nu aveau prea mult sens, spirit sau fantezie, pentru a 
distrage atenţia de la melodie, nici melodia îndestulă 
măiestrie pentru a copleşi tot sensul cuvintelor. Una 
părea deopotrivă cu cealaltă şi dacă versurile ar fi fost 
recitate fără muzică, sau melodia cântată fără cuvinte, 
nici versurile, nici muzica n-ar fi avut vreo valoare. 

E prea puţin plăcut să amintim aici versuri, care au 
fost făcute nu pentru a fi spuse sau citite, ci numai 
pentru a fi cântate. Dar asemenea relicve de poezie 
veche au avut întotdeauna un oarecare farmec asupra 
noastră şi întrucât melodia a fost pierdută pentru 
totdeauna, dacă nu cumva Bischop a găsit întâmplător 
notele sau dacă nu cumva vreo ciocârlie l-ar putea 
învăța pe Stephen s-o ciripească - nu riscăm să 
compromitem creditul şi gustul Doamnei cu Lăuta, 
imortalizând aceste versuri, naive şi zgrunțuroase 
precum sunt. 


Ah, conte Guy, unde-ai plecat? 
E ceasul înserării, 

Miroase-a flori de portocali, 
Adie briza mării, 

În triluri cântă ciocârlii 

A dragostei poveste, 

Da-n ceasul încântărilor 

Guy oare unde este? 
Se-ascund perechi de-ndrăgostiți 
Nici luna să nu-i vadă. 
Frumoasei doamne- -un cavaler 

Îi cântă serenadă. 
Domneşte Steaua Dragostei 
Pe întinsele stihii. 

Mi-e sufletul de farmec plin, 
Unde eşti, conte Guy? 


Orice ar crede cititorul despre acest cântec simplu, el 
îl mişcă adânc pe Quentin. Melodia cerească cântată de 
o voce dulce şi înduioşătoare se îmbina cu adierea 
uşoară care aducea miresme din grădină, în vreme ce 
chipul cântăreței abia se zărea - şi astfel, totul era 
învăluit într-un farmec tainic. 

Când cântecul încetă, Quentin nu se putu stăpâni să 
nu se arate ceva mai în afară la fereastră, nerăbdător să 
vadă mai mult decât putuse descoperi până atunci. Dar 
nu se mai auzi nici un sunet — fereastra fu închisă şi o 
draperie neagră lăsată pe dinăuntru ascunse totul 
privirilor vecinului din turnulețul apropiat. 

Durward era mâhnit şi uluit de urmările nerăbdării 
sale, dar se îmbărbătă el însuşi cu speranţa că Doamna 
cu Lăuta nu va uita uşor practica unui instrument care 
părea a-i fi atât de apropiat şi nu se va hotări cu 
cruzime să renunțe la plăcerile aerului curat şi la o 
fereastră deschisă, în scopul puţin mărinimos de a-şi 
păstra numai pentru urechea ei dulcile sunete pe care le 
scotea. Poate că un uşor simțământ de vanitate 
personală veni să se imbine cu aceste reflecții 
consolatoare. Dacă, aşa cum bănuia cu tărie, în 
turnulețul acela locuia o frumoasă fată cu cosite negre, 
nu se putea împiedica să-şi spună că în turnulețul 
acesta locuia un frumos cavaler blond, chipeş şi 
îndrăzneț; şi oii ole cele pline de în je CDC ILIE îi 


= învățaseră tinerețea că dacă fetele sunt reţinute, ele 
nu-s nicidecum lipsite de curiozitate sau de interes în 
ceea ce-i priveşte pe vecinii lor. În timp ce Quentin era 
adâncit în aceste reflecţii filozofice, un slujitor de la han 
îl vesti că jos îl aştepta un cavaler care dorea să-i 
vorbească. 

Plin de năstruşnice jurăminți, 
şi mustăcios ca un leopard 

A gloriei himeră o cată 

Până în gură de tun. 

CUM VA PLACE 


avalerul care îl aştepta pe Quentin Durward în 

încăperea în care acesta dejunase era unul din 

oamenii despre care Ludovic al XI-lea spusese 
mai demult că ţineau în mâinile lor destinul Franței, 
întrucât lor le era încredințată paza nemijlocită şi 
apărarea persoanei regelui. 

Carol al VI-lea înființase acest corp vestit, Arcaşii, 
cum li se spunea, al gărzii personale scoțiene cu mai 
multă  îndreptățire decât se poate vorbi îndeobşte, 
pentru a păzi tronul cu trupe străine alcătuite din 
mercenari. Dezbinările care înstrăinaseră de el mai mult 
de jumătate din Franța, laolaltă cu fidelitatea 
şovăielnică, nesigură, a nobililor care încă îl sprijineau, 
făcea să fie lipsită de prudentă politică şi riscantă 
încredințarea paza sale poiana în mâinile lor. 

Națiunea scoțiană, inamica ereditară a englezilor, era o 
aliată veche şi, precum se părea, o aliată firească a 
Franţei. Săraci, curajoşi, devotați — rândurile scoțienilor 
puteau fi completate oricând din supraabundenta 
populație a tării lor care trimitea în afară aventurieri mai 
mulți şi mai îndrăzneți decât oricare altă tară. Pretențţiile 
la nobleță le dădeau de asemeni o bună îndreptăţire 
spre a se apropia de persoana unui monarh mai mult 
decât oricare alt corp de trupă, în vreme ce numărul lor 
relativ mic împiedica o eventuală răzvrătire, prin care ar 
fi putut ajunge stăpâni acolo unde trebuiau să fie 
slujitori. 

Pe de altă parte, monarhii francezi îşi făcuseră o 
regulă politică din câştigarea afecțiunii acestui corp de 
elită străin, acordându-i privilegii onorifice şi o piaţă 
bună, pe care până la urmă cei mai mulți dintre 
mercenari o risipeau cu o nepăsare ostăşească spre a-şi 
susține presupusul lor rang. Tuturor li se acorda poziția 
şi onorurile unor gentilomi; apropierea de persoana 
regelui îi ridica în proprii lor ochi şi le sporea prestigiul 
în fața francezilor. Armele, echipamentul şi caii le 
dădeau o înfăţişare strălucită. Fiecăruia îi era îngăduit 
să aibă un scutier, un valet, un paj şi doi slujitori, dintre 
care unul era numit coutelier!? din pricina unui pumnal 
mare cu care era înarmat şi care îi servea să dea lovitura 
de graţie acelora pe care stăpânul său îi dobora în 
melee!s. Cu această suită şi cu un echipaj 
corespunzător, un arcaş din Garda Scoţiană era un 
personaj de vază, important; locurile libere fiind de 


12 Purtător de pumnal (în limba franceză). (n. t.) 

obicei completate cu aceia care serviseră ca paji sau 
valeți, mezinii din cele mai bune familii scoțiene erau 
adesea trimişi să servească cu acest titlu pe lângă un 
prieten oarecare sau o rudă, până ce se prezenta un 
prilej de înaintare. 

Purtătorul de pumnal şi tovarăşul lui, nefiind nobili 
şi deci vrednici de această înaintare, erau recrutaţi 
dintre oameni de rând; dar cum leafa şi celelalte venituri 
ale lor erau excelente, stăpânii îşi puteau alege cu 
uşurinţă printre compatrioţii lor pribegi pe cei mai 
voinici şi mai îndrăzneţi pentru a servi pe lângă ei în 
această calitate. 

Ludovic Lesly, pe care îl vom numi mai adesea Le 
Balafre, cum i se spunea de obicei în Franţa, era un 
bărbat înalt de şase picioare, bine legat şi foarte vânjos, 
cu o înfăţişare înfricoşătoare, acest din urmă atribut 
fiind mult sporit de o mare şi îngrozitoare cicatrice care, 
pornind de la frunte şi trecând chiar pe lângă ochiul 
drept, dezvelea umărul obrazului şi cobora de-acolo 
până la sfârcul urechii arătând ca o crestătură adâncă, 
uneori stacojie, alteori purpurie, uneori vânătă, alteori 
aproape neagră, dar întotdeauna respingătoare, din 
pricina contrastului cu fata lui, oricare ar fi fost 
dispoziția în care se afla, fie agitată sau liniştită, aprinsă 
de o pasiune neobişnuită, sau ca de obicei arsă de soare 
şi bătută de vânturi. 

Îmbrăcămintea şi armele lui erau măreţe. Purta 
bereta naţională scoțiană împodobită cu pene şi cu o 
iconiță a Fecioarei Maria, din argint masiv. Aceste 
iconiţe fuseseră date gărzii scoțiene din ordinul regelui 
în urma unui acces de evlavie superstițioasă. Ludovic 
inchinase săbiile azi sale Sfintei Fecioare şi predat 

spun unii ajunsese până acolo încât o numise printr-un 
decret pe Maica Domnului în gradul de căpitan-general 
al gărzii sale. Grumăzarul arcaşului, brățarele şi 
mănuşile erau făcute din otelul cel mai fin, bătut artistic 
cu argint, iar cămaşa de zale licărea şi sclipea ca 
promoroaca pe tufe şi pe ciulini într-o dimineaţă de 
iarnă. Purta o largă tunică din catifea albastră de preţ, 
despicată în părți ca aceea a unui herald, cu marea 
cruce albă a sfântului Andrei brodată din fir de argint, 
pe piept şi pe spate. Genunchii şi picioarele lui erau 
apărate de zale şi de încălțări din otel. Un pumnal lat şi 
tare (căruia i se spunea Mila Domnului) îi atârna pe 
şoldul drept şi o leduncă cu broderii scumpe de care 
atârna un paloş greu era petrecută peste umărul stâng. 
Pentru a se mişca mai liber, în clipa aceea ţinea sub braţ 
greoaia armă pe care regulamentul serviciului său nu-i 
îngăduia niciodată s-o lase din mână. Deşi era obişnuit 
de timpuriu, ca orice tânăr scoţian din acea epocă, cu 
armele şi cu războiul, Quentin Durward îşi spuse că nu 
mai văzuse până atunci un soldat mai marțial, mai bine 
echipat şi mai impunător ca acela pe care îl întâmpina 
acum în persoana fratelui mamei sale, poreclit Ludovic 
cu Cicatrice sau Le Balafre. Totuşi nu putu să nu dea 
un pas înapoi la vederea expresiei înfricoşătoare de pe 
fața unchiului său în timp ce acesta îi zgârie cu 
mustățile lui aspre mai întâi un obraz, apoi pe celălalt, 
şi-i ură bun venit în Franţa, întrebându-l totodată ce 
mai e nou în Scoţia. 

— Prea puține lucruri bune, dragă unchiule, 
răspunse tânărul Durward. Sunt însă bucuros că m-ai 
recunoscut atât de repede. 

== Le zas fi recunoscut, băiete, şi în landele de la 

Bordeaux, chiar dacă te-aş fi văzut păşind pe acolo ca 
un cocostârc, pe două catalige!+. Dar stai jos, stai jos — 
iar dacă va trebui să auzim veşti proaste, se cuvine să 
avem dinainte nişte vin ca să le putem suporta. Hei! 
bătrâne Oca Mică, buna noastră gazdă, adu-ne un 
vinişor din cel mai bun, şi numaidecât. 

Binecunoscutul accent al scoţțienilor care vorbeau 
franțuzeşte era tot atât de familiar în ospătăriile din 
împrejurimile satului Plessis ca şi acela al elveţienilor 
care vorbesc franțuzeşte astăzi în guinguettesi5-ele din 
Paris; porunca lui fu auzită şi adusă la îndeplinire într-o 
clipă, cu o grabă care, vai, tare mai semăna cu frica. În 
fața muşteriilor fu pusă o sticlă de şampanie din care 
bătrânul trase o duşcă bună, pe când nepotul sorbi doar 
o înghițitură pentru a răspunde la politețea unchiului 
său, scuzându-se că mai băuse vin în dimineața aceea. 

— Asta ar fi fost o scuză foarte bună în gura surorii 
tale, dragă nepoate, spuse Le Balafre. Nu te mai teme 
atât de o sticlă de vin, dacă vrei să-ţi crească barba şi să 
ajungi soldat. Dar hai, hai, goleşte-ţi sacul cu veşti, 
spune, ce mai e nou la Glen-houlakin. Ce mai face 
soră-mea? 

—A murit, dragă unchiule, răspunse Quentin 
mohorât. 

— A murit?! exclamă unchiul său cu un glas mai 
curând uimit decât îndurerat. Cum se poate? Era cu 
cinci ani mai tânără decât mine şi eu nu m-am simțit 

niciodată mai zdravăn ca acum. A murit! Cu neputinţă. 
Eu n-am suferit în viața mea de nimic. Numai o dată 
m-a durut capul, şi asta după un chef de Anul Nou, care 

a ţinut trei zile, cu fraţii de la „ştiinţa veselă.” Iar biata 
mea soră a murit! Taică-tău ce face, s-a însurat din 
nou? 

Mai înainte ca tânărul să poată rosti vreo vorbă, 
unchiul lui îi citi răspunsul în uimirea pe care i-o 
stârnise acea întrebare, şi adăugă: 

— Cum! Nu? Aş fi jurat că Alland Durward nu poate 
trăi de unul singur. Îi plăcea să-şi vadă casa în 
rânduială, şi să aibă lângă el o femeie drăguță - ducea o 
viață aşezată, căsnicia îi dădea tot ce-i trebuia. Cât 
despre mine, nu prea văd cine ştie ce fericire în asta. 
Dacă mă uit după o femeie frumoasă nu mă gândesc s-o 
duc numaidecât în fața altarului - nu sunt chiar atât de 
sfânt în asemenea marafeturi. 

— Din nenorocire, dragă unchiule, mama rămăsese 
văduvă de mai bine de un an, de când Glen-houlakin 
fusese prădat de clanul Ogilvies. Tata şi cei doi unchi ai 
mei, frații lui mai mari, împreună cu şapte rude, cu 
harpistul, intendentul şi încă şapte oameni de-ai noştri 
au fost ucişi în timp ce apărau castelul. La 
Glen-houlakin nu mai fumegă acum nici un horn, n-a 
mai rămas piatră pe piatră. 

— Pe crucea sfântului Andrew! exclamă Le Balafre. 
Asta zic şi eu măcel. Da, e drept, acei Ogilvies au fost 
întotdeauna nişte vecini răi pentru Glen-houlakini. Mare 
năpastă! Dar asta-i soarta războiului. Când s-a 
întâmplat nenorocirea, nepoate dragă? După ce puse 
întrebarea, trase o duşcă bună de vin, şi clătină din cap 
cu ia paie atunci când tânărul TiS Du aa că ai 


+ 


DANN 


DET IEA JA 
i DEE 


lui fuseseră răpuşi cu un an mai înainte, în ziua 
sfântului Jude. 

— la te uită! exclamă soldatul. Am spus eu că totul e 
ciudat pe lumea asta: chiar în ziua aceea, împreună cu 
douăzeci de camarazi, am luat cu asalt castelul 
Stânca-Neagră, în care se afla Amaury Braț-de-Fier, un 
căpitan de lăncieri despre care trebuie sa fi auzit. L-am 
ucis chiar în pragul uşii lui şi aurul pe către am pus 
mâna mi-a fost de ajuns ca să-mi fac acest frumos lanț. 
Până nu de mult era de două ori mai lung. Acum mă 
gândesc să consacru o parte din el unui scop pios. Hei, 
Andrew! Andrew! Intră unul din oamenii lui, 
îmbrăcat în totul ca şi arcaşul, dar fără armuri la mâini 
şi la picioare. Armura de pe trupul lui arăta mai 
grosolană, bereta nu avea nici o pană şi tunica era 
făcută din şiac sau din postav de rând în loc de catifea 
scumpă. Scoţțându-şi lanţul de aur de la gât, Balafre 
rupse un crâmpei lung de vreo patru degete cu dinții lui 
zdraveni şi porunci slujitorului său: 

— Andrew, du lanţul prietenului meu, fericitul frate 
Boniface, monahul de la Saint Martin. Salută-i din 
partea mea cu aceleaşi cuvinte: „Dumnezeu să te 
binecuvânteze”, pe care abia le-a mai putut îngăima 
când ne-am despărțit ultima oară la miezul nopții. 
Spune-i că fratele, sora şi alți câțiva de ai mei au 
răposat, s-au dus pe lumea cealaltă, şi că-l rog să facă 
atâtea slujbe pentru sufletele lor câte o să le socotească 
plătite cu valoarea; acestui lanț săvârşind pe datorie 
ceea ce ar mai trebui făcut ca să-i scoată din purgatoriu. 
Dar ia ascultă: fiindcă erau oameni dreptcredincioşi, 
care nu căzuseră în nici o erezie, s-ar putea întâmpla ca 
ei să fi si ieşit de acolo aşa că n-ar mai fi nevoie de mare 

lucru ca să fie scăpați cu totul. În cazul acesta, uite, să-i 
spui că doresc ca acest aur să atârne, greu în blestemele 
pe care le va arunca asupra unui clan numit Ogilvies of 
Angusshire şi pe calea aceasta, oricum, biserica poate 
ajunge la ei mai uşor ca oricine. Ai înțeles tot ce ti- am 
spus, Andrew? 

Omul dădu din cap afirmativ. 

— Atunci ai grijă ca nici o verigă să n-o ia cumva spre 
vinărie mai înainte de a ajunge în mâinile călugărului, 
căci dacă are să se întâmple aşa ceva, ai să ronțăi 
chinga şi scările de la şa până ai să te usuci ca sfântul 
Bartolomew. Aşteaptă, văd că te holbezi la sticla de vin — 
ai răbdare, n-ai să pleci fără să tragi o duşcă. 

Vorbind astfel, umplu ochi o cupă, pe care omul cu 
pumnal o dădu pe gât, după care plecă spre a îndeplini 
porunca stăpânului său. 

— Şi acum, dragă nepoate, ia spune, tu cum ai 
scăpat din acea nenorocire? 

— Am luptat cot la cot cu cei mai vârstnici şi mai 
voinici ca mine, până am fost doborâţi cu toţii — spuse 
Durward — şi eu m-am ales cu o rană groaznică. 

— Nu mai groaznică decât spintecătura cu care m-am 
pricopsit eu acum zece ani, spuse Le Balafre. Ia priveşte 
aici, nepoate, urmă el arătându-şi crestătura învăpăiată 
care-i brăzda fata. Sabia Ogilvies-ilor nu ar face 
niciodată o tăietură atât de adâncă. 

— Mi-au făcut-o destul de adâncă şi pe a mea — 
răspunse Quentin, posomorât - dar până la urmă au 
obosit şi când s-a văzut că mai aveam o scânteie de 
viață, rugăciunile mamei au dobândit pentru mine 
milostivirea cerului; un călugăr învăţat de la 
GENEI Otbici, care în ziua aceea blestemată era 

întâmplător oaspetele nostru şi abia putuse scăpa cu 
viață din încăierare, a fost lăsat să-mi lege rănile şi apoi 
să mă ducă într-un loc sigur, dar aceasta numai după 
ce şi mama şi el au făgăduit că am să mă călugăresc. 

— Să te călugăreşti! exclamă unchiul lui. Preasfinte 
Andrew! Aşa ceva nu mi s-a întâmplat niciodată! De 
când mă aflu pe lume, nimănui nu i-a dat prin gând să 
mă călugărească. Şi când stau şi mă gândesc mă 
cuprinde mirarea, căci te rog să mă crezi că în afară de 
scriere şi de citire, care nu mi-au intrat în cap pentru 
nimic în lume, şi de litaniile pe care nu le-am putut 
suferi niciodată, în afară de veşmântul monahal 
asemănător aceluia al unui cerşetor smintit. Maica 
Domnului să mă ierte (îşi făcu semnul crucii), şi de 
posturile lor care nu se potrivesc de fel cu pofta mea de 
mâncare, n-aş fi fost câtuşi de puţin un călugăr mai 
prost ca singurul meu prieten, monahul de la Saint 
Martin. Dar nu ştiu de ce nu m-a îndemnat nimeni să 
fac acest lucru. Zi aşa, nepoate dragă, urma să te 
călugăreşti! Şi de ce, mă rog? 

— Neamul tatălui meu trebuia să se stingă fie la 
mănăstire, fie în mormânt, răspunse Quentin tulburat. 

— Văd - răspunse unchiul lui — înțeleg. Pişicherii, 
potlogarii! Mari potlogari! Totuşi, s-ar putea să se fi 
păcălit, căci, uite, nepoate dragă, mi-amintesc de un 
călugăr, Robersart, care făcuse legământ şi după aceea 
a fugit din mănăstire şi a ajuns căpitan peste o 
companie liberă. Avea o ibovnică, cea mai drăguță 
femeie pe care am văzut-o vreodată, şi trei copii tot atât 
de drăguți. Să nu te încrezi în călugări, nepoate dragă, 
să nu te încrezi în ei. Azi îi vezi soldați şi mâine monahi. 
Hai, ave sicate mai epe 

— Nu prea mai am ce povesti, spuse Durward. Doar 
atât: socotind că mama dăduse oarecum chezăşie 
pentru mine, am fost silit să îmbrac rasa de novice, să 
mă supun canoanelor mănăstirii şi chiar să învăţ citirea 
şi scrierea. 

— Citirea şi scrierea? exclamă Le Balafre, ca oamenii 
care privesc cu uimire pe cei ce se întâmplă să ştie mai 
multe lucruri decât ei. Scrierea şi citirea, ai spus? Asta 
n-o cred! După câte ştiu, nici un Durward n-a putut 
să-şi scrie vreodată numele - şi nici un Lesly. Pentru 
unul din ei sunt în măsură să răspund - pot să scriu tot 


atât de puţin pe cât pot să zbor. Hm! - în numele 
sfântului Ludovic, cum te-au putut învăța? 
— La început mi s-a părut plictisitor - spuse 


Durward - dar apoi mi-a fost din ce în ce mai uşor; eram 
slăbit de răni şi de pierderea de sânge şi voiam să-mi 
dovedesc recunoştinţa față de ocrotitorul meu, părintele 
Peter — de aceea mi-am văzut de treabă cu râvnă. După 
ce a tânjit câteva luni, buna şi draga mea mamă a 
murit, iar eu, cum mă însănătoşisem pe deplin, i-am 
spus  binefăcătorului meu, care era şi ajutorul 
starețului, că nu mă trage inima să fac legământ, şi 
ne-am înțeles: de vreme ce nu simțeam în mine 
chemarea pentru viața monahală, să plec în lume, în 
căutarea norocului. Spre a-l apăra pe ajutorul starețului 
de răzbunarea celor din clanul Ogilvies-ilor, plecarea 
mea trebuia să fie dată drept fugă; pentru ca lucrurile să 
pară şi mai adevărate, am luat şoimul starețului. Am 
părăsit însă mănăstirea prin bună învoială, aşa cum se 
arată în dovada scrisă chiar de mâna starețului, pe care 
acesta şi-a pus şi pecetea. 

— Asta- i bine, (re bine, spuse unchiul lui. Regelui 

nostru nu-i pasă dacă ai furat ceva, dar nu iartă un 
lucru ca încălcarea canoanelor unei mănăstiri. Cred că 
nu ai cine ştie ce avuţii în bagajele tale, nu? 

— Doar câteva piese de argint, răspunse tânărul; 
dumitale, draga unchiule, trebuie să-ţi spun totul ca la 
spovedanie. 

— Hm! — făcu Le Balafre - asta nu-i bine. E drept că 
nici eu n-am pus niciodată ban pe ban, fiindcă nu-i 
sănătos să ai asupra ta o asemenea povară, pe aceste 
vremuri primejdioase, dar am purtat întotdeauna (şi te 
sfătuiesc să-mi urmezi pilda) un lanţ de aur, o brățară, 
un colier, care-mi servesc ca podoabă şi din care pot 
vinde oricând o verigă, două, sau vreo piatră de prisos, 
pentru a face față unei nevoi grabnice. Dar tu ai putea 
să întrebi cum se poate face rost de asemenea 
marafeturi (îşi scutură lanțul cu un aer mulțumit şi 
fudul). Astea nu prea atârnă pe fiecare tufă, nu cresc pe 
câmp ca păpădia, din ale cărei cozi copiii fac coliere de 
cavaleri. Şi atunci? Atunci poţi să le câştigi acolo unde 
le-am câştigat şi eu - în serviciul bunului rege al 
Franţei, unde te poţi îmbogăți oricând, dacă ştii să cauţi 
bogăția punându-ţi nițeluş în primejdie capul sau 
mădularele. 

— Am auzit — spuse Quentin, ferindu-se de a lua o 
hotărâre pentru care nu se simțea încă pregătit — că la 
curtea ducelui de Burgundia e mai multă măreție decât 
la regele Franţei şi că poți câştiga mai multă glorie sub 
stindardele lui; că acolo se dau lovituri bune şi se 
săvârşesc fapte de arme, pe când prea creştinul rege 
şi-ar dobândi victoriile cu limbile ambasadorilor săi. 

— Vorbeşti ca un tânăr fără minte, nepoate dragă, 
răspunse omul cu cicatrice. Ei, ce să-i faci? Mi-aduc 

aminte că atunci când am venit încoace eram şi eu 
aproape tot atât de ageamiu: nu mă puteam gândi la un 
rege fără să-l văd stând sub un baldachin înalt şi 
petrecând cu marii vasali şi cu paladinii, mâncând 
răcituri, purtând pe cap ditai coroana de aur sau 
şarjând în fruntea soldaților săi cum se spune despre 
Charlemagne în poveşti, sau ca Robert Bruce, ori 
William Wallace, din propriile noastre povestiri 
adevărate, precum sunt Barbour şi  Menestrelul. 
Ascultă-mă pe mine, băiete: toate acestea sunt fleacuri. 
Politica... — politica leagă şi dezleagă totul. Dar ce e 
politica? ai să mă întrebi. Este o artă pe care a 
descoperit-o acest rege francez al nostru - să te baţi cu 
săbiile altora, să-ti plăteşti soldații din punga altora. 
Ehei! Ludovic e cel mai înţelept prinț care a purtat 
vreodată purpura pe umeri, deşi el n-o prea poartă. 
L-am văzut adesea îmbrăcat mai simplu decât aş fi 
socotit că-i potrivit pentru mine s-o fac. 

— Dar nu mi-ai răspuns la întrebare, dragă unchiule, 
stărui tânărul Durward. Dacă trebuie să servesc într-o 
tară străină, aş vrea să servesc acolo unde o faptă de 
vitejie - dacă voi fi ajutat de noroc - mi-ar putea face 
faimă. 

— Te înțeleg, nepoate dragă - răspunse soldatul 
regelui — te înțeleg de minune; dar tu nu te pricepi încă 
în treburile acestea. Ducele Burgundiei este un cap 
aprins, nestăpânit, un îndărătnic, un pumn de fier, un 
orbete. El luptă în fruntea nobililor şi cavalerilor din ţara 
lui, vasalii săi din Artois şi Hainaut; ia gândeşte-te, crezi 
că dacă te-ai afla tu acolo, sau dacă aş fi eu însumi, am 
putea lua-o înaintea ducelui şi a tuturor bravilor 
inta din țara e Dacă n-am . ține pasul cu el am 

putea fi dați pe mâna marelui prevot sub învinuirea că 
ne mişcăm moale; dacă am ţine pasul cu el, totul ar fi în 
ordine şi noi ne-am zice că am meritat plata care ni se 
dă; dar să presupunem că aş fi cu o lungime de lance 
sau aşa ceva mai înainte, ceea ce e şi greu şi; primejdios 
într-o asemenea „mâlee”, unde fiecare se bate din 
răsputeri - ei bine, când ar vedea o lovitură bună, 
monseniorul duce ar spune pe limba lui flamandă: „Ha! 
Gut getroffen!6! Bun lăncier - viteaz scoțian - dați-i un 
florin să bea în sănătatea noastră” - dar nici pomeneală 
de ranguri, pământuri sau bogății pentru străini într-un 
asemenea serviciu - totul se cuvine localnicilor. 

— Pentru Dumnezeu, dar atunci unde să te duci? 
întrebă tânărul Durward. 

— La acela care-şi cruță compatrioţii, răspunse Le 
Balafre, ridicându-se în toată înălțimea lui de uriaş. lată 
cum vorbeşte regele Ludovic: „Bunul meu țăran francez 
— cinstitul meu Jaques Bonhomme - du-te la uneltele 
tale, la plugul şi la grapa ta, la cosorul şi la târnăcopul 
tău -— iată, va lupta pentru tine acest viteaz scoţian, iar 
tu nu vei avea altă grijă decât să-l plăteşti. Şi tu, - 
serenisime duce, tu ilustre conte, tu prea puternice 
marchiz, struniți-vă curajul mândru până ce va fi nevoie 
de el, căci s-ar putea s-o ia razna şi să-şi lovească 
stăpânul; iată aici companiile mele de artilerie, iată 
gărzile franceze, iată îndeosebi arcaşii scoțieni şi pe 
onorabilul Ludovic cu Cicatrice, care vor lupta tot atât 
de bine, sau chiar mai bine decât voi, cu toată vitejia 
voastră nedisciplinată, care, pe vremea părinţilor voştri, 

a pierdut bătăliile de la Crécy şi Azincourt.” Ei, acum 
vezi unde ar dobândi rangul cel mai înalt şi ar ajunge la 
cea mai mare glorie un cavaler al norocului? 

— Cred că te înţeleg, unchiule - răspunse nepotul — 
dar după mine gloria nu poate fi câştigată acolo unde nu 
e primejdie. Fireşte, te rog să mă ierți, e o viață uşoară, 
aproape trândavă să tot stai de gardă în preajma unui 
om bătrân căruia nimeni nu se gândeşte să-i facă vreun 
rău, să-ți petreci pe ziduri zilele de vară şi nopţile de 
iarnă şi să fii închis mereu în cuşti de fier, de teamă că 
ai putea dezerta din post - unchiule, unchiule, asta 
înseamnă să fii ca un şoim care stă pe prăjina lui fără 
să-l scoată nimeni la câmp. 

— Hm, pe sfântul Martin de Tours, istet băiat! E ceva 
din neamul Lesly în el; seamănă mult cu mine, dar are 
şi mai mult foc. Ascultă-mă, tinere, trăiască regele 
Franţei! Nu trece o zi fără ca el să nu găsească prilejul 
de a da unuia sau altuia dintre slujitorii lui câte o 
însărcinare care aduce acestora câştig şi încredere. Să 
nu crezi că faptele cele mai vitejeşti şi mai primejdioase 
se săvârşesc la lumina zilei. Ţi-aş putea povesti unele 
isprăvi ca escaladări ale zidurilor unor castele, luări de 
prizonieri şi altele asemănătoare, cu prilejul cărora, 
cineva pe care n-am să-l numesc, a trecut prin primejdii 
mari şi a dobândit favoruri mai înalte decât un 
desperado oarecare din suita acelui desperado de duce 
al Burgundiei. Şi dacă, atunci când se săvârşesc 
asemenea fapte, maiestăţii sale îi place să stea de o 
parte, să rămână în umbră, el are astfel cu atât mai 
multă libertate de spirit ca să-i admire, şi cu atât mai 
multă mărinimie ca să-i răsplătească pe îndrăzneţii ale 
căror june jel şi ale căror fapte de arme le oa judeca 

mai bine astfel, decât atunci când ar participa el însuşi 
la ele. Ehei, acesta-i un monarh deştept, cu multă 
minte. 

După câteva clipe de tăcere, tânărul vorbi cu glas 
scăzut, dar plin de tâlc: 

— Prea bunul părinte Peter obişnuia să-mi spúnă 
adesea că poate fi multă primejdie în fapte care aduc 
prea puţină glorie. Nu mai e nevoie să spun, unchiule: 
cred că aceste însărcinări secrete sunt onorabile, nu? 

— Drept cine mă iei, nepoate dragă? rosti Balafré, 
oarecum aspru. N-am fost crescut într-o mănăstire, e 
adevărat, şi nici nu ştiu să scriu sau să citesc. Dar sunt 
fratele mamei tale, şi sunt un Lesly, un om de onoare. 
Crezi că aş fi în stare să te îndemn la vreo faptă 
necinstită? Cel mai bun cavaler al Franței, Duguesclin 
însuşi, dacă ar mai trăi, ar fi mândru să numere faptele 
mele printre isprăvile lui de vitejie. 

— Nu pot pune la îndoială vorbele dumitale, 
unchiule, spuse tânărul. Dumneata eşti singurul 
sfătuitor care mi-a mai rămas după nenorocirea mea. 
Dar e adevărat oare ceea ce se aude, că acest rege are o 
mică curte, aici, în castelul de Plessis? În suita lui, se 
zice că nu se află nici nobili, nici curteni, niciunul din 
marii vasali, niciunul din înalții ofițeri ai coroanei; 
petreceri aproape solitare, împărțite doar cu servitorii 
casei sale; consilii secrete la care sunt chemați doar 
oameni de rând, necunoscuți; rangul şi noblețea puse în 
umbră şi oameni de jos de tot ridicaţi în gratia regelui — 
toate acestea par ciudate şi nu seamănă cu felul de a fi 
al tatălui său, nobilul Carol, care a smuls din ghearele 
leului englez acest regat al Franței, cucerit mai mult de 
eat 

— Vorbeşti ca un copil fără minte - răspunse Le 
Balafre — şi tot ca un copil scoţi aceleaşi sunete pe altă 
strună. la gândeşte-te: dacă regele îl pune pe Olivier 
Dain, bărbierul lui, să facă ceea ce Olivier poate să facă 
mai bine decât orice pair, nu e regatul cel care câştigă 
din asta? Dacă el porunceşte dârzului său mare-prevot 
Tristan să pună sub pază pe unul sau pe altul dintre 
burghezii răzvrătiți, să ridice pe unul sau pe altul dintre 
nobilii turbulenți, porunca e îndeplinită şi cu asta basta; 
ori, dacă ar fi dată unui duce sau unui pair al Franței, 
acesta poate că i-ar răspunde regelui cu o sfidare. Dacă, 
apoi, regelui îi place să dea unui oarecare Ludovic Le 
Balafre o însărcinare pe care acesta o va aduce la 
îndeplinire, în loc de a se folosi de marele conetabil care 
poate că l-ar trăda, nu dovedeşte aceasta înțelepciune? 
Şi mai presus de orice, nu-i aşa că un asemenea 
monarh convine îndeosebi cavalerilor scăpătaţi care 
trebuie să se ducă acolo unde serviciile lor sunt prețuite 
mai bine şi căutate mai mult ca oriunde? Da, da, copile, 
te asigur că Ludovic ştie să-şi aleagă oamenii de 
încredere şi la ce treabă să-i pună, potrivind povara — 
cum spun aceştia - după spatele fiecăruia. El nu e 
regele Castiliei care se usucă de sete fiindcă marele 
cupar nu se află pe aproape spre a-i întinde cupa. Hei, 
dar ia ascultă, bate clopotul la Saint Martin! Trebuie să 
mă întorc repede în castel. La revedere — petrece-ţi 
timpul cât mai plăcut şi mâine dimineață la opt 
prezintă-te la podul ridicător şi roagă santinela să mă 
cheme. Ai grijă, atunci când te apropii de poartă să nu 
te abați din cărarea dreaptă şi bătută. Pe acolo sunt 
curse şi capcane, şi ți-ar putea rupe un mădular de care 
ti-ar Sea rău mai târziu. O să-l vezi pe idee şi să-l 

judeci tu însuți. Rămâi cu bine! 

După ce rosti aceste vorbe, Balafre plecă repede, 
uitând în grabă să plătească vinul pe care îl comandase 
— oamenii de felul lui au uneori memoria scurtă - lucru 
de care hangiul, temându-se pesemne de bereta lui care 
se clătina în toate părțile şi de paloşul cel greu, nu se 
gândi câtuşi de puţin să-i amintească. 

S-ar putea crede că acum, după ce rămăsese singur, 
Durward ar fi dorit să se întoarcă în turnuleţul lui 
pentru a aştepta acolo repetarea acelor sunete vrăjite 
care-i legănaseră reveria matinală. Dar de dimineaţă 
trăise un capitol de roman, pe când convorbirea cu 
unchiul lui îi deschisese în fața ochilor o pagină de 
istorie reală a vieții. Aceasta nu era prea plăcută şi 
pentru moment amintirile şi cugetările pe care i le 
stârnise erau în măsură să copleşească celelalte gânduri 
şi îndeosebi pe acelea plăcute şi duioase. 

Quentin plecă într-o plimbare solitară pe malurile 
Cher-ului cel cu ape repezi, după ce întrebă pe hangiu 
pe ce drum s-o ia pentru a nu fi împiedicat de curse şi 
de capcane. Acolo încercă să-şi adune gândurile 
tulburate, răvăşite, şi să hotărască ce avea de făcut în 
viitor, asupra căruia, întâlnirea cu unchiul lui aruncase 
o oarecare îndoială. 

Mergea înainte, într-una la pânda, 
Cu încăpățânare 

Şi vesel ţopăind, dănțuia o rondă 
Chiar sub spânzurătoare. 

VECHI CÎNTEC 


ducațţia pe care o primise Quentin Durward nu 

era dintre acelea care îmblânzesc inima sau 

imprimă un sentiment moral. Ca şi ceilalți 
membri ai familiei sale fusese învățat să vadă în 
vânătoare o plăcere şi în război singura îndeletnicire 
serioasă, să considere că marea datorie a vieţii era să 
rabde totul cu dârzenie şi să se răzbune pentru loviturile 
date de inamicii lor feudali, care în cele din urmă 
aproape că-i stârpiseră neamul. Şi totuşi în vrajba 
aceasta era amestecat un spirit de aspru cavalerism şi 
chiar de curtenie, care-i mai îmblânzea duritatea, astfel 
încât răzbunarea, socotită ca singura pedeapsă dreaptă, 
era urmărită fără a uita totuşi oarecum de omenie, de 
mărinimie. Lecţiile bătrânului şi înțeleptului călugăr, 
poate mai atent ascultate în timpul unei zăceri 

îndelungate şi a nenorocirii îndurate decât ar fi fost în 
plină sănătate şi izbândă, dăduseră tânărului Durward 
vederi mai largi în ceea ce priveşte îndatoririle reciproce 
dintre oameni, dat fiind ignoranța acelei epoci, 
prejudecățile obşteşti întreținute în favoarea unei vieți 
războinice, precum şi felul în care fusese crescut el 
însuşi. Tânărul era capabil să înțeleagă, mai limpede 
decât se obişnuia pe atunci, datoriile morale care 
incumbau situației sale. 

Cugeta la vorbele schimbate cu unchiul lui, nu fără o 
oarecare stinghereală, fără o oarecare dezamăgire. Îşi 
făcuse speranțe mari. Deşi pe atunci nici vorbă nu putea 
îi de o corespondenţă prin scrisori, totuşi un pelerin, un 
marchitan ori un soldat schilodit, aduceau numele lui 
Lesly la Glen-houlakin şi toţi îi lăudau într-un glas 
spiritul cutezător şi izbânzile în tot felul de mici misiuni 
pe care i le încredința stăpânul lui. Imaginaţia lui 
Quentin întregise tabloul în felul său şi-l asemuia pe 
bătrânul şi aventurosul lui unchi (ale cărui isprăvi 
pesemne că nu pierduseră nimic în povestire) cu acei 
condotieri, cu acei cavaleri rătăcitori cântați de 
trubaduri, care cucereau coroane şi fiice de regi cu sabia 
şi cu lancea. Acum se vedea silit să-l aşeze pe unchiul 
lui mult mai jos în tagma cavalerilor; dar, stăpânit de 
respectul desăvârşit pe care-l avea pentru părinții lui şi 
pentru cei apropiaţi lor - pătruns de acea timpurie 
înclinare spre unchiul său, pe lângă faptul că era lipsit 
de experiența şi că păstra cu evlavie amintirea mamei 
lui, nu vedea în singurul frate al acelei scumpe mame 
adevăratul lui caracter, care era acela al unui mercenar 
de rând, nici mai bun, nici mai rău decât alți oameni cu 
Esca mie le iti pt a căror prezență sporea 

neorânduiala din Franţa. 

Fără să-şi lase frâu liber cruzimii, Le Balafre dădea 
dovadă în mod obişnuit de nepăsare față de viața 
semenilor săi, față de suferințele omeneşti; era ignorant 
cu desăvârşire, lacom de pradă, fără scrupule în ceea ce 
priveşte mijloacele prin care putea fi dobândită, şi 
risipind-o în dreapta şi-n stânga pentru satisfacerea 
plăcerilor sale. Obiceiul de a asculta numai de dorinţele 
şi de interesele lui făcuseră din el una din ființele cele 
mai egoiste din lume; aşa încât rareori era în stare, 
precum cititorul trebuie să fi observat, să păşească la 
orice acţiune, fără a sta să chibzuiască în ce măsură 
aceasta coincidea cu interesul lui, sau, cum se spune, 
dacă se putea identifica cu ea, deşi nu sub prisma unor 
simțăminte înalte, ci cu totul de altă natură. La aceasta 
trebuie adăugat că cercul strâmt al îndatoririlor şi al 
plăcerilor sale îi îngustaseră treptat sfera gândurilor, a 
năzuințelor, a dorințelor, stingându-i în mare măsură 
neimblânzitul simț al onoarei şi setea de a se distinge în 
meseria armelor, țeluri care îi însuflețiseră odată 
tinerețea. Pe scurt, Balafre era un soldat aspru, 
nesimțitor, egoist şi mărginit, energic în îndeplinirea 
datoriei sale, dar văzând puţine lucruri în afară de ea, 
cu excepţia unei evlavii de suprafață, uitată repede cu 
prilejul vreunei petreceri deşucheate cu fratele Boniface, 
prietenul şi duhovnicul lui. Dacă spiritul său n-ar fi fost 
atât de mărginit, poate că i s-ar fi dat un post de 
comandă mai important, întrucât regele, care cunoştea 
personal pe fiecare soldat din garda personală, avea 
multă încredere în curajul şi devotamentul lui Balafre. 
De altfel, scoțianul era destul de înțelept sau de isteț ca 
să E E în struna toanelor acestui monarh. Totuşi, 

capacitatea sa era prea limitată pentru a îngădui 
ridicarea lui la un rang mai înalt şi cu toate că Ludovic îl 
privea zâmbitor şi-i arăta de multe ori bunăvoința sa, 
Balafré continua să rămână un simplu soldat de gardă, 
un arcaş scoțian. 

Neînţelegând caracterul unchiului său, în ansamblu, 
Quentin era contrariat de nepăsarea cu care acesta 
ascultase vestea pieirii năprasnice a întregii familii, a 
cumnatului său şi, în afară de aceasta, nu putea să nu 
fie uimit că o rudă atât de apropiată nu se oferise să-l 
ajute cu bani, întrucât, dacă n-ar fi fost mărinimia lui 
Maître Pierre, s-ar fi găsit în situația de a-l ruga pe el 
să-l sprijine. Totuşi tânărul îşi nedreptățea unchiul 
presupunând că lipsa lui de atenție față de probabilele 
lui nevoi se datora zgârceniei. Neavând el însuşi tocmai 
în acel moment nevoie de bani, Balafre nu-şi putea 
închipui că nepotul lui era strâmtorat; pe de altă parte, 
el îşi socotea rudele apropiate făcând parte din viaţa lui 
însuşi în aşa măsură, încât s-ar fi îngrijit de bunăstarea 
unui nepot în viață tot atât pe cât ar fi încercat s-o facă 
pentru sora lui, pentru soțul acesteia, cei răposați. Dar 
oricare ar fi fost pricina, nepăsarea lui îl mistuia foarte 
mult pe tânărul Durward şi el regreta în sinea lui nu 
numai o dată că nu intrase în serviciul ducelui de 
Burgundia înainte de a se fi certat cu acel pădurar al 
lui. „Orice s-ar fi întâmplat atunci cu mine — îşi spunea 
ei — m-ar fi întărit mereu gândul că într-o situaţie grea, 
am un reazim de nădejde în acest unchi al meu. Dar 
acum după ce l-am văzut, vai de capul lui, cred că aş 
găsi mai mult sprijin la un om cu totul străin decât am 
găsit la propriul frate al mamei mele, la un compatriot, 
la un sale Ai zice că rana care i- a sluțit fata i-a stors 


GEN 


2 y EI 1 ya 


. 


SS 


DET IEA JA 
i DEE 


în acelaşi timp până la ultima picătură de sânge nobil 
din trup.” 

Durward regreta că nu apucase să-i vorbească lui 
Balafré despre Maître Pierre, socotind că ar fi putut să 
afle mai multe lucruri despre acesta, dar întrebările 
unchiului său se precipitaseră una după alta, iar 
dangătul marelui clopot de la Saint Martin de Tours le 
întrerupsese convorbirea pe neaşteptate. Bătrânul 
negustor, gândea el în sine, părea posac şi neprietenos 
ca înfăţişare, aspru şi disprețuitor în vorbă; dar se 
arătase larg, mărinimos, în fapte, şi un asemenea străin 
prețuieşte mai mult ca o rudă nepăsătoare. Bine spune 
vechiul nostru proverb scoţian: „Mai mult face un străin 
binevoitor decât o rudă înstrăinată”. 

„Voi afla eu cine e acest om, lucru care cred că nu va 
fi greu, fiind atât de bogat, precum mi-a spus gazda 
mea. Cel puţin o să mă sfătuiesc ce trebuie să fac; iar 
dacă mai călătoreşte şi prin țări străine, aşa cum fac 
atâția, nu văd de ce în slujba lui n-ar trebui să dau 
dovadă de tot atâta îndrăzneală ca şi aceşti soldați din 
garda lui Ludovic.” 

În timp ce prin mintea lui Durward se perindau 
aceste gânduri, o şoaptă pornită din acele tainițe ale 
inimii, care ascund mult mai mult decât îşi poate 
închipui sau şi-o poate mărturisi omul, îi spuse că cine 
ştie, în această călătorie aventuroasă, ar putea merge şi 
doamna din turn, doamna cu văl şi cu lăută. 

În timp ce tânărul scoţian făcea aceste reflecţii, 
întâlni doi bărbaţi cu înfăţişare gravă, probabil nişte 
localnici din Tours. După ce se descoperi cu tot 
respectul datorat  bătrâneţii de tinerețe, îi rugă 
cuviincios să-l PER E AE spre casa lui Maître Pierre. 

— Casa cui, dragul meu? întrebă unul din trecători. 

— A lui Maître Pierre, marele negustor de mătase 
care a plantat toți duzii din parc, spuse Durward. 

— Tinere - răspunse unul din cei doi, care era mai 
aproape de el — te-ai cinstit cam prea de dimineaţă azi. 

— Şi ţi-ai ales un prost subiect de glumă, adăugă 
celălalt, şi mai întunecat. Sindicul din Tours nu e 
obişnuit să i se vorbească astfel de nişte străini care 
hoinăresc de colo-colo şi se ţin de tot felul de 
blestemăţii. 

Văzând că cei doi oameni cu înfăţişarea aşezată se 
simțiseră ofensaţi de o întrebare cu totul nevinovată şi 
politicoasă, Quentin era atât de uimit, încât uită să se 
supere de asprimea răspunsului lor şi rămase pe loc, 
uitându-se după ei cum se îndepărtau cu paşi fermi şi 
priveau mereu înapoi — ca şi când ar fi vrut să ajungă 
cât mai curând în afara atingerii lui. 

După aceea întâlni un pâlc de vieri şi le puse aceeaşi 
întrebare. Drept răspuns, aceştia îi cerură să spună 
dacă îl interesa Maître Pierre, învățătorul, sau Maître 
Pierre, dulgherul, sau Maitre Pierre, paracliserul, sau o 
jumătate de duzină de alți Maître Pierre. Văzând că nici 
unul dintre aceştia nu corespundea cu descrierea 
persoanei despre care întrebase tânărul, ţăranii îl 
învinuiră că face glume deşucheate cu ei şi-l amenințară 
că, drept pedeapsă pentru acea neobrăzare, o să sară pe 
el să-l bată. Cel mai bătrân dintre ei, care avea oarecare 
autoritate asupra celorlalți, izbuti să-i convingă să 
renunțe la violentă. 

— Uitaţi-vă, după graiul şi după bereta de paiață pe 
care o poartă pe cap - zise el - acesta e unul din 
măscăricii aceia străini care umblă prin țară şi BE care 

unii îi numesc magicieni şi prezicători, iar alţii, 
scamatori, sau aşa ceva. Cine ştie de ce blestemății se 
tine. Am auzit de unul care a dat o liră unui om sărman 
ca să mănânce nu ştiu câți struguri din via lui şi acela, 
fără a-şi descheia nici măcar nasturii de la haină, a 
mâncat atât de mulți, încât ai fi putut să-i încarci într-o 
căruță - aşa că să-l lăsăm să-şi vadă de drumul lui şi să 
ne vedem şi noi de al nostru, precum şi facem. lar 
dumneata, prietene - du-te cu Dumnezeu, cu Maica 
Domnului de Marmantier şi cu sfântul Martin de Tours, 
dacă nu vrei s-o pățeşti. Nu ne mai bate capul cu acel 
Maître Pierre al dumitale care, pe câte credem noi, nu 
poate fi decât un nume al diavolului. 

Dându-şi seama că nu se putea lua la hartă cu atâţia 
oameni, scoțianul socoti că e mai înțelept să se 
îndepărteze fără să răspundă nimic. Ţăranii însă, care în 
primele clipe se feriseră de el, înspăimântați de 
presupusa lui putere de a face vrăji şi de a înghiți 
struguri cu toptanul, văzându-l că se îndepărtează, îşi 
recăpătară curajul şi începură să strige, să ocărască şi 
în cele din urmă să treacă la fapte, aruncând după el o 
ploaie de pietre, deşi de la o asemenea depărtare încât 
să-i facă prea puţin rău. Continuându-şi drumul, 
Quentin se gândea dacă localnicii din Tours nu erau cei 
mai stupizi, cei mai grosolani şi inospitalieri dintre 
țăranii francezi. Întâmplarea următoare la care fu 
martor nu avu darul să-i schimbe această părere. 

Pe un mic dâmb, ce se ridica în preajma iutelui şi 
frumosului Cher, chiar în drumul său, doi sau trei 
castani mari, foarte fericit aşezaţi, alcătuiau o privelişte 
atrăgătoare. Sub castani stăteau nemişcaţi trei sau 
DE, tărani, parima în sus cu ochii pironiți, pa să se, 


Pi Aaf 


spre ceva care atârna aproape de ei printre ramurile 
copacului. Meditaţiile unui tânăr sunt rareori atât de 
profunde pentru a nu ceda celui mai uşor imbold al 
curiozității, tot atât de lesne precum tulbură suprafața 
unui lac limpede o piatră cât de mică scăpată 
întâmplător din mână. Quentin grăbi pasul şi începu să 
urce repede povârnişul, având timp îndeajuns ca să 
vadă zeuduitoarea privelişte la care se uitau cei de față — 
aceasta nu era altceva decât trupul unui om ce se 
zvârcolea în chinurile morții, spânzurat de una din 
crengi. 

— De ce nu-i tăiați funia? întrebă tânărul scoţian a 
cărui mână dădea ajutor celor aflați în suferinţă tot atât 
de prompt pe cât îşi apăra onoarea atunci când socotea 
că-i este atinsă. 

Unul dintre ţărani, întorcându-şi spre el ochii din 
care spaima alungase orice altă expresie, şi o față 
pământie, arătă spre un semn săpat în scoarța 
copacului. Semnul semăna oarecum cu o fleur-de-lys". 
Neştiind ce însemna acel simbol sau neluându-l în 
seamă, tânărul Durward se cățără în copac cu agilitatea 
unui leopard, scoase din buzunar acea unealta atât de 
necesară, oamenilor de la munte sau vânătorilor, 
credinciosul lui skene dhu!8 , şi strigând celor de jos să 
apuce trupul, tăie funia în mai puțin de un minut de 
când hotărâse ce trebuie făcut. 


17 Floare de crin - semnul regilor Franţei. (n. r.) 

18 Pumnal negru - un fel de cuţit, odinioară foarte mult prețuit de cei de la 
munte care călătoreau rareori fără această armă temută. Azi e puţin folosit. (n. 
a.) 

Dar omenia lui fu rău 
secondată de cei prezenți. 
Departe de a da vreun 
ajutor lui Durward, «ei 
părură îngroziți de 
îndrăzneala lui şi o luară 
cu toţii la fugă, ca şi când 
s-ar fi temut că numai 
faptul de a fi privit acea 
ispravă cutezătoare, ar fi 
putut să fie de ajuns 
pentru a fi socotiți 
complici. Trupul 
spânzuratului  nesprijinit 
căzu la pământ atât de greu, încât Quentin, care sări jos 
numaidecât, constată cu multă amărăciune că ultimele 
lui scântei de viață se stinseseră. El nu-şi părăsi însă 
intențiile caritabile fără a face noi sforțări. Scoase latul 
funest de pe gâtul nefericitului om, îi descheie pieptarul, 
îi stropi fata cu apă şi folosi toate celelalte mijloace 
indicate pentru a restabili funcțiunile suspendate ale 
vieții. 

În timp ce el săvârşea această faptă omenească, 
strigăte sălbatice scoase într-o limbă necunoscută 
răsunară deodată împrejurul lui şi tânărul abia avu 
timp să-şi dea seama că-l înconjurase o mulțime de 
bărbați şi de femei cu o înfăţişare ciudată, cu totul 
neobişnuită pe acolo, că se simți înşfăcat brutal de 
ambele mâini şi în aceeaşi clipă i se apropie un cuţit de 
gât. 

— Rob palid de la Eblis! — strigă un bărbat, într-o 
franceză stâlcită — REA un om pe care l- ai ucis, “hols 

Dar te-am prins şi ai să plăteşti. 

În timp ce erau rostite aceste vorbe, peste tot în jurul 
lui se iviră pumnale, iar chipurile crunte, schimonosite, 
ce-l priveau, erau ca acelea ale lupilor ce se aruncă 
asupra prăzii. 

Totuşi curajul şi prezența de spirit a tânărului 
scoțian îl scoaseră din încurcătură. 

— Ce tot vorbiți, domnii mei? spuse el. Dacă omul 
acesta e un prieten al dumneavoastră, aflați că tocmai 
i-am tăiat numai din omenie funia de care era spânzurat 
şi ați face mai bine să încercaţi a-l readuce la viaţă, 
decât să învinuiți pe nedrept un străin nevinovat, căruia 
îi e dator ultima şansă de scăpare. 

Între timp femeile luaseră în primire trupul mortului 
şi continuau încercările de a-l readuce la viață, pe care 
le făcuse şi Durward, dar cu acelaşi insucces, aşa că, 
renunțând la sforțările lor zadarnice, se lăsară pradă 
tuturor manifestărilor orientale de durere, tânguindu-se 
şi smulgându-şi părul lung şi negru, în timp ce bărbaţii 
se făceau că-şi rup hainele şi că-şi pun ţărână în cap. 
Din ce în ce mai cufundați în riturile lor funerare, nici 
nu se mai uitau la Durward, pesemne, fiind limpede 
pentru ei că acesta nu avea nici o vină. Cel mai înțelept 
lucru ar fi fost poate să-i lase pe acei oameni sălbatici 
să-şi vadă de ale lor, şi să se îndepărteze, dar el, învățat 
să dispreţuiască până la nepăsare primejdia, era 
dominat de via curiozitate a tinereții. 

Ciudata mulțime de oameni, atât bărbaţii, cât şi 
femeile, purtau turbane şi scufe care semănau îndeobşte 
mai mult cu bereta lui decât cu pălăriile ce se purtau în 
mod obişnuit în Franța. Mulţi dintre bărbaţi aveau bărbi 
HESTE creţe, Şi toți erau sipa tot atât de ete ca şi 

africanii. Unul sau doi care păreau căpetenii purtau la 
gât şi la urechi podoabe frumoase de argint şi aveau 
petrecute peste piept panglici galbene, roşii sau verzi. 
Picioarele şi brațele lor erau însă goale şi toți aveau o 
înfăţişare sărăcăcioasă şi murdară. Nu se vedeau asupra 
lor alte arme afară de pumnalele cele lungi cu care îl 
amenințaseră mai înainte şi o sabie scurtă, încovoiată, 
un iatagan sau sabie maură, ce atârna la cingătoarea 
unui tânăr care nu stătea o clipă locului, punând mereu 
mâna pe mânerul ei, în timp ce răcnea mai tare decât 
toți, tânguindu-se, frământându-se năstruşnic şi părând 
că-şi însoţeşte strigătele cu ameninţări de răzbunare. 

Înfăţişarea boemienilor, învălmăşiţi şi gălăgioşi, era 
atât de deosebită de a tuturor oamenilor pe care-i văzuse 
până atunci, încât era pe punctul de a crede că sunt o 
bandă de sarazini, acei câini de păgâni, vrăjmaşi ai 
nobililor cavaleri şi ai monarhilor creştini, despre care se 
vorbea în toate cântecele de care auzise sau pe care le 
citise. Tocmai se gândea să se îndepărteze de o 
vecinătate atât de primejdioasă, când se auzi tropotul 
unor cai şi presupuşii sarazini, care între timp 
ridicaseră pe umeri leşul tovarăşului lor, fură deodată 
atacați de o trupă de soldați francezi. 

Această apariție neaşteptată schimbă bocetele în 
strigăte de groază neîntrerupte. Mortul fu zvârlit într-o 
clipă cât colo, iar acei care-l înconjurau dădură dovadă 
de cea mai mare hotărâre şi agilitate, scăpând, ca să 
spunem aşa, pe sub burțţile cailor, din vârful lăncilor 
îndreptate spre ei în strigăte de: „Doborâţi pe tâlharii, pe 
păgânii blestemaţi! Puneţi mâna pe ei! Ucideţi-i! Legaţi-i 
ca pe nişte fiare! Străpungețţi-i ca pe lupi!” 

Aceste aine erau însoțite de lovituri 

corespunzătoare. Fugarii se dovediră însă atât de 
sprinteni şi terenul atât de nefavorabil pentru călăreți 
din pricina crângurilor şi a hătțişurilor, încât fură 
doborâți la pământ şi prinşi numai doi oameni, dintre 
care unul era tânărul cu sabia, care înainte de a fi 
înşfăcat se apărase cu oarecare dârzenie. Quentin, pe 
care soarta părea că l-a ales în clipele acelea drept țintă 
a săgeților ei, fu înhățat şi el de soldați, care, în ciuda 
protestelor lui, îi legară mâinile cu o frânghie. Cei care îl 
prinseseră făcură această treabă repede şi cu dibăcie, 
ceea ce arăta că nu erau începători în asemenea 
îndeletniciri. 

Aruncând o privire neliniştită spre mai marele 
călăreților, de la care nădăjduia să-şi redobândească 
libertatea, Quentin nu-şi putu da seama prea bine dacă 
era cazul să se bucure sau să se neliniştească, 
recunoscând în el pe posomorâtul şi taciturnul tovarăş 
al lui Maître Pierre. E adevărat, oricare ar fi fost crima 
de care erau învinuiți străinii, omul acesta ştia fără 
îndoială, după cele întâmplate de dimineaţă, că el, 
Durward, nu avea nici o legătură cu ei — dar mai dificilă 
era întrebarea dacă necunoscutul acesta morocănos i-ar 
putea fi un judecător favorabil sau un martor binevoitor. 
Şi el socoti îndoielnic c-ar putea să-şi îmbunătățească 
situația dacă i s-ar adresa direct. 

Dar nu prea mai era vreme de şovăială. 

— Trois-Eschelles şi Petit André - ordona 
posomorâtul ofițer la doi oameni din trupa lui - copacii 
ăştia sunt foarte potriviți. Îi învăţ eu minte pe 
necredincioşi, pe tâlharii de vrăjitori să mai pună piedici 
justiției regelui, când aceasta a lovit pe unul din neamul 
lor blestemat. Dia calcat, copii, si faceți treaba repede! 


Trois-Eschelles şi Petit 
André săriră din şa într-o 
clipă. Quentin văzu că 
amândoi aveau la oblânc şi 
la ciochinele şeii un colac 
sau două de frânghie, pe 
care le  desfăşurară la 
repezeală,  vădindu-se că 
fiecare din acestea era un 
ştreang, cu laţul gata făcut 
pentru a spânzura. Quentin 
simți că-i îngheață sângele 
în vine când văzu cele trei 
ştreanguri şi-şi dădu seama 
că era vorba să i se pună şi 
lui unul după gât. El îl strigă tare pe ofițer, amintindu-i 
că se întâlniseră în dimineața aceea, reclamându-şi 
drepturile unui scoţian liber într-o ţară prietenă, aliată, 
şi tăgădui că ar cunoaşte persoanele printre care fusese 
prins, sau crimele lor. 

În timp ce el vorbea, ofițerul căruia i se adresase abia 
catadixi să-l privească şi nu-i luă câtuşi de puţin în 
seamă plângerea în legătură cu faptul că se cunoscuseră 
mai înainte. Nu făcu decât să-şi întoarcă privirile spre 
unul sau doi dintre ţăranii care ieşiseră în față, fie spre 
a depune mărturie de bunăvoie împotriva celor prinşi, fie 
din curiozitate, şi să-i întrebe cu asprime: 

— Tânărul acesta a fost cu nomazii? 

— A fost, domnule, şi dacă senioria voastră doreşte 
să ştie — răspunse unul dintre țărani — el a început să 
ocărască şi a tăiat funia ticălosului pe care justiția 
maiestății sale, a S am mai spus senioriei voastre, 

l-a spânzurat pe bună dreptate. 

— Aş fi în stare să jur pe numele lui Dumnezeu și al 
sfântului Martin de Tours - spuse altul - că l-am văzut 
în banda lor, când au fost şi-au prădat la noi la 
„metairie”!9. 

— Nu se poate, tată — se amestecă în vorbă un băiat — 
păgânul acela era negru, iar tânărul are pielea deschisă 
la culoare; păgânul avea părul scurt şi creţ, iar el are 
plete lungi. 

— Hei, băiete - stărui ţăranul - poate ai să zici că 
acela avea o haină verde, iar acesta una cenuşie. Dar 
senioria sa, domnul prevot, ştie că ei îşi pot schimba 
culoarea feței tot atât de uşor ca şi hainele, aşa că eu 
cred totuşi că el era. 

— E destul că l-aţi văzut punând piedici justiției 
regelui prin încercarea de a aduce la viaţă un ticălos 
pedepsit cu moartea, spuse ofițerul. Trois-Eschelles şi 
Petit Andre, făceți-vă datoria. 

— Staţi, domnule ofițer! strigă tânărul, înspăimântat. 
Lăsaţi-mă să vorbesc - nu mă dați morţii nevinovat. 
Compatrioţii mei, pe lumea aceasta, şi justiția divină, pe 
lumea cealaltă, vă vor cere să răspundeți pentru sângele 
meu. 

— Am să răspund şi aci şi acolo pentru ceea ce fac, 
răspunse prevotul cu răceală şi făcu un semn cu mâna 
stângă spre călăi. Apoi, cu un zâmbet mulțumit, 
veninos, îşi atinse cu arătătorul mâna dreaptă care-i 
atârna prinsă într-o eşarfă, pesemne din pricina loviturii 
pe care Durward i-o dăduse în dimineața aceea. 


19 Stână (în limba franceză). (n. t.) 

— Mizerabile, ticălos răzbunător! strigă Quentin, 
convins de acea mişcare că răzbunarea personală era 
singura pricină a asprimii acelui om şi că nu avea de 
aşteptat de la el nici o îndurare. 

— Bietul tânăr aiurează, zise ofițerul. Trois-Eschelles, 
spune-i o vorbă de îmbărbătare înainte de a pleca pe 
lumea cealaltă. Tu eşti un bun sprijin în împrejurări ca 
acestea când nu e la îndemână un duhovnic. Închină-i 
un minut de sfaturi sufleteşti şi apoi isprăveşte totul. Eu 
trebuie să mă duc în inspecție. Soldaţi, urmaţi-mă! 

Prevotul se îndepărtă călare urmat de gardă, cu 
excepția a doi sau trei soldați lăsaţi să asiste la execuție. 
Nefericitul tânăr aruncă în urma lui o privire încețoşată 
de desperare şi se gândi că în fiecare tropot de copită al 
calului care se îndepărta aude cum se stinge ultima 
posibilitate de salvare. Privi buimac împrejur şi fu uimit, 
chiar într-o asemenea clipă, văzând nepăsarea stoică a 
tovarăşilor săi de suferință. Mai înainte păruseră 
înspăimântați şi se străduiseră din răsputeri să scape, 
dar acum fiind legaţi zdravăn şi sortiți unei pieiri ce 
părea de neînlăturat, ei o aşteptau cu totul resemnați. 
Fatalitatea care-i pândea pusese poate o nuanţă gălbuie 
în obrajii lor negri, dar ea nu le răvăşise trăsăturile şi nu 
stinsese mândria încăpățânată din ochii lor. Semănau 
cu nişte vulpi care, după ce au epuizat toate mijloacele 
şirete şi dibace de salvare, mor cu o tărie tăcută, 
posomorâtă, pe care lupii şi urşii, vânat mult mai 
sălbatic, n-o arată. 

Nu erau tulburaţi de foiala călăilor care trebăluiau cu 
mai multă vioiciune decât le recomandase stăpânul lor, 
ceea ce rezulta pesemne din faptul că începuse oarecum 
să E placă, esa E a îngrozitoarea lor 

îndeletnicire. Ne oprim o clipă pentru a-i descrie, fiindcă 
sub o tiranie, fie ea despotică sau populară, caracterul 
călăului devine un subiect de mare importanţă. 

Aceşti slujbaşi erau cu totul deosebiți ca înfăţişare şi 
purtări: Ludovic obişnuia să-i numească Democritus şi 
Heraclitus, iar şeful lor, prevotul, le spunea 
Jean-qui-pleure şi Jean-qui-rit20 ! 

Trois-Eschelles era un lungan slăbănog şi fioros, cu o 
ciudată gravitate întipărită pe față, cu un şirag mare de 
mătănii aninat de gât, pe care obişnuia să le dea cu 
pioşie spre întrebuințare victimelor sale. El avea 
permanent pe buze unul sau două texte latineşti despre 
nimicnicia şi deşertăciunea vieții omeneşti şi, dacă acest 
lucru ar fi fost îngăduit, el ar fi putut să îmbina slujba 
de duhovnic-temnicer vremelnic, cu aceea de călău. 

Petit Andre, dimpotrivă, era un omuleţ vesel, rotund, 
neastâmpărat, care se  rostogolea de  colo-colo, 
îndeplinindu-şi datoria, ca şi când aceasta ar fi fost 
îndeletnicirea cea mai plăcută din lume. El părea să aibă 
un soi de dragoste gingaşă pentru victimele sale şi le 
vorbea întotdeauna cu blândeţe şi duioşie. Le spunea 
sărmanii şi nevinovațţii lui prieteni, scumpii şi drăgălaşii 
lui, tovarăşii lui, bunii lui părinți, fiecăruia după vârstă 
şi sex, şi după cum Trois-Eschelles încerca să le inspire 
o viziune filozofică sau religioasă a veşniciei, Petit Andre 
rareori uita să-i îmbărbăteze cu o glumă sau alta, ca 
pentru a-i îndemna să plece bucuroşi din această lume 
ridicolă, vrednică de dispreț, care nu merită să fie luată 
în serios. 


20 Jean care e plânge şi Jean care rade, (în limba franceza) (n. t.) 


. 


DANN 


DE E DS e3 
Ti cz 


Nu se poate spune de ce erau ei alcătuiți astfel, dar 
aceşti oameni simpatici, în pofida feluritelor talente pe 
care le aveau, şi a existentei întâmplătoare a acestora la 
nişte inşi cu asemenea ocupaţie, erau, şi unul şi altul, 
mai urâţi poate decât au fost vreodată orice făpturi de 
teapa lor, fie înainte, fie după ei, şi singura îndoială a 
acelora care aveau de-a face cu ei era dacă gravul şi 
pateticul Trois-Eschelles, sau neastâmpăratul, comicul 
şi zglobiul Petit Andre erau obiectul celei mai mari 
spaime sau al celui mai adânc dispreț. Este însă 
neîndoielnic că ei întreceau în ambele privinţe pe orice 
călău, în afară poate de stăpânul lor, Tristan Hermite, 
vestitul mare prevot, sau de stăpânul acestuia, Ludovic 
al XI-lea. 

Nu s-ar putea crede că aceste reflecţii treceau în 
acele clipe prin capul lui Quentin Durward. Viaţa, 
moartea, timpul şi veşnicia zburau pe dinaintea ochilor 
săi — vedenie amenințătoare, copleşitoare, din fața căreia 
natura omenească, în slăbiciunea ei, dă înapoi, deşi 
mândria lui ar înfrunta-o cu plăcere. El îşi îndreptă 
gândurile spre Dumnezeul părinţilor săi şi atunci în 
mintea lui învie imaginea acelei capele mici, rustice, fără 
acoperiş, care-i adăpostea acum aproape tot neamul, în 
afară de el însuşi. „Duşmanii noştri feudali au săpat 
scumpilor mei morminte în patria noastră — gândi el — 
dar eu trebuie să hrănesc corbii şi ulii într-o ţară 
străină, ca un trădător excomunicat”. Fără voia lui îl 
podidiră lacrimile. Atingându-i umărul, Trois-Eschelles 
îl felicită cu gravitate pentru dispoziţia lui cucernică în 
fața morții, şi strigă patetic: Beati qui in domino 

moriuntur?! şi observă că e fericit sufletul care părăseşte 
trupul, în timp ce ochii sunt plini de lacrimi. Bătându-l 
pe celălalt umăr, Petit André strigă: „Curaj, fiul meu! De 
vreme ce trebuie să începi danțul, fă astfel ca balul să se 
deschidă cu veselie, pentru că toate strunele sunt 
acordate”, şi el scutură în acelaşi timp funia pentru, a 
da mai mult haz glumei sale. În timp ce tânărul îşi 
întoarse privirile îngrozite mai întâi spre unul, apoi spre 
celălalt, ei îşi arătară şi mai vădit intenţiile, grăbindu-l 
cu  blândețe să păşească spre copacul fatal şi 
îndemnându-l să-şi păstreze întreg curajul, pentru că 
totul se va isprăvi numaidecât. 

În acea clipă funestă, tânărul aruncă o privire 
buimacă împrejurul lui. 

— Se află aici un bun creştin care să mă asculte — 
strigă el — şi să-i spună lui Ludovic Lesly din garda 
scoțiană, căruia în ţara aceasta i se spune Le Balafre, că 
nepotul lui e ucis mişeleşte? 

Aceste cuvinte fuseseră spuse tocmai când trebuia, 
întrucât un arcaş din garda scoțiană, atras de pregătirile 
pentru execuţie, se oprise împreună cu unul sau doi 
drumeți întâmplători pentru a vedea ce se petrece. 

— Luaţi seama ce faceţi, strigă acesta călăilor. Dacă 
tânărul este scoțian, n-am să îngădui ticăloşia asta. 

— Ferească Dumnezeu, domnule cavaler, n-avem ce 
face, trebuie să executăm ordinul primit, răspunse 
Trois-Eschelles, trăgându-l pe Durward de brat. 

— Spectacolul cel mai scurt este totdeauna cel mai 
frumos, spuse Petit Andre, trăgându-l şi el de celălalt 

Îmbărbătat însă de cuvintele compatriotului său, 
Quentin făcu o sforțare, lovindu-i deodată pe cei doi 
executori ai legii, şi, cu braţele încă legate, alergă spre 
arcaşul scoţian. 

— Ajută-ți compatriotul - îi spuse el în limba 
maternă - în numele Scoției şi al sfântului Andrew ! 
N-am nici o vină - suntem amândoi fiii aceleiaşi patrii. 
Ajută-mă, fiindcă ai să răspunzi la judecata de apoi. 

— Pe sfântul Andrew! Numai trecând peste mine vor 
ajunge la dumneata! spuse arcaşul şi trase sabia din 
teacă. 

— Taie-mi legăturile, frate — zise Quentin - am să fac 
şi eu ceva pentru tine. 

Lucrul acesta fu săvârşit într-o clipă de sabia 
arcaşului, iar captivul eliberat se repezi fulgerător spre 
un soldat din garda prevotului şi-i smulse din mână 
halebarda cu care era înarmat. 

— Şi acum - strigă el — apropiaţi-vă dacă îndrăzniți. 

Cei doi ostaşi începură să şuşotească între ei. 

— Încalecă şi aleargă după prevot - strigă 
Trois-Eschelles, - iar eu am să-i ţin aici, dacă pot. 
Soldaţi din garda prevotului, puneţi mâna pe arme! 

Petit Andre se urcă în şa şi se îndepărtă. Soldaţii 
săriseră atât de repede la comanda lui Trois-Eschelles, 
încât în zăpăceala ce se stârni îi lăsară pe cei doi 
boemieni să scape. Poate că nici nu aveau prea mult 
chef să-i oprească, întrucât până la urmă se săturaseră 
până peste cap să tot ucidă la acei nefericiți, ca toate 
fiarele sălbatice, care tot ucigând se satură de atâta 
sânge. De data aceasta puteau să se apere zicând c-au 
crezut că-s chemaţi în grabă spre a-l apăra pe 

Trois-Eschelles. Pe atunci exista o rivalitate care ducea 
uneori la încăierări fățişe între arcaşii scoțieni şi gărzile 
prevotului, aflate în subordinele acestuia. 

— Suntem destul de tari ca să batem de două ori mai 
mulți scoțieni din aceştia fuduli, dacă doriți aşa ceva, 
spuse unul dintre soldați lui Trois-Eschelles. 

Dar grijuliul slujbaş îi făcu semn să stea liniştit şi se 
adresă arcaşului scoţian foarte cuviincios: 

— Desigur, domnule, dumneata îl ofensezi grav pe 
marele prevot, presupunând că te poţi amesteca în 
aplicarea justiției regelui. Şi acest lucru nu este un act 
legitim împotriva mea care am în pază criminalul după 
toate drepturile legale. Şi nu faci un bun serviciu nici 
chiar acestui tânăr, având în vedere că se pot ivi cinci 
prilejuri pentru a-l spânzura, dar n-are să se mai afle 
într-o stare sufletească atât de potrivită precum era 
înainte de necugetatul amestec al dumitale. 

— Dacă acest compatriot al meu - răspunse 
scoțianul zâmbind - e de părere că i-am făcut o 
nedreptate, îl voi lăsa pe mâna dumneavoastră fără a 
mai spune vreo vorbă. 

— Nu, nu! Pentru numele lui Dumnezeu, nu! strigă 
Quentin. Mai bine să-mi zbori capul cu sabia asta lungă 
a dumitale, decât să mor de mâinile unui asemenea 
bădăran ticălos. 

— Auzi cum mă insultă? rosti executorul legii. Vai! 
Cât de repede ni se schimbă gândurile cele mai 
frumoase! Adineauri era în cea mai bună dispoziţie 
pentru ultimul drum, iar acum, după câteva minute, 
nesocoteşte un om al legii. 

— Spune-mi numaidecât - întrebă arcaşul - ce a 
făcut acest tânăr? 

— S-a apucat - răspunse Trois-Eschelles cu gravitate 
- să dea jos leşul unui criminal — deşi fleur-de-lys fusese 
săpată chiar de mâna mea pe copacul în care atârna 
spânzuratul. 

— Cum s-a întâmplat acest lucru, tinere? întrebă 
arcaşul. Cum ai putut săvârşi o asemenea fărădelege? 

— De vreme ce ţi-am cerut să-mi iei apărarea — 
răspunse Durward - am să-ți mărturisesc adevărul ca la 
spovedanie. Am văzut un om care se zbătea spânzurat în 
copac şi am sărit, pur şi simplu, din omenie, să-i tai 
ştreangul. Nu m-am gândit nici la crin, nici la micşunea, 
şi nu mi-am dat seama că-l ofensez cu ceva pe regele 
Franţei sau pe sfântul papă. 

— Ce Dumnezeu voiai să faci cu un mort? întrebă 
arcaşul. În urma acestui domn ai să-i vezi atârnând în 
fiecare copac, ca strugurii, şi ai avea treabă de făcut în 
țara aceasta, dacă ai umbla să-i culegi după călăi. 
Totuşi n-am să părăsesc un compatriot în nevoie, dacă 
pot să-l ajut. Ascultă-mă, domnule din garda prevotului, 
vezi bine că e pur şi simplu o greşeală. Trebuie să ai o 
oarecare milă pentru un om atât de tânăr. Acasă, în țara 
noastră, n-a fost obişnuit să vadă asemenea treburi 
repezi ca a dumitale şi a stăpânului dumitale. 

— Nu te priveşte pe dumneata - domnule arcaş 
spuse Petit Andre, care se întorsese în clipa aceea. 
Ține-te bine. Trois-Eschelles, marele prevot vine îndată. 
O să vedem numaidecât dacă are să se bucure căi s-a 
luat lucrul din mână înainte de a-l fi isprăvit. 

— S-a nimerit tocmai bine, zise arcaşul. lată că vin şi 
câțiva camarazi de ai mei. 

Într-adevăr, în timp ce prevotul Tristan venea călare 
cu patrula lui pe un povârniş al micii înălțimi pe care se 
petrecea cearta, patru sau cinci arcaşi scoțieni se 
apropiau în goană pe povârnişul celălalt, în frunte chiar 
cu Balafre. 

În acea împrejurare gravă, Lesly nu mai arăta față de 
nepotul lui acea nepăsare de care Quentin îl învinuise în 
sine, căci nici nu apucă 
să se uite bine la 
camaradul lui şi la 
Durward, care stătea în 
poziție de apărare, că şi 


strigă: 

— Cunningham, îți 
mulțumesc. 
Gentlemeni, camarazi, 
ajutați-mă! Tânărul 


este un gentleman 
scoțian - nepotul meu. 
Lindesay, Guthrie, 
Tyrie, scoateţi săbiile şi 
loviți ! 

Era de aşteptat o 
încăierare crâncenă 
între cele două părți, 
care nu erau prea disproporţionate ca număr, iar armele 
mai bune ale cavalerilor scoțieni le dădeau sorți egali de 
izbândă. Dar marele prevot, fie că se îndoia de reuşita 
luptei, fie că îşi dădea seama de faptul că acest lucru 
l-ar nemulțumi pe rege, făcu un semn însoțitorilor săi să 
se abțină de la violenţe şi-l întrebă pe Balafre, care ieşise 
în fruntea celeilalte părți, dacă „el, un cavaler din garda 

regelui, avea intenția să se opună executării unui 
răufăcător”. 

— Nici nu mă gândesc: să fac aşa ceva, răspunse 
Balafre. Sfinte Martin! Cred că-i oarecare deosebire între 
executarea unui răufăcător şi uciderea propriului meu 
nepot, nu? i 

— Nepotul dumitale poate fi un răufăcător ca oricare 
altul, domnul meu - răspunse marele prevot — şi orice 
străin care se află în Franţa e supus legilor Franței. 

— Da, dar noi arcaşii scoțieni ne bucurăm de 
privilegii, spuse Balafre. Aşa e, camarazi? 

— Aşa e, aşa e, strigară aceştia într-un glas. 
Privilegii, privilegii! Trăiască regele Ludovic. Trăiască 
viteazul Balafre. Trăiască garda scoțiană. Moarte acelora 
care vor să ne încalce privilegiile! 

— Fiți înţelepţi, domnilor cavaleri, îi potoli marele 
prevot. Nu uitaţi funcţia pe care o îndeplinesc. 

— Nu vom asculta de ordinul dumitale, spuse 
Cunningham. Ne supunem numai ordinelor pe care ni le 
dau ofițerii noştri. Cât timp înaltul conetabil nu-i de 
față, vom fi judecaţi de grația regelui sau de propriul 
nostru căpitan. 

— Şi nu vom fi spânzurați - spuse Lindesay — decât 
de Sandie Wilson, bătrânul prevot al propriului nostru 
corp. 

— Dac-am face altfel, ar însemna, într-adevăr, să-l 
înşelăm pe Sandie, cel mai cumsecade om care a făcut 
vreodată un laț, spuse Balafre. Dacă ar trebui, să fiu 
spânzurat eu însumi, nimeni altul nu mi-ar lega 
guleraşul de gât. 

— Ascultaţi - răspunse marele prevot - tânărul 
acesta nu face parte din corpul dumneavoastră şi nu se 

poate bucura de ceea ce numiți dumneavoastră 
privilegii. 

— Ceea ce noi numim privilegii, trebuie să fie 
recunoscute de toți ca atare, spuse Cunningham. 

— Nu admitem să fie puse la îndoială, strigară arcaşii 
într-un glas. 

— Sunteţi nesăbuiţi, domnilor, zise Tristan l'Hermite. 
Nimeni nu discută privilegiile dumneavoastră; acest 
tânăr nu este însă unul de-al dumneavoastră. 

— El este nepotul meu, obiectă Balafre cu un aer 
măreț. 

— Dar nu arcaş din gardă, după părerea mea, replică 
Tristan l'Hermite. 

Arcaşii se uitară unul la altul cam descumpăniți. 

— Nu te lăsa, camarade, îi şopti Cunningham lui 
Balafre. Spune-i că s-a înrolat la noi. 

— Pe sfântul Martin! Bine zici, prietene, răspunse 
Lesly, şi, ridicând glasul, jură că-l înscrisese chiar în 
acea zi pe nepot printre oamenii lui. 

Această declaraţie era un argument hotărâtor. 

— Foarte bine, domnilor, spuse prevotul Tristan, care 
ştia cât de îngrijorat era regele ca nu cumva să se 
stârnească nemulțumiri printre cei din garda lui. 
Cunoaşteţi - după cum spuneți - privilegiile 
dumneavoastră, şi datoria mea e să evit certuri inutile 
cu soldații din garda regelui. Totuşi, voi supune această 
chestiune hotărârii regelui şi vă rog să vedeţi că făcând 
astfel, procedez cu mai multă cumpătare decât poate 
mi-o îngăduie datoria mea. 

După ce vorbi astfel, îşi puse trupa în mişcare, iar 
arcaşii, rămânând pe loc, se sfătuiră în grabă asupra 
celor c ce aveau de PAS mai d pai ce 

— În primul rând trebuie să-i raportăm lordului 
Crawford, căpitanul nostru, şi să-l înscriem pe tânăr în 
roluri. 

— Dar, gentlemeni, onoraţi prieteni şi ocrotitori — zise 
Quentin cu oarecare şovăială - nu m-am hotărât încă 
dacă am să intru sau nu în serviciu alături de domniile 
voastre. 

— Atunci, hotărăşte - îi spuse unchiul lui - dacă vrei 
să faci acest lucru, ori să fii spânzurat, căci te asigur: 
chiar dacă eşti nepotul meu, nu văd cum aş putea să te 
scap altfel de ştreang. 

Acest argument hotărâtor îl determină îndată pe 
Quentin să primească ceea ce în alte condiţii ar fi socotit 
că nu era o propunere prea plăcută, căci faptul de a fi 
scăpat de curând de ştreang, care-i fusese aproape pus 
pe gât, l-ar fi făcut poate să se învoiască cu o alternativă 
şi mai rea decât aceea propusă. 

— Trebuie să meargă cu noi la cazarmă - spuse 
Cunningham - căci atâta vreme cât cutreieră pe aici 
aceşti vânători de oameni, nu se află în siguranță decât 
între noi. 

— N-aş putea să rămân în noaptea asta la hanul în 
care am luat dejunul, dragă unchiule? întrebă tânărul, 
gândindu-se poate ca atâți alți recruți că şi o singură 
noapte de libertate era un câştig. 

— De ce nu, nepoate dragă - răspunse în zeflemea 
unchiul lui — o să avem plăcerea să te pescuim în vreun 
canal, în vreun şanţ, sau poate în vreun braț al Loirei, 
cusut într-un sac, ca să înoți mai uşor, căci astfel se 
pare că s-ar sfârşi povestea. Marele prevot ne-a zâmbit 
când a plecat — urmă el întorcându-se spre Cunningham 
— şi acesta-i un semn că nu ne iartă. 


— Puțin îmi pasă, zise Cunningham. Nu se poate 
atinge el de un vânat ca noi. Dar aş vrea ca tu să 
povesteşti totul lui Oliver Diavolul, care a fost 
întotdeauna un bun prieten al gărzii scoțiene, şi-l va 
vedea pe tata Ludovic înaintea prevotului, căci îl 
bărbiereşte mâine dimineaţă. i 

— Dar gândeşte-te — spuse Balafre — că nu e bine să 
te duci la Oliver cu mâna goală, şi eu sunt acum tot atât 
de golaş ca un mesteacăn în decembrie. 

— Toţi suntem la fel, răspunde Cunningham. Ei, o 
dată Oliver o să ne creadă şi pe cuvântul nostru de 
scoțieni. O să-i pregătim între noi ceva frumos în 
următoarea zi de plată şi dacă o să fie om de înţeles, 
ascultați-mă pe mine, ziua de plată va veni cât mai 
curând. 

— Şi acum la castel, spuse Balafre. Pe drum, nepotul 
meu ne va povesti cum şi l-a urcat în cap pe marele 
prevot, ca să putem şti ce să-i spunem atât lui Crawford 
cât şi lui Oliver. 

JUDECĂTORUL: — Hai, 

dă-mi statutul — citeşte articolele — 

Jură, sărută cartea, semnează şi fii erou 

Acum primeşti o parte din banii care 

Statul ti-i dă pentru faptele tale viitoare: 

Şase pence pe zi, subzistentă şi-aşa mai departe, 
OFIȚERUL DE RECRUTARE 


n slujitor al arcaşilor sări jos din şa şi calul 

da fu dat lui Quentin Durward, care însoțit de 

războinicii săi compatrioți, se îndreptă în trap 

viu spre castelul du Plessis, pentru a ajunge, 

vrând-nevrând, unul din locuitorii acelei sumbre 

fortărețe, a cărei înfăţişare îl uimise atât de mult în 
dimineața aceea. 

Între timp, răspunzând la întrebările repetate ale 
unchiului său, îi povesti amănunțit întâmplarea care îl 
adusese în ziua aceea în pragul unei primejdii atât de 
mari. Deşi el nu vedea în povestirea sa decât ceea ce era 
întristător, aceasta stârni  hohotele de râs ale 

însoțitorilor lui. 

— Şi totuşi nu-i nimic de glumit aici, spuse unchiul 
lui. Cine dracu l-a pus pe acest tânăr fără minte să dea 
jos din copac trupul unui blestemat de necredincios 
păgân, evreu sau maur? 

— Hai, mai zic să se fi luat la ceartă cu oamenii 
prevotului pentru vreo fetişcană, aşa cum au făcut 
Michael şi Woffat, zise Cunningham. 

— Cred că e o chestiune de onoare pentru noi ca 
Tristan şi oamenii lui să nu ia beretele noastre scoțiene 
drept tichiile şi turbanele acestor tâlhari nomazi, zise 
Lindesay. Dacă n-au ochi să vadă deosebirea, trebuie să 
fie siliți la aceasta. Eu socotesc că prevotul se preface că 
n-o vede ca să-i înhaţe pe bunii scoțieni care vin încoace 
spre a-şi vedea rudele. 

— Aş putea să te întreb, unchiule - spuse Quentin — 
ce fel de oameni sunt aceia despre care vorbiți? 

— Întreabă-mă, fireşte — zise unchiul - dar nu ştiu, 
dragă nepoate, cine ar putea să-ți răspundă la asta. Eu 
nu sunt sigur deşi ştiu, poate, tot atât despre ei ca şi 
alții. S-au ivit în ţara aceasta de un an sau doi, ca un 
nor de lăcuste! 

— Asta-i — zise Lindesay - şi Jaques Bonhomme (aşa 
îi spunem pe aici ţăranului, tinere; cu timpul ai să înveţi 
felul nostru de a vorbi) - cinstitul Jaques, zic, se 
întreabă prea puţin ce vânt îi aduce şi pe ei şi pe lăcuste 
- el ar vrea să ştie însă ce vânt îi poate mătura, 
ducându-i de unde au venit. 

— Fac ei atâtea rele? întrebă tânărul. 

— Rele? Ei asta-i, băiete, ei sunt păgâni, sunt evrei 
sau cel puțin mahomedani - nu cred nici în Maica 
Domnului, nici în sfinţi, punann aceste vorbe se 

închină) fură tot ce le cade sub mână, cântă şi ghicesc, 
adăugă Cunningham. 

— Se spune că printre femeile lor sunt câteva fete 
drăguţe - Cunningham cunoaşte acest lucru foarte bine. 

— Hei, prietene! - strigă Cunningham - cred că nu 
vrei să-ti baţi joc de mine? 

— De bună seamă că nu, răspunse Guthrie. 

— Voi cere companiei să te judece, se răsti 
Cunningham. Ai spus destul de limpede că eu, un 
gentleman scoțian care trăieşte sub ocrotirea sfintei 
biserici, am o prietenă printre aceşti nomazi păgâni. 

— Hai, hai -— strigă Balafre — doar a glumit. N-o să ne 
certăm acum, camarazi. 

— Atunci nu trebuie să facem astfel de glume, 
bombăni în barbă Cunningham. 

— Nomazi din aceştia cutreieră şi prin alte țări sau 
numai în Franța? întrebă Lindesay. 

— Fără îndoială că da. Triburi întregi s-au ivit în 
Germania, în Spania şi în Anglia, răspunse Balafre. 
Datorită binecuvântării bunului sfânt Andrew, în Scoţia 
nu se află încă. 

— Scoţia — spuse Cunningham - este o ţară prea rece 
pentru lăcuste şi prea săracă pentru hoți. 

— Sau poate că John Highlander22 nu poate să sufere 
alți hoți decât pe ai săi, zise Guthrie. 

— Aş vrea să ştiţi cu toţii - spuse Balafre — că eu 
sunt din munţii Angus, că acolo în Glen-lIsle am rude 
nobile şi nu admit ca muntenii să fie ponegriți. 

— Că sunt hoţi de vite cred că nu tăgăduieşti, se ținu 

scai Guthrie. 

— Să goneşti după o vită răzlețită, sau să te 
îndeletniceşti cu alte treburi de soiul ăsta, nu înseamnă 
să furi, şi am să stărui asupra acestui lucru unde şi 
oricum veți binevoi. 

— Ruşine, camarazi! strigă Cunningham. De ceartă 
vă arde acum? Tânărul nu trebuie să vadă asemenea 
neînțelegeri urâte între noi. Hei, iată că am ajuns la 
castel. Dacă veniți să luaţi masa cu mine, am să pun la 
bătaie un butoiaş de vin ca să reînnoim prietenia 
noastră şi să bem pentru Scoţia — şi pentru munţi şi 
pentru şes. 

— Bucuros, bucuros, strigă Balafre; şi eu am să dau 
încă un butoiaş, să-l bem pentru a alunga orice 
neplăcere şi pentru sănătatea nepotului meu cu prilejul 
intrării lui în rândurile noastre. 

La apropierea lor, portita se deschise şi podul 
ridicător se lăsă. Întrară unul câte unul. Când veni 
rândul lui Quentin, gărzile încrucişară lăncile şi-i 
strigară să stea pe loc. De sus de pe ziduri se îndreptară 
spre el arcuri şi archebuze - măsură de rigoare 
obişnuită, deşi tânărul străin venea însoţit de un grup 
de ostaşi din garnizoană - chiar din acelaşi corp din care 
făceau parte santinelele. 

Balafre, care rămăsese dinadins lângă nepotul lui, 
dădu lămuririle cuvenite şi după o îndelungă şovăială şi 
întârziere, tânărul fu condus sub o puternică escortă în 
încăperile lordului Crawford. 

Acest gentilom era unul din ultimii supraviețuitori ai 
vitezei cete de lorzi şi de cavaleri scoțieni care l-au slujit 
atâta vreme şi cu atâta credință pe Carol al VI-lea în 
acele Super oase pal ce au dus la ind peace 

coroanei Franței şi la alungarea englezilor. El luptase în 
tinerețe alături de Douglas şi de Buchan, urmase 
stindardul fecioarei din Orleans şi era, pare-se, printre 
ultimii companioni ai acelor cavaleri scoțieni care-şi 
scoseseră cu atâta avânt săbiile pentru fleur-de lys, 
împotriva „vechilor duşmani din Anglia”. 

Schimbările petrecute în regatul scoțian şi poate 
faptul că se obişnuise cu clima şi cu obiceiurile din 
Franța îl determinaseră pe bătrânul baron să nu se mai 
gândească a se întoarce în țara sa, cu atât mai mult cu 
cât prin înalta funcțiune pe care o ocupa la curtea lui 
Ludovic, precum şi prin caracterul lui deschis şi cinstit, 
îşi câştigase un foarte mare prestigiu în ochii regelui. 
Deşi, îndeobşte, acesta nu-şi prea făcea iluzii asupra 
virtuții sau onoarei omeneşti, avea încredere în lordul 
Crawford, şi-i îngăduise o influență crescândă, întrucât 
acesta nu se amesteca niciodată în chestiuni care nu 
aveau o legătură directă cu funcțiunea lui. 

Balafre şi Cunningham intraseră după Durward şi 
după escortă în încăperile comandantului lor, a cărui 
înfăţişare plină de demnitate, ca şi respectul pe care i-l 
arătau aceşti soldați mândri care păreau că nu respectă 
pe nimeni altcineva, îl impresionară nespus pe tânărul 
scoţian. 

Lordul Crawford era un bărbat înalt şi, din pricina 
vârstei înaintate, slab şi subțire — păstrându-şi totuşi 
dacă nu elasticitatea tinereții, cel puţin vigoarea. în 
timpul unui marş era în stare să poarte greutăţile 
armurii sale tot atât de bine ca şi cel mai tânăr călăreț 
din trupa lui. Avea trăsături dure, fata brăzdată de 
crestături, arsă de soare şi de vânturi, şi nişte ochi care 
Guise că moartea ca pc un tovat de joi în treizeci de 

bătălii vijelioase, dar care totuşi exprimau mai curând 
un netulburat dispret fată de primejdie, decât 
temeritatea cruntă a mercenarului. Trupul lui drept şi 
înalt era înfăşurat într-un halat larg, strâns la mijloc cu 
o curea din piele de bivol, de care atârna pumnalul cu 
prăselele bogat împodobite. Împrejurul gâtului purta 
colanul şi însemnele ordinului Sf. Michael. Şedea 
într-un jilt acoperit cu o piele de cerb şi, cu ochelari pe 
nas (pe atunci o invenție recentă), se străduia să 
citească un manuscript uriaş, numit „Le rosier de la 
Guerre”?3 un cod de politică militară şi civilă pe care 
Ludovic îl compilase pentru instruirea fiului său, 
Delfinul, şi asupra căruia dorea să cunoască opinia 
încercatului războinic scoțian. La intrarea oaspeților 
neaşteptați, lord Crawford lăsă cartea de o parte cam 
posomorât, şi-i întrebă în asprul său dialect național „ce 
naiba voiau de la el?” 

Balafré, cu mai mult respect decât i-ar fi arătat poate 
chiar lui Ludovic, povesti pe larg situația în care se afla 
nepotul lui şi-l rugă umil să-i acorde protecția sa. 

Lord Crawford îl ascultă cu toată atenția. Nu putu să 
nu zâmbească față de naivitatea cu care tânărul sărise 
în ajutorul unui răufăcător spânzurat, dar dădu din cap 
auzind de ciocnirea care se petrecuse între arcaşii 
scoțieni şi garda marelui prevot. 

— Cât o să mă mai faceți — spuse el — să descurc 
mereu aceste ițe încâlcite? De câte ori trebuie să vă 
spun, îndeosebi ţie, Ludovic Lesly, şi ţie, Archie 
Cunningham, că un soldat străin trebuie să se poarte cu 

modestie şi bunăcuviinţță față de oamenii din ţara asta, 
dacă nu vreți să vă ia la goană toți câinii din oraş? De 
altminteri, dacă e să vă certați cu cineva, prefer s-o 
faceți cu netrebnicul acesta de prevot, decât cu oricare 
altul şi te osândesc mai puţin pentru această ciocnire 
decât pentru celelalte încăierări pe care le-ai provocat, 
Ludovic, căci era firesc şi plăcut să-ți ajuţi o rudă 
tânără. Acest băiat naiv nu trebuie să suporte vreo 
consecință, aşa că dă-mi rolul companiei, de colo, de pe 
polița aceea, să-i scriu numele ca să se bucure de 
privilegii. 

— Aş ruga pe senioria voastră... — începu Durward. 

— Băiatul ăsta e nebun! strigă unchiul lui. Cum poți 
îndrăzni să vorbeşti senioriei sale fără să fii întrebat? 

— Linişteşte-te, Ludovic - spuse lord Crawford - să 
ascultăm ce vrea să spună tânărul. 

— Numai atât, dacă îngăduie senioria voastră — 
răspunse Quentin - i-am spus unchiului meu mai 
înainte că am oarecare îndoieli în ceea ce priveşte 
intrarea mea în serviciu, aici. Trebuie să spun că ele au 
pierit cu totul, din clipa când am văzut pe nobilul şi 
încercatul comandant sub ordinele căruia va trebui să 
servesc — căci ochii dumneavoastră exprimă autoritatea. 

— Bine spus, fiul meu - zise bătrânul lord - care nu 
era insensibil la măguliri. Am dobândit într-adevăr 
oarecare experienţă - să ne ajute Dumnezeu să căpătăm 
şi mai multă -— atât în serviciu, cât şi la comandă. lată-te 
deci, Quentin, în onorabilul nostru corp al gărzilor 
scoțiene, ca scutier al unchiului dumitale, servind sub 
lancea lui. Sper că te vei purta bine, căci va trebui să 
ajungi un adevărat om de arme, dacă e adevărat că tot 
ceea ce se trage din pi bună e bun — şi dumneata te 

tragi dintr-un neam bun. Ludovic, să te îngrijeşti ca 
nepotul dumitale să facă exerciții fără întârziere, căci 
zilele acestea o să avem de rupt lănci. 

— Pe garda săbiei mele, mă bucur, mylord; liniştea 
aceasta face din noi nişte fricoşi. Eu însumi simt că mă 
moleşesc stând mereu închis în acest blestemat de turn 
al castelului. 

— Linişteşte-te, mi-a şoptit o păsărică - urmă lord 
Crawford — că vechea flamură va flutura curând din nou 
pe câmpuri. 

— Deseară am să golesc o cupă mai mult pentru 
cântecul acesta adevărat. 

— Tu ai bea pentru orice cântec - spuse lord 
Crawford — şi mă tem, Ludovic, că într-o zi ai să bei o 
licoare amară pe care ţi-o vei fi făcut singur. 

Lesly răspunse, cam ruşinat, că nu mai are 
asemenea nărav de multă vreme, dar că senioria sa ştie 
obiceiul companiei de a bea în sănătatea unui nou 
camarad. 

— E adevărat, răspunse comandantul. Uitasem acest 
lucru. Am să trimit şi eu nişte vin pentru petrecerea 
voastră; dar totul să se termine la apusul soarelui. Şi 
ascultă - să numeşti în gardă pe cei mai buni soldați şi 
să ai grijă ca niciunul din ei să nu ia parte câtuşi de 
puţin la chef. 

— Ordinul senioriei voastre va fi îndeplinit întocmai — 
spuse Ludovic - şi sănătatea dumneavoastră va fi 
pomenită aşa cum se cuvine. 

— Poate că am să viu şi eu la ospăț - spuse lord 
Crawford - numai ca să văd dacă totul se petrece cum 
trebuie. 

— Senioria voastră ne va face cea mai mare bucurie, 

zise Ludovic. 

Plecară cu toţii nespus de veseli, pentru a pregăti 
petrecerea lor ostăşească, la care Lesly pofti vreo 
douăzeci de camarazi, destul de obişnuiţi să se 
înveselească împreună. 

O petrecere între soldați se face îndeobşte pe nepusă 
masă - ceea ce are însemnătate e să se găsească 
mâncare şi băutură îndeajuns. Cu acest prilej însă, 
Ludovic se strădui să facă rost de un vin mai bun decât 
de obicei, spunând că „bătrânul” lor era un oaspete de 
nădejde şi că în timp ce pe ei îi sfătuieşte să fie 
cumpătaţi, el, uneori, după ce a băut la masa regelui 
atât cât să nu-i fie ruşine, nu scapă nici un prilej 
onorabil de a încheia seara lângă o carafă cu vin, aşa că 
„pregătiți-vă, camarazi, să ascultați vechile povestiri ale 
luptelor de la Vernoil şi Beaug62%. 

Sala gotică în care scoţienii se întâlneau de obicei fu 
pusă repede în cea mai bună rânduiala. Rândaşii lor 
fură trimişi în toate părțile să aducă papură verde 
pentru a o aşterne peste pardoseală şi flamurile sub care 
luptase garda scoțiană sau pe care le cucerise de la 
vrăjmaşi fură desfăşurate, ca nişte tapiterii, pe masă şi 
de-a lungul pereților. 

Apoi se îngrijiră să-l echipeze cât mai repede pe 
tânărul recrut cu uniforma şi cu armele proprii gărzii 
scoțiene, pentru ca el să apară în toate privințele ca 
părtaş al importantelor sale privilegii, în virtutea cărora, 


24 Scoţienii care au luptat alături de francezi, în frunte cu Stewart, conte de 
Buchan, s-au distins în ambele lupte. La Beaug€ au fost victorioși omorându-l 
pe ducele de Clarence, fratele lui Henric al V-lea și decimându-i armata. La 
Vernoil au fost înfrânți şi ucişi aproape toți. (n. a.) 

ajutat de compatrioții lui, putea să înfrunte cu bărbăţie 
autoritatea şi mânia marelui prevot — deşi se ştie că pe 
cât de mare era cea dintâi pe atât de neîmpăcată era 
cealaltă. 

Ospăţțul fu nespus de vesel şi, cu prilejul primirii în 
rândurile gărzii a unui recrut care sosea din scumpa lor 
patrie, mesenii dădură frâu liber întregului avânt al 
simțămintelor naționale. 

Cântară cântece scoțiene, povestiră vechile povestiri 
ale eroilor scoțieni, amintiră faptele de vitejie ale 
părinților lor şi împrejurările în care acestea fuseseră 
săvârşite: pentru scurtă vreme, mănoasele câmpii ale 
Touraine-i părură că s-au preschimbat în muntoasele şi 
sterpele întinderi ale Caledoniei. 

În clipa când înflăcărarea lor era la culme, când 
căutau să se ia la întrecere care mai de care pentru a 
evoca scumpele privelişti ale Scoției, petrecerea primi un 
nou avânt prin sosirea lordului Crawford care, aşa cum 
prevăzuse Le Balafre stătuse ca pe ghimpi la masa 
regelui, până găsise o clipă prielnică pentru a alerga la 
ospățul compatrioţilor săi. Un jilt de onoare fusese 
aşezat pentru el în capul mesei, căci, după obiceiul 
acelor vremuri şi după regulamentul gărzii, deşi 
căpetenia şi comandantul lor se afla sub ordinele directe 
ale regelui şi ale înaltului conetabil, membrii acelui corp 
(soldații de rând cum am spune astăzi) fiind toți socotiți 
ca nobili din naştere, căpitanul lor putea să stea cu ei la 
masă, fără ca acest lucru să pară nepotrivit, şi să ia 
parte oricând la petrecerile lor, fără ca asta să însemne o 
scădere a autorităţii sale de comandant. 

De data aceasta, totuşi, lord Crawford nu voi să se 
apeze în Tjita nente paatai el si, îndemnându-i -i să se 

înveselească mai departe, privi petrecerea cu o expresie 
care arăta că participă din inimă la bucuria lor. 

— Lasă-l în pace, îi şopti Cunningham lui Lindesay, 
care oferea vin nobilului lor căpitan. Lasă-l în pace, nu 
mâna cireada altuia, lasă-l să facă ce vrea el însuşi. 

De altfel, bătrânul lord, care la început zâmbise, 
dăduse din cap şi pusese dinaintea lui cupa cu vin 
neatinsă, o luă şi, parcă cu gândul în altă parte, sorbi 
puţin din vin dar, din fericire, îşi aminti îndată că ar fi 
fost rău prevestitor să nu bea în sănătatea viteazului 
tânăr care intrase în rândurile lor în acea zi. El făcu 
urarea cuvenită la care i se răspunse, după cum se 
poate ghici, cu strigăte repetate de bucurie. Apoi 
bătrânul comandant le spuse că-i povestise lui Maître 
Oliver cele petrecute în timpul zilei. 

— Şi cum cel care rade bărbile nu prea îl are la inimă 
pe cel care lungeşte gâturile, mi-a făgăduit că va obţine 
de la rege un ordin care să poruncească prevotului să 
înceteze orice urmărire, oricare ar fi ea, împotriva unui 
Quentin Durward, şi să respecte în orice împrejurare 
privilegiile gărzii scoțiene. 

Izbucniră alte aclamații, cupele fură din nou umplute 
până ce vinul începu să licărească deasupra, şi se 
închină în sănătatea nobilului lord Crawford, bravul 
apărător al privilegiilor şi al drepturilor compatrioților 
săi. Bunul şi bătrânul lord nu putut decât să răspundă 
cu politețe la această închinare. Apoi, lăsându-se în 
jilțul pregătit pentru el, fără a sta mult pe gânduri, îl 
chemă pe Quentin lângă sine şi începu să-i pună o 
mulțime de întrebări despre starea de lucruri din Scoţia, 
despre marile familii din această ţară, la care tânărul nu 
ştia (U(9idle una ce să ip e 

Când şi când, printre întrebări, bunul lord ducea 
cupa la buze şi remarca ca printre altele că gentlemenii 
scoțieni sunt oameni de societate, dar că tinerii de 
vârsta lui Quentin trebuiau să fie cumpătați, să nu facă 
excese, şi cu acest prilej începu să-i dea o mulțime de 
poveţe foarte preţioase, până ce limba lui, deşi 
propovăduise temperanţa, începu să articuleze vorbele 
oarecum mai greoi ca de obicei. În clipa când 
înflăcărarea ostăşească a oaspeților sporea tot mai mult 
cu fiece sticlă golită, Cunningham propuse să se bea 
pentru înălțarea în curând a Oriflamei (steagul regal al 
Franţei). 

— Şi pentru un vântuleţ din Burgundia care s-o facă 
să fluture! adăugă Lindesay. 

— Mă alătur la urarea voastră din tot sufletul rămas 
în bătrânul meu corp, băieţi, rosti lord Crawford. Câţi 
ani port în spate şi, totuşi, nădăjduiesc c-am s-o mai 
văd fâlfâind în vânt. Ascultaţi, camarazi - urmă el, căci 
vinul îi cam dezlegase limba - voi sunteți cu toţi 
credincioşi servitori ai coroanei Franţei şi n-am să vă 
mai ascund că a sosit un emisar de la ducele Carol al 
Burgundiei cu un mesaj foarte puţin paşnic. 

— Am văzut echipajul contelui de Crèvecoeur, caii şi 
suita - jos la han, lângă livada de duzi, spuse unul 
dintre oaspeţi. Ziceau că regele nu-i primeşte în castel. 

— Facă cerul să i se dea un răspuns nefavorabil. Dar 
de ce se plânge ducele Carol? 

— De o mulțime. de neplăceri cu privire la hotare — 
răspunse lord Crawford - şi în cele din urmă pentru 
faptul că regele a luat sub ocrotirea lui pe o doamnă din 
țara ducelui, o tânără contesă care a fugit din Dijon, 
întrucât fiind pupila addu, acesta voia s-o mărite cu 

Campo-Basso, un favorit al lui. 

— Şi ea a venit singură aici, mylord? întrebă 
Lindesay. 

— Nu, nu chiar singură, ci cu o contesă mai în 
vârstă, o mătuşă a ei, care s-a lăsat convinsă de 
rugămințile nepoatei sale. i 

— Şi regele - spuse Cunningham - care e suzeranul 
ducelui, are să se amestece între acesta şi pupila lui, 
asupra căreia ducele are aceleaşi drepturi pe care, dacă 
el ar muri, le-ar avea regele asupra moştenitoarei casei 
de Burgundia? 

— Regele se va lăsa condus, după obiceiurile lui, de 
țeluri politice, urmă Crawford. El nu le-a primit pe 
aceste doamne în mod public şi nu le-a pus sub 
ocrotirea fiicelor sale, aşa că va proceda, neîndoielnic, 
după împrejurări. Regele e stăpânul nostru şi nu-l 
trădăm cu nimic spunând că el va goni o dată cu câinii, 
sau o via tuli o dată cu iepurii, aliindu-se cu orice prinț 
creştin. 

— Dar ducele de Burgundia n-o să fie de acord cu un 
asemenea vicleşug, spuse Cunningham. 

— Nu - răspunse bătrânul lord — de aceea se pare că 
o să aibă de furcă unul cu altul. 

— Fie! exclamă Balafre. De i-ar încăiera sfântul 
Andrew. Acum zece ani, ce zic eu, acum douăzeci de ani 
mi s-a prezis că o să-mi îmbogățesc casa printr-o 
însurătoare. Ce-ar fi să luptăm şi noi o dată pentru 
onoarea şi dragostea unor doamne, ca în vechile 
cântece? 

— Tu vorbeşti de dragostea doamnelor, tu care ai 
crestătura aceea pe față? strigă Guthrie. 

— Mai bine să nu iubeşti de loc, decât să iubeşti o 

boemiană păgână, replică Le Balafre. 

— Hei camarazi - strigă lord Crawford - să nu ne 
lovim cu arme tăioase, să nu ne împungem cu vorbe 
batjocoritoare atât de ascuţite - să fim prieteni. Cât 
despre acea doamnă, ea este prea bogată pentru a fi 
cucerită de un sărman nobil scoţian - altfel aş ridica eu 
însumi pretenţii, în ciuda celor optzeci de ani — sau pe 
aproape - ai mei. Dar să bem în sănătatea ei, căci se 
spune că e frumoasă ca o stea. 

— Cred că ea a trecut — spuse un soldat - când mă 
aflam în post azi dimineaţă la bariera lăuntrică. Dar era 
mai curând un felinar orb decât o stea, fiindcă şi ea şi 
însoțitoarea ei au fost aduse la castel în litiere închise. 

— Ruşine, ruşine, Arnot! strigă lord Crawford. Un 
soldat nu trebuie să spună nimic din ceea ce a văzut cât 
a fost în post. Ş-apoi — adăugă el după o clipă de tăcere, 
întrucât curiozitatea sa o luă înaintea lecţiei de 
disciplină pe care crezuse de cuviință s-o dea - de ce 
crezi că în acea litieră era chiar contesa Isabelle de 
Croye? 

— Ei bine, mylord - răspunse Arnot - nu ştiu decât 
că în timp ce coutelier-ul meu îmi plimba calul pe 
drumul spre sat, s-a întâlnit cu Doguin, păzitorul de 
măgari, care aducea litierele înapoi la han, căci ele erau 
ale hangiului de lângă livada de duzi. Acela care are o 
fleur-de-lys în poartă. Ei, şi Doguin l-a poftit să bea o 
cupă de vin, căci se cunoşteau, ceea ce fără îndoială că 
acesta n-a refuzat. 

— Fără îndoială, fără îndoială - zise bătrânul lord - și 
asta n-aş vrea s-o mai văd la dumneavoastră, 
gentlemeni. Toți  rândaşii,  coutelierii, toți aceşti 
mie aceşti oameni la toate cum le Span noi în 

Scoția, sunt întotdeauna gata să bea o cupă de vin cu 
oricine. Acesta e un nărav primejdios în timp de război 
şi trebuie stârpit. Dar, Andrew Arnot, povestea ta e 
lungă şi o s-o întrerupem cu o duşcă - Skeoch doch nan 
skiaľ5 cum spun scoțienii de la munte, ceea ce e o bună 
expresie gallică. Să bem pentru contesa Isabelle de 
Croye şi pentru un soț mai bun decât Campo-Basso, 
acea pramatie de italian! Şi acum, Andrew Arnot, ce a 
spus păzitorul de măgari acelui om al tău? 

— l-a spus, între patru ochi, dacă nu se supără 
senioria voastră - povesti Arnot — că cele două femei pe 
care tocmai le dusese la castel în litiere închise erau 
nişte doamne, de neam mare, care locuiau tainic de 
câteva zile în casa stăpânului său şi că regele, s-a dus la 
ele de mai multe ori pe furiş şi le-a arătat multă cinste, 
că ele s-au refugiat la castel, după cum credea el, 
temându-se de contele de Crèvecoeur, emisarul ducelui 
de Burgundia, a cărui sosire a fost vestită de o ştafetă 
trimisă înainte. 

— Hm, ce spui, Andrew?! exclamă Guthrie. Atunci aş 
putea să jur că am auzit-o pe contesă cântând din lăută 
când veneam încoace prin curtea dinăuntru. Cântecul 
răsuna la ferestrele boltite din turnul Delfinului, şi era 
atât de frumos, că nu cred să se mai fi auzit vreodată o 
asemenea melodie în castelul Plessis-du-Parc. Pe legea 
mea, mi se părea că acolo cântă zâna Melusine. M-am 
oprit în loc, deşi ştiam că masa era pusă... şi că toți 
aşteptaţi aici cu nerăbdare, m-am oprit ca... 

— Ca un măgar, Johnny Guthrie - completă 

comandantul lui - cu nasul tău lung adulmecând 
mâncarea, cu urechile tare mari ascultând muzica şi eu 
mintea ta neajutorată neştiind pe care din două s-o 
alegi. Ascultați! Parcă bate clopotul catedralei pentru 
vecernie. Nu se poate să fie încă ora. Nebunul acela 
bătrân de paracliser sună pentru slujba de seară cu un 
ceas mai devreme. 

— Pe legea mea, clopotul bate ceasurile foarte bine, 
spuse Cunningham. Priviţi, soarele asfințeşte spre spus 
deasupra acestei frumoase câmpii. 

— Ce spui! - exclamă lord Crawford - chiar asta să 
fie? Hei, băieţi, trebuie să ne oprim în toate la vreme. 
Cine merge încet, departe ajunge - focul potolit face 
berea bună. Să te veseleşti cuminte - iată nişte vorbe 
înțelepte. Aşadar, să mai închinăm o data pentru 
propăşirea Scoției şi apoi, fiecare la datorie. 

Cupa de despărţire fu golită şi oaspeţii lăsați să 
plece. Plin de demnitate, bătrânul baron apucă braţul 
lui Balafre, zicând că vrea să-i dea unele îndrumări în 
privința nepotului său, dar poate în realitate de teama 
ca nu cumva mersul lui falnic să nu pară privitorilor mai 
puţin ferm decât era potrivit cu rangul şi înalta sa 
comandă. Cu o înfăţişare serioasă trecu prin cele două 
curți care despărțeau locuința lui de sala oaspeților şi, 
cu multă gravitate, îl sfătui pe Ludovic să vegheze 
asupra nepotului său, îndeosebi în privința fetelor şi a 
vinului. 

Până atunci nici un cuvânt în legătură cu cele spuse 
despre frumoasa contesă Isabelle nu scăpase de pe 
buzele tânărului Durward. Fiind condus într-o cămăruţă 
pe care trebuia s-o împartă cu pajul unchiului său, 
tanl scoțian apa din noua is modesta sa locuință 


scena unor adânci cugetări. 

Cititorul îşi poate închipui cu uşurinţă că tânărul 
soldat  clădea un frumos roman, întemeiat pe 
presupunerile sau mai curând pe convingerea că fata 
din turnuleț, al cărui cântec îl ascultase cu atâta 
interes, frumoasa care adusese cupa lui Maître Pierre şi 
contesa refugiată, erau una şi aceeaşi persoană, o 
persoana de rang înalt şi bogată; ea fugise de un 
îndrăgostit pe care-l ura, de favoritul unui tutore tiran 
ce abuza de puterea lui feudală. În gândurile lui Quentin 
urma un interludiu cu privire la Maitre Pierre, care 
părea să aibă o mare autoritate chiar asupra unui om 
atât de puternic, din mâinile căruia scăpase atât de greu 
în ziua aceea. Până la urmă, reveriile tânărului, care 
erau respectate de micul Will Harper, tovarăşul său de 
cameră, fură întrerupte prin întoarcerea unchiului său 
care îi porunci lui Quentin să se culce, ca să se poată 
trezi dimineața devreme, spre a merge cu el şi cu încă 
alți cinci camarazi în anticamera majestăţii sale, unde 
urma să intre în gardă. 


VIII 


EMISARUL 


Ca fulgerul orbeşte ochii Franţei; 
Căci înainte de-a da veste de acolo, 
Vor bubui şi tunurile mele. 

Mergi, deci! 

Trompetă fii mâniei noastre. 
REGELE IOAN 


acă trândăvia ar fi fost o ispită care să-l 

învăluie cu uşurinţă pe Durward, larma care 

se stârni în corpul de gardă după cel dintâi 
semnal al deşteptării l-ar fi alungat fără îndoială ca pe 
toți ceilalți din aşternutul lui; disciplina din castelul 
părintesc şi din mănăstirea Aberbrothick îl învățaseră 
însă să se scoale o dată cu zorile. Se îmbrăcă vesel în 
sunetul cornurilor şi zăngănitul armelor care vesteau 
schimbarea gărzilor. Unii dintre soldați se întorceau în 
cazărmi după paza de noapte, alții ieşeau pentru a intra 
în post ziua, şi alţii, în sfârşit, printre care şi unchiul lui, 
se echipau pentru serviciul imediat în preajma persoanei 
regelui. Stăpânit de simțămintele pe care le are orice om 
atât de tânăr în asemenea împrejurări, Quentin 
Durward se echipă cu măreţțele haine şi arme care 

aparțineau noii sale situaţii. Unchiul lui, care se uita cu 
grijă şi interes să vadă dacă totul era cum se cuvine în 
orice privință, nu-şi ascunse mulțumirea la vederea 
schimbării care se produsese astfel în înfăţişarea 
nepotului său. 

— Dacă ai să te dovedeşti tot atât de credincios şi de 
îndrăzneț pe cât eşti de chipeş, o să am în tine unul din 
cei mai arătoşi şi mai buni scutieri din gardă, ceea ce nu 
va putea decât să facă cinste familiei mamei tale. 
Urmează-mă în sala de audiente şi nu te îndepărta de 
mine. 

Vorbind astfel, luă o halebardă mare, grea, cu 
încrustații şi ornamente măiestre şi spuse nepotului său 
să ia o armă asemănătoare, mai uşoară, după care ieşiră 
în curtea dinăuntru a palatului, unde camarazii lor care 
trebuiau să alcătuiască garda în încăperile interioare îi 
aşteptau înarmaţi, în linie, — scutierul fiecăruia stând la 
spatele stăpânului său şi alcătuind astfel cu toții îl 
doilea rând. Se aflau de asemenea acolo mai mulți 
hăitaşi, care ţineau de dârlogi sau de zgărzi câțiva cai 
superbi şi un număr de câini de rasă la care Quentin se 
uită atât de încântat, încât unchiul lui se văzu silit să-i 
amintească de mai multe ori că animalele nu fuseseră 
aduse acolo pentru plăcerea lui, ci pentru aceea a 
regelui care iubea cu o mare pasiune vânătoarea, urna 
din putinele plăceri pe care şi le îngăduia, chiar atunci 
când era foarte preocupat de afacerile politice; se spunea 
despre el în mod obişnuit că ocroteşte cu atâta 
severitate vânatul în pădurile regale încât era mai puţin 
primejdios să ucizi un om decât un cerb. 

La un semnal, garda se puse în mişcare sub 
comanda lui Patatre care în această împrejurare 

îndeplinea funcțiunea de ofițer, şi după câteva lămuriri 
amănunțite în privința parolei şi a consemnelor, care 
arătau cu câtă grijă îşi făceau datoria, soldaţii intrară în 
sala de audienţe, unde regele era aşteptat dintr-o clipă 
în alta. 

Quentin nu mai avusese prilejul să vadă privelişti 
măreţe, dar efectul aceleia care se afla acum în fața lui îi 
dezamăgi închipuirea pe care şi-o făcuse în privința 
strălucirii unei curți. Se uită la ofițerii casei regelui, 
într-adevăr falnic înveşmântaţi; se uită la oamenii de 
gardă, impunător înarmaţi, şi la servitorii de tot felul. 
Dar nu văzu pe niciunul din bătrânii sfetnici ai regelui, 
pe niciunul din aceia ale căror nume răsunau pe atunci 
ca un cuvânt de ordine pentru cavaleri; nu zări pe 
niciunul din acei generali şi comandanți care, în floarea 
bărbăţiei, fuseseră pavăza Franţei, pe niciunul din acei 
viteji gentilomi tineri, care visaseră de timpuriu gloria şi 
care erau mândria ţării lor. Invidiile, comportarea 
rezervată, politica disimulată, vicleană, a regelui, 
îndepărtaseră de tron acest anturaj strălucitor, şi ei 
erau chemaţi în jurul lui numai cu prilejul unor 
solemnități formale la care veneau împotriva vrerii lor, şi 
plecau bucuroşi, aşa cum spune fabula că se apropiau 
şi fugeau animalele de vizuina leului. 

Prea puţinii curteni care păreau să aibă rolul de 
sfetnici erau nişte oameni cu înfăţişare umilă, ale căror 
fizionomii exprimau uneori agerimea, dar ale căror 
maniere arătau că ei fuseseră chemați într-o sferă 
pentru care educaţia anterioară şi obiceiurile lor nu-i 
pregătiseră câtuşi de puţin. Una sau două persoane 
totuşi îi părură lui Durward să aibă o mină mai distinsă 
şi HAS itoririle militare nu erau într- atât de stricte încât 

să-l împiedice pe unchiul lui de a-i spune numele 
acelora mai deosebiți. 

Lord Crawford, cunoscut atât de Quentin, cât şi de 
cititor, era îmbrăcat în strălucita uniformă a funcțiunii 
sale şi ținea în mână un baston de comandant, bătut în 
argint. Printre celelalte persoane care păreau a fi de râng 
înalt, cel mai impunător era contele de Dunois, fiul 
vestitului Dunois, cunoscut sub numele de Bastardul de 
Orleans, care, luptând sub steagul Jeannei d'Arc, se 
remarcase atât de mult în luptele pentru eliberarea 
Franței de sub jugul englez. Fiul lui purta cu cinste 
înaltul nume pe care-l moştenise de la un tată atât de 
ilustru; în pofida înrudirii sale cu casa regală şi a 
popularității moştenite de care se bucura atât printre 
nobili, cât şi în popor, Dunois dăduse dovadă 
întotdeauna de un caracter atât de deschis, de franc, de 
loial, încât părea că scăpase oricărei bănuieli, chiar din 
partea suspiciosului Ludovic, căruia îi plăcea să-l vadă 
în preajma sa şi uneori chiar îl chema la consilii. 
Posedând cu prisosință toate însuşirile şi caracterul a 
ceea ce se numea pe atunci un adevărat cavaler, 
persoana contelui era totuşi departe de a fi un model de 
frumusețe romantică. Deşi bine legat, era mai curând 
scund decât înalt şi avea picioarele puţin arcuite, ceea 
ce e poate folositor pentru un călăreț, dar nu elegant 
pentru cel ce merge pe jos. Umerii lui erau laţi, părul 
negru, fața oacheşă, mâinile lungi şi nervoase. 
Trăsăturile îi erau. neregulate, aproape urâte; totuşi 
persoana contelui de Dunois exprima demnitate şi 
nobleţe, relevând de la cea dintâi privire un gentilom de 
rang înalt şi un soldat viteaz. Căutătura lui era 
cutezătoare şi manira, mersul ai şi bărbătesc, iar 

duritatea fizionomiei sale era înnobilată de o privire de 
vultur şi de o încruntare de leu. Purta îmbrăcăminte de 
vânător, mai mult somptuoasă decât înveselind ochiul, 
întrucât îndeplinea adeseori îndatoririle ce incumbau 
marelui maestru de vânătoare, deşi se părea că „pe 
atunci nu deţinea această funcțiune. 

Sprijinindu-se de braţul lui Dunois, ruda sa, păşind 
încet şi melancolic, ceea ce arăta că are nevoie de 
reazimul acestuia, intră Ludovic, duce de Orleans, cel 
dintâi prinț de sânge regal (mai târziu rege, sub numele 
de Ludovic al XII-lea) căruia gărzile şi toți cei de față îi 
dădură onorurile cuvenite. Obiect al supravegherii 
atente şi al suspiciunii lui Ludovic, acest prinț 
moştenitor al tronului, în caz că regele ar fi murit fără a 
fi lăsat un fiu, nu putea să lipsească de la curte, şi cu 
toate că-şi avea reşedinţa acolo, aproape că i se refuza 
orice funcțiune sau poziție. 

Tristeţea pe care această stare de umilință şi aproape 
de captivitate o imprimau înfățişării acestui nefericit 
prinț era în timpul acela foarte mult sporită de gândul 
că regele plănuia în privința lui una din cele mai crude 
şi mai nedrepte acţiuni pe care le poate săvârşi un tiran, 
pentru a-l sili să ia în căsătorie pe prințesa Jeanne de 
France, fiica cea mai mică a lui Ludovic, cu care fusese 
logodit din copilărie, dar a cărei diformitate fizică făcea 
odioasă stăruința în îndeplinirea unui asemenea 
angajament. 

Înfăţişarea acestui nefericit prinţ nu era în nici o 
privință ajutată de vreun avantaj exterior; avea însă o 
fire plăcută, blândă şi îndatoritoare, însuşiri vizibile 
chiar prin vălul nespusei mâhniri care-i întunecase în 
acel Lip trăsăturile. ouant observă că ducele se ferea 

cu grijă chiar să şi privească spre gărzile regale şi atunci 
când le înapoia salutul o făcea cu ochii lăsaţi în jos, 
parcă temându-se ca bănuielile regelui să nu vadă în 
acest gest de curtoazie o dorinţă de a le stârni un interes 
anume. 

Cu totul deosebită era comportarea mândrului 
cardinal şi prelat Jean de la Balue, pe atunci ministru 
favorit al lui Ludovic, a cărui ascensiune şi caracter 
păreau tot atât de asemănătoare cu acelea tale lui 
Wolsey pe cât era de mare deosebirea dintre şiretul, 
prefăcutul Ludovic şi temerarul, impulsivul Henric al 
VIII-lea al Angliei. Cel dintâi ridicase pe ministrul său de 
jos de tot la demnitatea, sau cel puţin la veniturile 
funcțiunii de mare confesor al Franței, îl copleşise cu 
favoruri şi obținuse pentru el pălăria de cardinal; şi cu 
toate că era destul de prudent pentru a nu pune în 
mâinile ambițiosului Balue puterea şi încrederea, 
nelimitate, pe care Henric le pusese în mâinile lui 
Wolsey, totuşi se lăsa influenţat de el mai mult decât de 
oricare altul dintre sfetnicii săi mărturisiți. Cardinalul, 
la rândul lui, nu scăpase erorii întâmplătoare pe care o 
comit oamenii ridicați pe neaşteptate la putere dintr-o 
situație obscură; orbit, fără îndoială, de ascensiunea sa 
neaşteptată, era ferm convins că are capacitatea de a se 
amesteca în toate treburile, chiar în cele mai străine de 
profesiunea şi studiile sale. Înalt şi stângaci în mişcări, 
se arăta galant şi admirator al sexului frumos, deşi 
manierele lui făceau ca aceste pretenţii să fie absurde, 
iar funcțiunile sale eclesiastice le dădeau o notă 
necuviincioasă. Vreun linguşitor, bărbat sau femeie, îi 
băgase în cap, într-un ceas rău, că era multă frumuseţe 
în Eitizile celor două picioare zdravene, butucănoase, pe 


ATRA 
(E 


3 aa Pia e 


+ 


SIS 


DET IEA JA, 
i DEE a 


care le moştenise de la tatăl lui, un căruțaş din Limoges 
sau, după altă versiune, un morar din Verdun. Această 
linguşire îl împăunase într-atât, încât sutana lui de 
cardinal era adeseori puțin suflecată într-o parte, pentru 
a i se vedea proporțiile robuste ale mădularelor. 
Străbătând măreața încăpere în veşmântul său purpuriu 
şi cu toca scumpă pe cap, se oprea mereu pentru a 
cerceta armele şi echipamentul cavalerilor din gardă, 
punându-le o întrebare sau alta cu ton autoritar, şi 
chiar făcea observații uşoare pentru ceea ce numea el 
abateri de la disciplină, la care încercații soldați nu 
îndrăzneau să răspundă, dar era vădit că-l ascultau cu 
nerăbdare şi dispreţ. 

— Ştie regele - îl întrebă Dunois pe cardinal - că 
emisarul burgund cere cu hotărâre audiență? 

— Ştie, răspunse cardinalul. lată că vine atotştiutorul 
Olivier le Daim26  -— cred că o să ne comunice hotărârea 
regelui. 

În timp ce cardinalul rostea aceste vorbe, din 
încăperile interioare, intră un personaj ciudat, care 
împărțea pe atunci favoarea regelui cu mândrul 
cardinal, dar fără a avea acel aer important şi plin de 
sine al îngâmfatului prelat. Dimpotrivă, era un omuleț 
firav, slab: haina şi pantalonii lui de mătase neagră, fără 
mantie pe deasupra, alcătuiau o îmbrăcăminte 
neindicată să avantajeze o înfăţişare destul de banală. 

Ligheanul de argint din mâinile lui şi prosopul de pe 
braț arătau poziția sa umilă. Privirile îi erau 


26 Urât de toată lumea, Olivier le Daim (cerbul) sau Dain fusese poreclit Le 
Diable (diavolul). Iniţial a fost bărbierul regelui și după aceea un sfetnic favorit. 

pătrunzătoare şi vioaie, deşi încerca mereu să alunge o 
asemenea expresie de pe fața lui ţinându-şi ochii plecați 
în jos, în timp ce, cu pasul furişat şi domol ca al unei 
pisici, părea mai curând că lunecă decât că merge prin 
sală. Dar dacă modestia poate să ascundă cu uşurinţă 
meritul, nu poate tăinui favoarea curții, şi toate 
încercările lui de a trece nevăzut prin sala de audiente 
erau zadarnice, venind din partea unui om cunoscut ca 
având atâta trecere pe lângă rege, aşa cum era acest 
bărbier şi valet de cameră - Olivier le Dain, căruia i se 
spunea uneori „Olivier Le Mauvais”?” alteori Olivier Le 
Diable, poreclit astfel din pricina abilității lipsite de 
scrupule cu care îl asista pe rege la executarea 
planurilor întortocheatei sale politici. El se opri pentru 
câteva clipe şi schimba câteva vorbe cu contele de 
Dunois, care părăsi numaidecât sala, iar bărbierul 
lhunecă înapoi spre încăperile regelui, de unde venise, în 
timp ce toți cei dimprejur se grăbeau să-i facă loc, 
politeţe la care răspundea înclinându-se umil, cu foarte 
rare excepţii, când făcu din una sau două persoane 
subiectul invidiei tuturor celorlalți curteni, cărora le 
şopti un singur cuvânt la ureche după care, murmurând 
ceva despre îndatoririle suveranului său, evită 
răspunsurile acestora, ca şi solicitările acelora care 
voiau să-i atragă atenția. 

Ludovic Lesly avu norocul să fie unul din cei care, cu 
acel prilej, fură onorați de Olivier, care-l asigură cu un 
singur cuvânt că lucrul care-l interesa fusese rezolvat cu 
bine. 

Curând după aceea, scoțianul avu o confirmare a 
acestei plăcute veşti. Vechea cunoştinţă a lui Quentin, 
Tristan lHermite, marele prevot al casei regale, intră în 
sală şi veni drept spre locul unde se afla Le Balafre. 
Strălucitul veşmânt al acestui ofițer nu făcea decât să 
scoată şi mai mult în evidentă înfăţişarea lui sinistră şi 
privirile crunte, iar tonul pe care voia să-l facă binevoitor 
era ca mormăitul unui urs. Vorbele lui păreau însă mai 
prietenoase decât tonul cu care fuseseră rostite. El 
spuse că-i pare rău pentru neînțelegerea care se stârnise 
între ei în ajun şi că aceasta se datora faptului că 
nepotul domnului Balafre nu purta ţinuta corpului şi 
nu-l înştiințase că aparține acestuia, ceea ce dusese la 
greşeala pentru care îşi cerea în prezent scuze. 

Ludovic Lesly dădu răspunsul cuvenit şi îndată ce 
Tristan se îndepărtă, îi şopti nepotului său că de acum 
înainte se vor bucura de onoarea de a avea un duşman 
de moarte în persoana acestui ofițer de temut. „Dar — 
adăugă el - suntem în afară de „sa volée”28! Un soldat — 
urmă el - care-şi face datoria, poate să-i râdă în nas 
marelui prevot”. 

Quentin nu se putu împiedica să nu fie de aceeaşi 
părere cu unchiul său, întrucât, în clipa când Tristan 
plecase de lângă ei, le aruncase o privire fioroasă, ca 
aceea pe care o aruncă un urs vânătorului a cărui suliță 
l-a rănit. 

Într-adevăr, chiar atunci când mânia lui era mai 
puțin îndreptăţțită,. privirea sumbră a acestui om 
exprima atâta răutate, încât cei dimprejur se fereau de 


28 De SAR lui (în limba za (n. t.) 


+ 


SIS 


DE S E DS E3 
T ESN 


ea, tremurând înspăimântați — şi tremurul tânărului 
scoţian fu cu atât mai zguduitor, cu cât el simțea încă 
pe umeri ghearele celor doi călăi ai acestui sinistru 
personaj. 

Între timp, Olivier, după ce se strecurase prin sală; în 
felul în care am încercat să-l descriem, în timp ca toată 
lumea, chiar şi cei mai înalți ofițeri, îi făceau loc şi-l 
copleşeau cu atenţii ceremonioase, pe care modestia lui 
părea că doreşte să le evite, se întoarse în încăperile 
interioare, ale căror uşi fură îndată deschise dinaintea 
regelui Ludovic, care intră în sală. 

Ca toţi ceilalți, Quentin îşi întoarse privirile spre el şi 
tresări atât de violent, încât aproape că scăpă arma din 
mână, recunoscând în regele Franței pe neguţătorul de 
mătăsuri, pe acel Maître Pierre, companionul său în 
plimbarea pe care o făcuse în ajun. Anumite bănuieli cu 
privire la adevăratul rang al acelui om trecuseră de mai 
multe ori prin mintea lui - dar aceasta, realitatea 
aceasta pe care o avea în fata ochilor, era mai 
îndrăzneață decât cele mai îndrăzneţe presupuneri ale 
sale. 

O privire aspră a unchiului său, nemulțumit de 
această lipsă de disciplină în serviciu, îl făcu să-şi 
recapete cumpătul. Nu fu însă mai puţin uluit când 
văzu că regele, al cărui ochi ager îl descoperi de îndată, 
păşi drept spre el, fără a da atenţie nimănui altcuiva. 

— Ei, tinere - spuse Ludovic - am auzit că ai făcut 
zarvă din prima zi când ai sosit în Touraine. Te iert însă, 
fiindcă greşeala a fost în primul rând a unui bătrân 
negustor nesăbuit care a crezut că sângele caledonian 
din vinele dumitale trebuie încălzit dimineața cu vin de 
Beaune. Dacă am să-l paese am să dau o pias acelora 

care îmi strică soldații. Balafre -  adăugă el, 
întorcându-se spre Lesly - nepotul dumitale este un 
tânăr chipeş, deşi cam prea înflăcărat. Ne plac 
asemenea caractere, şi avem de gând să facem mai mult 
ca oricând pentru bărbații viteji care ne înconjoară. 
Scrie pe o hârtie anul, ziua, ora şi minutul când s-a 
născut nepotul dumitale şi dă-o lui Olivier Dain. 

Le Balafre se înclină adânc şi îndată luă iar poziția de 
drepţi, ca unul care dorea să arate prin aceasta că este 
gata şi la ordinele regelui în orice împrejurare. În timpul 
acesta, Quentin, care-şi revenise din prima surpriză, 
cercetă înfăţişarea regelui cu o luare-aminte sporită şi se 
gândi uimit că acum îi vedea cu alți ochi manierele şi 
trăsăturile, față de felul în care le văzuse la cea dintâi 
întâlnire. 

Acestea nu erau mult schimbate în aparenţă, căci 
Ludovic,  dispreţuind întotdeauna aspectul exterior, 
purta de data aceasta un costum vechi de vânătoare, 
albastru închis, nu mai bun decât hainele modeste de 
burghez din ajun, împodobit cu un şirag foarte mare de 
mătănii din abanos, ce-i fusese trimis de un personaj 
care nu era nici mai mult, nici mai puţin decât „le grand 
Seygneur”2” cu o atestare că fusese purtat de un călugăr 
copt, de pe muntele Liban, cunoscut prin adânca sa 
cucernicie. În loc de pălăria cu o singură iconiță, acum 
purta pe cap o altă pălărie împodobită de jur împrejur 
cu cel puţin vreo zece iconiţe ieftine, înfățişând chipurile 
unor sfinți, turnate. în plumb. Dar acei ochi, în care, 
după cum crezuse mai înainte Quentin, scânteia setea 

de câştig, aveau, acum, când ştia că aparțin unui 
destoinic şi puternic monarh, o privire străpungătoare şi 
maiestoasă; şi acele cute de pe frunte pe care le 
credea-săpate de  îndelungi socoteli mărunte, 
negustoreşti, păreau acum semnele înțelepciunii 
dobândite prin cugetări adânci asupra destinelor 
popoarelor. 

Îndată după sosirea regelui intrară în sală prințesele 
Franței, urmate de doamnele din suita lor. Cea mai 
vârstnică, măritată cu Pierre de Bourbon şi cunoscută în 
istoria Franței sub numele de doamna de Beaujeu, nu 
prea are legătură cu povestirea noastră. Era înaltă şi 
destul de frumoasă, poseda darul vorbirii, felurite alte 
talente şi moştenise agerimea tatălui ei, care avea multă 
încredere în ea şi o iubea atât cât putea el să iubească 
pe cineva. 

Mezina, nefericita Jeanne, logodnica ducelui de 
Orleans, păşea sfioasă alături de sora ei, ştiind prea bine 
că-i lipseau toate acele însuşiri fizice pe care femeile 
doresc atât de mult să le aibă sau cred că le au. Era 
palidă, slabă şi avea o constituție bolnăvicioasă; bustul 
ei era vizibil strâmbat într-o parte şi statura atât de 
inegală, încât s-ar fi putut spune că e cocoşată. Un 
frumos şirag de dinţi, ochi care exprimau melancolie, 
blândeţe şi resemnare, bucle foarte bogate de un 
castaniu deschis, erau singurele daruri pe care doar 
linguşeala ar fi putut îndrăzni să le pună în cumpănă 
împotriva chipului „ei lipsit de frumuseţe. Pentru a 
întregi tabloul, se putea observa cu uşurinţă, din 
neglijența cu care se îmbrăca şi din sfiiciunea cu care se 
purta, că îşi dădea seama, în mod neobişnuit de limpede 
şi cu tristețe, de toată nice iii sale Sia că nu 

îndrăznea să facă nici o încercare pentru a înlocui prin 
comportare sau prin iscusință ceea ce îi refuzase natura, 
sau de a se strădui pe orice altă cale să placă. Regele, 
care n-o iubea, păşi spre ea de îndată ce o văzu intrând: 

— Ei bine, fiica mea cea dispreţuitoare de lume, te-ai 
îmbrăcat astăzi pentru vânătoare sau pentru mănăstire? 
Vorbeşte, răspunde! 

— Pentru ceea ce va plăcea maiestăţii voastre, sire, 
răspunse prințesa, de-abia şoptind vorbele. 

— Într-adevăr, Jeanne, se pare că vrei să mă 
încredinţezi că dorința ta e să părăseşti curtea şi să 
renunți la lume şi la deşertăciunile ei. Hm ! fată, crezi tu 
că noi, fiul cel mai mare al sfintei biserici, am refuza-o 
cerului pe fiica noastră? Să ne ferească Maica Domnului 
şi sfântul Martin ca să refuzăm această ofrandă, dacă ea 
va fi socotită demnă de altar, sau dacă într-adevăr 
aceasta e chemarea ta! 

Vorbind astfel, regele se închină cu evlavie, părând, 
în acest timp -— îşi zicea Quentin - ca un vasal şiret care 
se făcea că nu pune preț pe însuşirile unui lucru pe care 
dorea să-l păstreze pentru el, ca să i se ierte că nu-l 
dăruieşte suveranului său. „Îndrăzneşte oare să fie 
fățarnic până şi cu cerul? gândi Durward. Să se joace cu 
Dumnezeu şi cu sfinții, cum poate să se joace în linişte 
cu oamenii care nu îndrăznesc să-i scruteze firea mai 
îndeaproape?” 

După o clipă de reculegere cucernică, Ludovic urmă: 

— Nu, fiica mea, eu şi încă cineva cunoaştem mai 
bine gândurile tale. Nu-i aşa, dragul meu văr d'Orleans? 
Apropie-te, seniore, şi însoţeşte la calul ei pe această 
pioasă vestală a noastră. 

La auzul vorbelor regelui, ducele de Orleans se > grăbi 

să îndeplinească porunca, dar atât de tulburat, cu un 
pas atât de repezit, încât Ludovic îi strigă: 

— Ei, dragul meu văr, potoleşte-ți galanteria şi 
priveşte înaintea dumitale. Doamne! ce nechibzuită este 
graba cavalerului în asemenea împrejurări. Aproape că 
ai fi luat mâna Annei, în loc de a o lua pe aceea a surorii 
sale. Crezi că ar trebui să ţi-o dau eu însumi pe a 
Jeannei? 

Nefericitul prinț ridică privirile şi se cutremură ca un 
copil silit să atingă un lucru pentru care are o repulsie 
instinctivă. Apoi, făcând un efort, luă mâna prințesei 
care nu i-o întinse şi nici nu şi-o retrase. Stând astfel, 
cu degetele ei umezite de o sudoare rece în mâna lui 
tremurătoare, cu ochii lăsați în jos, era greu de spus 
care din aceste două ființe tinere era mai nenorocită — 
ducele, care se simțea legat de obiectul aversiunii sale 
printr-un lanţ pe care nu îndrăznea să-l sfărâme, sau 
nefericita tânără care vedea limpede că inspira oroare 
aceluia a cărui afecțiune ar fi fost gata s-o răscumpere 
cu propria-i viaţă. 

— Şi acum, seniori şi doamne, la cai. Vom conduce 
noi înşine pe fiica noastră, doamna de Beaujeu, spuse 
regele. Dumnezeu şi sfântul Hubert să binecuvânteze 
această vânătoare matinală. 

— Sunt silit, mă tem, s-o întrerup, sire, spuse contele 
de Dunois. Emisarul burgund aşteaptă la porțile 
castelului şi cere audienţă. 

— Ce audiență, Dunois? replică regele. Nu i-ai spus, 
după cum ţi-am trimis vorbă prin Olivier, că nu vom 
avea timp să-l vedem astăzi, că mâine e sărbătoarea 
sfântului Martin, pe care, graţie cerului, n-o vom 
tulbura prin nici un gând pământesc, a că în ziua 

următoare ne-am gândit să mergem la Amboise, dar că 
îndată ce ne vom întoarce nu vom uita să-i acordăm 
audiența, pe cât ne vor îngădui treburile mai grabnice. 

— Toate acestea i le-am spus, sire, răspunse Dunois. 
Totuşi... 

— Pasques-dieu! Ce ți s-a oprit în gât, dragul meu? 
spuse regele. Se pare că cele spuse de burgund au fost 
greu de mistuit! 

— Dacă datoria mea, ordinele maiestății voastre, şi 
caracterul său de ambasador nu m-ar fi împiedicat — 
spuse Dunois - aş fi încercat să-l fac să le mistuie el 
însuşi, căci, pe Maica Domnului d'Orleans, aş fi dorit să 
şi le înghită el însuşi, decât să le rostesc în fața 
maiestății voastre. 

— Pe viața mea, Dunois — exclamă regele — e ciudat 
că tu, unul din oamenii cei mai neastâmpărațţi, ai atât 
de puțină îngăduință pentru acelaşi neajuns al 
nestăpânitului şi înflăcăratului nostru văr Carol de 
Burgundia. Ei, dragul meu, asemenea mesaje 
zgomotoase mă neliniştesc tot atât de puţin, pe cât sunt 
neliniştite turnurile acestui castel de şuieratul vântului 
din nord-vest, care vine din Flandra, ca şi acest gălăgios 
emisar. 

— Atunci, vă vestesc, sire — răspunse Dunois - că 
acest conte de Crevecoeur aşteaptă jos, cu escorta lui de 
însoțitori şi de trompeti, şi spune că, întrucât maiestatea 
voastră îi refuză audiența pe care stăpânul lui i-a 
poruncit s-o ceară, pentru anumite afaceri nespus de 
grabnice, el va rămâne aici până la miezul nopții şi se va 
adresa maiestății voastre la orice oră veți binevoi să ieşiţi 
din castel, fie pentru treburi, fie pentru plimbare sau 
Dean IE si că nici un considerent, cu excepția 

forței fățişe, nu-l va face să renunțe la hotărârea sa. 

— Este un nebun, spuse regele, destul de calm. 
Crede acest cap-aprins din Hainaut că e o penitență 
pentru un om de bun simț să stea liniştit timp de 
douăzeci şi patru de ore între zidurile castelului, când 
este ocupat cu afacerile regatului său? Aceşti înfumurați 
nestăpâniți cred că toți oamenii sunt nefericiți cum se 
simt ei când nu se află în şa şi cu piciorul în scară. Ai 
grijă să se aducă înăuntru câinii şi să se aibă grijă de ei, 
dragul meu Dunois. Astăzi ținem consiliu şi nu mai 
mergem la vânătoare. 

— Sire - răspunse Dunois - astfel nu veţi scăpa de 
Crevecoeur, întrucât instrucțiunile sale prevăd că dacă 
nu va obține audiența cerută, să-şi țintuiască mănuşa 
în zidul castelului, drept sfidare de moarte din partea 
stăpânului său, să repudieze legătura de credință față 
de Franţa şi să declare pe loc război. 

— Hm! rosti Ludovic, fără nici o schimbare 
perceptibilă în glas, dar încruntându-se atât de mult 
până când ochii lui negri, străpungători, fură aproape 
cu totul ascunşi sub sprâncenele-i stufoase. Asta e deci? 
Se crede oare atât de stăpân, fostul nostru vasal, 
scumpul nostru văr, încât să se poarte cu noi atât de 
aspru? Hm, atunci, Dunois, trebuie să desfăşurăm 
vechea noastră Oriflamme şi să strigăm: 

Saint Denis Mont-Joie! 

— Amin! să fie într-un ceas fericit, rosti marțial 
Dunois. Gărzile din sală, neputând să-şi stăpânească 
acelaşi impuls, se mişcară toate în posturile lor, aşa 
încât armele zăngăniră surd dar desluşit. Regele îşi 
aruncă privirile cu mândrie în jur şi, pentru o clipă, 
Sata: si privi întocmai ca viteazul său Dic 

Dar înflăcărarea de o clipă făcu loc îndată unui şuvoi 
de considerații politice care arătau că în acea 
împrejurare o ruptură fățişă cu Burgundia ar fi fost 
deosebit de primejdioasă. 

Tronul Angliei fusese ocupat de Eduard al IV-lea, un 
rege viteaz şi biruitor în războaie, care luptase personal 
în treizeci de bătălii. Eduard era frate cu ducesa de 
Burgundia şi se putea presupune foarte bine că nu 
aştepta decât o ruptură între ruda sa apropiată şi 
Ludovic pentru a arunca în Franța, prin Calais, acea 
poartă permanent deschisă, armatele care ieşiseră 
învingătoare în războaiele civile din Anglia şi a şterge 
amintirea neînțelegerilor interne printr-o invazie în 
Franţa, privită de englezi ca cea mai populară acţiune. 
La acest considerent se adăuga fidelitatea nesigură a 
ducelui de Bretania şi alte lucruri importante care 
dădeau de gândit. Astfel că, după o tăcere adâncă, când 
Ludovic vorbi din nou, tonul lui era acelaşi, dar 
gândurile altele. 

— Dar Dumnezeu să ne păzească - urmă el - ca noi, 
prea creştinul rege, fără a fi siliți la aceasta, să îngăduim 
vărsarea sângelui creştinesc dacă ceva mai prejos decât 
dezonoarea poate înlătura o asemenea nenorocire. Ne 
este mult mai dragă siguranța supugşilor noştri decât 
afrontul pe care demnitatea noastră îl poate primi prin 
ieşirea grosolană a unui ambasador insolent care şi-a 
depăşit poate împuternicirea pe care o are. 

— Beati pacifici30, rosti cardinalul Balue. 

— Adevărat. Şi eminența voastră ştie că cei smeriți se 

vor înălța, adăugă regele. 

Cardinalul încheie cu un Amen căruia i se alăturară 
puține persoane, căci până şi palizii obraji ai ducelui de 
Orléans se aprinseră de ruşine, iar Balafre îşi stăpâni 
atât de puţin simțămintele, încât scăpă jos coada 
halebardei, care căzu greu pe podea - mişcare de 
nerăbdare pentru care cardinalul îl dojeni cu asprime 
şi-l învăță cum se țin armele în prezența suveranului. 
Regele însuşi părea neobişnuit de jenat din pricina 
tăcerii dimprejur. 

— Ai rămas pe gânduri, Dunois, spuse el. Nu eşti de 
părere să-l primim pe acest emisar încăpățânat, da? 

— Nicidecum, spuse Dunois. Nu mă amestec în 
treburi care depăşesc sfera mea. Mă gândeam numai să 
cer maiestății voastre o favoare. 

— O favoare, Dunois? Despre ce e vorba? De obicei 
nu ceri nimic, astfel că poţi conta pe graţia noastră! 

— Atunci aş dori ca maiestatea voastră să mă trimită 
la Evreux pentru a pune în ordine clerul, spuse Dunois, 
cu o francheţță de soldat. 

— Asta ar fi într-adevăr dincolo de sfera ta, replică 
regele, zâmbind. 

— Pot conduce preoţii tot atât de bine — răspunse 
contele - precum monseniorul episcop de Evreux, sau 
eminența sa cardinalul, dacă acest titlu îi place mai 
mult, poate face instrucţie cu soldaţii din garda 
maiestății voastre. 

Regele zâmbi din nou şi-i şopti lui Dunois enigmatic: 

— Poate va veni ziua când îi vom pune la ordine 
împreună pe preoţi. Dar deocamdată s-o suportăm pe 
namila asta îngâmfată de episcop. Ah, Dunois, Dunois! 
Roma, Roma ni-l pane: în cap şi pe el şi alte Di si grele. 

Răbdare, dragul meu văr, să batem cărțile de joc, până 
ne va cădea una bună în mână. 

Trompetele sunară în curte, vestind sosirea 
seniorului burgund. Toţi cei de față în sala de primire se 
grăbiră să-şi ocupe locurile cuvenite, după rang, regele 
şi fiicele sale rămânând în centrul adunării. 

Contele de Crèvecoeur, războinic renumit şi aprig, 
intră în sală; spre deosebire de uzanțele obişnuite în 
ceea ce-i privea pe trimişii puterilor prietene, el apăru 
complet echipat, cu excepţia capului, într-o falnică 
armură de Milan, făurită din oţel, gravată şi încrustată 
cu aur, în stilul fantezist numit arăbesc. Împrejurul 
gâtului şi peste platoşa strălucitoare atârna colanul 
ordinului instituit de stăpânul lui, Lâna de aur, una 
dintre cele mai onorate asociaţii de cavaleri, cunoscute 
pe atunci în lumea creştină. Era urmat de un frumos paj 
care-i ducea coiful, şi de un herald care purta scrisorile 
de acreditare. Acesta îngenunche şi le prezentă regelui, 
în timp ce ambasadorul se opri în mijlocul sălii, ca 
pentru a da timp să i se admire privirile mândre, statura 
impunătoare şi calmul ager al figurii şi întregii sale 
ținute. Ceilalți oameni din suita lui aşteptau în 
anticameră sau în curte. 

— Apropie-te, seniore conte de Crèvecoeur, rosti 
Ludovic după ce-şi aruncă o privire pe hârtia de 
împuternicire. Nu avem nevoie de scrisori de acreditare 
pentru a primi un războinic atât de binecunoscut sau a 
ne asigura de încrederea atât de bine meritată de care te 
bucuri pe lângă stăpânul domniei tale. Sperăm că 
frumoasa soție a domniei tale, în ale cărei vine curge o 
parte din sângele nostru strămoşesc, e sănătoasă. Dacă 
ai fi adus- -o aici de mână, seniore conte, ne-am fi putut 

gândi că porți armură, în această împrejurare 
neobişnuită, pentru a-ți menține frumusețea ei prin 
superioritatea împotriva galanților cavaleri ai Franţei. 
Altfel nu putem înțelege rostul acestei întregi panoplii. 

— Sire — replică ambasadorul — contele de Crèvecoeur 
trebuie să-şi declare nefericirea şi să vă ceară iertare că 
nu poate, cu acest prilej, să răspundă cu toată prea 
plecata deferență, datorată regalei curtoazii, cu care a 
fost onorat de maiestatea voastră. Dar, deşi vorbeşte 
doar vocea lui Philippe Crèvecoeur de Cordès, cuvintele 
pe care le rosteşte trebuie socotite ca aparținând 
grațiosului său senior şi suveran, ducele de Burgundia. 

— Şi ce are să ne spună Philippe Crèvecoeur de 
Cordès în numele Burgundiei? întrebă Ludovic cu tot 
mai multă demnitate. Domnia sa să nu uite însă că 
vorbeşte aici aceluia care e suveranul suveranului său. 

Crèvecoeur se înclină şi apoi rosti cu glas tare: 

— Rege al Franţei, puternicul duce de Burgundia vă 
trimite încă un mesaj care enumeră jignirile şi 
samavolniciile săvârşite la hotarele sale de soldații şi 
ofițerii maiestăţii voastre, şi cea dintâi întrebare este 
dacă maiestatea voastră are de gând să-i dea satisfacție 
pentru aceste ofense? 

Aruncând o privire fugară pe hârtia pe care heraldul 
o desfăşurase, înclinând genunchiul, regele spuse: 

— Aceste lucruri au fost de mult timp supuse 
consiliului nostru. Nedreptăţile despre care e vorba în 
plângere sunt fie compensate prin acelea suferite de 
supuşii mei, fie nedovedite, fie răscumpărate prin 
represaliile garnizoanelor ducelui. Dacă mai sunt şi 
altele care nu intră în aceste categorii, nu avem nimic 
împotrivă, ca un pan creştin ce suntem, să dăm 

satisfacție pentru faptele ofensatoare pomenite de 
vecinul nostru, deşi au fost săvârşite nu numai fără 
încuviințarea noastră, dar chiar împotriva ordinului 
nostru expres. 

— Voi transmite răspunsul maiestății voastre prea 
grațiosului meu stăpân - spuse ambasadorul - dar 
să-mi îngăduiți a spune că întrucât el nu se deosebeşte 
cu nimic de răspunsurile nedesluşite care s-au dat până 
acum plângerilor sale îndreptăţite, nu pot nădăjdui că el 
va oferi posibilitatea statornicirii din nou a păcii şi 
prieteniei între Franţa şi Burgundia. 

— După cum va fi voia Domnului, spuse regele. Nu 
teama de armele stăpânului domniei tale, ci numai 
dragostea de pace mă îndeamnă să răspund cu atâta 
modestie la reproşurile sale imperioase. Să auzim mai 
departe mesajul. 

— Următoarea cerere a stăpânului meu - vorbi 
ambasadorul - este ca maiestatea voastră să înceteze 
legăturile ascunse, pe sub mână, cu oraşele Gand, Liege 
şi Malines. El cere maiestăţii voastre să recheme trimişii 
secreți prin mijlocirea cărora sunt întreținute 
nemulțumirile bunilor săi cetățeni din Flandra şi să 
alunge de pe domeniile sale sau mai bine să-i predea 
suveranului lor pentru a fi pedepsiți după cum se cuvine 
pe trădătorii care au fugit din locurile uneltirilor lor, 
găsind prea repede adăpost la Paris. Orleans, Tours şi 
alte oraşe franceze. 

— Spune ducelui de Burgundia - replică regele - că 
nu am nici o cunoştinţă despre acele acţiuni ascunse pe 
care mi le pune în sarcină atât de injurios: că supuşii 
mei din Franța călătoresc liber spre oraşele Flandrei sau 
Re cetăţeni de gedio, peni folosul cre şi 

întreruperea acestor călătorii ar fi păgubitoare atât 
pentru interesele ducelui, cât şi pentru interesele mele; 
că mulți flamanzi locuiesc în regatul meu şi se bucură 
de ocrotirea legilor mele în acelaşi scop - niciunul însă, 
după câte ştiu, în scopul trădării sau al revoltei 
împotriva ducelui. Continuă mesajul - ai auzit 
răspunsul meu. 

— Ca şi pe cel dintâi, sire, l-am auzit cu mâhnire — 
răspunse contele de Crèvecoeur - întrucât nu are acel 
caracter direct şi limpede pe care ducele, stăpânul meu, 
l-ar primi ca reparaţie pentru lungul şir de uneltiri 
tainice, câtuşi de puţin îndoielnice, deşi acum tăgăduite 
de maiestatea voastră. Dar îmi voi continua mesajul. 
Ducele de Burgundia cere mai departe regelui Franței să 
trimită înapoi pe teritoriul lui, fără întârziere, şi sub o 
pază severă, persoana lIsabellei, contesă de Croye, 
precum şi a rudei şi supraveghetoarei sale, contesa 
Hameline, din aceeaşi familie; pomenita contesă Isabelle, 
fiind prin legile tării şi prin dependenţa sa de rudenie 
pupila numitului duce de Burgundia, a fugit de pe 
domeniile ei şi s-a sustras supravegherii pe care ducele, 
ca un tutore grijuliu, voia s-o exercite asupra eci, 
bucurându-se de găzduirea secretă a regelui Franței, 
care o sprijină în nesupunerea ei față de duce, 
suzeranul şi tutorele ei firesc, împotriva legilor divine şi 
omeneşti, recunoscute din totdeauna în Europa 
civilizată. Mă opresc încă odată pentru a asculta 
răspunsul maiestăţii voastre! 

— Ai făcut bine, conte de Crèvecoeur — spuse regele 
cu un ton dispreţuitor - că ţi-ai început misiunea de 
dimineață, căci dacă ai de gând să-mi ceri socoteală 
aan zau tuturor ves ilor bes care pa innii aprinse 

ale stăpânului domniei tale i-au silit să fugă de pe 
domeniile lui, şiragul acesta de mătănii ar putea să se 
depene până seara. Cine poate afirma că aceste doamne 
sunt pe pământurile stăpânite de mine? Şi dacă ar fi 
aşa, cine ar putea îndrăzni să spună că eu le-am înlesnit 
fuga încoace, sau că le-am primit şi le-am oferit 
protecția mea? Şi încă, cine poate susține că, dacă sunt 
în Franța, locul lor de refugiu este cunoscut de mine? 

— Sire — răspunse Crèvecoeur - cu voia maiestăţii 
voastre mi s-a pus la dispoziție un martor în legătură cu 
acest subiect. Un om care le-a văzut pe acele doamne 
fugare în hanul numit Fleur-de-lys, nu departe de castel 
- un om care v-a văzut pe maiestatea voastră în 
compania lor, deşi sub deghizarea neonorabilă a unui 
negustor din Tours - un om care a primit de la ele, în 
prezența voastră regală, mesaje şi scrisori pentru 
prietenii lor din Flandra - care le-a remis ducelui de 
Burgundia destăinuindu-i totul. 

— Adu-l aici, spuse regele. Adu-l în fața mea pe acel 
om care îndrăzneşte să susțină asemenea neadevăruri 
vădite. 

— Vorbiţi triumfător, sire, fiindcă ştiţi prea bine că 
acest martor nu mai există. Când trăia, numele lui era 
Zamet Maugrabin, fiind unul dintre acei boemieni 
nomazi. El a fost executat ieri, după câte am aflat, de un 
detaşament aflat sub ordinele marelui prevot al 
maiestăţii voastre, pentru a-l împiedica, fără îndoială, să 
vină aici, spre a se adeveri ce a spus în legătură cu 
aceasta ducelui de Burgundia, în prezenta consiliului 
său şi a mea, Philippe Crevecoeur de Cordes, 

— Pe Maica Domnului d'Embrun! - exclamă regele — 
aceste învinuiri sunt atât de nesăbuite, iar E meu 

e atât de curat în tot ceea ce ar avea vreo legătură cu 
ele, încât, pe cinstea unui rege, îmi vine mai curând să 
râd decât să mă supăr. Garda prevotului meu dă morţii 
în fiece zi, aşa cum e datoria ei, hoți şi oameni fără 
căpătâi. Poate fi coroana mea defăimată de vorbele pe 
care aceşti, hoți şi hoinari le-ar fi spus aprinsului meu 
văr de Burgundia şi înțelepților lui sfetnici? Spune-i, te 
rog, bunului meu văr că dacă-i place compania unor 
asemenea oameni, să şi-i țină mai bine pe propriile lui 
pământuri, pentru că aici vor avea parte doar de o 
scurtă spovedanie şi de un ştreang trainic. 

— Stăpânul meu n-are nevoie de asemenea supuşi, 
sire — răspunse contele, pe un ton şi mai ireverențios 
decât îşi îngăduise până atunci - pentru că nobilul duce 
nu obişnuieşte să întrebe vrăjitoarele, egipțienii nomazi 
sau pe altcineva asupra soartei şi viitorului vecinilor şi 
aliaților săi. 

— Am avut până acuma destulă răbdare, mai mult 
decât destulă - spuse regele, întrerupându-l - şi dacă 
singurul scop al sosirii domniei tale aici pare să fie 
proferarea de insulte, vom trimite pe cineva în 

numele nostru la ducele Burgundiei — încredințat 
că  procedând astfel față de noi, ţi-ai depăşit 
împuternicirea, oricare ar fi fost ea. 

— Dimpotrivă - spuse Crèvecoeur - nu m-am achitat 
încă pe deplin de misiunea ce mi s-a dat. Ascultaţi, 
Ludovic de Valois, rege al Franţei, ascultați, nobili şi 
gentilomi aici de față, ascultați, voi toți oameni buni şi 
cinstiți, iar tu, Toison d'Or3l — se adresă el heraldului — 

vesteşte după mine: Eu, Philippe Crèvecoeur de Cordès, 
conte al Imperiului şi cavaler al ordinului princiar de 
onoare al Lânei de aur, în numele prea-puternicului 
duce de Burgundia, Lotaringia, Brabant, Limburg, 
Luxemburg şi Gueldres, conte de Flandra şi d'Artois, 
conte palatin de Hainaut, de Olanda, Zeelanda, de 
Namur şi de Zutphen, marchiz al Sfântului Imperiu, 
senior de Frise, de Salines şi Malines, vă fac cunoscut pe 
față, vouă, rege al Franţei, că întrucât ați refuzat să dați 
satisfacție pentru feluritele pagube, nedreptăţi şi ofense 
făcute şi pricinuite de voi sau cu sprijinul, sfatul ori 
îndemnul vostru împotriva numitului duce, şi a iubiţilor 
săi supuşi, acesta declară, prin gura mea, că repudiază 
supunerea şi credința fată de coroana şi demnitatea 
voastră, vă declară fățarnic şi fără credinţă şi vă trimite 
sfidarea lui ca prinţ şi ca om... lată chezăşia mea, spre 
dovada celor ce am spus. 

Rostind aceste cuvinte îşi scoase mănuşa de zale din 
mâna dreaptă şi o aruncă jos. 

Până în clipa acestui gest îndrăzneţ, în tot timpul 
scenei neobişnuite care se desfăşurase, în sala regală 
domnise o tăcere adâncă. Dar îndată după ce răsună 
zornăitul mănuşii aruncate, acoperit de glasul adânc al 
heraldului burgund Toison d'Or, care strigă Vive 
Bourgogne? izbucni o larmă cumplită. În timp ce 
Dunois, Orleans, bătrânul lord Crawford şi încă unul 
sau doi, al căror rang îi autoriza să intervină, îşi 
disputau dreptul de a ridica mănuşa, ceilalți de fată, din 
sală, strigau: Doborâţi-l! Tăiaţi-l în bucăţi! A venit aici 

să-l insulte pe regele Franţei, în propriul său palat! 

Dar regele potoli tumultul strigând cu un glas de 
tunet care le acoperi şi le amuţi pe toate celelalte: 

— Linişte, vasali! Nu vă atingeți de om şi nici de 
chezăşie! Şi domnia ta, conte, din ce este alcătuită viața 
domniei tale, pe ce se bizuie, ca s-o pui la bătaie într-o 
aruncătură de zaruri atâta de primejdioasă? Pesemne că 
ducele domniei tale este turnat dintr-un metal deosebit 
de al celorlalți prinți de vreme ce-şi susține pretinsa 
nemulțumire într-un chip atât de ciudat! 

— El este într-adevăr turnat dintr-un metal deosebit, 
mult mai nobil decât al celorlalți prinți din Europa — 
răspunse aprigul conte de Crèvecoeur - căci atunci când 
niciunul dintre ei nu îndrăzneau să vă dea adăpost — 
vouă, rege Ludovic, atunci când erați încă Delfin, exilat 
şi urmărit de întreaga înverşunare a răzbunării tatălui 
vostru şi de toată puterea regatului, aţi fost primit şi 
ocrotit ca un frate de nobilul meu stăpân, a cărui 
mărinimie ați răsplătit-o atât de urât. Rămâneţi cu bine, 
sire. Misiunea mea este terminată. 

Vorbind astfel, contele de Crevecoeur ieşi repede din 
sală, fără a cere îngăduinţa de a pleca. 

— După el, după el! Ridicaţi mănuşa şi după el! 
strigă regele. Nu mă adresez ţie, Dunois, şi nici domniei 
tale, lord Crawford, care eşti, cred, prea bătrân pentru 
ciocniri atât de înflăcărate, şi nici ţie, dragul meu văr 
d'Orleans, care eşti prea tânăr pentru ele. Eminenta sa, 
monseniorul cardinal şi episcop de Auxerre - eminența 
sa are datoria sfântă de a face pace între prinți; ridicați 
mănuşa şi arătați-i contelui Crèvecoeur păcatul săvârşit, 
insultând astfel un mare monarh la propria lui curte şi 
siindu- l să aducă Pap războiului asupra țării sale şi a 

vecinilor săi.. 

La acest apel direct şi personal, cardinalul Balue se 
aplecă şi ridică mănuşa cu atâta grijă, de parcă ar fi 
atins o viperă, atât de adâncă era în aparență 
aversiunea lui față de acest simbol al războiului. Apoi 
ieşi îndată din încăperea regală pentru a alerga după cel 
ce zvârlise sfidarea. 

Ludovic privi în tăcere cercul curtenilor săi, dintre 
care mulți, cu excepţia celor descrişi de noi ca oameni 
de rând, care-şi dobândiseră rangurile la curtea regelui 
pentru alte merite decât curajul şi faptele de arme, se 
priveau palizi, vădit neplăcut impresionați de scena la 
care fuseseră martori. Ludovic îi privi cu dispreț şi apoi 
strigă tare: 

— Deşi contele de Crèvecoeur e îngâmfat şi arogant, 
trebuie să mărturisesc că ducele de Burgundia are în el 
un om mai îndrăzneț decât oricare alt mesager al unui 
prinț. Aş vrea să ştiu unde să găsesc un emisar tot atât 
de credincios care să ducă răspunsul meu. 

— Sunteţi nedrept cu nobilii francezi, sire, ripostă 
Dunois. Niciunul dintre ei nu şovăie să ducă ducelui de 
Burgundia sfidarea, în vârful spadei sale. 

— Sire — vorbi şi bătrânul Crawford - nedreptăţiți în 
aceeaşi măsură pe gentlemenii scoțieni din serviciul 
vostru. Nici eu şi niciunul dintre oamenii mei de rang 
corespunzător nu dă înapoi o clipă să ceară satisfacție 
acelui conte trufaş. Cu îngăduința maiestății voastre, 
braţul meu este încă destul de tare pentru a-l pedepsi. 

— Dar maiestatea voastră - urmă Dunois - nu se 
foloseşte de noi în nici un serviciu prin care am putea 
dobândi gloria pentru noi, pentru maiestatea voastră şi 
eri Franţa. 

— Spune mai bine, Dunois - replică regele - că nu 
dau frâu liber înflăcărării nestăpânite, care, pentru un 
fleac de ambiţie cavalerească, te-ar duce la pierzanie pe 
tine, tronul, Franţa, totul. Nu-i unul dintre voi care să 
nu ştie cât de scump e fiecare ceas de pace în aceste 
clipe, cât de necesar este pentru vindecarea rănilor unei 
țări sfâşiate, şi nu e unul dintre voi care să nu se arunce 
în luptă la auzul flecărelilor unui boemian nomad, sau 
al văicărelilor unei domnişoare fugare a cărei reputaţie 
poate că nu prețuieşte chiar atât. lată că se întoarce 
cardinalul - să nădăjduim că ne aduce veşti mai 
paşnice. Ei bine, eminenţă, ai adus pe conte la rațiune şi 
la moderație? 

— Sire — răspunse Balue - sarcina mea a fost grea! 
Am întrebat pe trufaşul burgund cum de a cutezat să 
ridice împotriva  maiestăţii voastre acele sfruntate 
învinuiri care au pus capăt audienței şi care pot fi privite 
ca venind nu de la stăpânul lui, ci din propria sa 
insolență, ceea ce-l pune la discreția maiestaţii voastre, 
pentru a-l pedepsi după cum veţi crede de cuviinţă. 

— Foarte bine - răspunse regele - şi care a fost 
răspunsul lui? 

— Contele - urmă cardinalul - pusese în clipa aceea 
piciorul în scară, fiind gata să încalece. La auzul 
reproşurilor mele, a întors capul fără a-şi schimba 
poziția. „Dacă m-aş fi găsit — a spus el — la cincizeci de 
leghe depărtare şi aş fi aflat că regele Franţei a pus o 
întrebare jignitoare pentru prințul meu, aş fi încălecat 
numaidecât, chiar la acea depărtare, şi m-aş fi întors 
pentru a căpăta satisfacție prin răspunsul pe care i l-am 
dat acum câteva clipe”. 

— Am spus, domhilor — zise ice udă SNA e, de jur 

împrejur, fără nici o urmă de tulburare - că vărul nostru 
are în contele Philippe de Crèvecoeur cel mai vrednic 
servitor dintre toți cei care au stat vreodată de-a dreapta 
unui prinț... L-ai înduplecat să mai rămână? 

— Să mai rămână douăzeci şi patru de ceasuri şi 
pentru acest timp să ia înapoi chezăşia sfidării, 
răspunse cardinalul. S-a dus la Fleur-de-Lys. 

— Îngrijeşte-te să fie servit şi tratat cu toate 
onorurile, pe cheltuiala noastră, spuse regele. Un 
asemenea servitor este un juvaer în coroana unui print. 
Douăzeci şi patru de ceasuri! murmură el pentru sine cu 
privirile pierdute în gol, ca şi când ar fi voit să scruteze 
viitorul. Douăzeci şi patru de ceasuri? Prea puţin. Totuşi 
douăzeci şi patru de ceasuri, folosite cu dibăcie, cu 
iscusință, valorează cât un an întreg la îndemâna unor 
oameni trândavi şi tembeli. Bine. La pădure, la pădure, 
bravi seniori! Orleans, dragul meu văr, lasă la o parte 
modestia, deşi îți şade atât de bine cu ea. Nu lua în 
seamă sfiala prinţesei Jeanne. Aşa cum Loire nu poate 
să nu primească apele Cher-ului, tot astfel nici ea nu-ţi 
poate refuza mâna şi nici tu pe a ei, adăugă el, în timp 
ce nefericitul prinţ păşea încet după logodnica lui. Şi 
acum, domnilor, luaţi-vă lăncile. Allegre, sulițaşul meu, 
a adulmecat urma unui mistreț care ne va pune la 
încercare pe toți şi câini şi oameni. Dunois, dă-mi lancea 
ta şi ia-o pe a mea — e prea grea pentru mine - tu nu 
te-ai plâns niciodată de aşa ceva. La cai, la cai, nobili 
seniori! Şi porniră cu toţii la vânătoare. 

Cu răi şi cu nebuni vorbesc adeseori, 
Dar niciodată n-oi vorbi cu-acela care 
Mă va privi cu ochi bănuitori. 

ricât de bine ar fi studiat cardinalul firea 
stăpânului său, nu se putu stăpâni în acea 
împrejurare să nu cadă într-o mare greşeală 
politică. Orgoliul lui îl făcu să creadă că, înduplecându-l 
pe contele de Crèvecoeur să mai rămână la Tours, el 
izbutise în treaba aceasta mai bine decât orice alt 
mediator de care s-ar fi putut servi regele. Şi cum el îşi 
dădea seama foarte bine cât de important era pentru 
rege să amâne dezlănțuirea unui război cu ducele de 
Burgundia, nu putu să se împiedice de a nu-şi arăta 
convingerea că făcuse regelui un serviciu de mare 
însemnătate care trebuia apreciat. Se străduia să se tină 
cât mai aproape de persoana regelui, ceea ce nu era în 
obiceiul lui, şi încerca să înfiripe cu el o conversație 
asupra întâmplărilor din dimineaţa aceea. 
Acest lucru era nechibzuit din gie- multe prei de 

vedere, căci prinților nu le place să-şi vadă supuşii 
apropiindu-se de ei prea conştienţi de serviciile pe care 
le fac, părând astfel că doresc să obțină răsplata 
cuvenită. Ludovic, monarhul cel mai bănuitor care a 
existat vreodată, era extrem de distant şi de inaccesibil 
pentru aceia care păreau să se mândrească cu serviciile 
făcute sau care tindeau să pătrundă în secretele sale. 

Totuşi, aşa cum se întâmplă uneori şi celor mai 
prudenţi dintre oameni, luat de şuvoiul mulțumirii de 
sine, cardinalul călărea înainte, la dreapta regelui, 
aducând vorba, ori de câte ori era cu putință, de 
Crèvecoeur şi de misiunea lui, subiect care poate că în 
clipele acelea preocupa foarte mult gândurile regelui, dar 
tocmai pentru aceasta el nu era dispus să vorbească 
despre el. În cele din urmă, Ludovic, după ce îl ascultă o 
vreme cu atenţie fără a da nici un răspuns care ar fi tins 
să prelungească acea conversație, îi făcu semn lui 
Dunois, care călărea în dreapta, să se apropie de 
cealaltă parte a calului său. 

— Am venit aci să vânăm şi să facem mişcare — spuse 
el — dar reverendul pater ar vrea să țină cu noi un 
consiliu de stat. 

— Sper că maiestatea voastră îmi va îngădui să nu 
iau parte la el, zise Dunois. Eu sunt născut să lupt 
pentru Franța, inima şi mâna mea sunt ale ei, dar cap 
pentru consilii n-am. 

— Eminenţa sa numai la asta se gândeşte, Dunois, 
răspunse Ludovic. El l-a spovedit pe Crèvecoeur la 
porţile castelului şi ne-a făcut cunoscut totul. Nu ne-ai 
spus totul? urmă el, apăsând cuvintele şi aruncând spre 
cardinal o privire care sclipi printre genele lui lungi şi 
negre cum UR un ei scos din teacă. 

Încercând să răspundă la gluma regelui, cardinalul 
spuse tremurând că ordinul lui era îndatorat îndeobşte 
să păstreze tainele penitenților, dar că totuşi nu exista 
„Ssigillium confessiones”? care să nu se topească la suflul 
maiestății sale. 

— Şi cum eminenţa sa — zise regele — e gata să ne 
dezvăluie tainele altora, el aşteaptă fireşte ca şi noi săi 
le dezvăluim pe ale noastre. Pentru a fi pe picior de 
egalitate, doreşte, pe bună dreptate, să ştie dacă acele 
două doamne de Croye se află intr-adevăr pe teritoriul 
nostru. Ne pare rău că nu putem să-i satisfacem 
curiozitatea, neştiind nici noi înşine în ce loc anume se 
ascund pe domeniile noastre aceste domnişoare 
rătăcitoare, aceste prințese deghizate, aceste contese 
nefericite, domenii care sunt, mulțumită Celui de Sus şi 
Maicii Domnului d'Embrun, prea întinse pentru ca noi 
să putem răspunde cu uşurinţă la întrebările foarte 
îndreptățite ale eminenței sale. Dar presupunând că se 
află la noi, ce spui tu, Dunois, de somaţia vărului 
nostru? 

— Vă voi răspunde, sire, în cazul că-mi veţi spune pe 
față dacă doriți războiul sau pacea, replică Dunois cu o 
francheţă ce izvora din firea lui deschisă şi îndrăzneață, 
ceea ce făcea ca el să fie din când în când foarte mult 
prețuit de Ludovic, care ca toți oamenii prefăcuţi, pe cât 
îşi închidea inima proprie, pe atât dorea să privească în 
ale altora. 

— Pe mântuirea sufletului meu - zise el — aş fi tot 
atât de bucuros ca şi tine, Dunois, să-ţi spun care sunt 

scopurile mele, dacă le-aş cunoaşte eu însumi prea bine. 
Să zicem însă că mă declar pentru război — ce ar trebui 
să fac atunci cu această frumoasă şi bogată 
moştenitoare, presupunând că se află pe domeniile 
mele? 

— Căsătoriţi-o cu unul dintre vitejii voştri curteni, 
care are o inimă s-o iubească şi un braț s-o apere, 
răspunse Dunois. 

— Cu tine, hm! exclamă regele. Pasques-dieu! Ai o 
minte mult mai politică decât am crezut, cu tot felul tău 
grosolan de a fi. 

— Nu, sire, răspunse Dunois. Orice sunt, dar nu om 
politic. Pe Maica Domnului d'Orleans, eu merg drept la 
țintă, aşa cum îmi îndrept calul spre stănoagă. 
Maiestatea voastră datorează casei de Orleans cel puţin 
o căsătorie fericită. 

— Şi am să-mi plătesc datoria, conte. Pasques-dieu! 
am să mi-o plătesc! Nu vezi acea frumoasă pereche? 

Regele arăta spre nefericitul duce de Orleans şi spre 
prințesă, care, neîndrăznind să rămână prea departe în 
urma regelui, şi nici să pară, în prezenţa sa, că merg 
separați, călăreau aproape unul de altul, totuşi cu un 
interval de doi-trei coți între ei, depărtare pe care sfiala 
de o parte şi aversiunea de cealaltă îi împiedica s-o 
micşoreze, în timp ce niciunul nu îndrăznea s-o 
mărească. 

Dunois privi în direcţia în care arăta regele, şi 
întrucât situația nefericitului duce, ruda lui, şi a 
logodnicei acestuia nu-i evoca decât imaginea a doi 
câini, care, legaţi cu forța alături unul de celălalt, se țin 
totuşi atât de departe cât le îngăduie zgarda lor, nu se 
putu împiedica să nu dea din cap, fără a cuteza să 

răspundă totuşi ceva ipocritului tiran. Ludovic păru că-i 
citeşte gândurile. 

— Pe cât cred3* vor avea o căsnicie paşnică, liniştită, 
netulburată de copii, spuse el. De altfel aceştia nu sunt 
întotdeauna o binecuvântare. 

Poate că amintirea propriei sale nerecunoştinţe filiale 
era aceea care-l făcea pe rege să se oprească îndată ce 
rosti acest ultim gând şi care schimbă zâmbetul ce-i 
flutura pe buze în ceva care semăna a remuşcare. El 
urmă însă numai decât pe alt ton: 

— Vorbind deschis, dragul meu Dunois, în măsura în 
care respect sfânta taină a căsătoriei (îşi făcu semnul 
crucii) aş dori mult mai mult casei d'Orleans să-mi 
crească soldați viteji, ca tatăl tău şi ca tine, care să 
sporească sângele regal al Franţei fără să-şi reclame 
drepturile, aşa încât țara să nu fie sfâşiată, ca Anglia, de 
războaie iscate din rivalitatea între pretendențţii legitimi 
la tron. Leul n-ar trebui să aibă niciodată decât un pui. 

Dunois suspină fără să spună o vorbă, dându-şi 
seama că a-l contrazice pe un stăpân atât de arbitrar 
însemna să lovească în interesele rudei sale, fără să-i 
facă nici un serviciu; totuşi nu se putu împiedica să nu 
adauge îndată: 

— Fiindcă maiestatea voastră a pomenit în treacăt de 


34 Aci regele atingea adevăratul scop pentru care stăruia asupra acestei 
căsătorii cu atâta severitate și anume — diformitatea prinţesei făcea prea puţin 
probabilă nașterea unor copii, astfel că ramura de Orleans, care era cea mai 
îndreptăţită la succesiunea tronului, ar fi fost, din lipsă de moștenitori, slăbită 
sau s-ar fi stins. Într-o scrisoare adresată contelui de Dammarten, Ludovic, 
vorbind despre căsătoria fiicei sale, spunea: „Nu vor, avea grijă de hrana 
copiilor care s-ar naște din uniunea lor; totuși ea se va face, orice s-ar spune”. 
(Wraxall — Istoria Franţei. V. I. p. 163.) (n. t.) 

naşterea tatălui meu, trebuie să spun că, lăsând la o 
parte slăbiciunile părinţilor săi, oarecum poate fi socotit 
mai fericit şi mai norocos de a fi fost rodul unei iubiri 
nelegitime, decât al unei uri conjugale. 

— E scandalos, Dunois, să vorbeşti astfel despre 
sfânta taină a căsătoriei, răspunse Ludovic în glumă. 
Dar, la naiba cu toată această vorbărie - mistrețul a fost 
încolțit. Daţi drumul câinilor, în numele prea fericitului 
sfânt Hubert! Ha! Ha! Tra-la-la-la-li-re-la! 

Şi cornul regelui răsună voios prin pădure, în timp ce 
el o luă la goană urmat de doi sau trei dintre soldații de 
gardă, printre care era şi prietenul nostru Quentin 
Durward. E de remarcat că chiar în clipele acelea, când 
se dăruia cu totul plăcerii sale favorite, regele, dând frâu 
liber spiritului său caustic, găsea răgaz să se amuze 
necăjindu-l pe cardinalul Balue. 

Era una din slăbiciunile acestui priceput om de stat, 
aşa cum am arătat, să se creadă el însuşi chemat, deşi 
om de rând şi cu o educaţie limitată, a face pe curteanul 
şi pe cavalerul galant. E drept că nu lua parte la lupte 
cavalereşti ca Thomas Becket, şi nu înrola soldați ca 
Wolsey. Galanteria însă în care aceştia doi erau maeştri, 
era pentru el o dorință mărturisită; de asemeni se 
prefăcea că-i place foarte mult petrecerea războinică a 
vânătoarei. Totuşi, chiar dacă va fi avut trecere pe lângă 
anumite doamne, pe care puterea, bogăţia şi influenta 
lui ca bărbat de stat le făcea să uite imperfecţiunile 
fizicului şi manierelor sale, caii de rasă, pe care-i 
cumpăra aproape la orice pret, erau total nepăsători la 
cinstea de a purta un cardinal şi nu se arătau cu mult 
mai supuşi față de el, decât ar fi făcut-o cu tatăl său 
pi su, morarul sau e oomi cu care acesta se lua la 

întrecere în arta călăriei. Regele ştia acest lucru şi el îşi 
îndemna, şi-şi strunea mereu propriul lui cal, până ce-l 
aduse pe acela al cardinalului, de care se ţinea strâns 
lipit, într-o asemenea stare de răzvrătire împotriva 
călărețului, încât curând deveni vădit că vor renunța 
unul la altul; şi atunci, în timp ce calul zvâcnea, sălta, 
se cabra şi era şfichiuit, nemilosul rege îl chinuia pe 
călăreț întrebându-l tot felul de lucruri importante, 
dându-i să înțeleagă că se foloseşte de acea împrejurare 
pentru a-i dezvălui unele din acele secrete de stat pe 
care cardinalul păruse cu câteva clipe mai înainte atât 
de dornic să le afle. 

Nu se poate închipui o încurcătură mai neplăcută ca 
aceea a unui sfetnic silit să asculte şi să răspundă 
suveranului său, în timp ce fiecare nou salt al calului 
nărăvaş îl întoarce mereu în altă poziție, din ce în ce mai 
nesigură, cu sutana violetă fâlfâind în toate părțile, în 
timp ce nimic nu opreşte o cădere neîntârziată şi 
primejdioasă, decât adâncimea şeii şi înălțimea ei în 
partea dinainte şi dinapoi. Dunois râdea fără să se 
ferească, dar regele care avea un fel propriu de a se 
bucura în sine de glumele lui, fără a râde fățiş, îl 
dojenea blajin pe ministrul lui pentru acea pasiune 
aprinsă a vânătoarei care nu-i îngăduia să închine 
câteva minute treburilor publice. 

— Dar n-am să te mai opresc - urmă el — 
adresându-se cardinalului îngrozit, slăbind în acelaşi 
timp dârlogii calului. său. 

Mai înainte ca Balue să poată răspunde sau să-şi 
ceară iertare, calul lui, apucând zăbalele cu dinţii, o luă 
la goană fără a mai putea fi ținut în frâu, lăsându-i 
Tepede în urmă pe ces şi pe Dunois, care îl urmau 

încet, râzând de încurcătura în care se afla omul de stat. 
Dacă vreunuia dintre cititorii noştri i s-a întâmplat 
vreodată (aşa cum ni s-a întâmplat nouă) să fie dus 
astfel în goană, acesta va înțelege deîndată zbuciumul, 
primejdia şi ridicolul unei asemenea situații. Cele patru 
mădulare ale patrupedului, care nu mai sunt sub 
controlul călărețului şi uneori nici chiar al făpturii 
căreia aparţin, alergând atât de repede ca şi când cele 
dinapoi ar voi să le întreacă pe cele dinainte, picioarele 
încordate ale bipedului cu care am dori atâta să călcăm 
fără grijă pe iarbă, dar care acum chiar sporesc 
nefericirea, apăsând în coastele animalului, mâinile care 
au uitat de frâu şi s-au înfipt în coamă, trupul care în 
loc să-şi păstreze centrul de greutate, aşa cum ne 
sfătuieşte bătrânul Angelo, sau să se aplece înainte, ca 
un jocheu la Newmarket, zace, mai curând decât stă, 
prăbuşit pe greabănul animalului, neavând mai mulți 
sorti de a se ține acolo, decât un sac cu grăunte - totul 
alcătuieşte un tablou mai mult decât comic pentru 
privitori, dar destul de neplăcut pentru cel în cauză. Şi 
mai adăugați la aceasta o anume particularitate în 
îmbrăcăminte sau în înfăţişarea nefericitului călăreț — 
un veşmânt de dregător, o uniformă strălucită, sau alte 
haine anume. Presupuneţi că scena e o cursă de cai, o 
paradă, o procesiune sau orice alt loc de reuniune şi de 
distracții publice, unde, dacă nefericitul ar vrea să se 
ferească de a fi obiectul unei explozii irezistibile de râs 
n-ar avea decât să încerce să-şi rupă un mădular ori 
două, sau, ceea ce ar fi şi mai bine, să fie ucis pe loc 
pentru că nimic altceva n-ar mai putea să stârnească 
mila. În împrejurarea de fată, sutana scurtă, violetă a 
aali de care se folosea la călărie (îşi schimbase 

sutana lungă atunci când părăsise castelul), ciorapii 
roşii şi pălăria în aceeaşi culoare cu panglici lungi care 
fluturau în vânt, împreună cu înfăţişarea sa 
neputincioasă stârneau un haz nespus la vederea 
desfăşurării talentelor sale de călăreț. 

Calul acum stăpân pe situaţie zbură mai curând 
decât galopă pe lunga alee, întrecu haita de câini care 
alerga gâfâind după mistreţ şi, trântind la pământ unul 
sau doi hăitaşi, care se aşteptau prea puţin să se 
năpustească cineva din urmă asupra lor, lovind mai 
mulți câini, învălmăşi cumplit vânătoarea, după care, 
înnebunit de strigătele şi amenințările vânătorilor, trecu 
cu cardinalul înspăimântat de moarte chiar pe lângă 
mistrețul îngrozitor care fugea rupând pământul, furios 
şi scăldat în spumă, pe care o împroşca în jurul colților. 
Vazând mistrețul atât de aproape, Balue scoase un 
strigăt groaznic de ajutor. 

Acest strigăt sau vederea mistrețului produseră un 
anumit efect asupra calului, care se opri din goana lui 
turbată şi sări brusc într-o parte. Cardinalul, care se 
ținuse în şa numai fiindcă mişcarea fusese drept 
înainte, căzu deodată greu la pământ. Sfârşitul vânătorii 
lui Balue se petrecu atât de aproape de mistreț, încât, 
dacă animalul n-ar fi fost în clipa aceea atât de ocupat 
cu propriile lui treburi, vecinătatea lui ar fi devenit tot 
atât de fatală cardinalului, precum se spune că ar fi fost 
pentru Favila, regele vizigoților, în Spania. Voinicul 
prelat se alese totuşi numai cu spaima şi, târându-se 
cât putu mai repede din calea câinilor şi a hăitaşilor, 
văzu toată cavalcada vânătorilor trecând în goană pe 
lângă el fără ca cineva să-i sară în ajutor; căci vânătorii 
erau pă pe acele vremuri tot atât de puțin ic de 

asemenea întâmplări ca şi în zilele noastre. 

Trecând pe lângă cardinal, regele îi spuse lui Dunois: 

— la priveşte ce jos a ajuns eminenţa sa. Nu e mare 
vânător, dar ca pescar (când e vorba să pescuiască o 
taină) ar putea ajunge deopotrivă chiar şi cu sfântul 
Petru. Totuşi cred că de data asta şi-a găsit naşul. ` 

Cardinalul nu auzi aceste cuvinte, dar privirea 
disprețuitoare cu care fuseseră rostite îl făcea să 
bănuiască înțelesul lor. 

Se zice că diavolul se foloseşte de asemenea prilejuri 
de ispită ca acelea oferite atunci de pătimirile lui Balue, 
zgândărite şi mai mult de disprețul regelui. Spaima sa 
vremelnică se risipi de îndată ce-şi dădu seama că nu 
pățise nimic în cădere, dar mândria lui rănită şi 
pornirea împotriva regelui stăruiră mult mai mult în 
mintea lui. 

După ce toată vânătoarea trecu de el, se apropie un 
călăreț singuratic, care părea să fie mai curând un 
privitor la acea petrecere. Călărețul era urmat de unul 
sau doi slujitori şi nu mică îi fu uimirea când îl zări pe 
cardinal trântit jos la pământ, fără cal şi însoțitori şi 
într-o stare care arăta limpede ceea ce i se întâmplase. 
Ca să descalece şi să-i ofere ajutorul lui, în nevoia în 
care se afla, ca să poruncească unuia din oamenii lui să 
cedeze cardinalului un cal blând şi liniştit, ca să-şi arate 
surpriza fată de obiceiurile Curţii regale franceze care-şi 
permitea să-l abandoneze pericolelor vânătoarei şi să-l 
lase fără ajutor pe cel mai înțelept bărbat de stat, a fost 
un mod firesc de sprijin şi de consolare, prilejuit de acea 
întâlnire ciudată din partea lui Crèvecoeur - căci cel 
care venise în ajutorul cardinalului era ambasadorul 
era 

El îl găsi pe ministrul regelui într-o clipă şi într-o 
dispoziție favorabilă pentru a încerca asupra fidelității 
sale unele din acele practici pe care se ştie foarte bine că 
Balue a avut criminala slăbiciune de a le asculta. Chiar 
în dimineața aceea, după cum ghicise spiritul bănuitor 
al lui Ludovic, se petrecuseră între ei mult mai multe 
lucruri decât se încumetase cardinalul să aducă la 
cunoştinţa stăpânului său. Deşi el ascultase cu multă 
plăcere asigurarea preţuirii pe care, aşa cum îl 
încredințase Crèvecoeur, acesta o arăta persoanei şi 
talentelor sale, şi ascultase nu fără un simțământ de 
ispită, când contele făcuse aluzie la mărinimia 
stăpânului său şi la bogatele resurse ale Flandrei, totuşi 
numai atunci când accidentul, despre care am vorbit, l-a 
iritat şi i-a zgândărit mândria rănită, numai atunci 
hotări el, într-o clipă fatală, să-i arate lui Ludovic al 
XI-lea că nici un duşman nu poate fi atât de primejdios 
ca un prieten şi un confident jignit. 

Dată fiind împrejurarea de față, îl rugă imediat pe 
Crèvecoeur să se îndepărteze de el, pentru ca nu cumva 
să fie văzuți împreună, şi-i fixă totodată o întâlnire în 
seara aceea la mănăstirea Saint Martin de Tours, după 
vecernie, şi aceasta cu un ton care îl asigură pe burgund 
că stăpânul lui dobândise un avantaj, greu de nădăjduit 
dacă n-ar fi fost acea clipă de iritare. 

Între timp, Ludovic, care, deşi cel mai cerebral prinţ 
al vremii sale, îngăduise cu acest prilej, ca şi cu altele, 
pasiunilor s-o ia înaintea înțelepciunii, urmărea aprins 
vânătoarea  mistrețului, care luase o întorsătură 
neaşteptată. Se întâmplase că un godac - aşa cum i se 
spune unui mistreț de un an - traversase drumeagul pe 
care K onea mii pal urmărit şi atrăsese după el toți 

câinii, în afară de două sau trei perechi de copoi 
încercați şi cea mai mare parte a vânătorilor. Regele 
observă bucuros că Dunois ca şi ceilalți o luase după 
urma falsă şi jubila în sine la gândul că va triumfa 
asupra acelui cavaler iscusit în arta vânătoarei, socotită 
pe atunci aproape tot atât de glorioasă ca şi războiul. 
Ludovic avea un cal bun şi era urmat aproape de câini, 
aşa încât când mistrețul cel dintâi coti spre marginea 
unei mlaştini, în afară de el nu se mai afla nimeni pe 
acolo. 

Ludovic dădu dovadă de toată vitejia şi priceperea 
unui vânător destoinic, căci, fără a lua în seamă 
primejdia, se îndreptă călare spre înspăimântătorul 
animal, care se apăra cu turbare de câini, şi-l lovi cu 
lancea. Cum însă calul se feri de mistreţ, lovitura nu 
izbuti nici să-l ucidă, nici să-l scoată din luptă. Cu toate 
îndemnurile regelui, calul nu mai voi să se repeadă la 
atac a doua oară, aşa încât Ludovic, descălecând, păşi 
pe jos împotriva furiosului animal, având în mână una 
din acele săbii scurte, tăioase, drepte şi ascuţite, 
întrebuințate de vânători în asemenea împrejurări. 
Mistreţul lăsă numaidecât câinii spre a se năpusti 
asupra omului care îl ataca; în clipa aceea, regele, luând 
poziția de luptă şi sprijinindu-se zdravăn pe picioare, 
întinse sabia cu gândul de a o înfige în gâtlejul 
mistrețului sau mai bine în piept, sub oasele de legătură 
cu gâtul, în care caz greutatea fiarei şi impetuozitatea 
atacului său ar fi contribuit la propria ei pieire. Din 
pricina umezelii pământului, însă, piciorul regelui 
lhunecă tocmai în clipa când acea delicată şi primejdioasă 
mişcare trebuia să fie executată, aşa încât vârful săbiei 
întâlnind stratul de e care apăra umărul animalului, 

lunecă peste el fără a lăsa nici o urmă şi Ludovic căzu 
pe brânci la pământ. Această întâmplare fu un mare 
noroc pentru monarh, fiindcă animalul, la rândui, rată 
lovitura şi doar îi sfâşie cu un colt mantia scurtă de 
vânătoare, în loc să-i spintece coapsa. Dar după ce 
alergă încă puţin înainte, orbit de furie, se întoarse 
numaidecât pentru a-şi reînnoi atacul asupra regelui în 
clipa când acesta tocmai se ridica. Viaţa lui Ludovic era 
ameninţată de o primejdie imediată. În acel moment 
critic, Quentin, rămas în urma hăitaşilor din pricina 
încetinelii calului său, care, din fericire, auzise totuşi şi 
se ținuse după sunetele cornului regesc, se repezi călare 
şi străpunse animalul cu sulița. 

Regele, care între timp sări în picioare, veni la rândul 
lui în ajutorul tânărului şi reteză cu sabia beregata 
animalului. Înainte de a rosti vreo vorbă, măsură uriaşa 
sălbăticiune nu numai cu pasul, dar chiar şi cu piciorul, 
îşi şterse sudoarea de pe frunte şi sângele de pe mâini, 
îşi scoase pălăria de vânătoare, o atârnă de crengile unei 
tufe, rosti smerit o rugăciune, cu ochii îndreptaţi spre 
iconițele de plumb care o împodobeau şi, în sfârşit, 
uitându-se spre Durward, îi spuse: 

— Tu erai, tinere scoțian? Ti-ai început bine 
îndeletnicirea vânătorească şi Maître Pierre îți datorează 
o masă tot atât de bună ca şi aceea pe care ţi-a dat-o la 
Fleur-de-Lys. De ce nu spui nimic? Ţi-ai pierdut oare 
îndrăzneala şi înflăcărarea, aici, la curte, unde oamenii 
le găsesc pe amândouă? 

Quentin, ager la minte, aşa cum au fost întotdeauna 
scoţienii, pătruns mai curând de respect decât de 
încredere fată de primejdiosul lui stăpân, era prea 
ajele pt pentru a pone în practică riscanta imbiere la 


familiaritate a acestuia. El răspunse în foarte puţine şi 
bine alese cuvinte, spunând că dacă îndrăznea să se 
adreseze maiestăţii sale, o făcea doar ca să-şi ceară 
iertare pentru grosolănia cu care se purtase atunci când 
nu-i cunoştea înaltul rang. 

— Ei, tinere — exclamă regele -— îți iert îndrăzneala 
pentru spiritul şi agerimea de care ai dat dovadă. M-a 
încântat cât de aproape ai fost să ghiceşti îndeletnicirea 
prietenului meu Tristan. Am auzit că i-ai cam simțit 
mânia. Te sfătuiesc să te fereşti de el: e un negustor care 
neguțătoreşte brățări tari şi coliere foarte strâmte. 
Ajută-mă să încalec; îmi placi, şi am să-ţi fiu binevoitor. 
Nu te bizui pe favoarea nimănui altcuiva decât pe a mea 
— nici chiar pe aceea a unchiului tău sau pe a lordului 
Crawford - şi nu sufla un cuvânt despre ajutorul tău 
venit la timp în această 
afacere a mistrețului, căci 
dacă cineva se laudă că a 
ajutat pe un rege într-o 
asemenea încurcătură, 
trebuie să ştie că singura 
răsplată îi va rămâne 
plăcerea de a se lăuda. 

După ce rosti aceste 
vorbe, regele sună din 
corn. Dunois sosi însoțit 
de mai mulți vânători. Toţi 
aceştia îi adresară 
complimente pentru 
uciderea unui atât de 
nobil animal, pe care el le 
docul, jr sa Si da, 

a-şi face scrupule, merite mai mari decât acelea care îi 
aparțineau, căci pomeni de ajutorul lui Durward tot atât 
de puțin pe cât ar fi făcut-o un vânător de condiție care, 
lăudându-se cu tolba lui plină de vânat, trece cu vederea 
întotdeauna prezența şi ajutorul însoțitorului său. După 
aceea regele îi porunci lui Dunois să aibă grijă ca 
mistrețul să fie trimis monahilor de la Saint-Martin de 
Tours pentru a-şi îndulci masa în zilele de sărbătoare şi 
pentru a-l pomeni pe rege în rugăciunile lor. 

— Dar - întrebă Ludovic — a văzut cineva pe eminența 
sa? Cred că ar fi o lipsă de curtoazie şi de atenţie față de 
sfânta biserică dacă l-am lăsa să zacă în pădure. 

— Cu îngăduința maiestăţii voastre, sire - răspunse 
Quentin, când văzu că toţi ceilalți tăceau - l-am zărit pe 
eminența sa călare pe un cal de împrumut. 

— Cerul are grijă de slujitorii lui, răspunse regele. 
Spre castel, seniori; în dimineața aceasta nu mai vânăm. 
Domnia ta, mesir scutier —- urmă regele adresându-se lui 
Quentin - dă-mi pumnalul de vânătoare - mi-a căzut din 
teacă aproape de mistreț. Porneşte înainte, Dunois, vin 
şi eu numaidecât. 

Ludovic, care-şi calcula adesea cele mai mici acțiuni 
ca pe nişte stratageme, găsi astfel posibilitatea de a-l 
întreba pe Quentin între patru ochi: 

— Dragul meu scoţian, dumneata ai ochi ageri, am 
observat lucrul acesta. Mi-ai putea spune oare cine a 
împrumutat cardinalului calul? Presupun că vreun 
străin - căci atunci când am trecut pe lângă el fără să 
mă opresc, curtenii păreau că nu prea se grăbesc să-i 
sară în ajutor. 

— Nu i-am văzut decât o clipă pe cei care au ajutat 
pe eminența sa, (Dim e cenin M- am uitat la € ei din 

„fugă, fiindcă, din nefericire, rămăsesem în urmă şi mă 
grăbeam să ajung la postul meu, dar cred că era 
ambasadorul Burgundiei şi oamenii lui. 

— Aha! exclamă Ludovic. Ei bine, fie! Franţa le va 
ține piept. 

După aceasta nu se mai întâmplă nimic vrednic de 
remarcat şi regele, urmat de suită, se întoarse la castel. 


SANTINELĂ 


Unde răsună ăst cânt? 
În văzduh? Pe pământ? 
FURTUNA 


Eram numai urechi, 
Ascultam o melodie ce putea 
Şi-un mort să-nsuflețească. 
COMUS 


bia ajunse Quentin în cămăruţa lui pentru a-şi 

face câteva schimbări necesare în 

îmbrăcăminte, că vrednicul său unchi dori 
deîndată să ştie în amănunt toate cele ce i se 
întâmplaseră la vânătoare. Tânărul, care nu putea să se 
împiedice de a gândi că mâna unchiului său era, după 
toate semnele, mai tare decât mintea lui, avu grijă să-l 
lase pe rege în deplina posesiune a izbânzii pe care 
părea să dorească a şi-o însuşi. Drept răspuns, Balafre 
începu să se laude spunând că el s-ar fi purtat mult mai 
bine într-o asemenea împrejurare, şi totodată să-l cam 
mustre pe nepotul lui pentru că nu sărise în ajutorul 
regelui în timp ce acesta fusese, pare-se, în primejdie. 

Tânărul răspunse cu prudență, abținându-se de la orice 
justificare a purtării pe care o avusese, spunând doar 
că, potrivit obiceiurilor vânătoreşti, socotise că ar fi fost 
o lipsă de cuviință să sară asupra unei fiare încoltțite de 
un alt vânător, în afară de cazul când acesta ar fi cerut 
ajutor. Abia se sfârşise această convorbire, că el se şi 
felicită pentru rezerva arătată față de unchiul lui. O 
uşoară bătaie în uşă anunţă un vizitator. 

Ea se deschise în aceeaşi clipă şi Olivier Dain, sau 
Mauvais sau Diable, căci el era cunoscut sub toate 
aceste nume, intră în cameră. 

Acest om isteț, dar cu totul lipsit de scrupule, a fost 
descris mai sus în măsura în care era vorba de 
exteriorul lui. Cea mai potrivită asemănare a mişcărilor 
şi a felului său de a fi ar evoca poate o pisică domestică, 
care, cufundată într-un somn prefăcut sau lunecând 
de-a lungul încăperii cu pas uşor, furişat, sfios, nu face 
decât să pândească ascunzişul vreunui nefericit şoarece, 
sau care, alintându-se cu încredere şi tandreță aparentă 
pe lângă acela de care ar dori să fie mângâiată, sare 
deodată asupra prăzii sau îl zgârie poate chiar pe acela 
căruia îi dăduse ghes cu câteva clipe mai înainte. 

El intră încovoiat, cu o privire umilă, modestă, şi se 
adresă seniorului Balafre, cu atâta respect, încât cineva 
care ar fi fost de față la această întrevedere n-ar fi putut 
să creadă decât că el venise să ceară o favoare arcaşului 
scoţian. Îl felicită pe Lesly pentru comportarea excelentă 
a tânărului său nepot la vânătoarea din ziua aceea, ceea 
ce, menţionă el, atrăsese atenția deosebită a regelui. 
Aici, el se opri, aşteptând un răspuns şi, cu ochii pironiţi 
în podea, afară de o clipă sau două când îi ridică pentru 
a arunca o privire pisi spre Quentin, ascultă remarca 

lui Balafre „că maiestatea sa nu avusese noroc să se afle 
el pe aproape, în locul nepotului său, căci s-ar fi repezit 
fără şovăială şi ar fi străpuns fiara, treabă pe care după 
câte înțelesese din cele întâmplate, fusese lăsată de 
Quentin pe seama maiestăţii sale. Dar asta va fi o lecţie 
pentru maiestatea sa toată viața — spuse el - ca să urce 
un om atât de voinic ca mine pe un cal mai bun; căci 
cum să poată ţine pasul namila mea de gloabă flămândă 
cu bidiviul normand al maiestăţii sale?! De bună seamă 
că l-am împuns cu pintenii până i-am sfâşiat pielea de 
pe coaste. Acest lucru nu e văzut bine, master Oliver, şi 
trebuie să i-o spui maiestăţii sale”. 

Olivier nu răspunse la aceste cuvinte decât întorcând 
spre aprinsul şi grosolanul vorbitor una din acele priviri 
încete, bănuitoare, care, însoţite de o uşoară mişcare a 
mâinii şi de o imperceptibilă înclinare a capului, poate fi 
interpretată fie ca o încuviințare mută a celor spuse, fie 
ca un sfat grijuliu de a nu continua discuţia. Aruncând 
spre tânăr o privire şi mai ascuțită, şi mai 
pătrunzătoare, spuse cu un zâmbet echivoc: 

— Aşadar, tinere, în Scoţia se obişnuieşte să-ți laşi 
prinții în primejdie, fără ajutor, în împrejurări ca aceea 
de azi? 

— Noi avem obiceiul —- răspunse Quentin, hotărât să 
nu dea nici o lămurire în această privință - să nu-i 
stânjenim cu ajutorul nostru în plăcerile lor nobile, când 
se pot lipsi de el. Noi credem că un prinţ care se află pe 
un câmp de vânătoare trebuie să-şi încerce norocul ca 
toți ceilalți şi că el se află acolo tocmai în acest scop. Ce 
ar însemna vânătoarea fără oboseală şi fără primejdie? 

— La auzi ce spune zănaticul ăsta! Aşa face 
întotdeauna. Pentru oricine are pata un ia pi sau o 

lămurire. Tare mă mir de unde a putut să învețe aşa 
ceva. Eu nu m-am priceput niciodată să dau lămuriri 
asupra celor făcute în viață. Am mâncat când mi-a fost 
foame, am făcut apelul oamenilor mei şi mi-am văzut de 
alte asemenea îndatoriri. 

— Dar ia spune-mi, te rog, senioria ta — întrebă 
bărbierul regal, privindu-l printre gene - ce te poate 
îndemna să faci apelul trupei? 

— Ordinul căpitanului meu, răspunse Balafre. Pe 
sfântul Gilles că de altcineva nu vreau să ştiu! Dacă 
Tyrie sau Cunningham ar primi un asemenea ordin, ar 
face şi ei acelaşi lucru. 

— O lămurire cu totul ostăşească! observă Olivier. 
Dar seniore Le Balafre, ai să te bucuri fără îndoială când 
ai să auzi că maiestatea sa e atât de departe de a fi 
nemulțumit de purtarea nepotului domniei tale, încât l-a 
ales pentru a executa o misiune azi după-amiază. 

— L-a ales? întrebă Balafre, uimit. M-a ales, poate 
vrei să spui! 

— Vreau tocmai ceea ce spun, răspunse bărbierul, 
calm dar categoric. Regele doreşte să încredințeze o 
misiune nepotului domniei tale. 

— Cum, de ce, pentru ce? exclamă Balafre. De ce l-a 
ales pe băiat şi nu pe mine? 

— Nu pot răspunde mai mult decât exprimă ultima 
întrebare a domniei tale, seniore Balafre. Acesta este 
ordinul regelui. Dar - adăugă el - dacă aş putea să mă 
folosesc de presupuneri pentru a găsi o explicaţie, poate 
că maiestatea sa are o treabă mai potrivită pentru un 
tânăr ca nepotul domniei tale, decât pentru un războinic 
încercat ca domnia ta, seniore Balafre. Aşadar, tinere 
senior, echipează- te si urmează- mă. la-ți archebuza, 

fiindcă ai să fii pus de gardă. 

— De gardă? Eşti sigur că nu te înşeli, master Oliver? 
În posturile interioare ale castelului au fost puşi 
întotdeauna numai cei care au servit ca mine 
doisprezece ani în onorabilul nostru corp. 

— Sunt cu totul sigur că aceasta este dorința 
maiestății sale — spuse Olivier — şi nu trebuie să întârzii 
în executarea ei. 

— Dar - obiectă Le Balafre - nepotul meu nu este nici 
măcar un arcaş de sine stătător; e abia scutier, serveşte 
sub lancea mea. 

— Să am iertare - răspunse Olivier — regele a trimis 
după registru acum mai puţin o jumătate de oră şi l-a 
înscris în gardă. Fii bun şi ajută-l pe nepotul domniei 
tale să se pregătească pentru serviciu. 

Balafre, care nu avea o fire duşmănoasă sau 
pizmaşă, se grăbi să pună în rânduială totul şi să-i dea 
instrucțiuni nepotului său asupra felului cum trebuie să 
se poarte în post, fără a se putea stăpâni să nu scoată 
interjecții de uimire la gândul norocului care dăduse 
atât de repede peste tânăr. 

— Aşa ceva nu s-a mai întâmplat niciodată în garda 
scoțiană — spuse el — nici chiar în ceea ce mă priveşte pe 
mine. Fără îndoială că-i vorba să păzească papagalii şi 
păunii pe care ambasadorul venețian i-a dăruit de 
curând regelui - nu poate fi altceva, căci o asemenea 
misiune e potrivită numai pentru un băiat imberb, urmă 
Balafre, răsucindu-şi mustața aprigă. Mă bucur că 
alegerea a căzut asupra nepotului meu. 

Înzestrat cu un spirit viu şi pătrunzător ca şi cu o 
fantezie înflăcărată, Quentin îşi făcea tot felul de 
nere mărețe stârnite de această chemare grabnică 

în preajma regelui şi inima lui zvâcnea la gândul că va 
dobândi repede onorurile râvnite. El hotărî să studieze 
cu grijă manierele şi limbajul călăuzei sale, despre care 
bănuia că trebuie să fie, cel puţin în unele cazuri, 
tălmăcite prin aspectul contrar, aşa cum se spunea că 
tălmăcesc prezicătorii visele. El nu putea decât să se 
felicite pentru faptul că păstrase secretul strict al 
întâmplărilor de la vânătoare şi atunci luă hotărârea, 
foarte înțeleaptă pentru un om atât de tânăr, ca atâta 
vreme cât va respira aerul acestei curți izolate şi 
misterioase, să-şi țină gândurile zăvorite în el şi limba 
sub cea mai riguroasă pază. 

Echiparea sa fu curând completă şi, cu archebuza pe 
umăr, (căci deşi păstrau numele de arcaşi, soldaţii din 
garda scoțiană înlocuiseră de timpuriu cu arme de foc 
arcurile în folosința cărora națiunea lor n-a excelat 
niciodată) ieşi din clădire după Olivier. 

Unchiul lui se uită lung după el cu ochi în care 
curiozitatea era îmbinată cu uimirea, şi cu toate că nici 
pizma şi nici simțămintele veninoase pe care aceasta le 
stârneşte nu-şi aveau ecou în gândurile lui oneste, îl 
stăpânea totuşi o impresie a propriei sale importanţțe 
rănite sau micşorate, amestecate cu plăcerea iscată de 
începutul favorabil în serviciu al nepotului său. 

El clătină grav din cap, deschise uşa unui dulap, luă 
dinăuntru o bottrine mare de vin tare, vechi, o scutură 
ca să vadă cât se golise, umplu o cupă şi o dădu pe gât 
cu sete, îşi trase apoi scaunul, care se legăna pe 
jumătate pe picioarele sale de stejar, şi clătinând încă o 
dată uşor din cap, păru că legănarea îi face atât de bine 
încât, ca şi jucăria numită mandarin, continuă să se 
e Dar ce-l ap somnul din care-l trezi abia 

semnalul cinei. 

Quentin Durward îşi lăsase unchiul pradă acestor 
sublime cugetări şi-l urmase pe Olivier, călăuza lui, 
care, fără a străbate vreuna din curțile principale, îl 
conduse prin ganguri secrete, şi îndeosebi printr-un 
labirint de scări, bolți şi galerii care comunicau unele cu 
altele prin uşi tainice aşezate în locuri neaşteptate, până 
ce intrară într-o mare galerie cu jaluzele, care, după 
lărgimea ei, putea fi socotită ca o sală, cu pereţii 
împodobiţi cu tapițerii, mai mult vechi decât frumoase, 
şi cu câteva portrete aspre, reci, stranii, aparținând 
zorilor care au precedat splendida renaştere a artelor. 
Portretele erau socotite că înfăţişează pe paladinii lui 
Carol cel Mare, acea figură atât de ilustră în istoria 
romantică a Franţei. Întrucât chipul falnic al vestitului 
Roland era cel mai remarcabil, încăperea primise de la el 
numele de Sala Roland sau Galeria Roland. 

— Ai să stai în post aici, spuse Olivier cu o şoaptă 
uşoară, ca şi cum chipurile aspre de monahi şi de 
războinici dimprejur ar fi putut fi ofensate dacă ar fi 
ridicat glasul, sau ca şi cum s-ar fi temut că va trezi 
ecourile ascunse sub bolțile şi sub ornamentele gotice 
ale tavanului acelei încăperi uriaşe şi sumbre. 

— Ce consemne şi ce parolă voi avea în postul meu? 
întrebă Quentin de asemeni cu glas scăzut. 

— E încărcată archebuza”? replică Olivier, fără să 
răspundă la întrebarea lui. 

— Acest lucru -—. răspunse Quentin - se poate face 
numaidecât. Şi el se apucă să-şi încarce arma aprinzând 
fitilul cu ardere înceată (fitil cu care, când era nevoie, se 
dădea foc prafului de puşcă din archebuză) la jarul 
focului de lemne care se stingea în cămin, un cămin | atât 


+ 


SIS 


DE S E ee e3 
= 2 ESN 


de mare, încât ar fi putut fi luat drept un cabinet 
sau o capelă care făcea parte din galerie. 

În timp ce tânărul se pregătea astfel, Olivier îi spuse 
că unul din cele mai importante privilegii ale corpului 
din care făcea parte era acela de a primi ordine nu de la 
ofițeri proprii, ci numai de la rege sau de la înaltul 
conetabil al Franței. 

— Dumneata, tinere, eşti pus aici din ordinul 
maiestății sale — adăugă Olivier — şi ai să afli curând de 
ce ai fost chemat. Între timp plimbă-te de-a lungul 
acestei galerii; dacă doreşti, ţi se îngăduie să te opreşti 
în loc, atunci când vrei să auzi mai bine, dar pentru 
nimic în lume să nu stai jos ori să-ți părăseşti arma. Să 
nu cumva să cânți tare sau să fluieri. Poţi, însă, dacă 
vrei, să murmuri vreuna din rugăciunile bisericeşti 
sau orice ai dori, care să nu aibă nimic ofensator, însă 
cât mai încet. Rămâi cu bine şi fii cu ochii în patru. 

„Cu ochii în patru”, îşi zise în sine tânărul soldat în 
timp ce călăuza lui se îndepărta cu pasul său furişat, 
lunecător, făcându-se nevăzut printr-o uşă laterală 
ascunsă de tapiterie. „Cu ochii în patru! Dar asupra cui 
şi împotriva cui? Cu ce altceva decât cu liliecii şi cu 
şoarecii poți să te lupţi aici? Afară poate dacă aceste 
înfricoşătoare chipuri omeneşti din alte vremuri ar învia 
ca să mă tulbure în timp ce stau de garda. În sfârşit, 
cred că asta-i datoria mea şi trebuie s-o duc la capăt.” 

Foarte hotărât să-şi facă datoria şi chiar cu foarte 
multă grijă, el încercă să-şi omoare timpul murmurând 
unul din pioasele imnuri pe care le învățase la 
mănăstirea unde găsise adăpost după moartea tatălui 
său, mărturisindu-şi în sine că în afara schimbării 
sutanei de novice pe falnica ținută militară pe care-o 

purta acum, plimbarea sa ostăşească prin acea galerie 
regală din Franța semăna mult acelora care-l obosiseră 
atât de mult în claustrarea monahală de la 
Aberbrothick. 

Îndată după aceea, ca pentru a se încredința pe sine 
însuşi că acum nu mai aparținea chiliei, ci lumii, îşi 
cântă sieşi, dar cât mai încet, pentru a nu încălca 
încuviințarea ce i se dăduse, câteva din vechile şi asprele 
balade pe care le învățase de la bătrânul cântăreț din 
harpă al familiei sale, şi care povesteau despre 
înfrângerea danezilor la Aberlemno şi la Forres, despre 
uciderea regelui Duffus la Forfar, şi alte sonete sau 
cântece pline de bărbăţie care vorbeau despre istoria 
îndepărtatei sale patrii şi îndeosebi a ținutului său de 
baştină. În felul acesta se scurse multă vreme, şi erau 
mai bine de două ceasuri după-amiază când foamea îi 
aminti lui Quentin că bunii părinţi de la Aberbrothick, 
deşi cereau cu severitate să fie de față la slujbă, se 
dovedeau nu mai puţin grijulii când era vorba să-l 
cheme la masă, pe câtă vreme aici, într-un palat regal, 
după o dimineaţă de mişcare şi o amiază petrecută în 
post, nimeni nu părea să socotească o urmare firească 
că el trebuia să aştepte cu nerăbdare prânzul. 

În dulcea muzică sunt totuşi anumite farmece, în 
stare să aline şi simțurile fireşti de nerăbdare care îi 
dădeau ghes lui Quentin în clipele acelea. La cele două 
capete ale lungii săli sau galerii se aflau două uşi mari, 
împodobite cu arhitrave grele, care se deschideau 
pesemne spre două lungi şiruri de încăperi, pentru care 
galeria slujea ca mijloc de comunicaţie, în timp ce 
tânărul scoţian îşi îndrepta paşii solitari între cele două 
uşi care alcătuiau ate le postului său, tresări deodată 

la auzul unor acorduri care răsunară pe neaşteptate 
aproape de una din aceste uşi; acordurile, cel puţin în 
închipuirea lui, erau scoase de aceeaşi lăută şi de 
aceeaşi voce care îl vrăjiseră în ajun. Toate visele pe care 
le trăise în ajun, pălite din pricina zbuciumului stârnit 
de atâtea întâmplări prin care trecuse după aceea, se 
treziră şi mai vii din somnul lor. Rămânând pironit 
locului, acolo unde urechea lui putea să soarbă mai 
uşor sunetele, cu archebuza pe umăr, cu gura 
întredeschisă, cu urechi, ochi şi suflet îndreptate spre 
acelaşi loc, Quentin părea mai curând portretul unei 
santinele decât o făptură vie, fără alt gând decât acela 
de a prinde din goană, pe cât cu putință, fiecare sunet al 
dulcei melodii. 

Acele acorduri fermecătoare nu se auzeau decât în 
parte — ele şovăiau, se prelungeau, se stingeau cu totul, 
şi reînviau din timp în timp, la oarecare interval. Dar 
cum muzica, întocmai ca şi frumuseţea, este adesea mai 
atrăgătoare sau cel puţin stârneşte mai mult închipuirea 
atunci când farmecele ei sunt dezvăluite doar în parte, şi 
închipuirea e lăsată să desăvârşească ceea ce din 
depărtare nu se vede decât imperfect, Quentin avea din 
destul cu ce să-şi împlinească reveria în timpul clipelor 
de fascinaţie. După cele povestite de camarazii unchiului 
său şi după scena petrecută dimineața în sala de 
audiente, el nu se mai îndoi că sirena care îi încânta 
astfel auzul nu era, aşa cum crezuse ca o pângărire, nu 
era fiica sau ruda unui hangiu de rând, ci chiar acea 
contesă deghizată şi nefericită pentru care regi şi prinți 
erau gata să-şi îmbrace armurile şi să ridice lăncile. Un 
noian de visuri înflăcărate care stăpânesc sufletul unui 
tânăr romantic ŞI: aventuros într-o epocă romantică şi 

aventuroasă, alunga din 
ochii lui realitatea concretă, 
înlocuind-o cu amăgirile lor 
tulburătoare; deodată însă 
ele fură aspru risipite de o 
mână grea care îi apucă 
arma şi de un glas aspru 
care-i strigă chiar în 
ureche: 

—Ha! Pasques-dieu, 
mesir scutier, mi se pare că 
dormi în post! 

Era glasul tărăgănat dar 
pătrunzător, ironic, al lui 
Maitre Pierre, şi Quentin, 
trezit deodată din gânduri, îşi Ea a seama cu ruşine şi 
spaimă că-i îngăduise, în visarea lui, chiar lui Ludovic — 
care intrase pesemne printr-o uşă tainică, şi se furişase 
de-a lungul peretelui, ascuns de vreo tapițerie - să se 
apropie de el atât de mult, încât aproape că-i imobilizase 
arma. 

Cel dintâi imbold pricinuit de surpriză fu să-şi 
elibereze archebuza trăgând de ea violent, ceea ce îl făcu 
pe rege să se clatine pe picioare şi să dea înapoi câțiva 
paşi. Lucrul acesta îl făcu pe Quentin să se înspăimânte 
din nou la gândul că, supunându-se instinctului firesc 
care îl îndeamnă pe un om curajos să reziste încercării 
de a fi dezarmat, sporise, printr-o ciocnire personală cu 
regele, nemulțumirea provocată de neglijenta pe care o 
dovedise în îndeplinirea serviciului său; sub această 
pornire pusese din nou stăpânire pe archebuză fără 
să- şi dea seama ce ac Și agora: o pe umăr, rămăsese 

încremenit în fata monarhului, pe care avea toate 
motivele să creadă că-l ofensase grav. 

Ludovic, al cărui caracter tiranic era mai puțin 
determinat de o cruzime congenitală sau de o pornire 
spre cruzime cât de un calcul rece şi de o teamă 
bănuitoare, avea totuşi o doză din acea asprime 
muşcătoare care făcea din el un despot în conversațiile 
particulare, părând întotdeauna că jubilează la vederea 
frământărilor pe care le stârnea cu prilejuri 
asemănătoare celui de față. Totuşi, el nu-şi împinse 
triumful prea departe şi se mulțumi să spună: 

— Serviciul făcut dimineaţa a şi răscumpărat această 
mică neglijentă a unui soldat atât de tânăr. Ai prânzit? 

Quentin, care se aştepta mai curând să fie trimis la 
marele prevot decât răsplătit cu o asemenea laudă, 
răspunse umil că nu mâncase. 

— Bietul băiat - exclamă Ludovic cu un ton mai 
blând decât vorbea în mod obişnuit — a ațipit de foame! 
Ştiu că foamea ta e un lup, urmă el. Şi eu am să te scap 
de o fiară sălbatică, aşa cum tu m-ai scăpat de alta. Ai 
fost destul de înțelept în această privință şi-ti 
mulțumesc pentru asta. Poţi să mai rabzi un ceas fără 
să mănânci? 

— Douăzeci şi patru, sire, răspunse Durward. Doar 
sunt un adevărat scoţian. 

— Să mi se mai ofere un regat, şi n-aş vrea să fiu 
pateul care să te înfrunte după un asemenea post 
spuse regele — dar acum nu-i vorba de masa ta, ci dea 
mea. Astăzi am să îngădui la masa mea, cu totul în 
particular, pe cardinalul Balue şi pe acest burgund - pe 
acest conte de Crevecoeur, şi cu un asemenea prilej s-ar 
RA să se gra ceva — diavolul îi vâră „coada 

atunci când duşmanii se întâlnesc în temeiul unui 
armistițiu. 

Se opri şi rămase tăcut, privind gânditor, posomorât. 
Văzând regele nu se grăbea să continue, Quentin 
îndrăzni în cele din urmă să întrebe ce avea de făcut în 
acea împrejurare. 

— Să stai de pază aproape de bufet cu arma 
încărcată - spuse Ludovic — şi dacă se va săvârşi vreo 
trădare, să-l ucizi pe trădător. 

— Trădare, sire?! În acest castel păzit?! exclamă 
Durward. 

— Crezi că e cu neputinţă? întrebă regele, fără a 
părea contrariat de sinceritatea lui; istoria noastră a 
arătat că trădarea se poate furişa printr-o gaură de 
sfredel. Trădarea înlăturată prin gărzi! Oh, bietul meu 
băiat! Quis custodiat ipsos custodes — cine poate înlătura 
trădarea urzită chiar de păzitori? 

— Onoarea lor de scoțieni, răspunse Durward aprins. 

— E adevărat, ai dreptate, răspunsul tău îmi place, 
spuse regele cu un aer satisfăcut; onoarea scoțiană a 
fost întotdeauna onoare, şi, ca atare, mă încred în ea. 
Dar trădarea... Căzând din nou în dispoziţia lui sumbră 
de mai înainte, începu să se plimbe prin galerie cu păşi 
inegali. Ea şade la mesele noastre, ea licăreşte în cupele 
noastre, ea poartă barba sfetnicilor noştri, zâmbetul 
curtenilor noştri, râsul smintit al măscăricilor noştri — 
şi, mai ales, stă ascunsă sub masca prietenoasă a unui 
duşman împăciuit. Ludovic de Orleans s-a încrezut în 
Jean de Burgundia - a fost ucis în Rue Barbette. Jean 
de Burgundia s-a încrezut în facțiunea de Orleans - a 
fost ucis pe Podul Montereau. 

N- am să mă île tei în nimeni, în nimeni. . Ascultă: am 

să fiu cu ochii în patru asupra acelui conte insolent, ei, 
ei, de asemeni şi asupra cardinalului pe a cărui fidelitate 
nu prea mă bizui. Când am să strig: Ecosse en avants5 
trage în Crèvecoeur, ucide-l pe loc. 

— E de datoria mea - spuse Quentin - dacă viața 
maiestăţii voastre va fi în primejdie. 

— Fireşte, nici nu înțeleg altfel, zise regele. Ce aş 
câştiga ucigând pe acest soldat insolent? Ei, să fie 
conetabilul Saint Paul atunci... El se opri, ca şi când 
şi-ar fi dat seama că vorbise prea mult, dar îndată urmă 
zâmbind:  Cumnatul nostru Jacques de Scoţia -— 
„Jacques al vostru, dragul meu Quentin, l-a înjunghiat 
pe Douglas în timpul unei vizite a acestuia la castelul 
său regal din Skirling. 

— Stirling - preciză Quentin - cu îngăduința 
maiestății voastre. Aceea a fost o faptă din care n-a ieşit 
nimic bun. 

— Stirling îi ziceți voi castelului? întrebă regele, 
trecând peste ultima partea celor spuse de Quentin. 
Bine, fie şi Stirling - numele n-are aface. De altfel, nu 
nutresc nici un gând rău împotriva acestor oameni — 
niciunul. Nu mi-ar fi de nici un folos. Ei însă, ar putea 
să nu aibă aceleaşi gânduri bune în ceea ce mă priveşte. 
Mă bizui pe archebuza ta! 

— Voi fi gata la semnal! spuse Quentin. Totuşi... 

— Şovăi! întregi regele. Vorbeşte deschis - ai toată 
libertatea. Oameni ca tine pot avea păreri foarte 
preţioase. 

— Voi îndrăzni doar să spun - răspunse Quentin - că 


35 Scoţia, înainte! (n. t.) 

de vreme ce maiestatea voastră are motive să se teamă 
de acel burgund, e de mirare cum de-l îngăduie în 
apropierea sa, şi asta în particular. 

— Oh, nu fii îngrijorat, mesir scutier, îl linişti regele. 
Unele primejdii, dacă sunt înfruntate, se risipesc. Şi 
dacă se vădeşte o teamă în fața lor, devin sigure, de 
neînlăturat. Când mă apropii cu îndrăzneală de un 
dulău ameninţător şi-l mângâi, pun rămăşag zece contra 
unu că am să-l îmbunez; dacă îi arăt că mă tem de el se 
repede la mine şi mă sfâşie. Am să-ți vorbesc deschis. 
Doresc nespus ca acest om să se întoarcă la războinicul 
lui stăpân fără vrăjmăşie împotriva mea. Voi înfrunta o 
primejdie. Nu m-am dat înapoi niciodată să-mi pun viața 
în joc pentru binele regatului meu. Urmează-mă! 

Ludovic îl conduse pe tânărul apărător al vieţii sale, 
pentru care părea să aibă o deosebită simpatie, prin uşa 
laterală pe care intrase el însuşi, spunând în timp ce i-o 
arătă: 

— Cel care vrea să ajungă cineva la curte trebuie să 
cunoască intrările secrete şi scările ascunse, ei, şi 
cursele şi trapele din palat, tot atât de bine ca şi intrările 
principale, uşile cu două canaturi şi portalurile. 

După ce străbătură mai multe unghere întortocheate 
şi mai multe coridoare, regele intră într-o mică încăpere 
boltită unde era pregătită pentru cină o masă cu trei 
tacâmuri. Mobila şi întregul aranjament al acestei 
încăperi erau de o simplitate aproape sărăcăcioasă. 
Bufetul, un fel de dulap mobil în care se aflau câteva 
tipsii de aur şi de argint, era singurul obiect care 
amintea foarte vag fastul regesc. În dosul acestui dulap, 
pe deplin ascuns de el, se afla un cotlon pe care Ludovic 
îl arătă lui Dae Durward. După ce se asigura 


ducându-se în diferite părți ale încăperii, că acesta nu 
putea fi văzut de nicăieri, îi dădu ultimul ordin: 

— Aminteşte-ti cuvintele: Ecosse en avant, îndată ce 
am să strig aceste cuvinte, răstoarnă dulapul: nu te 
îngriji de cupe şi pahare; asigură-te că ai țintit bine spre 
Crèvecoeur. Dacă dai greş, sări pe el cu pumnalul. 
Olivier şi cu mine ne vom ocupa de cardinal. 

După ce spuse aceste vorbe, fluieră tare şi-l chemă 
înăuntru pe Olivier, care servea ca prim-valet de cameră 
şi ca bărbier, îndeplinind de altfel toate serviciile legate 
îndeaproape de persoana regelui. El se ivi însoțit de doi 
bătrâni care erau singurii slujitori la masa regelui 
Ludovic. Îndată ce acesta se aşeză la masă fură 
introduşi vizitatorii. Deşi el însuşi nu putea fi văzut, 
Quentin era astfel 
aşezat, încât putea să fie 
martor la toate 
amănuntele întrevederii. 

Regele ură bun venit 
oaspeţilor săi, cu o 
cordialitate pe care 
Quentin putea foarte 
greu s-o împace cu 
instrucțiunile pe care le 
primise mai înainte şi cu 
scopul pentru care 
stătea ascuns după 
bufet gata să tragă cu 
arma sa ucigătoare. Nu 
numai că regele părea să 
nu se teamă absolut de nimic, dar mai mult chiar — 
cineva ar fi putut socoti că numai în aceşti vizitatori, 

cărora le făcuse înalta favoare de a-i primi la masa lui, 
se putea el încrede fără cea mai mică rezervă şi dorea 
să-i onoreze mai mult ea pe oricine.. Nimic nu putea fi 
mai demn şi în acelaşi timp mai curtenitor decât 
atitudinea lui. În timp ce totul dimprejur, chiar şi 
îmbrăcămintea regelui, erau departe de splendoarea pe 
care micii prinți ai regatului o desfăşurau la festivitățile 
lor, limbajul şi manierele regelui erau acelea ale unui 
suveran puternic în clipele sale cele mai binevoitoare, 
Quentin era ispitit să creadă fie că toată conversaţia lui 
de mai înainte cu Ludovic fusese un vis, sau că purtarea 
respectuoasă a cardinalului şi atitudinea deschisă, 
francă, neînfricată, a nobilului burgund risipiseră în 
întregime bănuielile regelui. 

Dar în timp ce oaspeţii, la invitaţia lui Ludovic, se 
aşezau la masă, maiestatea sa le aruncă o privire 
pătrunzătoare şi îndată după aceea se uită spre locul în 
care se afla Quentin. Acest lucru se petrecu într-o clipă 
— dar privirea regelui exprima atâta neîncredere şi ură 
împotriva oaspeților săi, şi o poruncă atât de categorică 
pentru Quentin de a veghea ager la postul lui şi de a fi 
prompt în îndeplinirea datoriei, încât era neîndoielnic că 
simțămintele lui Ludovic nu se schimbaseră de loc şi 
temerile lui nu se risipiseră. Tânărul era totuşi mai 
uimit ca oricând de vălul de sub care acest monarh era 
în stare să-şi ascundă schimbările firii sale 
neîncrezătoare. 

Părând că uitase în întregime limbajul pe care 
Crèvecoeur îl folosise împotriva lui, în fața curții, regele 
conversa cu el despre vremurile de altă dată, despre 
întâmplările din timpul exilului său în Burgundia, 
dale sani d despre toți nobilii DE care- i cunoscuse pe 

atunci, ca şi când aceste zile fuseseră cele mai fericite 
din viața lui, ca şi când ar fi păstrat fată de toți aceia 
care contribuiseră la îndulcirea exilului său cele mai 
afectuoase şi mai recunoscătoare simțăminte. 

— Ambasadorului altei naţiuni - spunea el — i-aş fi 
luat ochii cu mai multă pompă cu prilejul acestei 
întâlniri, dar în fata unui vechi prieten, care a stat 
adesea la masa mea în castelul din Genappe36 vreau să 
mă arăt eu însumi, să mă arăt aşa cum îmi place mai 
mult mie, bătrânului Ludovic de Valois, să trăiesc tot 
atât de simplu, de necomplicat, ca orice badauds” 
parizian. Am poruncit însă, să se pregătească pentru 
domnia ta o masă ceva mai bună decât de obicei, mesir 
conte, pentru că ştim proverbul burgund, al domniei 
voastre: Mieux vault bon repas que bel habit’! şi de aceea 
am cerut să se pregătească o masă mai îngrijită. Cât 
despre vin, domnia ta ştii prea bine că el este obiectul 
unei vechi rivalități între Franţa şi Burgundia, pe care 
noi o vom împăca de îndată: eu voi bea „bourgogne” în 
sănătatea domniei tale, şi domnia ta, mesir conte, îmi 
vei face cinstea să bei „champagne”. Hei, Olivier, 
umple-mi o cupă cu vin d'Auxerre; şi regele începu să 
fredoneze vesel un cântec bine cunoscut pe atunci: 

Auxerre est le boisson des rois.39 
Hei, hei mesir conte — urmă el — beau în sănătatea 


36 Pe când își avea reşedinţa în Burgundia, în timpul vieţii tatălui său, Genappe 
era locul de refugiu obișnuit al lui Ludovic. Aceasta perioadă e adesea evocată 
în povestirea noastră. 

37 Pierde-vară (în limba franceză). (n. t.) 

38 Mai mult prețuiește o masă bună decât o îmbrăcăminte frumoasă. (în limba 
franceză). (n. t.) 

39 Auxerre este elixirul regilor. (în limba franceză). (n. t.) 

nobilului duce al Burgundiei, bunul şi iubitul nostru 
văr. Olivier, umple cupa aceasta de aur cu vin de Reims 
şi dă-o contelui, punând un genunchi în pământ - 
domnia sa reprezintă pe iubitul nostru frate. Eminenţă, 
vom umple noi înşine cupa eminenţei voastre. 

— Aţi şi umplut-o, sire, aproape până peste margini, 
spuse cardinalul, cu mina linguşitoare a unui favorit 
față de un stăpân binevoitor. 

— Asta întrucât ştiu că eminenţa voastră poate s-o 
ridice cu o mână fermă, spuse Ludovic. Dar ce parte iei 
în marea controversă — Syllery ori Auxerre? Franţa sau 
Burgundia? 

— Voi fi neutru, sire — răspunse cardinalul — şi-mi voi 
umple cupa cu „auvernat”. 

— Neutralitatea e periculoasă, observă regele; dar, 
zărind o uşoară roşeaţă în obrajii cardinalului, lunecă pe 
nesimţite peste acest subiect şi adaugă: Preferi auvernat 
fiindcă acesta e un vin atât de nobil, încât nu suportă 
apa. Domnia ta, conte, nu goleşti cupa? Sper că n-ai să 
găseşti pe fund nici o amărăciune națională. 

— Aş vrea, sire — replică de Crèvecoeur - ca toate 
neînțelegerile naționale să se poată termina tot atât de 
plăcut ca şi rivalitatea dintre podgoriile noastre. 

— Cu timpul, conte - răspunse regele — cu timpul; nu 
mai mult decât va trebui să bei această cupă de 
şampanie. Şi acum că ai băut-o, fă-mi plăcerea, pune 
cupa în sân şi păstreaz-o ca o chezăşie a prețuirii 
noastre. Aşa ceva nu dăruiesc oricui. Ea a aparținut 
odinioară lui Henric al V-lea al Angliei, spaima Franţei, 
şi a căzut în stăpânirea mea când am cucerit Rouen, şi 
acei insulari au fost izgoniți din Normandia de armatele 
unite ale Franţei si ale pci Nu Date fi dăruită 

mai bine decât unui nobil şi viteaz burgund, care ştie, 
fără îndoială, că de înțelegerea dintre aceste două 
națiuni depinde menţinerea libertăţii continentului 
împotriva jugului englez. 

Contele răspunse ceva în acelaşi ton şi Ludovic dădu 
curs liber veseliei satirice care uneori însenina umbrele 
mai întunecate ale firii sale. Conducând de fapt 
conversaţia, remarcile sale totdeauna tăioase, caustice şi 
adesea cu adevărat spirituale, erau rareori bine 
intenționate, iar anecdotele cu care le ilustra erau mai 
curând hazlii decât subtile; însă, nici un cuvânt, nici o 
silabă, nici o interjecţie nu trădau starea de spirit a unui 
om care, temându-se că ar putea fi asasinat, ascunsese 
în încăpere un soldat înarmat, cu archebuza încărcată, 
pentru a împiedica sau a preîntâmpina un atac asupra 
persoanei sale. 

Contele de Crèvecoeur se asocie sincer voioşiei 
regelui, iar mierosul om al bisericii râdea la fiecare 
glumă şi parafraza orice anecdotă fără a se ruşina câtuşi 
de puţin de expresiile care îl făceau pe tânărul şi 
novicele scoțian să roşească chiar şi în ascunzişul lui. 
După aproape o oră şi jumătate se strânse masa, iar 
regele, luându-şi curtenitor rămas bun de la oaspeţii săi, 
le dădu să înțeleagă că dorea să rămână singur. 

De îndată ce se retraseră toți, chiar şi Olivier, el îl 
chemă pe Quentin din cotlonul lui, dar cu o voce atât de 
slabă, încât tânărul abia putea crede că era aceeaşi care 
abia cu câteva clipe mai înainte dăduse atâta vioiciune 
şi savoare conversațţiei. Când se apropie, observă o 
schimbare asemănătoare şi în fizionomia lui. Sclipirea 
voioşiei prefăcute se stinsese în ochii regelui, zâmbetul 
se ştersese de pe ma lui, şi el Sprie toată oboseala 


unui mare actor după ce a sfârşit interpretarea 
istovitoare a unui rol preferat, în care, atâta timp cât a 
fost pe scenă, a desfăşurat cea mai mare energie. 

— Serviciul tău nu s-a terminat încă, îi spuse el lui 
Quentin. Stai jos o clipă şi prinde puteri - masa aceasta 
îți oferă mijloacele necesare. După aceea am să-ti spun 
ce mai ai de făcut - acum nu e momentul, fiindcă 
sătulul nu se prea poate înţelege cu flămândul. 

El se lăsă pe spate în jilț, îşi acoperi ochii cu mâna şi 
rămase tăcut. 

E zeul Amor orb, cum pictorii-l prezintă? 
Sau ochii amăgiţi îi sunt de ochelarii 

Pe care i-l tot pun părinții şi tutorii 

Ca el atât să vază: pământuri şi conacuri, 
Podoabe, giuvaeruri, şi bogății de zestre, 
Ce-s astăzi prețuite de zece ori cât face? 
Aceasta mi se pare că este întrebarea. 
WILKINS: 

NEFERICIREA UNEI CASNICII SILITE 


udovic al XI-lea al Franţei, cu toate că era 
If Sverana cel mai îndrăgostit şi cel mai gelos 
de puterea sa, din Europa, se mulțumea doar 
cu plăcerile ei reale. Deşi el ştia perfect, şi exact pentru 
fiecare împrejurare, ceea ce se cuvenea rangului său, 
îndeobşte era ciudat de nepăsător față de etichetă. 
Familiaritatea cu care îşi invita supuşii la masa lui, 
ba chiar se aşeza la a lor, l-ar fi făcut foarte popular pe 
un prinț cu însuşiri morale mai înalte; dar chiar aşa 
cum era, simplitatea manierelor sale îi răscumpăra în 
bună parte viciile în ochii acelei clase a supuşilor săi 
care nu era în mod: deosebit expusă Dantis şi 

temerilor sale. Le tiers etat, adică oamenii din Franţa, 
care s-au ridicat la o stare foarte prosperă şi importantă 
sub domnia acestui prinț abil, îl respecta, dar nu-l 
iubea; bizuindu-se pe sprijinul ei, Ludovic a fost în stare 
să lupte victorios împotriva urii nobililor, care 
pretindeau că el umbreşte onoarea coroanei franceze, iar 
lor le întunecă măreţele privilegii prin această neglijare a 
etichetei, care îi încânta pe burghezi şi pe oamenii de 
rând. 

Cu o răbdare pe care mulți dintre ceilalți prinți ar fi 
socotit-o ca înjositoare, şi nu fără a se amuza, monarhul 
Franței aşteptă până ce soldatul său de gardă îşi potoli 
foamea sa aprigă, tinerească. Fireşte, Quentin avea prea 
mult bun simț şi inteligență pentru a nu pune răbdarea 
regelui la o prea lungă şi plictisitoare încercare. 
Într-adevăr, el voi de mai multe ori să-şi întrerupă 
ospățul mai înainte ca Ludovic să i-o îngăduie. 

— Văd în ochii tăi — îi spuse acesta cu blândeţe - că 
dârzenia nu ţi-a prea scăzut. Cu ajutorul lui Dumnezeu 
şi al sfântului Denis, înainte! Hai din nou la datorie! S-o 
ştii de la mine că nici masa, nici liturghia (şi el se 
închină) n-au oprit niciodată de la treabă pe un bun 
creştin. Bea o cupă de vin, dar nu te încrede în butelie — 
acesta e un viciu al compatrioţilor tăi, ca şi al englezilor, 
care, lăsând la o parte slăbiciunea aceasta, sunt cei mai 
buni soldaţi care au îmbrăcat vreodată o armură. Şi 
acum  spală-te repede, nu-ţi uita rugăciunea şi 
urmează-mă. 

Quentin făcu ce i se spusese şi, călăuzit pe un drum 
tot atât de întortocheat ca şi la sosire, îl urmă pe 
Ludovic în galeria Roland. 

— Ţine minte — îi spuse ionale cu un er . Þoruneikar = 

tu n-ai părăsit nici o clipă acest post - aşa să răspunzi 
unchiului şi camarazilor tăi. lată, pentru a nu uita ceea 
ce ţi-am spus, îți dăruiesc acest lanţ de aur — şi-i aruncă 
pe braţ un colier de mare preţ. Dacă nu-mi place să mă 
împăunez eu însumi, cei în care îmi pun încrederea au 
oricând la îndemână mijloacele pentru a se împodobi 
după cum le place. Dar când asemenea lanțuri nu 
împiedică limba de a vorbi mai mult decât trebuie, 
prietenul meu l'Hermite are o amuletă pentru gât care 
nu dă greş niciodată. Şi acum, fii cu ochii în patru. 
Nimeni, în afară de Olivier şi de mine, nu are voie să 
intre aici astă-seară; anumite doamne vor intra, însă fie 
pe la un capăt al galeriei, fie pe la celălalt, fie prin 
amândouă. Dacă te vor întreba ceva, răspunde, dar, 
întrucât eşti în post, răspunsul tău să fie scurt. Tu nu 
trebuie să te întrebi nimic şi nici să te angajezi în vreo 
conversație prelungită. Dar să asculți ceea ce vorbesc. 
Urechile ca şi mâinile tale sunt ale mele - te-am 
cumpărat trup şi suflet. Aşadar, dacă auzi ceva din 
vorbele lor, le ţii minte până mi le aduci la cunoştinţă, 
după care uiţi totul. Dar, cred că cel mai bun lucru ar fi 
ca tu să treci drept un recrut scoţian, care a venit de-a 
dreptul din munţii lui şi n-a învăţat încă prea creştina 
noastră limbă. Asta-i cel mai hun lucru. Astfel, dacă îți 
vor adresa vreun cuvânt, nu le răspunde - în felul 
acesta n-ai să fii pus în încurcătură şi ele vor vorbi fără 
să le pese de prezenţa ta. Înţelegi? Rămâi cu bine. Fii 
destoinic şi vei avea în mine un prieten. 

Îndată după ce rosti aceste cuvinte, Ludovic se făcu 
nevăzut după tapițerie, lăsându-l pe Quentin să cugete 
asupra celor văzute şi auzite. Tânărul se afla într-una 
din ale i Ag Mg ae în care era mai aL, să prio aa 

înainte decât înapoi, întrucât gândul că fusese pus, ca 
pândarul dintr-un tufiş care urmăreşte ivirea cerbului, 
să ia viața nobilului conte de Crèvecoeur, nu avea în el 
nimic vrednic de cinste. Era foarte adevărat că măsurile 
regelui păreau în acea situație luate doar din spirit de 
prevedere şi de apărare, dar putea el, oare să ştie că nu i 
se va porunci curând o acțiune ofensivă de acelaşi fel? 
Acest lucru ar fi dus la o criză neplăcută, întrucât era 
limpede, dat fiind caracterul stăpânului său, că un refuz 
ar fi însemnat pieirea, pe câtă vreme onoarea îi spunea 
că supunerea însemna ruşine. El căuta să nu se mai 
gândească la aceste lucruri,  consolându-se cu 
înțelepciune, aşa cum fac de obicei tinerii, atunci când, 
amintindu-şi fără voia lor de primejdiile ce-i pândesc, îşi 
zic că vor avea destul timp să chibzuiască ce e de făcut 
atunci când va fi cazul şi că pentru fiecare zi sunt de 
ajuns relele ei. 

Quentin se lăsă cucerit de aceste cugetări liniştitoare 
cu atât mai uşor cu cât ultimele ordine ale regelui îi 
dădeau un subiect mai plăcut de reflecţie decât propria 
lui situație. Doamna cu lăuta era fără îndoială una 
dintre cele asupra cărora trebuia să-şi îndrepte intenţia, 
şi el îşi îngădui în sine să se supună acelei părți din 
ordinul regelui, şi să asculte cu grijă fiecare cuvânt care 
i-ar picura de pe buze, ca să poată afla dacă vraja 
vorbelor ei e deopotrivă cu aceea a muzicii. Dar cu tot 
atâta sinceritate îşi jură lui însuşi că nu va destăinui 
regelui niciuna din vorbele care n-ar opune-o pe 
frumoasa vorbitoare într-o lumină favorabilă. 

Acum nu mai existau temeri că va ațipi din nou în 
post. Fiece adiere care, străbătând prin storul deschis, 
flutura vechea Grapeic, foşnea ca apapa frumoasei 

făpturi pe care o aştepta. Pe scurt, tânărul simțea toată 
acea ciudată nelinişte şi înfrigurare a aşteptării care 
însoţeşte întotdeauna dragostea şi uneori are o parte 
foarte însemnată în înfiriparea ei. 

În sfârşit o uşă scârțâi şi gemu (căci în secolul al 
XV-lea uşile, chiar ale palatelor, nu se deschideau în 
linişte, ca ale noastre) dar, vai! nu era de la acel capăt al 
galeriei, din care se auziseră sunetele lăutei. Uşa se 
deschise totuşi şi în galerie intră o făptură femeiască, 
urmată de alte două, cărora le făcu semn să rămână pe 
loc, în timp ce ea însăşi păşi înainte. Datorită mersului 
său greoi şi inegal care se zărea deosebit de neplăcut în 
timp ce ea străbătea lunga galerie, Quentin o recunoscu 
deîndată pe prințesa Jeanne şi, cu respectul cuvenit 
rangului acesteia, luă poziția de veghe tăcută şi-i dădu 
onorul aplecându-şi archebuza, în timp ce ea trecea pe 
lângă el. Prinţesa răspunse curtoaziei tânărului 
înclinând grațios capul și el avu prilejul s-o vadă mai 
bine decât dimineața. 

Prea puţine trăsături ale acestei nefericite ființe 
puteau să răscumpere neajunsurile făpturii şi ale 
mersului său. Chipul ei nu avea, într-adevăr, nimic 
neplăcut în sine, deşi era lipsit de frumuseţe, iar în ochii 
săi mari, albaştri, pironiți în pământ, se citea o expresie 
blândă de resemnare mâhnită. Nu numai că era foarte 
palidă, dar pielea ei avea acea nuanţă gălbuie care 
însoţeşte de obicei o sănătate şubredă, şi cu toate că 
avea dinţii albi şi regulați, buzele ei erau subțiri şi albe. 
Prințesa avea o bogăţie de păr blond, atât de deschis, 
încât bătea într-o nuanță aproape albăstrie. 
Camerista ei, care fără îndoială, socotea bogăţia părului 
stăpânei sale ca o fiii ise le; nu prea îşi dăduse 

osteneala să-i scoată frumusețea în relief, buclându-l 
împrejurul feții ei palide, căreia îi dădea o expresie 
aproape cadaverică, nepământească. Pentru a înrăutătți 
lucrurile şi mai mult, ea îşi alesese o rochie lungă de 
mătase de un verde deschis, care îi imprima în totul O 
înfăţişare fantomatică, Alei 

În timp ce Quentin urmărea această ciudată apariţie 
cu ochi în care curiozitatea se îmbina cu compătimirea, 
fiecare privire şi mişcare a prințesei părând să solicite 
simțământul cel din urmă, două doamne intrară prin 
celălalt capăt al galeriei. Una dintre acestea era tânăra 
care din porunca lui Ludovic îl servise cu prune, în timp 
ce Quentin se înfrupta din neuitatul său ospăț la 
Fleur-de-Lys.  Învestită acum cu toată misterioasa 
demnitate a nimfei, vălului şi lăutei, şi recunoscută pe 
lângă aceasta (cel puţin aşa credea Quentin) ca nobila 
moştenitoare a unui prosper comitat, frumuseţea ei făcu 
asupra tânărului o impresie înzecit mai mare decât 
aceea pe care i-o făcuse atunci când o socotea fiica unui 
biet hangiu, servind pe un bogat şi capricios burghez 
bătrân. Tânărul se gândea acum cu mirare ce vrajă 
putuse să-i ascundă adevăratul ei rang. Totuşi, 
veşmântul ei era tot atât de simplu ca şi înainte, fiind 
îmbrăcată în doliu şi neavând nici o podoabă. 

Singura găteală a capului era numai un văl de crep, 
dat cu totul pe spate ca să-i lase fața descoperită, şi 
numai datorită faptului că tânărul cunoştea acum 
adevărata ei poziţie, putu să vadă în făptura ei frumoasă 
o nouă eleganţă, în mersul ei o nouă demnitate care mai 
înainte rămăsese neobservată, în trăsăturile regulate, în 
fizionomia ei strălucitoare, în ochii sclipitori, un aer de 
nobleță conştientă care îi sporea farmecul. 

Chiar dacă ar fi ştiut că-l aşteaptă moartea, Quentin 
nu s-ar fi putut stăpâni să nu prezinte acestei frumuseți 
şi însoțitoarei sale acelaşi omagiu pe care îl arătase față 
de rangul regal al prințesei. Ele îi primiră omagiul ca 
nişte ființe obişnuite cu respectul inferiorilor, şi-i 
răspunseră cu curtoazie; dar lui i se păru - poate că 
aceasta era o închipuire tinerească - că tânăra doamnă 
se îmbujorase puţin, că lăsase ochii în pământ şi păruse 
stânjenită, deşi aproape imperceptibil, în timp ce 
răspunsese la onorul său martial. Acest lucru trebuie să 
se fi întâmplat din pricină că-şi amintise de îndrăzneţul 
străin, din turnulețul vecin de la Fleur-de-Lys; această 
stânjenire exprima ea care nemulțumirea? Quentin nu 
putea să-şi răspundă la întrebare. 

Însoţitoarea tinerei prințese, îmbrăcată ca şi aceasta, 
simplu, în mare doliu, era la vârsta când femeile țin mai 
mult ca oricând la reputaţia unei frumuseți care a 
început de mult să apună. Totuşi îi rămăsese încă destul 
pentru a dovedi ce trebuise să însemne cândva puterea 
farmecelor ei şi, la amintirea triumfurilor de altă dată, 
era vădit, din felul său de a fi, că nu renunţțase la 
pretenţiile unor cuceriri viitoare. Era înaltă şi grațioasă, 
deşi oarecum trufaşă la înfăţişare, şi răspunse la salutul 
lui Quentin cu un zâmbet suav de condescendenţă, 
şoptind îndată ceva la urechea companioanei sale, care 
se întoarse spre soldat ca pentru a verifica o remarcă a 
doamnei vârstnice, dar răspunzându-i fără a ridica 
totuşi privirile. Quentin nu putu să se împiedice de a 
presupune că remarca atrăsese atenţia tinerei doamne 
asupra frumoasei lui ţinute şi el fu încântat — cine ştie 
de ce — că aceasta nu se uitase la el spre a verifica cu 
ochii ei Dale varul oa observații. Pesemne, el se a an 

că şi începuse să se înfiripe între ei o legătură tainică, 
dând însemnătate celui mai mic amănunt. 

Aceste reflecţii fură de scurtă durată, fiindcă el îşi 
îndreptă numaidecât atenţia asupra întâlnirii prințesei 
Jeanne cu cele două doamne străine. Prinţesa se oprise 
în loc de îndată ce le văzuse intrând şi le aşteptase, 
dându-şi seama poate că mersul ei o dezavantaja şi 
părând oarecum stingherită în timp ce primea şi 
răspundea la reverențele celor două doamne; străina cea 
vârstnică, necunoscând rangul persoanei căreia i se 
adresa, era împinsă s-o întâmpine în aşa fel ca şi când 
ea ar fi onorat pe acea persoană mai mult decât era 
onorată de întâlnirea cu ea. 

— Sunt încântată, madame - rosti ea cu un zâmbet 
care voia să exprime condescendenţă şi totodată 
încurajare — că ni se îngăduie în sfârşit să ne bucurăm 
de societatea unei persoane de sexul nostru, atât de 
respectabilă precum păreți. Trebuie să mărturisesc că 
nepoata mea şi cu mine avem prea puţin de mulțumit 
ospitalităţii regelui Ludovic. Nu, nepoată dragă, nu mă 
trage de mânecă. Sunt sigură că văd în privirile acestei 
tinere doamne simpatie pentru situaţia în care ne aflăm. 
De la sosirea noastră aici, madame, am fost tratate pur 
şi simplu aproape ca nişte prizoniere; după ce ni s-au 
făcut mii de îndemnuri pentru a ne încredința soarta şi 
persoanele noastre protecţiei Franței, prea creştinul rege 
nu ne-a pus la dispoziţie ca reşedinţă, la început, decât 
un han de rând şi acum un ungher din acest castel 
mâncat de molii, din care nu ne este îngăduit să ieşim 
decât după apusul soarelui, de parcă am fi lilieci sau 
bufnițe, a căror ivire în plină lumină a zilei e privită ca o 
EAR rea. 

— Îmi pare rău - spuse prințesa, stânjenită de 
întorsătura jenantă pe care o luase conversaţia - că 
n-am fost în măsură până acum să vă oferim 
ospitalitatea care vi se cuvine. Nepoata dumneavoastră, 
sper, e mai mulțumită, nu? 

— Foarte mulțumită, mult mai mult decât pot 
exprima, răspunse tânăra contesă. Am căutat numai 
siguranţa, dar am găsit singurătatea, şi chiar mai mult: 
claustrarea. [Izolarea vechii noastre locuințe şi 
singurătatea încă şi mai mare a aceleia care ne-a fost 
destinată acum, sporesc în ochii mei favoarea pe care 
regele a binevoit să ne-o acorde, nouă, unor nefericite 
refugiate. 

— Taci, nepoată fără minte, o opri doamna cea 
vârstnică. Acum când în sfârşit putem să vorbim cu o 
persoană de sexul nostru, să spunem lucrurilor pe 
nume după cum ne porunceşte conştiinţa. Între noi — 
pentru că acest tânăr şi chipeş soldat stă aici numai ca 
o statuie neînsuflețită, de vreme ce se pare că nu posedă 
uzul membrelor sale, şi mi se pare că nici al limbii, cel 
puţin într-un grai civilizat - zic: întrucât nu ne poate 
auzi nimeni în afară de această doamnă, trebuie să 
mărturisesc că n-am regretat niciodată ceva mai mult 
decât călătoria noastră în Franța. Mă aşteptam la o 
primire măreaţă, la turnire, carusele, pompe şi festivități 
şi în locul tuturor acestora am găsit izolarea şi 
obscuritatea. Cea mai bună societate pe care ne-a 
procurat-o regele a fost aceea a unui boemian nomad, 
prin mijlocirea căruia ne-a îndrumat să luăm legătură 
cu prietenii noştri din Flandra. Poate că - urmă doamna 
- planul său politic e să ne ţină închise aici până la 
sfârşitul zilelor, bilei ca apoi, după stingerea vechii 

case de Croye, să poată pune mâna pe domeniile 
noastre. Ducele de Burgundia n-a fost atât de crud; el a 
propus nepoatei mele un soț; rău, e drept, dar un sot. 

— Cred că vălul e preferabil unui soț rău, spuse 
prințesa, găsind cu greutate prilejul de a plasa un 
cuvânt în conversație. 

— Ar trebui măcar să doreşti a avea posibilitatea 
alegerii, madame, replică  vorbăreața doamnă. 
Dumnezeu ştie că eu mă zbucium în interesul nepoatei 
mele; cât despre mine, am renunțat demult la orice gând 
de a-mi schimba condiția în care mă aflu. Văd că 
zâmbiţi, dar pe mântuirea sufletului meu că acesta e 
adevărul. Asta nu-i nici o scuză pentru rege, a cărui 
conduită, ca şi fizicul său, au mai multă asemănare cu 
bătrânul Michaud, zaraful din Gand, decât cu un urmaş 
al lui Carol cel Mare. 

— Opriţi-vă! rosti prințesa, cu oarecare asprime în 
glas. Amintiți-vă că vorbiti de tatăl meu. 

— De tatăl dumneavoastră?! exclamă doamna 
burgundă, uimită. 

— De tatăl meu, repetă prinţesa cu demnitate. Eu 
sunt Jeanne de Franța, dar să nu vă temeți, madame, 
continuă ea, cu blândeţțea care îi era firească. 
Dumneavoastră n-aţi intenționat să-mi aduceţi o ofensă 
şi eu n-am luat-o ca atare. Vă rog să dispuneţi de 
influența mea pentru a face mai suportabil exilul 
dumneavoastră şi al acestei tinere şi atrăgătoare 
persoane. Vai! nu am multă trecere, dar vă ofer cu toată 
dragostea ajutorul meu. 

Adâncă şi foarte respectuoasă fu reverența cu care 
contesa Hameline de Croye — acesta era numele doamnei 
în vârstă = primi ma toaren ofertă a printes Ea 


. 


SIS 


DET WA JA 
E De 


frecventase îndelung curțile şi cunoştea foarte bine 
manierele care se deprind acolo; observa cu rigurozitate 
regula stabilită printre curtenii tuturor secolelor, care, 
orice ar spune între ei în mod obişnuit despre viciile şi 
nebuniile stăpânilor lor, despre nedreptățile şi dizgraţiile 
acestora, niciodată n-ar profera asemenea învinuiri în 
prezența suveranilor ori a membrilor familiilor acestora. 

Doamna era, deci, foarte tulburată de greşeala pe 
care o făcuse, vorbind atât de nesăbuit în prezenţa fiicei 
lui Ludovic. Ea ar fi obosit tot exprimându-şi regretul şi 
cerându-şi iertare, dacă n-ar fi fost întreruptă şi liniştită 
de prințesă, care îi ceru cu tonul cel mai blând, care 
totuşi, din partea unei prințese regale echivala cu un 
ordin, de a nu mai rosti un cuvânt — nici de scuză, nici 
de explicații. 

Prinţesa Jeanne se aşeză în jilt cu o demnitate care o 
prindea foarte bine şi invită pe cele două străine să stea 
jos, în stângă şi în dreapta ei, invitaţie la care tânăra se 
supuse cu o firească şi respectuoasă sfială, iar doamna 
cea vârstnică afectând o umilință şi un profund respect, 
vădit calculate. 

Ele începură să converseze, dar atât de încet, încât 
santinela nu putu să le audă vorbele, remarcând doar că 
prințesa părea să acorde foarte mult interes doamnei 
celei mai tinere şi mai atrăgătoare şi că mătuşa ei, 
contesa Hameline, cu toate că vorbea mult mai mult, 
atrăgea mai puţin atenţia prințesei prin avalanşa ei de 
cuvinte şi de complimente decât făcea ruda sa prin 
scurtele şi modestele răspunsuri la întrebările care i se 
adresau. 

Conversaţia doamnelor dura abia de un sfert de oră, 
când p de la ochi inferior al pa ce se deschise şi 

intră un bărbat înfăşurat într-o mantie. Amintindu-şi de 
ordinul regelui şi hotărât să nu fie surprins a doua oară 
cu vreo greşeală, Quentin înainta imediat spre cel care 
intrase şi, oprindu-se între acesta şi doamne, îi ceru să 
se retragă de îndată. 

— Din ordinul cui? întrebă străinul cu un ton de 
uimire disprețuitoare. 

— Din acela al regelui — răspunse Quentin cu tărie — 
pe care eu sunt pus aici să-l fac respectat cu forța. 

— Nu împotriva lui Ludovic de Orleans, rosti ducele, 
lăsându-şi mantia să-i cadă de pe umeri. 

Tânărul şovăi o clipă: cum să execute ordinele 
împotriva celui dintâi prinţ de sânge, care după cum se 
vorbea, trebuia să se înrudească în curând prin 
căsătorie cu familia regală?! 

— Alteța voastră - spuse el - e o prea augustă 
persoană pentru ca o plăcere a sa să poată fi 
împiedicată de mine. Nădăjduiesc că alteța voastră va 
depune mărturie că mi-am făcut datorita în post atât cât 
mi-a fost îngăduit. 

— N-ai grijă, nu vei fi osândit, tinere soldat, răspunse 
Orleans; şi păşind înainte, se apropie şi-şi prezentă 
omagiile prințesei cu acel aer forțat care marca 
întotdeauna curtoazia sa atunci când i se adresa 
acesteia. 

Cinase cu Dunois, şi aflând de societatea adunată în 
galeria Roland, îndrăznise să-şi permită de a i se 
alătura. 

Roşeaţa care se ridică în obrajii palizi ai nefericitei 
Jeanne şi care pentru o clipă răspândi o sclipire de 
frumusețe peste trăsăturile ei, dovedea că această sosire 
a lui era departe de a-i fi indiferentă. Ea se grăbi să-l 

prezinte celor două doamne de Croye, care îl 
întâmpinară cu reverența cuvenită înaltului său rang; 
arătând spre un jilț, prinţesa îl invită să ia parte la 
conversaţia lor. 

Ducele nu-şi îngădui libertatea de a sta jos într-o 
asemenea societate; totuşi, luând o pernă de pe unui din 
jilțuri, o puse la picioarele tinerei şi frumoasei contese 
de Croye şi se aşeză pe ea în aşa fel, încât, fără a părea 
că o neglijează pe prințesă, să poată acorda cea mai 
mare parte a atenţiei drăgălaşei sale vecine. 

La început păru că acest aranjament mai curând îi 
plăcu decât o ofensă pe prințesă. Ea încuraja galanteria 
ducelui față de tânăra străină, părând că o priveşte ca 
un compliment adresat ei însăşi. Dar ducele de Orleans, 
deşi obişnuit să-şi supună mintea asprului jug al 
unchiului său, când acesta era de față, avea îndeajuns 
din ceea ce e firesc unui prinţ care să-l determine a-şi 
satisface propriile porniri de îndată ce lipsea această 
constrângere; şi cum înaltul său rang îi dădea dreptul să 
treacă peste eticheta obişnuită şi să meargă până la 
familiaritate, omagiile pe care le adresă frumuseții 
contesei Isabelle deveniră atât de stăruitoare şi se 
revărsară atât de nestăvilit, poate din pricină că băuse 
ceva mai mult vin ca de obicei — fiindcă Dunois nu era 
un inamic al cultului lui Bachus - încât până la urmă 
păru că se aprinsese de tot şi că uitase de-a binelea 
prezenta prinţesei. 

Tonul lui de galanterie nu era agreabil decât uneia 
din doamnele de față — contesa Hameline. Ea anticipa de 
pe acum onoarea unei înrudiri cu cel dintâi prinţ de 
sânge regal: naşterea, frumusețea şi domeniile întinse 
ale d poate. sale cana să facă realizabil acest vis 

ambițios, chiar în ochii unor oameni mai puțin 
îndrăzneți în proiectele lor, deşi vederile lui Ludovic al 
XI-lea fuseseră lăsate în afara calculului probabilităților. 
Tânăra contesă asculta galanteriile ducelui cu nelinişte 
şi jenă, întorcându-şi când şi când privirile rugătoare 
spre prințesă, parcă cerându-i să-i vină în ajutor. Dar 
simțămintele rănite şi timiditatea Jeannei de Franţa o 
făceau incapabilă de orice efort spre a îndrepta 
conversaţia pe un făgaş mai general, aşa încât, cu 
excepția câtorva vorbe de complezenţță ale doamnei 
Hameline, aceasta era întreținută aproape numai de 
duce, deşi pe socoteala tinerei contese de Croye, a cărei 
frumusețe alcătuia subiectul nesecatei sale elocvente. 

Nu trebuie să se uite că era de față şi o a patra 
persoană, arcaşul de gardă neluat de nimeni în seamă, 
care-şi vedea frumoasele visuri topindu-se ca ceara la 
soare, pe măsură ce ducele stăruia în călduroasa şi 
pasionata sa vorbărie. În sfârşit, contesa Isabelle de 
Croye făcu un efort hotărât pentru a curma situația care 
devenise intolerabil de neplăcută pentru ea, îndeosebi 
din pricina suferinţei pe care comportarea ducelui părea 
să o pricinuiască prinţesei. 

Adresându-se acesteia, ea îi spuse cu un ton modest, 
dar cu oarecare tărie, că cea dintâi favoare pe care voia 
s-o ceară protecției promise de ea era ca „alteța sa să 
încerce a-l convinge pe ducele de Orleans că doamnele 
burgunde, deşi mai prejos acelora din Franţa ca spirit şi 
maniere, nu erau totuşi atât de mărginite pentru a nu 
prețui şi alte conversații decât acelea care constau din 
complimentele extravagante”. 

— Îmi pare rău, madame - spuse ducele, 
EBU n pinaricl opus printane - că stigmatizați 

astfel, într-o singură sentință, frumusețea doamnelor 
din Burgundia şi sinceritatea cavalerilor din Franţa. 
Dacă noi suntem grăbiţi şi extravaganți în exprimarea 
admiraţiei noastre, acest lucru se întâmplă pentru că 
noi iubim aşa cum luptăm, fără a îngădui ca socoteli 
seci să pătrundă în inimile noastre şi ne predăm 
frumuseții tot atât de repede, precum îi înfrângem pe 
viteji. 

— Frumusețea  compatrioatelor noastre - spuse 
tânăra contesă cu mai mult reproş decât îşi permisese 
până atunci fată de augustul său admirator - este pe 
atât de nepotrivită să revendice asemenea triumfuri, pe 
cât este incapabilă a se lăsa înfrântă vitejia bărbaților 
din Burgundia. 

— Respect patriotismul dumneavoastră, contesă — 
replică ducele — şi n-am să contest ultima parte a celor 
spuse de dumneavoastră, până ce un cavaler burgund 
n-o va susține cu lancea în mână. Cât despre 
nedreptatea pe care dumneavoastră o faceţi farmecelor 
produse de țara dumneavoastră, acest lucru îl contest 
împotriva dumneavoastră chiar prin dumneavoastră. 
Priviţi — spuse el arătând spre o oglindă mare, dăruită de 
Republica Venețiană, pe atunci un obiect nespus de rar 
şi de mare valoare - spuneți-mi, în timp ce priviți, ce 
inimă poate rezista farmecelor pe care le reflectă această 
oglindă? 

Neputând să suporte mai departe neglijarea din 
partea logodnicului său, prințesa se lăsă pe spate în jilţ, 
cu un suspin care îl readuse de îndată pe duce din ţara 
visărilor, şi o făcu pe contesa Hameline să întrebe dacă 
alteța sa se simțea rău. 

—M- -a săgetat O duire de ap — spuse prințesa 

încercând să zâmbească - dar acum mă simt bine. 

Paloarea ei crescândă îi dezmințea cuvintele, ceea ce 
o determină pe contesa Hameline să ceară ajutor tocmai 
în clipa când prințesa era pe punctul de a leşina. 

Muşcându-şi buzele şi blestemând nebunia care-l 
făcuse să nu-şi țină limba, ducele alergă să cheme pe 
doamnele de onoare ale prințesei care se aflau într-o 
cameră alăturată; în timp ce acestea veniră repede şi 
începură să aplice remediile obişnuite în asemenea 
cazuri, el nu putu să nu-i dea ajutorul său, ca un 
cavaler şi gentilom, pentru a o sprijini şi a o face să-şi 
revină în simțiri. Vocea lui, acum aproape tandră, de 
milă şi din pricina remuşcărilor, fu leacul cel mai bun 
pentru a o face să se trezească din leşin. Tocmai în clipa 
când prințesa îşi veni în fire, regele intră în galerie. 

Profesor în politică, el este 
Atât de priceput că ar putea 
Chiar diavolului încercat în rele 
O lecţie de vicleşug să-i dea. 
VECHI CÂNTEC 


ând Ludovic intră în galerie, încruntă 

sprâncenele în felul lui propriu pe care l-am 

descris şi aruncă de jur împrejur pe sub 
streaşina lor întunecată o privire pătrunzătoare. Ochii 
lui, după cum povestea Quentin mai târziu, deveniră 
atât de vii şi de străpungători, încât semănau cu aceia ai 
unei vipere care se ridică deodată privind din buruienile 
în care stătuse încolăcită. 

Când această privire aprinsă, fulgerătoare a regelui 
constată pricina rumoarei din galerie, el se adresă în 
primul rând ducelui de Orleans. 

— Domnia ta, aici, dragul meu văr? Şi întorcându-se 
spre Quentin îl întrebă cu asprime: Ce ordin ţi-am dat? 

— lertați-l pe tânăr, sire, spuse ducele. Nu şi-a călcat 
indatoririle. Am intrat aici fiind i eat, că Prințesă se 

afla în galerie. 

— Şi-ți declar că nimic nu te poate împiedica să vii 
aici pentru a-i prezenta omagii, spuse regele, a cărui 
ipocrizie detestabilă îl arăta stăruitor pe duce ca luând 
parte la o pasiune care nu exista decât din partea 
nefericitei sale fiice. Aşa îmi corupi domnia ta soldații 
din gardă, tinere? Dar ce nu i se iartă unui cavaler care 
nu trăieşte decât pentru dragoste! 

Ducele de Orléans înălță capul ca şi când ar fi fost 
gata să răspundă într-un fel oarecare pentru a rectifica 
opinia pe care o exprimase regele, dar respectul 
instinctiv, pentru a nu spune teama față de Ludovic, 
care îi fusese inspirată din copilărie, îi încătuşă glasul. 

— Jeanne s-a simțit rău? întrebă regele. Nu te 
mâhni, Ludovic, o să-i treacă repede. Oferă-i braţul până 
în apartamentul ei, iar eu am să le conduc pe aceste 
doamne străine spre încăperile lor. 

Această invitaţie suna ca un ordin, şi Orleans se 
supuse, ieşind cu prințesa printr-unul din capetele 
galeriei, în timp ce regele, scoțându-şi mănuşa din mâna 
dreaptă, conduse curtenitor pe contesa Isabelle şi pe 
mătuşa ei spre apartamentul lor care se afla la celălalt 
capăt al galeriei. În timp ce intrau pe uşă, regele se 
înclină adânc înaintea lor şi apoi rămase pe loc mai bine 
de un minut lângă uşa pe care dispăruseră; apoi, foarte 
calm, închise uşa prin care se retrăseseră şi, învârtind 
în broască uriaşa cheie, o trase spre sine şi o vâri în 
cingătoare, parte din îmbrăcămintea lui care-l făcea să 
semene de minune cu un bătrân avar ce nu poate fi 
nicăieri liniştit dacă nu are la el cheia cufărului în 
care-şi păstrează avuţiile. 

Bana încet şi E ta cu ochii pionii în pantang 

Ludovic se îndreptă apoi spre Quentin Durward, care, 
aşteptându-şi partea din nemulțumirea regelui, îl privea 
nu fără nelinişte cum se apropie de el. 

— N-ai procedat bine, spuse regele, ridicându-şi 
privirile şi îndreptându-le spre Quentin, atunci când 
ajunse la doi paşi de el. Ai procedat foarte rău şi meriți 
să fii pedepsit cu moartea. Nu spune nici un cuvânt de 
apărare! Ce te privesc pe tine ducii şi prințesele? Ce te 
priveşte orice alt lucru în afară de ordinul meu? 

— Dacă îngăduie maiestatea voastră - întrebă 
tânărul soldat — ce puteam să fac? 

— Ce trebuie să faci atunci când cineva vrea să 
treacă prin postul tău cu forța, răspunse regele cu 
dispreț. Ce rost are arma pe care o porți pe umăr? 
Trebuia să pui mâna pe ea şi dacă trufaşul îndărătnic 
nu voia să se retragă imediat, să-l ucizi pe loc! Pleacă! 
leşi pe uşa aceea. Afară ai să dai de o scară mare care 
coboară în curtea interioară. Acolo ai să-l găseşti pe 
Olivier Dain. Trimite-l la mine şi apoi du-te în corpul de 
gardă. Dacă ţi-e dragă viața, nu-ti dezlega limba tot atât 
de repede, precum ai fost încet de mână astăzi. 

Bucuros că scăpase atât de uşor, dar revoltat de 
cruzimea rece cu care regele părea să-i ceară executarea 
datoriei, Quentin o luă pe drumul ce-i fusese arătat, 
coborî curând scara şi transmise ordinul regelui lui 
Olivier, care aştepta în curtea de jos. Şiretul bărbier se 
înclină, suspină şi zâmbi, în timp ce cu un glas mai 
blajin ca de obicei ură tânărului „seară bună”, după care 
se despărţiră, Quentin plecând spre corpul de gardă, iar 
Olivier spre rege. 

În locul acesta, memoriile care ne-au servit în cea 
mai mare măsură penr a alcătui această povestire 

adevărată sunt din nefericire întrerupte; căci, întrucât 
sunt întemeiate îndeosebi pe relatările lui Quentin, 
dialogul care a avut loc în lipsa lui între rege şi sfetnicul 
său privat nu figurează în ele. Din fericire, în biblioteca 
de la Hautlieu se găseşte o copie manuscrisă după 
Chronique Scandaleuse a lui Jean de Troyes, mult mai 
completă decât textul tipărit, căreia i s-au adăugat mai 
multe note preţioase, care, înclinăm să credem că e cu 
putință să fi fost scrise chiar de Olivier după moartea 
stăpânului său şi înainte ca el să fi avut fericirea de a fi 
răsplătit cu ştreangul pe care-l meritase de atâta vreme. 
Din acest manuscris am putut să extragem amănunte 
mai mult decât complete ale conversațţiei dintre obscurul 
favorit şi Ludovic, asupra împrejurărilor respective, care 
aruncă o anumită lumină în privința politicii acestui 
monarh, lumină pe care am fi căutat-o zadarnic în altă 
parte. 

Când servitorul favorit intră în galeria Roland, îl găsi 
pe rege şezând gânditor pe scaunul părăsit de fiica lui 
cu câteva minute mai înainte. Cunoscând bine firea 
regelui, Olivier lunecă fără zgomot până ce ajunse 
înaintea ochilor acestuia, înştiințându-l astfel că sosise, 
apoi se retrase cu modestie înapoi, departe de privirile 
stăpânului său, aşteptând să fie chemat pentru a vorbi 
sau pentru a asculta. Primele vorbe ale monarhului 
exprimau nemulțumirea. 

— Aşadar. Olivier, frumoasele tale planuri se topesc 
ca zăpada atunci când suflă vântul de sud. Să ne ajute 
Maica Domnului d'Embrun ca să nu semene avalanşelor 
despre care ţăranii elveţieni povestesc atâtea lucruri şi 
să se prăvălească peste capetele noastre! 

— Am auzit cu RE cer de rău că nu merge totul bine, 

sire, răspunse Olivier. 

— Nu merge bine! exclamă regele, ridicându-se şi 
păşind repede încolo şi încoace prin galerie. Totul merge 
rău, prietene, mai rău aproape că nici nu se poate, 
îndeosebi din pricina sfatului tău galant ca eu, singurul 
dintre toți, să fac pe ocrotitorul unor domnişoare 
nefericite! Află că Burgundia pune mâna pe arme şi se 
află în ajunul încheierii unei alianțe cu Anglia. Iar 
Eduard care are mâinile libere acasă la el va revărsa 
asupra noastră mii de oameni prin acea nenorocită 
poartă de la Calais. Pe fiecare în parte i-aş putea măguli 
sau înfrunta; dar uniți, uniţi, şi pe deasupra cu mâinile 
legate de nemulțumirile şi de trădarea acelui ticălos de 
Saint Paul! Şi asta-i vina ta, Olivier, fiindcă m-ai sfătuit 
să dau adăpost acelor femei şi să folosesc serviciile 
blestematului acela de boemian pentru a duce mesaje 
vasalilor lor. 

— Sire - răspunse Olivier - cunoaşteţi temeiurile 
mele. Domeniile contesei se află între hotarele 
Burgundiei şi ale Flandrei, castelul ei este aproape de 
necucerit, drepturile ei asupra domeniilor vecine sunt 
atât de întemeiate, încât dacă ar fi bine susținute ar 
putea să stârnească multe neplăceri Burgundiei, în 
cazul că acea doamnă ar fi căsătorită cu un prieten al 
Franței. , 

— Este drept că asta e o momeală ispititoare — spuse 
regele - şi dacă am fi putut să tăinuim sosirea ei aici, 
izbuteam noi să ticluim pentru o asemenea moştenitoare 
bogată o căsătorie foarte folositoare pentru Franța. Dar 
acel blestemat de boemian! Cum ai putut să-mi 
recomanzi pe un asemenea câine păgân pentru o 
misiune atât de pai eibalaz! 

— Binevoiţi - răspunse Olivier - să vă amintiți că 
însuşi maiestatea voastră ați mers cu încrederea prea 
departe - mult mai departe decât am fost eu de părere. 
El trebuia să ducă o scrisoare destul de confidențială la 
ruda contesei, prin care era vestit să se țină bine în 
castel şi i se făgăduiau ajutoare grabnice; dar maiestatea 
voastră a vrut să-i pună la încercare darul de prezicător 
şi astfel el a aflat unele secrete vrednice de a fi 
dezvăluite ducelui Carol. 

— Ce ruşine, ce ruşine, exclamă Ludovic. Şi totuşi, 
Olivier, se spune că aceşti păgâni sunt urmaşii 
înțelepților chaldeeni care citeau tainele stelelor pe 
câmpiile de la Shinar. 

Ştiind foarte bine că stăpânul lui, cu toată inteligența 
şi agerimea spiritului său, era totuşi destul de înclinat 
să se lase amăgit de prezicători, astrologi, ghicitori şi tot 
felul de asemenea pretinşi cunoscători ai ştiinţelor 
oculte şi că el însuşi se credea priceput în aceste arte, 
Olivier nu stărui în această direcție şi doar observă că 
boemianul fusese un rău proroc în ceea ce-l privea pe el 
însuşi, căci altfel s-ar îi ferit să se întoarcă la Tours, 
scăpând astfel de ştreangul pe care-l merita. 

— Se întâmplă adesea ca cei ce sunt înzestrați cu 
darul profeției — răspunse Ludovic cu multă gravitate — 

să nu aibă puterea de a prevedea acele întâmplări 
în care sunt amestecați ei înşişi. 

— Cu îngăduința maiestăţii voastre - răspunse 
confidentul — asta ar părea cam la fel cu un om care 
nu-şi poate vedea propria mână la lumina lumânării pe 
care o ţine şi care îi arată toate celelalte obiecte din 
încăpere. 

— El nu- şi paan vodia SA trăsături la lumina 

care îi arată trăsăturile celorlalți — preciză Ludovic - şi 
asta e cea mai bună explicație a acelei întâmplări. Dar 
toate astea n-au nici o legătură cu ceea ce mă preocupă 
în prezent. Boemianul şi-a primit răsplata - pace lui. 
Dar aceste doamne... nu numai că Burgundia ne 
amenință cu război pentru că le adăpostim, dar prezența 
lor aici aproape că pune piedici proiectelor pe care le-am 
făurit cu privire la propria mea familie. Bietul meu văr 
de Orleans abia a văzut-o pe această domnişoară şi 
îndrăznesc să prezic că vederea ei l-ar putea face mai 
puţin înțelegător în ceea ce priveşte căsătoria lui cu 
Jeanne. 

— Maiestatea voastră - spuse sfetnicul - le poate 
trimite pe doamnele de Croye în Burgundia, făcând 
astfel pace cu ducele. Unii ar putea să murmure să 
acest act este dezonorant, dar dacă necesitatea cere un 
asemenea sacrificiu... 

— Dacă interesul cere acest sacrificiu, Olivier, 
sacrificiul va fi făcut fără şovăială. Eu sunt un somon 
bătrân şi nu obişnuiesc să înghit undița pescarului 
pentru că de ea este agățată acea momeală care se 
numeşte onoare. Dar ceea ce-i mai rău decât lipsa de 
onoare este faptul că trimițându-le pe aceste doamne 
înapoi în Burgundia, pierdem toate avantajele pe care 
le-am avut în vedere atunci când ne-am hotărât să le 
dăm adăpost. Ar fi dureros să renunţ la prilejul de a 
trimite un prieten al nostru, şi un duşman al 
burgundului, chiar. în inima domeniilor sale, atât de 
aproape de oraşele nemulțumite din Flandra. Olivier, nu 
pot să renunţ la foloasele pe care pare că ni le oferă 
profetul nostru de a-mi căsători fata cu un prieten al 
casei noastre, 

— Maiestatea voastră - răspunse Olivier, după o clipă 
de gândire - ar putea dărui mâna alteței sale unui 
prieten sigur care ar lua tot oprobiul asupra lui şi ar 
servi pe maiestatea voastră în taină, în timp ce, în mod 
public, l-ați putea dezavua. 

— Şi unde aş putea găsi eu un asemenea prieten? 
întrebă Ludovic. Dacă aş da-o unuia din nobilii noştri 
îndărătnici şi greu de strunit, n-aş face oare din el un 
om independent? Şi politica mea de ani de zile n-a fost o 
luptă pentru a-i împiedica să ajungă astfel? Dunois, 
într-adevăr - în el, numai în el aş putea avea încredere: 
el va lupta pentru coroana Franței oricare ar fi situația 
în care se află. Dar onorurile şi bogăția schimbă 
caracterul oamenilor. Nici chiar în Dunois nu mă pot 
încrede. 

— Maiestatea voastră poate găsi alții, răspunse 
Olivier mai mieros şi mai insinuant ca oricând în 
conversațiile lui cu regele, care îi îngăduia o foarte mare 
libertate. Aţi putea găsi un om care să depindă în 
întregime de graţia şi de favoarea maiestății voastre, care 
n-ar putea să trăiască fără protecția maiestății voastre, 
aşa cum nu poți trăi fără soare şi aer - un om mai 
curând ager decât om de acţiune... un om care... 

— Un om care să semene cu tine, ha! rosti regele 
Ludovic. Nu, Olivier, pe legea mea, săgeata asta a fost 
trasă prea pripit! Hm! Fiindcă îți acord încrederea mea şi 
te las, drept răsplată, să-mi mai tunzi când şi când 
supuşii, ai îndrăzni să crezi că asta îţi îngăduie să visezi 
mâna acestei viziuni fermecătoare şi să ajungi pe 
deasupra un conte de prim rang?! Tu... tu... un om din 
neam de rând şi fără educaţie, a cărui înțelepciune e în 
cel mai bun caz un fel de viclenie, ge al cărui curaj « e mai 

mult decât îndoielnic?! 

— Presupunând că țintesc atât de sus, maiestatea 
voastră mă învinuieşte de o trufie de care nu sunt 
vinovat, răspunse Olivier. 

— Îmi pare bine că aud acest lucru, băiete, replică 
regele. într-adevăr, negarea unei asemenea închipuiri 
mă face să socotesc judecata ta mai sănătoasă. Totuşi 
mi se pare că vorbele tale sunau în mod ciudat cam pe 
struna asta. În sfârşit, să ne întoarcem la ale noastre. 
Nu îndrăznesc să dau o asemenea frumusețe pe mâna 
nici unuia dintre supuşii mei. Nu îndrăznesc s-o trimit 
înapoi în Burgundia. Nu îndrăznesc s-o trimit nici în 
Anglia sau în Germania, unde ar putea să cadă pe mâna 
unui om mult mai înclinat să se alieze cu Burgundia 
decât cu Franța şi mult mai dispus să descurajeze pe 
cinstiții cetățeni nemulțumiți din Gand şi din Liege decât 
să le ofere acel deplin sprijin care l-ar face pe Carol 
Temerarul să găsească destul teren unde să-şi exercite 
calitățile fără a ieşi din ţările lui. Ei erau atât de porniţi 
să se răscoale, îndeosebi cei din Liege, încât numai 
aceştia, bine încălziți şi ajutaţi, i-ar da de lucru bunului 
meu văr mai bine de un an. Ei, ce ar fi dacă i-ar sprijini 
un războinic conte de Croye? Oh, Olivier! Proiectul 
acesta este prea frumos spre a renunţa la el fără a face o 
încercare. Mintea ta fecundă nu poate să găsească un 
mijloc oarecare? 

Olivier tăcu îndelung şi în sfârşit răspunse: 

— Ce-ar fi dacă. s-ar putea face o căsătorie între 
Isabelle de Croye şi tânărul Adolphe, ducele de 
Gueldres? 

— Ce tot spui?! exclamă regele uimit. Să dai o ființă 
atât Je Pp De mâna acestui ticălos descreierat 

care l-a închis, l-a zvârlit în temniță şi adesea l-a 
amenințat cu moartea pe propriul său tată?! Nu, Olivier, 
nu - această faptă ar fi prea crudă chiar pentru tine şi 
pentru mine, care privim cu atâta hotărâre spre 
frumosul nostru ţel — pacea şi bunăstarea Franței — şi 
care ne sinchisim prea puțin de mijloacele prin care pot 
fi dobândite. De altminteri el e prea departe de noi, iar 
locuitorii din Gand şi din Liege îl urăsc. Nu, nu, nici să 
n-aud de Adolphe de Gueldres; gândeşte-te la altul. 

— Nu mai am nici o inspiraţie, sire, răspunse 
sfetnicul. Nu-mi trece prin minte numele niciunui 
bărbat care ar putea corespunde cât de cât vederilor 
maiestății voastre, ca soț al contesei de Croye. El trebuie 
să îmbine atâtea calități — să fie prieten al maiestății 
voastre şi inamic al Burgundiei - să fie destul de iscusit 
pentru a-i ademeni pe cei din Gand şi din Liege şi destul 
de viteaz pentru a-şi apăra micul său domeniu împotriva 
puterii ducelui Carol - să fie apoi nobil din naştere — 
maiestatea voastră stăruie asupra acestui punct; să aibă 
un caracter desăvârşit şi foarte virtuos — asta mai presus 
de orice. 

— Nu, Olivier — preciză regele — n-am accentuat mult, 
adică prea mult, asupra caracterului; dar mi se pare că 
soțul Isabellei n-ar trebui să fie atât de urât pe față şi de 
toți ca Adolphe de Gueldres. De pildă, dat fiind că 
trebuie să propun eu însumi pe cineva - de ce n-ar fi 
Guillaume de la Marck? 

— Pe cinstea mea, sire - răspunse Olivier - nu mă 
pot plânge că pretindeți un nivel prea înalt de calităti 
morale fericitului soț al contesei, de vreme ce Mistreţul 
Sălbatic din Ardennes poate să vă fie de folos. De la 
Marck? Hm, el este col mai vestit tâlhar si goan de pe 

toate hotarele - a fost excomunicat de papa pentru o mie 
de nelegiuiri. 

— Îl vom scoate de sub anatemă, prietene Olivier; 
sfânta biserică e milostivă. 

— Este un om aproape în afară de lege, urmă Olivier. 
E pus la stâlpul infamiei în Imperiu printr-o ordonanţă a 
dietei din Ratisbona. 

— O să ridicăm osânda, prietene Olivier, urmă regele, 
cu acelaşi ton. Camera imperială va fi adusă la rațiune. 

— Chiar dacă admitem că e nobil din naştere — spuse 
Olivier — are purtări, chip, înfăţişare şi inimă de măcelar 
flamand. Niciodată n-o să-l accepte ca soț. 

— Faţă de felul cum ştie el să facă curte, dacă e 
adevărat ceea ce am auzit - spuse Ludovic — îi va fi greu 
contesei să mai aleagă pe altul. 

— Într-adevăr, greşisem spunând despre maiestatea 
voastră că ar fi prea scrupulos, zise sfetnicul. Pe viața 
mea, fărădelegile lui Adolphe sunt virtuți pe lângă acelea 
ale lui de la Marck! Şi apoi cum are să-şi întâlnească 
logodnica? Maiestatea voastră ştie că nu cutează să iasă 
din pădurile lui din Ardennes. 

— Trebuie să ne îngrijim noi de asta, răspunse regele. 
În primul rând trebuie ca cele două doamne să fie 
încunoştiințate în mod particular că nu mai pot rămâne 
multă vreme la această curte, decât cu riscul unui 
război între Franța şi Burgundia, şi că nedorind să le 
dau pe mâna scumpului meu văr Carol, aş dori ca ele să 
plece în taină din statele mele. 

— Vor cere să fie conduse în Anglia - spuse Olivier — 
şi le vom vedea întorcându-se în Flandra cu un lord 
insular, rotund şi frumos la față, cu părul lung, castaniu 
şi urmat de trei mii de atasi 

— Nu, nu, replică regele. Nu vom cuteza - mă înţelegi 
- să-l supărăm atât de mult pe scumpul nostru văr de 
Burgundia, îngăduindu-le să plece în Anglia. Asta l-ar 
nemulțumi tot atât, desigur, ca şi când le-am ţine aici. 
Nu, nu; vom putea risca să le încredințăm numai 
ocrotirii bisericii; tot ceea ce putem face este să 
închidem ochii şi să le lăsăm pe doamnele Hameline şi 
Isabelle de Croye, deghizate şi cu o mică escortă, să se 
refugieze la episcopul de Liege, care să o trimită pe 
frumoasa Isabelle pentru un timp oarecare în paza unei 
mănăstiri. 

— Dacă această mănăstire o va apăra de Guillaume 
de la Marck, când el va cunoaşte fericitele proiecte ale 
maiestății voastre, nu-mi cunosc eu omul. 

— Într-adevăr, aşa e, răspunse regele. Mulțumită 
sprijinului nostru tainic în bani, de la Marck are sub 
mâna lui un pumn de soldați straşnici, tot atât de 
neruşinați ca orice briganzi, graţie cărora izbuteşte să se 
mențină în păduri atât de bine, încât e socotit foarte 
primejdios atât de ducele Burgundiei, cât şi de episcopul 
de Liege. Nu duce lipsă decât de un mic teritoriu care să 
se cheme că e al lui; oferindu-i-se un asemenea frumos 
prilej de a se căpătui printr-o căsătorie sunt încredinţat, 
pasques-dieu| că va izbuti să se însoare numai la un 
semn al nostru. Ducele de Burgundia va avea atunci un 
ghimpe tare în coastă, care îi va putea fi smuls anevoie 
din carne. Îndată ce Mistreţul din Ardennes, pe care 
ducele l-a şi proscris, va fi pus astfel pe picioare prin 
posesiunea pământurilor, castelelor şi  senioriei 
frumoasei contese, împreună cu nemulțumiții din Liège, 
care, pe legea mea, nu se vor mai da înapoi să-l aleagă 
i si orilo totol lor — ei bine, atunci Carol 

n-are decât să poftească oricând un război cu Franța, 
sau mai bine să-şi binecuvânteze stelele, dacă nu voi 
porni eu războiul împotriva lui. Ce părere ai de proiectul 
acesta, Olivier, hai? 

— Straşnic -— îşi dădu cu părerea Olivier - în afară 
totuşi de osândirea acelei doamne de a fi data pe mâna 
Mistreţului Sălbatic din Ardennes. Pe sufletul meu, dacă 
ar putea să se poarte ceva mai galant, Tristan, marele 
prevot, ar fi un soț mai potrivit decât el. 

— Adineauri îl propuneai pe Olivier, bărbierul — 
spuse Ludovic - dar prietenul Olivier şi cumătrul 
Tristan, deşi foarte buni sfetnici şi oameni de execuție, 
nu au stofa din care se fac conții. Nu ştii că burghezii 
din Flandra preţuiesc atât de mult spița altora tocmai 
pentru că ei înşişi n-o au? Plebea doreşte întotdeauna 
un conducător aristocrat. Acel Ked sau Cade, oare cum i 
se spune? din Anglia, a izbutit sa adune toată prostimea 
după el, pretinzând că în vinele lui curge sângele 
Mortimer-ilor. Guillaume de la Marck coboară din prinții 
de Sedan tot atât de nobili ca şi mine. Şi acum, la lucru. 
Trebuie să le fac pe doamnele de Croye să plece cât mai 
repede şi în secret, cu o călăuză sigură. Aceasta se va 
face cu uşurinţă: nu avem decât să le amenințăm cu 
alternativa trimiterii lor în Burgundia. Tu trebuie să 
găseşti mijlocul pentru a-l înştiința pe Guillaume de la 
Marck despre călătoria lor, şi să-l laşi pe el însuşi să-şi 
aleagă momentul şi locul spre a face ceea ce trebuie. 
Cunosc un om potrivit care le va însoți. 

— Pot întreba pe maiestatea voastră cui va încredința 
o asemenea importantă misiune? 

— Unui străin, fii sigur, răspunse regele. Unui om 
fără pole sau interese în Franța, ceea ce ar putea să 

împiedice executarea planurilor mele, şi care cunoaşte 
prea puţin țara şi facțiunile noastre pentru a bănui în 
intențiile mele mai multe lucruri decât voi binevoi eu 
să-i dezvălui - într-un cuvânt, îmi propun să-l aleg 
pentru treaba asta pe tânărul scoțian care te-a trimis 
aici adineauri. 

Olivier tăcu cu un aer care părea să exprime îndoiala 
asupra înțelepciunii unei asemenea alegeri, şi apoi 
spuse: 

— Maiestatea voastră şi-a pus încrederea în acest 
tânăr străin mai repede decât are obiceiul s-o facă. 

— Am temeiurile mele, răspunse regele. Tu ştii (şi el 
îşi făcu semnul crucii) cât îl venerez eu pe prea fericitul 
sfânt Julien. M-am rugat lui, acestui fericit sfânt, 
alaltăieri noapte, l-am rugat umil — se ştie că el este 
patronul călătorilor - să-mi sporească oamenii casei 
mele cu un număr de străini pribegi pentru a putea 
statornici cât mai bine în tot regatul nostru supunerea 
fără murmur în fata voinţei noastre, şi am făgăduit drept 
răsplată bunului sfânt că îi voi primi, îi voi mângâia şi-i 
voi hrăni în numele său. 

— Şi sfântul Julien - întrebă Olivier - a trimis 
maiestății voastre această lungă pereche de picioare 
scoțiene drept răspuns la ruga maiestăţii voastre? 

Deși bărbierul ştia bine că stăpânul lui era mai 
curând superstițios decât iar fi dorit să fie credincios, şi 
că nimic n-ar fi fost mai uşor decât să-l ofensezi în 
această privință - deşi cunoştea această slăbiciune a 
regelui şi ca atare avusese cea mai mare grijă să pună 
întrebarea de mai sus cu glasul cel mai mieros şi mai 
sincer, Ludovic simţi ironia pe care o ascundea şi privi 
a el arie De Upon 

— Caraghiosule - îl bruftului el — bine ți s-a spus 
Olivier Diavolul, de vreme ce îndrăzneşti să râzi astfel 
şi de stăpânul tău şi de binecuvântații sfinți. Te asigur 
că dacă mi-ai fi cu un dram mai puţin necesar, te-aş 
atârna în stejarul acela din fața castelului, drept pildă 
pentru toți cei care-şi bat joc de lucrurile sfinte. Află, rob 
necredincios, că abia am închis ochii când prea fericitul 
sfânt Julien mi s-a arătat călăuzind un tânăr despre 
care mi-a spus că ursita lui e să scape de sabie, de 
ştreang şi de apă, că va aduce noroc celor al căror 
prieten va fi şi că va izbuti în toate treburile pe care le va 
întreprinde. Am ieşit din castel a doua zi dimineaţă şi 
l-am întâlnit pe acest tânăr a cărui imagine o văzusem 
în somn. În ţara lui a scăpat de sabie din masacrul 
întregii sale familii, şi aici, într-un timp scurt, în două 
zile, s-a salvat în chip straniu de înec, de ştreang şi 
într-o împrejurare particulară, după cum ti-am dat să 
înţelegi nu de mult, mi-a făcut cel mai concret serviciu. 
Îl primesc ca şi cum l-ar fi trimis aici sfântul Julien ca 
să mă servească în cea mai grea, cea mai primejdioasă şi 
chiar cea mai deznădăjduită dintre acţiuni. 

Vorbind astfel, regele îşi luă pălăria de pe cap şi, 
alegând din numeroasele iconiţe de plumb cu care era 
împodobită panglica ei pe aceea care îl înfățişa pe 
sfântul Julien, o aşeză pe masă, aşa cum făcea adeseori 
când se întâmpla să fie frământat de anumite 
simțăminte deosebite, de speranțe sau poate de 
remuşcări, şi, îngenunchind înaintea ei, murmură, cu 
aparența unei adânci evlavii: „Sancte Juliane, adsis 

precibus nostris! Ora, ora pro nobis!"40 

Era unul din accesele de credință superstițioasă în 
care Ludovic cădea adesea în clipele şi în locurile cele 
mai neobişnuite, ceea ce dădea unuia dintre cei mai 
ageri monarhi care au domnit vreodată aerul unui 
nebun sau cel puțin a unui om a cărui conştiinţă era 
zbuciumată de amintirea unui greu păcat. 

În timp ce regele se ruga astfel, favoritul lui îl privea 
cu expresia unui dispreț sarcastic, pe care abia încerca 
s-o ascundă. Într-adevăr, una din ciudățeniile acestui 
om era că în toate raporturile cu stăpânul său lăsa 
deoparte acea afectare linguşitoare şi mieroasă de 
slugărnicie şi umilință care caracteriza comportarea sa 
față de alții; şi dacă avea o oarecare asemănare cu o 
pisică era în clipele când acest animal stă de veghe, cu 
ochii în patru, pândind, gata de acţiune. Pricina acestei 
atitudini provenea, fără îndoială, din faptul că Olivier 
ştia foarte bine că stăpânul lui era el însuşi un prea 
mare ipocrit pentru a nu vedea ipocrizia altora. 

— Trăsăturile acestui tânăr, dacă îmi este îngăduit să 
vorbesc - spuse Oliver — seamănă deci cu ale celui pe 
care le-aţi văzut în vis? 

— Foarte mult, uimitor, răspunse regele, a cărui 
imaginație, ca aceea a oricărui om superstițios, era 
oricând gata să-l domine. De altminteri i-am făcut 
horoscopul, ajutat de Galeotti Martivalle, şi am citit 
foarte limpede, cu sprijinul artei sale şi al propriilor mele 
observaţii, că în multe privinţe destinul acestui tânăr 
fără prieteni se află sub aceeaşi constelație cu al meu. 


+0 Sfinte Julian, ajută-mă în ruga noastră. Roagă-te, roagă-te pentru noi! (în 
limba ani) (n. t.) 

Orice ar fi gândit asupra pricinilor care-l determinau 
cu atâta aprindere pe rege să-şi acorde favoarea unui 
tânăr fără experienţă, Olivier nu îndrăzni să facă alte 
obiecții, ştiind bine că Ludovic, care în timp ce se afla în 
exil acordase multă atenție aşa-zisei ştiinţe a astrologiei 
judiciare, nu suporta nici o ironie care i-ar fi pus 
priceperea la îndoială. De aceea se mulțumi să-şi 
exprime speranța că tânărul se va dovedi credincios în 
îndeplinirea unei misiuni atât de delicate. 

— Ne vom îngriji ca să nu aibă prilejul de a fi altfel — 
spuse Ludovic - întrucât nu i se va face cunoscut 
altceva decât că are sarcina de a escorta pe doamnele de 
Croye spre reşedinţa episcopului de Liege. Despre 
eventuala intervenţie a lui Guillaume de la Marck va şti 
tot atât de puţin ca şi ele. Nimeni nu va cunoaşte acest 
secret, cu excepţia călăuzei. Tristan sau tu trebuie să 
găsiți un om potrivit pentru acest scop. 

— În acest caz — observă Olivier — dacă e să judeci 
după înfăţişarea lui şi după ţara din care vine, tânărul 
se va servi de arme îndată ce îl va vedea pe Mistreţul 
Sălbatic apropiindu-se de ei şi e posibil să nu scape de 
colții acestuia tot atât de uşor cum a scăpat, de colții 
mistrețului de azi dimineaţă. 

— Dacă-l vor ucide - răspunse regele calm - sfântul 
Julien, binecuvântat fie numele lui, îmi poate trimite un 
altul în loc. Uciderea emisarului după ce şi-a îndeplinit 
datoria are tot atât de putină însemnătate ca şi 
spargerea sticlei după ce vinul a fost băut. Între timp 
trebuie să grăbim plecarea doamnelor şi după aceea să-l 
convingem pe contele de Crèvecoeur că aceasta s-a 
întâmplat fără voia noastră, că noi am fi vrut să le 
Mercdiiám pazei P nostru văr, lucru pe care 

fuga lor neaşteptată din nefericire ne-a împiedicat să-l 
facem. 

— Contele este destul de deştept, iar stăpânul lui va 
fi prea lovit de o asemenea întâmplare, ca să poată da 
crezare acestor lucruri. 

— Sfântă fecioară! - exclamă Ludovic - ce lipsă de 
încredere din partea unor creştini! Dar, Olivier, vor 
trebui să ne creadă. Ne vom comporta fată de scumpul 
nostru văr, ducele Carol, cu o încredere atât de 
nemărginită, încât dacă nu ne-ar socoti sinceri fată de 
el, în orice privinţă, ar însemna să fie mai rău decât un 
păgân. Pe legea mea, sunt atât de convins că am să-l pot 
face pe ducele de Burgundia să creadă despre mine ceea 
ce voi vrea, încât, dacă va fi necesar pentru a-i risipi 
îndoielile, mă voi duce fără arme, şi pe un cal fără frâu, 
să stau de vorbă cu el în cortul său, fără altă pază decât 
sărmana ta persoană, prietene Olivier. 

— lar eu - spuse Olivier - deşi nu mă laud că 
mânuiesc oţelul sub orice formă în afară de aceea a 
briciului, aş prefera să mă bat cu un batalion de 
elvețieni lăncieri decât să însoțesc pe maiestatea voastră 
într-o asemenea vizită de prietenie la Carol de 
Burgundia, câtă vreme el are destule pricini să creadă 
cu temei că inima maiestăţții voastre nutreşte atâta 
duşmănie împotriva lui. 

— Eşti nebun, Olivier - exclamă regele - cu toate 
aceste pretenţii ale tale la înțelepciune. Tu nu-ţi poţi da 
seama că o politică profundă trebuie să-şi pună adesea 
o mască de simplitate deplină, aşa cum curajul se 
ascunde uneori sub aparența unei timidități modeste. 
Dacă acest lucru ar fi necesar, fără îndoială că aş face 
ceea ce am spus. aari binecuvântează întotdeauna 

planurile noastre, iar constelațiile cereşti, rotindu-se în 
drumul lor, aduc o conjunctură favorabilă pentru o 
asemenea acțiune. 

Cu aceste cuvinte, regele Ludovic al XI-lea dădu 
primul semnal al nestrămutatei hotărâri care l-a 
stăpânit tot timpul după aceea, ținând să-l înşele pe 
marele său rival, hotărâre a cărei executare ulterioară 
l-a adus aproape în pragul pieirii. 

În sfârşit, plecă din galerie împreună cu sfetnicul său 
şi curând după aceea intră în apartamentul doamnelor 
de Croye. Nu fu nevoie decât să le comunice că au 
autorizaţia lui, pentru a le determina să părăsească 
curtea Franței de îndată ce preciză că nu puteau fi 
ocrotite împotriva ducelui de Burgundia. I-a fost însă 
mult mai greu să le convingă a alege ca loc de refugiu 
oraşul Liege. Ele îl rugară, îl implorară să le trimită în 
Bretania sau la Calais, unde ar putea să aştepte în 
siguranță, sub protecţia ducelui Bretaniei sau a regelui 
Angliei, până ce suveranul Burgundiei şi-ar mai 
îmblânzi planurile aspre în privinţa lor. Dar niciunul din 
aceste locuri de refugiu nu convenea proiectelor lui 
Ludovic şi până la urmă el izbuti să le convingă a-l 
adopta pe acela care coincidea cu aceste proiecte. 

Puterea de care dispunea episcopul de Liege pentru a 
le apăra nu putea fi pusă în discuție, întrucât 
demnitatea sa eclesiastică îi dădea posibilitatea de a le 
ocroti împotriva oricărui prinț creştin, şi-apoi, oricum, 
forțele sale armate care ființau de sute de ani, chiar 
dacă nu erau numeroase, păreau cel puţin 
îndestulătoare pentru a-i apăra persoana şi pe toți cei 
aflați sub protecţia lui, de orice violență iscată pe 
nPI: Pinaaten era de a a ge în . Siguria la 

mica curte a episcopului, dar Ludovic făgădui să se 
îngrijească de acest lucru, precizând că va răspândi 
zvonul că doamnele de Croye au fugit noaptea din 
Tours, de teamă că vor fi predate mesagerului burgund, 
şi că se îndreptaseră spre Bretania. El făgădui de 
asemeni să le dea o escortă mică dar sigură, şi scrisori 
către comandanții oraşelor şi fortărețelor pe unde 
trebuiau să treacă, cu instrucțiuni de a le ocroti şi a le 
ajuta prin orice mijloace în timpul călătoriei lor. Deşi 
mâhnite în sinea lor din pricina felului prea puțin 
mărinimos şi curtenitor în care Ludovic le lipsea de 
adăpostul pe care îl oferise la curtea lui, doamnele de 
Croye fură atât de departe de a face vreo obiecție asupra 
acestei plecări precipitate care le era propusă, încât 
depăşiră aşteptările regelui, cerând îngăduința de a 
pleca chiar în noaptea aceea. Contesa Hameline se 
plictisise într-un asemenea loc unde nu se aflau nici 
curteni ca s-o admire, nici festivități la care să ia parte, 
iar nepoata ei văzuse destule spre a ajunge la concluzia 
că dacă ispita ar fi sporit, Ludovic al XI-lea, nemaifiind 
satisfăcut doar cu expedierea lor de la curtea lui, n-ar fi 
şovăit să le predea mâniosului lor suzeran, ducele de 
Burgundia. Până la urmă, Ludovic însuşi fu bucuros de 
acord cu plecarea lor grabnică, grijuliu de a păstra 
pacea cu ducele Carol, şi neliniştit ca nu cumva 
frumusețea Isabellei să împiedice proiectul lui preferat 
de a da vărului său de Orleans mâna prințesei Jeanne, 
fiica lui. 

Să nu-mi vorbeşti de regi 
şi nici să n-aud de asta! 
Eu sunt un ÎNȚELEPT 
stăpân paste stihii, 

Ori cel putin atare chiar 
oamenii mă cred 

Şi pe a lor credință 
mi-am înjghebat imperiul. 
ALBUMAZAR 


e poate spune că treburile şi întâmplările îl 

copleşeau năvalnic, ca  şuvoaiele de 

primăvară, pe tânărul scoţian, căci el fu 
chemat grabnic în încăperile căpitanului său, lord 
Crawford, unde spre uimirea lui îl găsi din nou pe rege. 
După câteva cuvinte în privința încrederii cu care avea 
să fie onorat, ceea ce-l făcu pe Quentin să se sperie, 
aşteptându-se să i se propună o misiune asemănătoare 
aceleia pe care o avusese în legătură cu contele de 
Crèvecoeur sau poate vreo însărcinare şi mai 

respingătoare, nu numai că simți o uşurare, dar chiar fu 
încântat să audă că fusese ales pentru ca, ajutat de 
patru oameni ce urmau să fie puşi sub ordinele lui, 
dintre care unul va fi călăuză, să le însoțească pe 
doamnele de Croye până la mica curte a rudei lor, 
episcopul de Liège, călătorind cât mai plăcut şi cât mai 
sigur şi totodată în cea mai mare taină. Î se dădu o 
hârtie în care erau scrise instrucțiunile după care urma 
să se conducă în privința locurilor de popas (alese 
îndeobşte în sate neînsemnate, în mănăstiri solitare şi în 
alte aşezări îndepărtate de oraşe), şi în general «asupra 
măsurilor pe c-are trebuia să le ia, mai cu seamă când 
aveau să se apropie de hotarele Burgundiei. În sfârşit i 
se dădură suficiente îndrumări asupra celor ce avea să 
spună şi să facă pentru a fi luat drept majordom pe 
lângă doua nobile doamne engleze de rang înalt care 
fuseseră în pelerinaj la Saint-Martin de Tours şi se 
duceau să viziteze sacrul oraş Cologne, pentru a se ruga 
la moaştele înțelepţilor crai de la răsărit care fuseseră să 
se închine la „Naşterea din Betleem” - căci sub această 
înfăţişare trebuiau să călătorească doamnele de Croye. 
Fără a-şi da seama prea bine de pricina care-l făcea 
să se simtă atât de încântat, Quentin Durward îşi simțea 
inima zvâcnind de bucurie la gândul că va fi atât de 
aproape de frumoasa făptură din turnuleţ, într-o situație 
care îl va îndreptăți la încrederea ei, de vreme ce grija de 
a o ocroti era încredințată înțelepciunii şi curajului său. 
În sinea lui nu se ridică nici cea mai mică îndoială că va 
izbuti s-o conducă cu succes printre peripeţiile 
pelerinajului său. Tinereţea se gândeşte rareori la 
primejdii şi îndeosebi Quentin, crescut în libertate, fără 
teamă, încrezător în sine, se gândea la ele 1 numai pentru 


ee E d „de 


+ 


DANN 


a le înfrunta. Simțea că nu mai are răbdare până în 
clipa când va fi scăpat de constrângerea prezentei regale, 
spre a-şi da frâu liber bucuriei lăuntrice care îl năpădise 
la auzul acelei neaşteptate veşti, stârnind în el explozii 
de fericire a căror manifestare ar fi fost cu totul 
nepotrivită într-o asemenea societate. l 

Dar Ludovic mai avea treabă cu el. Acest monarh 
grijuliu voia să se sfătuiască cu un confident de altă 
categorie decât Olivier le Diable, presupus că-şi trage 
priceperea din inteligenta superioară a astrelor, aşa 
cum, judecând după rezultate, oamenii erau îndemnați 
să creadă că sfaturile lui Olivier erau inspirate chiar de 
diavol. 

Ludovic se îndreptă deci, urmat de nerăbdătorul 
Quentin, spre un turn izolat al castelului du Plessis, în 
care era instalat destul de confortabil şi de fastuos 
vestitul astrolog, poet şi filozof Galeotti Marti, sau 
Martius, sau Martivalle, de obârşie din Narni, Italia, 
autorul faimosului tratat De vulgo Incognitis*!, obiectul 
admirației secolului său şi al elogiilor lui Paulus Jovius. 
Propăşise multă vreme la curtea ilustrului Matei Corvin, 
regele Ungariei, căruia îi fusese oarecum răpit de 
Ludovic, acesta pizmuindu-l pe monarhul maghiar 
pentru compania şi eforturile unui înțelept renumit în 
ceea ce priveşte iscusința cu care ştia să citească 
hotărârile cereşti. 

Martivalle nu era unul din acei palizi şi ascetici 
oameni de ştiinţe oculte ai acelor zile, care-şi stricau 
ochii veghind noaptea deasupra cuptoarelor şi se 

istoveau privind fără încetare spre ursa polară. El se 
complăcea în toate petrecerile de la curți şi, înainte de a 
se îngrăşa prea mult, excelase în jocurile războinice şi în 
exercițiile gimnastice tot atât de bine ca şi în mânuirea 
armelor, ceea ce l-a determinat pe Janus Pannonius să 
scrie o epigramă în limba latină asupra unei lupte dintre 
Galeotti şi un vestit campion în această artă, în prezența 
regelui Ungariei şi a curţii sale, luptă în care astrologul a 
ieşit deplin biruitor. 

Încăperile pe care le ocupa acest înţelept, curtean şi 
războinic erau mult mai somptuos mobilate decât toate 
celelalte pe care Quentin le văzuse, până atunci, în 
palatul regal; stucaturile în lemn, sculptate şi 
ornamentate, din biblioteca sa, ca şi gobelinurile 
fastuoase arătau gustul elegant al învățatului italian. 
Din bibliotecă se deschidea o uşă spre camera de 
culcare şi alta spre turn, care îi servea ca observator. O 
masă mare de stejar, aşezată în mijlocul camerei, era 
acoperită cu un covor turcesc de preț, luat ca pradă din 
cortul unui paşă după marea bătălie de la Jaiza, unde 
astrologul luptase alături de viteazul campion al 
creştinătăţii, Matei Corvin. Pe masă se aflau o mulțime 
de instrumente de matematică şi de astrologie, făurite 
din cele mai scumpe materiale şi lucrate artistic. 
Astrolabul său din argint îi fusese dăruit de împăratul 
Germaniei, iar toiagul de abanos bătut în aur şi 
încrustat cu măiestrie era o dovadă a stimei pe care i-o 
purta papa de la Roma. 

Felurite alte obiecte erau răspândite pe masă sau 
atârnate de-a lungul pereţilor; printre altele, două, 
armuri complete, una de zale şi cealaltă din plăci de otel 
— ii ouă paiana a talia lor mare să aparțină 

chiar uriaşului astrolog; o sabie spaniolă din otel de 
Toledo, un paloş scoţian, un iatagan turcesc, arcuri, 
coifuri şi alte arme; felurite instrumente muzicale; un 
crucifix de argint; o urnă funerară antică şi mai mulți 
din acei mici penați de bronz venerați în antichitatea 
păgână; în sfârşit o mulțime de alte obiecte ciudate, pe 
care nu le mai descriem; dintre acestea, unele erau, 
după opiniile superstițioase ale acelor vremuri, destinate 
unor scopuri magice. Biblioteca acestui om straniu 
oferea şi ea o varietate nu mai puțin uimitoare. 
Manuscrise bizare ale antichității clasice erau 
amestecate cu opurile voluminoase ale prorocilor 
creştini şi cu tomurile laborioşilor înţelepţi care 
practicau ştiinţa alchimiei şi pretindeau că ei îşi 
călăuzesc discipolii în cele mai ascunse taine ale naturii 
cu ajutorul filozofiei ermetice. Unele dintre ele erau 
scrise cu litere orientale, altele îşi ascundeau sensul sau 
nonsensul lor sub vălul unor caractere ieroglifice sau 
cabalistice. Încăperile, în întregul lor, şi mobilierul care 
se afla acolo alcătuiau o privelişte proprie să 
impresioneze fantezia, într-o vreme când credința în 
realitatea ştiinţelor oculte era generală şi admisă fără 
discuție; acest efect era sporit încă şi mai mult prin 
manierele şi prin înfăţişarea astrologului, care stând 
într-un jilt mare, cerceta curios un exemplar, tocmai 
atunci ieşit din tiparnița de la Frankfurt, model al artei 
nou inventate a imprimeriei. 

Galeotti Martivalle era un bărbat înalt, corpolent, cu 
o înfăţişare impunătoare. Trecuse demult, de prima 
tinerețe şi deprinderea tinerească în ceea ce priveşte 
exercițiile fizice, asupra cărora revenea uneori, nu 
RA a cu ase pe naturală ao ing EisERăă 


Dă 


Z Dr T: I j E2 E E 


<a Personaj clerical pugui a t.) 


favorizată de studiile 
sale sedentare şi de 
gustul pronunțat 
pentru plăcerile unei 
mese bune. Trăsăturile 
lui deşi cam prea dure 
erau încă pline de 
demnitate şi de nobleţe; 
şi un Santon? i-ar fi 
pizmuit barba neagră, 
lungă şi bogată care-i 
cobora până la piept. 
Avea pe el un halat din 
cea mai scumpă catifea 
de Genova, cu mâneci 
largi prinse cu agrafe de 
aur şi tivite cu blană de 
zibelină. Halatul era strâns pe mijloc cu o cingătoare 
lată de pergament crud de jur împrejurul căruia erau 
înfăţişate cu caractere roşii semnele zodiacului. El se 
ridică şi se înclină înaintea regelui cu aerul unui om 
obişnuit cu o asemenea societate înaltă, care ţine, chiar 
în prezenta unui rege, să nu compromită demnitatea pe 
care o afectau cu deosebire oamenii de ştiinţă. 

— Eşti ocupat, părinte - spuse regele — pe cât se 
pare, cu această nouă artă de multiplicare a 
manuscriselor cu ajutorul unei maşini. Lucruri atât de 
materiale, atât de pământeşti pot oare să preocupe 
gândurile unui om dinaintea căruia firmamentul şi-a 

desfăşurat spatiile celeste? 

— Frate - răspunse Martivalle - căci astfel trebuie 
să-l numească cel ce sălăşluieşte în această chilie chiar 
şi pe regele Franței, când acesta binevoieşte să-l viziteze 
ca un discipol - crede-mă că gândindu-mă la urmările 
acestei invenții, citesc cu tot atâta siguranță, în 
prevestiri ca şi în oricare combinație a corpurilor cereşti, 
cele mai de seamă şi mai minunate schimbări. Când văd 
cu câtă încetineală şi prin ce canale înguste a coborât 
până la noi fluviul ştiinţei, când mă gândesc ce greu au 
putut oamenii să se adape din apele lui şi ce 
neîndoielnic este că sunt ignorate de toți cei ce nu au 
altă preocupare decât bunăstarea lor, când îmi dau 
seama ce mare primejdie ne-a pândit de a-l vedea abătut 
din drum, ba chiar secat de invaziile barbare, nu pot să 
privesc înaintea mea fără a fi încântat şi uimit de soarta 
generațiilor viitoare asupra cărora ştiinţa va cobori ca o 
ploaie după alta, fără întrerupere, neabătută, nestăvilită, 
fertilizând unele pământuri, inundându-le pe altele, 
schimbând toate formele vieţii sociale, statornicind şi 
răsturnând religii, întemeind şi nimicind regate... 

— Opreşte-te, Galeotti, strigă Ludovic. Aceste 
schimbări se vor petrece oare în timpul nostru? 

— Nu, regescul meu frate, răspunse Martivialle. 
Această invenţie poate fi asemuită cu un tânăr copac de 
curând sădit, dar care în viitorime va purta un fruct tot 
atât de fatal, dar şi tot atât de preţios ca acela din 
grădina Edenului - anume: cunoaşterea binelui şi a 
răului. 

— Viitorul n-are decât să gândească asupra 
lucrurilor care-l privesc, spuse Ludovic după o clipă de 
tăcere. Noi suntem oamenii secolului nostru şi asupra 

acestui secol ne vom mărgini grija noastră. Fiecărei zile 
îi ajung necazurile sale. la spune-mi, ai mai cercetat 
horoscopul pe care ţi l-am trimis şi despre care mi-ai 
spus câte ceva? L-am adus aici pe acest tânăr pentru a 
aplica asupra lui ştiinţa chiromanțţiei, dacă ai să doreşti. 
Treaba e grabnică. 

Uriaşul înțelept se ridică din jilțul său şi 
apropiindu-se de tânărul soldat îl sfredeli cu ochii lui 
mari, negri şi pătrunzători, ca şi când în sinea sa 
cântarea şi chibzuia asupra fiecărei trăsături, asupra 
fiecărui amănunt al fizionomiei acestuia. Roşind, când 
se văzu cercetat cu atâta luare-aminte de un om cu o 
înfăţişare atât de respectabilă şi totodată atât de severă, 
Quentin lăsă ochii în pământ şi nu-i ridică decât atunci 
când auzi porunca răsunătoare a Astrologului: 

— Priveşte şi nu te teme; arată-mi mâna. 

Martivalle îi cercetă palma, după tot tipicul artei 
oculte pe care o practica, şi apoi îl luă pe rege deoparte 
câțiva paşi şi-i spuse: 

— Regescul meu frate, fizionomia acestui tânăr ca şi 
liniile din palma sa adeveresc într-o măsură uimitoare 
raportul pe care l-am întemeiat pe horoscopul său, ca şi 
concluzia pe care propriile voastre cunoştinţe în sublima 
noastră artă au tras-o asupra lui. Totul vesteşte că acest 
tânăr va fi viteaz şi norocos. 

— Şi devotat? întrebă regele. Căci vitejia şi norocul 
nu merg totdeauna mână în mână cu devotamentul. 

— Şi devotat, spuse astrologul. Pentru că în privirile, 
în ochii lui scapără bărbăţia, şi are o linea vitaet3 adânc 

şi limpede săpată, ceea ce dovedeşte un ataşament ferm 
şi fidel față de cei care-i sunt binevoitori sau care-şi vor 
pune în el încrederea. Totuşi... 

— Totuşi? întrebă regele. De ce te-ai oprit, părinte 
Galeotti? 

— Urechile regilor seamănă cu cerul gurii acelor 
bolnavi delicaţi care nu pot să suporte amărăciunea 
drogurilor necesare însănătoşirii lor. 

— Eu nu am urechile şi cerul gurii atât de gingaşe: 
spune-mi un sfat folositor şi dă-mi să înghit un drog 
salvator. Nu mă plâng nici de asprimea unuia nici de 
amărăciunea celuilalt. Mângâierile şi blândeţea nu m-au 
răsfățat în viaţă. Tinereţea mea a fost exilul şi suferința 
iar urechile mele sunt obişnuite cu sfaturile aspre şi nu 
sunt jignite de ele. 

— Ei bine, sire — răspunse Galeotti — s-o spun pe faţă: 
dacă există ceva în misiunea proiectată care... în 
sfârşit... poate să sperie o conştiinţă scrupuloasă... n-o 
încredințaţi acestui tânăr... cel puţin până ce câţiva ani 
de exercițiu în serviciul nostru îl vor face tot atât de 
puţin scrupulos ca şi pe ceilalți. 

— Acest lucru şovăiai să mi-l spui, bunul meu 
Galeotti? Te-ai temut că vorbind astfel ai să mă 
ofensezi? Vai! Desigur, domnia ta îți dai seama foarte 
bine că drumul politicii unui rege nu poate fi 
întotdeauna aşa cum trebuie să fie neapărat în viața 
particulară a omului - conform cu maximele abstracte 
ale religiei şi ale moralei. Pentru ce oare, noi, prinții de 
pe acest pământ, zidim biserici şi mănăstiri, facem 
pelerinaje, penitențe şi îndeplinim acte de devoțiune, de 
care alți oameni se pot dispensa, dacă nu din pricină că 
binele ua şi punasta ea k a noastre ne silesc să 


luăm măsuri care 


apasă conştiinţa 
noastră de creştini? 
Dar cerul este 


milostiv... Biserica are 
un stoc nelimitat de 
indulgențe şi sprijinul 
Maicii Domnului de la 


Embrun şi al 
binecuvântaților sfinți 
este grabnic, 
permanent şi 
atotputernic. 

El îşi puse pălăria 
pe masă şi, 
îngenunchind cu 
evlavie înaintea 


iconițelor prinse de 
panglica ei, murmură cu un ton grav: 

— Sancte Huberte, sancte Juliane, sancte Martine, 
sancta Rosalia, sancti quotquot adestis, orate pro me 
peccatore!*+ Apoi se bătu în piept, se ridică, îşi luă 
pălăria şi urmă: Fii sigur, părinte, că dacă în misiunea 
de care e vorba se găseşte ceva de natura acelui lucru la 
care faci aluzie, îndeplinirea sa nu va fi încredințată 
acestui tânăr şi el nu va fi inițiat asupra acelei părți a 
proiectelor noastre. 

— Procedând astfel, regescul meu frate - spuse 
astrologul - veţi acționa cu înțelepciune. Ar mai fi ceva 


+ Sfinte Hubert, sfinte Julian, sfinte Martin, sfântă Rozalia, sfinți omniprezențţi, 
rugați-vă pentru mine, pica (în limba FESR (n. t.) 

oarecum de temut, din pricina îndrăznelii acestui tânăr, 
cusur fatal al oamenilor sanguini. Dar, după regulile 
ştiinţei, țin să precizez că această împrejurare nu va 
înrâuri asupra însuşirilor descoperite în horoscopul lui 
sau prin alte mijloace. 

— Deseară, la miezul nopții, va fi oare un ceas 
potrivit pentru a începe o călătorie primejdioasă? întrebă 
regele. lată efemeridele - priveşte poziția lunei față de 
Saturn şi punctul vernal în care se află Jupiter. Asta ar 
însemna, mi se pare... cu tot respectul pentru 
cunoştinţele superioare ale domniei tale, ar însemna 
succesul aceluia care trimite pe cineva în expediţie la 
acest ceas. 

— Da, al aceluia care trimite, spuse astrologul după o 
pauză. Această conjuncţie îi făgăduieşte într-adevăr 
succes; dar mi se pare că Saturn, fiind în declin, 
amenință cu primejdii şi nenorociri pe cel care e trimis. 
De unde trag încheierea că misiunea poate fi 
primejdioasă sau chiar fatală acelora care pleacă în 
călătorie. Violenţă şi captivitate - după mine aşa ceva 
prezice această conjunctie nefavorabilă. 

— Violenţă şi captivitate pentru cei care sunt trimişi 
— răspunse regele — dar succesul ţelurilor celui care 
trimite — nu arată şi acest lucru, învățatul meu părinte? 

— Chiar aşa, răspunse astrologul. 

Regele tăcu fără a da altă indicație din care să rezulte 
până la ce punct această prezicere (la care astrologul se 
hazardase pesemne fiindcă ghicise că misiunea era 
legată de un proiect primejdios oarecare) se raporta la 
un obiect real care, după cum o ştie cititorul, era acela 
de a o da pe contesa Isabelle de Croye pe mâinile lui 
Gyunlzuime de la Matek într-adevăr un nobil de rang 

înalt, dar degradat prin crimele lui, fiind o căpetenie de 
briganzi, faimos prin firea lui turbulentă şi prin vitejia 
sălbatică. 

Regele scoase atunci o hârtie din buzunar şi înainte 
de a o da lui Martivalle, spuse cu un ton care suna a 
laudă: 

— Învățatule Galeotti, nu te mira că, posedând în 
domnia ta o comoară de profeții, superioară aceleia care 
poate sălăşlui în spiritul oricărui contemporan, fără a-l 
excepta nici chiar pe Nostradamus, doresc adesea să mă 
folosesc de ştiinţa domniei tale în acele îndoieli şi 
încurcături care-l împresoară pe orice prinț care e silit 
să combată răzvrătirea înlăuntrul ţării sale şi pe 
duşmanii dinafară, şi una şi ceilalți puternici şi înrăiți. 

— Sire - răspunse filozoful - când m-ați onorat cu 
invitația maiestății voastre şi am părăsit curtea de la 
Buda pentru aceea de la Plessis, aceasta a însemnat că 
am luat hotărârea de a pune la dispoziția regescului 
meu patron toate serviciile pe care ştiinţa mea i le poate 
oferi. 

— Destul, bunul meu Martivalle. Te rog să fii atent la 
însemnătatea acestei probleme. Ludovic începu să 
citească hârtia pe care o ţinea în mână: „O persoană 
angajată într-o contestaţie gravă, de natură a fi 
dezlegată fie prin lege fie prin forța armelor, doreşte 
deocamdată să încerce o rezolvare printr-o întrevedere 
personală cu antagonistul său. Această persoană vrea să 
ştie ce zi va fi propice pentru punerea în execuţie a unei 
asemenea intenții; de asemenea care ar putea fi 
succesul unei asemenea negocieri şi dacă adversarul 
său va fi înclinat să răspundă încrederii care se pune 
astfel în el, prin nA si paieti sau mai 

curând ar putea să abuzeze de prilejul şi de avantajele 
pe care o asemenea întâlnire i le-ar putea oferi.” 

— E o chestiune importantă - spuse Martivalle, după 
ce regele termină de citit hârtia — şi trebuie să trasez un 
planetar şi să-l supun imediat unei profunde meditații. 

— Fă precum spui, bunul meu părinte întru ştiinţe, 
şi vei afla ce înseamnă să-l îndatorezi pe un rege al 
Franței.. Suntem hotărâți, dacă constelaţiile nu ne 
opresc - şi umilele noastre cunoştinţe ne îndeamnă să 
credem că ele încuviințează proiectul nostru — să riscăm 
ceva, chiar în propria noastră persoană, pentru a pune 
stavilă acestor războaie anticreştine. 

— Fie ca sfinţii să sprijine pioasele gânduri ale 
maiestății voastre — spuse astrologul — şi să ocrotească 
sacra voastră persoană! 

— Îţi mulțumesc, învățatul meu părinte. Între timp, 
iată un dar care va spori prețioasa bibliotecă a domniei 
tale. 

El puse sub unul din tomuri o mică pungă cu aur; 
econom chiar şi în superstițiile sale, Ludovic socotea că 
astrologul era  îndestul legat să-l servească prin 
subsidiile pe care i le acordase, şi se credea în drept să 
uzeze de priceperea lui la un preț moderat, chiar în 
împrejurări importante. 

Adăugind astfel remunerațţiei globale o împrospătare, 
printr-un onorar, după expresia juriştilor, Ludovic se 
întoarse spre Durward şi-i porunci: 

— Urmează-mă, bravul meu scoţian, cel ales de 
destin şi de un monarh pentru a îndeplini o misiune 
cutezătoare. Totul să fie gata pentru ca să poți pune 
piciorul în scară îndată ce clopotul de la Saint-Martin va 
bate uzul nopții. Un minut mai curând s sau un minut 

mai târziu va fi de ajuns pentru a răsturna poziția 
favorabilă a constelațiilor care surâde misiunii tale. 

Vorbind astfel, regele părăsi încăperea, urmat de 
tânărul său soldat din gardă. Nici nu apucară însă bine 
să iasă afară, că astrologul şi dădu frâu liber unor 
simțăminte foarte deosebite de acelea care păreau să-l 
însuflețească în prezența regelui. 

„Mizerabil avar! scrâşni el, cântărind punga în palmă, 
căci, fiind risipitor, el avea aproape întotdeauna nevoie 
de bani. Netrebnic scârbos şi spurcat! Nevasta unui 
căpitan de vas ar da mai mult pentru a afla dacă 
bărbatul ei a străbătut mările cu bine. El să-şi 
însuşească o spoială de cunoştinţe! O s-o facă atunci 
când vulpea hoaţă şi lupul urlător vor ajunge muzicieni. 
El să citească gloriosul blazon al firmamentului! O s-o 
facă atunci - da, o s-o facă atunci când scârboasa 
cârtiță va ajunge linx. Post tot promissa - după atâtea 
făgăduieli cu care m-a ademenit ca să părăsesc curtea 
magnificului Mathias, unde hunul şi turcul, creştinul şi 
păgânul, ţarul Moscovei şi hanul tătarilor se luptau care 
mai de care ca să mă încarce cu daruri — crede el că am 
să rămân în acest castel mucegăit ca un sticlete într-o 
colivie, ca să cânt când îi place lui să fluiere, şi toate 
astea doar pentru nişte biete grăunţe şi pentru un dram 
de apă! Nu, nu - avit inveniam vicim, aut faciam — sau 
voi găsi o cale de ieşire, sau mi-o voi croi eu însumi. 
Cardinalul Balue este un bărbat politic şi un om 
mărinimos - am să-i şoptesc la ureche treaba asta şi va 
fi vina eminenței sale dacă stelele nu vor vorbi după cum 
va voi el.” 

Săltă din nou în palmă darul disprețuit: „E cu 
Aera = trase el cele - să fie vreun joy aca sau vreo 


perlă de preț în această pungă mizerabilă? Am auzit că 
el poate fi darnic până la risipă când acest lucru convine 
toanelor sau interesului său”. 

Goli punga şi constată că în ea se aflau nici mai mult 
nici mai puţin decât zece monete de aur. Îndignarea 
astrologului era la culme. „Crede el oare că pentru o 
asemenea nenorocită plată am să-i pun la picioare 
ştiinţa celestă pe care am învăţțat-o de la călugărul 
armean de lIstrahoff, cel ce n-a mai văzut soarele de 
patruzeci de ani; de la grecul Dubravius care, zice-se, ar 
fi înviat un mort; şi chiar de la şeicul Ebn Hali pe care 
l-am vizitat în peştera lui din deşertul Tebaidei? Nu, pe 
Dumnezeul meu! Acela care disprețuieşte această ştiinţă 
va pieri prin propria sa ignoranță! Zece piese! O pomană 
pe care aproape că mi-e ruşine s-o ofer Toinettei ca să-şi 
cumpere o nouă garnitură la corsaj.” 

Tot vorbind astfel şi în pofida indignării sale, 
înțeleptul vâri totuşi piesele de aur dispreţuite într-o 
pungă destul de mărişoară pe care o purta la cingătoare, 
şi pe care Toinette, ca şi alți parteneri ai cheltuielilor 
sale nebuneşti, izbutea mai totdeauna s-o golească mult 
mai repede decât putea găsi mijloace s-o umple filozoful, 
cu toată ştiinţa lui. 


XIV 
CĂLĂTORIA 


Te văd din nou, o, prea frumoasă Franţă, 
Bogată țară, vechi lăcaş de muze, 

E munca pentru fiii tăi o joacă 

Atât ti-i de mărinimos pământul; 

Iar ale tale fiice minunate 

Au ochi şăgalnici şi cosițe negre 

Dar vai, o, binecuvântată Franţă, 

Câtă urgie-a trebuit să-nduri 

Din veac şi până astăzi! 

ANONIM 


erindu-se să stea de vorbă cu oricine ar fi fost — 

pentru că astfel primise ordin - Quentin 

Durward se încătărămă repede într-o armură 

trainică dar simplă cu piese pentru picioare şi pentru 

braţe şi-şi puse pe cap o chivără tare de oțel fără vizieră. 

Pe deasupra îmbrăcă o frumoasă tunică din piele de 

capră meşteşugit cusută cu galoane şi cu broderii, aşa 

cum purtau ofițerii de rang înalt din serviciul caselor 
senioriale. 

Toate acestea fuseseră aduse în camera sa de Soo 

care cu mina sa calmă, cu zâmbetul şi cu manierele lui 
insinuante, îi spuse că unchiul său fusese pus de gardă 
dinadins pentru ca să nu-l întrebe nimic în privința 
acestor pregătiri misterioase. 

— 1 se va spune că-i ceri scuze — zise Olivier, zâmbind 
din nou - şi, prea scumpul meu fiu, când ai să te întorci 
viu şi nevătămat, după ce vei fi îndeplinit această 
plăcută misiune, nu mă îndoiesc ca vei fi găsit demn de 
o asemenea înaintare, care te va scuti să mai dai 
socoteală cuiva de faptele dumitale, căci vei ajunge în 
fruntea acelora care vor trebui să-ți dea ei socoteală de 
faptele lor. 

Astfel vorbi Olivier le Diable, socotind, pesemne, în 
sinea lui, că sărmanul tânăr, căruia îi strânse cu duioşie 
mâna în timp ce vorbea, avea negreşit toți sorții să 
întâlnească moartea sau captivitatea în misiunea ce-i 
fusese încredințată. El adăugă acelor frumoase vorbe o 
mică pungă cu aur care-i fusese trimisă ca dar de rege 
pentru a face fată cheltuielilor pe drum. 

Cu câteva minute înainte de miezul nopţii, conform 
instrucțiunilor sale, tânărul se duse în curtea a doua şi 
se opri sub Turnul Delfinului, care fusese destinat, după 
cum ştie cititorul, ca reşedinţă temporară a contesei de 
Croye. El găsi în acest loc de întâlnire oamenii şi caii 
care trebuiau să alcătuiască escorta, doi catâri încărcați 
cu bagaje, trei cai de rasă pentru cele două contese şi 
pentru o cameristă devotată, iar pentru el un cal voinic 
de luptă, a cărui şa bătută în oțel sclipea în lumina 
lunii. Nici un cuvânt de recunoaştere nu fu schimbat 
nici dintr-o parte, nici din cealaltă. Oamenii stăteau 
nemişcaţi în şeile lor şi în aceeaşi lumină nedesluşită 
pet văzu cu decta că erau cu toții înarmați şi 


. 


ZI 


e e e3 
a cz 


țineau în mâini nişte lănci lungi. Erau numai trei, dar 
unul dintre ei îi şopti lui Quentin, cu un accent gascon 
foarte pronunţat, că al patrulea, călăuza lor, le va ieşi 
înainte dincolo de Tours. 

În timpul acesta, la ferestrele turnului licăreau 
încoace şi încolo lumini, ca şi când cei dinăuntru se 
agitau cu pregătirile de plecare. În sfârşit, o uşă mică, 
care dădea de la picioarele turnului spre curte, se 
deschise şi pe ea ieşiră trei femei însoţite de un bărbat 
înfăşurat într-o mantie. Femeile se urcară în tăcere - pe 
caii pregătiți pentru ele, în vreme ce însoțitorul lor, 
păşind pe jos înainte, dădu semnalul de pornire şi 
trecând pe lângă  santinelele care vegheau cu 
luare-aminte, le şopti parola şi consemnele. În sfârşit, 
ajunseră în afara puternicelor întărituri. Acolo, bărbatul 
care mergea pe jos, conducându-i, se opri, şi spuse ceva 
încet, stăruitor celor două doamne pe care apoi le lăsă 
să treacă înainte. 

— Cerul să vă binecuvânteze, sire — spuse o voce 
care-l făcu pe Quentin Durward să tresară - şi să vă 
ierte, chiar dacă gândurile voastre sunt mai interesate 
decât o exprimaţi prin cuvinte! Cea mai mare dorinţă a 
mea este să ajung în siguranță sub protecţia bunului 
episcop de Liege. 

Persoana căreia i se vorbise astfel mormăi un 
răspuns nedesluşit şi se retrase înapoi prin poarta 
întăriturilor, în timp ce Quentin crezu că în lumina lunii 
îl recunoaşte chiar pe rege, a cărui grijă în ceea ce privea 
plecarea celor două doamne îl îndemnase pesemne să fie 
el însuşi de față pentru împrejurarea că s-ar fi ivit vreo 
împotrivire din partea lor sau vreo piedică din aceea a 
gaizior castelului. 


Când cavalcada ieşi 
din incinta castelului, 
trebui să fie călăuzită 
câtva timp cu cea mai 
mare precauție pentru a 
se feri de trape, curse şi 
tot felul de capcane puse 
acolo pentru a  stăvili 
drumul străinilor. Dar 
gasconul poseda la 
perfecțiune cheia acestui 
labirint şi într-un sfert de 
oră de mers se văzură în 
afară de Plessis le Parc şi 
nu prea departe de 
Tours. 

Luna ieşise din norii care o acoperiseră mai înainte şi 
revărsa o lumină feerică peste o privelişte de basm. 
Călătorii  priviră spre maiestuoasa Loire care-şi 
rostogolea apele măreţțe de-a lungul celei mai bogate 
câmpii a Franței, între cele două maluri împodobite cu 
turnuri şi terase, cu măslini şi vii. Priviră zidurile 
oraşului Tours, vechea capitală a Touraine-i, care-şi 
ridica întăriturile şi crenelurile poleite de lună; din 
mijlocul lor se înălța un uriaş edificiu gotic pe care 
evlavia sfântului episcop Perpetuus îl ridicase de mult; 
în secolul al V-lea, şi pe care zelul lui Carol cel Mare şi 
al urmaşilor lui îl. mărise şi îl îmbogăţise cu atâtea 
splendori arhitecturale, încât făcuse din el cea mai 
frumoasă biserică din Franţa; se zăreau de asemeni 
turlele bisericii sfântului Graţian, ca şi sumbrele ziduri 


ale castelului întărit, care, se zicea că în timpurile vechi 

fusese reşedinţa împăratului Valentinian. Deşi 
împrejurările în care se afla erau de natură să-l 
preocupe atât de mult, ele nu-l împiedicară pe tânărul 
scoțian să încerce un simțământ de uimire şi de 
încântare. Obişnuit cu priveliştea vastă şi totuşi 
impresionantă a munților din ţara lui şi cu sărăcia chiar 
şi a celor mai impunătoare peisaje de acolo, contempla 
acum un tablou în care arta şi natura păreau a fi risipit 
fără  zgârcenie cele mai falnice splendori pentru 
împodobirea lui. Dar el fu rechemat la treburile 
momentului de vocea doamnei celei vârstnice, ridicată 
cu o octavă mai sus decât sunetele care murmuraseră 
cu gingăşie rămas bun regelui Ludovic, care cerea să 
vorbească cu conducătorul escortei. Dând pinteni 
calului, Quentin se prezentă înaintea doamnelor 
declarând că el are această calitate şi ascultă ca atare 
următorul interogator al doamnei Hameline. 

„Cum se numeşte şi ce grad are?” 

El dădu răspunsul. 

„Cunoştea bine drumul pe care aveau să meargă?” 
„Nu poate pretinde — răspunse tânărul - că ar cunoaşte 
prea bine drumul dar a fost înarmat cu instrucțiuni 
complete şi trebuie ca la primul popas să găsească o 
călăuză, capabilă în toate privinţele să-i conducă mai 
departe; până atunci, un călăreț care tocmai li se 
alăturase, sporind numărul soldaților la patru, urma să 
le arate drumul până la primul popas”. 

— Şi pentru care motiv ai fost ales să îndeplineşti 
această misiune, tinere gentilom? întrebă doamna. Ieri 
tot dumneata ai fost de gardă în galeria în care am 
întâlnit-o pe prințesa de Franța. Pari tânăr şi fără 
experiență în asemenea treburi; nici măcar nu eşti 

francez şi vorbeşti această limbă cu un accent străin, 

— Datoria mea este să execut ordinele regelui, 
madame şi nu să le discut, răspunse tânărul soldat. 

— Eşti nobil? întrebă doamna din nou. 

— Pot să vă răspund afirmativ cu toată siguranța, 
madame, spuse Quentin. 

— Nu eşti oare dumneata - întrebă la rândul ei cu 
sfială doamna cea tânără - acelaşi pe care l-am văzut 
când m-a chemat regele la han ca să-l servesc la masă la 
Fleur-de-Lys? 

Quentin răspunse afirmativ, cu glas scăzut, poate din 
pricina aceloraşi simțăminte de sfială. 

— Atunci, mi se pare, draga mea - spuse contesa 
Isabelle adresându-i-se mătuşii sale - că suntem în 
siguranță sub paza acestui tânăr gentilom; cel puţin nu 
are aerul unui om căruia i se poate încredința 
executarea unui plan crud de trădare împotriva a două 
femei fără apărare. 

— Pe onoarea mea, madame - jură Durward - pe 
cinstea casei mele, pe oasele strămoşilor mei, n-aş 
putea, pentru Franţa şi pentru Scoţia laolaltă, să mă fac 
vinovat de trădare sau de cruzime împotriva 
dumneavoastră! 

— Ai vorbit frumos, tinere — spuse contesa Hameline 
— dar ne-am obişnuit cu vorbele frumoase ale regelui 
Franţei şi ale oamenilor lui. Cu asemenea vorbe am fost 
convinse să căutăm refugiu în Franţa în timp ce puteam 
obține protecţia episcopului de Liege cu mai puţine 
riscuri decât acum, sau s-o cerem pe aceea a lui 
Venceslas al Germaniei sau pe a lui Eduard al Angliei. Şi 
la ce au dus făgăduielile regelui? Ne-a închis pe furiş, 
RI SI cu nume de rand ca pe A mărfuri interzise, 

în hanul acela mizerabil, pe noi, care, tu ştii, Marton — 
urmă ea, adresându-se cameristei — noi care nu ne-am 
făcut niciodată toaleta decât sub un baldachin şi pe o 
estradă cu trei trepte, am fost silite să ne îmbrăcăm pe o 
simplă duşumea, ca şi când am fi fost două lăptărese. 

Marton conveni că stăpâna ei exprima un prea trist 
adevăr. 

— Aş fi vrut ca acesta să fie cel mai mare rău, draga 
mea, spuse contesa Isabelle. M-aş fi lipsit bucuroasă de 
fast. 

— Dar nu de societate, scumpă nepoată, zise contesa 
cea vârstnică. Acest lucru este insuportabil. 

— M-aş fi lipsit de toate, draga mea - răspunse 
Isabelle cu un glas care pătrunse până la inima 
tânărului său însoțitor şi apărător — de toate, numai să 
fi găsit un refugiu sigur şi onorabil. Nu doresc -— 
Dumnezeu ştie că n-am dorit niciodată - să fiu pricina 
unui război între Franța şi Burgundia, ţara mea natală, 
nici să se piardă vreo viață pentru mine. N-am cerut 
decât  îngăduința să mă retrag în mânăstirea 
Marmoutier, sau în oricare alt sfânt lăcaş. 

— Vorbeşti ca o ființă fără minte, nepoată dragă - o 
dojeni doamna cea vârstnică - şi nu ca fiica nobilului 
meu frate. Din fericire mai există cineva care posedă o 
parte din caracterul ilustrei case de Croye. Cum se poate 
deosebi o nobilă de rang înalt de o lăptăreasă arsă de 
soare decât prin faptul că pentru una se rup lănci, iar 
pentru cealaltă se rup bete de alun? Află, fetițo, că pe 
când eram în plină tinereţe, abia ceva mai vârstnică 
decât eşti tu acum, la Haflinghem s-a ținut în onoarea 
mea o faimoasă întrecere de arme; patru cavaleri luptau 
ia mine şi aproape ttie asaltatori trebuiau 

să le ţină piept: lupta a ţinut trei zile şi a costat viața a 
doi îndrăzneți cavaleri, o şiră a spinării, o claviculă, trei 
picioare şi două brațe rupte, în afară de un număr de 
răni şi de vânătăi pe care heralzii nu le-au mai putut 
număra. Aşa au fost întotdeauna onorate doamnele 
casei noastre. Ah! Dacă ai avea numai jumătate din 
inima strămoşilor tăi ai găsi mijlocul, la o curte oarecare 
unde dragostea pentru doamne şi gloria armelor sunt 
încă în cinste, să provoci un turnir al cărui preţ să fie 
mâna ta, aşa cum a fost aceea a străbunicii tale, de 
fericită amintire, la alergarea cu lănci de la Strassburg; 
astfel ai câştiga cea mai bună lance din Europa pentru a 
apăra drepturile casei de Croye, atât împotriva 
opresiunii Burgundiei, cât şi a politicii Franței. 

— Dar, dragă mătuşă - răspunse tânăra contesă 
bătrâna mea dădacă mi-a spus că deşi acel rheingraf*5 
fusese cea mai bună lance la marele turnir din 
Strassburg, cucerind astfel mâna respectabilei mele 
străbunici, acea căsătorie n-a fost fericită; el obişnuia 
adesea s-o certe şi chiar s-o bată pe străbunica mea, cea 
de fericită amintire. 

— Şi de ce nu? strigă contesa Hameline, în 
entuziasmul său romanțios pentru cavalerism; de ce 
aceste braţe biruitoare obişnuite să împartă lovituri pe 
câmp, să fie silite a-şi înfrâna energia acasă?! De o mie 
de ori aş prefera să fiu bătută de două ori pe zi de un soț 
al cărui braț ar fi temut de alţii, cât şi de mine însămi, 
decât să fiu soața unui fricos care nu îndrăzneşte 
niciodată să ridice mâna nici asupra femeii lui, nici 

asupra oricui altcuiva. 

— Ti-aş dori toată bucuria cu un soț atât de energic, 
dragă mătuşă - replică Isabelle - fără să te pizmuiesc; 
căci dacă oasele frânte fac frumuseţea turnirelor, nimic 
nu-i mai puțin plăcut ca acest lucru în budoarele 
doamnelor. 

— Ei, dar bătaia nu este o urmare necesară a 
căsătoriei cu un cavaler vestit în luptă — spuse contesa 
Hameline —- deşi e adevărat că străbunul nostru, de 
fericită amintire, rheingraful Gottfried, era un om cam 
grosolan şi iubea cam prea mult vinul de Rin. Cavalerul 
desăvârşit este un mieluşel printre doamne şi un leu 
printre lănci. Aşa era Thibault de Montigny... domnul cu 
€l!... a fost cel mai bun suflet de om şi nu numai că n-a 
avut niciodată atâta lipsă de curtoazie, încât să ridice 
mâna asupra soției lui, dar, pe Maica Domnului! el, 
care-i bătea pe toţi duşmanii în afara casei, înlăuntrul ei 
găsea o adversară straşnică care se pricepea de minune 
cum să-l învingă. Ei bine, el era de vină; a fost unul 
dintre luptători la întrecerea de arme din Haflinghem şi 
s-a distins într-atât, încât dacă cerul şi străbunicul tău 
ar fi vrut-o, străbunica ar fi fost o doamnă de Montigny 
care l-ar fi înconjurat cu mai multă blândeţe pe acest 
om blajin. 

Contesa Isabelle, care avea oarecare motive să se 
teamă de întrecerea de arme de la Haflinghem, acesta 
fiind un subiect asupra căruia mătuşa ei stăruia foarte 
mult întotdeauna, lăsă conversaţia să lâncezească, şi 
Quentin, cu politeţea firească a unui om bine crescut, 
temându-se că prezenţa lui ar putea fi jenantă pentru 
conversaţia lor, porni înainte spre călăuză, ca şi când ar 
fi vrut să-i pună ie ie întrebări în eeii cu drumul 

lor. 

În timpul acesta, doamnele continuară călătoria în 
tăcere ori schimbând o vorbă sau alta, fără însemnătate 
care nu merită să fie relatate, până ce începu să se 
lumineze de ziuă. Cum doamnele erau în şa de mai 
multe ceasuri, Quentin, temându-se că iau obosit, 
deveni nerăbdător să ştie ce distanță îi despărțea de 
popasul cel mai apropiat. 

— Ajungem într-o jumătate de ceas, răspunse 
călăuza. 

— Şi atunci ne vei lăsa în grija altei călăuze? întrebă 
Quentin. 

— Chiar aşa, seniore arcaş, răspunse omul. 
Călătoriile mele sunt totdeauna scurte şi în linie 
dreaptă. Pe câtă vreme dumneavoastră şi alții, seniore 
arcaş, mergeţi de-a lungul arcului, eu merg întotdeauna 
de-a lungul corzii. 

În timpul acesta, luna apusese şi spre răsărit 
luminile zorilor începuseră să se reverse limpezi, vii şi să 
licărească la suprafața unui mic lac pe malul căruia 
călăreau de câtva timp. Acest lac se afla în mijlocul unei 
câmpii întinse, presărată cu copaci răzleți, cu tufe şi 
hăţişuri, destul de rare, aşa încât câmpia ar fi putut fi 
denumită deschisă, astfel că tot ce se afla pe ea începu 
să se desluşească toarte bine. Quentin aruncă o privire 
asupra omului care călărea alături de el şi, sub umbra 
pălăriei largi, cu borul răsfrânt, asemănătoare acelor 
sombrero ale țăranilor spanioli, recunoscu, trăsăturile 
caraghioase ale aceluiaşi Petit Andre, ale cărui degete, 
împreună cu acelea ale lugubrului său contrate 
Trois-Eschelles, se îndeletniciseră nu de mult atât de 
ital pc satiră său. ÎImpins de o aversiune 

amestecată cu teamă (deoarece în țara lui călăii erau 
priviți cu o oroare aproape superstițioasă) pe care 
recenta sa salvare ca prin urechile acului n-o micşorase 
de loc, Durward abătu instinctiv capul calului său spre 
dreapta; împuns totodată cu pintenul, animalul se 
întoarse pe jumătate, depărtându-se astfel cu opt 
picioare de odiosul companion. 

— Ho, ho, ho, ho! hohoti Petit André; pe Maica 
Domnului de Greve! Tânărul nostru soldat îşi aminteşte 
încă de noi! Hei, camarade, sper că nu-mi porţi pică! În 
țara asta fiecare îşi câştigă pâinea cum poate. Nimeni nu 
trebuie să se ruşineze că a trecut prin mâinile mele, 
fiindcă eu îmi fac meseria ca orice om care a atârnat 
vreodată o greutate vie de un copac mort şi Dumnezeu 
m-a binecuvântat să fiu un prieten vesel. Ha, ha, ha! Aş 
putea să-ți povestesc felurite glume pe care le-am făcut 
între piciorul scării şi vârful spânzurătorii din pricina, 
cărora, pe sufletul meu, eram obligat să dau zor la 
treabă, de teamă ca muşteriii mei să nu moară de râs şi 
să-mi facă astfel iscusinţa de ruşine. 

Rostind aceste vorbe, el împinse calul într-o parte 
pentru a micşora intervalul pe care scoțianul îl lăsase 
între ei şi apoi spuse: 

— Hai, să fim prieteni, seniore arcaş! În ceea ce mă 
priveşte, eu mi-am făcut întotdeauna datoria fără 
răutate, cu inima uşoară, şi niciodată nu iubesc mai 
mult un om decât atunci când îi pun pe după gât 
colierul meu de scurtă răsuflare, pentru a-l învesti 
cavaler al ordinului Sfântul Patibularius, aşa cum 
obişnuieşte să-l numească pe sfântul patron al 
Prevoteriei capelanul marelui prevot, reverendul pater 
Vacon el diablo. 

— Înapoi, blestematule! strigă Quentin, văzându-l pe 
călău că încearcă din nou să se apropie de el. Înapoi, ori 
am să fiu ispitit să-ti arăt distanța care-l desparte pe un 
om de onoare de o lepădătură ca tine. 

— Stai, stai! Aprins mai eşti! răspunse ipochimenul. 
Dacă ai fi spus: un om cinstit — treacă, meargă, ar fi fost 
un pic de adevăr; cât despre oameni de onoare, 
slăbeşte-mă! Am de-a face cu ei în fiecare zi, tot atât de 
aproape şi de strâns cum am avut de-a face cu 
dumneata. Fii pe pace şi rămâi cu bine. Aş fi pus la 
bătaie o sticlă de auvernat pentru a şterge orice amintire 
neplăcută — dar dumneata îmi dispreţuieşti amabilitatea. 
Fie! Cum vrei! Eu nu mă cert niciodată cu mugşteriii mei, 
cu cei care fac tumbe năstruşnice, cu veselii dănțuitori 
şi cu micii parteneri de joc, cum le zice Jacques 
Măcelarul mieilor lui - cu aceia în sfârşit care ca şi 
senioria ta poartă scris pe frunte ş.t.r.e.a.n.g. Nu, nu! 
Oricum s-ar purta cu mine, micile mele servicii nu le vor 
lipsi până la sfârşit; şi dumneata ai să vezi data viitoare 
când ai să cazi din nou pe mâna lui Petit André, că el 
ştie cum se iartă o jignire. 

După aceste cuvinte, conchise, făcând cu ochiul 
provocator şi, plescăind din limbă aşa cum se îndeamnă 
un cal leneş, trecu pe cealaltă parte a drumului, 
lăsându-l pe tânăr să savureze batjocurile pe care i le 
adresase în măsura în care mândria lui de scoţian i-o 
îngăduia. 

Quentin simțea. o dorință aprigă să-l pocnească 
zdravăn cu coada lăncii; dar îşi stăpâni pornirea, 
socotind că o ceartă cu un asemenea om nu ar fi fost 
onorabilă niciodată şi nicăieri şi că în împrejurarea de 
față asa ceva ar fi însemnat o abatere de la datoria lui, 

ceea ce ar fi putut da naştere la urmările cele mai 
primejdioase. El îşi înghiți deci mânia stârnită de 
glumele deşucheate şi profesionale ale lui monsieur Petit 
André şi se mulțumi să spere cu ardoare că ele nu 
fuseseră auzite de frumoasele doamne încredințate pazei 
lui, asupra cărora era de presupus că asemenea ironii 
n-ar fi putut să facă o impresie favorabilă persoanei sale. 
Deodată fu însă trezit din aceste gânduri de un strigăt al 
ambelor doamne: 

— Priveşte, priveşte înapoi! Pentru Dumnezeu, 
păzeşte-te pe dumneata şi pe noi; suntem urmăriţi. 

Quentin se uită repede înapoi şi văzu doi călăreți 
înarmați care într-adevăr veneau după ei atât de repede, 
încât trebuiau să-i ajungă în curând. 

— Se poate - spuse el - să fie oameni de ai 
prevotului, care îşi fac rondul în pădure. la vezi — îi 
porunci el lui Petit Andre — cine să fie oare? 

Petit Andre se supuse; întorcându-se jucăuş în şa, 
după ce privi spre urmăritori, răspunse: 

— Dragul meu senior, nu sunt nici camarazii domniei 
tale, nici ai mei — nici arcaşi, nici oameni ai prevotului — 
pare-mi-se că poartă coifuri cu vizierele lăsate, precum 
şi grumăzare. Lua-le-ar dracu de grumăzare - sunt cele 
mai neplăcute din toate piesele unei armuri! M-am 
căznit uneori un ceas ca să le desfac cataramele. 

— Nobile doamne - spuse Durward fără a-l asculta 
pe Petit Andre - luaţi-o înainte, dar nu prea repede, ca 
să nu se creadă că fugiți şi totuşi cât mai iute spre a vă 
folosi de obstacolul pe care am să-l pun de îndată între 
dumneavoastră şi urmăritori. 

Contesa Isabelle privi spre însoţitorul lor şi apoi îi 
şopti ceva mătuşii ia care-i AA lui dili, 

— Avem toată încrederea în dumneata, şi preferăm să 
înfruntăm orice primejdie împreună, decât să mergem 
înainte cu acest om, a cărui înfăţişare pare că nu 
prevesteşte nimic bun. 

— Fie precum doriți, doamnelor, răspunse tânărul. 
Nu sunt decât doi oameni care vin după noi şi, deşi par 
să fie cavaleri, aşa precum arată armele lor, vor afla, 
dacă vin cu vreun gând rău, cum îşi face datoria un 
gentleman scoțian în prezenta şi pentru apărarea unor 
persoane ca domniile voastre. Care dintre voi - urmă el 
adresându-se soldaților din subordinea lui - doreşte 
să-mi fie camarad în luptă şi să rupă o lance cu aceşti 
cavaleri? 

Doi din oameni se arătară vădit nehotărâți, dar al 
treilea, Bertrand Guyot, jură, cap de dieu, că dacă ar fi 
chiar cavaleri de la masa rotundă a regelui Arthur, el le 
va pune la încercare armurile, pentru onoarea 
Gasconiei. 

În timp ce gasconul rosti aceste vorbe, cei doi cavaleri 
- căci nu păreau a fi de rang mai mic - sosiră la 
ariergarda micii trupe în fata căreia se opriseră Quentin 
şi hotărâtul său tovarăş. Cavalerii erau îmbrăcaţi din 
cap până în picioare în minunate armuri de oţel şlefuit, 
fără a purta vreo deviză prin care ar fi putut fi 
recunoscuți. 

În timp ce se apropiau, unul dintre ei îi strigă tare lui 
Quentin: 

— Mesir scutier, fă loc; am venit să te scăpăm de o 
sarcină mai presus de rangul şi de condiţia domniei tale. 
Vei face bine să laşi aceste doamne în grija noastră, care 
suntem mai potriviți să veghem asupra lor, îndeosebi 
ERA că în mâinile Morii i tale ele nu sunt cu mult mai 

mult decât nişte captive. 

— Drept răspuns la cererea domniilor voastre - 
răspunse Durward - aflați, în primul rând, că eu îmi 
îndeplinesc aici o datorie impusă de suveranul căruia îi 
slujesc în prezent şi în al doilea rând că, oricât de 
nevrednic aş putea fi, doamnele doresc să rămână sub 
ocrotirea mea. 

— Înapoi, caraghiosule! strigă unul dintre cavaleri. 
Îndrăzneşti tu, un cerşetor pribeag, să te împotriveşti 
unor cavaleri de rang? 

— Într-adevăr că am temeiuri — răspunse Quentin — 
să mă împotrivesc atacului dumneavoastră trufaş şi 
nedrept; dacă există vreo deosebire de rang între noi, pe 
care deocamdată n-o cunosc, lipsa dumneavoastră de 
curtoazie a înlăturat-o. Scoateţi săbiile sau, dacă vreți să 
luptaţi cu lancea, îndepărtaţi-vă pentru a vă lua avânt. 

În timp ce cavalerii îşi întorceau caii şi se îndepărtau 
aproape la o sută cincizeci de paşi, Quentin privi spre 
doamne, se înclină până la oblâncul şeii ca şi când iar fi 
dorit să fie îmbărbătat de privirile lor şi, în timp ce ele 
fluturau batistele drept încurajare, cei doi atacatori îşi şi 
luaseră distanţa necesară pentru luptă. 

Strigând  gasconului să se poarte bărbăteşte, 
Durward dădu pinteni calului. Cei patru călăreţi se 
ciocniră din plină goană în mijlocul câmpului care îi 
despărțea. Ciocnirea fu fatală sărmanului gascon; 
adversarul acestuia ţintind spre fața lui, neapărată de 
vizieră, îi înfipse lancea prin ochi în creier, aşa încât el 
se prăbuşi din şa, ucis pe loc. 

De cealaltă parte, Quentin, deşi luptând cu aceleaşi 
dezavantaje, se feri în şa atât de îndemânatic, încât 
lancea aami li său, lunecându- ai pe ia obraz, îi 

trecu pe deasupra umărului drept, în timp ce propria lui 
armă, lovindu-l pe adversar drept în piept, îl trânti la 
pământ. Quentin sari jos pentru a scoate coiful 
inamicului său, dar celălalt cavaler, care nu spusese o 
vorbă până atunci, văzând soarta companionului său, 
descălecă mai repede decât Durward şi, ocrotindu-şi 
prietenul care zăcea fără cunoştinţă, strigă: 

— Pe Dumnezeu şi pe sfântul Martin, încalecă, 
dragul meu, şi vezi-ți de drum cu femeile dumitale. 
Ventre Saint Gris! Ai făcut destul rău în dimineața 
aceasta. 

— Cu voia domniei voastre, mesir - ripostă Quentin 
care nu putea să suporte tonul amenințător cu care-i 
fusese dat acel sfat — mai întâi voi vedea cu cine am avut 
de-a face, pentru a afla cine va răspunde de moartea 
camaradului meu. 

— N-ai să trăieşti niciodată pentru a afla sau a spune 
cuiva acest lucru, răspunse cavalerul. Du-te în pace, 
dragul meu. Dacă am fost atât de nesăbuiţi ca să te 
oprim din drum, am plătit destul, căci ai făcut un rău 
mai mare decât poate fi răscumpărat cu viața dumitale 
şi cu acelea ale tuturor oamenilor domniei tale. Ei, 
asta-i! Fie, dacă o vrei — adăugă el, văzându-l pe Quentin 
că-şi scoate sabia şi înaintează asupra lui - iată-ţi 
răsplata. 

Rostind aceste cuvinte, el dădu scoţianului o lovitură 
atât de năprasnică peste chivără, încât până în clipa 
aceea, deşi crescut într-o țară unde se dădeau lovituri 
nu glumă, tânărului nu-i fusese dat să audă de aşa ceva 
decât în povestiri. Lovitura se prăvăli asupra lui ca un 
trăsnet, zvârlind cât colo garda săbiei pe care tânărul 
soldat o ridicase ca să-şi a pre capul, ai izbindu-i 

chivără, o sfărâmă, îi atinse părul, dar nu-i făcu alt rău, 
în timp ce Durward buimăcit, orbit, căzut într-un 
genunchi, rămase pentru o clipă la discreţia cavalerului, 
dacă el ar fi vrut să-i mai dea o lovitură. 

Mila pentru tinereţea lui Quentin, admiraţia pentru 
curajul lui, sau o generoasă loialitate îl făcu însă pe 
acesta să se abțină de a profita de un asemenea avantaj. 
Durward, însă, venindu-şi în fire, sări în sus şi se 
năpusti asupra adversarului său cu înverşunarea unui 
om hotărât să învingă sau să moară şi în acelaşi timp cu 
prudenta necesară spre a lupta cu cât mai mulţi sorti de 
izbândă. Decis să nu se expună din nou unor lovituri 
atât de înspăimântătoare ca aceea pe care o primise, el 
folosi avantajul mişcărilor sale mai sprintene, sporit prin 
acela al armurii sale relativ mai uşoare, spre a-şi hărțui 
inamicul, atacându-l din toate părțile prin salturi 
neaşteptate, fulgerătoare, împotriva cărora cavalerul, cu 
greaua sa armură, nu se putea apăra decât anevoie şi cu 
o mare pierdere de energie. 

Zadarnic îi strigă mărinimosul adversar lui Quentin 
că între ei nu mai exista nici o pricină de luptă şi că îi 
părea rău că va fi silit să-l rănească. Ascultând numai 
de glasul dorinței sale înflăcărate care-i striga să 
răscumpere ruşinea înfrângerii de o clipă, Durward 
continua să atace cu rapiditatea fulgerului - când 
amenințând cu tăişul, când cu vârful săbiei, mereu cu 
ochii în patru asupra mişcărilor adversarului său, de a 
cărui putere superioară avusese o teribilă dovadă, gata 
să sară înapoi sau într-o parte şi ferindu-se de loviturile 
armei sale năprasnice. 

— Să te ia dracu, nebun încăpățânat şi cutezător, 
mormăi cavalerul. N-ai să te linişteşti decât când am 
să-ți sfărâm capul? Şi vorbind astfel, îşi schimbă felul de 
a lupta. Luând poziție de apărare şi părând că se 
multumeşte să pareze fără să întoarcă loviturile cu care 
Quentin îl asalta fără încetare, hotărî în sine că atunci 
când tânărul soldat va obosi sau va tace o mişcare 
greşită sau imprudentă care-l va lăsa descoperit, să 
pună capăt luptei cu o singură LE Ti Poate că el ar fi 
izbutit în această i 
tactică abilă, dacă 
soarta n-ar fi hotărât 
altfel. 

Duelul era încă în 
punctul său cel mai 
aprins, când se ivi o 
mare trupă de 
călăreți care 
începură să strige: 
„Opriţi-vă, în numele 
regelui!” Ambii 
luptători încetară 
lupta de îndată. 
Quentin văzu cu surpriză că în fruntea trupei care 
întrerupsese duelul se afla lord Crawford, căpitanul lui. 
Între călăreți era şi Tristan lHermite cu doi sau trei 
însoțitori. În totul păreau să fie vreo douăzeci de 
călăreți. 

XV 


CĂLĂUZĂ 


Era al Egipetului vlăstar, 

Urmaş al fioroşilor magicieni 
Care-au purtat război cu Izrael, 
Cu Izrael şi cu profetul lui; 
Luptând cu ai lui Levi fii, întâmpinau 
Minunile lui lehova cu rugi 
Pân-ce al răzbunării înger pogori 
Peste Egipet. 

Şi-atunci mândrii înţelepţi 
Jelit-au după cel dintâi născut 
Cum doar prostimea ştie a jeli. 
ANONIM 


osirea lordului Crawford şi a gărzii sale puse 
capăt de îndată luptei pe care am încercat s-o 
descriem în capitolul precedent. Scoţându-şi 
coiful, cavalerul se grăbi să-şi predea sabia în mâinile 
lordului, spunând: 
— Crawford, mă predau. Ascultă, vreau să-ți spun o 
vorbă la ureche. Pentru numele lui Dumnezeu:., 
salvează-l pe ducele de Orleans! 

— Cum? Ce? Ducele de Orleans?! strigă comandantul 
scoţian. Ce însemnează asta? Pentru numele tartorului, 
cum e cu putință?! Această întâmplare are să-l piardă 
pentru totdeauna în ochii regelui. 

— Nu întreba nimic, spuse Dunois - căci el era 
cavalerul. Toată vina e a mea. Priveşte, mişcă. Am vrut 
s-o răpesc pe tânăra contesă şi să ajung stăpânul 
domeniilor ei, căsătorindu-mă cu ea - şi iată ce s-a 
întâmplat. Îndepărtează oamenii de rând - nu lăsa pe 
nimeni să-l vadă. Vorbind astfel, ridică viziera ducelui 
şi-l stropi pe fată cu apă, pe care o luă din lacul 
apropiat. 

În vremea aceasta, Quentin Durward stătea 
încremenit; întâmplări după întâmplări se perindau atât 
de repede una după alta peste capul lui. După cum îi 
arăta fata palidă a primului său adversar, el trântise la 
pământ pe cel dintâi prinț de sânge al Franţei şi-şi 
măsurase sabia cu cel mai bun luptător al ei, vestitul 
Dunois - amândouă fapte onorabile în ele însele; dar 
dacă vor fi numite ca bune servicii aduse regelui, sau 
socotite altfel de el, asta era o întrebare cu totul 
deosebită. 

Ducele îşi revenise acum în fire şi putea să se ridice 
şi să asculte ceea ce vorbeau Dunois şi Crawford, cel 
dintâi stăruind cu aprindere că nu era câtuşi de puţin 
necesar să se pomenească numele prea nobilului duce 
de Orleans pentru că el era gata să ia asupra lui tot 
blamul şi să depună mărturie că ducele venise acolo 
numai din prietenie pentru el. 

Lord Crawford îl asculta cu ochii lăsați în pământ, 
suspinând când şi când şi clătinând din cap. În cele din 
urmă el ridică Pia şi spuse: 

— Vai, Dunois, pentru stima ce o port tatălui 
senioriei tale, ca şi pentru senioria ta, ţi-aş face cu 
plăcere un serviciu. 

— Nu cer nimic pentru mine, răspunse Dunois. 
Ti-am predat sabia şi sunt prizonierul domniei tale — ce 
vrei mai mult? Te rog însă pentru acest nobil prinţ, 
singura speranţă a Franţei, dacă Dumnezeu îl va chema 
la el pe Delfin. El a venit aici numai ca să-mi facă o 
plăcere, ajutându-mă să-mi rânduiesc soarta, într-un 
anume fel pe care regele l-a încurajat în parte. 

— Dunois - replică Crawford - dacă altcineva mi-ar fi 
spus că senioria ta l-ai adus pe nobilul prinț într-o 
situație atât de neplăcută, pentru interesele domniei 
tale, i-aş fi spus că minte; acum, când mi-o spui chiar 
senioria ta, abia pot crede că acesta e adevărul. 

— Nobile Crawford - spuse Orleans care-şi revenise 
complet din leşin - caracterul domniei tale seamănă 
prea mult cu acela al prietenului Dunois pentru ca să 
nu-i dai dreptate. Adevărul este că eu l-am târât aici, 
mai mult fără voia lui, pentru o faptă la care m-a împins 
o necugetată pasiune, întreprinsă cu temeritate, fără a 
sta mult pe gânduri. Priviţi-mă tot, adăugă el 
ridicându-se spre soldați. Sunt Ludovic de Orleans şi mă 
declar gata să suport pedeapsa pentru nebunia pe care 
am făcut-o. Sper că regele îşi va mărgini dizgrația 
asupra mea numai atât cât îl îndreptă* țese faptele mele. 
Totuşi, fiindcă un fiu al Franţei nu-şi poate preda arma 
oricui — nici chiar domniei tale, viteze Crawford... rămâi 
cu bine, credincioasa mea spadă! 

Vorbind astfel, îşi trase spada din teacă şi o aruncă 
în lac. Oţelul săgetă prin aer ca o şuviță de lumină şi se 
aunda în ALE vagus care îl acoperiră 

numaidecât. Toți cei de față rămaseră descumpăniţi, 
uimiți, atât de înalt era rangul şi atât de gravă era 
socotită fapta sa; în acelaşi timp, dat fiind intențiile pe 
care regele le avea în legătură cu el, toți îşi dădeau 
seama că îndrăzneala lui avea să-i aducă probabil 
prăbuşirea totală. 

Dunois vorbi cel dintâi cu glas dojenitor de prieten 
ofensat de puțina încredere care i se arătă. 

— Alteța voastră a socotit deci potrivit să-şi arunce 
cea mai bună sabie în aceeaşi dimineață în care a 
renunțat la favoarea regelui şi a disprețuit prietenia lui 
Dunois? 

— Scumpul meu văr — răspunse ducele — când şi cum 
am arătat oare că intenționez să-ți disprețuiesc 
prietenia, spunând adevărul datorat siguranţei tale şi 
onoarei mele? 

— Aş vrea să ştiu ce legătură are alteța voastră cu 
siguranța mea, princiarul meu văr? răspunse brusc 
Dunois. Ce vă priveşte, pentru numele lui Dumnezeu, 
dacă eu am chef să fiu spânzurat, sugrumat, zvârlit în 
Loire, înjunghiat, tras pe roată, închis într-o cuşcă de 
fier, îngropat de viu într-o hrubă a castelului, sau orice 
i-ar place să facă cu mine regelui Ludovic spre a scăpa 
de credinciosul său supus? Nu-i nevoie să faceţi cu 
ochiul, să vă încruntaţi şi să arătați spre Tristan 
l'Hermite - îl văd pe ticălos tot atât de bine ca şi pe 
alteța voastră — cu mine n-o să aibă de-a face chiar aşa 
de uşor. Şi cu asta, basta, în ceea ce priveşte siguranța 
mea. Acum să vorbim despre onoarea alteţei voastre. Pe 
nevinovăția sfintei Magdalena, cred că ar fi fost mai 
onorabil să nu ne apucăm de fapta pe care am săvârşit-o 
în emieata aceasta, sau cel Dia să nu dăm nimic în 

vileag. lată că alteța voastră a fost zvârlit din şa de un 
băiețandru scoţian abia ieşit în lume. 

— Încet, încet - spuse lord Crawford - asta nu va fi 
niciodată o ruşine pentru alteța sa. Nu-i pentru întâia 
oară că un tânăr scoţian a rupt o lance bună. Mă bucur 
că băiatul s-a purtat cum trebuie. 

— N-am nimic împotrivă, spuse Dunois; totuşi dacă 
domnia ta ar fi sosit puţin mai târziu, ar fi fost poate un 
loc vacant în compania arcaşilor. 

— Hm, hm, mormăi lord Crawford; pot citi scrisul 
mâinii senioriei tale în această chivără spartă. S-o ia 
cineva şi să-i dea băiatului o beretă căptuşită cu oțel, 
care îi va apăra capul mai bine decât acest gherghef 
sfărâmat. Îmi îngădui să remarc că nici buna armură a 
senioriei tale n-a rămas fără unele semne ale scrisului 
scoţian. Şi acum, trebuie să rog pe alteța sa ducele de 
Orleans şi pe senioria ta să vă urcați pe cai şi să mă 
urmați, întrucât am împuternicirea şi datoria să vă 
conduc într-un loc deosebit de acela pe care prietenia 
mea ar vrea să vi-l destine. 

— N-aş putea spune o vorbă, mylord, acestor 
frumoase doamne? întrebă ducele de Orleans. 

— Nici o silabă, răspunse lord Crawford; sunt un 
prea bun prieten al alteței voastre pentru a îngădui o 
asemenea  nesocotință. Apoi, întorcându-se spre 
Quentin, adăugă: Dumneata, tinere, ţi-ai făcut datoria. 
Pleacă şi execută misiunea care ţi-a fost încredințată. 

— Să nu fie cu supărare, mylord - spuse Tristan, cu 
obişnuita sa grosolănie — tânărul trebuie să-şi caute altă 
călăuză. Nu pot să mă lipsesc de Petit Andre, acum când 
se pare că o să aibă de lucru. 

— sanar — aea Petit André ieşind înainte — nu are 

altceva de făcut decât s-o ţină drept înainte pe drumul 
acesta care-l va duce la un loc unde va găsi pe acela 
care-i va servi drept călăuză. N-aş vrea nici pentru o mie 
de ducați să nu mă aflu lângă mai marele meu într-o zi 
ca asta! Am spânzurat cavaleri, scutieri, magistrați 
municipali bogaţi, şi burgmeisteri pe deasupra - ba 
chiar conți şi marchizi au gustat din îndeletnicirea mea 
- dar, hm... el îl privi pe duce ca şi când ar fi vrut să 
spună c-ar întregi bucuros lista cu un prinț „de sânge”. 
Ho, ho, ho, Petit Andre, numele tău va fi citit în cronică. 

— Cum poţi îngădui lepădăturilor domniei tale să 
folosească asemenea limbaj în fața alteţei sale? spuse 
Crawford privind aspru spre Tristan. 

— De ce nu-l struniți chiar domnia voastră, mylord? 
răspunse Tristan încruntat. 

— Fiindcă mâna domniei tale este singura printre cei 
de față care-l poate lovi fără să fie înjosită de o 
asemenea faptă. 

— În cazul acesta, vedeţi-vă de oamenii domniei 
voastre, mylord, şi eu voi avea grijă de ai mei, răspunse 
marele prevot. 

Lord Crawford părea că e gata să dea un răspuns 
mânios, dar socotind că e mai bine să tacă, întoarse 
scurt spatele spre Tristan, rugă pe ducele de Orleans şi 
pe Dunois să-l urmeze deoparte şi de alta, făcu un semn 
de rămas bun doamnelor şi-i spuse lui Quentin: 

— Dumnezeu să te binecuvânteze, fiul meu. Ţi-ai 
început serviciul vitejeşte deşi într-o împrejurare 
nefericită. 

Erau pe punctul de a porni, când Quentin îl auzi pe 
Dunois întrebând încet: 

— „Ne duci la issa 

— Nu, nefericitul şi imprudentul meu prieten - 
răspunse Crawford oftând - vă duc la Loches. 

La Loches! Acest nume al unui castel sau mai curând 
al unei temnițe încă şi mai temută ca aceea de la Plessis 
sună ca un dangăt funebru în urechea tânărului 
scoțian. El auzise vorbindu-se despre acel castel ca de 
un loc destinat acelor schingiuri tainice cu care îi era 
ruşine chiar şi lui Ludovic să-şi păteze zidurile 
reşedinţei sale. În acel loc al groazei se aflau hrube 
săpate sub hrube, unele dintre ele necunoscute chiar 
temnicerilor, morminte vii în care oamenii erau închişi 
fără a mai nădăjdui altceva pentru restul zilelor lor decât 
un aer muced, o bucată de pâine şi o cană cu apă. În 
acel castel fioros se găseau şi acele înspăimântătoare 
carcere numite cuşti, în care nenorocitul întemnițat nu 
putea să stea în picioare şi nici să se întindă pe jos, a 
căror născocire era atribuită cardinalului Balue+6. Nu-i 
de mirare că numele acestui loc al groazei şi gândul că el 
contribuise în parte la trimiterea acolo a unor victime 
atât de ilustre întristă atât de mult inima tânărului 
scoţian, încât el călări câtva timp cu capul în piept şi cu 
ochii în pământ, zbuciumat de gânduri negre. 

Cum el mergea din nou în fruntea cavalcadei, 
urmând drumul ce-i fusese arătat, contesa Hameline 
găsi un prilej şi-i spuse: 

— S-ar părea că regreți izbânda pe care vitejia 
dumitale a dobândit-o întru apărarea noastră. 

În această întrebare era ceva ironic, dar Quentin avu 
destul tact pentru a răspunde deschis, sincer: 


46 El însuşi snc hisi în una din aceste cuști mai bine de 11 ani (n. a.) 

— Nu pot regreta nimic din ceea ce s-a făcut pentru 
serviciul unor asemenea doamne; mă gândesc însă că 
dacă ar fi fost potrivit cu siguranța dumneavoastră, ar fi 
fost mai bine să cad sub sabia unui soldat atât de viteaz 
ca Dunois, decât să fi fost părtaş la întemnițarea acestui 
vestit cavaler şi a nefericitului său superior, ducele de 
Orleans, în acel înspăimântător castel. 

— Deci, ducele de Orleans a fost! exclamă doamna 
cea vârstnică, întorcându-se spre nepoata, ei; mi-am 
închipuit acest lucru, chiar de la distanța de unde am 
privit lupta. Când te gândeşti, draga mea, ce-ar fi fost 
dacă acest zgârcit şi viclean monarh ar fi îngăduit să fim 
văzute la curtea lui. Hm! Cel dintâi prinţ de sânge al 
Franţei şi viteazul Dunois, al cărui nume este tot atât de 
vestit ca şi acela al neînfricatului său tată! Acest tânăr 
gentilom şi-a făcut datoria frumos, vitejeşte; dar mă 
întreb dacă nu era mai bine ca el să fi căzut în luptă cu 
onoare, fiindcă vitejia lui fără noimă ne-a despărțit de 
aceşti princiari salvatori. 

Contesa Isabelle ripostă la aceste vorbe cu un ton 
ferm şi aproape iritat, pe scurt, cu o energie pe care 
Quentin nu i-o cunoscuse încă. 

— Madame - spuse ea - dacă n-aş şti că glumeşti, aş 
spune că vorbele dumitale sunt o ingratitudine față de 
viteazul nostru apărător, căruia îi datorăm poate mai 
mult decât îți închipui. Dacă aceşti gentilomi ar fi izbutit 
în întreprinderea lor nesăbuită şi ne-ar fi învins escorta, 
nu-i oare vădit că la sosirea gărzii regale am fi împărtăşit 
captivitatea lor? În ceea ce mă priveşte, eu vărs lacrimi 
şi de îndată ce voi avea prilejul voi cere să se slujească 
parastase pentru viteazul care a căzut şi cred - urmă ea 
cu sula — că cel care cate va peny mulțumirile mele 

În clipa când Quentin îşi întoarse fața spre ea, pentru 
a-i da răspunsul cuvenit, tânăra zări o şuviță de sânge 
care se scurgea pe unul din obrajii lui şi strigă cu un ton 
îndurerat: 

— Sfântă Fecioară! E rănit! Sângerează! Descalecă, 
mesir, şi lasă-mă să-ţi leg rana. 

Deşi Durward spuse 
că are o zgârietură doar, 
până la urmă fu silit să 
sară din şa, să se aşeze 
pe un dâmb şi să-şi 
scoată bereta, după care; 
doamnele de Croye care, 
după un uzaj încă la 
modă, pretindeau că au 
unele cunoştinţe 
medicale, spălară rana, 
opriră sângele şi îl legară 
cu batista tinerei 
contese, pentru a 
împiedica contactul cu 
aerul, întrucât aşa 
prescria practica lor. 

În vremurile noastre 
nu se prea întâmplă ca un cavaler să fie rănit pentru o 
doamnă, iar doamnele la rândul lor nu se amestecă 
niciodată în îngrijirea rănilor. Şi o parte şi cealaltă 
întâmpină un risc mai puţin. Riscul de care sunt scutiți 
bărbaţii este limpede; oricum riscul de a pansa o rană 
uşoară ca aceea a lui Quentin, care nu avea nimic 
extraordinar sau primejdios, era poate tot atât de real, în 

Am spus că pacientul era un tânăr nespus de 
frumos; când îşi scoase bereta sau mai bine zis chivăra, 
o bogăţie de păr blond şi inelat se revărsă de sub ea, 
încadrând un chip în care voioşia tinereţii era potolită de 
îmbujorarea modestiei şi totodată a încântării. Şi atunci 
tânăra contesă, obligată să ţină batista pe rană, în timp 
ce mătuşa ei căuta în bagaje un drog tămăduitor, simți o 
emoție gingaşă şi totodată o stânjenire, îmbinată cu o 
strângere de inimă, stârnită de mila pentru rănit şi de 
recunoştinţa pentru serviciile lui, ceea ce sporea în ochii 
ei înfăţişarea chipeşă şi trăsăturile lui frumoase. Pe 
scurt, această clipă părea hărăzită de soartă pentru a 
întregi legătura tainică pe care feluritele împrejurări, 
multe. dintre ele neînsemnate şi în aparentă 
întâmplătoare, o statorniciseră între cele două ființe, 
care, deşi deosebite ca rang şi avere, se asemănau foarte 
mult ca tinerețe, frumusețe şi ca înclinări romantice 
duioase. Nu e de mirare, deci, că din clipa aceea 
imaginea contesei Isabelle, de pe atunci atât de familiară 
închipuirii sale, să fi devenit copleşitoare în inima lui 
Quentin, nu e de mirare de asemeni ca simțămintele 
fetei să fi avut un caracter mai puţin precis, cel puţin 
atât cât putea să-şi dea seama ea însăşi; se gândea la 
tânărul ei apărător, pe care tocmai îl îngrijea cu atâta 
gingăşie, cu mult mai tulburată decât la oricare dintre 
numeroşii gentilomi care de doi ani o asaltau cu 
adorațţia lor. Şi mai presus de toate, când se gândea la 
Campo-Basso, odiosul favorit al ducelui Carol, cu 
zâmbetul lui ipocrit, cu spiritul josnic, perfid, cu gâtul 
strâmb şi privirile piezişe, imaginea lui era mai 
Mote mai Dido ă ca oricând, şi ea hotări din 

străfundul ființei că nici o tiranie n-o va putea sili să 
contracteze o căsătorie atât de înfiorătoare. 

În timpul acesta, fie că buna doamnă Hameline de 
Croye se pricepea în ceea ce priveşte frumuseţea 
masculină şi o admira cu tot atâta avânt ca şi când ar fi 
fost cu cincisprezece ani mai tânără (căci buna contesă 
avea cel puţin treizeci şi cinci, dacă memoriile acelei 
nobile case spun adevărul), fie că-şi dădea seama că aşa 
cum îi apreciase la început serviciile, nu recunoscuse 
tânărului apărător toată dreptatea pe care acesta o 
merita, fapt este însă că ea începu să-l privească cu ochi 
mai favorabili. 

— Nepoata mea -— spuse ea — ţi-a dat o batistă ca să-ţi 
legi rana; am să-ti dau şi eu una pentru a-ţi cinsti vitejia 
şi a te încuraja să păşeşti înainte pe drumul 
cavalerismului. 

Vorbind astfel, îi dărui o batistă frumos brodată cu fir 
albastru şi argintiu şi, arătându-i valtrapul calului ei şi 
penele bonetei sale de călătorie, observă că şi unul şi 
celelalte aveau aceeaşi culoare. 

După moda timpului, nu exista decât un singur fel de 
a primi o asemenea favoare şi Quentin se conformă, 
legându-şi batista în jurul brațului; totuşi el îndeplini 
acest act de recunoştinţă cu mai multă stângăcie şi cu 
mai puţină galanterie decât ar fi făcut-o cu alt prilej şi 
față de alte persoane; căci deşi urma să poarte culorile 
unei doamne, acordate în acest fel, acest lucru nu era 
decât o curtoazie cu totul obişnuită, pe câtă vreme el ar 
fi dorit să aibă dreptul de a purta la braț batista care-i 
lega rana făcută de sabia lui Dunois. 

Curând porniră din nou la drum, Quentin călărind 
acum E lângă omae în a căror societate Apae admis 

în mod tacit. Totuşi el vorbea puţin; sufletul lui era 
copleşit de acel simțământ lăuntric de fericire, care se 
teme să dea prea mare avânt simțămintelor. Contesa 
Isabelle vorbea încă şi mai puţin, aşa încât conversaţia 
era susținută îndeosebi de contesa Hameline, care nu se 
arăta de loc dispusă s-o lase să lâncezească; spunând că 
vrea să-l inițieze pe tânărul arcaş în principiile şi 
practicile  cavalerismului, îi descrise de-a fir-a-păr 
întrecerea de arme de la Haflinghem, în care ea 
împărțise premiile învingătorilor. 

Nu prea interesat, ne pare rău c-o spunem, în 
descrierea acelui spectacol măreț, ca şi în aceea a 
blazoanelor fiecărui cavaler flamand şi german, pe care 
contesa le descria în termeni heraldici cu o preciziune 
nemiloasă, Quentin începu să se neliniştească de faptul 
că trecuse de locul unde călăuza trebuia să le iasă 
înainte - întâmplare destul de neplăcută din pricina 
căreia, dacă ar fi fost într-adevăr aşa, erau de aşteptat 
urmări din cele mai nefericite. În timp ce se gândea dacă 
n-ar fi fost bine să trimită înapoi pe unul din însoțitori 
spre a vedea dacă nu trecuse într-adevăr de locul cu 
pricina, auzi deodată sunetul unui corn. Privind în 
direcția de unde se auzise sunetul, zări un călăreț care 
venea în goană spre ei. Talia mică, coama stufoasă, 
înfăţişarea sălbatică, neîmblânzită a calului îi aminti lui 
Quentin de caii de munte din ţara lui; dar acesta avea 
picioare mult mai subțiri şi, arătând tot atât de viguros, 
era mult mai repede în mişcări. Capul, îndeosebi, care la 
poney-i scoțieni este adeseori masiv, greoi, la acela era 
mic şi bine aşezat pe gât, având fălci scurte, ochi 
scăpărători şi nări largi. 

E area Se să salas era şi mai ciudată decât a 


+ 


DANN 


DET EA JA, 
i DEE 


calului pe care călărea, cu toate că acesta nu semăna de 
loc cu caii din Franța. Deşi îşi mâna fugarul foarte 
îndemânatic, picioarele lui erau vârâte în scări largi, 
care semănau oarecum cu nişte lopeți, şi aveau curele 
atât de scurte, încât genunchii lui se găseau aproape tot 
atât de sus ca şi oblâncul şeii. Omul purta pe cap un 
turban mic, roşu, împodobit cu o pană murdară, prinsă 
cu o agrafă de argint. Tunica lui verde, asemănătoare 
acelora ale stradioţilor (soldați pe care venețienii îi 
recrutau pe atunci în provinciile de pe țărmul răsăritean 
al golfului lor), era împodobită cu galoane vechi de fir; 
pantalonii săi largi, aşa-numiţii şalvari, de un alb 
îndoielnic, se strângeau în cute sub genunchi, lăsându-i 
picioarele negre în întregime goale, cu excepţia unor 
şireturi numeroase care-i legau de glezne o pereche de 
sandale; nu avea pinteni, marginile scărilor lui mari 
fiind suficient de ascuţite pentru a putea să îndemne 
destul de aspru un cal. Ciudatul călăreț purta un brâu 
cărămiziu în care era înfipt la dreapta un pumnal şi la 
stânga o sabie maură încovoiată. Cornul care-i vestise 
sosirea era atârnat de o leduncă lucioasă, petrecută 
peste umăr. Faţa lui neagră era arsă de soare, barba nu 
prea deasă, ochii negri şi pătrunzători, gura şi nasul 
bine croite; în sfârşit s-ar fi putut spune că avea 
trăsături frumoase, dacă n-ar fi fost hălăciuga din jurul 
obrajilor, înfăţişarea cruntă şi slăbiciunea extremă, 
care-l făcea să pară mai curând un sălbatic decât un om 
civilizat. 

— Iarăşi un boemian, murmurară cele două doamne; 
sfântă fecioară! Regele are oare atâta încredere în 
asemenea briganzi? 

— Dacă doriți, am să stau de vorbă cu el — „spuse 


Quentin - şi atât cât va fi posibil am să-mi dau seama în 
ce măsură ne putem bizui pe fidelitatea lui. 

Ca şi doamnele de Croye, Durward recunoscuse în 
îmbrăcămintea şi înfăţişarea acestui om portul şi felul 
de a fi al acelor nomazi cu care era cât pe ce să fie 
confundat din pricina procedeurilor expeditive ale lui 
Trois-Eschelles şi Petit Andre. Şi el nutrea de asemeni 
temeri foarte fireşti în ceea ce privea primejdia de a-şi 
pume încrederea într-un om din acel neam rătăcitor. 

— Ai venit aici ca să ne cauţi pe noi? fu prima lui 
întrebare. 

Străinul dădu din cap afirmativ. 

— În ce scop? 

— Ca să vă conduc la palatul aceluia din Liege. 

— Al episcopului? 

Boemianul dădu iar din cap. 

— Ce dovadă poţi să ne dai ca să te credem? 

— Nimic altceva decât acest vechi cântec: 


Pajul fiara nimiceşte, 
Prințul laude primeşte. 


— Dovada e bună - spuse Quentin - ia-o înainte, 
prietene; vom sta de vorbă numaidecât. Apoi 
întorcându-se la cele două doamne, le spuse: Sunt 
încredințat că acest om este călăuza pe care o aşteptăm 
pentru că mi-a spus o parolă cunoscută, cred, numai de 
mine şi de rege. Dar am să mai stau de vorbă cu el şi am 
să încerc să aflu în ce măsură putem avea încredere în 
el. 

NOMADUL 


Sunt liber precum firea l-a zămislit pe om, 
Când nu era robie şi nu era nici tron, 

Şi când chiar omul nobil se cățăra în pom. 
DRYDEN: 

CUCERIREA GRENADEI 


An timp ce Quentin schimba cu cele două contese 
AB aceste scurte cuvinte pentru a le asigura că 
ciudatul om care se alătura trupei lor era călăuza 
trimisă de rege, el remarcă (întrucât era destul de ager 
ca să observe mişcările străinului aşa cum o făcea şi 
acesta) că omul nu numai că întorcea capul de câte ori 
avea prilejul, spre a-i privi, dar că, dovedind un soi de 
agilitate năstruşnică, semănând mai curând cu aceea a 
unei maimuțe decât cu a unui om, se întorcea în şa cu 
totul, aproape culcându-se de-a lungul calului, pentru 
a-i privi cu cât mai mare luare-aminte. 
Nu prea încântat de aceste mişcări, Quentin călări 
spre boemian şi, în timp ce acesta îşi reluă poziția 
firească pe cal, îi spuse: 


—Mi se pare, prietene, că dumneata ne călăuzeşti 
orbeşte, de vreme ce priveşti spre coada calului mai 
curând decât spre urechile lui. 

— Şi dacă aş fi orb — 
răspunse boemianul - v-aş 
călăuzi tot atât de bine pe 
orice meleaguri, fie în acest 
regat al Franţei, fie în 
acelea dimprejur. 

— Şi totuşi dumneata 
nu eşti francez, spuse 
scoţianul. 

— Nu sunt, răspunse 
călăuza. 

— Atunci din ce tară 
eşti? întrebă Quentin. 

— Nu sunt din nici o 
țară. 

— Cum, din nici o țară? 
Repetă scoţțianul. 

— Da - răspunse călăuza - din niciuna. Eu sunt un 
zingaro, un boemian, un egipţian, sau oricum le place 
europenilor să numească poporul nostru, în feluritele lor 
limbi; dar eu nu am nici o tară. 

— Eşti creştin? întrebă scoţianul. 

Boemianul clătină din cap în semn negativ. 

— Câine! îl ocări Quentin (căci pe atunci catolicismul 
era prea puțin tolerant). Crezi în Mahomed? 

— Nu, fu răspunsul nepăsător şi scurt al 
călăuzei, care nu părea nici jignit, nici uimit de 
bruscheţea tânărului. 

— Eşti păgân atunci, sau nici atât? 

— N-am nici o religie, răspunse boemianul. 

Durward se trase înapoi mirat; căci, deşi el auzise de 
sarazini şi de idolatri, nu-i intrase niciodată în cap şi nu 
credea că ar putea să existe vreun neam de oameni care 
să nu aibă o credință oarecare. Îşi reveni din surpriză 
şi-l întrebă pe boemian unde locuia de obicei. 

— Unde se întâmplă să mă aflu, răspunse boemianul. 
N-am nici o locuinţă. 

— Cum îți păzeşti avutul? 

— În afară, de hainele de pe mine şi de calul pe care 
călăresc, n-am nimic altceva. 

— Totuşi te îmbraci frumos şi ai un cal bun, 
răspunse Durward. Ce mijloace de trai ai? 

— Mănânc când mi-e foame, beau când mi-e sete şi 
nu am alte mijloace de trai decât acelea pe care mi le 
pune întâmplarea la îndemână, răspunse nomadul. 

— De care legi asculți? 

— Nu înțeleg să ascult decât de plăcerea şi nevoile 
mele, răspunse boemianul. 

— Cine este căpetenia voastră? Cine vă guvernează? 

— Bulibaşa al şatrei noastre - dacă vreau să mă 
supun lui, răspunse călăuza. Altfel nu am nici o 
căpetenie. 

— Atunci eşti — rosti tânărul tot mai uimit — lipsit de 
tot ceea ce uneşte laolaltă pe ceilalți oameni. N-ai nici 
lege, nici conducător, nici mijloace statornice de trai, 
nici cămin. N-ai — aibă cerul milă de tine -— nici țară; şi, 
să te lumineze şi să te ierte cerul, n-ai nici Dumnezeu! 
Ce-ti mai rămâne, lipsit cum eşti de mai mari, de 
fericirea căminului şi de religie? 

— Sunt un om liber, spuse boemianul. Nu mă târăsc 
înaintea nimănui, nu ascult de nimeni, nu înalt în slăvi 

pe nimeni. Mă duc unde vreau, trăiesc cum pot şi mor 
atunci când mi-a sunat ceasul. 

— Dar eşti în primejdie să fii dat morţii oricând, după 
cheful oricărui judecător. 

— Fie şi aşa, se învoi boemianul. Am astfel prilejul să 
scap de viață mai curând. 

— Poţi de asemeni să fii întemnițat, urmă scoţianul. 
Unde este atunci libertatea cu care te lauzi? 

— În gândurile mele — răspunse boemianul — pe care 
nici un lanț nu le poate încătuşa; pe când ale voastre, 
chiar când trupul vă este liber, rămân înlănțuite de 
legile şi superstițiile voastre, de dorința voastră de a vă 
statornici într-un loc, de părerile voastre închipuite 
despre felul în care trebuie să te porţi fată de cei din jur. 
Pe câtă vreme spiritul meu e liber chiar atunci când 
trupul îmi este înlănțuit. Mintea voastră este încătuşată, 
chiar când trupul vi se bucură de toată libertatea. 

— Totuşi libertatea gândurilor voastre - stărui 
scoțianul - nu uşurează greutatea lanțurilor care vă 
încătuşează mădularele. 

— Asta se poate îndura o vreme oarecare — răspunse 
nomadul — şi dacă în acest răstimp nu pot să scap eu 
însumi sau nu sunt ajutat de prietenii mei, pot oricând 
să mor: moartea este descătuşarea cea mai deplină. 

Tăcură amândoi un timp, după care Quentin vorbi 
din nou, reluându-şi întrebările. 

— Neamul vostru este pribeag, necunoscut de 
națiunile Europei. De unde se trage? 

— Nu sunt în stare să-ți răspund la această 
întrebare, răspunse boemianul. 

— Când va scăpa acest regat de prezenţa lui, când se 
va intoarce în ţara de amide a venit? urmă scoțianul. 

— Când o să se împlinească vremea pribegiei sale, 
răspunse nomadul. 

— Nu vă trageţi oare din acele triburi ale lui Izrael 
care au fost duse în robie dincolo de fluviul Eufrat? 
întrebă Quentin, care nu uitase lecţiile pe care le 
învățase la Aberbrothick. 

— Dacă ar fi fost astfel — răspunse boemianul — 
ne-am fi rugat în credința lor şi am fi urmat riturile lor. 


— Care este numele tău? întrebă Durward. 

— Numai frații mei îmi cunosc numele. Oamenii 
străini de  şatra noastră mă numesc Hayraddin 
Maugrabin - ceea ce înseamnă Hayraddin - maurul 
african. 

— Vorbeşti destul de bine pentru unul care a trăit tot 
timpul în mijlocul hoardei tale murdare, spuse 
scoţianul. 

— Am învățat câte ceva din ştiinţa acestei ţări, zise 
Hayraddin. Când eram mic, şatra noastră a fost 
urmărită de nişte vânători de oameni. O săgeată a 
străpuns capul mamei mele şi ea a murit. Eu am fost 
înfăşurat în broboada de pe umerii ei şi am fost răpit de 
urmăritori. Un preot m-a cerut arcaşilor prevotului şi 
m-a crescut, învățându-mă ştiinţa francă doi sau trei 
ani. 

— Cum de te-ai despărțit de el? întrebă Durward. 

— l-am furat nişte bani - chiar banii Dumnezeului 
căruia i se închina, răspunse Hayraddin foarte liniştit. 
M-a prins şi m-a bătut; l-am înjunghiat cu cuțitul, am 
fugit în păduri şi m-am alăturat din nou neamului meu. 

— Ticălosule - strigă Durward - ţi-ai ucis 
binefăcătorul? 

— Ce nevoie avea el să mă împovăreze cu binefacerile 
lui? Un tânăr zingaro nu e un câine rău de lanț care să 
adulmece urmele stăpânului şi să se târască sub 
lovituri, pentru un os de la masa lui. El e un pui de lup 
închis în cuşcă care îşi sfărâmă lanțul la cel dintâi prilej, 
îşi sfâşie stăpânul şi se întoarce din nou în sălbăticie. 

Urmă o nouă tăcere, după care tânărul scoţian, voind 
să pătrundă mai adânc firea şi gândurile acestui om 
ciudat, îl întrebă „dacă era adevărat că neamul lui, 
cufundat în ignoranță, pretindea că posedă ştiinţa 
previziunii viitorului care nu era hărăzită nici 
înțelepţilor, filozofilor unor societăți civilizate”. 

— Socotim că suntem îndreptăţiți la acest lucru - 
răspunse Hayraddin -— şi cu temei. 

— Cum e cu putinţă ca un dar atât de preţios să fie 
menit unei seminții atât de mârşave? întrebă Quentin. 

— De unde să ştiu eu? răspunse Hayraddin. Şi totuşi 
aş putea să ştiu; dar acest lucru are să fie cu putință 
când o să-mi spuneți de ce câinele poate dibui urmele 
unui om în timp ce omul, o făptură aleasă, nu poate 
dibui urmele câinelui? Această putere care vă pare atât 
de minunată este un dar înnăscut al neamului nostru. 
Din liniile feţei şi ale mâinii noi putem să ghicim viitorul 
acelora care ne întreabă, tot atât de neîndoielnic cum voi 
puteți să ghiciţi după florile unui pom, primăvara, cum 
are să fie rodul la cules. 

— Mă îndoiesc de ştiinţa ta şi nu cred că mi-ai 
putea-o dovedi. 

— Nu râdeți de mine, tinere scutier, îl înfruntă 
Hayraddin Maugrabin. V-aş putea spune, de pildă, orice 
credință ați zice că aveţi, că zeița căreia vă închinați se 
află nic noi. 


— Tăcere! strigă Quentin, uimit. Pe viața ta, nici o 
vorbă mai mult! Răspunde numai ceea ce te întreb. Poţi 
tu să fii un om credincios? 

— De ce nu! Toţi oamenii pot acest lucru, răspunse 
boemianul. 

— Dar ai să fii? 

— M-aţi crede mai mult dacă aş jura? răspunse 
Maugrabin, cu un rânjet. 

— Viaţa ta este în mâinile mele, spuse tânărul 
scoţian. 

— Loviţi, şi o să vedeţi dacă mă tem de moarte, se 
tinu dârz boemianul. 

— Banii ar putea face din tine o călăuză de 
încredere? întrebă Durward. 

— Dacă n-aş putea fi astfel fără ei - nu! răspunse 
păgânul. 

— Atunci cum poți fi cucerit? stărui scoțianul. 

— Prin blândeţe, răspunse boemianul. 

— Dacă ţi-aş jura că voi fi astfel cu tine, ai să ne fii 
credincios pe drum? 

— Nu, răspunse Hayraddin. Ar însemna să risipeşti 
cu uşurinţă o avuțţie rară. Pe noi amândoi ne şi leagă 
altceva. 

— Ce? strigă Durward, mai uimit ca oricând. 

— Amintiți-vă de castanii de pe malurile Cher-ului! 
Mortul pe care l-aţi dat jos din ştreang era fratele meu, 
Zamet Maugrabin. 

— Şi totuşi — se. miră Quentin - iată că ai legături 
tocmai cu acei slujbaşi care ți-au dat fratele morții. Unul 
dintre ei mi-a spus în ce loc am să te întâlnesc — acelaşi 
fără îndoială care te-a trimis drept călăuză acestor 

— Ce putem să facem? răspunse Hayraddin 
încruntat. Aceşti oameni se poartă cu noi, precum o face 
câinele ciobanului cu oile! Ne ocrotesc un timp, ne mână 
de colo până colo după cheful lor şi sfârşesc totdeauna 
trimițându-ne la măcelărie. 

Quentin avu mai târziu prilejul de a afla că 
boemianul spusese adevărul în această privinţă şi că 
garda prevotului, folosită pentru a stârpi bandele de 
vagabonzi care bântuiau prin regat, recruta printre ei 
iscoade, slăbea pentru o vreme oarecare supravegherea 
şi întotdeauna sfârşea prin a-şi trimite ajutoarele la 
spânzurătoare. Acesta era un soi de raporturi 
diplomatice între hoți şi polițai, pentru practicarea cu 
succes a îndeletnicirilor respective, lucru care a existat 
în toate ţările şi nu e nicidecum necunoscut propriei 
noastre ţări. 

Durward se întoarse la ceilalți călăreți, prea puţin 
mulțumit de felul de a fi al lui Hayraddin şi acordând 
puţină încredere mărturisirilor de recunoştinţă pe care i 
le făcuse acesta. El se apucă să-i descoasă pe ceilalți doi 
oameni care-i fuseseră dați în subordine şi îşi dădu 
seama dezamăgit că amândoi erau nişte prostănaci prea 
puţin destoinici să-l ajute cu un sfat, aşa cum se 
arătaseră prea puţin înclinați să-l sprijine cu armele, în 
ciocnirea recentă. 

„Cu atât mai bine, îşi spuse Quentin, curajul său 
sporind în măsura greutăților crescânde ale situaţiei în 
care se afla. Această tânără şi drăgălaşă doamnă îmi va 
datora totul. Am un braț şi un cap, şi mi se pare că mă 
pot bizui cu hotărâre pe ele. Am văzut casa tatălui meu 
pradă focului, l-am văzut pe el şi pe frații mei zăcând 
morți Potr flăcări si n-am dat un Das iată am 

luptat până la sfârşit. Acum sunt cu doi ani mai mare şi 
am prilejul de a dovedi ce pot în cea mai dreaptă şi mai 
frumoasă cauză care a înflăcărat vreodată inima unui 
bărbat viteaz.” 

Determinat de această hotărâre, Quentin acţionă în 
tot timpul călătoriei cu atâta energie şi înțelepciune, 
încât părea că se află în acelaşi timp pretutindeni. Locul 
său principal şi cel mai favorit era de altfel lângă 
doamne, care, sensibile la grija deosebită pe care tânărul 
o acorda siguranței lor, începură să converseze cu el pe 
un ton aproape de familiaritate amicală, părând să se 
amuze nespus de naivitatea ca şi de gingăşia vorbelor pe 
care le rostea. Totuşi Quentin nu se lăsa fascinat de 
farmecele unor asemenea conversații pentru a slăbi 
îndeplinirea atentă a îndatoririlor sale. 

Dacă se afla adesea lângă contese, străduindu-se să 
descrie unor făpturi născute într-o țară de şes munții 
Grampiani şi mai ales frumuseţile de la Glen-houlakin, 
călărea tot atât de des cu Hayraddin în fruntea 
cavalcadei,  întrebându-l asupra drumului, asupra 
locurilor de popas şi întipărindu-şi răspunsurile lui în 
minte, spre a se încredința printr-o nouă cercetare dacă 
nu va descoperi vreun gând viclean. Tot atât de des 
mergea şi cu ariergarda, încercând să-şi câştige 
devotamentul celor doi călăreți prin vorbe prieteneşti, 
prin daruri şi făgăduieli de noi recompense, atunci când 
misiunea lor va fi fost îndeplinită. 

În felul acesta călătoriră mai bine de o săptămână 
prin locuri puțin umblate şi pe drumuri lăturalnice, 
ocolind oraşele mari. Nu se întâmplă nimic deosebit, 
deşi întâlniră când şi când şatre de boemieni nomazi 
care îi operau poradi i călăuziți de un om de al lor, 

soldați hoinari sau poate briganzi, cărora li se părea că 
adversarii sunt prea tari pentru a fi atacați şi, în sfârşit 
detașamente de Marechaussee, cum s-ar spune astăzi, 
pe care Ludovic, căutând să vindece prin foc şi sabie 
rănile ţării, le folosea pentru a stârpi bandele care 
cutreierau de colo-colo prin țară. Aceştia din urmă îi 
lăsau să-şi vadă de drum în voie, după ce cercetau 
hârtia de trecere cu care Quentin fusese înarmat chiar 
de rege. 

Locurile de popas erau îndeobşte mănăstirile, cele 
mai multe fiind îndatorate prin regulile întemeierii lor de 
a da adăpost pelerinilor, caracter sub care călătoreau 
doamnele, şi de a le oferi ospitalitate fără a-i tulbura cu 
întrebări asupra rangului şi condiţiei lor, lucru pe care 
multe persoane de vază doreau să-l ţină ascuns în 
timpul îndeplinirii termenului legământului pe care-l 
făcuseră. Sosind în asemenea locuri, contesele de Croye 
spuneau de obicei că sunt obosite şi se retrăgeau 
numaidecât ca să se odihnească, iar Quentin, în 
calitatea lui de majordom, se ocupa de toate cele 
necesare în legătură cu ele, cu o sârguinţă care le scutea 
de orice grijă şi cu o pricepere care izbutea întotdeauna 
să stârnească un simțământ corespunzător de 
bunăvoință din partea acelora care se vedeau slujite cu 
atâta zel. | 

O anume împrejurare isca îngrijorarea deosebită a lui 
Quentin, în legătură cu felul de a fi şi cu neamul 
călăuzei sale; ca păgân şi ca nomad necredincios şi pe 
deasupra ca un om ce se îndeletnicea cu ştiinţele oculte 
- nărav al întregii sale semințţii — acesta era adesea privit 
ca un oaspete nedorit în sfintele lăcaşuri în care 
poposeau de obicei şi pia urmare nu era paimi chiar î în 

incinta zidurilor exterioare, decât cu mare greutate. 
Acest lucru stânjenea foarte mult, căci, pe de o parte era 
necesar să păstrezi bunăvoința unui om care cunoştea 
taina călătoriei şi, pe de altă parte, Quentin socotea că 
trebuia neapărat să menţină o supraveghere atentă, deşi 
tainică, asupra purtării lui Hayraddin, pentru ca, atât 
cât era cu putință, să nu poată vorbi cu nimeni fără a fi 
văzut. Acest lucru era imposibil atâta vreme cât 
boemianul rămânea în afara mănăstirii în care poposeau 
şi Durward nu se putea împiedica să nu-şi spună că 
Hayraddin era încântat de un asemenea prilej, căci în 
loc să stea liniştit şi tăcut în adăpostul care i se dădea, 
intra în vorbă cu novicii şi cu tinerii frați şi îi făcea să 
râdă cu giumbuşlucurile şi cu cântecele lui, care în 
acelaşi timp îi scotea din sărite pe bătrâni. Acest lucru îi 
cerea de multe ori lui Quentin să-şi pună în joc toată 
autoritatea, să se folosească de ameninţări, ca să-i 
strunească veselia nelalocul ei şi necuviincioasă, şi în 
acelaşi timp să depună toate stăruințele pe lângă stareți 
ca să nu-l alunge din lăcaş pe câinele păgân. Şi el 
izbutea să facă acest lucru prin felul dibaci în care scuza 
purtarea neobrăzată a slujitorului lor şi prin şiretenia cu 
care stârnea nădejdea că boemianul ar putea fi adus la 
principii morale şi la o purtare mai bună prin apropierea 
de sfintele moaşte, de cuvioasele lăcaşuri şi mai presus 
de toate de slujitorii bisericii. 

lată însă că spre a zecea sau a douăsprezecea zi de 
călătorie, după ce intraseră în Flandra şi se apropiau de 
oraşul Namur, toate străduințele lui Quentin nu fură în 
stare să împiedice urmările unui tărăboi iscat de călăuza 
sa. Întâmplarea se petrecu într-o mănăstire de 
UCI Cani a unui Si reformat, aspru, al cărei 

superior a fost beatificat după moarte. După mai multe 
boclucuri ca de obicei, la care de altfel trebuiau să se 
aştepte, afurisitul boemian fu primit în sfârşit într-o 
clădire îndepărtată locuită de un frate laic, ce slujea ca 
grădinar. Doamnele se retrăseseră ca totdeauna în 
încăperile lor, şi starețul, care din întâmplare avea rude 
îndepărtate şi prieteni în Scoţia, şi căruia îi plăcea să-i 
asculte pe străini vorbind despre ţările lor de baştină, îl 
pofti pe Quentin, a cărui înfăţişare chipeşă şi purtare 
păreau că-i plăcuseră mult, la o cină uşoară, 
mănăstirească, în chilia lui. 

Găsind că starețul era un om deştept, Quentin nu 
scăpă prilejul de a întreba despre starea lucrurilor din 
ținutul Liège, în legătură cu care, în ultimele două zile 
ale călătoriei lor, auzise anumite zvonuri care-i stârneau 
temeri adânci în privința siguranței doamnelor 
încredințate în paza sa, pe drumul ce-l mai aveau de 
străbătut - ba îşi mărturisi îndoiala că vor putea fi 
apărate chiar şi de puterea episcopului, admițând că vor 
ajunge cu bine la reşedinţa lui. Răspunsurile stareţului 
nu fură prea liniştitoare. 

„Locuitorii din Liege — spunea el - sunt nişte burghezi 
avuţi care ca şi Jehu în timpurile vechi s-au îngrăşat şi 
s-au pervertit; mândri de bogăţia şi de privilegiile lor, se 
umflă în pene, se ceartă cu ducele de Burgundia, 
seniorul lor suzeran, în privința dărilor şi a scutirilor — şi 
au mers până acolo încât s-au răzvrătit de mai multe ori 
pe față, din care pricină ducele s-a mâniat atât de 
cumplit, căci este un om aprig şi ambițios, încât a jurat 
pe sfântul Gheorghe că la cea dintâi provocare va aduce 
asupra oraşului 

e Die aul Baci iului şi ruina Tirului — subiect 

de fluierături şi de învinuiri pentru toată Flandra.” 

— Şi după cele ce am auzit despre el — spuse Quentin 
- Carol este un prinţ care pare-se că e în stare să aducă 
la îndeplinire un asemenea jurământ, aşa încât cei din 
Liege poate că se vor feri să-i dea un astfel de prilej. 

— Ar trebui să 
nădăjduim acest lucru — 
răspunse starețul - şi 
asta este rugăciunea 
tuturor drept 
credincioşilor din această 
țară, care n-ar vrea ca 
sângele cetățenilor să fie 
vărsat ca apa şi ei să 
piară ca nişte osândiți 
înainte de a se fi împăcat 
eu cerul. . De aceea 
blândul episcop se 
frământă zi şi noapte 
pentru a păstra pacea, 
aşa cum trebuie s-o facă 
un slujitor al altarului, 
căci spune la sfânta scriptură: beati pacifici, dar... aci 
bunul stareţ se opri şi oftă adânc. 

Quentin stărui cuviincios, arătând cât de important 
era ca doamnele date în grija lui să afle veşti 
neîndoielnice asupra stării lăuntrice a ţării, spunând că 
prea cinstitul şi reverendul pater va face o faptă 
creştinească dacă îi va lumina în această privinţă. 

— Acesta este un subiect — spuse starețul — despre 

care nimănui nu-i place să vorbească, căci aceia care îi 
vorbesc de rău pe cei puternici, etiam im cubiculo“” riscă 
mult ca vorbele lor să ajungă pe cine ştie ce aripi la 
urechile acestora. Totuşi, pentru a vă ajuta după 
puterea mea, pe dumneata care pari un tânăr 
cumsecade şi pe doamnele dumitale care sunt nişte 
credincioase pline de zel şi fac un sfânt pelerinaj, am să 
vă spun totul fără ocol. 

El privi cu grijă împrejur şi, coborând glasul ca şi 
când se temea că ar putea fi auzit, urmă: 

— Cetăţenii din Liege - spuse el - sunt asmutiți 
mereu pe ascuns să se răzvrătească de oamenii lui Belial 
care pretind, fără temei, nădăjduiesc, că această sarcină 
le-a fost dată de prea creştinul nostru rege, care, după 
părerea mea merită cu prisosință acest nume, pentru a 
tulbura astfel pacea unui stat vecin. Şi totuşi numele lui 
e folosit pe față de aceia care sprijină şi ațâță pe 
nemulțumiții din Liege. Se află apoi în țară un senior de 
neam mare, vestit ca războinic, însă în celelalte privinţe, 
ca să spun aşa, lapis offensionis et petra scandali*8 — o 
piatră a vrajbei care scapără între Burgundia şi Franța: 
numele lui este Guillaume de la Marck. 

— Supranumit Guillaume Bărbosul sau Mistreţul 
Sălbatic din Ardennes, adăugă tânărul scoţian. 

— Pe bună dreptate poreclit astfel, fiul meu - întări 
starețul - fiindcă este ca un mistreţ sălbatic din pădure 
care calcă totul în picioare şi sfâşie cu colții. Şi-a strâns 
o haită de mai bine de o mie de oameni, toţi, ca şi el, 
oameni care disprețuiesc orice autoritate civilă şi 


+7 Chiar şi în odaia de culcare (în limba latină). (n. t.) 
45 Stânca Ai şi cremene de ENE (în limba latină). (n. t.) 

religioasă, şi nu vrea să se supună ducelui de 
Burgundia; trăieşte şi el şi cârdaşii lui prin rapt şi 
violență, prădând fără alegere şi clerici şi mireni 
imposuit manus in Christos domini — a întins mâna spre 
unşii Domnului, hulind vorbele spuse în scripturi: „nu-i 
atingeți pe unşii mei şi numi prigoniți prorocii”. Chiar şi 
sărmanului nostru lăcaş i-a cerut să plătească sume 
mari în aur şi argint drept răscumpărare pentru viețile 
noastre şi pentru acelea ale fraților noştri, faptă la care 
am răspuns printr-o suplică în limba latină, în care am 
arătat neputinta în care ne aflăm de a-i îndeplini cererea 
şi i-am repetat cuvintele evanghelistului: ne moliaris 
amico tuo malum, cum habet in te fiduciam“”. Totuşi 
acest Gulielmus Barbatus, acest Guillaume de la Marck 
tot atât de străin de preceptele umane, precum este 
chiar de omenie, ne-a răspuns în jargonul lui caraghios: 
şi non payatis, brulabo monasterium vestrum®. 

— O latină barbară, pe care totuşi dumneavoastră, 
reverende pater, ati înțeles-o cu uşurinţă. 

— Vai! fiule, teama şi nevoia sunt tâlmaci ageri: am 
fost siliți să topim odoarele de argint din altarul nostru 
pentru a potoli lăcomia acestei căpetenii crude. Facă 
cerul să capete de şapte ori răsplata pe care o merită! 
Pereat in probus! Amen! Amen! Anathema estol! 

— Mă mir - spuse Quentin - că ducele de Burgundia 
care este atât de tare, de puternic, nu-l răpune pe acest 


49 Nu clădi pe nenorocirea prietenului care are încredere în tine (în limba 
latină). (n. t.) 

50 Dacă nu plătiți am să vă ard mânăstirea (jargon inexistent, făcut din cuvinte 
franceze cu terminații latinești). (n. t.) 

51 Să ra în rușine. Amin! Amin! Blestemat să fie! (în limba latină). (a: t.) 

mistreț ale cărui ravagii au făcut atâta vâlvă. 

— Vai! fiul meu - răspunse starețul - ducele Carol se 
află acum la Peronne, unde îşi adună căpitanii spre a 
porni la război împotriva Franţei; şi astfel în timp ce 
pronia cerească a semănat dezbinarea în inimile celor 
doi mari prinți, țara este bântuită de tiranii cei mărunți. 
Totuşi, rău face ducele că tărăgănează vindecarea 
cangrenei lăuntrice, fiindcă acest Guillaume de la Marck 
a luat legătura de curând pe față cu Rouslaer şi cu 
Pavillon, căpeteniile nemulțumiţilor din Liege, şi e de 
aşteptat să-i asmuţă curând la cine ştie ce ispravă 
nesăbuită. 

— Dar episcopul de Liege — întrebă Quentin - are încă 
puteri îndestulătoare pentru a struni acest spirit 
neastâmpărat şi turbulent - nu-i aşa, bunul meu 
părinte? Răspunsul dumneavoastră la această întrebare 
e de mare însemnătate pentru mine. 

— Episcopul, fiule - răspunse starețul - este 
purtătorul săbiei şi al cheilor sfântului Petru; el deține 
puterea ca prinț peste veacuri şi se bucură de protecţia 
puternicii case de Burgundia; posedă de asemeni 
autoritatea spirituală ca prelat şi le susține pe 
amândouă printr-un număr îndestulător de soldați buni 
şi de oameni de arme. Acest Guillaume de la Marck a 
fost crescut în casa lui şi îi datorează multe binefaceri, 
dar el şi-a dezlănțuit chiar la curtea episcopului firea sa 
crudă şi setoasă de sânge, fiind alungat de acolo pentru 
că ucisese pe unul din cei mai apropiaţi slujitori ai 
episcopului. De atunci, exclus prin fapta aceasta din 
preajma bunului episcop, a devenit duşmanul lui de 
moarte şi acum - îmi pare rău că trebuie s-o spun - şi-a 
încins Pande Si şi întoarce împotriva lui cornul 

amenințător. 

— Socotiți deci că vrednicul prelat se află în 
primejdie? întrebă Quentin cu nelinişte. 

— Vai! fiule — răspunse bunul franciscan — ce şi cine 
se află în această sălbăticie pierdută de lume şi se poate 
spune că nu se află în primejdie? Dar - cerul să mă 
păzească - nu vreau să spun că venerabilul prelat este 
amenințat de o primejdie imediată. El are un tezaur 
bogat, sfetnici credincioşi şi soldați viteji; pe deasupra, 
un emisar care a trecut pe aici ieri îndreptându-se spre 
răsărit, ne-a spus că la cererea episcopului, ducele de 
Burgundia a trimis o sută de oameni de arme în ajutorul 
lui. Aceşti soldați împreună cu slujitorii care aparțin 
fiecărei lănci, vor fi de-ajuns pentru a ţine piept lui 
Guillaume de la Marck, blestemat să-i fie numele! Amen! 

În clipa aceea, convorbirea lor fu întreruptă de 
paracliserul mănăstirii, care veni şi spuse cu un glas 
întretăiat de mânie că boemianul se țţinuse de cele mai 
afurisite drăcovenii în fața tinerilor fraţi: turnase la cină 
în pocalele lor un drog întăritor, puternic, otrăvitor, de 
zece ori mai tare ca cel mai tare vin, care îi doborâse pe 
cei mai mulți; şi într-adevăr, deşi paracliserul fusese 
destul de tare, ținând piept mai bine băuturii, se putea 
totuşi vedea din fața lui aprinsă şi din vorba lui greoaie 
că şi el, cel care venise cu învinuirea, fusese într-o 
măsură oarecare atins de acea băutură afurisită. Pe 
deasupra, boemianul îndrugase nişte cântece care 
vorbeau despre deşertăciuni lumeşti şi despre plăceri 
neruşinate; întorsese în batjocură brâul sfântului 
Francisc, râsese de minunile lui şi îi numise pe cei care i 
se închinau zănatici şi secături trândave. În sfârşit 
făcuse chiromanție şi p sase tânărului frate Cherubin 

că va fi iubit de o frumoasă doamnă care îl va face tatăl 
unui fiu norocos în viață. 

Părintele stareț asculta învinuirile paracliserului în 
tăcere, ca lovit de o spaimă mută la auzul neasemuitei 
lor grozăvii. Când paracliserul sfârşi, starețul se ridică, 
cobori în curtea mănăstirii şi porunci fraților laici, sub 
pedeapsa celor mai grele urmări ale nesupunerii 
duhovniceşti, să-l alunge pe Hayraddin din sfântul lăcaş 
cu lovituri de bici şi de toiege. 

Această poruncă fu adusă la îndeplinire întocmai, de 
față cu Quentin Durward care, deşi necăjit de această 
întâmplare, îşi dădea seama cu uşurinţă că orice 
amestec din partea lui ar fi fost zadarnic. 

În pofida blestemelor stareţului, pedeapsa aplicată 
vinovatului fu mai mult amuzantă decât aspră. 
Boemianul alerga de colo-colo prin curte, în mijlocul 
strigătelor şi al ropotului de lovituri, dintre care unele 
nu-l atingeau, fiind rău ţintite dinadins; de altele, 
îndreptate spre el cu hotărâre, se ferea prin salturi 
sprintene, iar pe cele puțin numeroase care-i cădeau pe 
spate şi pe umeri le primea fără să se tânguiască sau să 
tipe. Larma era cu atât mai mare, cu cât 
neîndemânaticii mânuitori ai toiegelor, printre care 
Hayraddin fugea de colo-colo, se loveau unul pe altul 
mult mai adesea decât nimereau în el. În sfârşit, dorind 
să sfârşească cu această privelişte, mai mult gălăgioasă 
decât pilduitoare, starețul porunci să se deschidă poarta 
şi boemianul, năpustindu-se pe ea cu iuțeala fulgerului, 
se îndepărtă în goană sub lumina lunii. 

În timpul acestei scene, bănuiala care-i trecuse mai 
înainte prin cap lui Durward se trezi cu o nouă putere. 
Hayraddin îi fiat e chiar în dimineața aceea să se 

poarte mult mai cuminte şi mai potolit ca de obicei, 
atunci când aveau să se mai oprească la vreo mănăstire 
din drumul lor. Totuşi, el îşi călcase făgăduinţa şi se 
arătase mai zurbagiu ca oricând. Fără îndoială că în 
purtarea lui se ascundea ceva, căci, oricare ar fi fost 
cusururile boemianului, nu-i lipseau nici bunul simţ, 
nici stăpânirea de sine atunci când o voia. Nu cumva el 
dorise să scape de sub supraveghere ca să ia legătură fie 
cu oamenii din şatra lui, fie cu altcineva, şi neputând să 
facă acest lucru în timpul zilei din pricina pazei 
necontenite a lui Quentin, folosise acel şiretlic pentru a 
putea ieşi din mănăstire? 

Îndată ce această bănuială săgetă încă o dată mintea 
lui Quentin, prompt cum era în acțiuni, el hotărî să se ia 
după călăuza snopită în bătaie şi să vadă (pe furiş dacă 
avea să fie cu putință) ce face. De aceea, când 
boemianul fugi pe poarta mănăstirii, după cum am spus 
mai sus, Quentin, spunând repede starețului că trebuie 
neapărat să nu-şi piardă călăuza din vedere, o luă pe 
urmele lui. 

XVII 


SPIONUL SPIONAT 


Ce? Tu, vagabondule!? 

Spion spionat! Jos mâna! 

N-ai ce căta printre aceşti 
oameni de treabă. 

BEN JONSON: 

POVESTEA LUI ROBIN HOOD. 


ând Quentin ieşi din mănăstire, îl zări pe 

boemian fugind cât îl ţineau picioarele; silueta 

lui întunecată se zărea în lumina lunei, gonind 
ca un câine biciuit prin ulița cătunului, şi apoi de-a 
curmezişul unei câmpii din apropiere. 

„Aleargă bine prietenul — îşi spuse Quentin în sine — 
dar ar trebui să alerge ca vântul pentru a scăpa celui 
mai uşor picior care a călcat vreodată prin hăţişurile de 
la Glen-houlakin”. 

Neavând pe el din fericire mantia şi armura, 
scoțianul de munte fugea cu o uşurinţă fără rival pe 
meleagurile lui, care, în pofida iuțelii cu care alerga 
boemianul, era de asa natură, inca nu se putea să nu-l 

ajungă curând. Quentin nu se gândea însă la acest 
lucru; el socotea mai de seamă să urmărească mişcările 
lui Hayraddin decât să-l oprească; ceea ce îi întărea încă 
această hotărâre era stăruința cu care boemianul 
continua să fugă într-o anumită direcţie. Această goană, 
neîncetinită câtuşi de puţin, chiar la primul avânt după 
alungarea sa violentă din mănăstire, părea să arate un 
țel mai mult precis decât s-ar fi putut vedea la un om 
alungat pe neaşteptate dintr-un adăpost bun, aproape 
de miezul nopții, şi care acum îşi căuta un loc unde 
să-şi pună capul jos. El nici măcar nu se uita înapoi şi 
acest lucru îi îngăduia lui Durward să-l urmărească fără 
a fi văzut. În sfârşit, după ce boemianul străbătu 
câmpiile şi ajunse la malul unui pârâu mărginit de anini 
şi de sălcii, Quentin îl văzu că se opreşte în loc şi sună 
încet din corn. I se răspunse printr-un şuierat de 
undeva de aproape. 

„Şi-au dat întâlnire, gândi Quentin. Cum m-aş putea 
apropia de ei cât mai mult pentru a asculta ce vorbesc? 
Zgomotul paşilor mei şi foşnetul ramurilor printre care 
trebuie să mă strecor mă vor da de gol dacă n-am să bag 
de seamă. Am să-i surprind totuşi, pe sfântul Andrew, 
ca pe nişte cerbi de la Glen-isle. Au să-şi dea seama că 
nu sunt eu degeaba un vânător destoinic. lată că s-au 
întâlnit două umbre -— sunt doi — partida nu-i egală, mă 
paşte primejdia dacă am să fiu descoperit şi dacă scopul 
lor nu e prietenesc, ceea ce se poate foarte bine 
presupune. Şi atunci contesa Isabelle îşi pierde 
sărmanul prieten! Ei bine — el nu va fi vrednic să se 
numească astfel dacă nu este gata să se bată pentru ea 
cu doisprezece oameni. Eu, care am încrucişat sabia cu 
Dunois, cel mai viteaz cavaler al Franței - să mă tem 

acum de o şatră de nomazi? Nu - cu ajutorul lui 
Dumnezeu şi al sfântului Andrew, au să găsească în 
mine unul mai tare şi mai şiret decât ei.” 

Luând această hotărâre şi păşind cu precauţia pe 
care o învățase din îndeletnicirile lui vânătoreşti. 
prietenul nostru cobori în matca pârâului, a cărei 
adâncime era neegală; uneori apa abia îi acoperea 
ghetele, alteori îi ajungea până la genunchi. Înainta 
astfel ascuns de ramurile care atârnau deasupra 
malului, în timp ce murmurul apei îi acoperea zgomotul 
paşilor. (Noi înşine ne apropiam odinioară astfel de 
cuibul vreunui corb care stătea de veghe acolo.) În felul 
acesta, scoțianul se apropie neobservat până ce începu 
să audă bine glasurile acelora care erau obiectul 
supravegherii sale, deşi nu putea să te desluşească 
vorbele. Oprindu-se sub ramurile încovoiate ale unei 
falnice sălcii plângătoare, care aproape că atingeau, 
suprafața apei, izbuti să prindă o creangă cu ajutorul 
căreia, folosindu-se de toată dibăcia şi puterea sa, se 
cățără în copac şi se aşeză, fără teamă că va fi 
descoperit, pe crăcile groase din mijloc. 

Din locul acela putu să vadă că cel cu care stătea de 
vorbă Hayraddin era un om din şatra lui şi în acelaşi 
timp îşi dădu seama, spre marea sa dezamăgire, că 
apropierea de ei nu-l putea face să înțeleagă limba, cu 
totul necunoscută, în care vorbeau. Boemienii se 
prăpădeau de râs; şi, cum Hayraddin începu să ţopăie 
de colo-colo şi sfârşi prin a-şi freca umerii, Durward nu 
se mai îndoi că el povestea despre bătaia de care 
avusese parte înainte de a scăpa din mănăstire. 

Deodată în depărtare se auzi din nou un şuierat.; 
Maptaddin răspunse si de data aceasta sunând încet de 

câteva ori din corn. Curând se ivi un bărbat înalt şi 
voinic cu aer războinic, ale cărui linii robuste contrastau 
viu cu talia mică şi cu mădularele subțiri ale 
boemienilor. O leduncă lată petrecută peste umărul lui 
susținea o sabie care îi atârna aproape orizontal pe şold. 
Pantalonii săi scurți, plini de spintecături, din care 
ieşeau bufe de mătase sau de tafta în toate culorile, erau 
prinşi printr-o sumedenie de funde de pieptarul strâmt 
din piele de bivol, pe a cărui mânecă dreaptă era brodat 
un cap de mistreț, emblema căpitanului său. De sub 
pălărioara aşezată pe o ureche cobora o bogăţie de păr 
cârlionțat, căzând de fiecare parte a unei fețe mari şi 
amestecându-se cu barba, şi ea foarte mare, de aproape 
patru şchioape. Războinicul ţinea în mână o lance 
lungă, şi întregul său echipament arăta că este unul din 
aventurierii germani cunoscuți sub numele de 
lanzknecht — lăncier - care alcătuia cea mai mare parte a 
infanteriei din acele vremi. Fireşte că aceşti mercenari 
erau soldați cruzi şi prădalnici; o poveste absurdă se 
răspândise printre ei, anume că un lanzknecht nu 
fusese primit în rai din pricina păcatelor sale, şi în iad 
din pricina firii sale buclucaşe şi nesupuse, aşa că ei se 
purtau cu îndrăzneala unor oameni care nu nădăjduiau 
raiul şi nu se temeau de iad. 

— Donner und Blitz? fură primele sale cuvinte de 
salut după care continuă într-un jargon germano- 
francez, pe care noi nu-l putem reproduce decât 
imperfect 

— De ce m-ai împiedicat să dănțuiesc, pierzând trei 

nopți ca să te aştept? 

— N-am putut să viu mai curând, mein Herr”, 
răspunse  Hayraddin foarte respectuos. Un tânăr 
scoţian, al cărui ochi e tot atât de ager ca al unei pisici 
sălbatice, îmi supraveghează cele mai mici mişcări. A şi 
început să mă bănuie, şi dacă are să vadă că bănuielile 
lui sunt întemeiate, eu sunt un om mort şi el duce 
femeile înapoi în Franța. 

— Was, Henker!5* — exclamă lanzknecht-ul. Suntem 
trei — sărim pe ei mâine şi răpim femeile chiar aici. Ai 
spus că cei doi soldați sunt fricoşi; tu şi prietenul tău o 
să-i puteți da gata şi der TeufelP5 o să mă ajute şi pe 
mine să mă răfuiesc cu aprigul vostru scoțian. 

— Ai să vezi că aşa ceva nu-i de loc înțelept - se 
împotrivi Hayraddin - pentru că în afară că noi nu prea 
însemnăm cine ştie ce într-o încăierare, acest viteaz s-a 
bătut cu cel mai bun cavaler al Franţei şi a ieşit cu fața 
curată. Am stat de vorbă cu aceia care au văzut cum l-a 
încolțit pe Dunois. 

— Hagel und Sturmwetter!56  Strigă frica în voi, 
scrâşni soldatul german. 

— Nu sunt mai fricos decât dumneavoastră - spuse 
Hayraddin - dar meseria mea nu este să mă bat. Dacă 
vreți să-i aşteptaţi tot la locul despre care am vorbit, e 
bine; dacă nu, îi duc în linişte până la palatul 
episcopului şi Guillaume de la Marck poate foarte uşor 
să pună mâna pe ei acolo, dacă este numai pe jumătate 

atât de tare cât spunea săptămâna trecută. 

— Potz tausend!” exclamă soldatul. Suntem atât de 
tari şi chiar mai tari; dar am auzit că vin o sută de lănci 
din Burgundia - das ist — asta-i — cinci oameni de lance, 
fac cinci sute cu toţii, şi atunci, să mă ia dracu! o să ne 
caute ei pe noi mai curând decât noi pe ei, fiindcă der 
Bischoff55 are o bună forță pe picior de luptă - asta-i 
adevărat! 

— Trebuie să pândeşti la Crucea celor Trei Crai, sau 
să te laşi păgubaş, îl sfătui boemianul. 

— Să mă las păgubaş de bogata logodnică a nobilului 
nostru Hauptman!’ Teufel! Mai bine să dau o raită prin 
Hello. Pe sufletul meu, o să ajungem toți prinți şi 
hertzogs, cum le zic ei ducilor, şi o să fie la noi pivniță 
cu vin şi scuzi franțuzeşti şi poate şi fete frumoase, 
atunci când bărbosul o să se plictisească de ele. 

— Deci pândiţi la Crucea celor Trei Crai, nu? întrebă 
boemianul. 

— Mein Gott!, da, ai jurat să-i aduci până acolo; 
când o să coboare de pe cal şi o să îngenunche înaintea 
crucii, cum face toată lumea, afară de nişte păgâni negri 
ca tine, sărim pe ei şi ai noştri sunt. 

— Da, dar eu am făgăduit să dau o mână de ajutor la 
vicleşugul ăsta numai într-un fel, spuse Hayraddin: să 
nu vă atingeți de un fir de păr din capul tânărului. Dacă 
îmi jurați asta pe cei Trei Morți ai voştri din Colonia, am 

să jur şi eu pe cei şapte Lunatici că vă slujesc cu 
credință pentru tot ceea ce rămâne de făcut. Şi dacă vă 
călcați jurământul, Lunaticii au să vă trezească din 
somn şapte nopţi de-a rândul spre zori, şi în a opta vă 
sugrumă şi vă mănâncă. 

— Da, Donner und Hagel! De ce ţii atât de mult la 
viața acelui tânăr care nu este din sângele şi nici din 
neamul tău? întrebă neamțţul. 

— N-are a face, cinstite Heinrich 1 Sunt oameni care 
simt o plăcere să taie beregăţți şi alții să te păstreze 
întregi. Aşadar, jurați-mi că-i cruțaţi viaţa şi-l lăsaţi 
teafăr, ori, pe strălucitoarea stea Aldebaran, nu mişc un 
deget mai departe, juraţi-mi, şi pe cei Trei Crai din 
Colonia, aşa cum le spuneţi dumneavoastră -— ştiu că la 
alt jurământ nu ţineţi. 

— Du bist ein Komische Man6?, zise lanzknecht-ul. 
Jur! 

— Nu atât de repede, spuse boemianul. Întoarceţi-vă, 
viteze lanzknecht, şi priviți spre răsărit, căci altfel n-au 
să vă audă Craii. 

Soldatul jură după cum i se cerea şi apoi spuse că el 
va fi gata şi că locul era foarte potrivit, fiindcă se afla 
numai la cinci mile depărtare de tabăra lor, 

— Dar n-ar fi mai bine să punem câţiva călăreţi pe 
celălalt drum, la stânga hanului, ca să-i poată prinde 
dacă o iau pe acolo? 

Boemianul se gândi câteva clipe şi apoi răspunse: 

— Nu ivirea unor soldați în partea aceea ar nelinişti 
garnizoana de la Namur şi ar putea să stârnească o 

luptă cu sorți îndoielnici în locul unei izbânzi. Şi-apoi ei 
au să meargă pe malul drept al Meusei, căci eu îi duc pe 
drumul pe care vreau. Oricât de isteț ar fi acest scoţian 
de la munte, n-a stat de vorbă până azi cu nimeni în 
afară de mine asupra drumului pe care trebuie să-l 
urmeze. Fireşte, eu am plecat la drum cu el fiindu-i 
încredințat de un om de încredere, în cuvântul căruia 
crede toată lumea până ce ajunge să-l cunoască cât de 
cât. 

— Ascultă, prietene Hayraddin - spuse soldatul - aş 
vrea să te rog ceva. Tu şi fratele tău sunteți, cum 
spuneți voi înşivă, gross Sternen-deuter - ceea ce 
înseamnă privitori în stele şi Geister sehers6. Atunci, 
ce dracu v-a făcut să nu ghiciţi că al tău Bruder$+ 
Zamet are să fie spânzurat? 

— Am să-ti spun, Heinrich, zise Hayraddin. Dacă aş 
fi putut şti că fratele meu fusese atât de nebun ca să dea 
în vileag ducelui Carol al Burgundiei o taină încredințată 
de regele Ludovic, aş fi putut să ghicesc c-o să moară tot 
atât de sigur cum aş putea să ghicesc c-o să fie vreme 
frumoasă în iulie. Ludovic are urechile şi mâinile sale la 
curtea Burgundiei, iar sfetnicii lui Carol iubesc tot atât 
de mult clinchetul aurului francez pe cât iubiți 
dumneavoastră clinchetul pocalelor cu vin. Dar acum 
rămâneți cu bine şi nu întârziați la întâlnire. Eu trebuie 
să-l aştept pe scoţianul meu de dimineaţă de tot la o 
aruncătură de săgeată de poarta vizuinii acestor porci 
trândavi; altfel o să creadă despre mine că am umblat 
cine ştie pe unde, ceea ce n-ar prevesti un sfârşit bun 

călătoriei sale. 

— Trage o duşcă mai întâi ca să te întăreşti, îl îmbie 
lanzknecht-ul întinzându-i o sticlă. Dar uitasem -— tu eşti 
îndeajuns de dobitoc ca să nu bei decât apă ca un rob 
ticălos al lui Mahomed şi al lui Termagant. 

— Dumneavoastră sunteți rob al vinului şi al 
clondirului, spuse boemianul;, nu mă mir că nu vi se 
încredințează decât partea sângeroasă, aprigă, de 
conducere la îndeplinire a celor hotărâte de capete mai 
înțelepte. Cel care vrea să cunoască gândurile altora sau 
să şi le ascundă pe ale lui nu trebuie să bea vin. Dar la 
ce bun să vă propovăduiesc dumneavoastră care sunteți 
întotdeauna tot atât de însetat ca şi dunele de nisip din 
Arabia! Rămâneţi cu bine. Luaţi-l pe prietenul Tuisco cu 
dumneavoastră; ivirea lui în preajma mănăstirii ar putea 
să dea naştere la bănuieli. 

Cei doi prea cinstiți ipochimeni se despărțiră după ce 
fiecare dădu celuilalt asigurări că va veni fără greş la 
Crucea celor Trei Crai. 

Quentin Durward se uită după ei din ascunziş până 
ce pieriră din vedere. Inima îi zvâcnea gândindu-se la 
primejdia care îi amenințase îndeaproape pe el şi pe 
doamnele încredințate pazei sale, scăpate ca prin 
minune - dacă într-adevăr acest lucru se întâmplase — 
din mrejele unei urzeli mârşave. Întorcându-se la 
mănăstire, făcu un lung ocol, de teamă să nu se 
întâlnească pe neaşteptate cu Hayraddin, străbătând 
anevoie o câmpie plină de hârtoape şi izbuti astfel să 
ajungă la adăpostul lui printr-un punct deosebit de 
acela din care plecase. 

Pe drum el se sfătui temeinic cu sine însuşi în 
Pana planului de salvare ce trebuia urmat. La 


. 


DANN 


DET EA > 
i DEE 


început, când îl auzise pe Hayraddin dându-şi în vileag 
viclenia, hotărâse să-l ucidă de îndată ce îşi vor fi 
isprăvit sfatul şi complicii lui se vor afla la o depărtare 
suficientă; dar când îl auzise pe boemian stăruind atât 
pentru cruțarea vieții lui, simți că ar fi o lipsă de 
recunoştinţă din partea sa dacă ar trece împotriva 
acestuia la represiuni drastice aplicându-i pedeapsa pe 
care o merita trădarea lui. În consecință hotărî să-i lase 
viața şi, dacă va fi cu putinţă, chiar să-l folosească mai 
departe drept călăuza, luând toate măsurile cuvenite 
pentru siguranța scumpelor făpturi cărora le închinase 
în sine însăşi viața lui. 

Dar încotro s-o apuce? Contesele de Croye nu puteau 
să găsească azil nici în Burgundia, de unde fugiseră, 
nici în Franța, de unde, la drept vorbind, fuseseră 
alungate. Violenţa ducelui Carol în cea dintâi din aceste 
țări era prea cu puţin mai de temut decât politica rece şi 
tiranică a regelui Ludovic în cealaltă țară. Chibzuind 
adânc, Durward nu putu să alcătuiască un plan mai 
înțelept pentru siguranța lor decât acela de a ocoli 
capcana, luând-o spre Liege pe drumul de pe malul 
stâng al Meusei, unde, după cum plănuiseră doamnele 
din capul locului, vor cere protecția prea bunului 
episcop. Faptul că reverendul prelat va fi de acord să le 
ocrotească nu putea fi pus la îndoială şi dacă urma să 
fie sprijinit de acea trupă burgundă, se putea socoti că 
va avea puterea s-o facă. Oricum, dacă primejdiile la 
care era expus din partea lui Guillaume de la Marck şi 
din pricina tulburărilor de la Liege, păreau iminente, 
avea să-i fie totuşi cu putință să le apere pe nefericitele 
doamne până ce ele vor putea fi trimise în Germania cu 
O escortă destul de mister ca. 

Pentru a încheia (căci când oare nu ajung cugetările 
şi la unele aspecte personale?), Quentin se gândi că 
moartea sau captivitatea, pe care regele Ludovic i le 
hărăzise cu sânge rece, îl dezlega de îndatoririle sale față 
de coroana Franţei, la care deci era cu totul hotărât să 
renunțe. Episcopul de Liège avea pesemne nevoie, se 
gândea el, de soldați, şi nădăjduia că ajutat de 
frumoasele sale prietene, care îi vorbeau acum cu multă 
familiaritate, îndeosebi tânăra contesă, ar putea primi o 
comandă oarecare şi i s-ar da sarcina să le însoțească pe 
doamnele de Croye spre un loc mai sigur decât 
vecinătăţile oraşului Liège. În sfârşit, doamnele 
vorbiseră, deşi oarecum în glumă, să-i ridice chiar pe 
vasalii contesei, şi, aşa cum făceau şi alții pe acele 
vremuri tulburi, să-şi întărească puternicul ei castel 
împotriva oricăror atacatori. În legătură cu aceasta, ele îl 
întrebaseră pe Quentin tot în glumă dacă ar vrea să 
primească primejdioasa slujbă de seneşal** al lor, şi la 
răspunsul că el ar primi această răspundere cu mare 
bucurie şi cu tot devotamentul, glumind mereu, ele îi 
îngăduiseră să le sărute mâinile, şi uneia şi ceilalte, ca 
semn al învestirii confidenţiale a tânărului cu această 
misiune de înaltă încredere. Quentin găsise chiar că 
mâna contesei Isabelle, una din mâinile cele mai bine 
croite şi mai drăgălaşe, căreia un vasal fidel îi adusese 
vreodată un asemenea omagiu, tremurase când buzele 
lui rămăseseră lipite de ea ceva mai mult decât prescria 
eticheta, iar ochii şi chipul ei exprimaseră o oarecare 
stânjenire când şi-o retrăsese. Toate acestea nu puteau 

să nu aibă urmări, şi orice tânăr brav, de vârsta lui 
Quentin, s-ar fi lăsat bucuros dus de gânduri atât de 
potrivite să-i înrâurească hotărârile. 

Acest punct o dată statornicit, el trebuia apoi să 
cugete în ce măsură mai putea să se folosească de acum 
înainte de serviciile  necredinciosului  boemian. 
Renunțase la primul său gând de a-l ucide în pădure; 
dar dacă, luând o altă călăuză, i-ar fi lăsat viața şi l-ar fi 
alungat, asta ar fi însemnat să-l trimită în tabăra lui 
Guillaume de la Marck, în deplină cunoştinţă asupra 
drumului lor. Se gândi să ceară sfatul starețului, 
rugându-l să-l rețină cu forța pe boemian la mănăstire 
până ce ei vor avea timp să ajungă la castelul 
episcopului; dar, după ce chibzui bine, nu îndrăzni să 
facă o asemenea propunere unui om temător şi ca 
bătrân şi ca monah, care socotea că siguranța 
mănăstirii era punctul cel mai de seamă al datoriei sale 
şi tremura la auzul numelui Mistreţului Sălbatic din 
Ardennes. 

În sfârşit, Durward hotărî un plan de operaţii pe care 
să se poată bizui, mai ales că execuţia acestuia îi 
revenea în întregime lui însuşi, şi cu atât mai mult cu 
cât în ceea ce privea cauza căreia i se devotase se simțea 
în stare de orice. Ferm şi îndrăzneţ, deşi conştient pe 
deplin de primejdiile care-l pândeau, Quentin putea fi 
asemuit cu un om care duce în spate o povară a cărei 
greutate o simte, dar care nu este încă mai presus de 
forțele lui. Ajunse la mănăstire tocmai în clipa când 
planul lui fusese alcătuit. 

La bătaia lui uşoară în poartă, un frate pus acolo 
dinadins de stareț îi deschise şi-l încunoştiinţă că frații 
urmau să cânte în E eri si bani în zori, ap [oct cerul 

să-i ierte pentru tot tărăboiul care se petrecuse seara în 
mănăstire. Cuviosul monah îl pofti pe Quentin să ia 
parte la rugăciune; hainele tânărului erau însă atât de 
ude, încât el spuse că nu poate să meargă astfel la 
slujbă şi ceru voie, în schimb, să se aşeze lângă vatra în 
care ardea focul ca să se poată zvânta, dorind îndeosebi 
ca atunci când se va întâlni cu boemianul, acesta să nu 
observe urmele raitei sale nocturne. Călugărul nu numai 
că îi încuviință cererea, dar se oferi să-i ţină companie, 
ceea ce se potrivea foarte bine cu dorinţa lui Durward de 
a căpăta ştiri asupra celor două drumuri despre care îl 
auzise pe boemian vorbind cu lanzknecht-ul. Călugărul 
care avusese de mai multe ori treburi în afara mănăstirii 
era mai mult ca oricare în măsură să dea lămuririle de 
care avea nevoie şi el observă că nişte pelerine atât de 
pioase, ca doamnele pe care le însoțea Quentin, trebuiau 
să călătorească pe malul drept al Meusei şi să treacă pe 
la Crucea Crailor, unde binecuvântatele moaşte ale lui 
Gaspar, Melhior şi Baltazar (aşa cum la numit biserica 
catolică pe magii de la răsărit care au poposit la Betleem 
cu daruri) se opriseră în timp re erau transportate la 
Colonia şi făcuseră o mulțime de minuni. 

Quentin răspunse că doamnele erau hotărâte să se 
oprească fără greş la toate sfintele lăcaşuri şi că vor 
trece fără îndoială pe la Cruce fie la ducere, fie la 
întoarcerea de la Colonia, dar auziseră că drumul pe 
partea dreaptă a râului era în timpul acela primejdios 
din pricina soldaților crâncenului Guillaume de la 
Marck. 

— Dumnezeu să ne păzească - spuse pater Francisc 
- ca Mistreţul Sălbatic din Ardennes să-şi facă din nou 
vizuina aproape de noi! Chiar dacă s-ar di Asa aşa 

ceva, totuşi lățimea Meusei va fi o bună oprelişte între el 
şi noi. 

— Dar ea nu va fi o oprelişte între doamnele mele şi 
acest tâlhar, dacă trecem pe malul drept, răspunse 
scoţianul. 

— Cerul îi ocroteşte pe cei ce i se închină, tinere — 
grăi călugărul - căci ar fi dureros să te gândeşti că Craii 
prea fericitei cetăți Colonia, care nu rabdă ca un jidov 
sau un păgân să intre între zidurile sale, să îngăduie cu 
atâta nepăsare ca pelerinii care vin să se închine să fie 
prădați şi schingiuiți de un câine necredincios ca acel 
Mistreţ din Ardennes, care-i mai cumplit decât o 
întreagă pustie plină de sarazini păgâni, cu cele zece 
triburi ale lui Izrael pe deasupra. 

Oricâtă încredere ar fi avut Quentin, ca bun catolic 
ce era, în osebita ocrotire a lui Melhior, Gaspar şi 
Baltazar, el se gândi cu totul firesc că doamnele de 
Croye îmbrăcaseră veşmântul de pelerine din motive de 
politică pământească, aşa că el şi acele doamne nu prea 
aveau de ce să se aştepte la sprijinul lor în împrejurările 
de față. Hotări deci să se străduie pe cât cu putinţă ca 
doamnele să nu ajungă în situaţia de a avea nevoie de 
un sprijin miraculos; în acelaşi timp, în simplitatea 
bunei sale credințe, făgădui să facă el însuşi un 
pelerinaj la moaştele celor trei Crai din Colonia, dacă 
aceste regeşti şi sfinte personaje îngăduiau ca doamnele 
pe care le însoțea să sosească cu bine la ţinta cea tainică 
a călătoriei lor. 

Pentru a putea să facă acest legământ cu toată 
solemnitatea, el îl rugă pe monah să-l ducă într-una din 
capelele laterale ale bisericii, unde cu o sinceră 
smerenie, căzând în Bean ciu, întări legământul pe 


care-l făcuse în sine. Cântarea îndepărtată a corului, 
liniştea solemnă şi adâncă a ceasului pe care şi-l alesese 
pentru acest act de credință, luminița candelei care 
licărea în mica încăpere gotică - totul făcea ca mintea lui 
Quentin să se cufunde în acea stare de spirit în care 
omul este mai mult ca oricând înclinat să caute acel 
sprijin supranatural, care în orice religie se leagă de 
remuşcări pentru păcatele trecute şi de hotărâri asupra 
pocăinţei viitoare. Dacă țelul smereniei sale era greşit 
statornicit, aceasta nu era vina lui Quentin; dar 
gândurile lui fiind izvorâte din inimă, putem crede prea 
puţin că n-ar fi fost primite cu bucurie de singurul 
Dumnezeu adevărat - care priveşte gândul şi nu 
veşmântul lui - rugăciunea, şi în ai cărui ochi evlavia 
sinceră a păgânului este mai de preţ decât fățărnicia 
fariseului. 

După ce-şi înălță ruga pentru el însuşi şi pentru 
neputincioşii şi nefericiții lui tovarăşi de drum, sfinților 
şi proniei cereşti, Quentin se duse în sfârșit să se 
odihnească, lăsându-l pe călugăr foarte încredințat 
asupra profunzimii şi sincerității credinței sale. 


a în Mai 


XVIII 
CHIROMANȚIE 


Când vesele poveşti tristețea ne alungă. 
Noi calea aspră vrem să fie cât mai lungă, 
Dar dând ocol mereu spre zarea-albastră, 

Lăsăm atâtea frumuseți în urma noastră. 
SAMUEL JOHNSON 


An zorii zilei, Quentin Durward ieşi din chilioara 
lui, deşteptă rândaşii adormiţi şi, cu mai multă 
grijă ca de obicei, veghe ca totul să fie gata 

pentru călătoria acelei zile. Cercetă cu ochii lui, 
amănunțit, chingi şi dârlogi, hamuri şi potcoave, aşa 
încât să înlăture pe cât cu putință orice întâmplări, care 
oricât de neînsemnate ar fi părut, adesea întrerup sau 
tulbură călătoria. Se îngriji de asemeni ca toţi caii să fie 
hrăniți bine pentru a fi în stare să ţină piept lungului 
drum al unei zile sau, dacă ar fi necesar, unei goane în 
lege. 

Apoi se întoarse în chilie şi se echipă cu o grijă 
neobişnuită; îşi prinse sabia la cingătoare ca un om 
amenințat de o primejdie apropiată, nestrămutat în 
hotărârea de a o înfrunta până la ultima suflare. 

Aceste simțăminte Si îl Seceta) să păseasca 

mândru şi să se poarte cu o demnitate pe care doamnele 
de Croye n-o văzuseră la el până atunci, deşi fuseseră 
încântate şi atrase de grația, de naivitatea comportării şi 
a conversațţiei sale în general, şi de îmbinarea unei minți 
agere pe care o poseda de la natură, cu simplitatea pe 
care i-o imprimase educația monahală şi țara sa 
îndepărtată. El le dădu să înțeleagă că în ziua aceea va fi 
necesar să se pregătească de călătorie mai devreme ca 
de obicei. Prin urmare, părăsiră mănăstirea îndată după 
masa de dimineață, pentru care, ca şi pentru 
ospitalitatea ce le fusese acordată de lăcaş, doamnele 
făcură altarului o danie mult mai corespunzătoare 
rangului lor adevărat decât condiției aparente. Dar acest 
lucru nu stârni nici o bănuială, întrucât se presupunea 
că sunt englezoaice şi, pe vremea aceea ca şi astăzi, 
insularii aveau reputația că sunt foarte bogați. 

În clipa plecării, starețul le dădu binecuvântarea sa 
şi-l felicită pe Quentin pentru lipsa călăuzei sale păgâne, 
căci - spuse venerabilul bătrân - „mai bine să te 
poticneşti pe drum, decât să te sprijine de braţ un hoţ 
sau un tâlhar”. 

Quentin nu era întru totul de părerea lui; oricât de 
primejdios ştia că este boemianul, se gândi că ar putea 
să se folosească de serviciile lui şi în acelaşi timp să-i 
zădărnicească urzelile viclene, acum când vedea limpede 
unde ţinteau. Dar neliniştea în privința aceasta i se 
sfârşi curând, căci abia ajunse mica ceată la o sută de 
paşi de mănăstire şi de sat, că Maugrabin se şi ivi 
înaintea ei, călărind ca de obicei pe căluțul lui vioi şi 
sprinten. Drumul lor şerpuia de-a lungul aceluiaşi 
râuleț în preajma căruia Quentin ascultase convorbirea 
tainică i seara trecută, şi Mera nu întârziase să 

li se alăture cu puţin înainte de a trece chiar pe sub 
salcia plângătoare care îi oferise lui Durward ascunzişul 
de unde putuse să asculte, fără ca prezenţa lui să fie 
bănuită, cele petrecute între călăuza trădătoare şi 
lanzknecht. 

Imaginile pe care acest loc le născu în mintea lui 
Quentin îl îndemnă să se adreseze pe neaşteptate 
călăuzei lui, cu care abia schimbase câteva vorbe până 
atunci. 

— Unde te-ai adăpostit noaptea trecută, mişel 
necredincios? îl întrebă scoţianul. 

— Înţelepciunea dumneavoastră poate să ghicească 
dacă mă priviți, răspunse boemianul, arătând spre 
hainele lui pline de fire de fân. 

— Un culcuş în fân - spuse Quentin - este un pat 
bun pentru un cititor în stele şi prea bun pentru un 
păgân care ia în deşert sfânta noastră credință şi pe 
slujitorii ei. 

— Culcuşul i-a plăcut totuşi mai mult lui Klepper 
decât mie - spuse Hayraddin bătându-şi calul pe 
greabăn - pentru că a găsit acolo în acelaşi timp şi 
hrană şi adăpost. Bătrânii aceia smintiți şi tunşi l-au 
dat afară pe poartă, ca şi când calul unui om înțelept ar 
fi putut să molipsească neapărat cu duh sau cu 
deşteptăciune o întreagă frăție de măgari. Din fericire, 
Klepper ştie cum fluier şi mă urmează credincios ca un 
câine - altfel nu ne-am mai fi întâlnit niciodată şi 
dumneavoastră aţi. fi fluierat, la rându-vă, după o 
călăuză. 

— Ți-am spus nu numai o dată — se răsti la el 
Durward - să-ți struneşti purtarea deşucheată când se 
ităraplă să te sul între oameni vrednici de cinste, ceea 

ce, pare-mi-se, nu prea ți s-a întâmplat niciodată; îţi 
făgăduiesc că dacă aş şti că eşti o călăuză 
necredincioasă, pe cât cred că eşti un hulitor şi un 
ticălos netrebnic, pumnalul meu scoțian şi inima ta de 
păgân ar face curând cunoştinţă, deşi o asemenea faptă 
ar fi aproape tot atât de nedemnă ca şi aceea de a ucide 
un porc. 

— Mistreţul este rudă apropiată cu porcul, spuse 
boemianul fără a se sfii de privirea aspră pe care i-o 
aruncă Quentin şi fără a părăsi câtuşi de puţin tonul de 
nepăsare batjocoritoare cu care vorbea. Şi totuşi mulți 
oameni - adăugă el — găsesc şi faimă, şi plăcere, şi folos 
în uciderea mistrețului. 

Uimit de neobrăzarea lui şi temându-se să nu-şi 
dezvăluie simțămintele mai mult decât ar fi fost înțelept 
şi să nu-l ia gura pe dinainte spunând vreo vorbă de 
prisos, Quentin curmă convorbirea prin care nu izbutise 
să se impună în ochii lui Maugrabin, şi se întoarse la 
locul lui obişnuit, lângă doamne. 

Am spus şi mai înainte că între ei începuse să se 
statornicească un grad destul de mare de familiaritate. 
O dată mai mult asigurată de obârşia lui nobilă, contesa 
cea vârstnică îl trata ca pe un egal şi un favorit; şi, cu 
toate că nepoata ei îşi îngăduia în mai mică măsură 
să-şi arate simțămintele față de apărătorul lor, totuşi, în 
pofida  neajunsurilor modestiei şi  timidităţii sale, 
Quentin credea că vede limpede că societatea şi 
conversaţia lui nu-i erau nicidecum indiferente. 

Nimic nu însuflețeşte şi nu dă mai mult imbold 
voioşiei unui tânăr decât credința că cei dimprejur îl 
privesc cu simpatie; astfel Quentin, în prima parte a 
călătoriei lor, le piatra e pe cele două doamne cu 

conversaţia lui vioaie ori cu cântecele şi povestirile din 
țara lui, pe cele dintâi cântându-le în limba sa natală, în 
timp ce străduințele pe care le depunea pentru a le reda 
pe celelalte într-o franțuzească cu accent stâlcit, străin, 
prilejuiau o sumedenie de stângăcii şi confuzii, tot atât 
de amuzante ca şi povestirile înseşi. Dar în această 
dimineață neliniştită, el călărea pe lângă doamnele de 
Croye fără a face nici o încercare, ca de obicei, de a le 
distra, şi ele nu putură să se împiedice de a vedea în 
tăcerea lui ceva cu totul neobişnuit. 

— Tânărul nostru prieten a văzut un lup - spuse 
contesa Hameline, făcând aluzie la o veche, superstiție — 
şi cu prilejul acela şi-a pierdut graiul. 

„Dacă ar spune c-am descoperit urmele unei vulpi, ar 
fi mai aproape de adevăr”, gândi Quentin, dar nu-şi rosti 
gândul prin cuvinte. 

— Nu vă simtțiți bine, mesir Quentin? întrebă contesa 
Isabelle, cu un interes care o făcu să roşească, întrucât 
îşi dădea seama că în întrebarea ei era ceva mult prea 
familiar, pe care distanta ce-i despărțea n-ar fi 
îngăduit-o. 

— Şi-a petrecut noaptea bând cu călugării aceia 
veseli, spuse contesa Hameline. Scoţienii sunt ca 
germanii, care îşi risipesc toată veselia în vinul de Rin şi 
seara la danț nu fac decât să se împleticească pe 
picioare, iar dimineața, în buduarul doamnelor, să-i 
doară capul. 

— Nu, nu; nobile doamne, nu merit mustrarea 
dumneavoastră. Bunii călugări au stat la rugăciune 
aproape toată noaptea, iar cât despre mine, n-am băut 
decât o cupă din vinul cel mai slab şi mai de rând. 

— Poate că e po onorat din pricină că nu mănâncă 

bine, spuse contesa Isabelle. Înveseleşte-te, mesir 
Quentin; dacă ne vom afla vreodată împreună în vechiul 
meu castel de la Bracquemont, când am să fac pe 
paharnicul dumitale şi am să-ți întind cupa, ai să vezi 
că e plină cu vin generos, cu cel mai bun vin pe care 
l-au dat vreodată viile de la Hochein sau de la 
Johannisberg. 

— Un pahar cu apă din mâna dumneavoastră, nobilă 
doamnă... începu Quentin, dar glasul lui tremura; şi 
Isabelle urmă ca şi când n-ar fi observat duioşia cu care 
ei rostise acel „dumneavoastră”. 

— Vinul despre care vorbeam a fost depozitat în 
pivnițele adânci de la Bracquemont de străbunicul meu, 
rheingraful Godfrey, spuse contesa Isabelle. 

— Care a cucerit mâna străbunicii ei - adăugă 
contesa  Hameline,  întrerupându-şi nepoata  — 
dovedindu-se cel mai viteaz dintre fiii cavalerismului la 
marele turnir de la Strassburg, unde au fost ucişi zece 
cavaleri. S-au dus însă vremurile acelea: astăzi nimeni 
nu se mai gândeşte să înfrunte primejdia pentru onoare, 
sau să apere frumusețea prigonită. 

Aceste vorbe fură rostite cu tonul pe care îl ia o 
frumusețe mondenă, ale cărei farmece încep să apună, 
pentru a osândi grosolănia noilor vremuri. Quentin 
stătu o clipă pe gânduri şi apoi răspunse „că nu lipsea 
acel spirit cavaleresc pe care contesa Hameline părea 
să-l socotească stins şi că dacă ar fi pierit pretutindeni, 
el strălucea încă în inima nobililor scoțieni”. 

— Auzi ce spune! exclamă contesa Hameline. Vrea să 
ne facă să credem că în țara dumnealui rece şi stearpă 
trăieşte încă nobilul foc care doar mai pâlpâie în Franța 
şi în Germania! Bietul tânăr seamănă cu acel elvețian de 

la munte care ține sus şi tare că nu e țară pe lume ca a 
lui; acum îl auzi că începe să vorbească de vinul şi de 
măslinele din Scoția! 

— Nu, madame - spuse Durward - despre vinul şi 
despre untdelemnul munţilor noştri pot spune doar atât 
că săbiile noastre pot smulge aceste produse scumpe ca 
tribut de la bogaţii noştri vecini. Cât despre credința 
neîntinată şi despre onoarea nepătată a Scoției, am să 
pun curând la încercare încrederea pe care o aveţi în ele, 
oricât de slab ar fi acela care nu vă poate oferi nimic mai 
mult drept chezăşie pentru siguranța dumneavoastră. 

— Spui vorbe ciudate, zise contesa Hameline. Ai 
cunoştinţă despre vreo primejdie care ne amenință? 

— De un ceas citesc acest lucru în ochii lui, strigă 
contesa Isabelle,  împreunându-şi mâinile. Sfântă 
Fecioară, ce se va întâmpla cu noi! 

— Nădăjduiesc că nimic din ceea ce ar fi împotriva 
dorințelor dumneavoastră, răspunse Durward. Şi acum 
sunt silit să vă întreb, nobile doamne - aveți oare 
încredere în mine? 

— Dacă avem încredere în dumneata? repetă contesa 
Hameline. Fără îndoială că avem. Dar ce rost are 
această întrebare, şi până unde vrei să meargă 
încrederea noastră? 

— În ceea ce mă priveşte — spuse contesa Isabelle — 
eu am toată încrederea, fără limite. Dacă dumneata, 
Quentin, ai să ne dezamăgeşti, n-am să mai caut 
adevărul decât în ceruri. 

— Nobilă doamnă - replică Durward, profund onorat 
— sunteți dreaptă cu mine. Mă gândesc să schimbăm 
drumul şi să mergem mai departe spre Liege pe malul 
an al Meusei, în loe să trecem Re fluviu la Namur. 

Acest lucru este contrar ordinelor pe care le-am primit 
de la regele Ludovic şi împotriva îndrumărilor date 
călăuzei. Dar am auzit la mănăstire că pe malul drept al 
Meusei mişună briganzii şi că vin trupe burgunde 
pentru stârpirea lor. Aceste două împrejurări mă 
îngrijorează în legătură cu soarta dumneavoastră. Am 
permisiunea de a schimba astfel drumul? 

— Deplina şi întreaga mea permisiune, răspunse 
tânăra contesă. 

— Nepoată dragă -— interveni contesa Hameline — cred 
ca şi tine că acest tânăr are cele mai bune intenții în 
privința noastră; dar  gândeşte-te -  încălcăm 
instrucțiunile regelui Ludovic, atât de precis arătate. 

— De ce i-am respecta instrucțiunile? întrebă contesa 
Isabelle. Graţie cerului nu sunt supusa lui; i-am cerut 
protecția şi a abuzat de încrederea pe care mă 
îndemnase s-o am în el. N-aş vrea să-l jignesc pe acest 
tânăr gentilom stând să cumpănesc o singură clipă 
cuvintele sale cu poruncile acelui tiran egoist şi 
prefăcut. 

— Să vă binecuvânteze cerul pentru aceste cuvinte 
drepte, madame! strigă Quentin bucuros; şi dacă n-am 
să corespund încrederii pe care o exprimă, să fiu sfâşiat 
de cai sălbatici în viața aceasta şi osândit la munci 
veşnice în cealaltă, ceea ce ar fi prea puțin pentru 
perfidia mea. 

Vorbind astfel, dădu pinteni calului şi se apropie de 
boemian. Acest om mândru părea să posede o răbdare 
neobişnuită sau o înclinare de a uita totul. Injurii sau 
amenințări nu lăsau urme în mintea lui sau cel puțin nu 
păreau să lase; şi el intră în vorbă cu Durward, ca şi 
când nu s-ar fi aeea nimic în cursul dimineții. 

„Câinele — gândi scoțianul - acum nu-şi arată colții 
fiindcă vrea să se răfuiască cu mine dintr-o dată şi 
pentru totdeauna atunci când va putea să mă înhaţe de 
beregată; dar noi o să vedem de data asta dacă nu e cu 
putinţă să-l baţi pe trădător cu propriile lui arme.” 

— Ei bine, prea cinstite Hayraddin - spuse el — 
călătoreşti cu noi de zece zile şi până acum nu ne-ai dat 
nici o dovadă de însuşirile dumitale de prezicător: totuşi 
ţii atât de mult să ţi le dai în vileag, încât nu uiţi să-ți 
desfăşori iscusința în fiecare mănăstire în care ne oprim, 
cu riscul de a dormi noaptea într-o şură de fân drept 
pedeapsă. 

— Nu  mi-aţi cerut niciodată să vă dovedesc 
priceperea mea, spuse boemianul. Dumneavoastră 
sunteți ca şi ceilalți oameni: vă place să luați în bătaie 
de joc tainele pe care nu puteţi să le înțelegeți. 

— Dă-mi chiar acum o dovadă de priceperea 
dumitale, spuse Quentin, şi, scoțându-şi mănuşa, 
întinse mâna. 

Hayraddin privi cu grijă toate liniile care se 
încrucişau în palma scoţianului şi cercetă cu aceeaşi 
luare-aminte încordată micile ridicături sau umflături 
ale rădăcinii degetelor, care pe atunci se credea că sunt 
tot atât de strâns legate de firea, obiceiurile şi soarta 
oamenilor aşa cum se pretinde în vremea noastră că ar 
fi părțile creierului. 

— lată o palmă - spuse Hayraddin - care vorbeşte 
despre truda îndurată şi primejdii înfruntate. Citesc în 
ea că a făcut de timpuriu cunoştinţă cu mânerul săbiei; 
totuşi a cunoscut oarecum şi paftalele bibliei. 

— În ce priveşte viaţa mea trecută, ai fi putut să afli 
DER ea într-un slip: oarecare, zise Cc Ati. Sprm mi 

ceva despre viitor. 

— Această linie care pleacă de pe muntele Venerei — 
spuse boemianul - nefiind întreruptă, dar urmând şi 
însoțind linia vieţii, arată c-ai să dobândeşti neîndoielnic 
avuții mari printr-o căsătorie şi că ai să te ridici în 
rândul oamenilor bogaţi şi de neam mare, prin puterea 
unei iubiri fericite. 

— Asemenea preziceri le faci tuturor celor care îți cer 
să le ghiceşti, spuse Quentin; asta-i meseria dumitale. 

— Ceea ce vă prezic e neîndoielnic — spuse Hayraddin 
— tot atât de neîndoielnic ca şi faptul că în curând veți fi 
amenințat de o mare primejdie, lucru pe care îl citesc în 
această linie străvezie, roşie ca sângele, care taie de-a 
curmezişul linia vieţii; ea înseamnă o lovitură de sabie 
sau altă silnicie de care o să fiți scăpat numai cu 
sprijinul unui prieten credincios. 

— Sprijinul tău, nu? rosti Quentin mânios că 
ghicitorul voia să se joace astfel cu credulitatea lui şi 
încerca să-şi întemeieze o faimă prin prezicerea 
urmărilor propriei sale trădări. 

— Ştiinţa mea - răspunse boemianul - nu-mi spune 
nimic în legătură cu mine însumi. 

— În privinţa asta, clarvăzătorii din ţara mea - spuse 
Quentin - întrec ştiinţa voastră atât de lăudată, pentru 
că ea le dezvăluie primejdiile care-i ameninţă pe ei înşişi. 
Eu nu mi-am părăsit munţii fără să-mi fi primit partea 
din darul de clarviziune cu care sunt înzestrați locuitorii 
lor, şi am să-ţi dau o dovadă în schimbul demonstraţiei 
tale de chiromanţie. Hayraddin, primejdia care mă 
amenință pe mine se află pe malul drept al râului; am 
s-o ocolesc, călătorind mai departe spre Liege, pe malul 
stâng. 

Călăuza ascultă cu un aer nepăsător pe care, 
cunoscând împrejurările în care se afla Maugrabin, 
Quentin nu putea nicidecum să şi-l explice. 

— Dacă vă aduceți gândul la îndeplinire - răspunse 
boemianul - primejdia va trece de pe capul 
dumneavoastră pe al meu. 

— Parcă -— zise Quentin - spuneai chiar adineauri că 
nu-ți poți ghici propria-ţi soartă! 

— Nu în felul în care v-am spus adineauri viitorul 
dumneavoastră - răspunse Hayraddin - dar nu trebuie 
să-l cunoşti prea bine pe Ludovic de Valois pentru a 
ghici că el va spânzura călăuza pentru că ați avut 
plăcerea de a vă îndepărta de drumul pe care a fost de 
părere să mergeţi. 

— Pentru a atinge cu bine ţinta călătoriei şi a-i 
asigura sfârşitul fericit - spuse Quentin - poate ierta o 
abatere de la drumul poruncit. 

— Da - replică boemianul - dacă sunteţi sigur că 
regele a dorit ca sfârşitul pelerinajului să fie acela pe 
care v-a lăsat să-l înțelegeţi. 

— Şi la ce alt sfârşit s-ar putea să se fi gândit? Ce te 
face să crezi că avea alte gânduri decât acelea arătate 
prin instrucţiunile lui? întrebă Quentin. 

— E foarte limpede, răspunse boemianul. Cei care-l 
cunosc cât de puţin pe prea creştinul rege ştiu că 
gândul care îl frământă cel mai mult este întotdeauna 
acela despre care doreşte să vorbească cel mai puţin. Să 
zicem că marele vostru rege Ludovic trimite 
douăsprezece solii. Ei bine, îmi dăruiesc gâtul 
ştreangului cu un an mai curând decât mi-e scris, dacă 
unsprezece dintre ele n-au dedesubturi mult mai multe 
decât a scris pana în asi ore de impu e cica 

— Nici nu vreau să mă gândesc la bănuielile tale 
nesăbuite, răspunse Quentin. Datoria mea este limpede 
şi hotărâtă: să le duc pe aceste doamne în siguranță la 
Liège; iau toată răspunderea asupra mea, socotind că 
îmi voi îndeplini mai bine datoria dacă voi schimba 
drumul care mi-a fost poruncit şi voi merge mai depärte 
pe malul stâng al Meusei. De altfel pe aici este drumul 
cel mai drept spre Liège. Trecând pe malul celălalt, vom 
pierde timp şi vom obosi mai mult fără nici un rost; de 
ce să facem acest lucru? 

— Numai pentru că pelerinii, cum îşi zic ei înşişi, 
care se duc la Colonia — spuse Hayraddin — de obicei nu 
coboară pe Meusa până la Liège şi astfel drumul pe 
care-l vor urma doamnele va fi socotit nepotrivit cu 
scopul mărturisit al călătoriei lor. 

— Dacă vom fi învinuiți în această privință - spuse 
Quentin - vom spune că teama de ia-l întâlni pe 
sceleratul duce de Gueldres sau pe Guillaume de la 
Marck, ori vreo bandă de écorcheurs şi lanzknecht-i pe 
malul drept explică hotărârea noastră de a merge pe cel 
stâng, în loc de a merge pe drumul hotărât la început. 

— După cum veți dori, bunul meu senior, spuse 
boemianul; în ceea ce mă priveşte sunt gata să vă 
călăuzesc pe malul stâng, ca şi pe cel drept. 
Dumneavoastră va trebui să răspundeți în fata 
stăpânului dumneavoastră. 

Deşi mirat de uşurinţa cu care Hayraddin 
încuviințase să schimbe drumul sau cel puțin de lipsa 
lui de împotrivire, Quentin era încântat de acest lucru, 
căci el avea nevoie de boemian spre a-i servi mai departe 
drept călăuză, temându-se totodată ca zădărnicirea 
nar său de tradare să nu-l împingă la cine atia ce 

faptă necugetată. De altfel alungarea boemianului ar fi 
fost cel mai sigur mijloc de a-l aduce pe Guillaume de la 
Marck, cu care acesta ţinea legătura, pe drumul pe care 
mergeau, pe câtă vreme, dacă Hayraddin rămânea cu ei, 
Quentin se gândea că va putea să-l supravegheze pentru 
a-l împiedica să ia legătura cu persoane necunoscute — 
cel puţin aşa îşi închipuia el. 

Renunțând deci cu hotărâre de a o lua pe drumul 
stabilit la început, înaintară pe malul stâng al Meussei, 
atât de repede şi de uşor, încât a doua zi sosiră devreme 
la ținta călătoriei lor. Aci aflară că episcopul de Liege, 
pentru motive de sănătate, zicea el, dar mai curând 
poate pentru a evita să fie atacat pe neaşteptate de 
numeroasa şi turbulenta populație a oraşului, îşi 
stabilise reşedinţa în frumosul său castel de la 
Schönwald, cam la o milă depărtare de Liege. 

Apropiindu-se de castel, ei îl zăriră pe prelat, care se 
întorcea, urmat de o procesiune lungă, din oraşul 
apropiat, unde celebrase liturghia pontificală. Episcopul 
mergea în fruntea falnicului alai alcătuit de preoți, 
burghezi şi soldați, care păşeau de-a valma şi erau, cum 
spune o veche baladă: 


Mulţi purtători de cruci-nainte 
Şi lăncieri în urmă. 


Procesiunea înfățişă o privelişte măreaţă, atunci 
când, şerpuind de-a lungul malurilor verzi ale Meusei, 
coti la dreapta şi păru înghițită deodată de uriaşul portal 
gotic al reşedinței episcopale. 

Dar când călătorii noştri se apropiară, ei îşi dădură 
seama că împrejurul castelului totul vădea teama şi 

nesiguranța, ceea ce contrasta cu acea desfăşurare de 
pompă şi de putere la care tocmai fuseseră martori. 
Puternice gărzi alcătuite din soldați ai episcopului erau 
postate peste tot împrejurul palatului episcopal şi în 
vecinătatea sa imediată. Acest aspect precumpănitor, 
ciudat, al unei reşedințe eclesiastice dovedea că 
venerabilul prelat îşi dădea seama că e amenințat de o 
primejdie care îl îndemnase să ia toate măsurile de 
apărare. îndată ce Quentin le anunţă, contesele de 
Croye fură conduse reverențios în marea sală, unde 
episcopul le aştepta în fruntea micii sale curți, 
primindu-le în chipul cel mai călduros. El nu le îngădui 
să-i sărute mâna, ci le întâmpină cu un salut şi o urare 
de bun venit, care avea ceva din galanteria unui prinţ ce 
primeşte pe nişte femei frumoase şi ceva de asemenea 
din sfânta duioşie a unui păstor pentru oițele turmei 
sale. 

Ludovic de Bourbon, episcop senior de Liege, era un 
prinț  mărinimos şi bun în adevăratul înțeles al 
cuvântului; poate că viața lui nu se mărginise riguros tot 
timpul la îndatoririle sale sacerdotale, dar el ţinuse 
întotdeauna la cinste, francheță şi onoare, proprii casei 
de Bourbon din care făcea parte. 

În ultimul timp, pe măsură ce înainta în vârstă, 
prelatul îşi apropiase obiceiuri mai corespunzătoare 
unui ierarh, decât se întâmplase în tinerețe. Prinții, 
vecinii lui, îl iubeau ca pe un senior eclesiastic generos 
şi magnific în felul său de viaţă zilnică, deşi se îndepărta 
uneori de severitatea ascetică şi guverna cu o uşoară 
nepăsare, ceea ce mai mult încuraja decât strunea 
pornirile spre răzvrătire ale supuşilor săi bogaţi şi 
DAE (ici, 

Episcopul era un aliat atât de apropiat al ducelui de 
Burgundia, încât acesta din urmă se socotea aproape ca 
asociat la suveranitatea temporală a prelatului şi el ştia 
să răsplătească bonomia cu care Ludovic de Bourbon 
admitea pretenții pe care putea să le conteste cu 
uşurinţă, ţinându-i parte în toate împrejurările cu acel 
zel hotărât şi aprins care îl caracteriza. Carol obişnuia 
să spună că el socotea oraşul Liège ca o posesiune a lui 
şi pe episcop ca pe fratele său (într-adevăr cea dintâi 
soție a ducelui fusese sora prelatului), adăugind că acela 
care supăra pe Ludovic de Bourbon va avea de-a face cu 
Carol de Burgundia. Ţinând seama de firea şi de puterea 
acestui prinț, o asemenea amenințare ar fi fost luată în 
seamă oriunde în afară de acest oraş bogat şi 
nemulțumit, în Liège, unde, după un vechi proverb, 
banul făcea mintea să şovăie. 

Prelatul, cum am spus, le asigură pe doamnele de 
Croye că se va folosi pentru ele de tot creditul lui pe 
lângă ducele de Burgundia. Nădăjduia cu atât mai mult 
să le fie util, cu cât în urma unor uneltiri descoperite de 
curând, Campo-Basso cam scăzuse în favoarea ducelui. 
Le făgădui de asemenea să le apere atât cât îi stă în 
putință, dar suspinul care însoți această făgăduință 
părea să mărturisească că puterea lui era în privința 
asta mai îndoielnică decât lăsase să se înțeleagă prin 
vorbe. 

— Orice s-ar întâmpla, prea scumpele mele fiice — 
rosti episcopul cu un aer în care se îmbinau ca şi la cea 
dintâi primire blândeţțea preotului şi galanteria ereditară 
a casei de Bourbon - să mă păzească cerul ca să 
părăsesc vreodată oaia în gura blestematului lup, sau să 
las taste nobile parane la discreția unui ticălos. Eu 


+ 


DANN 


DE S E DE E3 
i ESN 


sunt un om al păcii, deşi reşedinţa mea răsună acum de 
zăngănitul armelor; vă asigur însă că voi avea tot atâta 
grijă de siguranța dumneavoastră, ca şi de a mea; şi 
dacă situația se va înrăutăți, deşi, cu ajutorul Maicii 
Domnului, mai curând nădăjduim ca lucrurile să se 
liniştească şi nu să se aprindă, ne vom îngriji să vă 
facem să ajungeţi în Germania fără primejdii. Nici chiar 
voința fratelui şi  protectorului nostru Carol de 
Burgundia nu ne va împinge niciodată să dispunem de 
domniile voastre în orice privință împotriva propriilor 
dumneavoastră dorințe. Nu putem să fim de acord cu 
propunerea domniilor voastre de a vă trimite la o 
mănăstire; căci, vai! atât de mare este înrâurirea fiilor 
lui Belial asupra cetățenilor din Liege, încât nu 
cunoaştem nici un loc de refugiu care să se afle sub 
autoritatea noastră, în afară de zidurile acestui castel şi 
de apărarea soldaților noştri. Aici, însă, sunteți 
binevenite; escorta domniilor voastre va fi tratată într-un 
mod vrednic de cinste, îndeosebi acest tânăr pe care l-aţi 
recomandat într-un chip atât de deosebit bunăvoinţei 
noastre şi căruia îi acordăm o binecuvântare anume. 

Quentin îngenunche, aşa cum se cuvenea, pentru a 
primi binecuvântarea episcopală. 

— Cât despre domniile voastre - urmă bunul prelat — 
veți rămâne aici şi veți locui cu sora mea Isabelle, 
călugăriță la Trèves: veţi putea sta cu ea, cu toată 
cinstea, chiar sub acoperişul unui celibatar atât de vesel 
ca episcopul de Liege. 

Sfârşindu-şi urarea de bun venit, le conduse galant 
spre încăperile surorii lui; intendentul casei episcopale, 
un ofițer care avea în parte caracter mirean şi în parte 
eclesiastic, primind Sedin în acest scop de la diaconat, 


dădu ere lui Quentin cu toată oo Eliza pe care 
i-o recomandase stăpânul lui; ceilalți membri ai escortei 
doamnelor de Croye fuseseră instalați în încăperile de la 
catul de jos. 

Preocupat de toate aceste lucruri, Quentin nu se 
putu totuşi împiedica sa nu remarce că prezenta 
boemianului, care  stârnea atâta împotrivire la 
mănăstirile din ţară, părea să nu dea loc la nici o 
obiecție sau observație în palatul acestui bogat şi, ne-am 
îngădui să adăugăm, monden prelat. 

Prieteni dragi, n-aş vrea să vă asmut, 
Să vă îndemn chiar eu la răzmeriţă! 
IULIU CEZAR 


espărțit de contesa Isabelle, a cărei privire 

fusese de atâtea zile steaua sa călăuzitoare, 

Quentin simţi în inimă un gol şi o răceală 
stranie pe care n-o mai cunoscuse vreodată în niciuna 
din încercările la care-l supusese viața. Fără îndoială că 
sfârşitul acelor relaţii, a acelei intimităţi strânse şi de 
neînlăturat dintre ei trebuia să sosească fatal, îndată ce 
contesa urma să se oprească într-un loc statornic; căci 
chiar dacă s-ar fi gândit la un asemenea lucru 
nepotrivit, sub ce pretext putea ea să păstreze în 
preajmă un tânăr şi galant scutier, aşa cum era 
Quentin”? 

Totuşi, oricât de fatală ar fi fost, această despărţire 
nu-i dădea o lovitură mai puţin crudă; inima lui plină de 
mândrie tremura la gândul că fusese părăsit ca un 
surugiu de poştalion, sau ca un soldat de escortă care-şi 
făcuse datoria; mâhnirea lui merse Iri acolo, încât îi 

stârni câteva lacrimi care picurară în taină pe ruinele 
acelor castele aeriene pe care le clădise în timpul 
încântătoarei lor călătorii. El făcu o bărbătească însă 
deocamdată zadarnică sforțare pentru a ieşi din acea 
durere sufletească; şi astfel lăsându-se pradă unui 
simțământ pe care nu-l putea învinge, se aşeză în firida 
adâncă a unei ferestre care lumina marea sală gotică a 
castelului Schönwald, şi acolo începu să cugete asupra 
soartei sale vitrege care nu-i dăruise nici rang, nici 
avuţii  îndestulătoare pentru a-şi putea atinge 
îndrăznețul său ţel. 

Quentin încercă să-şi risipească tristețea care-l 
copleşea, trimițându-l pe Charlet, unul din soldați, la 
curtea lui Ludovic cu scrisori, prin care vestea sosirea 
doamnelor de Croye la Liege. Până la urmă, vioiciunea 
sa firească birui, îmboldită mai cu seamă de titlul unei 
vechi povestiri de curând tipărită la Strassburg, care se 
găsea lângă el în firidă şi vestea: 


Cum un scutier de rang mai mic 
Iubi pe-a regelui fiică. 


În timp ce urmărea literele negre, gotice, care 
vorbeau despre o situaţie atât de asemănătoare cu a lui, 
Quentin fu întrerupt de o lovitură uşoară pe umăr şi, 
ridicând privirile, îl văzu pe boemian stând în picioare 
lângă el. 

Hayraddin, a cărui prezență nu-i fusese niciodată 
plăcută, îi devenise odios după recenta încercare de a-l 
trăda. Quentin îl întrebă cu un ton aspru cum de 
îndrăznea să atingă un creştin şi un nobil. 

— Foarte firesc - răspunse boemianul - pentru că 

doresc să ştiu dacă nobilul creştin şi-a pierdut şi 
celelalte simțuri tot atât pe cât şi-a pierdut auzul şi 
vederea. Vă vorbesc de cinci minute şi staţi cu ochii pe 
acest petic de hârtie galbenă, de parcă un farmec ar fi 
încercat să vă preschimbe în statuie şi chiar ar fi izbutit 
pe jumătate. i 

— Hai spune ce vrei! Vorbeşte şi pleacă! 

— Vreau ceea ce vor toţi oamenii, deşi puţini dintre ei 
sunt mulțumiți cu ce li se dă; vreau ceea ce mi se 
cuvine: zece scuzi de aur pentru călăuzirea acestor 
doamne până aici. 

— Cum de îndrăzneşti să ceri mai mult decât 
cruțarea mârşavei tale vieți - răspunse Durward cu 
asprime - când ştii că aveai de gând să le trădezi pe 
drum? 

— Dar nu le-am trădat, preciza Hayraddin. Dacă aş fi 
făcut-o, n-aş fi cerut să fiu plătit de dumneavoastră sau 
de ele, ci de acela căruia i-ar fi folosit trecerea lor pe 
malul drept al Meusei. Partea pe care am slujit-o, aceea 
trebuie să mă plătească. 

— Atunci piei din ochii mei cu bani cu tot, mişelule! 
strigă Quentin numărându-i scuzii. Du-te la Mistreţul 
din Ardennes sau la diavol! Dar să nu te mai văd 
înaintea mea căci altfel te trimit acolo înainte de a-ţi veni 
vremea. 

— Mistrețul din Ardennes! exclamă boemianul, 
tulburat de o uimire mai vie decât îi exprimau 
trăsăturile de obicei. Atunci n-a fost o presupunere 
oarecare, o bănuială prinsă din vânt, care v-a făcut să 
stăruiți în schimbarea drumului? Poate fi oare... să fie 
oare cu adevărat în alte țări un meşteşug al ghicitului 
mai iscusit decât acela al şatrelor noastre nomade? 

Salcia plângătoare sub care am stat de vorbă nu dă în 
vileag cuvintele oamenilor. Dar nu, nu, nu, neghiob ce 
sunt! Ştiu-ştiu! Când am trecut pe acolo, v-am văzut 
cum priveați salcia aceea de pe malul râulețului, din 
apropierea mănăstirii, cam la o milă de acel stup de 
trântori: salcia într-adevăr nu vorbeşte, dar putea să 
ascundă pe cineva căruia nu-i era greu să asculte! De 
acum înainte am să-mi țin sfaturile în plin câmp; nici o 
tufă de scaiete nu trebuie să fie prin apropiere ca să se 
ascundă după ea vreun scoțian. Ha, ha, ha! Scoțianul 
l-a bătut pe zingaro chiar cu armele lui. Dar să ştiţi, 
Quentin Durward, că m-ați tras pe sfoară spre 
nenorocul dumneavoastră. Da! Soarta pe care v-am 
prezis-o, pe care v-am citit-o în liniile palmei, s-a 
înfăptuit întocmai numai prin încăpățânarea 
dumneavoastră. 

— Pe sfântul Andrew, neruşinarea ta mă face să râd 
fără voie! Cum, şi întrucât mi-ar fi fost de folos trădarea 
ta, dacă ar fi izbutit? Am auzit într-adevăr că ai stăruit 
să mi se cruţe viața, stăruință pe care vrednicii tăi 
cârdaşi ar fi uitat-o foarte repede când ne-am fii 
încăierat; dar cum mi-ar fi fost mie de folos trădarea ta 
împotriva acestor doamne, decât  aducându-mi 
asupră-mi primejdia morţii sau captivităţii — asta nu ştiu 
cum se poate înțelege. 

— Atunci să nu mai vorbim de asta - spuse 
Hayraddin - căci recunoştinţa mea mai are cu ce să vă 
uimească. Dacă nu mi-ati fi dat banii, mă socoteam chit 
cu dumneavoastră şi v-aş fi lăsat să vă descurcaţi singur 
cum vă tăia capul. Dar acum, vă rămân dator pentru 
ceea ce s-a întâmplat pe malul Cher-ului. 

— Mi se pare că suntem chit Aura ocările şi Jenas 

pe care ți le-am adus, spuse Quentin. 

— Vorbele grele sau plăcute - spuse boemianul - nu 
sunt decât fum şi vânt - nu atârnă cine ştie cât în 
cumpănă. E drept că dacă m-ațţi fi lovit, în loc să mă 
amenințați... 

— Sunt cam pornit să mă plătesc în felul acesta, 
dacă ai să mă scoţi din sărite. 

— Nu vă sfătuiesc, zise boemianul. O asemenea plată 
făcută de o mână grea poate trece dincolo de datorie 
uşurând din nefericire cumpăna dumneavoastră, lucru 
pe care eu nu sunt om să-l uit. Şi acum vă las cu bine, 
dar nu pentru multă vreme; mă duc să-mi iau rămas 
bun şi de la doamnele de Croye. 

— Tu! — exclamă Quentin uimit - tu să fii primit în 
prezența unei doamne, şi asta aici, unde ele sunt 
oarecum ferite de vedere, sub ocrotirea surorii 
episcopului, o nobilă călugăriță! E cu neputinţă. 

— Marthon mă aşteaptă totuşi ca să mă ducă la ele, 
spuse boemianul cu un rânjet; vă rog să mă iertaţi dacă 
vă părăsesc oarecum pe neaşteptate. 

Se întoarse şi se îndreptă spre uşă, dar oprindu-se 
deodată, spuse cu un ton încrezut, apăsat: 

— Ştiu ce nădejdi nutriți — ele sunt îndrăznețe, dar 
n-au să fie zadarnice dacă am să vă vin eu în ajutor. 
Ştiu ce temeri vă muncesc -— ele trebuie să vă facă 
chibzuit, dar nu sfios. Orice femeie poate fi cucerită. 
Titlul de conte nu este decât o zorzoană care are să-i 
stea tot atât de bine lui Quentin ca şi titlul de duce lui 
Carol sau ca acela de rege lui Ludovic. 

Înainte ca Durward să-i fi putut răspunde ceva, 
boemianul ieși pe uşă. Tânărul se luă numaidecât după 
el. Dar mai bine rit decât scoțianul asupra 

încăperilor castelului, Hayraddin îşi păstra avansul 
dobândit, coborând şi făcându-se curând nevăzut 
printr-o mică scară dosnică. Totuşi Durward alergă 
după el, deşi fără să-şi dea seama de ce făcea acest 
lucru. Scara cobora până la o uşă ce dădea spre o cărare 
a grădinii, în care îl zări din nou pe boemian mergând 
repede de-a lungul tufelor. 

Grădina era mărginită pe două laturi de clădirile 
castelului, un edificiu uriaş şi vechi, părând în parte 
cetate şi în parte lăcaş religios; pe celelalte două laturi 
ale grădinii se întindea un zid înalt, crenelat. Străbătând 
cărările grădinii spre o aripă a clădirilor, unde se afla o 
portiță ce se deschidea sub o boltă masivă năpădită de 
iederă, Hayraddin privi înapoi şi flutură din mâna, drept 
rămas bun, triumfător spre urmăritorul său. 
Într-adevăr, Quentin o văzu pe Marthon deschizând 
portița dosnică şi lăsându-l pe boemian să intre, după 
cum socotea în mod firesc, în încăperile contesei de 
Croye. Quentin îşi muşcă buzele cu furie şi-şi reproşă cu 
asprime că nu le încunoştiințase pe doamne asupra 
caracterului infam al lui Hayraddin şi asupra uneltirilor 
pe care le pusese la cale împotriva lor. Înfumurarea cu 
care boemianul făgăduise să-l ajute pentru înfăptuirea 
telurilor sale îi sporea mânia şi sila; simțea că mâna 
contesei Isabelle ar fi pângărită, dacă el ar izbuti s-o 
dobândească printr-un asemenea sprijin. „Totul miroase 
a înşelăciune -— îşi spunea el — a urzeli josnice. A căutat 
să ajungă la doamne prin cine ştie ce vicleşuguri, cu 
cine ştie ce gânduri rele. Bine că am aflat unde locuiesc; 
am s-o pândesc pe Marthon şi să-i cer să le spună că 
vreau să le vorbesc ceva — cel puțin să le înştiințez să se 
pac, E trist că arii să mă folosesc de şiretlicuri 

şi să aştept, în vreme ce un asemenea ticălos e primit 
fără ascunzişuri şi fără greutate. Ele îşi vor da seama că 
deşi nu mai sunt îngăduit în preajma lor, totuşi 
siguranța Isabellei este încă grija mea de căpetenie.” 

În timp ce tânărul îndrăgostit cugeta astfel, un 
bătrân gentilom din casa episcopului se apropie de el 
prin aceeaşi poartă prin care intrase în grădină şi îi 
spuse, e drept, foarte politicos, că acea grădină era 
particulară, fiind rezervată numai pentru episcop şi 
pentru oaspeţii de rangul cel mai înalt. 

Quentin îl ascultă de două ori până să poată înţelege 
ce spune. Trezindu-se din visare, se înclină şi ieşi repede 
din grădină, în timp ce gentilomul se ţinea după el şi-şi 
tot cerea scuze spunând că n-avea încotro şi că trebuia 
să-şi facă datoria. Ba chiar stărui într-atât în încercările 
lui de a alunga din mintea lui Durward orice gând că ar 
fi avut intenția să-l jignească, încât se oferi să-i țină 
companie ca să-şi omoare urâtul împreună. Blestemând 
în sine vorbăria aceea fără rost, Quentin nu găsi altceva 
mai bun pentru a scăpa de el decât să spună că vrea să 
vadă oraşul vecin, şi plecă într-acolo cu un pas atât de 
sprinten, încât tăie cheful bătrânului gentilom de a-l 
însoți mai departe de podul ridicător. După câteva 
minute, Quentin se afla între zidurile oraşului Liege, pe 
atunci una din aşezările cele mai bogate din Flandra şi, 
fireşte, din lume. 

Tristeţea, chiar tristețea dragostei, nu este atât de 
adâncă, cel puţin în ceea ce priveşte firile bărbăteşti, aşa 
cum sunt înclinate să creadă sufletele aprinse şi duioase 
care se lasă copleşite. Ele sunt atrase de impresiile vii şi 
neaşteptate, de schimbarea locului, de priveliştile care 
stârnesc noi asociaţii de idei, înviorându-se la vederea 


e e E d „de 


NR TA e e 1 e Ne ai de MU Da a er et h e Cn Pl oo ea 
mişcării însufleţite, molipsite de freamătul mulţimii. În 
câteva minute, atenţia lui Quentin fu atât de cucerită de 
succesiunea variată şi rapidă a imaginilor ce se înfățișau 
privirilor în forfota străzilor din Liege, încât păru să nu 
mai existe pe lume nici contese Isabelle şi nici boemieni. 

Clădiri înalte, străzi impunătoare, deşi înguste şi 
mohorâte; strălucitoarea privelişte a celor mai de preţ 
mărfuri şi a celor mai falnice armuri în magazinele şi 
prăvăliile dimprejur; mulțimea grăbită a cetățenilor de 
toate condiţiile, trecând într-un du-te-vino necurmat, cu 
aere importante sau aferate; uriaşele căruțe care 
transportau încolo şi încoace mărfuri destinate 
exportului sau importate, cele dintâi constând din 
postavuri, stofe subțiri, arme de toate felurile, cuie și 
obiecte de fier, cele din urmă cuprinzând felurite articole 
de uz curent sau de lux, aduse pentru consumul unui 
oraş bogat, date în schimb, sau destinate transportului 
pe alte meleaguri; totul alcătuia o privelişte unică, de 
belşug, de activitate vie şi de măreție, pe care Quentin 
n-o mai văzuse până atunci. Se uita tot atât de încântat 
la numeroasele şanţuri şi canale care comunicau cu 
Meusa şi, străbătând oraşul în lung şi în lat, ofereau 
fiecărui cartier înlesnirile transportului pe apă. El nu 
uită să intre pentru a asculta o liturghie în venerabila 
biserică sfântul Lambert, despre care se spunea că 
fusese zidită în secolul al VIII-lea. 

leşind din acel loc de rugăciune, Quentin, care până 
atunci cercetase tot ceea ce îl înconjura cu graba unei 
curiozități arzătoare, observă că devenise el însuşi 
obiectul atenţiei mai multor pâlcuri de burghezi arătoşi, 

care păreau că se adunaseră pentru a-l cerceta de când 
(ie din biserica see care venea un zumzet surd ce 

zbura de la un grup la altul. Numărul curioşilor sporea 
repede şi privirile fiecărui nou sosit se îndreptau spre 
Quentin exprimând interesul şi curiozitatea îmbinate cu 
o oarecare nuanță de respect. 

Până la urmă sfârşi prin a se găsi în mijlocul unei 
mari mulțimi, care totuşi îi făcea loc pe măsură ce 
înainta, cei care păşeau după el sau țineau pasul cu el 
ferindu-se cu grijă să se apropie prea mult sau să-i 
împiedice mişcările. Totuşi această situație devenea prea 
sâcâitoare pentru a mai fi răbdată multă vreme fără a 
încerca cât de cât să iasă din mulțime sau să capete o 
explicaţie. 

Aruncând o privire în jurul lui, Quentin remarcă în 
mulțime un bărbat impunător şi jovial, judecând după 
mantia lui de catifea şi după lanţul de aur, tânărul îşi 
zise că trebuie să fie un burghez de vază, poate un 
magistrat al oraşului şi-l întrebă dacă avea o înfăţişare 
atât de neobişnuită pentru a atrage atenția oamenilor în 
aşa măsură, sau era un obicei al cetățenilor din Liege să 
se strângă astfel în jurul străinilor care le vizitau 
întâmplător oraşul? 

— De bună seamă că nu, onorabile senior, răspunse 
burghezul. Cetăţenii din Liege nu sunt atât de curioşi 
pentru a avea asemenea obiceiuri, iar în îmbrăcămintea 
şi înfăţişarea dumneavoastră nu este nimic care să nu 
fie bine venit în oraşul nostru şi pe care locuitorii noştri 
să nu fie încântați de a-l vedea şi dornici de a-l onora. 

— Aceasta sună foarte politicos, stimate domn, spuse 
Quentin. Dar, pe crucea sfântului Andrew! nu pot să 
înțeleg ce spuneți 

— Vorbele dumneavoastră, nobile senior - răspunse 
et din cet - ca şi accentul mă încredințează 

că e adevărat ceea ce ne-am închipuit. 

— Pe sfântul Quentin, patronul meu - exclamă 
Durward - pricep mai puţin ca oricând. 

— Şi de data asta - urmă burghezul, aruncând o 
privire cu înțeles foarte grăitor, dar în acelaşi timp 
cuviincioasă, ageră, isteață — fireşte că nu-i în căderea 
noastră, onorate senior, să vedem ceea ce socotiți că 
trebuie să ascundeţi. Dar de ce jurați pe sfântul 
Quentin, dacă nu doriţi ca eu să înțeleg ceva din vorbele 
dumneavoastră? Noi ştim că bunul conte de Saint Paul 
care se află aici în prezent doreşte tot binele cauzei 
noastre. 

— Pe viața mea - strigă Quentin - sunteți pradă unei 
închipuiri. Nu ştiu nimic despre Saint Paul. 

— O! Nu vă punem nici o întrebare — stărui burghezul 
— totuşi ascultați, plecaţi-vă urechea. Numele meu este 
Pavillon. 

— Şi ce mă priveşte pe mine asta, domnule Pavillon? 
întrebă Quentin. 

— O, nu vă priveşte! Mi se pare că aceasta ar putea 
să vă încredințeze că sunt un om vrednic de încredere; 
dumnealui este colegul meu Rouslaer. 

Rouslaer, un bărbat corpolent al cărui pântec rotofei 
croia drum prin mulțime ca un berbece de luptă, făcu 
un pas înainte. Şoptindu-i ceva cu grijă vecinului său, 
vorbi apoi tare, dojenitor. 

— Bunul meu coleg, dumneata uiţi că locul acesta e 
prea deschis. Nobilul senior o să poftească în casa 
dumitale sau a mea şi acolo, la un pahar de vin de Rin 
îndulcit cu zahăr, o să ascultăm mai bine ceea ce ne va 
spune despre mărinimosul nostru prieten şi aliat pe 
care-l iubim din toată inima noastră cinstită de 

flamanzi. 

— N-am nimic de spus nici unuia, răspunse Quentin 
cu nerăbdare. Nu voi bea nici un vin de Rin. Tot ceea ce 
vă cer, ca unor oameni cinstiți şi onorabili, este să 
împrăştiați această mulțime care n-are altă treabă şi să 
îngăduiți unui străin de a ieşi din oraşul dumneavoastră 
tot atât de liniştit precum a intrat. 

— Ei bine, seniore — spuse Rouslaer — deoarece ţineţi 
atât de mult să vă păstraţi taina chiar față de noi, care 
suntem oameni de încredere, îngăduiți-mi să vă întreb 
pe față de ce purtați însemnele companiei 
dumneavoastră dacă doriți să rămâneți necunoscut în 
Liège? 

— Ce însemne, şi ce companie? întrebă Quentin. 
Păreți nişte oameni serioşi şi nişte cetățeni de ispravă, 
dar pe sufletul meu, ați luat-o razna sau vreți ca eu să 
cred acest lucru! 

— Sapperment! — exclamă Pavillon - acest tânăr l-ar 
face chiar şi pe sfântul Lambert să înjure! Hm, cine a 
purtat vreodată bereta cu crucea sfântului Andre şi cu 
floarea de crin dacă nu arcaşii scoțieni din garda regelui 
Ludovic? 

— Şi presupunând că sunt un arcaş din garda 
scoțiană, ce e de mirare că port însemnele companiei 
mele? întrebă Quentin cu nerăbdare. 

— A mărturisit! strigară în acelaşi timp Rouslaer şi 
Pavillon, întorcându-se încântați spre mulțimea de 
burghezi, cu fețele lor rotunde, strălucitoare de bucurie, 
ridicând brațele şi întinzând palmele. A mărturisit că e 
arcaş în garda lui Ludovic, a lui Ludovic, apărătorul 
libertăților oraşului Liège! 

Mulțimea izbucni într-un singur glas: 

— Trăiască Ludovic al Franţei! Trăiască garda 
scoțiană! Trăiască viteazul arcaş! Libertățile şi privilegiile 
noastre, sau moartea! Jos dările! Trăiască viteazul 
Mistreț din Ardennes! Jos Carol de Burgundia! Jos 
Bourbon şi episcopatul lui! 

Asurzit de larmă, de strigătele care începeau din nou 
într-un colț de îndată ce încetau în celălalt, ridicându-se 
şi prăvălindu-se ca talazurile mării, sporit de miile de 
glasuri care vuiau din străzile şi piețele îndepărtate, 
Quentin abia avu timp să-şi dea seama ce se întâmplă şi 
să-şi înfiripe un plan de acțiune. 

Uitase că după lupta lui cu ducele de Orleans şi cu 
Dunois, unul din camarazi, la ordinul lordului Crawford, 
îi pusese pe cap în locul chivărei sfărâmate de sabia lui 
Dunois una din acele berete căptugşite cu otel care erau 
o parte a uniformei bine cunoscute a arcaşilor din 
gărzile scoțiene. Faptul că un soldat din acel corp care 
servea tot timpul în apropierea persoanei lui Ludovic se 
ivise deodată pe străzile unui oraş, ale cărui 
nemulțumiri fuseseră ațâțate şi mai mult de emisarii 
acelui rege, era fireşte privit pe bună dreptate de 
burghezii din Liege ca o hotărâre fățişă a lui Ludovic de 
a le da ajutor; ivirea unui arcaş era deci pentru ei 
chezăşia neîndoielnică a unui sprijin nemijlocit şi 
hotărât din partea lui Ludovic, ba chiar siguranța că 
întăriri trimise de el intraseră în clipa aceea în oraş, 
printr-una sau alta din porți, deşi nimeni nu putea 
spune desluşit prin care. 

Quentin îşi dădea bine seama că era cu neputinţă să 
înlăture o credință atât de obştească şi înțelese că nu 
putea să încerce a-i dezamăgi pe nişte oameni atât de 
încăpățânați în i hipuirca lor, fără a întâmpina 

primejdii personale, pe care, în împrejurarea aceea, nu 
vedea că ar folosi la ceva să le înfrunte. Hotărî deci la 
repezeală să tărăgăneze lucrurile şi să iasă din 
încurcătură cum va putea mai bine; luase această 
hotărâre în timp ce era condus de mulțime la primăria 
oraşului, unde notabilitățile se adunau repede pentru a 
afla veştile pe care se presupunea că le adusese şi 
pentru a-l cinsti cu un ospăț măreț. 

În ciuda tuturor protestelor tânărului, puse pe seama 
modestiei sale, el fu înconjurat din toate părțile de 
demagogii care răspândeau în jurul lui valuri neplăcute 
de popularitate. Cei doi prieteni ai lui, burgmeisteri, 
schoppeni, sau sindici ai oraşului, îl țineau zdravăn de 
ambele braţe. Înaintea lui păşea Nikkel Blok, starostele 
breslei măcelarilor, chemat în grabă de la măcelărie, 
învârtindu-şi securea încă plină de sânge şi de creieri, 
cu un avânt şi cu o gratie pe care nu i-o puteau insufla 
decât sticlele cu brantwein66. După el se împleticea beat 
turtă deşiratul, costelivul, ciolănosul Claus Hammerlein, 
binecunoscutul luptător pentru fericirea  obştei, 
starostele fierarilor, urmat de aproape de cel puțin o mie 
de breslaşi ai săi, unul mai mânjit ca altul. Ţesători, 
meşteri de cuie, frânghieri, meşteşugari de tot felul şi de 
toate stările ieşeau de pretutindeni din ulițele înguste şi 
întunecate, alăturându-se alaiului. A mai încerca să 
scape de acolo însemna deci o faptă nebunească, 
nesocotită. 

În această încurcătură, Quentin se gândi să ceară 
sprijinul lui Rouslaer care-l ţinea de un braț şi al lui 

Pavillon care se asigurase de celălalt şi-l duceau astfel 
înainte în fruntea mulțimii ce ovaţiona, ovații al căror 
obiect principal devenise atât de neaşteptat. El le spuse 
repede că din pricina unei întâmplări ce se petrecuse cu 
chivăra cu care-şi propusese să călătorească, luase fără 
să stea mult pe gânduri bereta gărzii scoțiene; el îşi 
mărturisi părerea de rău că această împrejurare şi 
isteria cu care cetățenii din Liege pricepuseră ce rost 
avea el acolo ca atare dăduseră în vileag atât de 
zgomotos pricina sosirii sale în oraşul lor, lucru care se 
dezvăluise fată de toată lumea; şi el adăugă că dacă îl 
duceau la primărie, va fi silit poate din nefericire să 
destăinuie notabililor adunaţi unele lucruri pe care 
regele îi poruncise să le păstreze numai pentru urechile 
prea vrednicilor săi oameni de încredere, meinheers 
Rouslaer şi Pavillon din Liege. 

Aceste ultime vorbe avură un efect magic asupra 
celor doi cetățeni, care erau fruntaşii burghezilor 
răzvrătiți şi doreau, ca toți demagogii de această speţă, 
să rămână la putere cât mai mult cu putință. Ei 
încuviințară deci numaidecât că tânărul trebuie să 
părăsească pentru o vreme oraşul şi să se întoarcă 
noaptea pentru a sta cu ei de vorbă tainic în casa lui 
Rouslaer care se găsea aproape de poarta din fata 
castelului Schönwald. Quentin nu şovăi să le spună că 
el locuia deocamdată în palatul episcopului, aşa-zis 
pentru că-i adusese scrisori de la curtea Franţei, deşi 
mesajul lui adevărat, după cum ei ghiciseră pe bună 
dreptate, era adresat cetățenilor din Liege. Acest fel 
întortocheat de a lua legătură ca şi caracterul şi rangul 
persoanei căruia se presupunea că i se încredințase 
mesajul erau aşa de potrite cu firea lui Ludovic, încât 

această poveste nu stârni nici îndoială nici mirare. 

Aproape îndată după acest  eclaircissement” 
mulțimea ajunse în fata casei lui Pavillon, care se afla pe 
una din străzile principale şi dădea în spate spre Meusa, 
printr-o grădină şi o tăbăcărie, cu toate acareturile sale; 
căci burghezul patriot era tăbăcar şi argăsitor. 

Era firesc ca Pavillon să dorească a face onorurile 
casei sale presupusului emisar al lui Ludovic şi o oprire 
înaintea uşii acesteia nu stârni nici o mirare din partea 
mulțimii, care, dimpotrivă îl aclamă pe meinheer 
Pavillon printr-un răsunător vivat în clipa când îl pofti în 
casă pe nobilul său oaspete. Quentin zvârli cât colo 
bereta cu pricina, îşi puse pe cap o pălărie de tăbăcar 
şi-şi aruncă o mantie pe umeri. Apoi Pavillon îi dădu o 
hârtie de trecere ca să poată intra şi ieşi pe porțile cetății 
fie noaptea, fie ziua, după cum va socoti de cuviință, şi 
în sfârşit îl încredința fiicei lui, o tânăra, frumoasă şi 
surâzătoare flamandă, căreia îi dădu toate îndrumările 
cuvenite, după care alergă înapoi la colegul lui pentru 
a-şi înveseli prietenii la primărie şi a-şi arăta nespusa 
părere d-e rău în legătură cu pricinile pe care le putură 
scorni, pentru a lămuri ce se făcuse cu trimisul regelui 
Ludovic. Noi nu putem, precum zice valetul în comedie, 
să ne amintim prea bine ce minciună au spus berbecii, 
turmei, dar nimic nu-i mai uşor decât să duci de nas o 
mulțime a cărei închipuire şi nerăbdare au făcut mai 
bine de jumătate din drum înainte ca cel care vine s-o 
amăgească să fi spus un singur cuvânt. 

Abia plecase vrednicul burghez, când fiica lui, 

dolofana Trudchen, tot mai îmbujorată şi cu un surâs 
fermecător pe buzele roşii ca cireaşa, cu ochii albaştri 
zglobii şi cu chipul de o puritate transparentă. însoți pe 
tânărul străin pe cărările din grădina burgmeisterului 
Pavillon până la marginea apei şi acolo îl privi cum se 
urcă într-o luntre pe care doi flamanzi voinici cu 
pantaloni largi, cu bonete garnisite cu blană şi cu 
jachete pline de bumbi, o urniră din loc pe cât de repede 
le îngăduia firea lor flamandă. 

Întrucât drăgălaşa Trudchen nu vorbea decât 
nemțeşte, Quentin, fără a-şi trăda loiala afecțiune față 
de contesa de Croye, nu putu să-şi exprime mulțumirile 
decât printr-un sărut pe care îl depuse pe buzele ei ca 
cireşele, care fu oferit foarte galant şi primit cu o 
recunoştinţă nespus de modestă - căci cavaleri cu 
înfăţişare şi cu chip ca acela al arcaşului nostru scoțian 
nu se întâlneau în fiecare zi printre burghezii din Liège. 

În timp ce luntrea urca pe apele liniştite ale Meusei şi 
trecea de întăriturile oraşului, Quentin avu răgaz să 
cugete asupra celor ce avea să spună în legătură cu 
aventura lui la Liège, când va ajunge în palatul episcopal 
din Schönwald. Nevoind nici să-i trădeze pe acei care îşi 
puseseră încrederea în el, fie chiar şi din greşeală, nici 
să ascundă ospitalierului prelat starea de răzvrătire din 
oraş, hotărî să se mărginească la o povestire destul de 
generală pentru a-l pune pe episcop în gardă, fără a 
expune pe cineva răzbunării sale. 

El coborî din luntre la o jumătate de milă de castel 
şi-i răsplăti pe vâslaşi cu un guilder, spre marea lor 
bucurie. Oricât ar fi fost de aproape castelul Schönwald, 
clopotul bătuse pentru cină, când Quentin sosi acolo; îşi 
daduse seama de giiel că ajunsese în altă bata nu la 

intrarea principală, şi acest ocol îl făcuse să întârzie 
foarte mult. Totuşi el păşi drept spre partea cea mai 
apropiată, care după cum părea era un zid crenelat, 
pesemne acela al micii, grădini despre care s-a mai 
pomenit, cu o poartă dosnică ce se deschidea dincolo de 
un şanţ; lângă poartă era priponită o luntre, putând 
servi, după cum îşi dădu seama, pentru a trece peste 
şanţ pe cei care cereau acest lucru. În timp ce el se 
apropia de şanţ sperând să intre pe acolo în castel, 
poarta se deschise şi pe ea ieşi un om care sări în 
luntre, trecu şanțul, apoi, cu o prăjină lungă, făcu vânt 
luntrei. Quentin recunoscu în omul care păşea spre el 
pe boemian; ocolindu-l, ceea ce nu-i era greu, acesta o 
luă pe un alt drum care ducea de asemenea la Liege şi 
pieri din vedere. 

Întâlnirea aceasta îl puse din nou pe gânduri. 
Păgânul pribeag fusese oare în toate aceste ceasuri la 
doamnele de Croye? Ce le făcuse să-i acorde favoarea de 
a-l îngădui atâta vreme în preajma lor? Frământat de 
aceste întrebări, Quentin fu cu atât mai hotărât să caute 
a sta de vorbă cu ele spre a le aduce la cunoştinţă cât de 
ticălos era Hayraddin şi spre a le da de veste în acelaşi 
timp despre primejdia ce-l amenința pe ocrotitorul lor, 
episcopul, din pricina spiritului răzvrătit care domnea în 
oraşul său, Liege. 

Quentin tocmai luase această hotărâre când ajunse 
la poarta principală a castelului; el îi găsi la masă, în 
sala mare, pe toți comesenii, adică pe clericii din 
subordinele episcopului, pe ofițerii casei episcopale şi pe 
străinii de rang inferior aceluia de primă nobleţe. Îi 
fusese totuşi rezervat un loc în capul mesei, lângă 
capelanul epico poii: care îl salută cu vechea glumă 

din colegii tarde sero venientibus ossa8, dar care se 
îngriji să-i umple farfuria cu bunătăți pentru a dezminți 
acest dicton despre care scoţienii spun că este o glumă 
prea puţin hazlie sau cel puţin nemistuibilă. 

Pentru a nu fi bănuit de proastă creştere, Quentin 
povesti pe scurt vâlva stârnită în oraş când se 
descoperise că el făcea parte din garda scoțiană a lui 
Ludovic, şi se strădui să dea povestirii sale o întorsătură 
comică, spunând că scăpase de încurcătură grație unui 
burghez rotofei din Liege şi drăgălaşei sale fiice. 

Dar cei de față ascultau cu prea multă luare-aminte 
povestirea sa pentru a râde de acea glumă. Toţi se opriră 
din mestecat în timp ce Quentin povestea pățania lui, şi 
când sfârşi, se aşternu o tăcere adâncă, pe care cel 
dintâi o întrerupse majordomul, spunând încet şi trist: 
„Facă Domnul să vedem aici cele o sută de lănci din 
Burgundia!” 

— De ce aştepţi cu atâta nerăbdare sosirea lor? 
întrebă Quentin. Aveţi în castel mulți soldați de meserie, 
iar duşmanii dumneavoastră nu sunt decât o gloată 
dintr-un oraş turbulent, care o va lua la fugă îndată ce 
are să vadă fluturând o flamură deasupra unor şiruri de 
soldați. 

— Dumneavoastră nu-i cunoaşteţi pe locuitorii din 
Liege, răspunse capelanul. Se poate spune despre ei, ca 
şi despre cei din Gand, că sunt oamenii cei mai aprigi şi 
mai nestăpâniți din Europa. De două ori a înăbuşit 
ducele de Burgundia  răzvrătirile lor împotriva 
episcopului; de două ori i-a pedepsit cu asprime, i-a 

lipsit de privilegii, le-a ridicat steagurile şi şi-a arogat 
asupra lor drepturi şi servituți pe care nu le-a cunoscut 
niciodată un oraş liber al imperiului. Ba, nu-i mult de 
când i-a înfrânt sângeros aproape de Saint Tron, cu care 
prilej oraşul Liège a pierdut aproape şase mii de oameni, 
care ucişi de sabie, care înecați în timp ce fugeau. 
Pentru ca să nu se mai poată răscula cu alt prilej, 
ducele Carol n-a vrut să intre în oraş prin vreuna din 
porți, ci a poruncit să se dărâme o parte din zidul 
oraşului şi a intrat în Liège prin spărtură, ca un 
cuceritor, cu viziera lăsată, cu lancea în cumpănire, în 
fruntea călăreților săi. 

Ei bine, cei din Liège erau siguri atunci că dacă nu 
le-ar fi luat apărarea tatăl lui, ducele Filip cel Bun, acest 
Carol, pe atunci conte de Charolais, ar fi dat oraşul lor 
pradă soldaților. Şi totuşi, în ciuda acestor amintiri 
proaspete, în ciuda acelei spărturi încă neastupată şi a 
lipsei de arme, greu de procurat, vederea beretei unui 
arcaş e îndestulătoare pentru a-i stârni din nou la 
răscoală. Să-i cumințească Dumnezeu! Dar mă tem că 
între o populație atât de turbulentă şi un suveran atât 
de aprig se va mai vărsa sânge. Aş vrea ca prea bunul, 
ca blândul meu stăpân să păstorească în altă parte 
unde să se bucure de mai puține onoruri şi de mai 
multă linişte, căci mitra lui este căptuşită cu spini şi nu 
cu hermină! V-am spus atâtea lucruri, seniore străin, 
pentru a vă avertiza că dacă treburile domniei voastre 
nu vă rețin la Schönwald, aţi face mai bine să plecați 
fără întârziere, căci acesta este un loc din care orice om 
înțelept trebuie să se îndepărteze cât mai repede. Am 
aflat că doamnele cu care ați venit sunt de aceeaşi 
panere, căci ele au trimis la curtea Franței un om din 

„suită, cu scrisori care, fără îndoială, vor să anunţe 
intenția lor de a pleca de aici în căutarea unui adăpost 
mai sigur. 


Te du — ești om doar dacă 

om doreşti să fii. 

Altfel cel mai nemernic 

dintre slugi eu te socot, 

nevrednic de-a Fortunei mângâiere. 
A DOUĂSPREZECEA NOAPTE 


ând se strânse masă, capelanul, care părea că 

începuse să-l îndrăgească pe Quentin sau care 

poate dorea să afle mai multe amănunte în 
privința întâmplării de dimineaţă, îl conduse într-o 
încăpere retrasă, ale cărei ferestre dădeau într-o parte 
spre grădină; văzând că oaspetele său nu-şi mai lua 
ochii dintr-acolo, îi propuse lui Quentin să coboare ca să 
vadă arbuştii străini, ciudaţți, cu care episcopul îşi 
înfrumusețase grădina. 

Quentin se scuză, spunând că nu doreşte să fie 
indiscret, şi povesti despre observaţia pe care o primise 
de dimineaţă. Capelanul zâmbi şi spuse că era 
într- adevăr O depozite veche în eeue cu Sag 

particulară a episcopului, dar acest lucru, adăugă el cu 
un zâmbet, se petrecea pe vremea când reverendul pater 
era un tânăr prinț și prelat în vârstă nu mai mult de 
treizeci de ani şi când multe frumoase doamne veneau la 
castel pentru a găsi aici consolări spirituale; pe atunci 
trebuia — spuse el, lăsând ochii în pământ şi zâmbind, 
pe jumătate cu nevinovăție, pe jumătate malitios, cu 
înțeles - ca acele doamne penitente, găzduite în 
încăperile în care locuieşte acum nobila canonesă, să 
aibă unde să iasă la aer fără a fi stânjenite de privirile 
profanilor;, dar în ultimii ani, adăugă el, această 
interdicție, fără a fi fost desființată formal, a căzut cu 
totul în desuetudine şi ea nu subsistă decât ca o 
superstiție în creierul unui bătrân gentilom de cameră. 
Dacă doriţi, adăugă el, vom cobori îndată şi vom vedea 
dacă ne opreşte cineva sau nu. 

Nimic nu putea fi mai plăcut pentru Quentin decât 
perspectiva de a intra fără oprelişte în acea grădină. De 
aici, grație unora din acele întâmplări fericite care până 
atunci îl sprijiniseră în dragostea lui, nădăjduia să intre 
în legătură cu ființa iubită, sau cel puţin s-o zărească în 
balcon, la fereastra unui turn, sau în alt loc potrivit, aşa 
cum se întâmplase la hanul Fleur-de-Lys, aproape de 
Plessis, sau în turnul Delfinului, chiar la castel. Oricare 
ar fi fost locul în care se găsea, Isabelle părea hărăzită 
să fie pentru el doamna din turn. 

Când Durward cobori în grădină cu noul său prieten, 
acesta părea un filozof terestru, preocupat în întregime 
de lucruri pământeşti, în timp ce ochii lui Quentin, dacă 
nu contemplau cerul, ca aceia ai unui astrolog, cel puţin 
dădeau ocol, de jur împrejur, ferestrelor, balcoanelor şi 
Iaus sc bi EUL Dle sale care ieşeau în afară în toate 

colțurile, din linia zidurilor vechiului edificiu, spre a 
descoperi făptura dorită. 

Cufundat în această îndeletnicire, tânărul îndrăgostit 
asculta destul de nepăsător dacă într-adevăr auzea ceva, 
numele plantelor, al ierburilor şi al arbugştilor pe care îi 
arăta venerabilul său însoțitor: cutare plantă era 
prețioasă fiind de primă utilitate în medicină; cutare era 
şi mai prețioasă pentru că dădea o aromă foarte plăcută 
mâncărurilor, o a treia, cea mai prețioasă dintre toate, 
fiindcă poseda singurul merit de a fi foarte rară. Trebuia 
totuşi să acorde o oarecare atenție acestor explicaţii, 
ceea ce păru atât de greu pentru tânărul scoţian, încât 
ar fi dorit arzător să-l trimită la dracu pe îndatoritorul 
naturalist şi tot regnul vegetal. În sfârşit îl scăpă 
dangătul unui clopot, care-l chema pe capelan la o 
îndatorire religioasă oarecare. 

Capelanul ceru tânărului său prieten o sumedenie de 
scuze fără rost asupra necesităţii în care se găsea de a-l 
părăsi şi sfârşi prin a-i da asigurarea plăcută că poate 
să se plimbe prin grădină până la cină fără prea mare 
primejdie de a fi stânjenit. 

— Aici — spuse el - îmi pregătesc întotdeauna 
predicile, pentru că sunt mai puţin stingherit de vizitele 
străinilor. Am să rostesc îndată una din aceste predici în 
capelă. Dacă doriți, mi-ați face plăcere să veniți şi 
dumneavoastră. Se spune că am oarecare talent... dar 
slavă aceluia care mi l-a hărăzit! 

Quentin îşi ceru iertare că n-o să poată veni în seara 
aceea, spunând că are o durere cumplită de cap, pentru 
care cel mai bun leac e să stea în aer liber, în sfârşit, 
binevoitorul prelat îl lăsă singur. E lesne de închipuit că, 
= din nou, oal mai în voie fiecare fereastră sau 


uşă care dădea în grădină, el le cercetă îndeosebi pe 
acelea care se găseau aproape de mica poartă prin care 
o văzuse pe Marthon conducându-l pe Hayraddin, după 
cum pretindea acesta, în încăperile conteselor. Dar deşi 
iscodea totul cu ochi ageri şi trăgea încordat cu urechea, 
nici un zgomot nu veni până ce se înseră, nu zări nici o 
mişcare care să contrazică sau să confirme ceea ce îi 
spusese boemianul. Abia atunci simţi Quentin, fără 
să-şi dea bine seama de ce, că o plimbare mai 
îndelungată prin grădină putea să nu fie privită cu ochi 
buni sau să dea de bănuit. 

Tocmai când se hotărâse să plece şi dădea un ultim 
ocol cu ochii spre ferestrele care îl atrăgeau atât, auzi 
deasupra capului său un zgomot uşor, ca al cuiva care 
tuşea cu precauție pentru a-i atrage atenția, fără a o 
stârni pe a celorlalți. Ridicând ochii pe cât de bucuros pe 
atât de uimit, Quentin văzu deschizându-se o 
ferestruică; în ea se arătă o mână de femeie care dădu 
drumul unui bilet; acesta ; 
căzu peste o tufă de 
rosmarin care se înălța la 
piciorul zidului. Precauția cu 
care i se aruncase acest bilet 
îl obligă să-l citească cu tot 
atâta prudență, ferindu-se de 
priviri. Grădina, mărginită pe 
două laturi, după cum am 
spus, de clădirile palatului, 
era dominată în mod firesc 
de ferestrele multor încăperi. 
Dar nu departe se găsea o 
stâncă cu un fel de grotă pe 

care capelanul i-o arătase foarte încântat. Ca să ia 
biletul, să-l ascundă în sân şi să alerge spre acel 
ascunziş, fu o chestiune de o clipă. Acolo, deschise 
prețioasa hârtie, binecuvântând amintirea călugărilor de 
la Aberbrothick, prin a căror strădanie era acum în 
stare, să-i poată înțelege conţinutul. 

Rândul cel dintâi cuprindea această recomandare: 


„Citeşte-l în taină”. 
Apoi urma: 


„Ceea ce ochii dumitale au exprimat cu prea multă 
îndrăzneală, ai mei au înțeles poate cu prea multă 
uşurinţă. Dar o prigoană nedreaptă îndârjeşte victima şi 
ar fi mai bine să mă încredințez recunoştinței unuia 
singur, decât să rămân obiectul urmăririi mai multora. 
Norocul îşi are tronul pe o stâncă, dar vitejii nu se tem să 
se cațere până la el. Dacă îndrăzneşti să faci ceva pentru 
cineva care riscă mult, mâine dimineaţă, în zori, treci prin 
grădina aceasta purtând la beretă un penaj albastru-alb. 
Până atunci, nu mai aştepta alte lămuriri. Steaua 
dumitale, se spune, ţi-a hărăzit măreții, şi te-a dispus la 
recunoştinţă... adio, fii credincios, prompt şi hotărât, şi nu 
te îndoi de noroc”. 


În bilet fusese împăturit un inel cu un mare diamant 
pe care era gravat vechiul blazon al casei de Croye în 
formă de romb. 

Primul simțământ al lui Quentin în această clipă fu 
un extaz neîntinat, o bucurie şi o mândrie care păreau 
să-l ridice până la Sole: O hotărâre de a izbândi sau a 

muri. Nu se gândea la numeroasele piedici care se 
ridicau între el şi ținta dorințelor sale, decât pentru a le 
disprețui. 

Cufundat în această încântare şi neputând suporta 
nimic care ar fi putut să-i distragă gândurile chiar şi 
pentru o clipă de la un atât de euforic subiect de 
contemplare, Durward se grăbi să intre în castel şi, 
pretextând ca şi mai înainte că îl doare capul pentru a 
nu lua parte la cină împreună cu membrii casei 
episcopului, îşi aprinse lampa şi se retrase în camera în 
care era găzduit pentru a citi şi reciti preţiosul bilet şi 
pentru a săruta de mii de ori nu mai puţin preţțiosul 
inel. 

Dar aceste simțăminte înalte nu puteau să rămână 
multă vreme la un asemenea diapazon extatic. Un gând 
supărător începu să-i apese sufletul, deşi se străduia 
să-l alunge ca pe o ingratitudine - ba chiar ca pe o 
blasfemie. Sinceritatea acelei mărturisiri nu vestea ea 
oare din partea aceleia care o făcea mai puţină gingăşie 
decât corespundea sublimelor simțăminte romantice de 
adorare în care o învăluise până atunci pe contesa 
Isabelle? Abia i se strecuraseră în cap aceste gânduri 
neplăcute, că el se şi grăbi să le înăbuşe, să le răpună 
cum ar fi răpus o viperă înspăimântătoare care s-ar fi 
furişat şuierând în culcuşul lui. Era oare demn de el, de 
el, căruia i se făcea o asemenea favoare, pentru care o 
femeie de un rang atât de înalt coborâse din sfera ei, s-o 
osândească pentru un act grațios fără de care n-ar fi 
îndrăznit niciodată să-şi ridice ochii până la ea? Averea 
şi naşterea ei nu o scuteau, oare, în situaţia în care se 
găsea, de regula obişnuită care prescrie tăcere unei 
femei ta ce iii Leca a vorbit cel dintâi? Acestor 


Naiada Re „e a Nae a (de fe Da Aa „n oa get ÎN 0 amo de A aa 0 deal 
argumente pe care le rânduia cu înverşunare în 
silogisme, mărturisindu-şi-le lui însuşi, vanitatea lui le 
opunea poate un altul, căruia nu cuteza să i se 
abandoneze cu aceeaşi francheţă nici chiar rațional: 
meritul făpturii iubite îngăduia poate unei doamne să se 
îndepărteze puţin de regulile generale; şi la urma urmei, 
ca şi în cazul lui Malvolio, erau destule exemple 
asemănătoare în cronici. Umilul scutier, despre care 
tocmai citise, era ca şi el un gentilom fără domenii şi 
mijloace de existenţă şi totuşi mărinimoasa prințesă a 
Ungariei îi dăduse, fără a-şi face scrupule, dovezi de 
afecțiune mai pozitivă decât biletul pe care îl primise el: 


Bine-ai venit, scutier iubit, 
O, dac-ai şti cât te-am dorit; 
Trei sărutări ți-oi dărui 

Și bani de aur şase mii. 


Şi aceeaşi poveste adevărată îl făcea pe regele 
Ungariei să spună: 


Am cunoscut atâţia paji 
Ajunşi chiar prinți prin mariaj. 


Astfel că, judecând totul cu  mărinimie, cu 
generozitate, Quentin se împăca în el însuşi cu linia de 
conduită a contesei, care îi făgăduia un dar atât de înalt. 

Dar acest scrupul fu urmat de un altul şi mai greu de 
alungat. Trădătorul Hayraddin rămăsese în încăperile 
doamnelor, după cât îşi închipuia el, mai bine de patru 
ceasuri şi, după felul în care se lăudase că are o mare 
înrâurire asupra soartei lui Durward, ce ar fi pun să-l 

asigure că această întâmplare nu era rezultatul 
uneltirilor sale, şi dacă era astfel, nu ascundea ea oare 
vreun nou vicleşug al acelui ticălos, poate pentru a o 
răpi pe Isabelle de sub ocrotirea venerabilului episcop? 
Acest lucru trebuia cercetat mai îndeaproape, deoarece 
Quentin simțea față de acest om o silă tot atât de mare 
ca şi neruşinarea fără pereche cu care acesta îşi 
mărturisise nelegiuirea, neputând să creadă că un lucru 
în care era amestecat acel om ar fi putut să ajungă 
vreodată la un sfârşit fericit. 

Aceste felurite gânduri se rostogoleau prin mintea lui 
Quentin ca nişte nori plumburii, urâțind şi întunecând 
frumoasa privelişte pe care închipuirea sa o zugrăvise la 
început, şi el nu putu să închidă ochii toată noaptea. În 
zori, şi chiar cu un ceas înainte, se afla în grădina 
castelului, unde acum nu-l mai oprea nimeni nici să 
intre, nici să rămână. Purta la beretă pene în culorile 
prescrise în măsura în care putuse să facă rost de ele 
într-un timp atât de scurt. Trecură aproape două 
ceasuri fără ca prezenta lui să fie remarcată; în sfârşit 
auzi câteva acorduri de lăută; o fereastră ce se afla 
deasupra porții prin care Marthon îl introdusese pe 
Hayraddin se deschise, şi Isabelle re ivi în cadrul ei, în 
toată strălucirea frumuseţii sale feciorelnice. Ea îl 
salută, pe jumătate prietenoasă, pe jumătate rezervată 
şi, îmbujorându-se la vederea reverenței adânci şi 
elocvente cu care el răspunse la curtoazia ei, închise 
fereastra şi dispăru. 

Zorile zilei şi vinul nu ar fi putut să-i dea o bucurie 
mai mare! Autenticitatea biletului era sigură - rămânea 
doar să ştie ce urma; dar în privința aceasta frumoasa 
care-i scrisese nu-i suzi nici O indicație. De altminteri 

nu o amenința nici o primejdie imediată. Contesa se afla 
într-un castel puternic întărit, sub ocrotirea unui prinț 
tot atât de respectabil prin puterea lui seculară, pe cât 
de venerabil prin autoritatea eclesiastică; nu se vedea 
deci nici o necesitate, niciun prilej care să-l amestece 
într-o aventură pe înflăcăratul scutier; era destul ca el 
să fie gata a-i executa ordinele de îndată ce acestea îi vor 
fi fost comunicate. Dar soarta hotărâse să-l cheme la 
acțiune mai curând decât bănuia. 

În cea de a patra noapte după sosirea sa la 
Schânwald, Quentin se pregăti să trimită înapoi a doua 
zi, la curtea lui Ludovic, pe cel de al doilea dintre 
oamenii care-l însoţțiseră în călătorie, cu scrisori către 
unchiul lui şi către lord Crawford, prin care îi vestea că 
nu mai rămâne în serviciul Franţei, fapt îndreptăţit de 
toate regulile onoarei şi ale înțelepciunei, de trădarea la 
care fusese expus prin instrucțiunile secrete date lui 
Hayraddin. Apoi el adormi legănat de visurile roze care 
flutură în jurul culcuşului unui tânăr când el iubeşte cu 
tandreță şi crede că dragostea sa e împărtăşită din plin. 

Dar visurile lui Quentin, care la început fuseseră 
înrâurite de gândurile fericite cu care adormise, 
începură încet-încet să capete o înfăţişare fioroasă, 
înspăimântătoare. Se făcea că se plimbă cu contesa 
Isabelle pe malul unui lac liniştit, aşa cum era acela din 
valea lui natală, şi el îi vorbea de dragostea sa, fără a se 
gândi la piedicile ce se ridicau între ei. Ascultându-l, 
Isabelle se îmbujora şi zâmbea, aşa cum ar fi putut el să 
se aştepte după diapazonul biletului pe care, adormit 
sau treaz, îl purta mereu lângă inima lui. Dar scena se 
schimbă deodată, trecând de la vară la iarnă, de la 
linişte la furtună; vânturile începură să _mugească şi 

valurile se ridicară cu atâta turbare învolburată, de 
parcă demonii apei şi ai văzduhului îşi disputau într-o 
încăierare înverşunată împărăția lor clocotitoare. Apele 
umflate amenințau să le taie orice retragere, în timp ce 
furtuna se întețea aruncând valurile unele împotriva 
altora, părând că fac rămânerea lor acolo cu neputinţă. 
Zbuciumul stârnit de această primejdie închipuită îl 
trezi. 

Deschise ochii. Cu toate că peripeţiile visului său 
pieriseră pentru a face loc realității, vuietul care 
pesemne că îl prilejuise îi răsuna mereu în urechi. 

Cea dintâi pornire a sa fu să se ridice în capul 
oaselor şi să asculte cu nelinişte larma care dacă ar fi 
fost aceea a unei furtuni, ar fi întrecut cele mai 
înspăimântătoare uragane care s-au prăpăstuit vreodată 
din munții Grampiani; după câteva clipe îşi dădu însă 
seama că acel vuiet nu era stârnit de furia elementelor 
naturii, ci de mânia oamenilor. 

Sări din pat şi alergă la fereastră. Aceasta dădea spre 
grădină şi aici totul era liniştit; deschizând fereastra 
păru şi mai vădit după strigătele care-i izbiră urechile, 
că zidurile castelului erau împresurate şi atacate de 
duşmani numeroşi şi hotărâți. Îşi adună în grabă 
hainele şi armele şi, în timp ce se îmbrăca cu toată 
graba pe care i-o îngăduiau întunericul şi uluiala, auzi 
pe cineva bătând în uşă. Întrucât Quentin nu răspunse 
de îndată, uşa, foarte subțire, fu dată de perete, şi 
necunoscutul în care, după vorbă recunoscu pe 
boemianul Hayraddin Maugrabin, intră în cameră. O 
feştilă prinsă într-un opaiț pe care-l ţinea în mână 
scotea o flăcăruie întunecata şi roşiatică, cu ajutorul 
căreia aprinse un ilinar pe care-l scoase din sân. 

— Horoscopul soartei dumneavoastră — îi spuse el cu 
hotărâre lui Durward fără a-l saluta - atârnă de 
hotărârea pe care o s-o luaţi într-un minut de acum 
înainte. 

— Ticălosule! strigă Quentin drept răspuns. 
Împrejurul nostru mişună trădarea şi oriunde e trădare 
tu trebuie neapărat să-ţi ai partea. 

— Sunteţi nebun, răspunse Maugrabin. Eu n-am 
trădat pe nimeni niciodată decât pentru a avea un câştig 
din asta. De ce v-aş trăda, de vreme ce pot câştiga mai 
mult din salvare, decât din nimicirea dumneavoastră? 
Ascultaţi o clipă, dacă puteţi, glasul cugetului, înainte 
ca lovitura prăpădului şi a morții să răsune în urechea 
dumneavoastră. Locuitorii din Liege s-au răsculat. 
Guillaume de la Marck cu ostaşii lui e în fruntea lor. 
Dacă s-ar afla aici mijloace de împotrivire, numărul lor 
şi înverşunarea lui le-ar copleşi; dar nu sunt câtuşi de 
puţin. Dacă vreți să vă scăpați contesa şi nădejdile 
dumneavoastră, urmați-mă, în numele aceleia care v-a 
trimis un diamant pe care sunt săpațţi trei leoparzi! 

— Arată-mi drumul, strigă Quentin înfrigurat. Când e 
vorba de ea înfrunt orice primejdie. 

— În felul cum am să pun treburile la cale — spuse 
boemianul - n-o să fie nici o primejdie, dacă o să vă 
stăpâniți mâna ca să nu se amestece acolo unde nu vă 
priveşte; la urma urmei ce vă pasă dacă episcopul, aşa 
cum îl numesc ei, îşi ucide turma sau dacă turma îşi 
ucide păstorul! Ha, ha, ha, urmați-mă, dar cu grijă şi 
răbdare;  struniți-vă îndrăzneala şi încredeţi-vă în 
înțelepciunea mea: atunci datoria recunoştinței mele are 
să fie plătită şi o să aveţi o contesă ca soție. Să mergem. 

— Te urmez, T Quentin scoțându- 2. sabia. Dar 

dacă am să văd cel mai uşor semn de trădare, capul şi 
trupul tău vor fi în aceeaşi clipă la trei paşi unul de 
altul! 

Fără a mai spune o vorbă, boemianul, văzând că 
tânărul e complet echipat şi gata de plecare, cobori 
scările în fugă înaintea lui şi păşi repede prin felurite 
coridoare, ieşind în mica grădină. Pe această parte a 
palatului abia de se vedea o lumină, abia de se auzea un 
zgomot oarecare; dar îndată ce Quentin ajungea la un 
loc deschis, larma care vuia de partea cealaltă a 
castelului era de zece ori mai desluşită şi el putu să 
audă felurite strigăte războinice: „Liege! Liege! Sanglier! 
Sanglier!” scoase de atacatori în timp ce strigătul: 
„Maica Domnului pentru prințul episcop!” se înălța mai 
slab, aproape stins din gurile soldaților prelatului, care, 
deşi luați pe neaşteptate de atacul neprevăzut, 
alergaseră la ziduri, pentru a apăra cetatea. 

În pofida firii sale războinice, interesul pe care i-l 
stârnea lupta era aproape inexistent pentru Durward în 
comparație cu acela pe care i-l inspira soarta Isabellei de 
Croye. Avea toate motivele să creadă că această soartă 
ar fi fost îngrozitoare dacă fata ar fi căzut în mâinile 
brigandului crud şi destrăbălat care, după cât se părea, 
asalta în clipa aceea porţile castelului. El se împăcă în 
sine cu ajutorul pe care i-l dădea boemianul, aşa cum 
un bolnav într-o stare deznădăjduită nu refuză leacurile 
date de şarlatani şi de ticăloşi, şi-l urmă de-a curmezişul 
grădinii, hotărât să-i străpungă inima sau să-i zboare 
capul de pe umeri la cel mai mic semn de trădare. 
Hayraddin părea să-şi dea seama şi el că viaţa îi atârna 
de un fir de păr, căci îndată ce intră în grădină, renunță 
la E Mioara şi la e sale obişnuite, ca E când 

ar fi jurat să se poarte cu modestie, curaj şi energie. 

La o bătaie uşoară a lui Hayraddin în poarta care 
ducea spre încăperile doamnelor se iviră două femei 
înfăşurate în văluri lungi de mătase neagră care atunci, 
ca şi astăzi, erau purtate de femei în Ţările de Jos. 
Quentin oferi brațul său uneia din ele care se agăță 
tremurând de el, cu atâta înfrigurare încât dacă ar fi fost 
mai grea, le-ar fi întârziat foarte mult retragerea. 
Boemianul care o însoțea pe doamna cealaltă o luă drept 
spre poarta din zidul grădinii, care dădea spre şanţ; 
aproape de zid era priponită mica luntre cu ajutorul 
căreia, deunăzi, îl văzuse ieşind din castel pe boemian. 

Când ajunseră acolo, strigătele şi larma de-o violentă 
triumfătoare păreau să anunțe că zidurile castelului 
erau pe punctul de a fi cucerite. Acest vuiet răsună atât 
de dureros în urechile lui Quentin, încât el nu putu să 
se împiedice de a striga: 

— Dacă sângele meu n-ar fi închinat întru totul 
îndeplinirii datoriei de față, aş zbura înapoi spre ziduri, 
luptând cu credinţă alături de bunul episcop şi aş amuţi 
pe câţiva din acei câini în ale căror gâtlejuri colcăie 
răzvrătirea şi pofta de pradă! 

În timp ce el vorbea, doamna, al cărui braţ era încă 
sprijinit de al său, îl strânse uşor spre a-i da să 
înțeleagă că ea era un ţel mai potrivit al cavalerismului 
său decât apărarea castelului Schönwald, în timp ce 
boemianul strigă destul de tare spre a fi auzit: 

— lată ceea ce înseamnă cu adevărat înflăcărarea 
creştină: să te gândeşti să te întorci spre a lupta, când 
dragostea şi bogăţia cer să fugim cât mai repede. Hai, 
hai — grăbiţi pasul. Ne aşteaptă nişte cai în desişul acela 
de sălcii. 

— Nu sunt decât doi cai, spuse Quentin, care îi zărise 
în lumina lunei. 

— Tot ceea ce am putut să aduc fără a trezi bănuieli. 
De altfel e de ajuns, răspunse  boemianul. 
Dumneavoastră amândoi trebuie să călăriți spre 
Tongres, cât mai e încă deschis drumul. Marthon o să 
rămână cu femeile din şatra noastră cu care se cunoaşte 
bine. Aflaţi că Marthon este o fiică a şatrei noastre care 
n-a rămas printre dumneavoastră decât pentru a ne fi 
de folos când are să se ivească prilejul. 

— Marthon! strigă contesa, privind spre femeia cu văl 
care le însoțea şi scoțând un strigăt de uimire. Deci 
aceasta nu e ruda mea? 

— Nu este decât Marthon, răspunse Hayraddin. 
lertați-mă pentru această mică dezamăgire. N-am 
îndrăznit să le răpesc pe ambele doamne de Croye 
Mistreţului din Ardennes. 

— Ticălosule! strigă Quentin mânios. Nu este însă... 
nu poate fi prea târziu. Mă duc înapoi s-o salvez pe 
contesa Hameline. 

— Hameline! murmură doamna cu glas tulburat. Ea 
este la brațul dumitale şi-ţi mulţumeşte că ai salvat-o. 

— Ce?! Cum!? Ce însemnează asta? strigă Quentin 
trăgându-şi braţul cu mai putină cuviință decât ar fi dat 
dovadă în orice altă clipă fată de o femeie, oricare ar fi 
fost aceasta. Atunci contesa Isabelle a rămas la castel? 
Adio... adio... 

În clipa când el se întoarse brusc ca s-o ia la goană 
spre castel, Hayraddin îl opri. 

— Ascultaţi-mă, ascultați-mă -— îi strigă el — alergați la 
moarte! La toți dracii, pentru ce purtați culorile doamnei 
celei vârstnice? N-am să mă mai încred niciodată în 

mătasea albastră şi albă. Doar are destulă zestre, 
juvaeruri, aur şi, zice-se, chiar drepturi asupra unui 
comitat. 

În timp ce vorbea astfel, întretăiat, boemianul se 
lupta cu tânărul pentru a-l ține pe loc; acesta puse 
mâna pe pumnal spre a scăpa din strânsoare. 

— A-ha! Asta-i! strigă  Hayraddin dându-i 
drumul. Ei bine, ducetți-vă, duceţi-vă şi să vă însoțească 
diavolul, dacă o fi vreunul! 

Îndată ce scăpă din strânsoare, scoțianul o luă la 
fugă înapoi spre castel, cu iuțeala vântului. 

Hayraddin se întoarse atunci spre contesa Hameline, 
care se lăsase să cadă la pământ pradă ruşinii, spaimei 
şi tulburării. 

— Am făcut o greşeală! spuse el. Ridicați-vă, doamnă, 
să mergem: vă asigur că înainte de a se lumina de ziuă 
va găsesc un soț mai galant decât acest tânăr muieratic. 
Dacă n-o să vă ajungă unul, vă fac rost de douăzeci. 

Contesa Hameline era tot atât de aprinsă în pasiunile 
ei, precum era de deşartă şi de slabă la minte. Ca mulţi 
alții, ea îşi îndeplinea destul de bine îndatoririle 
obişnuite ale vieţii; dar într-o încercare ca aceea prin 
care trecea, era în întregime neputincioasă să facă 
altceva decât să se zbuciume în tânguieli zadarnice şi 
să-l învinuiască pe Hayraddin, făcându-l hoț, rob josnic 
şi mârşav, înşelător, ucigaş. 

— Spuneţi-mi zingaro - răspunse el liniştit — şi veți 
spune totul într-un singur cuvânt. 

— Monstrule! Mi-ai spus că stelele au hotărât 
căsătoria noastră - tu m-ai făcut să-i scriu! Oh! 
Nenorocită ce sunt! strigă nefericita contesă. 

— side hotărâseră, piane boemianul. Rămânea 

doar ca cele două părți să încuviințeze acest lucru. 
Credeţi dumneavoastră că binecuvântatele zodii pot 
căsători oamenii fără voia lor? Am fost înşelat de 
blestematele voastre galanterii creştine, de jocurile 
voastre prosteşti cu panglici şi hatâruri - dar mi se pare 
că tânărul doreşte vițica în locul vacii — şi cu asta basta. 
Ridicaţi-vă şi urmațţii-mă. Aflaţi că nu pot să sufăr nici 
smiorcăielile şi nici leşinurile. 

— N-am să mă mişc de aici, spuse contesa cu un aer 
hotărât. 

— Pe strălucitorul Welkin, o să mergeţi, totuşi, strigă 
Hayraddin. Vă jur pe tot ceea ce au crezut vreodată 
nebunii din lumea asta, că aveți de-a face cu un om care 
s-ar sinchisi prea puțin dacă v-ar despuia, v-ar lega de 
un copac şi v-ar lăsa în voia soartei. 

— Destul, spuse Marthon, luând apărarea contesei. 
Cu voia ta, nu i se va întâmpla aşa ceva. Am asupra mea 
un cuțit ca şi tine şi mă pot folosi de el. Este o femeie 
bună, deşi puțin cam într-o parte! Şi dumneavoastră, 
doamnă, ridicaţi-vă şi urmaţi-ne. S-a făcut o greşeală — 
totuşi înseamnă ceva să scapi de acolo teafăr şi 
nevătămat. Sunt destui oameni în castel care ar da toate 
bogăţiile lumii pentru a se afla unde suntem noi acum. 

În timp ce Marthon vorbea, o larmă în care strigătele 
de izbândă se amestecau cu răcnete de spaimă şi de 
deznădejde răbufni până la ei din castelul Schönwald. 

— Ascultaţi, doamnă - spuse Hayraddin - şi fiți 
mulțumită că, nu v-aţi alăturat glasul îngrozit acelui 
vălmăşag. Aveţi încredere în mine, am să mă port cu 
dumneavoastră cinstit; stelele au să-şi țină cuvântul şi 
au să vă găsească un soț bun. 

ca O sălbăticiune olut de oboseală oii îmblânzită de 

spaimă, contesa Hameline se lăsă în voia călăuzelor sale 
ca s-o ducă pe drumul pe care doreau. Atât de mare era 
tulburarea din sufletul ei şi istovirea trupului, încât cei 
doi vrednici însoțitori ai ei, care mai curând o târau 
decât o însoțeau, începură să vorbească fără a se feri şi 
fără ca ea să pară că înţelege ceva. 

— Tot timpul m-am gândit că cele ce ţi-ai pus în gând 
erau o prostie, spuse Marthon. Dacă te-ai fi străduit să-i 
uneşti pe cei doi tineri, fireşte că am fi putut să 
nădăjduim c-au să ne fie recunoscători şi să ne aciuăm 
şi noi în castelul lor. Cum de ţi-a trăsnit prin minte că 
un tânăr atât de chipeş se gândeşte la o căsătorie cu 
nebuna asta vârstnică! 

— Rizpah - răspunse Hayraddin - ai purtat un nume 
creştin şi ai locuit în sălaşurile acestor oameni fără 
minte, aşa că nu mă miră că ai început să le 
împărtăşeşti nebuniile. Cum puteam eu să-mi închipui 
că el pune în cumpănă câţiva ani mai mult sau mai 
puţin, de vreme ce foloasele acestei căsătorii sunt atât 
de vădite? Şi tu ştii că n-am fi putut să hotărâm pe acea 
tânără aşezată să fugă din castel tot atât de uşor ca pe 
această contesă care ne atârnă de braţe grea ca un sac 
de lână. De altminteri mi-era drag băiatul acela şi i-am 
vrut binele; căsătorindu-l cu femeia asta în vârstă 
însemna să-l fac om bogat; unindu-l cu Isabelle, 
însemna să atragă asupra lui vrăjmăşia lui de la Marck, 
aceea a Burgundiei, a Franței, într-un cuvânt a oricui ar 
putea trage vreun folos de pe urma ei. În afară de asta, 
averea acestei proaste e alcătuită îndeosebi din aur şi 
juvaeruri, din care puteam să căpătăm şi noi ceva. Dar 
struna arcului s-a rupt şi săgeata n-a zburat. Las-o 
incurcată — O s-o Suecn lui Guillaume Bărbosul. Beat 

=- turtă, după obiceiul lui, n-o să mai deosebească o 
contesă bătrână de una tânără. Hai, Rizpah - sus inima. 
Strălucitorul Alderbaran încă ocroteşte soarta fiilor 
pustiei! 

Vor fi închise portile-ndurării 
Si mânios soldatul va lovi 
Scăldându-şi mâna-n sânge, 
ştiind că-n iad 

Găsi-va izbăvire. 

arnizoana castelului Schönwald, deşi luată pe 

neaşteptate şi înfricoşată, lupta la început 

destul de bine împotriva asaltatorilor; dar 
mulțimea imensă care ieşea dintre zidurile oraşului 
Liege şi se năpustea spre ziduri ca un roi de albine, 
împărțea atenţia soldaților şi le slăbea curajul. 

Existau de asemeni nemulțumiri, dacă nu chiar 
trădare printre apărătorii, castelului, căci unii vorbeau 
de predare, în timp ce alții, părăsindu-şi postul, 
încercau să fugă din castel. Mai mulți se aruncaseră de 
pe ziduri în şanţ şi cei care se salvau înot aruncându-şi 
însemnele militare se amestecau în mulțimea pestriță a 
atacatorilor. Un mic număr, din ataşament pentru 

persoana episcopului, făcură zid împrejurul lui şi 
luptară mai departe pentru apărarea donjonului în care 
se refugiase acesta; alții, temându-se că nu vor mai găsi 
îndurare sau împinşi de curajul deznădejdei, se ţineau 
bine în câteva bastioane răzlețe şi în câteva turnuri ale 
uriaşului edificiu. Dar asaltatorii care puseseră 
stăpânire pe curți şi pe caturile de jos ale clădirii se 
grăbeau să-i urmărească pe învinşi şi să-şi astâmpere 
setea de pradă, în vreme ce un singur om, ca şi când 
ar fi căutat moartea de care toți ceilalți fugeau, încerca 
să-şi croiască drum prin înspăimântătorul vălmăşag cu 
sufletul apăsat de temeri încă şi mai înfiorătoare decât 
priveliştea ce se desfăşura pretutindeni în fata ochilor şi 
a simțurilor sale. Oricine l-ar fi văzut pe Quentin 
Durward în acea noapte fioroasă fără a cunoaşte pricina 
purtării sale ar fi crezut că este un nebun furios; oricine 
ar fi ştiut ce-l îndemna să fie astfel, l-ar fi aşezat în 
numărul vitejilor din balade. 

Apropiindu-se de Schönwald din aceeaşi parte prin 
care ieşise, tânărul întâlni mai mulți fugari alergând 
spre pădure, care se feriră de el ca de un duşman, 
fiindcă venea dintr-o direcţie opusă aceleia în care 
fugeau ei. Când ajunse mai aproape putu să audă şi în 
parte să vadă nişte oameni care se lăsau să alunece de 
pe zidurile grădinii în şanțurile castelului, şi alții care 
păreau aruncaţi de pe creneluri de asaltatori. Curajul 
său nu fu clintit nici măcar pentru o clipă. Nu mai era 
timp să se gândească la luntre, chiar dacă ar fi putut s-o 
folosească; ar fi fost zadarnic să se apropie de portița 
grădinii în care se îmbulzeau numeroşi fugari, împinşi şi 
zvârliți de cei care îi urmau, în şanțul peste care nu 
ae pană trece. 

Ocolind acest loc, Quentin se aruncă în şanţ aproape 
de ceea ce se numea mica poartă a castelului; acolo se 
afla un pod mobil, încă ridicat. Se feri anevoie de 
încleştarea primejdioasă a mai multor nefericiți care se 
înecau şi, înotând spre podul mobil, apucă unul din 
lanțurile care atârnau în jos, după care, făcând o 
sforțare din greu, se cățără deasupra apei până la 
platforma pe care era suspendat podul. În timp ce se 
căznea cu mâinile şi cu genunchii să se ridice în 
picioare, un lanzknecht se repezi la el şi ridică sabia 
însângerată gata să-i dea o lovitură de moarte. 

— Hei, camarade! strigă Quentin poruncitor. Aşa îţi 
ajuţi un prieten? Dă-mi mâna. 

Fără a răspunde ceva şi şovăind o clipă, soldatul îi 
întinse mâna şi-l ajută să se urce pe platformă. Atunci, 
fără a-i lăsa timp de gândire, scoțianul urmă tot atât de 
poruncitor: 

— Spre turnul de apus - dacă vrei să fii un om bogat. 
Tezaurul episcopului e în turnul de la apus. 

„Spre turnul de apus - tezaurul e în turnul de la 
apus!” izbucni din toate părţile. Şi jefuitorii, care 
auziseră acest strigăt, se repeziră, ca o haită de lupi 
turbati, către partea opusă aceleia spre care Quentin era 
hotărât să-şi facă loc pe viață şi pe moarte. 

Purtându-se în aşa fel ca şi când ar fi fost nu unul 
dintre învinşi, ci dintre învingători, răzbătu spre 
grădină, întâlnind acolo mai puţine piedici decât s-ar fi 
putut aştepta. Strigătul „spre turnul de la apus!” 
atrăsese într-acolo o parte dintre asaltatori, în timp ce 
cealaltă alerga la strigătele de luptă şi la sunatul 
trompetei, care îi chemau să respingă o ieşire 
deznădăjduită încercată de apărătorii unui donjon care, 

nădăjduind să-şi croiască drum pentru a ieşi din castel, 
îl luaseră pe episcop în mijlocul lor. Quentin străbătu 
deci grădina în pas viu şi cu inima zvâcnind, 
încredințându-se acelor puteri cereşti care-l ocrotiseră în 
numeroasele primejdii prin care trecuse până atunci, 
hotărât cu înverşunare să învingă sau să moară în 
această încercare deznădăjduită. 

Înainte de a ajunge în grădină, trei oameni se 
năpustiră asupra lui cu lăncile ridicate strigând: 

— Liege, Liege! 

Punându-se în gardă, dar fără a lovi, răspunse: 

— France, France, prieten al celor din Liege! 

— Vivat France! strigară burghezii din Liege şi 
trecură mai departe. Aceeaşi parolă se dovedi un 
talisman fată de armele a patru sau cinci din soldații lui 
de la Marck, care se învârteau pe acolo şi se repeziră 
spre el strigând: „Sanglier!” 

Pe scurt, Quentin începu să spere că aşa-zisa lui 
calitate de emisar al regelui Ludovic, instigator tainic al 
insurgenților din Liege şi sprijinul secret al lui 
Guillaume de la Marck, ar putea să-i fie de folos prin 
grozăviile acelei nopți. 

Ajun gând la turnuleț, îl trecură fiorii când găsi 
intrarea dosnică, prin care Marthon şi contesa ieşiseră 
nu de mult, astupată de numeroase cadavre. 

El târî la o parte doi dintre morți şi tocmai trecea 
peste un al treilea pentru a intra pe poartă, când cel 
presupus mort îl trase de mantie şi-l rugă să se 
oprească şi să-l ajute ca să se ridice. Quentin tocmai 
voia să folosească un mijloc mai aspru decât lupta 
pentru a scăpa din această piedică stingheritoare, când 
omul căzut strigă: 

— Mă înăbuş în armură; sunt sindicul Pavillon din 
Liege! Dacă sunteţi de ai noştri, am să vă fac un om 


bogat - dacă sunteţi împotriva noastră, am să vă 
ocrotesc; dar nu... nu mă lăsaţi să mor ca un porc 
sugrumat! 


În mijlocul priveliştei sângeroase şi învălmăşite, 
prezenta de spirit al lui Quentin îl făcu să înțeleagă că 
acel notabil putea să aibă mijloacele de a le apăra 
retragerea. El îl ridică în picioare şi-l întrebă dacă e 
rănit. 

— Nu sunt rănit... cel puţin cred că nu, răspunse 
burghezul; dar m-am înăbuşit de tot. 

— Aşezaţi-vă pe piatra aceasta şi  trageţi-vă 
răsuflarea, spuse Quentin; mă întorc numaidecât. 

— De partea cui sunteți? întrebă burghezul, 
reținându-l. 

— Pentru Franţa, pentru Franţa, răspunse Quentin, 
căutând să scape. 

— Cum asta! Sunteţi tânărul arcaş> exclamă 
vrednicul sindic. Nu, nu, dacă soarta a făcut să 
întâlnesc un prieten în această noapte îngrozitoare, 
n-am să-l părăsesc - fac legământ. Mergeţi unde veți 
dori, am să vă urmez; şi dacă am să adun câțiva flăcăi 
viteji din corporaţia noastră, voi putea să vă ajut la 
rândul meu; dar ei s-au răspândit în toate părțile ca 
grăuntele. Oh, ce noapte cumplită! 

Vorbind astfel se târa încet după Quentin care, 
dându-şi seama ce folositor putea fi sprijinul unui 
personaj atât de influent, încetini pasul pentru a-l ajuta, 
deşi blestema în sinea sa această întârziere. 

În capul scării se găsea o săliță plină cu cufere şi lăzi 
care purtau urmele jafului, căci o parte din conţinutul 

lor era răspândit pe duşumea. O lampă se stingea pe 
cămin şi arunca o lumină slabă asupra unui om mort 
sau leşinat, care zăcea pe duşumea de-a curmezişul 
căminului. 

Ca un copoi care îşi smuceşte zearda din mâna 
stăpânului, smulgându-se din strânsoarea lui Pavillon 
atât de brusc încât aproape că era să-l dea grămadă, 
Quentin se repezi într-o clipă printr-o a doua şi apoi a 
treia odaie, aceasta din urmă părând să fie camera de 
culcare a doamnelor de Croye. Dar nu se afla nici țipenie 
de om nici într-una, nici în cealaltă. El o chemă pe 
Isabelle mai întâi încet, apoi mai tare şi în sfârşit 
strigând deznădăjduit, dar nu primi nici un răspuns, îşi 
frângea mâinile, îşi smulgea părul, bătea din picior 
nebuneşte. Deodată, o lumină slabă care licărea printr-o 
crăpătură din perete, într-un colt întunecos al camerii, îl 
făcu să bănuiască acolo vreo ascunzătoare sau vreun 
oratoriu pitit înapoia tapițeriei. Quentin cercetă peretele 
cu înfrigurare. El descoperi într-adevăr o uşă tainică, 
dar ea rezistă sforțărilor sale turbate de a o deschide. 
Fără a ţine seama că ar putea să fie rănit, el se năpusti 
asupra uşii cu toată greutatea trupului său şi sforțarea 
lui, inspirată şi de nădejde şi de desperare, fu atât de 
năprasnică, încât ar fi putut să sfărâme şi o uşă mult 
mai tare. 


Dădu buzna aproape 


orbeşte într-un mic 
oratoriu unde o femeie 
îngenuncheată înaintea 


unei imagini sfinte şi 
rugându-se cu spaimă 
căzu fără cunoştinţă pe 
duşumea,  doborâtă de 
noua spaimă a acelei 


năvale neaşteptate. 
Quentin se grăbi să o 
ridice şi, bucuria 


bucuriilor! Era ea, aceea 
pe care alergase s-o 
salveze - contesa Isabelle. 
O strânse la piept - o 
imploră să-şi vină în simțţiri, o E îi oa cala ică 
acum se găsea sub ocrotirea unui om a cărui inimă şi 
braţ erau îndestulătoare pentru a o apăra de o armată 
întreagă. 

— Durward - şopti ea, trezindu-se din leşin, în sfârşit 
- dumneata eşti, într-adevăr? Deci mi-a mai rămas o 
speranță? Credeam că toţi prietenii mei m-au părăsit în 
voia soartei. Să nu mă mai laşi singură niciodată! 

— Niciodată, niciodată! exclamă Quentin. Orice s-ar 
întâmpla, orice primejdie ar pândi, să pierd protecţia 
acestei sfinte imagini dacă n-am să împărtăşesc soarta 
dumneavoastră până ce ea va fi din nou fericită! 

— Foarte mişcător, foarte tulburător, într-adevăr! 
rosti înapoia lor un glas răguşit, întretăiat, astmatic, o 
afacere de dragoste, după cum văd. Pe sufletul meu, 
această ființă Taiepa mă godum e atât de parcă ar 

fi Trudchen a mea. 

— Avem nevoie mai mult decât de înduioşare din 
partea dumneavoastră, spuse Quentin, întorcându-se 
spre cel ce vorbise. Avem nevoie de sprijinul şi de 
ocrotirea dumneavoastră, meinheer Pavillon. Aflaţi că 
această doamnă mi-a fost dată în grijă într-un mod cu 
totul special de către aliatul dumneavoastră, regele 
Franței. Şi, dacă nu mă veţi ajuta s-o apăr de orice 
ofensă, de orice violenţă, cetatea dumneavoastră va 
pierde favoarea lui Ludovic de Valois. Îndeosebi trebuie 
apărată ca să nu cadă în mâinile lui Guillaume de la 
Marck. 

— Asta va fi greu - spuse Pavillon - căci aceşti 
ticăloşi de lanzknechti adulmecă tinerele fete ca nişte 
adevărați diavoli; dar am să fac cum e mai bine. Hai în 
încăperea cealaltă - acolo am să mă gândesc... Scara 
este strâmtă şi dumneata poţi să aperi uşa cu lancea, în 
timp ce eu am să mă uit pe fereastră să văd dacă n-aş 
putea cumva să adun câțiva din voinicii breslei de 
argăsitori din Liege, care sunt tot atât de credincioşi ca 
şi cuţitele pe care le poartă la cingătoare. Dar mai întâi 
descheie-mi cataramele astea, căci n-am mai purtat 
platoşă de la bătălia din Saint Tron şi acum sunt cu 
treizeci de ocale mai greu ca pe vremea aceea, dacă sunt 
bune cântarele olandeze. 

Onestul burghez se simți foarte uşurat când scăpă de 
strânsoarea metalului. El fusese îndemnat să îmbrace 
armura mai mult de zelul său pentru cauza cetăţii Liege, 
decât de destoinicia ostăşeasca. S-a aflat după aceea că, 
împins înainte aproape fără voia lui de oamenii 
corporației sale şi ridicat pe ziduri în clipa când se 
i cau la asalt, pa pi fusese aruncat de colo 

până colo de fluxul şi refluxul atacului, fără a putea 
spune măcar un cuvânt, până ce, ca un lemn pe care 
valurile mării îl aruncă spre țărm în primul golf, se 
prăvălise în cele din urmă la pământ în pragul 
încăperilor doamnelor de Croye. Acolo, greutatea armurii 
sale, la care se adăuga aceea a doi oameni ucişi în 
poartă, şi care căzuseră peste el, ar fi putut să-l 
strivească încă mult timp dacă n-ar fi fost ajutat de 
Durward. 

Acelaşi spirit aprins, care în politică făcea din 
Hermann Pavillon un luptător focos şi neastâmpărat, în 
viața particulară avea ca rezultat mai fericit să facă din 
el un om blajin, cumsecade, deşi uneori puțin mândru, 
dar totdeauna sincer şi binevoitor. El îi spuse lui 
Quentin să aibă mare grijă de sărmana şi drăgălaşa 
yungfrau şi, după acest sfat de prisos, începu să strige 
la fereastră: „Liege! Liege pentru brava corporație a 
tăbăcarilor şi a argăsitorilor!” 

Câţiva din oamenii lui alergară la chemare şi la 
şuierul cu totul deosebit care o însoţise (fiecare breaslă 
avea un asemenea semnal de recunoaştere), mai mulţi 
alții se alăturară acestora, şi alcătuiră o gardă sub 
fereastra din care îi chemase şeful lor, şi înaintea 
portiței. 

Părea că lucrurile se mai liniştiseră. Orice rezistență 
încetase şi mai marii feluritelor categorii de asaltatori 
luau măsuri pentru a împiedica un jaf fără alegere. 
Clopotul cel mare al castelului bătu, chemând la un sfat 
de război şi vocii lui metalice, care vestea cetățenilor din 
Liege cucerirea castelului Schönwald de către 
insurgenți, îi răspunseră toate clopotele oraşului, 
ale tul ao a ale acestora părând să 

strige „glorie învingătorilor!” Ar fi fost firesc atunci ca 
meinherr Pavillon să iasă din fortificația lui; dar fie 
dintr-o grijă îndatoritoare fată de aceia pe care îi luase 
sub ocrotirea lui, fie pentru siguranța propriei sale 
persoane, el se mulțumi să trimită ştafetă după ştafetă, 
poruncind lui Peterkin Geislaer, locotenentul lui, să vină 
imediat la el. 

Spre marea lui uşurare, Peterkin sosi în sfârşit; 
toate împrejurările de seamă, fie că era vorba de război, 
de politică sau de negoț, în omul acesta obişnuia 
Pavillon să-şi pună toată încrederea. Peterkin era un 
bărbat voinic, îndesat, cu o fată pătrată, cu sprâncene 
negre şi stufoase, indicând un caracter încăpățânat şi 
dârz - un chip de om totdeauna gata să dea un sfat, ca 
să zicem aşa. Era îmbrăcat cu un pieptar din piele de 
bivol şi purta o cingătoare lată de care atârna pe şold 
pumnalul, iar în mână ducea o halebardă. 

— Peterkin, dragul meu locotenent - spuse 
comandantul lui — aceasta a fost o zi, o noapte vreau să 
zic, glorioasă. Cred că de data asta eşti mulțumit, nu? 

— Sunt destul de mulțumit pentru că sunteţi 
multumit dumneavoastră, răspunse bravul locotenent; 
deşi nu credeam că sărbătoriți victoria, dacă vreți s-o 
numiți astfel, singur în hambarul ăsta, în timp ce 
sunteți aşteptat la sfat. 

— Sunt aşteptat? întrebă sindicul. 

— Fireşte, trebuie să vă duceți spre a apăra 
drepturile oraşului Liege care sunt în primejdie mai mult 
ca oricând, spuse locotenentul. 

— Ptiu, Peterkin! răspunse şeful lui, totdeauna 
cobeşti... 

— za OT Nu... zise Peterkin; ceea ce sebes altora, 

îmi place şi mie întotdeauna. Doar că n-aş vrea să avem 
ca rege o barză în loc de un cocostârc, cum spune fabula 
pe care preotul de la Saint Lambert obişnuieşte să ne-o 
citească din cartea meşterului Esop. 

— Nu pot să ghicesc ce vrei să spui, Peterkin, zise 
sindicul. 

— Ei bine, atunci am să vă lămuresc, meister 
Pavillon: acest mistreţ, acest urs, se pregăteşte să-şi facă 
vizuina la Schânwald şi pesemne că pentru oraşul 
nostru va fi un vecin mai rău decât a fost vreodată 
bătrânul episcop, chiar mult mai rău. A început să 
înhaţe tot ce am cucerit împreună şi numai că încă nu 
s-a hotărât cum să-şi zică: prinț sau episcop? E o ruşine 
să vezi cum îşi bat joc de bătrân, care se află în mâinile 
lor. 

— N-am să îngădui acest lucru, Peterkin, spurc 
Pavillon, împieptoşându-se. Am urât mitra, dar nu capul 
care o purta. Suntem zece contra unu pe câmpul de 
luptă, Peterkin, şi n-o să  îngăduim asemenea 
blestemăţii. 

— Da, zece contra unu pe câmp, dar unul contra 
unul în castel; în afară de asta, Nikkel Blok, măcelarul, 
şi toată scursura mahalalelor ţin hangul lui Guillaume 
de la Marck, atât pentru Saus und Braus6* (căci a dat 
cep tuturor butoaielor cu bere şi cu vin din castel), cât şi 
din pricina vechii duşmănii împotriva noastră, fiindcă 
suntem breslaşi şi ne bucurăm de privilegii. 

— Peter - zise Pavillon - să plecăm numaidecât în 
oraş. Nu stau o clipă mai mult la Schânwald. 

— Dar podurile castelului sunt ridicate, meister — 
spuse Geislaer — porțile încuiate şi păzite de lanzknechti; 
dacă am vrea să ne croim drum cu forța, vlăjganii aceia, 
a căror meserie de fiece zi e războiul, ar putea să ne 
snopească zdravăn, pe noi care luptăm doar în zile de 
sărbătoare. 

— Dar de ce a încuiat porțile? întrebă burghezul 
neliniştit; ce rost are să țină prizonieri nişte oameni 
cumsecade? 

— Nici eu n-aş putea spune, răspunse Peter. Am 
auzit că e vorba de nişte doamne de Croye, care au fugit 
din castel în timpul luptei. La început aceasta l-a făcut 
pe bărbos să turbeze de mânie, şi acum a turbat de 
băutură. 

Burgmeisterul aruncă spre Quentin o privire 
dezolată, părând că nu ştie ce hotărâre să ia. Nespus de 
îngrijorat, Durward, care nu scăpase un cuvânt din 
această convorbire, înțelese numaidecât că salvarea lui 
şi a Isabellei depindeau de prezența sa de spirit şi de 
felul cum va şti să susțină curajul lui Pavillon. El 
interveni cu îndrăzneală, ca un om care are dreptul să-şi 
spună cuvântul. 

— Mi-e ruşine — spuse el — meinheer Pavillon, să mă 
uit cum şovăiți, neştiind ce să faceţi într-o asemenea 
situație. Duceţi-vă cu curaj la Guillaume de la Marck şi 
cereţi-i să vă dea o hârtie de trecere pentru a ieşi din 
castel - dumneavoastră, locotenentul dumneavoastră, 
scutierul şi fiica dumneavoastră. Nu are dreptul 
nicidecum să vă țină prizonier. 

— Eu şi locotenentul meu - înseamnă eu însumi şi 
Peter, nu? Bine — dar cine este scutierul meu? 

— Eu, deocamdată, puns îndrăznețul scoțian. 

— Dumneavoastră! exclamă burghezul, nedumerit; 
dar dumneavoastră nu sunteți trimisul regelui Ludovic 
al Franței? 

— Da, dar mesajul meu este adresat magistraților 
oraşului Liege — şi numai în Liège am să-l predau. Dacă 
am să-mi arăt înaintea lui Guillaume de la Marck 
calitatea pe care o am, nu va trebui să intru în negocieri 
cu el? Şi atunci nu m-ar reține oare pe lângă persoana 
lui? Trebuie să mă scoateţi în taină din castel dându-mă 
drept scutierul dumneavoastră. 

— Bun - scutierul meu; dar vorbeațţi despre fiica mea 
- fiica mea stă, cred, liniştită acasă, la Liege, unde aş 
vrea din tot sufletul să se afle şi tatăl ei. 

— Doamna aceasta - spuse Durward - vă va numi 
tatăl său atâta vreme cât vom fi în acest castel. 

— Şi atâta vreme cât voi mai trăi, spuse contesa, 
aruncându-se la picioarele cetățeanului şi 
îmbrățişându-i genunchii. Dacă mă veți ajuta în aceste 
clipe îngrozitoare, nici o zi nu va trece în viața mea fără 
să vă onorez, fără să vă iubesc, fără să mă rog pentru 
dumneavoastră ca o fiică pentru părintele ei. Oh, fiți 
îndurător! Gândiţi-vă că fiica dumneavoastră ar putea 
să îngenuncheze în fața unui străin, cerându-i să-i 
ocrotească viața şi cinstea - gândiți-vă la aceasta şi 
acordați-mi protecția pe care ați dori ca ea s-o 
primească! 

— Într-adevăr - spuse bunul cetățean, adânc mişcat 
de apelul ei patetic — mi se pare, Peter, că această fată 
drăgălaşă are ceva din privirea dulce a lui Trudchen a 
noastră. Am avut impresia asta încă de la început; şi 
acest tânăr ager, gata să-ți dea un sfat, cam aduce cu 
logodnicul lui Trudehen: Pun rántana. pe un gros, Peter, 

că aici e vorba de o dragoste adevărată, şi că ar fi un 
păcat să n-o sprijin. 

— Ar fi şi ruşine şi păcat, spuse Peter, un flamand 
blajin din fire, cu toată înfumurarea lui; vorbind astfel, 
îşi ştergea ochii cu mâneca. 

— Atunci ea va fi fiica mea, spuse Pavillon. Să se 
înfăşoare bine în vălul său de mătase neagră; dacă nu se 
vor găsi destui tăbăcari credincioşi pentru a o apăra, ca 
fiică a sindicului lor, nu merită ca ei să mai aibă piele de 
tăbăcit vreodată. Dar, ascultați - va trebui să 
răspundem la întrebări; ce am să spun dacă mă 
întreabă ce caută fiica mea în încăierarea asta? 

— Ce-au căutat jumătate din femeile care locuiesc la 
Liege când ne-au urmat la castel, răspunse Peter; 
n-aveau alt rost aici, fireşte, decât să se afle tocmai în 
acel loc din lume unde n-ar fi trebuit să fie. Yungfrau 
Trudchen a dumneavoastră a venit ceva mai târziu decât 
celelalte, asta-i totul. 

— Minunat, exclamă Quentin. Numai să aveţi curaj şi 
să urmați bunul sfat al acestui domn, cinstite meinheer 
Pavillon; şi dacă o să vă ţineţi cumpătul, veţi săvârşi cea 
mai frumoasă faptă de pe timpul lui Carol cel Mare şi 
până astăzi. Dumneavoastră, scumpă doamnă, 
înfăşuraţi-vă bine în acest văl (un vraf de veşminte 
femeieşti zăceau răspândite pe jos) — aveți încredere, şi 
în câteva minute vă veți afla în libertate şi în siguranţă. 
Cinstite meinheer - adăugă el, adresându-se lui Pavillon 
— porniţi înainte. 

— Aşteptaţi, aşteptaţi o clipă - spuse Pavillon - am o 
bănuială! Acest de la Marck este un turbat, un mistreţ 
sadea şi ca fire şi ca nume; nu cumva tânăra doamnă e 
una din contesele do Croye? Ce se popi dacă O 

descoperă şi îl apucă nebuniile? 

— Şi dacă aş fi una din aceste nefericite femei — zise 
Isabelle, gata să se arunce din nou la picioarele lui — ați 
putea să mă respingeţi în această clipă deznădăjduită? 
Oh, de ce nu sunt într-adevăr fiica dumneavoastră, fiica 
unui sărman burghez! 

— Nu chiar atât de sărman, de loc sărman, tânără 
doamnă; noi ne plătim datoriile, spuse cetățeanul. 

— lertaţi-mă, nobile senior, începu din nou nefericita 
fată. 

— Nu sunt nici nobil şi nici senior - răspunse 
sindicul - sunt pur şi simplu un burghez din Liège 
care-şi plăteşte polițele cu florini buni. Dar asta n-are a 
face. Bine, fie şi contesă, am să vă apăr totuşi. 

— Acum sunteți legat s-o apărațţi, chiar dacă ar fi şi 
ducesă -— spuse Peter — de vreme ce v-aţi dat cuvântul. 

— Ai dreptate, Peter, ai foarte mare dreptate — zise 
sindicul - cum spune vechiul nostru proverb flamand: 
ein Man, ein Worth'; şi acum la lucru. Trebuie să 
scăpăm de acest Guillaume de la Marck; şi totuşi, nu 
ştiu cum, sunt îngrijorat când mă gândesc la el. Dacă ar 
fi o ceremonie de la care s-ar putea lipsi, nu mi-ar face 
nici o plăcere să mă duc. 

— N-ar fi mai bine, de vreme ce vă bizuiți pe oamenii 
adunați, să vă îndreptaţi spre poartă şi să vă croiți drum 
cu forța? îşi dădu cu părerea Quentin. 

Pavillon şi sfătuitorul lui răspunseră însă într-un 
glas că sunt împotriva unui asemenea atac îndreptat 
împotriva soldaților unui aliat, şi lăsară să se înțeleagă 

atât de bine cât de temerară ar fi fost o asemenea 
acțiune, încât Quentin îşi dădu seama că nu putea să se 
hazardeze cu asemenea asociați. Hotărâră, deci, să intre 
cu îndrăzneală în sala cea mare a castelului unde 
auziseră că Mistrețul Sălbatic din Ardennes stătea la 
masă, şi să-i ceară pentru sindicul din Liege şi pentru 
însoțitorii lui liberă ieşire din castel, cerere care părea 
prea îndreptăţită pentru a nu fi încuviințată. Totuşi 
bunul burgmeister ofta privindu-şi companionii şi-i 
spuse credinciosului sau Peter: 

— lată ce înseamnă să ai o inimă pe cât de 
îndrăzneață, pe atât de slabă! Vai, Peterkin, scump mă 
costă vitejia şi omenia mea! Şi cine ştie cât de scump mă 
vor mai costa aceste virtuți înainte ca cerul să ne ajute 
să scăpăm din acest blestemat castel Schânwald. 

În timp ce străbăteau curțile, încă presărate cu 
muribunzi şi cu morți, sprijinind-o pe Isabelle careia i se 
perindau prin fața ochilor atâtea grozăvii, îmbărbătând-o 
şi întărind-o cu glas scăzut. Quentin îi spuse că salvarea 
depindea în întregime de fermitatea şi de prezenţa ei de 
spirit. 

— Nu de a mea! Nu de a mea! — răspunse ea -ci dea 
dumitale, numai a dumitale. Oh, dacă am să scap din 
această noapte îngrozitoare, n-am să-l uit niciodată pe 
acela care m-a salvat. N-am decât o favoare să-ți cer, şi 
te implor să mi-o acorzi, în numele virtuții mamei 
dumitale şi al onoarei tatălui dumitale. 

— V-aş putea oare refuza ceva? murmură Quentin. 

— Să-ţi înfigi pumnalul în inima mea - spuse ea — 
decât să mă laşi captivă în mâinile acestor monştri. 

În loc de orice răspuns, Quentin strânse mâna tinerei 
contese, care pace că ar fi vrut să- i i puii prin 

aceeaşi mângâiere, dacă i-ar fi îngăduit spaimă. 
Sprijinindu-se de tânărul său apărător, ea se îndreptă 
spre înfiorătoarea sală, precedată de Pavillon şi de 
locotenentul acestuia şi urmată de o duzină de breslaşi 
din Kurchenschajft - breasla tăbăcarilor, care alcătuiau 
un fel de gardă de onoare a sindicului lor. 

Pe măsură ce se apropiau de sală, răcnetele 
aclamațţiilor şi hohotele de râs sălbatic care răsunau 
înăuntru păreau să vestească mai curând o orgie a 
demonilor care petreceau după o izbândă asupra speţei 
umane, decât ospăţul unor muritori, care săvârşiseră o 
ispravă îndrăzneață. O stare de surescitare mintală pe 
care părea că o inspiră numai deznădejdea susținea 
curajul impus al contesei Isabelle; o tărie sufletească ce 
izvora. din acea fatalitate amenințătoare  învigora 
bărbăția lui Durward, în vreme ce Pavillon şi 
locotenentul lui, făcând virtute din necesitate şi dând 
piept cu soarta ca nişte urşi legaţi de un stâlp, înfruntau 
vrând nevrând primejdia de moarte. 

XXII 
CHEFLII 


CADE: Unde-i Dick, casapul 
din Ashford? 

DICK: Aicea, sir. 

CADE: Căzut-au înaintea ta 
ca oile şi boli; 

şi te-ai purtat ca-n 
propriu-ți abator. 

HENRIC AL VI-LEA, 
PARTEA A Il-a 


-ar putea închipui anevoie o schimbare mai 

stranie şi mai înfiorătoare ca aceea care se 

petrecuse în sala castelului Schönwald din 
clipa când Quentin cinase acolo; era într-adevăr o 
privelişte care înfățişa, sub trăsăturile cele mai 
respingătoare, toate grozăviile războiului, ale unui război 
în care luptau îndeosebi soldații cei mai necrutțători, 
mercenarii unui secol barbar, oameni care prin 
obişnuință şi prin îndeletnicirea lor de fiecare zi se 
familiarizaseră cu tot ceea ce are mai crud şi mai 

sângeros arta războiului, fără a avea în suflet nici o 
scânteie de patriotism sau de simţ romantic, cavaleresc. 

În aceeaşi sală în care, cu câteva ore mai înainte, 
slujbaşii civili şi eclesiastici, aşezaţi împrejurul mesei, 
mâncau liniștiți şi cuviincioşi, respectând un fel de 
ceremonial care făcea ca cea mai nevinovată glumă să 
nu fie rostită decât în şoaptă, în acelaşi loc unde în 
mijlocul belşugului de bucate şi de vin domnea până 
mai adineauri un decor care mergea aproape până la 
fățărnicie, se petrecea acum o scenă de dezmăț atât 
sălbatică şi de zgomotoasă, încât dacă ar fi patronat-o 
însuşi satana şi n-ar fi fost mai deşucheată. 

În capul mesei pe jilțul care fusese adus în grabă din 
marea sală de consiliu şedea cu toată pompa episcopală 
temutul Mistreţ din Ardennes, vrednic de acest nume 
înfricoşător, părând să fie încântat de el şi 
străduindu-se să-l îndreptățească din plin. Pe cap nu 
avea coif, dar purta greaua şi strălucitoarea armură pe 
care rareori o lăsa deoparte. Pe umeri, în loc de mantie, 
îşi aruncase pielea argăsită a unui mistreț uriaş cu 
copitele şi colții din argint masiv. Când baronul era 
echipat, pielea capului sălbăticiunii putea fi pusă pe 
deasupra coifului sau peste capul gol, în loc de glugă. 
Astfel umbla Guillaume adesea când nu avea coif pe cap 
şi în chipul acesta o purta şi de astădată, având astfel 
înfăţişarea unei fiare îngrozitoare ce se strâmba în toate 
felurile. Trăsăturile lui n-aveau totuşi nevoie de 
asemenea strâmbături respingătoare pentru a-şi spori 
expresia firească. 

Partea de sus a capului său, aşa cum era alcătuită de 
La natură, mai că putea să înşele asupra caracterului 
său, căci atunci sand nu era ei ll - părul lui 

semănând cu blana aspră, sălbatică a glugii sale 
obişnuite, pe care şi-o lăsa pe ceafă - fruntea înaltă, 
bărbătească, senină, obrajii proeminenţi şi rumeni, ochii 
mari, sclipitori, deschişi la culoare şi nasul coroiat ca 
ciocul unui vultur păreau să exprime curaj şi o oarecare 
mărinimie. Dar efectul unor asemenea trăsături fericite 
era în întregime zădărnicit de manierele sale grosolane şi 
trufaşe, ceea ce împreună cu destrăbălarea şi lipsa de 
cumpătare  întipărise pe chipul său o fizionomie 
necorespunzătoare asprei galanterii pe care ar fi putut-o 
exprima altminteri. Mânia căreia i se lăsa pradă cu 
plăcere îi umflase muşchii obrajilor, îndeosebi pe aceia 
din jurul ochilor; desfrâul şi excesele îi stinseseră focul 
din priviri, îi înroşiseră albul ochilor imprimând 
întregului său chip o asemănare hidoasă cu fiara cu 
care cruntul baron se asemuia atât de bucuros; dar, 
printr-un soi de paradox ciudat, de la Marck, care 
cocheta oarecum în ceea ce privea asemănarea lui cu 
mistrețul şi era încântat de porecla lui, se străduia, prin 
lungimea şi bogăţia bărbii, să ascundă neajunsul care îi 
adusese cândva această poreclă. Porecla fusese stârnită 
de o neobişnuită masivitate şi proeminentă a gurii şi a 
maxilarului superior, care, împreună cu lungimea 
neobişnuită a caninilor, îl făceau să semene cu acea 
fiară sălbatică, lucru la care contribuise şi patima pe 
care de la Marck o avea pentru vânătoare în pădurile din 
Ardennes. Acest fapt îi adusese de timpuriu porecla de 
Mistreţul din Ardennes. Barba mare, urâtă, încâlcită, nu 
putea să-i ascundă nici hidoşenia firească a trăsăturilor, 
nici să-i imprime o demnitate oarecare îmblânzindu-i 
expresia brutală a fizionomiei. 

podati şi ofițerii stăteau aner eul mesei de- -a 

valma cu cetățenii din Liege, dintre care unii erau de cea 
mai joasă condiție; printre aceştia se afla Nikkel Block, 
măcelarul, care şedea lângă Guillaume de la Marck. 
Mânecile suflecate îi dezgoleau braţele roşii de sânge 
până la coate; satârul, aşezat înaintea lui pe masă, era 
de asemeni roşu de sânge. Cei mai mulți dintre soldați 
aveau bărbi lungi, încâlcite, ca şi căpetenia lor, iar părul 
îl purtau teşit şi apoi întors în sus, astfel încât să 
sporească ferocitatea naturală a înfățişării lor. Beţi, cum 
păreau cei mai mulți, atât de bucuria victoriei cât şi de 
libaţiile îndelungi, înfățişau o privelişte pe cât de hâdă, 
pe atât de dezgustătoare. Vorbele pe care le schimbau, 
cântecele pe care le răcneau, fără să se sinchisească 
unul de altul, erau de o necuviință atât de deşănțată, 
încât Quentin îi mulțumi lui Dumnezeu că larma 
asurzitoare o împiedica pe tânăra sa companioană să le 
înțeleagă. 

Mai trebuie spus că chipurile palide şi înfăţişarea 
neliniştită a burghezilor care şedeau alături de soldații 
lui Guillaume de la Marck la acest îngrozitor ospăț 
dovedeau dezgustul pe care îl stârneau în ei şi teama de 
comesenii lor, în timp ce oamenii din popor, cu o fire 
mai brutală, nu vedeau în excesele soldaților decât o 
purtare  vitejească pe care ei se străduiau s-o 
maimuțărească, şi la diapazonul căreia încercau să 
ajungă cât mai sus cu putinţă, îndemnându-se ei înşişi, 
înghițind cu  ghiotura vin şi schwarz Bier, 
supunându-se de altminteri unui viciu foarte obişnuit 
totdeauna în Ţările de Jos. 

Ospăţul era tot atât de învălmăşit ca şi calitatea 
mesenilor. Toată argintăria episcopului, şi chiar odoarele 
bisericeşti, căci Mistrețul din Ardennes se sinchisea prea 
puțin că va fi învinuit de sacrilegiu, erau amestecate 
talmeş-balmeş pe masă cu ulcioare negre, cu burdufuri 
uriaşe de piele şi cu cornuri de băut, din cele mai 
grosolane. 

Mai trebuie povestită o întâmplare crâncenă al cărui 
sfârşit îl lăsăm bucuroşi închipuirii cititorului. În 
mijlocul dezmățului sălbatic căruia i se dedau soldații 
lui de la Marck, un lanzknecht, care se remarcase în 
timpul asaltului din seara aceea prin curajul şi 
îndrăzneala sa, negăsind loc la masă, luase fără ruşine o 
cupă mare de argint şi plecase cu ea, strigând că astfel 
va fi despăgubit pentru că nu avea unde să şadă. 
Căpetenia râse să se prăpădească la auzul unei glume 
atât de potrivite cu caracterul companiei sale: dar când 
un altul, pesemne mai puţin cunoscut pentru 
îndrăzneala sa în luptă, cuteză să-şi îngăduie acelaşi 
lucru, de la Marck curmă pe loc acest soi de glume care 
ar fi despuiat curând masa de toate podoabele cele mai 
de pret. 

— Ho! Mii de tunete! răcni el. Cei care nu ştiu să se 
poarte bărbăteşte în fața duşmanului n-au dreptul să 
facă pe hoţii printre prieteni. Ticălosule! Cum poți să fii 
atât de neruşinat! Tu aşteptai să se deschidă poarta şi 
să se lase podul, în timp ce Konrad Horst îşi croia drum 
prin şanţ şi peste ziduri! Atârnaţi-l de gratiile ferestrii! 
Să bată măsura cu picioarele în timp ce noi o să bem o 
cupă pentru el. Călătorie sprâncenată în iad. 

Porunca nici nu fusese bine rostită, că şi fu adusă la 
indeplinire; o clipă după aceea nefericitul se zbătea în 

ghearele morții, spânzurat de gratiile de fier. Când 
Quentin şi tovarăşii lui intrară în marea sală, trupul lui 
atârna încă acolo şi întrerupând palidele raze ale lunei 
arunca pe pardoseală o umbră nedesluşită şi fioroasa 
care făcea să se bănuiască natura corpului care o 
proiecta. 

Când fu vestită sosirea sindicului Pavillon, numele 
lui trecu din gură în gură prin adunarea lărmuitoare; 
acesta se strădui să ia un aer important şi calm, potrivit 
cu prestigiul şi autoritatea sa, dar vedenia înfiorătoare 
din fereastră şi priveliştea sălbatică dimprejur îl făcură 
să-şi ţină foarte greu cumpătul, în ciuda îndemnurilor 
lui Peter care îi şoptea la ureche, tot atât de tulburat: 
„Curaj, meister, ori suntem pierduţi”. 

Sindicul îşi păstră totuşi demnitatea atât de bine pe 
cât putu şi, într-o cuvântare scurtă, îi felicită pe cei de 
față pentru marea izbândă câştigată de soldații lui de la 
Marck şi de bunii cetăţeni din Liege. 

— Da - răspunse de la Marck batjocoritor — în sfârşit 
am doborât vânatul, vorba jăvruţei acelei doamne, care 
se lăuda față de ogar. Dar, ce-i asta? Mesir burgmeister, 
vii aici ca Marte, cu Frumuseţea de braț?! Cine este 
această tânără drăgălaşă? La o parte vălul, la o parte — 
nici o femeie nu poate spune în noaptea asta că 
frumuseţea e numai a ei. 

— Este fiica mea, nobile comandant - răspunse 
Pavillon - şi vă rog s-o iertați dacă îşi păstrează vălul. A 
făcut un jurământ în acest scop celor Trei Binecuvântațţi 
Magi. 

— Am să-i ridic jurământul de îndată - spuse de la 
Marck - căci cu o lovitură de satâr am să mă învestesc 
ua tel A ac Pg şi cred că un episcop viu 

prețuieşte mai mult decât trei crai morți. 

La. auzul acestor cuvinte, un fior şi un murmur trecu 
printre meseni, căci locuitorii din Liege şi chiar unii 
dintre cei. mai aprigi soldați venerau pe aşa numiții crai 
din Colonia, deşi nu aveau nici un respect pentru nimic 
altceva. 

— Hei, n-am vrut să hulesc pe maiestăţile lor 
defuncte, spuse de la Mark. Sunt însă hotărât să fiu 
episcop, să fiu prinț secular şi totodată om al bisericii 
având puterea de a lega şi dezlega, ceea ce e folositor 
pentru o haită de afurisiți ca voi, căci nimeni altul nu 
v-ar ierta păcatele. Dar vino mai aproape, nobile 
burgmeister, aşează-te lângă mine - să vezi cum fac loc 
pentru înaintarea mea în funcție. Aduceţi-l pe înaintaşul 
meu în acest sfânt scaun. 

În sală se stârni un freamăt când Pavillon, cerându-şi 
iertare, nu voi să se aşeze la locul de cinste, ci la celălalt 
capăt al mesei, în timp ce însoțitorii lui se înghesuiau la 
spatele lui aidoma unei turme de oi, care, la vederea 
unui câine străin, se îmbulzesc la spatele bătrânului 
berbec pe care, din oficiu sau pentru autoritatea lui, îl 
socoteau un pic mai curajos decât ele. Aproape de locul 
acela şedea un tânăr foarte frumos, despre care se 
spunea că e fiu din flori al cruntului de la Marck. Acesta 
arăta uneori fată de el simțăminte de dragoste şi chiar 
de duioşie. Mama tânărului, o femeie frumoasă, ibovnica 
lui de la Marck, pierise sub o lovitură pe care i-o dăduse 
acest om crâncen într-o clipă de beţie şi de gelozie. 
Moartea ei pricinuise tiranului atâtea remuşcări, câte 
era el în stare să simtă. Dragostea lui față de orfanul 
supraviețuitor pesemne că se datora în parte acelei 
mape jirári: Quentin, s care bătrânul co: îl informase 

asupra acestui punct al firii lui de la Marck, se aşeză cât 
mai aproape de tânărul cu pricina, hotărât să-şi facă din 
el într-un fel sau altul fie un ostatic, fie un ocrotitor, 
dacă n-ar mai fi avut altă ieşire. 

În timp ce toţi stăteau cu răsuflarea tăiată aşteptând 
urmarea poruncilor pe care le dăduse tiranul, unul 
dintre însoțitorii lui Pavillon îi şopti lui Peter: 

— Meister a zis că fata asta este fiica lui? Nu, nu 
poate să fie Trudchen a noastră: fata asta frumoasă, 
bine legată, e mai înaltă cu două şchioape decât 
Trudchen şi de sub văl îi iese o şuviță neagră de păr. Pe 
sfântul Michael, cel din piața târgului, s-ar putea spune 
tot atât de bine că pielea unui tăuraş negru ascunde o 
juncă albă! 

— Taci! — spuse Peter cu destulă prezentă de spirit — 
poate că meister vrea să răpească o ciuta din parcul 
episcopului, fără ştirea bunei lui soții! Nu-i nici treaba 
mea, nici a ta — de ce să iscodim? 

— Asta n-am s-o fac, frate — răspunse celălalt — deşi 
nu m-aş fi gândit niciodată că la anii lui mai umblă 
după asemenea vânat. Sapperment, ce zână sfioasă! 
Priveşte cum se pitulează pe scaun, în spatele alor 
noştri, pentru a scăpa de privirile oamenilor mistrețului! 
Dar, ia uite, ia uite; ce vor să facă cu sărmanul şi 
bătrânul episcop? 

În clipa aceea, episcopul de Liege, Louis de Bourbon, 
era târât de câţiva soldaţi grosolani în marea sală al 
propriului său palat. Neorânduiala părului, a bărbii şi a 
veşmintelor sale era o mărturie a pătimirilor prin care 
trecuse până atunci; unele din odăjdiile sacerdotale, 
aruncate pe el la repezeală, păreau că-i fuseseră puse 
pentm a lua în poat funcția a caracterul său sacru. 

Printr-un noroc, după cum era îndemnat Quentin s-o 
creadă, contesa Isabelle, ale cărei simțăminte la vederea 
ocrotitorului său aflat într-o asemenea situație, ar fi 
putut s-o împingă a-şi da în vileag propria sa taină şi 
a-şi compromite salvarea, fusese aşezată astfel, încât nu 
putea nici să audă nici să vadă ceea ce se întâmplă; 
Durward se postase de altminteri dinadins înaintea ei ca 
s-o împiedice şi să privească, şi să fie privită. 

Scena care urmă fu scurtă dar înfiorătoare. Când 
nefericitul prelat fu adus înaintea sălbaticei căpetenii de 
briganzi, deşi până atunci nu se distinsese decât prin 
blândeţea şi bunătatea firii sale, el dovedi, în această 
clipă supremă, un simțământ al demnităţii sale 
episcopale şi al nobleţii sângelui său, care nu dezmințea 
înalta familie din care se trăgea. Privirea lui era liniştită 
şi fermă; când mâinile care îl împingeau înainte îi 
dădură drumul, atitudinea lui mândră şi resemnată în 
acelaşi timp arăta oarecum între comportarea unui 
senior feudal şi a unui martir creştin; de la Marck fu el 
însuşi atât de răscolit de înfăţişarea curajoasă a 
prizonierului său şi de amintirea binefacerilor pe care le 
primise de la el, încât păru că şovăie, lăsă ochii în jos. Şi 
numai după ce goli o cupă mare de vin redobândi 
aroganța trufaşă în priviri şi în mişcări şi se adresă 
nefericitului său captiv: 

— Louis de Bourbon - glăsui cruntul soldat, 
trăgându-şi greu răsuflarea, strângând pumnii, 
scrâşnind din dinţi, făcând tot felul de mişcări pentru 
a-şi stârni şi susține cruzimea congenitală - am căutat 
prietenia ta şi m-ai respins; ce n-ai da acum să te fi 
purtat altfel? Nikkel, fii gata. 

furişându-se după scaunul lui de la Marck, se opri cu 
satârul ridicat în mâna goală şi musculoasă. 

— Priveşte pe acest om, Louis de Bourbon, spuse din 
nou de la Marck. Ce condiţii îmi oferi ca să-ți cruț viața 
în acest ceas primejdios? 

Episcopul aruncă o privire mohorâtă dar netulburată 
asupra crâncenului ajutor, care părea gata să 
îndeplinească poruncile tiranului, apoi răspunse cu 
tărie: 

— Ascultă-mă, Guillaume de la Marck, şi voi toți, 
oameni de bine, dacă este aici vreunul vrednic de 
acest nume; ascultați singurele condiții pe care le pot 
oferi acestui brigand. Guillaume de la Marck, ai împins 
la răzvrătire un oraş imperial, ai atacat şi luat prin asalt 
palatul unui prinț al sfântului imperiu german, ai 
măcelărit oameni, ai prădat bunuri, ai maltratat 
persoana mea; pentru aceste fapte, meriți să fii pus la 
stâlpul infamiei în imperiu, să fii declarat proscris, în 
afară de lege, să fii lipsit de bunurile şi de drepturile 
tale. Dar ai făcut şi mai mult. Mai mult decât că ai 
călcat legile omeneşti, pentru care meriți mai mult decât 
răzbunarea oamenilor: ai năvălit în lăcaşul lui 
Dumnezeu, ai întins mâna ta cruntă asupra unui 
slujitor al bisericii, ai spurcat altarul Domnului cu sânge 
şi cu jafuri ca un tâlhar nelegiuit. 

— Ai sfârşit? răcni de la Marck, întrerupându-l cu 
furie şi bătând din picior. 

— Nu - răspunse prelatul - căci nu ţi-am adus la 
cunoştinţă condiţiile pe care mi le-ai cerut. 

— Urmează - răspunse de la Marck - şi ai grijă ea 
acum să-mi placi mai mult decât la început - ori vai de 
er tău alb! Şi el se Sa în gi A aiad din dinți, 

în timp ce de pe buze îi 
curgeau bale ca de pe colții 
fiarei al cărui nume şi piele 
le purta. 

— Acestea sunt 
fărădelegile tale, urmă 
episcopul cu o hotărâre 
calmă. Acum ascultă 
condițiile pe care 
binevoiesc să ți le ofer, ca 
prinț milostiv şi ca prelat 
creştin, uitând orice ofensă 
personală, iertând orice 
injurie particulară. Aruncă jos bastonul de comandant, 
renunță la comandă, dă drumul prizonierilor, restituie 
bunurile jefuite, împarte-ți avuţiile celor pe care i-ai 
făcut văduve şi orfani, pune-ţi pe tine un sac şi cenuşă 
pe cap, ia un toiag în mână şi du-te cu picioarele goale 
în pelerinaj la Roma; ne vom ruga noi înşine pentru tine, 
pentru viața ta, pe lângă camera imperială din 
Ratisbona, iar pentru sufletul tău păcătos pe lângă 
sfântul Papă. 

În timp ce Louis de Bourbon punea aceste condiţii cu 
un ton atât de hotărât ca şi când s-ar fi aflat încă în 
scaunul său episcopal, iar uzurpatorul ar fi 
îngenuncheat la picioarele sale, implorându-l, tiranul se 
ridică încet din jilțul lui. Uimirea de care fusese cuprins 
la început făcea loc încet, încet turbării. În sfârşit, când 
episcopul isprăvi, el se uită la Nikkel Block şi ridică un 
deget fără a rosti nici o vorbă. Ticălosul lovi ca şi când 
şi-ar fi făcut meseria la măcelărie şi episcopul ucis căzu, 
fără a scoate un geamăt, la picioarele scaunului său 

episcopal. Cetățenii din Liège, care nu se aşteptau la o 
faptă atât de îngrozitoare şi care nădăjduiau că acea 
întrevedere s-ar putea sfârşi printr-o înțelegere oarecare, 
se ridicară ca un singur om, scoțând strigăte de groază 
şi de răzbunare. 

Dar Guillaume de la Marck, copleşind larma cu 
glasul său tunător şi scuturând pumnalul şi brațul 
întins, răcni: 

— Hei! Porci din Liège care vă bălăciți în mocirlele 
Meusei! Cutezaţi să-l înfruntați pe Mistrețul Sălbatic din 
Ardennes? Pe ei, godaci! (termen cu care şi el şi alții îi 
numeau adesea pe soldații săi). Arătați-le acestor porci 
flamanzi colții voştri! 

Însoțitorii lui se ridicară cu toții la comandă şi cum 
erau amestecați cu foştii lor aliați, care nu se aşteptau 
câtuşi de puţin la o asemenea surpriză, îşi înşfăcară 
vecinii de guler, în timp ce cu mâna dreaptă scoteau 
tesacele late care sclipeau în lumina lămpilor şi a lunei. 
Braţul fiecăruia se ridică, dar nu lovi, căci cei din Liege 
erau prea uluiți pentru a se împotrivi şi pesemne că 
însuşi de la Marck nu voia decât să-şi înspăimânte 
paşnicii aliați. 

Dar curajul lui Quentin Durward, prompt la acţiune 
mai mult decât era firesc pentru un om la vârsta lui, 
îndemnat în clipa aceea de tot ce-i putea spori energia, 
agerimea firească şi hotărârea, provocă deodată o 
întorsătură a lucrurilor. Imitându-i pe însoțitorii lui de 
la Marck, el se repezi asupra lui Karl Eberson, fiul 
căpeteniei acestora şi, imobilizându-l cu uşurinţă, îi 
puse vârful pumnalului în beregată şi strigă: 

— Aşa e jocul vostru? Ei bine, joc şi eu. 

meate te! preste. te! swig de la Marck; nu e 

decât o joacă, o glumă! Cum puteţi crede că eu vreau să 
fac rău bunilor mei prieteni şi aliați din Liege? Soldaţi, 
jos mâinile! Aşezaţi-vă! Luaţi de aici stârvul ăsta, care a 
stârnit ceartă între prieteni, urmă el, lovind leşul 
episcopului cu piciorul. Să curmăm orice neînțelegere, 
luând petrecerea de la capăt. 

Toţi, cetățeni şi soldați, lăsară jos mâinile, 
holbându-se, unii la alţii ca şi când n-ar fi ştiut prea 
bine dacă erau prieteni sau duşmani. Quentin Durward 
se folosi de această clipă: 

— Ascultaţi-mă - strigă el - Guillaume de la Marck şi 
domniile voastre burghezi şi cetățeni din Liege; iar 
domnia ta, tinere mesir, stai liniştit (căci tânărul Karl 
încerca să scape din strânsoarea lui), nu te amenință 
nici o primejdie, cel puţin dacă aceste glume grosolane 
nu se vor mai repeta. 

— Cine eşti tu, la toți dracii! întrebă uluit de la 
Marck. Cine eşti tu care vii aici să-mi pui condiții şi să 
iei ostateci în propria noastră casă... nouă care luăm 
chezăşii de la alţii şi care nu dăm aşa ceva nimănui? 

— Sunt un slujitor al regelui Ludovic al Franţei, 
răspunse Quentin cu îndrăzneală; un arcaş din garda 
scoțiană, după cum poţi s-o vezi în parte după felul cum 
vorbesc şi după îmbrăcămintea mea. Mă aflu aici pentru 
a vedea cum te porți şi a da de veste despre acest lucru; 
şi sunt uimit să constat că purtarea domniei tale este 
mai curând a unui păgân decât a unui creştin, mai 
curând a unui nebun decât a unui om cu mintea 
întreagă. Trupele lui Carol de Burgundia se vor pune 
curând în marş împotriva domniei tale şi dacă vei dori 
să fii ajutat de Franţa, trebuie să te porți altfel. Cât 
despre domniile voastre, oameni din Liège, vă sfătuiesc 

să vă întoarceți deîndată în oraşul vostru; dacă vă va 
împiedica cineva, pe cel ce va face acest lucru îl declar 
duşman al stăpânului meu, prea grațioasa sa maiestate, 
regele Franței. 

— France et Liège, France et Liège! strigară însoțitorii 
lui Pavillon şi mulți alți cetățeni al căror curaj începea 
să se învioreze la auzul dârzelor cuvinte rostite de 
Quentin. 

— France et Liège, trăiască viteazul arcaş! Vom trăi şi 
vom muri cu el! 

Ochii lui Guillaume de la Marck scânteiară şi el îşi 
înşfăcă pumnalul de parc-ar fi fost gata să-l împlânte în 
inima cutezătorului vorbitor; dar dând roată împrejur cu 
privirile, citi chiar în ochii propriilor săi soldați ceva 
căruia până şi el trebuia să i se supună. Mulţi dintre ei 
erau francezi şi toți cunoşteau sprijinul tainic, atât în 
oameni cât şi în bani; pe care Guillaume îl primea din 
partea Franței; ba chiar unii dintre ei erau îngroziți de 
fapta brutală şi nelegiuită pe care o săvârşiseră. Numele 
lui Carol de Burgundia, un om care n-ar fi şovăit să 
pedepsească aspru isprăvile din noaptea aceea, răsuna 
îngrijorător, iar grava greşeală politică de a se certa cu 
cetățenii din Liege şi de a-l provoca în acelaşi timp pe 
monarhul Franţei, făcea o impresie apăsătoare asupra 
minților lor, oricât de încâlcite ar fi fost acestea. Pe 
scurt, de la Marck îşi dădu seama că nu va fi sprijinit 
nici chiar de proprii lui oameni dacă va mai săvârşi încă 
un act de violență. Îmblânzindu-şi deci expresia cruntă 
a sprâncenelor şi a ochilor, declară că „nu avea nici cel 
mai mic gând rău împotriva bunilor săi prieteni din 
Liege, toți fiind liberi să plece din castelul Schönwald 
died vor dori”; ss el padaan că vor rămâne cu 

el măcar o singură noapte pentru a sărbători izbânda. 
Apoi adăugă, şi mai liniştit decât se arăta de obicei, că 
„era gata să înceapă discuții în privința împărțirii prăzii 
şi a măsurilor necesare pentru apărarea comună, fie în 
ziua următoare fie oricând vor dori ei. În acelaşi timp, 
nădăjduia că gentilomul scoțian va onora ospăţțul 
rămânând toată noaptea la Schönwald.” 

Quentin îi mulțumi, dar spuse că acţiunile lui erau 
legate de acelea ale lui Pavillon, pe lângă care era trimis 
anume, şi că, fără îndoială, îl va însoți în apropiata vizită 
pe care acesta o va face la cartierul viteazului Guillaume 
de la Marck. 

— Dacă acţiunile domniei tale sunt legate de ale mele 
- rosti Pavillon numaidecât cu glas tare — se pare c-o să 
părăseşti castelul Schönwald fără o clipă de întârziere; şi 
dacă n-o să te întorci aici decât cu mine, pesemne că n-o 
să-l mai vezi atât de curând. 

Onestul cetățean spuse ultima parte a răspunsului 
său doar printr-un murmur către sine însuşi, 
speriindu-se de urmările care ar îi putut fi stârnite prin 
rostirea unor asemenea simțăminte pe care totuşi nu 
putuse să le înăbuşe pe deplin. 

— Țineţi-vă aproape de mine, vitejii mei kurschneri — 
porunci el gărzii sale — şi să ieşim cât mai repede din 
acest cuib de tâlhari. 

Cei mai înstăriți dintre cetățenii din Liege păreau să 
împărtăşească părerea  sindicului, şi nu fuseseră 
într-atât de bucuroşi atunci când puseseră stăpânire pe 
castelul Schânwald cât erau acum la gândul că vor ieşi 
teferi de acolo. Fură lăsați să iasă din castel fără nici o 
piedică şi mare fu bucuria lui Quentin când se văzu în 
afara elor ziduri masive. 

Pentru întâia dată de când intrase în acea sală 
înfiorătoare, Quentin îndrăzni s-o întrebe pe tânăra 
contesă cum se simte. 

— Bine, bine — răspunse ea cu înfrigurare - nespus 
de bine. Să nu ne oprim pentru nimic în lume; să nu 
pierdem vremea stând de vorbă. Să fugim, să fugim! 

Vorbind astfel, se străduia să grăbească pasul, dar 
cu atât de puțin succes, încât ar fi căzut jos de oboseală 
dacă n-ar fi sprijinit-o Durward. Cu duioşia unei mame 
care-şi scapă copilul de primejdie, tânărul scoțian ridică 
în brațe prețioasa povară; şi când ea îi cuprinse gâtul cu 
o mână, fără a mai avea altă dorință decât să scape de 
primejdie, Quentin ar fi vrut să întâmpine mii de 
primejdii în noaptea aceea, de vreme ce acesta era 
prețul. 

Onestul burgmeister, la rândul lui, era sprijinit sau 
mai bine-zis târât înainte de credinciosul său sfetnic 
Peter şi de un altul din slujbaşgşii lui; astfel, cu răsuflarea 
tăiată, ei ajunseră la malul râului, unde întâlniră mai 
multe pâlcuri de cetățeni din Liège, curioşi să afle 
rezultatul asediului şi adevărul în privința unor zvonuri 
care şi începuseră să se răspândească, anume că 
învingătorii se certaseră între ei. 

Scăpând într-un fel sau altul de întrebările lor, 
izbutiră în sfârşit, mulțumită străduințelor lui Peter şi 
ale unora dintre însoțitorii lui, să găsească o luntre 
pentru toți; atunci avură în sfârşit prilejul să se mai 
odihnească puţin, odihnă binevenită atât pentru Isabelle 
care zăcea fără simţire, aproape nemişcată, în braţele 
salvatorului ei, cât şi pentru vrednicul burgmeister, 
care, după ce-i mulțumise de repetate ori lui Durward, a 
cărui minte era în e e aceea prea frământată de 

gânduri spre a-i răspunde ceva, începu o lungă 
cuvântare adresată lui Peter, în legătură cu curajul şi 
mărinimia de care dăduse dovadă el însuşi şi în legătură 
cu primejdiile la care aceste virtuți îl expuseseră, şi de 
data aceea şi în alte împrejurări. 

— Peter, Peter — urmă el, luând de la capăt apologia 
din seara trecută —- dacă n-aş avea o inimă dârză, nu 
m-aş fi împotrivit ca burghezii din Liege să plătească 
douăzecimea, atunci când toţi ceilalți nu ziceau nici pâs. 
Şi apoi o inimă mai puţin dârză nu m-ar fi îndemnat să 
lupt în acea bătălie de la Saint Tron, unde un om de 
arme din Hainaut m-a zvârlit cu o lovitură de lance 
într-un şant mocirlos de unde am putut scăpa abia 
după luptă, datorită şi sforțărilor minții şi trupului meu. 
Da, da, chiar şi în noaptea asta, Peter, vitejia mea m-a 
împins să mă încătărămez în platoşa asta strâmtă care 
ar fi fost moartea mea, dacă nu mi-ar fi sărit în 
ajutor acest tânăr şi viteaz gentilom, a cărui 
îndeletnicire este războiul, îndeletnicire în care îi doresc 
toate bucuriile. lar bunătatea mea, Peter, a făcut din 
mine un om sărac, sau, ca să zic aşa, ar fi putut face din 
mine un om sărac dacă n-aş fi avut cu ce să trăiesc ceva 
mai larg în această lume blestemată; şi cerul ştie ce 
încurcături o să-mi mai aduc pe cap acum cu aceste 
doamne contese, cu aceste taine pe care trebuie să le 
păstrez şi care, ştiu destul de bine lucrul acesta, ar 
putea să mă coste jumătate din avere şi capul pe 
deasupra. 

Quentin nu putu să mai tacă şi îl asigură că pentru 
orice primejdie care l-ar amenința şi pentru orice 
pagubă pe care ar suferi-o din pricina tinerei doamne ce 
se afla acum sub ocrotirea lui, ea îi va fi recunoscătoare 


şi atât cât îi va fi cu putinţă, îl va despăgubi. 

— Vă mulțumesc, tinere meister scutier şi arcaş, vă 
mulțumesc, răspunse cetățeanul din Liege. Dar cine v-a 
spus că vreau să fiu plătit pentru datoria de om cinstit 
pe care mi-o fac? Doar mă gândesc cu părere de rău că 
asta m-ar putea costa atâta şi atâta; şi cred că îmi pot 
îngădui să vorbesc cu locotenentul meu, fără a reproşa 
nimănui pagubele sau primejdiile prin care trec. 

Quentin trase deci încheierea că noul său prieten 
făcea parte din acei numeroşi oameni caritabili care îşi 
iau ei înşişi răsplata, bombănind, fără alt gând decât ca 
să-şi arate astfel neplăcerile prin care trec, spre a-şi 
preamări meritele. El tăcu deci cu prudentă şi-l lăsă pe 
sindic, până ce ajunseră la locuinţa lui, să se tânguiască 
locotenentului său despre primejdiile şi pagubele pe care 
i le prilejuiau zelul său pentru binele public şi 
binefacerile desinteresate față de semeni. 

Adevărul este că onestul cetățean simțea că pierduse 
oarecum din importanța lui prin faptul că îngăduise 
tânărului străin să ia conducerea în criza care se 
petrecuse la castelul din Schânwald; şi cu toate că 
fusese încântat de rezultatul intervenţiei vijelioase a lui 
Durward, i se părea, cugetând la cele întâmplate, că 
prestigiul lui avea de suferit, lucru pe care încerca să-l 
compenseze exagerându-şi drepturile pe care le avea la 
recunoştinţa ţării sale în general, a prietenilor în 
particular şi, cu totul îndeosebi, la recunoştinţa contesei 
de Croye şi a tânărului ei apărător. 

Dar când luntrea se opri în fundul grădinii sale şi el, 
cu ajutorul lui Peter, cobori pe mal, s-ar fi spus că 
îndată ce atinsese pragul casei sale, în mintea lui se 
ile ta toate aminele de amor propriu rănit Şi de 

gelozie, iar demagogul eclipsat şi nemulțumit se 
preschimbase într-o gazdă cumsecade, plăcută, 
primitoare şi prietenoasă. El o strigă tare pe Trudchen, 
care se ivi numaidecât - căci teama şi neliniştea 
făcuseră ca puțini oameni dintre zidurile oraşului Liège 
să doarmă în noaptea aceea plină de întâmplări. 
Trudchen primi sarcina de a se îngriji cu cea mai mare 
atenţie de frumoasa străină, care nu-şi venise încă pe 
deplin în simțţiri; încântată de farmecul ei personal şi 
compătimind-o din inimă pentru nefericirea sa, Gertrude 
începu să-şi facă de îndată datoria de gazdă, cu 
sârguinţă şi dragoste de sora. 

Deşi era foarte târziu şi sindicul părea istovit de tot, 
Quentin nu izbuti să scape decât cu mare greutate de o 
sticlă cu vin ales şi scump, vechi ca şi bătălia de la 
Azincourt; şi el ar fi fost silit să-şi ia partea, deşi fără 
voie, dacă nu s-ar fi ivit mama familiei pe care strigătele 
lui Pavillon care cerea cheile pivniţei o făcură să iasă din 
odaia ei de culcare. Era o femeie mărunțică, rotundă şi 
vioaie, care fusese drăguță la vremea ei, dar ale cărei 
trăsături mai izbitoare rămăseseră de câţiva ani un nas 
roşu, ascuțit, o voce pătrunzătoare şi un spirit hotărât, 
față de care, sindicul, în pofida autorităţii exercitate în 
afară, se supunea acasă unei discipline severe. 

Îndată ce află pricina controversei dintre soțul ei şi 
oaspete, declară categoric că cel dintâi nu numai că nu 
avea nevoie de vin, dar că băuse şi aşa prea mult; 
bărbatul ei nu mai stărui deci în cererea de a-i da una 
din cheile legăturii uriaşe ce atârna de un lanţ de argint 
la şoldul nevestei sale, iar aceasta îi întoarse spatele fără 
a se sinchisi şi-l conduse pe Quentin într-o cameră 
curată si plăcută, în care urma să- şi i ca n Apis a 


„cu tot ceea ce era necesar pentru odihnă şi confort, cum 
pesemne că nu mai văzuse niciodată tânărul până în 
clipa aceea, atât de mult îi întreceau bogaţii flamanzi nu 
numai pe sărmanii şi asprii scoțieni, dar chiar şi pe 
francezi în tot ceea ce ţine de buna stare a vieţii casnice. 


XXIII 
FUGA 
Aştept porunci, 
Am să mă străduiesc 
peste puteri 
Şi am să izbutesc. 
Ridică-te; 


Înflăcărat, din nou te voi 
urma 

Orice ar fi să fac. 

IULIU CEZAR 


An ciuda îmbinării bucuriei cu teama, cu îndoiala, 
neliniştea şi alte pasiuni care îl. frământaseră, 
oboseala cumplită a zilei precedente era destul de 

copleşitoare pentru a-l cufunda pe tânărul scoțian 
într-un somn adânc şi el nu se trezi decât a doua zi 
târziu, când vrednicul stăpân al casei intră în cameră cu 
privirile îngrijorate. 

El se aşeză aproape de patul oaspetelui său şi începu 
o cuvântare destul de lungă şi de încâlcită asupra 
îndatoririlor casnice ale vieții conjugale şi îndeosebi 
asupra unei autorități neclintite, a unei supremațţii 

îndreptățite pe care bărbaţii căsătoriți trebuie s-o 
impună în toate împrejurările când părerea lor se 
deosebeşte de aceea a nevestelor. Quentin îl asculta cu 
nelinişte. El ştia că soții, ca şi alte puteri beligerante, 
sunt uneori dispuşi să cânte te-deum, mai curând 
pentru a masca o înfrângere decât pentru a sărbători o 
victorie şi se grăbi să facă lumină mai îndeaproape, 
exprimându-şi nădejdea că sosirea lor nu prilejuise nici 
o neplăcere stăpânei casei 

— Neplăcere! Nu! răspunse burgmeisterul. Nici o 
femeie nu poate fi luată mai puţin pe nepregătite decât 
Mabel. Ea e oricând fericită să schimbe o vorbă cu 
prieteni; întotdeauna, slavă Domnului, găseşti la ea 
adăpost şi o masă bună. Nici o femeie pe pământ nu-i 
atât de primitoare; din păcate însă are o fire cam cu 
toane. 

— Într-un cuvânt, şederea noastră aici îi este 
neplăcută? întrebă scoțianul, ridicându-se de pe pat şi 
începând să se îmbrace în grabă. Dacă aş fi sigur că 
după spaima prin care a trecut azi noapte, contesa 
Isabelle ar putea să pornească la drum, n-am mai 
supăra-o pe soția dumneavoastră, căci n-am mai 
rămâne nici o clipă aici. 

— Ei bine! răspunse Pavillon; tocmai acest lucru l-a 
spus şi tânăra doamnă mamei Mabel; aş fi vrut să fi 
văzut cum s-a îmbujorat când vorbea. O lăptăreasă care 
a patinat cinci mile până la târg cu vântul tăios în față 
era un crin pe lângă ea. Nu mă miră că mama Mabel, 
sărmănica de ea, este un pic cam geloasă. 

— Contesa Isabelle a ieşit deci din cameră? întrebă 
tânărul, făcându-şi toaleta şi mai repede. 

— Da — a Pavillon - şi vă aşteaptă cu 

nerăbdare ca să hotărâți drumul pe care îl veți lua - de 
vreme ce sunteți amândoi hotărâți să plecați. Dar cred 
că mai staţi să luați masa, nu? 

— De ce nu mi-ați spus asta mai repede? întrebă 
Quentin cu nerăbdare. 

— Încet-încet, răspunse sindicul. V-am spus-o prea 
curând, mi se pare, fiindcă văd că vă tulbură atât de 
mult. Acum aş vrea să vă mai şoptesc ceva, dacă am să 
văd că aveți răbdarea de a mă asculta. 

— Vorbeşte, scumpe domn, cât mai repede şi cât mai 
prompt; sunt numai urechi. 

— Ei bine - urmă burgmeisterul - n-am decât un 
cuvânt de spus şi anume că Trudchen care suferă mult 
la gândul că se va despărți de drăgălaşa contesă, de 
parcă aceasta ar fi propria ei soră, vă sfătuieşte să vă 
schimbaţi îmbrăcămintea. În oraş se vorbeşte că 
doamnele de Croye călătoresc prin ţara în veşminte de 
pelerini, însoţite de un arcaş scoțian din garda regelui; şi 
se zice că una din ele a fost adusă înapoi la Schönwald 
noaptea trecută de un boemian, după ce am plecat noi 
de acolo, şi că acest boemian l-a asigurat pe Guillaume 
de la Marck că dumneavoastră nu ați fost însărcinat să 
aduceți nici un mesaj nici pentru el, nici pentru bunii 
locuitori din Liège, că dumneavoastră aţi răpit-o pe 
tânăra contesă şi călătoriți cu ea ca amorez. Toate 
aceste veşti ne-au sosit de dimineaţă de la Schönwald, 
fiindu-ne povestite mie şi celorlalți consilieri, care nu 
ştiu ce să facă; căci deşi părerea mea este că Guillaume 
de la Marck a fost prea aspru atât cu episcopul, cât şi cu 
noi înşine, totuşi e privit îndeobşte ca un om 
cumsecade... ei, pe nebăute, fireşte, şi ca singurul 
Dlbat din Ture care ne poate conduce impotriva 

ducelui de Burgundia; într-adevăr, aşa cum stau 
lucrurile, cred şi eu că trebuie să trăim în bună 
înțelegere cu el, căci am mers prea departe pentru a mai 
da înapoi. 

— Fiica dumneavoastră are dreptate, spuse Quentin 
Durward abținându-se de la reproşuri sau sfaturi, care, 
îşi dădea bine seama, ar fi fost fără nici un rost, 
neputând să schimbe o hotărâre pe care vrednicul 
magistrat o luase spre a se supune totodată înclinărilor 
partidei sale cât şi dorințelor soției. Fiica dumneavoastră 
ne dă un sfat bun; trebuie să plecăm îmbrăcaţi altfel şi 
de îndată. Putem avea încredere, nădăjduiesc, că veți 
păstra taina şi ne veți ajuta să fugim. 

— Din toată inima, din toată inima, exclamă cinstitul 
cetățean care, nu prea mulțumit el însuşi de demnitatea 
comportării sale, dorea să găsească repede un mijloc de 
ispăşire; nu pot uita că în noaptea trecută mi-aţi salvat 
viața, mai întâi când m-aţi descotorosit de blestematul 
pieptar de oțel şi apoi când m-ați scos din viesparul 
acela, şi mai primejdios, căci mistrețul şi godacii lui par 
mai curând diavoli decât oameni. Aşa că am să vă fiu tot 
atât de devotat ca lama săbiei față de prăsele, cum ar 
spune meşterii noştri de cuțite, cei mai buni din lumea 
întreagă. Şi acum că sunteți gata, veniți cu mine; am să 
vă arăt în ce măsură am încredere în dumneavoastră. 

leşind din camera în care dormise Quentin, sindicul 
îl conduse în încăperea sa de lucru, în care îşi rostuia 
treburile negustoreşti. După ce puse zăvorul la uşă şi 
aruncă în toate părțile o privire pătrunzătoare şi 
neliniştită, deschise uşa, ascunsă de o tapiterie, a unei 
cămări tainice, boltite, în care se aflau mai multe lăzi de 
fier. pitică epode ee uneia, Spa de „Butoiul şi o 

puse la dispoziția lui Quentin, pentru ca acesta să-şi ia 
din ea suma pe care o credea necesară pentru 
cheltuielile de drum ale tovarăşei sale şi ale lui. 

Întrucât banii pe care Quentin îi primise când 
plecase din Plessis erau pe sfârşite, el acceptă fără 
şovăială două sute de guldeni, şi prin aceasta luă povara 
de pe inima lui Pavillon, care privea aceşti bani, 
împrumutați fără speranţa de a-i mai vedea vreodată, ca 
o ispăşire pentru lipsa de ospitalitate pe care din felurite 
pricini era silit s-o săvârşească. 

După ce închise cu grijă cămara în care-şi păstra 
avutul, bogatul flamand îşi conduse oaspetele în salon, 
unde acesta o găsi pe contesă, încă palidă din pricina 
scenelor la care fusese martoră în noaptea aceea, dar în 
plină posesiune a facultăților mintale şi fizice; se 
îmbrăcase astfel, încât părea o fată flamandă din clasa 
mijlocie. Trudchen, care era singură cu ea în salon, 
completa îmbrăcămintea contesei şi o învăța cum să se 
poarte. Isabelle întinse lui Quentin mâna, pe care acesta 
o sărută cu respect, şi-i spuse: 

— Mesir Quentin, trebuie să ne părăsim prietenii, 
dacă nu vreau să atrag asupra lor o parte din 
nenorocirile care m-au urmărit de la moartea tatălui 
meu. Schimbă-și îmbrăcămintea şi să plecăm dacă nu ai 
obosit apărând o ființă atât de nefericită. 

— Eu, să obosesc?! Ca să vă apăr, aş merge până la 
capătul pământului! Dar dumneavoastră, 
dumneavoastră... aveți destulă putere pentru a înfrunta 
greutățile drumului? Puteţi merge, după spaima de 
astă-noapte...? 

— Nu-mi mai aminti, răspunse contesa; parcă a fost 
un vis i Si Tiealdi -. T Prea bunul episcop: a , fost 

salvat? 

— Cred că se află în libertate, răspunse Quentin, 
făcându-i semn lui Pavillon să tacă, căci acesta părea 
gata să înceapă a povesti îngrozitoarea întâmplare. 

— E cu putință să mergem la el? A adunat ceva 
trupe? întrebă contesa. 

— Speranţa lui e numai în Cel de Sus, spuse 
scoţianul; dar oriunde aţi vrea să mergeţi, vă voi urma; 
voi fi o călăuză şi un apărător dârz. 

— Să chibzuim bine, spuse Isabelle, şi după o clipă 
de tăcere, adăugă: o mănăstire ar fi un azil preferat, dar 
mă tem că nu va oferi decât o slabă apărare împotriva 
prigonitorilor mei. 

— Hm! hm! mormăi sindicul. Nu v-aş sfătui să vă 
opriți la o mănăstire în districtul Liege, căci Mistreţul 
din Ardennes, deşi îndeobşte un comandant viteaz, un 
aliat credincios şi un prieten al oraşului nostru, are o 
fire nestăpânită şi ține seama prea puțin de mănăstiri, 
de schituri, chinovii şi alte asemenea aşezăminte. Se 
spune că douăzeci de călugărițe... mai bine zis foste 
călugărite... sunt târâte tot timpul după el... 

— Fii gata de plecare fără întârziere, mesir Durward — 
spuse Isabelle, fără a da sindicului timp să intre în 
amănunte - de vreme ce trebuie să mă încredințez 
fidelității dumitale. 

Îndată ce Quentin şi sindicul ieşiră din odaie, Isabelle 
începu să-i pună Gertrudei tot felul de întrebări asupra 
drumurilor şi asupra altor subiecte, cu atâta precizie şi 
curaj încât fiica lui Pavillon nu se putu stăpâni să nu 
exclame: 

— Mă uimiţi, doamnă; am auzit vorbindu-se de 
dârzenia unor bărbaţi, dar a dumneavoastră mi se pare 

mai presus de cea bărbătească. 

— Nevoia - răspunse contesa - nevoia, draga mea, 
este mama dârzeniei şi a priceperii. Nu de mult mi se 
făcea rău, numai când vedeam o picătură de sânge 
ieşind dintr-o tăietură uşoară. leri am văzut, ca să spun 
aşa, sângele curgând în valuri împrejurul meu şi totuşi 
mi-am păstrat cumpătul şi sângele rece. Să nu crezi 
totuşi că e uşor, adăugă ea punând pe braţul Gertrudei 
o mână tremurătoare, deşi glasul îi era ferm; forța mea 
lăuntrică este ca o garnizoană asaltată tot timpul şi din 
toate părţile de mii de duşmani şi pe care numai 
hotărârea cea mai dârză o poate face să înfrunte fiecare 
asalt, fiecare clipă grea. Dacă situația mea ar fi mai 
puţin primejdioasă, dacă nu mi-aş da seama că singurii 
mei sorți de izbândă, pentru a scăpa de un destin mai 
îngrozitor decât moartea, este să-mi păstrez sângele rece 
şi prezența de spirit, m-aş arunca în brațele tale chiar 
acum, Gertrude, şi mi-aş uşura sufletul împovărat 
vărsând un şuvoi de lacrimi atât de amare cum n-au 
țâşnit nicicând dintr-o inimă zdrobită. 

— Să nu faceţi asta, doamnă, strigă flamanda cu 
compasiune. Fiţi tare, faceți mătănii şi aveţi încredere în 
pronia cerească; fără îndoială, dacă cerul a trimis 
vreodată un sprijin cuiva care s-a aflat în pragul pieirii, 
acest tânăr gentilom atât de viteaz şi de ager v-a fost 
hărăzit dumneavoastră. Mai este cineva - adăugă ea 
îmbujorându-se — pe care m-aş putea bizui; nu spuneţi 
nimic tatălui meu; am cerut logodnicului meu, Hans 
Glover, să vă aştepte la poarta de răsărit şi să nu cumva 
să mai vină vreodată în fața mea dacă nu-mi va putea 
spune că v-a scos în siguranță din ţinutul oraşului 
nostru. 

Ca s-o îmbrăţțişeze cu duioşie era singurul mijloc prin 
care tânăra contesă putea să-şi exprime mulțumirile 
sale inimoasei şi bunei fete; aceasta îi înapoie 
îmbrățişarea cu multă dragoste şi adăugă zâmbind: 

— Într-adevăr, dacă două fete şi logodnicii lor 
devotați nu vor putea izbuti într-o deghizare şi o fugă, 
lumea nu mai este ceea ce am auzit întotdeauna că 
trebuie să fie. 

Unele din aceste vorbe readuseră o roşeață vie în 
obrajii contesei, şi sosirea pe neaşteptate a lui Quentin 
nu scăzu întru nimic din strălucirea ei. El intră îmbrăcat 
din cap până în picioare ca un ţăran flamand, înstărit, 
cu hainele de sărbătoare ale lui Peter, care îşi dovedise 
interesul fată de tânărul scoțian prin graba cu care se 
dusese să le aducă, jurând în acelaşi timp că dacă ar fi 
argăsit şi tăbăcit ca pielea unui bivol, tot n-ar trăda 
asemenea oameni cumsecade. Doi cai voinici fuseseră 
pregătiți mulțumită străduințelor mamei Mabel care nu 
dorea câtuşi de puţin răul contesei şi scutierului său, ci 
doar să îndepărteze de casa şi de familia ei primejdiile la 
care puteau fi expuşi prin prezenta acestora. Ea îi privi 
deci cu o mare uşurare cum se urcă pe cai şi pleacă 
după ce le spuse că vor găsi drumul spre poarta de 
răsărit ţinându-se după Peter, care trebuia să meargă 
într-acolo pentru a-i călăuzi, fără a avea însă cu ei nici o 
legătură aparentă. 

Îndată ce musafirii plecară, mama Mabel se folosi de 
acel prilej pentru a ţine o bună predică Gertrudei despre 
nebunia de a citi poveşti de dragoste din pricina cărora 
doamnele de la curte erau aşa de îndrăznețe şi de 
fluşturatice, încât în loc să învețe cum se ţine în 
tamdyială O gospoaire de oameni cumsecade, cutreieră 

călare prin toată ţara ca nişte fete fără căpătâi, neavând 
alt însoțitor decât vreun scutier trândav, vreun paj 
destrăbălat, sau vreun filfizon de arcaş pripăşit cine ştie 
de unde, punându-şi în primejdie sănătatea, averea şi 
compromițându-şi ireparabil reputaţia. 

Gertrude ascultă toate aceste vorbe în tăcere, fără a 
răspunde ceva; dar ţinând seama de firea ei, să ne fie 
îngăduit a ne îndoi că ea a învăţat din acea predică 
lecţia practică pe care voise să i-o dea mama sa. 

În timpul acesta, călătorii noştri ajunseseră la poarta 
de răsărit a oraşului, străbătând prin mulțimea de 
oameni, din fericire foarte preocupaţi de evenimentele 
politice şi de zvonurile care se vânturau, pentru a mai 
da vreo atenţie unei perechi de tineri a căror înfăţişare 
n-avea nimic izbitor. Trecură de posturile de gardă 
mulțumită hârtiei pe care o căpătaseră de la Pavillon, 
iscălită însă cu numele colegului său Rouslaer, şi se 
despărțiră de Peter Geislaer, urându-şi şi dintr-o parte şi 
din cealaltă, în cuvinte scurte, toate cele bune îndată 
după aceea fură ajunşi din urmă de un tânăr voinic, 
călare pe un cal sur, frumos, care spuse că se numeşte 
Hans Glover şi că este logodnicul Gertrudei Pavillon. 
Tânărul avea înfăţişarea unui flamand cumsecade, fără 
a străluci prea mult prin deşteptăciune, dovedind mai 
multă voioşie şi bună voință decât spirit 

—În totul, nu se putu împiedica contesa să nu 
gândească, abia fiind vrednic de a fi iubit de generoasa 
Trudchen. El se arătă, totuşi, gata să se supună 
dorințelor fiicei sindicului, întrucât după ce le dădu 
respectuos ziua bună, o întrebă pe contesă în limba 
flamandă pe ce drum voia să fie condusă. 

— Du-mă - spuse ea - spre oraşul cel mai apropiat 


de hotarul Brabantului. 

— Ați hotărât deci 
ținta şi țelul călătoriei 
dumneavoastră? spuse 
Quentin,  apropiindu-şi 
calul de acela al Isabellei 
şi vorbind în limba 
franceză, pe care 
călăuza nu putea s-o 
înțeleagă. 

— Da, răspunse 
tânăra doamnă; căci în 
situația în care mă aflu, 
n-ar fi de loc cuminte în 
asemenea împrejurări să 


prelungesc călătoria, 
chiar dacă ar trebui să se sfârşească într-o temniță 
aspră. 


— O temniţă? exclamă Quentin. 

— Da, prietene, o temniță. Dar am să mă îngrijesc ca 
dumneata să nu ai parte de ea. 

— Nu vorbiți de mine, nu vă gândiţi la mine, spuse 
Quentin. Dacă am să vă văd în siguranţă, tot ceea ce mă 
priveşte pe mine nu are nici un fel de însemnătate. 

— Nu vorbi aşa de tare, spuse contesa Isabelle; o sa 
se mire călăuza noastră - iată-l că a şi luat-o înainte. 
Într-adevăr, bunul flamand, făcând ceea ce ar fi dorit să 
facă şi altul pentru el, de îndată ce îl văzuse pe Quentin 
că se apropie de contesă, îndepărtase de ei prezenta 
stânjenitoare a celui de al treilea. Da - urmă ea, văzând 
că nu erau auziți — da, prietenul meu, apărătorul meu, 
de ce m-aş ruşina să-ți spun astfel de vreme ce însuşi 

cerul mi te-a trimis? Dumitale sunt datoare să-ti spun 
că am hotărât să mă întorc în ţara mea şi să mă 
încredințez mărinimiei ducelui de Burgundia. Mi s-au 
dat sfaturi rele, deşi nu rău intenţionate, când am fost 
îndemnată să mă sustrag protecţiei sale şi să fac apel la 
aceea al falsului şi ipocritului Ludovic al Franței. 

— Şi aţi hotărât să deveniți soția contelui de 
Campo-Basso, acel favorit, vrednic de dispreț al lui 
Carol? 

În glasul lui Quentin, zbuciumul lăuntric lupta cu 
dorința de a se preface nepăsător, ca osânditul care, 
simulând o tărie cu totul străină de simțurile lui, 
întreabă dacă ordinul execuţiei sale a sosit. 

— Nu, Durward, nu - spuse contesa Isabelle, 
îndrep-tându-se în şa - toată puterea ducelui de 
Burgundia n-o va încovoia pe o fiică a casei de Croye, 
n-o va face să se supună unei condiții atât de 
reprobabile. Îmi poate lua domeniile şi feudele, mă poate 
închide într-o mănăstire, dar acesta este cel mai rău 
lucru la care mă pot aştepta - ba am să îndur chiar mai 
rău decât asta şi n-am să-mi dau mâna lui 
Campo-Basso. 

— Mai rău! exclamă Quentin. Ce poate fi mai rău 
decât pierderea bunurilor şi întemnițarea? Oh, 
gândiți-va bine câtă vreme respirați aerul liber 
dimprejurul dumneavoastră, câtă vreme aveți lângă 
dumneavoastră un om care şi-ar da viața pentru a vă 
conduce în Anglia, în Germania, chiar şi în Scoția — 
oriunde ați putea găsi ocrotitori mărinimoşi. Oh, dacă 
aşa stau lucrurile, nu hotărâți atât de necugetat să 
renunțați la libertate, cel mai mare dar al cerului! Oh, 
bine cântă un boc al țării mele: 

Ce nobilă eşti tu, o, libertate, 

Mai scumpă decât bunurile toate! 

Pe om doar libertatea-l fericeşte, 
Doar liber fiind într-adevăr trăieşte. 
Şi suferinți, şi boli, şi sărăcie 
Cuprinse-s toate-ntr-un cuvânt: robie! 


Ea asculta cu un surâs melancolic tirada 
însoțitorului său în cinstea libertăţii; apoi, după o scurtă 
tăcere, răspunse: 

— Libertatea există numai pentru bărbați: femeia 
trebuie să aibă permanent un apărător, fiindcă natura a 
făcut-o neputincioasă să se apere singură. Şi eu în cine 
aş putea găsi unul? În desfrânatul Eduard al Angliei? În 
beţivul Venceslaus al Germaniei? În Scoţia? Ah, 
Durward! Dacă aş fi sora dumitale şi mi-ai putea făgădui 
un adăpost într-una din văile acelor munți pe care îţi 
place atât de mult să-i descrii, unde, fie mulțumită 
bunătăţii oamenilor, fie pentru puţinele juvaeruri care 
mi-au mai rămas, mi-ar fi îngăduit să duc o viață 
liniştită şi să uit rangul în care am fost născută; dacă 
mi-ai putea asigura ocrotirea vreunei matroane 
onorabile din țara dumitale, a vreunui baron a cărui 
inimă să fie tot atât de cinstită ca şi sabia lui, aceasta ar 
fi într-adevăr o speranţă pentru care ar merita să înfrunt 
mai departe gura lumii, pentru a merge înainte, tot 
înainte! 

În glasul Isabellei vibra o duioşie atât de mişcătoare, 
încât Quentin fu copleşit pe neaşteptate de o bucurie, 
care îi făcu inima să se strângă. El şovăi o clipă înainte 
de a răspunde gândindu-se unde ar putea să găsească 

în Scoția un adăpost; dar tristul adevăr îl aduse la 
realitate, spunându-i că ar fi o faptă josnică şi crudă 
să-i făgăduiască o rază de lumină pe care nu va avea 
până la urmă nici puterea, nici mijloacele de a i-o arăta. 

— Madame - răspunse el în sfârşit — aş proceda fără 
cinste, cu totul împotriva onoarei şi a legământului de 
cavaler, dacă v-aş lăsa să nădăjduiți că aş putea să vă 
ofer în Scoţia altă apărare decât aceea a sărmanului braţ 
care se află acum alături de dumneavoastră. Nici nu ştiu 
bine dacă pe pământul pe care m-am născut mai 
trăieşte vreun om care să aibă sângele meu în vine. 
Cavalerul de Innerquharity a năvălit asupra castelului 
nostru într-o noapte târzie şi i-a ucis pe toți acei care 
purtau numele meu. În Scoţia i-aş întâlni pe duşmanii 
noştri feudali, numeroşi, puternici, eu, un om singur, 
răzleț, şi chiar dacă regele ar dori să-mi facă dreptate, 
n-ar îndrăzni, pentru a-l ajuta pe unul dintre sărmanii 
lui supuşi, să-şi nemulțumească un feudal care se află 
în fruntea a cinci sute de călăreți. 

— Vai! — exclamă contesa - nu se află deci nici un 
colțişor pe lumea asta mare unde să nu existe asuprire, 
de vreme ce bântuie nestăvilită printre acei munți 
sălbatici atât de puţin pizmuiţi, ca şi pe câmpiile noastre 
îmbelşugate şi mănoase. 

— Este un amarnic adevăr şi nu îndrăznesc să-l 
tăgăduiesc, spuse scoțianul; aproape numai plăcerea 
răzbunării şi setea de sânge împing clanurile noastre 
vrăjmaşe să se stârpească între ele. Ogilvies şi alții ca ei 
săvârşesc în Scoţia aceleaşi isprăvi ca şi de la Marck şi 
briganzii lui în această țară. 

— Atunci să nu mai vorbim despre Scoţia - spuse 
Isabelle cu un ton de nopásare adevărată s sau prefăcută 

- să nu mai vorbim despre Scoția de care, de altfel, am 
amintit doar în glumă, pentru a vedea dacă dumneata 
îndrăzneşti cu adevărat să-mi înfățişezi ca un loc de 
refugiu regatul cel mai sfâşiat din Europa. A fost o 
încercare a sincerității dumitale pe care văd cu bucurie 
că mă pot bizui chiar atunci când e pus în joc şi ceea 
ce-ţi stă mai mult la inimă. Aşa că o spun din nou, n-am 
să caut nici o altă protecţie decât aceea oferită de vreun 
baron feudal cinstit, vasal al ducelui Carol, în mâinile 
căruia sunt hotărâtă să mă predau de îndată ce îl voi 
întâlni. 

— Şi de ce să nu vă întoarceţți mai bine pe domeniile 
dumneavoastră, în castelul dumneavoastră întărit, aşa 
cum aveați de gând când vă aflați la Tours? întrebă 
Quentin. De ce să nu-i chemaţi în ajutor pe vasalii 
tatălui dumneavoastră şi să nu duceţi tratative cu 
ducele de Burgundia, în loc de a vă preda în mâinile lui? 
Fără îndoială că veţi găsi destui bărbaţi viteji care să 
lupte pentru cauza dumneavoastră; şi eu cunosc cel 
puţin pe unul care şi-ar da bucuros viața pentru a servi 
drept pildă. 

— Vai! — exclamă contesa - acest proiect, sugerat de 
vicleanul Ludovic şi, ca tot ceea ce a sugerat el vreodată, 
urzit mai mult în interesul său decât în al meu, a 
devenit irealizabil de când a fost dezvăluit ducelui de 
Burgundia de îndoitul trădător Zamet Maugrabin. 
Unchiul meu a fost aruncat atunci în temniță şi 
castelele mele ocupate de garnizoanele ducelui. Orice 
încercare din parte-mi ar expune pe vasalii mei la 
răzbunarea ducelui Carol; şi de ce aş face să curgă şi 
mai mult sânge peste acela care a curs până acum 
pertm o cauză atât de neînsemnată? Nu, am să mă 

supun suzeranului meu ca un vasal fidel, în tot ceea ce 
nu îmi va atinge liberul meu arbitru, cu atât mai mult 
cu cât mi se pare că mătuşa mea, contesa Hameline, 
care m-a sfătuit cea dintâi să fac acest pas şi chiar m-a 
îndemnat să fug, a şi luat acest drum înțelept şi 
onorabil. 

— Mătuşa dumneavoastră! repetă Quentin, 
amintindu-și deodată de veştile aflate, pe care contesa 
nu le auzise şi care în urma perindării rapide a atâtor 
primejdii şi întâmplări tragice, fiind lucruri secundare, 
fuseseră uitate vremelnic. 

— Da, mătuşa mea... contesa Hameline de Croye. Ai 
aflat ceva în legătură cu ea? întrebă contesa Isabelle. 
Cred că acum se află sub protecţia steagului 
Burgundiei. De ce taci? Ştii ceva despre ea? 

Ultima întrebare, pusă cu tonul celei mai mari 
neliniști, îl sili pe Quentin să povestească ceea ce aflase 
despre soarta contesei Hameline. Spuse cum fusese 
chemat s-o urmeze în fuga de la Schönwald, fuga la care 
el nu se îndoise că participa şi contesa Isabelle; povesti 
ce descoperise după ce ajunseseră în pădure, şi, în 
sfârşit, spuse cum se întorsese la castel şi în ce 
împrejurări o găsise, dar nu pomeni nimic despre planul 
cu care era limpede că mătuşa ei părăsise castelul şi 
mai puţin încă despre zvonul că ea căzuse în mâinile lui 
Guillaume de la Marck. Delicateţea îl făcea să tacă 
asupra primului punct şi grija pentru simțămintele 
tovarăşei lui de drum îl opreau, într-un moment când se 
cerea de la ea putere şi dârzenie, să facă vreo aluzie 
asupra celui de al doilea, care de altfel îi ajunsese la 
urechi ca un simplu zvon. 

Povestirea lui, desi pair de acele amănunte 

importante, făcu o adâncă impresie asupra contesei 
Isabelle care, după ce călări o vreme oarecare în tăcere, 
spuse în sfârşit cu un ton nemulțumit: 

— Aşa că ai părăsit pe nefericita mea mătuşă în 
pădure la discreția unui ticălos de boemian şi a unei 
slujnice trădătoare? Sărmana mea mătuşă, adesea 
obişnuia să laude devotamentul tânărului nostru 
apărător! 

— Şi dacă n-aş fi făcut astfel, madame - întrebă 
Quentin, pe bună dreptate jignit de felul în care era 
privit cavalerismul lui - care ar fi fost soarta aceleia 
pentru care nutream un devotament mult mai mare? 
Dacă n-aş fi lăsat-o pe contesa Hameline de Croye în 
paza acelora pe care i-a ales ea însăşi ca sfătuitori şi 
confidenți, contesa Isabelle ar fi fost în clipa aceasta 
mireasa lui Guillaume de la Marck, Mistreţul Sălbatic 
din Ardennes! 

— Ai dreptate, răspunse contesa Isabelle cu tonul ei 
dintotdeauna; şi eu care mă bucur de devotamentul 
dumitale neşovăielnic, am fost nedreaptă şi 
nerecunoscătoare cu dumneata. Vai, nefericita mea 
mătuşă! Şi ticăloasa de Marthon, care se bucura atât de 
mult de încrederea ei şi o merita atât de puţin... Ea l-a 
adus la mătuşa mea pe mizerabilul de Zamet şi pe 
Hayraddin Maugrabin, care prin aşa-zisul lor dar de 
prezicători şi de cititori în stele dobândiseră o mare 
înrâurire asupra ei; ea a fost aceea care, sprijinindu-le 
prezicerile, a încurajat-o în - nu ştiu cum să le spun — 
nişte închipuiri cu privire la căsătorii şi iubiți, lucruri, 
care, la vârsta ei, o făceau ridicolă şi fantezistă. Nu mă 
îndoiesc că de la început am fost învăluite în ițele 
acestea ile Ludovic al Franței, spre a ne îndemna să 

căutăm refugiu la curtea lui, sau mai curând spre a ne 
supune noi înşine puterii sale; după aceste acte 
nesăbuite din partea noastră, dumneata, Quentin 
Durward, poţi da mărturie ce nedemn pentru un rege, ce 
lipsit de cavalerism pentru un gentilom, pentru un nobil, 
s-a comportat cu noi. Vai, sărmana mea mătuşă... ce 
crezi că s-a întâmplat cu ea? 

Încercând să insufle speranţe în care el abia de 
credea, Durward răspunse că lăcomia acelor oameni era 
mai puternică decât orice altă patimă, că în momentul 
când îi părăsea, Marthon părea că doreşte s-o ia pe 
contesa Hameline sub ocrotirea ei, că în sfârşit era greu 
să-ți dai seama ce motiv ar putea împinge pe cei doi 
ticăloşi să se poarte rău sau s-o ucidă pe contesă cât 
timp ei puteau să câştige ceva purtându-se bine cu ea şi 
storcând după aceea o răscumpărare. 

Pentru a îndepărta gândurile contesei Isabelle de la 
acest subiect trist, Quentin îi povesti pe față despre 
trădarea lui Maugrabin pe care o descoperise în timp ce 
poposeau peste noapte în apropiere de Namur, şi care 
părea să fie rezultatul unei înțelegeri între rege şi 
Guillaume de la Marck. Isabelle simţi că o străbate un 
fior de spaimă şi, recăpătându-şi cumpătul, spuse: 

— Mi-e ruşine că am păcătuit, îngăduindu-mi să mă 
îndoiesc atât de mult de ocrotirea sfinților şi de a fi 
crezut, fie şi pentru o clipă, în reuşita unui proiect atât 
de crud, de josnic şi de dezonorant, câtă vreme există în 
cer ochi milostivi care veghează asupra nefericirilor 
omeneşti. Despre acest lucru nu-i suficient să gândeşti 
cu spaimă şi dezgust -— trebuie să-l priveşti ca o trădare 
josnică, de necrezut, al cărui succes posibil nu poate fi 
admis aa a-l ne To Dumnezeu. Dar acum văd 

limpede de ce acea prefăcută de Marthon părea adesea 
să întreţină orice sămânță de mici gelozii şi nemulțumiri 
între sărmana mea mătuşă şi mine; de ce ea 
întotdeauna o linguşea pe aceea care era de față, 
asmuțind-o oricând putea împotriva aceleia care lipsea. 
Totuşi niciodată n-aş fi crezut că ar merge atât de 
departe, încât s-o împingă pe mătuşa mea, altădată atât 
de afectuoasă cu mine, să mă lase în primejdie la 
Schönwald, şi ea însăşi să fugă. 

— Contesa Hameline n-a pomenit, aşadar, că are de 
gând să fugă? întrebă Quentin. 

— Nu - răspunse contesa - dar ea făcea aluzie la nu 
ştiu ce voia să-mi spună Marthon. La drept vorbind, 
mintea sărmanei mele mătuşe era atât de tulburată de 
nişte bâiguieli nedesluşite ale ticălosului de Hayraddin, 
cu care stătuse chiar în ziua-aceea de vorbă îndelung şi 
în taină, şi ea lăsa să-i scape nişte cuvinte atât de 
stranii, încât... încât... pe scurt, văzând-o în acea stare, 
nu m-am grăbit s-o silesc să-mi dea o explicaţie. Totuşi 
a fost crud din partea ei să mă părăsească astfel. 

— Nu cred că s-a făcut vinovată de o asemenea 
răutate, spuse Quentin; în zăpăceala acelor clipe şi în 
întunericul de afară, contesa Hameline a fost desigur 
convinsă că e însoțită de nepoata ei, precum am fost şi 
eu, lăsându-mă înşelat de îmbrăcămintea şi de ţinuta 
acelei Marthon, fapt care mă făcuse să cred că mă aflam 
în compania ambelor doamne de Croye, şi îndeosebi — 
adăugă el încet dar hotărât — în compania aceleia fără de 
care nu m-ar fi ispitit să plec din Schönwald toate 
comorile din lume. 

Isabelle îşi lăsă capul în piept şi păru că abia auzise 
Dac ratele cuvinte ale lui Quentin. Totuşi când tânărul 


începu să vorbească despre politica lui Ludovic, se 
întoarse din nou spre el. Nu fu greu pentru niciunul, 
mulțumită lămuririlor amândurora, să se încredințeze 
că cei doi frați boemieni şi Marthon, părtaşă lor, erau 
uneltele acelui prinț perfid, deşi Zamet, cel mai în vârstă 
dintre cei doi frați, încercând să facă un joc dublu cu 
viclenia specifică neamului său, fusese pedepsit pentru 
fapta lui. În această dispoziție de încredere reciprocă, şi 
uitând situaţia critică în care se aflau, ca şi primejdiile 
ce-i pândeau pe drum, cei doi tineri merseră întins 
câteva ceasuri în şir poposind doar spre a-şi odihni caii 
într-un cătun retras, unde îi conduse Hans Glover, care 
se purtă în toate privințele ca un om înțelept şi discret, 
cum făcuse mai înainte când se îndepărtase de ei pentru 
a nu le stânjeni conversaţia. 

În timpul acesta depărtarea artificială care îi 
despărțea pe cei doi iubiți (căci acum putem să-i numim 
astfel) părea micşorată sau chiar desființată ca urmare a 
împrejurărilor în care se găseau. Dacă tânăra contesă se 
putea mândri cu un rang mai înalt, dacă naşterea ei o 
îndreptățea la o avere incomparabilă cu aceea a 
tânărului, a cărui singură avuţie era sabia sa, nu 
trebuie să se uite că, deocamdată, ea era tot atât de 
sărmană ca şi el, că-şi datora salvarea, onoarea şi viața 
prezenţei de spirit, bărbăţiei şi devotamentului dovedit 
de tânăr. Este drept că ei nu vorbeau de iubire, căci deşi 
inima plină de recunoştinţă şi încredere a tinerei contese 
i-ar fi iertat o asemenea declarație, totuşi Quentin, a 
cărui limbă era legată şi de sfiala firească, şi de 
simțămintele cavalereşti, şi-ar fi reproşat că profită de 
încurcătura în care se afla tânăra contesă dacă ar fi 
rostit | orice vorbă care ar fi putut fi înțeleasă ca „atare. 

Nu vorbeau despre iubire, dar acest gând era de 
neînlăturat pentru amândoi. Ei se găseau astfel în acele 
împrejurări în care simțămintele unei afecțiuni reciproce 
mai curând se subințeleg decât se rostesc, în acele 
împrejurări care, prin libertatea pe care o îngăduie şi 
nesiguranțele care le însoțesc, (alcătuiesc aproape 
întotdeauna clipele cele mai fericite ale vieții unui om, 
deşi adesea duc la ceasurile întunecate ale dezamăgirii, 
ale nestatorniciei şi ale tuturor suferindelor pe care le 
stârnesc speranţele înşelate, şi dragostea neîmpărtăşită. 

Erau două ceasuri după-amiază când Hans Glover, 
călăuza lor, galben la față şi cu spaima în ochi, le 
aduse-ştirea îngrijorătoare că sunt urmăriți de un pale 
de schwarzreiters ai lui Guillaume de la Miarck. Aceşti 
soldați sau mai curând briganzi erau recrutați din cele 
mai de jos straturi ale Germaniei şi se asemănau pe 
deplin cu lanzknechtii, în afară de faptul că ei alcătuiau 
cavaleria uşoară. Pentru a-şi cinsti porecla de călăreți 
negri şi pentru a-şi înspăimânta şi mai mult duşmanii, 
aveau de obicei cai negri şi-şi vopseau în aceeaşi culoare 
armele şi echipamentul, operaţie care le înnegrea 
adeseori şi mâinile şi fața. Aceşti? schwartzreiters se 
luau la întrecere în fărădelegi şi cruzime cu fraţii lor 
lanzknechtii pedestraşi. 

Quentin privi înapoi. De-a lungul drumului întins pe 
care-l străbătuse văzu înaintând un nor die praf, în fața 
căruia alergau nebuneşte unui sau doi călăreți. 
Adresându-se tovarăşei sale de drum, tânărul îi spuse: 

— Scumpă Isabelle, n-am altă armă de apărare decât 
sabia, şi fiindcă numai cu atâta nu pot să mă bat pentru 
dumneata, vom fugi împreună. Dacă am putea să 
Rae ui în pădurea aceea dinaintea noastră, mai 

înainte ca să ne prindă din urmă, vom găsi mijlocul să 
scăpăm. 

— Fie, singurul meu prieten, răspunse Isabelle, 
îndemnându-şi calul să treacă la galop; şi dumneata, 
dragul meu - adăugă ea, adresându-se lui Hans Glover — 
ia-o pe un alt drum. Nu rămânea ca să împărtăşeşti 
nefericirea şi primejdiile noastre. 

Onestul flamand scutură din cap şi răspunse la 
îndemnul ei generos: nein, nein! Das geht nichts”? şi 
continuă să gonească după ei, îndreptându-se toţi trei 
spre adăpostul pădurii atât de repede pe cât le 
îngăduiau caii obosiţi. Văzându-i că fug, urmăritorii, la 
rândul lor, îşi îndoiră sforțările. Deşi caii lor erau 
obosiţi, totuşi, neavând arme, fugarii călăreau mai uşor 
şi, prin urmare, aveau un foarte mare avantaj asupra 
urmăritorilor. Ajunseseră aproape la un sfert de milă de 
pădure, când deodată zăriră o trupă de oameni de arme 
sub flamura unui cavaler, ieşind din ascunzişul pădurii 
şi căutând să le taie drumul. 

— Au armuri strălucitoare, spuse Isabelle; trebuie să 
fie burgunzi. Oricine ar fi, ne vom preda lor mai curând 
decât în mâna acestor nelegiuiți care ne urmăresc. 

O clipă după aceea, ea strigă, privind spre flamură: 

— Cunosc inima despicată, cusută pe flamură! Este 
blazonul contelui Crèvecoeur, un nobil burgund - în 
mâinile lui mă predau. 

Quentin Durward suspină; ce altceva mai puteau 
face? Cât de fericit. s-ar fi socotit o clipă mai înainte, 
dacă ar fi fost sigur că Isabelle va scăpa chiar în 

condițiuni mai puţin favorabile! Ajunseră curând 
aproape de trupa lui Crèvecoeur şi contesa ceru să 
vorbească comandantului care îşi oprise oamenii în loc 
spre a putea să recunoască pe călăreţii negri. În timp ce 
acesta o privea nedumerit, cu îndoială, contesa spuse: 

— Nobile conte, Isabelle de Croye, fiica vechiului frate 
de arme al senioriei voastre, fiica contelui Reinold de 
Croye, se predă în mâinile domniei voastre şi cere 
protecția senioriei voastre pentru ea şi pentru ai săi. 

— O veţi avea, nobilă doamnă, chiar împotriva 
unei armate întregi - exceptând ca de obicei pe 
suzeranul meu, ducele de Burgundia. Dar acum nu 
avem timp să vorbim despre asta. Aceste canalii s-au 
oprit în loc, parcă ar avea de gând să ne dispute terenul. 
Pe sfântul George al Burgundiei, au neobrăzarea să 
înainteze împotriva flamurei lui Crevecoeur! 

Briganzii aceştia nu vor fi oare struniți niciodată? 
Damian, lancea mea. Flamura în frunte! Lăncile în 
cumpănire! Crevecoeur, înainte! 

Scoțând strigăte de război şi urmat de călăreţii săi, 
porni în galop întins la şarjă împotriva pâlcului de 
schwartzreiters. 

Oricare mi-ar fi soarta, Cavalere, 
Captivă sunt, în mâna dumitale; 
Dar nu uita că poate, vreodată, 
Vei fi şi dumneata ca mine astăzi 
Prizonier, fără nădejde. 
ANONIM 


A ncăierarea dintre schwartzreiters şi oamenii de 
arme burgunzi ţinu doar cinci minute, atât de 
repede fură puşi în derută cei dintâi de 
superioritatea celor din urmă în ceea ce privea armele, 
caii şi spiritul războinic. În mai puţin decât ne-a trebuit 
pentru a o povesti, contele de Crèvecoeur, ştergându-şi 
sabia însângerată de coama calului, înainte de a o băga 
în teacă, se întoarse la marginea pădurii, unde Isabelle 
rămăsese să privească lupta. O parte a oamenilor săi îl 
urma, pe când ceilalți continuară încă pentru o vreme 
oarecare urmărirea inamicului de-a lungul drumului. 

— E o ruşine — spuse contele - ca armele cavalerilor 
şi ale gentilomilor să fie mânjite de sângele acestor porci 
mârşavi. Vorbind astfel, îşi vâri sabia în teacă şi adăugă: 
Tate o urare de pur venit în țară cam aspri, Mea a 

mea verişoară, dar prințesele pribege trebuie să se 
aştepte la asemenea aventuri. Pe legea mea, bine că am 
sosit la timp, căci, îngăduie-mi să te asigur, aceşti 
călăreți negri nu au mai mult respect pentru coroana 
unei contese decât pentru scufia unei țărănci şi nu cred 
că escorta domniei tale ar fi fost în stare să le tină piept 
îndelung. 

— Conte - spuse Isabelle - vă întreb fără ocol: 
spuneți-mi dacă mă socotiți prizonieră şi unde aveți de 
gând să mă ducetți. 

— Ştii foarte bine, copil, rău — spuse contele - cum aș 
vrea să răspund eu la această întrebare, dacă ar depinde 
de voința mea. Dar domnia ta şi acea mătuşă nesăbuită 
care umblă mereu după măritiş, ştiţi cum v-aţi 
întrebuințat în ultimul timp aripile, aşa că va trebui, 
tare mă tem, să vă mulțumiți câtăva vreme să nu le 
deschideţi decât într-o cuşcă. Cât despre mine, datoria 
mea, şi acest lucru este destul de neplăcut, datoria mea 
va înceta de îndată ce vă voi conduce la curtea ducelui, 
la Peronne; în acest scop, cred că va trebui să las 
comanda detaşamentului de recunoaştere nepotului 
meu, contele Stephen, pentru a mă întoarce cu domnia 
ta, fiindcă mi se pare că vei avea nevoie de un mediator. 
Sper că acest tânăr fluşturatic se va achita de 
îndatoririle sale cu înțelepciune. 

— Cu îngăduința domniei voastre dragă unchiule — 
spuse contele Stephen - dacă vă îndoiți de priceperea 
mea de a comanda. oamenii de arme, rămâneți însuşi 
domnia voastră cu ei, iar eu am să fiu servitorul şi 
apărătorul contesei de Croye. 

— Fără îndoială, dragul meu nepot - răspunse 
Machin lui — aceasta ar fi o bună schimbare a plarkesdi 

meu; dar mi se pare că îmi place mai mult aşa cum l-am 
întocmit. Te rog deci să ştii că treaba domniei tale aici 
nu este de a vâna şi de a străpunge pe aceşti porci negri, 
îndeletnicire pentru care păreai mai adineauri a avea o 
chemare cu totul deosebită, ci să afli şi să-mi trimiți 
veşti sigure despre tot ceea ce se întâmplă în ținutul 
Liege, în legătură cu zvonurile ciudate pe care le-am 
auzit. Îngăduie ca vreo zece lănci să mă urmeze, iar 
celelalte să rămână în grija domniei tale sub flamura 
mea. 

— Încă o clipă, vere de Crèvecoeur - spuse contesa 
Isabelle - dă-mi voie, constituindu-mă eu însămi ca 
prizonieră, dă-mi voie să precizez măcar cele necesare 
pentru siguranța acelora care m-au sprijinit prieteneşte 
în nenorocirea mea. Permite acestui tânăr de ispravă, 
călăuza mea credincioasă, să se întoarcă nestânjenit în 
oraşul său, la Liege. 

După ce privi pătrunzător fața mare, cinstită, a lui 
Glover, Crevecoeur spuse: 

— Nepotul meu îl va apăra pe acest tânăr care pare 
într-adevăr de treabă, atât de departe cât va putea să 
înainteze în ținutul Liege, şi-l va lăsa liber. 

— Nu uita să-i aminteşti de mine drăguței Gertrude, 
spuse contesa călăuzei sale, şi, scoțând un colier de 
perle de sub văl, adăugă: Roag-o să-l poarte în amintirea 
nefericitei sale prietene. 

Cinstitul Glover luă colierul şi sărută cu un gest 
comic, dar cu o duioşie pornită din inimă, gingaşa mână 
care găsise o manieră atât de delicată pentru a răsplăti 
oboseala şi primejdiile la care se expusese el însuşi. 

— Hm! Semne şi chezăşii! spuse contele. Mai ai alte 
daruri nE făcut, i aga mea Teilor E timpul să 

pornim la drum. 

— Un singur lucru - spuse contesa, făcând o sforțare 
ca să vorbească - vă rog să aveți amabilitatea de a fi 
binevoitori față de acest tânăr gentilom. 

— Hm! exclamă Crèvecoeur, aruncând spre Quentin 
aceeaşi privire pătrunzătoare ca şi spre Glover, dar 
pare-se cu un rezultat mai puţin satisfăcător. Hm! 
repetă el, imitând cu un ton mai curând ironic decât 
ofensiv, stânjenirea contesei. Ehei... asta-i o lamă altfel 
turnată. Te-aş ruga să-mi spui, frumoasa mea 
verişoară... ce a făcut acest... acest foarte tânăr gentilom 
pentru a merita un asemenea demers al domniei tale? 

— Mi-a salvat viața şi onoarea, răspunse contesa, 
roşind, cu o îmbinare de stingherire şi de ciudă 

Quentin se învăpăiase de mânie, dar îşi dădu seama 
cu înțelepciune că lăsându-se târât de ea nu făcea decât 
să înrăutățească lucrurile. 

— Viaţa şi onoarea, hm! exclamă din nou contele 
Crevecoeur; mi se pare că ar fi fost mai bine, verişoară, 
să nu te fi pus în situația de a contracta asemenea 
obligații față de acest foarte tânăr gentilom. Dar să 
lăsăm asta. Tânărul gentilom poate să ne urmeze, dacă 
o îngăduie rangul său; am să veghez să nu i se întâmple 
nimic... Doar că pe viitor am să-mi iau eu însumi 
sarcina de a-ți apăra viața şi onoarea şi poate că am să 
găsesc pentru el o întrebuințare mai potrivită decât 
aceea de a fi scutierul personal al domnişoarelor 
pribege. 

— Seniore conte - rosti Durward, neputând să mai 
păstreze tăcerea - pentru ca domnia voastră să nu mai 
vorbiți despre un străin în termeni mai uşori decât aţi 
Puică piei aceea să-i socotiți uriin a îmi ingadu să 

vă spun că numele meu e Quentin Durward şi că sunt 
arcaş în garda scoțiană, în care, după cum ştiţi prea 
bine, nu sunt înrolați decât gentilomi şi oameni de 
onoare. 

— Îţi mulţumesc pentru încunoştiințare şi-ţi sărut 
mâinile, mesir arcaş, răspunse Crèvecoeur, cu acelaşi 
ton batjocoritor. Ai bunătatea să călăreşti lângă mine 
înaintea trupei. 

În timp ce îndeplinea ordinul contelui care acum avea 
puterea dacă nu şi dreptul de a dispune asupra 
mişcărilor sale, Quentin observă că Isabelle îl urmărea 
cu un aer neliniştit şi sfios, care mergea până la duioşie, 
şi la vederea acestui lucru îl podidiră lacrimile. Dar el îşi 
aminti că trebuia să se poarte ca un bărbat înaintea lui 
Crèvecoeur, care poate că dintre toți cavalerii Franței şi 
ai Burgundiei era cel mai puţin indicat să se lase 
înduioşat şi să nu râdă de povestea suferințelor unei 
iubiri adevărate. Hotări deci să nu aştepte ca acesta să-i 
adreseze cuvântul, ci să înceapă el conversaţia cu un 
ton care să afirme dreptul lui la un tratament onorabil şi 
la mai mult respect decât părea să fie dispus a-i acorda 
contele, ofensat poate de a fi găsit un bărbat de rang 
inferior, bucurându-se prea mult de încrederea 
verişoarei sale, care se născuse într-o familie atât de 
nobilă şi atât de bogată. 

— Seniore conte de Crèvecoeur — începu Durward cu 
un ton moderat dar ferm - aş putea să vă întreb, înainte 
de a continua convorbirea noastră, dacă sunt liber sau 
trebuie să mă consider prizonierul domniei voastre? 

— O întrebare şireată - răspunse contele - la care 
deocamdată pot să răspund doar prin alta: ce crezi, 
Franța si i p S se află în baoe sau război? 

— Acest lucru - răspunse scoțianul - domnia 
voastră, seniore conte, îl puteți şti fără îndoială fault mai 
bine decât mine. Am lipsit de la Curtea Franţei şi nu am 
veşti de câtva timp. 

— Vezi -— spuse contele - iată ce uşor este să pui 
întrebări şi ce greu să le răspunzi. Eu însumi am stať cu 
ducele la Peronne o săptămână şi mai bine — deci nu pot 
să răspund la această ghicitoare mai fericit decât 
domnia ta; şi totuşi, mesir scutier, de răspunsul la 
această întrebare depinde faptul dacă domnia ta eşti 
prizonier sau liber; deocamdată trebuie să te consideri 
prizonier. Dacă ai fost într-adevăr un cavaler onorabil, 
folositor rudei mele, şi dacă vei răspunde sincer la 
întrebările pe care am să ți le pun, atunci lucrurile vor 
sta mai bine cu domnia ta. 

— Contesa de Croye - spuse Quentin - e mai în 
măsură să judece dacă i-am fost de folos, şi la ea vă 
trimit pentru a avea un răspuns în această privință. 
Răspunsurile mele le veți judeca domnia voastră 
personal atunci când îmi veți pune întrebări. 

— Hm! Destulă mândrie - murmură contele de 
Crèvecoeur — şi asta la un om care poartă gajul unei 
doamne la pălărie, şi socoteşte să-l poarte cu fală pentru 
a onora acest preţios simbol de mătase şi fir. Ei bine, ei 
bine, mesir, sper că fără a te simți jignit, vei putea să-mi 
spui de cât timp te afli pe lângă persoana contesei 
Isabelle de Croye. 

— Conte de Crèvecoeur - răspunse Quentin Durward 
- răspund la întrebări care îmi sunt adresate pe un ton 
ce se apropie de insultă numai pentru ca tăcerea mea să 
nu fie interpretată într-un fel injurios pentru o persoană 
pe care trebuie s-o epoca amândoi. Am însoțit- o ca 

escortă pe contesa Isabelle din ziua în care a părăsit 
Franța spre a se retrage în Flandra. 

— Ho! ho! exclamă contele; deci de când a fugit de la 
Plessis de Tours? Domnia ta, un arcaş al gărzii scoțiene, 
ai însoțţit-o, fără îndoială, în urma unui ordin expres al 
regelui Ludovic, nu? 

Oricât de puţin s-ar fi socotit îndatorat Quentin față 
de regele Franţei care, punând la cale răpirea contesei 
Isabelle de către Guillaume de la Marck, socotise 
probabil că tânărul scoţian va fi ucis în apărarea ei, el 
nu se crezu totuşi îndreptățit să trădeze încrederea pe 
care Ludovic o pusese, sau păruse că o pune în el, şi de 
aceea răspunse contelui de Crèvecoeur „că pentru el 
fusese suficient să primească ordine de la comandantul 
lui pentru ceea ce făcuse, necerând nimic mai mult”. 

— De ajuns, spuse contele. Ştim că regele nu permite 
ofițerilor săi să trimită arcaşii din gardă să rătăcească de 
colo-colo ca paladinii pe lângă dârlogii cailor doamnelor 
pribege, fără a urmări astfel un scop politic. Va fi greu 
pentru regele Ludovic să continue a afirma cu atâta 
îndrăzneală că el nu ştie că doamnele de Croye au fugit 
din Franța, de vreme ce ele au fost escortate de un arcaş 
din propria sa gardă. Şi ce drum aţi luat, mesir arcaş? 

— Spre Liege, seniore, răspunse scoţianul; doamnele 
voiau să ceară protecţia răposatului episcop. 

— Răposatului episcop! exclamă contele de 
Crèvecoeur. Louis de Bourbon a murit? Ducele n-a auzit 
că ar fi bolnav! De ce a murit? 

— El zace într-un mormânt însângerat, seniore; şi 
asta numai dacă ucigaşii au dăruit un lăcaş rămăşiţelor 
sale pământeşti. 

—  Ucis? exclamă Crèvecoeur din nou. Sfântă 

Fecioară din ceruri! Tinere, dar asta e cu neputinţă! 

— Am văzut cu proprii mei ochi nelegiuirea săvârşită 
şi încă alte multe isprăvi groaznice. 

— Ai văzut?! Şi n-ai sărit în ajutorul bunului prelat? 
N-ai ridicat tot castelul împotriva ucigaşilor? Îți dai 
seama oare că numai faptul de a fi fost martor la o 
asemenea crimă, fără a te împotrivi, este o nelegiuire 
odioasă? 

— Pentru a fi scurt, seniore - spuse Durward — 
înainte ca această faptă să fi fost săvârşită, castelul 
fusese cucerit de sângerosul Guillaume de la Marck, cu 
ajutorul insurgenților din Liege. 

— Parcă m-a lovit un trăsnet! strigă Crèvecoeur. 
Liege răsculat! Schönwald cucerit! Episcopul ucis! 
Mesager al nenorocirii, nici un om n-a adus vreodată 
atâtea veşti rele deodată! Vorbeşte: ce ştii despre asaltul 
castelului, despre răscoală, despre omor? Vorbeşte — eşti 
unul din arcaşii de încredere ai lui Ludovic; el a ţintit cu 
această săgeată ucigaşă. Vorbeşte, sau am să te sfâşii 
cu caii sălbatici. 

— Când o veţi face, seniore, nu va fi nici o părticică 
din mine care să nu aparțină unui adevărat scoțian. 
Sunt tot atât de străin ca şi domnia voastră de aceste 
ticăloşii şi am fost atât de departe de a lua parte la ele, 
încât m-aş fi împotrivit din răsputeri dacă puterea mea 
ar fi egalat a douăzecea parte a dorinţei pe care o aveam. 
Dar ce era să fac? Ei erau sute şi eu numai unul. 
Singura mea grijă era s-o salvez pe contesa Isabelle şi, în 
privința asta, am avut fericirea să izbutesc. Totuşi dacă 
aş fi fost destul de aproape în clipa când nelegiuirea a 
fost săvârşită cu atâta cruzime împotriva venerabilului 
baunan, i-aş fi salvat păr alb. Oricum ar fi fost, oroarea 

mea a fost exprimată destul de tare spre a împiedica alte 
fărădelegi. 

— Te cred, tinere, spuse contele. Nu eşti nici la vârsta 
şi nu ai nici firea pentru a fi însărcinat cu asemenea 
misiuni sângeroase, oricât ai fi de potrivit pentru a servi 
ca scutier doamnelor. Dar vai! e cu putință ca bunul, 
generosul prelat să fie ucis chiar în locul unde îl primea 
atât de adesea pe străin cu caritatea şi mărinimia unui 
prinț, să fie ucis de un mizerabil, de un monstru, de o 
fiară  înfiorătoare, însângerată, feroce, crescută în 
aceeaşi casă în care şi-a mânjit mâinile cu sângele 
binefăcătorului său! Dacă nu l-aş cunoaşte pe Carol de 
Burgundia - da, n-aş mai crede nici în dreptatea cerului, 
dacă m-aş îndoi că răzbunarea sa va fi tot atât de aspră 
şi de prompta ca şi crima aceea fără pereche de 
sălbatică. Şi dacă nimeni altul nu-l va urmări pe ucigaş 
— aci el se opri, puse mâna pe sabie, lăsă dârlogii, se lovi 
cu amândouă mâinile în mănuşi de oțel peste platoşe, 
atât de tare încât platoşa răsună şi, ridicându-le spre 
cer, urmă solemn: Eu, eu, Philippe Crèvecoeur de 
Cordes, jur în fața lui Dumnezeu, a sfântului Lambert şi 
a celor Trei Crai din Colonia, să mă gândesc prea puţin 
la alte lucruri pământeşti până în clipa când am să 
răzbun pe deplin nelegiuirea făptuită de ucigaş asupra 
blândului Louis de Bourbon, oriunde am să dau de el, în 
pădure sau pe câmp, în oraş sau în afară de oraş, pe 
munți sau la şes, la curtea unui rege sau în biserica lui 
Dumnezeu! Şi pentru asta pun chezăşie domeniile mele, 
bunurile mele, prietenii şi vasalii, viața şi onoarea. Aşa 
să-mi ajute Dumnezeu, sfântul Lambert din Liege, şi cei 
Trei Crai din Colonia. 

PUDA ce contele de Crèvecoeur făcu acest legantan 

păru oarecum uşurat de durerea copleşitoare şi de 
uluirea cu care ascultase veştile despre tragedia sinistră 
care se petrecuse la Schânwald şi el continuă să-i pună 
întrebări lui Durward asupra amănuntelor acelei 
nenorociri cumplite. Neavând nici o dorință de a linişti 
pornirea spre răzbunare a contelui împotriva lui 
Guillaume de la Marck, scoţianul îi  satisfăcu 
curiozitatea pe deplin. 

— Dar acei oameni orbiți, nestatornici, necredincioşi, 
acele fiare din Liege - spuse contele - cum au putut să 
se alăture tâlharului, ucigaşului aceluia, pentru a-l da 
morții pe prinţul lor legitim!? 

Durward îl informă pe burgundul care turba de 
mânie că cei din Liege, sau cel puțin cei mai luminați 
dintre ei, deşi luaseră parte la răscoală împotriva 
episcopului, nu avuseseră gând, aşa cum i se păruse lui, 
să-şi dea concursul la nelegiuirea pe care a făptuit-o de 
la Marck; dimpotrivă, ei ar fi împiedicat-o dacă ar fi avut 
mijloace, căci vederea crimei i-a umplut de oroare. 

— Să nu-mi vorbeşti de acea gloată necredincioasă, 
nestatornică, josnică! strigă Crèvecoeur. Când au luat 
armele împotriva unui prinț care n-avea altă vină decât 
că era un stăpân prea bun, prea blând pentru o gloată 
de robi nerecunoscători, când au pus mâna pe arme 
împotrivă-i şi au năvălit în casa lui paşnică, ce altceva 
putea fi în cugetul lor dacă nu omorul - când s-au 
înhăitat cu Mistrețul Sălbatic din Ardennes, cel mai 
mare ucigaş de la hotarele Flandrei, ce altceva putea să 
fie în capul lor decât omorul, căci omorul este singura 
rațiune de a trăi a Mistreţului! Şi după cum ai spus 
domnia ta însuţi, cel care a dat lovitura nu era din 
tandyrite acelor nean canalii? De- -aş vedea sângele 

curgând prin canalele lor la lumina caselor aprinse! Oh, 
blândul, nobilul, generosul senior, ucis! Alţi vasali s-au 
răzvrătit împotriva dărilor apăsătoare şi a sărăcirii, dar 
cei din Liege au făcuț-o numai din insolenţă, în plină 
bogăţie. Lăsă din nou dârlogii, frângându-şi cu 
desperare mâinile țepene din pricina mănugşilor de zale. 
Quentin îşi dădu seama cu uşurinţă că durerea contelui 
era sporită de amintirea sfâşietoare a legăturilor din 
trecut şi a prieteniei pe care o avusese cu victima; din 
această cauză el rămase tăcut, respectând nişte 
simțăminte pe care nu voia să le sporească şi dându-şi 
seama în acelaşi timp că îi era cu neputinţă să le 
consoleze. 

Dar contele de Crèvecoeur se întorcea mereu şi 
mereu asupra aceluiaşi subiect, îl întreba asupra 
fiecărui amănunt al asaltării castelului Schönwald şi a 
morții episcopului; deodată, ca şi când şi-ar fi amintit de 
un lucru care scăpase atenţiei sale, întrebă ce se 
întâmplase cu contesa Hameline şi pentru ce nu era 
împreună cu verişoara sa. 

— Nu - adăugă el dispreţuitor — nu că aş socoti lipsa 
ei ca o pierdere pentru contesa Isabelle; căci, deşi erau 
rude şi îndeobşte era o femeie cumsecade, totuşi regatul 
Cocagne n-a produs niciodată un cap mai fluşturatic, 
mai fantezist, ca al ei; şi socot ca sigur că nepoata ei, în 
care am văzut întotdeauna o tânără aşezată, cuminte, a 
fost împinsă prosteşte să fugă din Burgundia în Franța 
de acea zăpăcită, de acea romanţioasă tomnatică, de 
acea pețitoare, ea însăşi ahtiată după măritiş! 

Straşnice cuvinte pentru urechea unui îndrăgostit 
romantic! Şi mai cu seamă într-un moment când ar fi 
fost ridicol pentru el să încerce un lucru „pe care nu-l 

putea face, adică să-l facă pe conte să înțeleagă prin 
forța armelor că aduce o ofensă grosolană contesei 
Isabelle — ei, care era fără pereche şi ca înţelepciune şi 
ca frumuseţe - numind-o o tânără aşezată şi cuminte, 
însuşiri cu care putea fi lăudată fiica unui țăran, arsă de 
soare, care nu face altceva toată viața decât să 
îmboldească boii, în timp ce tatăl ei ţine coarnele 
plugului. Cât despre faptul că o presupunea dominată şi 
condusă în totul de o mătuşă proastă şi romanțioasă — 
calomnia aceasta ar fi trebuit vârâtă înapoi pe gât 
calomniatorului. Dar fizionomia deschisă, deşi severă, a 
contelui de Crèvecoeur, disprețul deplin pe care părea 
să-l aibă pentru acele simțăminte care copleşeau 
sufletul lui Quentin îi impuneau respect. Nu de teamă în 
legătură cu faima contelui în ceea ce privea mânuirea 
armelor - această primejdie n-ar fi făcut decât să-i 
sporească dorința de a-l provoca la luptă - dar teama de 
ridicol, singura din toate armele de care le e frică mai 
mult ca de orice înflăcărațţilor de tot soiul, teama care, 
prin înrâurirea pe care o are asupra spiritelor acestora, 
opreşte de multe ori ceea ce e absurd, dar înăbuşe 
adesea pe deplin ceea ce este nobil. 

Sub influenţa temerii că ar putea deveni un obiect de 
ironie mai curând decât de resentimente, Durward, deşi 
cu oarecare strângere de inimă, se mărgini să răspundă 
destul de confuz că doamna Hameline fugise din castelul 
Schönwald înainte de asalt. Într-adevăr, el nu putea să 
povestească lucrurile mai lămurit fără a o expune 
ridicolului pe ruda apropiată a Isabellei, şi poate fără a 
se expune el însuşi până la un punct, ca fiind obiectul 
speranțelor deplasate ale contesei Hameline. El adăugă 
că auzise, deşi vag, că aceasta căzuse din nou în mâinile 

lui Guillaume de la Marck. 

— Pe sfântul Lambert, sper că o să se căsătorească 
cu ea, spuse Crèvecoeur; şi într-adevăr ar putea-o face, 
din dragoste pentru sacii ei de aur şi tot atât de probabil 
e că l-ar face seama de îndată ce ar pune gheara pe saci, 
sau mai târziu când îi va fi golit. 

Contele urmă apoi să-i pună felurite întrebări lui 
Quentin asupra felului în care se comportaseră 
amândouă doamnele în timpul călătoriei, asupra 
gradului de intimitate în care îl admiseseră şi asupra 
altor amănunte destul de delicate, încât, jignit, ruşinat 
şi mânios, tânărul abia putea să-şi ascundă stânjenirea 
de privirea ascuţită a soldatului şi a curteanului, care 
deodată , păru că vrea să se îndepărteze de el. 

— Hm! - exclamă el în acelaşi timp - văd că s-a 
întâmplat ceea ce presupusesem, dintr-o parte cel puţin: 
sper că cealaltă parte şi-a stăpânit mai bine simţurile. 
Hai, mesir scutier, dă pinteni şi mergi la avangardă, în 
timp ce eu am să mă întorc să stau de vorbă cu contesa 
Isabelle. Cred că am aflat destule lucruri de la domnia ta 
pentru a-i putea vorbi despre toate aceste peripeții 
neplăcute fără a-i răni delicatețea, deşi am reuşit s-o 
zgândăresc un pic pe a domniei tale. Dar mai stai o 
clipă, tinere galant, doar un cuvânt şi apoi te duci. 
Domnia ta ai făcut, îmi închipui, o călătorie fericită în 
țara zânelor, călătorie plină de aventuri eroice, de 
speranțe mari şi de iluzii arzătoare ca grădinile zânei 
Morgana pe care le cântă menestrelii. Uită totul, tinere 
soldat - adăugă el bătându-l pe umăr - nu-ţi aminti de 
tânăra doamna decât ca de onorata contesă de Croye — 
uit-o pe domnişoara rătăcitoare şi aventuroasă. Şi 
ti mei — puea unul din ei pot să 2 o Dire — îşi 

vor aminti, în ceea ce îi priveşte, numai serviciile pe care 
i le-ai făcut şi vor uita răsplata nesăbuită pe care ai avut 
îndrăzneala s-o nădăjduieşti în sinea domniei tale. 

Înciudat că nu putuse să ascundă de ochiul ager al 
lui Crèvecoeur simțămintele pe care contele părea să le 
considere atât de ridicole, Quentin răspunse mânios: ` 

— Seniore conte, când voi avea nevoie de sfaturile 
domniei voastre, vi le voi cere; când voi cere ajutorul 
domniei voastre, veți avea timp destul pentru a mi-l 
acorda sau a-l refuza; când voi pune un preţ deosebit pe 
părerea domniei voastre asupra mea, nu va fi prea târziu 
ca să v-o rostiți. 

— Drace! — exclamă contele — iată-mă între Amadis şi 
Oliane. Trebuie să mă aştept la o provocare la duel. 

— Vorbiţi ca şi când acest lucru ar fi cu neputinţă, 
spuse Quentin. Când am rupt o lance cu ducele de 
Orleans, am făcut acest lucru împotriva unui piept în 
care curge un sânge mult mai nobil decât acela al lui 
Crèvecoeur. Când mi-am încrucişat sabia cu Dunois, 
m-am măsurat cu un războinic mai bun decât acesta. 

— Facă cerul să ţi se înțelepțească mintea, dragul 
meu tânăr! rosti Crèvecoeur, râzând de ieşirea 
cavalerului îndrăgostit. Dacă ai vorbit adevărul, ai avut 
un noroc deosebit pe această lume; şi într-adevăr dacă 
providența doreşte să te expună la asemenea încercări, 
înainte de a-ți creşte barba, vei înnebuni de vanitate 
înainte de a-ți putea spune că eşti un bărbat. Poţi să mă 
înveseleşti, dar nu să mă mâniezi. Crede-mă, deşi, 
printr-unul din acele capricii de care soarta dă uneori 
dovadă, poate că te-ai luptat cu prinții şi ai făcut pe 
paladinul celor două contese, nu eşti câtuşi de puţin 
Sgal acelora pentru care ai devenit terni Eoi adversar 


. 


SIS 


DE IEA JA 
i DEE 


şi pentru care şi mai întâmplător încă, ai devenit 
companion. Totuşi îți pot îngădui, ca unui tânăr care a 
ascultat cântecele de vitejie până ce şi-a închipuit că el 
însuşi e un paladin, de a te legăna câtva timp încă în 
visurile frumoase ale domniei tale; dar nu trebuie să te 
superi pe un prieten binevoitor care te scutură uneori cu 
asprime de umeri spre a te trezi. 

— Seniore de Crèvecoeur - replică Quentin - familia 
mea... 

— O clipă... nu e vorba numai de familie, îl 
întrerupse contele; ci şi de rang, de avere, de poziție 
înaltă şi aşa mai departe, ceea ce stabileşte o ierarhie 
între diferitele grade şi categorii de persoane. Cât despre 
naştere, toți oamenii coboară de la Adam şi Eva. 

— Seniore conte — repetă Quentin - strămoşii mei 
Durward of Glen-houlakin... 

— Ei - exclamă contele - dacă pretinzi să-i urci 
dincolo de Adam, nu mai am nimic de spus! Bună seara. 

El îşi struni calul, oprindu-se spre a o aştepta pe 
contesă, căreia, dacă acest lucru era cu putinţă, 
insinuările şi sfaturile lui îi fură şi mai dezagreabile 
decât lui Quentin, care, călărind înainte, murmura în 
sine: „Nesimţitor, insolent, înfumurat! Ți-aş dori ca 
primul arcaş scoţian care va ochi în tine cu archebuza 
să nu te lase să scapi atât de uşor precum am făcut-o 
eu!” 

Seara ajunseră la Charleroi, pe Sambre, unde contele 
de Crèvecoeur hotărâse s-o lase pe contesa Isabelle. 
Spaimele şi oboseala acelei zile, împreună cu drumul de 
cincizeci de mile pe care-l străbătuse din zori şi emoțiile 
zguduitoare ce o însoţiseră fără încetare, făceau cu 
a ca ea să A cară mai dgnaid fără ca sănătatea 

să-i fie primejduită. Văzând-o atât de istovită, contele o 
încredință  superioarei unei mănăstiri a ordinului 
Citeaux, o aristocrată a cărei familie era înrudită cu 
casele de Crèvecoeur şi Croye şi în a cărei înțelepciune şi 
bunătate putea să-şi pună toată încrederea. 

Crèvecoeur însuşi se opri doar spre a recomanda cele 
mai mari precauțiuni comandantului micii garnizoane 
burgunde din acea localitate şi-i ceru totodată să 
posteze o gardă de onoare la mănăstire în timpul şederii 
acolo a contesei Isabelle de Croye, în aparentă pentru a 
veghea asupra siguranței sale, dar poate în taină pentru 
a preîntâmpina orice încercare de fugă. Contele justifica 
vigilența pe care o recomandase garnizoanei prin 
zvonurile nedesluşite pe care le auzise despre tulburările 
din episcopatul Liege. El voia să ducă cel dintâi ducelui 
Carol extraordinarele veşti ale răscoalei şi uciderii 
episcopului, în toată realitatea lor oribilă; în acest scop, 
după ce-şi procură caii odihniți pentru el şi pentru 
suită, încălecă, hotărât să-şi urmeze fără popas călătoria 
spre Peronne. Vestindu-l pe Quentin Durward că trebuie 
să-l însoțească, ei îşi ceru scuze cu ironie pentru faptul 
că-l despărțea de plăcuta companie, „dar spera că un 
scutier atât de devotat doamnelor va găsi că o călătorie 
în timpul nopţii sub clar de lună e mult mai plăcută 
decât să se abandoneze somnului, cu nepăsare, ca un 
muritor de rând.” 

Quentin, destul de îndurerat la vestea că va fi 
despărțit de Isabelle, ardea să răspundă acestui sarcasm 
cu o sfidare mânioasă; dar dându-şi seama că 
Crevecoeur nu va face decât să râdă de mânia lui şi să-i 
disprețuiască provocarea, hotărî să aştepte ziua potrivită 
când v va a să a Apa de a obține satisfacție de 

„la acest senior trufaş, care-i devenise, deşi pentru pricini 
deosebite, aproape tot atât de odios ca şi Mistreţul 
Sălbatic din Ardennes. Se declară de acord deci cu 
propunerea contelui, întrucât nu avea încotro, şi porniră 
împreună, cu toată iuțeala posibilă pe drumul dintre 
Charleroi şi Peronne. 

OASPETELE NEPOFTIT 


Nu există însuşire omenească 

Să nu aibe în urzeală vreun cusur: 

Am văzut un om viteaz fugind de-un câine, 
Şi un altul înțelept făcând prostii 

De râdeau de el şi proştii. 

Şi apoi iată, 

Omul tău, isteț, cum ştii, nevoie mare, 
Intrigi — sfori atât de bine le urzeşte 

Încât singur deseori se prinde-n ele. 
VECHE PIESA DE TEATRU 


An timpul primei părți a călătoriei sale nocturne, 
Quentin trebui să lupte cu acea mâhnire pe care 

o simte un tânăr când se desparte, poate pentru 
totdeauna, de iubita lui, în timp ce, zoriți de graba 
acelor clipe şi de nerăbdarea lui Crèvecoeur, goneau toți 
peste mănoasele câmpii ale ținutului Hainaut, sub 
călăuzirea blândă, strălucitoare, a lunei de august, 
care-şi cernea razele peste îmbelşugatele şi mustoasele 
pajişti, păduri şi lanuri. Agricultorii se foloseau de 
lumina ei pentru a secera holdele, căci flamanzii erau tot 

atât de harnici şi pe atunci ca şi în zilele noastre. Luna 
se oglindea în apele râurilor largi, liniştite, care făcuseră 
pământul să rodească, brăzdate de pânzele albe ale 
luntrelor care cărau mărfuri, plutind, fără a fi oprite de 
stânci sau praguri prăpăstioase, pe lângă sate liniştite a 
căror înfăţişare cuviincioasă, curată, dovedea 
îndestularea şi buna stare a locuitorilor; îşi ţesea 
sclipirile deasupra castelelor feudale ale atâtor baroni şi 
cavaleri viteji, zidiri înconjurate de şanţuri adânci, 
străjuite de crenele şi clopotnițe înalte, căci gentilomii 
din Hainaut erau vestiți printre nobilii din Europa; 
lumina ei se revărsa în depărtare peste turnurile uriaşe 
ale atâtor mănăstiri falnice. 

Totuşi, în pofida acestei varietăți de privelişti 
încântătoare, atât de neasemănătoare cu întinderile 
singuratice şi sterpe ale ţării sale, Quentin nu putea fi 
smuls din mâhnirea lui. El îşi lăsase inima înapoi, la 
Charleroi, şi singurul gând insuflat de această călătorie 
era că fiecare pas îl ducea tot mai departe de Isabelle. 
Imaginaţia lui nu înceta să-i amintească fiecare vorbă 
rostită de ea, fiecare privire îndreptată spre el şi, cum se 
întâmplă adesea în asemenea împrejurări, impresia ce 
se întipărea în mintea lui prin amintirea acelor 
amănunte era mult mai puternică decât aceea stârnită 
de însăşi realitatea lor. 

În sfârşit trecu şi ceasul rece al miezului nopții; în 
ciuda dragostei şi a suferinței, începu să se facă simțită 
oboseala cruntă a celor două zile care trecuseră şi pe 
care deprinderea lui cu exerciţiile de tot felul, vioiciunea 
deosebită, preocuparea minţii, ca şi zbuciumul lui 
sufletesc, îl împiedicaseră s-o simtă până atunci. 
Gandurile care se i pn prin mintea lui incepură 

încet-încet să se încețoşeze, să se cufunde în toropeala 
simțurilor sale vlăguite. Reprezentările imaginaţiei sale 
schimbau sau deformau tot ceea ce îi era transmis prin 
organele amorțite ale vederii şi auzului, şi Durward 
nu-şi dădea seama că e treaz decât prin sforțările pe 
care simțământul instinctiv al primejdiei îl împingea să 
le facă din timp în timp pentru a nu cădea într-un somn 
adânc, copleşitor. Când şi când, teama de a nu cădea de 
pe cal sau împreună cu acesta, îi înviora simțurile şi 
avântul, dar curând peisajul luminat de lună începea 
din nou să unduiască înaintea ochilor săi orbiți de 
umbre nedesluşite şi de tot soiul de culori învălmăşite, 
în sfârşit oboseala îl covârşi într-atât, încât contele de 
Crèvecoeur, dându-şi seama de starea în care se afla, 
trebui până la urmă să ordone la doi dintre oamenii lui 
să se țină cât mai aproape de Durward, păzindu-l să nu 
cadă de pe cal. Când (ajunseră în sfârşit la Landreci, 
făcându-i-se milă de tânăr, care nu dormise aproape trei 
nopţi la rând, contele încuviință un popas de patru 
ceasuri pentru odihnă şi împrospătare. 

Quentin căzuse într-un somn adânc, din care fu 
smuls de sunetul trompetelor contelui şi de strigătele 
furierilor şi ale subofițerilor: „Debout! Debout! Hé! 
Messires, en route, en route!” Deşi prea matinal pentru 
a fi bine primit, acest semnal de deşteptare îl trezi într-o 
stare trupească şi sufletească cu totul deosebită de 
aceea în care adormise. Încrederea în el însuşi şi în 
norocul lui îi revenise o dată cu înviorarea spiritului şi 
cu răsăritul soarelui. Nu se mai gândea la dragostea lui 

ca la un vis deznădăjduit şi fantastic, ci ca la un 
principiu înalt şi îmbărbătător pe care trebuia să-l 
hrănească în inima lui, deşi nu-şi putea nicidecum 
propune, față de atâtea greutăţi câte avea de înfruntat, 
să ajungă la o ieşire fericită: „Corăbierul, îşi zicea el, îşi 
duce vasul după steaua polară, deşi el ştie că nu va 
ajunge la ea niciodată: tot astfel şi gândurile pe care le 
închin Isabellei de Croye vor face din mine un războinic 
viteaz, deşi poate că n-am s-o mai văd niciodată. Când 
va auzi că un soldat scoțian cu numele de Quentin 
Durward s-a distins pe câmpul de luptă sau şi-a lăsat 
trupul în breşa unei fortărețe disputate, îşi va aminti de 
tovarăşul ei de drum, ca de un om care a făcut tot cea 
fost cu putință ca s-o apere de capcanele şi de 
nenorocirile care o amenințau şi poate că îi va onora 
memoria cu o lacrimă şi sicriul cu o ghirlandă de flori.” 

Îndemnat de această nouă stare sufletească să-şi 
îndure nefericirea bărbăteşte, Quentin putu să asculte şi 
să răspundă mai uşor la glumele contelui de Crèvecoeur, 
care râse de el făcându-l neputincios fiindcă se lăsase 
doborât de oboseală. Tânărul scoțian răspunse la 
spiritele contelui cu atâta vioiciune, într-un fel atât de 
fericit şi totodată atât de cuviincios, încât această 
schimbare de ton şi de maniere făcură vădit asupra 
contelui o impresie mai favorabilă decât aceea pe care 
i-o făcuse comportarea prizonierului său în seara 
trecută, când, iritat de situaţia în care se afla, uneori 
tăcuse posomorit, iar alteori — răspunsese cu mândrie. 

Bătrânul soldat începu în sfârşit să vadă în tânărul 
său companion un băiat plăcut din care ar fi cu putinţă 
să se facă ceva; el îi dădu chiar limpede să înțeleagă că 
dacă ar voi să poa serviciul din s an 

de la curtea Franței, i-ar înlesni dobândirea unei situații 
onorabile în casa ducelui de Burgundia şi s-ar îngriji el 
însuşi de înaintarea lui. Exprimându-şi toate 
mulțumirile cuvenite, Quentin refuză deocamdată 
această favoare până ce va şti în ce măsură avea să se 
plângă de primul său protector, regele Ludovic. El 
rămase totuşi în termeni buni cu contele de Crèvecoeur. 
Dacă felul său înflăcărat de a gândi, modul de exprimare 
şi accentul său străin stârneau adesea zâmbete pe 
chipul grav al contelui, acest zâmbet pierduse latura 
ironică, sarcastică şi nu mai trecea dincolo de limitele 
bunei dispoziţii şi a curtoaziei. 

Continuându-şi astfel drumul în mai multă armonie 
decât în ajun, mica trupă ajunse în sfârşit la două mile 
de Peronne, faimos oraş întărit în preajma căruia se 
ridica tabăra trupelor ducelui de Burgundia, care erau 
gata, după cum se presupunea, să invadeze Franţa, în 
timp ce Ludovic al XI-lea, la rândul lui, îşi adunase mari 
forțe aproape de Saint Maxence ca să-l aducă la realitate 
pe prea puternicul său vasal. 

Oraşul Peronne, aşezat de-a lungul unui râu bogat în 
ape, pe o câmpie netedă, înconjurat de întărituri 
puternice şi de şanţuri adânci, a fost socotit din cele mai 
vechi timpuri una dintre cele mai puternice fortărețe ale 
Franţei. Contele de Crèvecoeur, suita lui şi prizonierul se 
apropiau de această fortăreață spre ceasurile trei 
după-amiază, când, străbătând călare poienile însorite 
ale unei vaste păduri care acoperea pe atunci câmpia 
din partea de răsărit a oraşului, întâlniră două 
personaje de marcă, precum păreau după numeroasa lor 
suită. Necunoscuţii erau îmbrăcați în veşminte obişnuite 
ulei vreme de pace; judecând după şoimii pi care-i 

purtau pe umăr şi după numărul prepelicarilor şi al 
ogarilor ţinuţi în zgardă de slujitori, călăreții se 
îndeletniceau cu plăcerile vânătoarei cu şoimi. Dar, 
zărindu-l pe Crèvecoeur ale cărui culori şi arme le erau 
prea bine cunoscute, părăsiră urmărirea unui erete 
după care alergau pe marginile unui canal mare şi 
galopară spre conte. 

— Veşti, veşti, conte de Crèvecoeur! strigară amândoi 
deodată. Aduci veşti, vrei să le afli de la noi, sau doreşti 
să facem schimb? 

— Aş prefera să fac schimb - messiri - răspunse 
Crèvecoeur salutându-i curtenitor - dacă aş fi convins 
că aveţi veşti atât de importante precum sunt ale mele. 

Cei doi vânători se priviră zâmbind. Cel mai vârstnic, 
cu înfăţişare falnică de baron feudal, cu o umbră de 
tristețe pe chipul oacheş, pe care unii fizionomişti o 
atribuie  temperamentelor melancolice, iar alţii, ca 
sculptorul italian care a făurit statuia lui Carol I, văd în 
acest lucru  presimţirea unui sfârşit nefericit, 
întorcându-se spre companionul lui, spuse: 

— Crèvecoeur vine din Brabant; acolo, în ţara 
negoțului a învățat toate vicleşugurile — o să fie greu să 
facem un târg cu el. 

— Seniori — replică Crèvecoeur — ducele trebuie, de 
bună seamă, să vadă cel dintâi mărfurile mele, căci 
suzeranul îşi ia dreptul său înainte de a se începe 
vânzarea. Dar ia spuneți, veştile domniilor voastre sunt 
triste sau vesele? 

Acela căruia îi vorbea cu osebire era un bărbat cu 
înfăţişare voioasă şi cu privirile nespus de vioaie, 
cumpănite de un aer gânditor şi grav ce se vădea pe 
buza i iperioată, fii AO Dac ce indica un om care vede şi 

gândeşte repede, dar ia hotărâri sau îşi exprima părerea 
încet, cu înțelepciune. Acesta era vestitul cavaler de 
Hainaut, fiul lui Collart, sau, cum i se mai spunea, 
Nicolas de la Elite, cunoscut în istorie şi printre istorici 
sub venerabilul nume de Philippe de Comines, pe atunci 
foarte apropiat de ducele Carol Temerarul, unul din 
sfetnicii lui cei mai prețuitți. El răspunse la întrebarea pe 
care i-o pusese Crèvecoeur cu privire la felul veştilor pe 
care le ştiau el şi companionul lui, baronul 
d'Hymbercourt: 

— Ele sunt - spuse el — tot atât de variate ca şi 
culorile curcubeului, după feluritele puncte din care 
sunt privite — fie că s-ar străvedea pe nori negri sau pe 
cer senin. Un asemenea curcubeu nu s-a mai arătat în 
Franţa şi nici în Flandra de la arca lui Noe. 

— Veştile mele - replică Crèvecoeur - seamănă cu o 
cometă: sumbre, sângeroase, înspăimântătoare în ele 
însele, pot fi totuşi socotite că premerg unor şi mai 
îngrozitoare nenorociri, care vor urma. 

— Hai să ne deschidem şi noi sipetele - propuse 
Comines companionului său - altminteri ne-ar putea-o 
lua înainte vreun nou venit, căci veştile noastre sunt 
cunoscute de toţi. Într-un cuvânt, Crèvecoeur, ascultă şi 
minunează-te - regele Ludovic se află la Peronne! 

— Cum! exclamă contele, uimit. A dat oare ducele 
înapoi fără luptă? Şi senioriile voastre vă aflați oare aici 
înveşmântaţi paşnic, în vreme ce oraşul este împresurat 
de francezi?! Căci nu pot crede că a fost cucerit. 

— Nu, fireşte, răspunse d'Hymbercourt; flamurile 
Burgundiei n-au dat un pas înapoi; şi totuşi regele 
Ludovic este aici. 

— Atunci a venit peste mare Eduard al Angliei cu 

arcaşii şi, ca străbunicii lui, a câştigat o a doua bătălie 
de la Poitiers? 

— Câtuşi de puţin! răspunse Comines. Nici o flamură 
franceză n-a fost doborâtă la pământ, nici o pânză de 
corabie n-a plecat din Anglia - Eduard se desfată prea 
mult cu nevestele burghezilor din Londra pentru a mai 
dori să facă pe Prințul Negru. Ascultaţi realitatea 
uluitoare! Ştiţi că atunci când aţi plecat, conferința 
dintre împuterniciții Franţei şi aceia ai Burgundiei 
fusese întreruptă, fără a mai părea să existe vreo putință 
de împăcare. 

— E adevărat, şi noi nu visam nimic altceva decât 
războiul. 

— Ceea ce a urmat pare într-adevăr atât de 
asemănător unui vis — spuse Comines - încât aştept 
mereu să mă trezesc şi să văd că e aşa. Nu trecuse decât 
o zi de când ducele, în plin consiliu, se împotrivise cu 
furie oricărei noi amânări, hotărând să trimită o sfidare 
regelui şi să intre imediat în Franța. Toison d'Or, 
însărcinat cu această misiune, îşi pusese veşmântul 
oficial, şi tocmai ridica piciorul în scară ca să încalece, 
când, ce să vezi deodată îl zăriră pe heraldul francez 
Mont-Joie venind călare în bivuacul nostru. Nu ne-am 
închipuit altceva decât că Ludovic ne-o luase înainte cu 
sfidarea şi începusem să ne gândim ce pornit are să fie 
ducele împotriva acelora care îi dăduseră felurite sfaturi 
împiedicându-l de a declara cel dintâi, războiul. Dar, 
consiliul fiind adunat în grabă, care nu fu mirarea 
noastră când heraldul ne vesti că regele Franţei venea 
călare la un ceas de drum în urma lui, sosind în vizită la 
Carol, ducele Burgundiei, cu o mică suită, pentru a 
pune SRA a e ora a dintre ei puni O intrevedere 

personală. 

— Mă uimitți, messiri, spuse Crèvecoeur; şi totuşi mă 
uimiți mai puțin decât v-aţi putea aştepta; căci, atunci 
când am fost de curând la Plessis de Tours, cardinalul 
Balue, care se bucură de toată încrederea, ofensat de 
stăpânul lui, şi ţinând cu Burgundia în inima sa, mi-a 
dat să înțeleg că ar putea să înrâurească asupra 
slăbiciunilor lui Ludovic, până acolo încât să-l facă să se 
vâre el însuşi într-o asemenea încurcătură față de 
Burgundia, încât ducele să-şi poată dicta condiţiile de 
pace, după placul său. Dar niciodată n-am crezut că o 
vulpe bătrână ca Ludovic are să se lase prinsă în 
capcană aşa, cu una, cu două. Şi ce spun sfetnicii 
burgunzi? 

— După cum poţi să presupui - răspunse 
d'Hymbercourt — s-a vorbit foarte mult de buna credință 
care trebuie observată şi foarte puţin despre avantajele 
care pot fi obținute în urma unei asemenea vizite, deşi 
era vădit că ei se gândeau aproape în întregime la cele 
din urmă şi se frământau doar cum să găsească o cale 
de împăcare pentru a putea salva aparențele după 
cuviință. 

— Dar ducele ce spune? urmă contele de 
Creve-coeur. 

— El a vorbit scurt şi aprins, ca de obicei, răspunse 
Comines. „Care dintre voi — a întrebat el — a fost martor 
la întâlnirea dintre mine şi vărul meu Ludovic după 
bătălia de la Montlhery, când am fost atât de nesocotit, 
încât să-l conduc înapoi până la zidurile Parisului 
împreună cu vreo zece însoțitori, punându-mă astfel la 
discreția sa?” l-am răspuns că cei mai mulți dintre noi 
herser de față si că niciunul nu va uita vreodată 

spaima pe care binevoise să ne-o stârnească. „Ei bine — 
a strigat ducele — ați osândit acea nebunie a mea şi eu 
am încuviințat că mă purtasem ca un tânăr fără minte; 
se ştie de asemeni că tatăl meu, cel de fericită amintire, 
trăia încă şi că vărul meu Ludovic ar fi câştigat mult mai 
puţin dacă m-ar fi pus atunci sub pază, decât aş putea 
câştiga eu astăzi, dacă aş pune mâna pe el. Dar n-are a 
face; dacă astăzi regescul meu văr vine aici cu aceeaşi 
inimă deschisă cu care m-am purtat şi eu atunci, va fi 
primit regeşte: dar dacă îşi închipuie că această aşa-zisă 
încredere mă va învălui, mă va orbi până ce îşi va fi 
îndeplinit vreunul din planurile lui politice, pe sfântul 
George de Burgundia, să ia seama!” Apoi, răsucindu-şi 
mustățile şi bătând din picior, a poruncit să încălecăm 
pentru a primi un oaspe atât de neobişnuit. 

— Şi deci, l-aţi primit pe rege?! se miră contele de 
Crèvecoeur. Se mai întâmplă încă minuni! Ce suită 
avea? 

— Cea mai mică cu putință! răspunse 
d'Hymbercourt; între douăzeci şi patruzeci de arcaşi 
scoțieni, precum şi câțiva cavaleri şi gentilomi din casa 
lui, printre care astrologul său, Galeotti, făcea figura cea 
mai plăcută. 

— Ipochimenul acela - zise Crèvecoeur - este 
oarecum omul cardinalului Balue. Nu m-ar mira ca el să 
aibă o parte oarecare în această hotărâre a regelui de a 
face un asemenea pas de politică îndoielnică. În suită 
era şi vreun nobil de rang înalt? 

— Erau monseniorul d'Orleans şi Dunois, răspunse 
Comines. 

— Cu Dunois o să am o răfuială — spuse Crèvecoeur — 
orice s-ar Dampi Dar auzisem că el şi ducele au | căzut 

în dizgrație şi că au fost întemnițați. 

— Au fost amândoi puşi sub arest în castelul Loches, 
acel încântător loc de retragere pentru nobilimea 
franceză - răspunse d'Hymbercourt - dar Ludovic le-a 
dat drumul şi i-a luat cu el, poate pentru că nu voia să-l 
lase pe Orleans acolo. Cât despre ceilalți însoțitori — zău, 
cred că cei mai de seamă ar putea să fie omul lui, 
călăul-prevot, cu două, trei ajutoare, şi Olivier, 
bărbierul. Şi toți sunt atât de sărăcăcios îmbrăcați, 
încât, pe legea mea, regele seamănă mai curând cu un 
bătrân cămătar care se duce să-şi scoată banii pe nişte 
polite fără speranţe însoțit de o haită de bătăugşi. 

— Şi unde a fost găzduit? întrebă Crevecoeur. 

— Ei — răspunse Comines - asta-i mai grozav ca 
toate. La început, ducele nostru a propus ca arcaşii 
regelui să facă de gardă la o poartă a oraşului şi la unul 
din podurile de luntre peste Somme, şi a destinat pentru 
Ludovic o casă apropiată, aparținând unui burghez 
bogat, cu numele de Gilles Orthen; dar, ducându-se 
acolo, regele a văzut în apropiere flamurile lui de Lau şi 
ale lui Pencil de Rivierre, pe care îi exilase din Franţa; 
speriat, după cât se pare, că va locui atât de aproape de 
nişte refugiați şi nemulțumiți pe care şi i-a ridicat 
împotrivă el însuşi, a cerut să fie instalat în castelul din 
Peronne şi, prin urmare, acolo locuieşte. 

— Mare e Dumnezeu! — exclamă Crèvecoeur — asta nu 
înseamnă numai să intri în vizuina leului, dar să-ti bagi 
şi capul în gura lui; bătrânul vulpoi politic se află pur şi 
simplu într-o cursă de şoareci! 

— Ei - urmă Comines - d'Hymbercourt nu v-a 
povestit cuvântarea lui Le Glorieux, bufonul ducelui 
care, îi Date rect mea, este Ori cea mai în | CAO 

care a fost rostită în această împrejurare. 

— Şi ce a spus prea ilustra sa înțelepciune? întrebă 
contele. 

— La un moment dat când ducele răspunse Comines 
— poruncea precipitat să se pregătească câteva piese de 
veselă, garnituri de argint şi alte lucruri asemănătoare 
pentru a fi oferite ca daruri regelui şi suitei sale, o dată 
cu urarea de bun venit, Le Glorieux i-a strigat: „Nu-ţi 
tulbura cerebelul doar pentru atât, amice Carol, am să 
ofer vărului tău Ludovic un dar mai nobil şi mai potrivit 
pentru el: scufa, clopotțeii şi marota mea pe deasupra, 
căci, pe sfânta liturghie, e mai nebun decât mine dacă a 
venit aici, la discreția ta”. „Dar dacă n-am să-i dau nici 
un motiv să se căiască, ce va fi atunci, caraghiosule?” a 
întrebat ducele. „Atunci, într-adevăr, Carol, tu ai să 
meriți scufa şi marota mea, ca cel mai nebun dintre noi 
toți trei”. Vă spun că batjocura asta neruşinată l-a atins 
pe duce adânc - am văzut cum s-a schimbat la față şi 
şi-a muşcat buza. Astea-s veştile noastre, nobile 
Crèvecoeur; cu ce crezi că seamănă? 

— Cu o mină încărcată de pulbere - răspunse 
Crèvecoeur — de care mă tem că eu voi fi sortit să apropii 
fitilul aprins. Veştile domniilor voastre şi ale mele sunt 
ca inul şi focul care nu se pot atinge fără a izbucni o 
flacără, sau ca unele elemente chimice care nu se pot 
amesteca fără a provoca o explozie. Prieteni, messiri, 
dați-vă caii mai aproape: când am să vă povestesc ce s-a 
întâmplat în episcopatul Liege, o să fiți de părere, cred, 
că regele Ludovic putea să facă un pelerinaj prin 
regiunile infernului în tot atâta siguranţă ca şi această 
vizită inoportună la Peronne. 

Cei doi seniori se aaia de conte şi ascultară cu 

exclamațţii pe jumătate înăbuşite şi cu gesturi care 
exprimau mirarea şi interesul cel mai adânc, povestirea 
sa despre întâmplările de la Liege şi de la Schönwald. 
Apoi îl chemară pe Quentin şi-l întrebară şi iar îl 
întrebară despre amănuntele morții episcopului, până ce 
în sfârşit tânărul scoțian nu mai voi să răspundă la acel 
interogator, neştiind de ce i se puneau atâtea întrebări şi 
la ce puteau să folosească răspunsurile lui. 

Între timp ajunseseră pe malurile mănoase, netede, 
ale râului Somme; zidurile înnegrite de vreme ale 
micului oraş Peronne la Pucelle, ca şi verdele închis al 
câmpurilor înconjurătoare contrastau cu albul corturilor 
armatei ducelui de Burgundia, care se ridica la aproape 
cincisprezece mii de oameni. 


XXVI 
ÎNTREVEDEREA 


Când prinții se-ntâlnesc, zic astrologii 
Că-i o conjunctie rău prevestitoare 
Ca-ntre Saturn şi Marte. 

VECHE PIESA DE TEATRU 


u s-ar putea spune cu uşurinţă dacă este un 

privilegiu sau un neajuns legat de poziția 

prinților faptul că în relațiile reciproce sunt 
ținuți prin respectul datorat rangului şi demnităţii lor să 
dea expresie simțămintelor şi vorbelor după o etichetă 
riguroasă care exclude orice izbucniri violente; dacă nu 
s-ar şti însă că acest lucru este pur şi simplu un 
ceremonial, totul ar fi luat drept o mare prefăcătorie. 
Totuşi nu este mai puțin adevărat că abaterea de la 
aceste obligaţii protocolare, când ea se petrece pentru a 
da mai mult frâu liber violenţei, are ca efect să 
compromită demnitatea acestora în ochii tuturor, aşa 
cum s-a întâmplat îndeosebi când cei doi iluştri rivali 
Francisc I şi Carol Quintul s-au învinuit reciproc şi fățiş 
de minciună şi au voit să -puna capat E 

dintre ei luptând personal unul împotriva celuilalt. 

Carol de Burgundia, cel mai impetuos, cel mai 
nestăpânit, ba chiar cel mai necugetat prinț al secolului 
său, îşi dăduse seama el însuşi că se afla totuşi înlănțuit 
în acest cerc magic, care-i prescria cea mai profundă 
deferență față de Ludovic, augustul său suzeran şi 
senior, care binevoia să-l onoreze pe el, un vasal al 
coroanei, cu o vizită 
personală. Cu mantia 
ducală pe umeri, 
urmat de marii seniori 
şi de principalii 
cavaleri şi gentilomi ai 
Burgundiei, el îl 
întâmpină pe Ludovic 
al XI-lea în fruntea 
unei strălucite 
cavalcade. Suita sa 
strălucea de aur şi de 
argint; căci tezaurul 
Angliei fiind sleit de 


războaiele dintre 
casele de York şi 
Lancaster, iar 
cheltuielile curții 


Franţei fiind restrânse prin economia suveranului său, 
curtea Burgundiei era în acea epocă mai măreaţă ca 
oricare alta din Europa. Cortegiul lui Ludovic, 
dimpotrivă, era puțin numeros şi, prin comparație, 
sărăcăcios la înfăţişare; exteriorul regelui însuşi, cu 
haina lui ponosită, cu vechea sa pălărie înaltă, garnisită 
cu iconiţe de plumb, neag contrastul şi mai aai şi, 

atunci când ducele, falnic împodobit cu coroana ducală 
şi cu mantia de ceremonie, descălecă de pe nobilul său 
fugar şi puse un genunchi în pământ, gata să țină scara, 
în timp ce Ludovic descăleca de pe căluțul său 
buiestraş, scena era aproape grotescă. 

De altminteri, saluturile reciproce dintre aceşti doi 
potentaţi erau pe cât de curtenitoare, pe atât de lipsite 
total de sinceritate; datorită firii sale, ducele salva cu 
mult mai greu aparențele în glas, în vorbă şi în ţinută; în 
timp ce la rege, orice simulare şi disimulare păreau că 
fac parte într-atât din natura lui, încât nici aceia care îl 
cunoşteau foarte bine nu puteau deosebi ce era prefăcut 
şi ce era firesc în comportarea lui. 

Ilustrarea cea mai exactă, dacă ea n-ar fi 
compromițătoare pentru asemenea mari suverani, ar fi 
poate de a ni-l închipui pe rege în situația unui străin 
perfect cunoscător al manifestărilor şi al firii rasei 
canine. Acesta, pentru un motiv oarecare, vrea să se 
împrietenească cu un dulău mare şi posomorât care-l 
nelinişteşte, fiind gata să se repeadă la el la primul semn 
de teamă sau de şovăială. Dulăul mârâie încet, îşi 
zbârleşte părul, îşi arată colții şi totuşi nu se hotărăşte 
să se arunce asupra intrusului care pare în acelaşi timp 
şi prietenos şi încrezător: animalul suferă din pricina 
dovezilor de prietenie care sunt departe de a-l linişti 
pândind în acelaşi timp cel mai mic pretext care l-ar 
putea îndreptăţi în proprii lui ochi să-şi înhaţe prietenul 
de beregată. 

Regele îşi dădea seama fără îndoială, după glasul 
schimbat, după mişcările silite şi după gesturile repezite 
ale ducelui, că rolul pe care trebuia să-l joace era greu 
şi, poate, se căi de mai multe ori că îl începi Dar 

căința era acum prea târzie şi nu-i mai rămânea altceva 
de făcut decât să pună în practică acea neasemuită 
abilitate, lucru la care regele se complăcea cel puțin tot 
atât de mult ca orice alt om de lume. 

Manierele lui Ludovic față de duce simulau acea 
expansiune, acel abandon căruia i se dăruieşte inimă în 
primul moment al unei împăcări sincere cu un prieten 
bun şi stimat de care te-a despărțit o vreme o răceală 
temporară, deja uitată. Regele se osândi el însuşi pentru 
că nu se hotărâse mai de mult să vină şi să-l convingă 
pe bunul şi iubitul său văr printr-o dovadă de încredere 
ca aceea pe care i-o acorda acum, că norii trecători care 
se ridicaseră între ei nici nu mai existau în amintirea 
lui, când îi punea în cumpănă cu dovezile de prietenie 
pe care le primise de la el în timp ce era exilat din 
Franța, când căzuse în dizgrația tatălui său. Vorbi 
despre bunul duce de Burgundia cum era numit de 
obicei Phillipe, tatăl ducelui Carol, şi aminti o mie de 
dovezi de dragoste paternă pe care le primise de la el. 

— Mi-amintesc, dragul meu văr - spuse el - că tatăl 
vostru arăta în afecțiunea sa puţină deosebire între voi 
şi mine; de pildă odată, rătăcindu-mă din întâmplare cu 
prilejul unei vânători, am dat de duce tocmai când vă 
certa pentru că m-ați lăsat în pădure — ca şi când n-aţi fi 
avut destulă grijă de siguranța unui frate mai mare. 

Trăsăturile ducelui de Burgundia erau prin natura 
lor aspre, dure, şi când el încercă să zâmbească pentru 
a recunoaşte cu politeță adevărul celor povestite de rege, 
grimasa pe care o făcu era cu adevărat diabolică. 

„Prinț al prefăcuţilor - îşi spunea el în fundul 
sufletului — de mi-ar îngădui onoarea să-ți amintesc cum 
ai iu toate bartar iile casei noastre!” 

— De altminteri - urmă regele - dacă legăturile de 
sânge şi de recunoştinţă nu sunt suficiente spre a ne 
ataşa unul de altul, scumpul meu văr, le avem pe acelea 
ale rudeniei spirituale - căci eu sunt naşul frumoasei 
voastre fiice Marie, care îmi este tot atât de dragă ca şi 
când ar fi propriul meu copil; şi când sfinţii 
(binecuvântat fie fericitul lor nume) mi-au trimis o 
mlădiță, care s-a ofilit după trei luni, princiarul vostru 
tată a fost acela care a ținut acest copil deasupra 
cristelniței şi a celebrat ceremonia botezului cu mai 
multă strălucire şi măreție decât ar fi putut-o face însuşi 
Parisul. N-am să uit niciodată impresia adâncă, de 
neşters, pe care mărinimia ducelui Phillipe şi a voastră, 
prea scumpul meu văr, a făcut-o asupra inimii pe 
jumătate zdrobite a unui sărman exilat! 

— Maiestatea voastră - rosti ducele, făcând un efort 
asupra lui însuşi pentru a răspunde ceva - a recunoscut 
această uşoară datorie în cuvinte care au plătit cu 
prisosință toată pompa pe care Burgundia a putut s-o 
desfăşoare pentru a dovedi că ea preţuia onoarea pe care 
ați făcut-o suveranului său. 

— Îmi amintesc cuvintele la care faceţi aluzie, 
scumpe văr, replică regele zâmbind; erau, cred, ca un 
răspuns la o atât de prețioasă dovadă de prietenie, căci 
nu aveam, eu, sărmanul exilat, altceva să vă ofer decât 
persoana mea, a soției şi a copilului meu. Ei bine, cred 
că mi-am plătit bine datoria. 

— Nu mă gândesc să contrazic ceea ce îi place 
maiestății voastre să afirme, dar... 

— Dar vreţi să ştiţi — spuse regele, întrerupându-l — 
cum au răspuns faptele cuvintelor mele? lată cum: 
n upa meu Joachim zace în pământul 

burgund; însăşi persoana mea am pus-o fără rezerve în 
dimineața aceasta în puterea voastră; cât despre aceea a 
soției mele, într-adevăr, scumpul meu văr, cred că, dat 
fiind timpul care s-a scurs de atunci, nu veţi stărui 
să-mi țin făgăduielile în această privință. S-a născut în 
preafericita zi a Bunei Vestiri (îşi făcu semnul crucii şi 
murmură o Ora pro nobis'), acum aproape cincizeci de 
ani, dar ea nu este mai departe decât la Reims şi, dacă 
veți dori neapărat ca făgăduinţa mea să fie îndeplinită 
întocmai, ea va veni de îndată la porunca voastră. 

Deşi mânios pentru fățărnicia regelui care lua față de 
el un ton de prietenie şi de familiaritate, ducele de 
Burgundia nu se putu împiedica de a râde de cuvintele 
ciudate ale acestui bizar monarh, şi râsul său era tot 
atât de neobişnuit pe cât îi era de firesc tonul brusc şi 
aprins cu care vorbea adesea. Râse mai mult şi mai tare 
decât s-ar cuveni astăzi ori decât s-ar fi cuvenit chiar pe 
atunci, într-un asemenea moment şi într-o asemenea 
împrejurare. Răspunzând pe acelaşi ton, el declină 
destul de grosolan onoarea companiei reginei, dar 
adăugă că ar primi-o cu multă plăcere pe aceea a fiicei 
mai mari a regelui, a cărei frumusețe era lăudată 
pretutindeni. 

— Sunt fericit, scumpul meu văr - răspunse regele cu 
unul din zâmbetele lui echivoce, obişnuite - că grațioasa 
voastră plăcere nu s-a fixat asupra fiicei mele mai mici, 
Jeanne. Altfel aţi fi trebuit să rupeţi o lance cu vărul 
meu d'Orleans; şi dacă s-ar fi întâmplat o nenorocire 
unuia sau altuia, aş fi pierdut în ambele cazuri un 

prieten bun şi un văr iubit. 

— Nu, nu, regescul meu suveran - răspunse Carol — 
ducele d'Orleans nu va fi tulburat de mine pe drumul 
ales de ses amours'5. Dacă am să rup vreodată o lance 
cu el va fi pentru o cauză frumoasă şi dreaptă. 

Ludovic nu se formaliză de grosolana aluzie la 
diformitatea fizică a prințesei Jeanne. Dimpotrivă, era 
încântat că ducele se amuză cu astfel de glume 
grosolane, la care se pricepea de minune şi el şi care, 
după cum se spune astăzi, îi cruțau foarte mult ipocrizia 
sentimentală. Prin urmare, el se grăbi să îndrumeze 
conversaţia în aşa fel, încât Carol, deşi simțea că nu 
poate cu nici un chip să simuleze pe prietenul adevărat, 
sincer împăcat cu acest monarh care îi făcuse atâta 
sânge rău şi a cărui bună credinţă era şi de astă dată 
atât de îndoielnică, se arăta totuşi cu uşurinţă foarte 
primitor cu un oaspete atât de fățarnic; şi astfel lipsa 
unor simțăminte calde fu înlocuită prin tonul de voioşie 
prietenească dintre doi companioni veseli, acel ton 
căruia felul de a fi deschis al ducelui şi, putem adăuga, 
bruscheţea lui îi dădeau o notă firească în care se 
complăcea şi Ludovic întrucât acesta, deşi în stare să 
susțină orice conversație, aceea în care excela era o 
îmbinare de grosolănii şi de veselie muşcătoare. 

Din fericire în tot timpul oaspătului care avu loc la 
primăria din Peronne, cei doi prinți conversară pe 
acelaşi ton pe care se întâlneau ca pe un teren neutru, 
mai preţios ca oricare altul, precum îşi dădu seama cu 
uşurinţă Ludovic, sperând să-l tină pe ducele de 

Burgundia în acea stare de calm pe care o socotea 
necesară propriei sale sigurante. 

Totuşi el era neliniştit văzând că împrejurul ducelui 
se aflau mai mulți din acei nobili francezi, şi chiar de 
rang foarte înalt, în funcțiuni de mare încredere şi de 
mare autoritate, pe care asprimea sau nedreptatea lui îi 
osândise la exil; pentru a se pune la adăpost de urmările 
posibile ale duşmăniei şi răzbunării lor, după cum s-a 
spus mai sus, ceruse să fie găzduit în castelul sau 
cetățuia din Peronne, mai curând decât în oraşul cu 
acelaşi nume. Ducele încuviințase această cerere, cu 
unul din acele zâmbete echivoce despre care nu s-ar fi 
putut spune dacă erau bine sau rău prevestitoare 
pentru acela care le stârnise. 

Dar când regele, rostind vorbele cu toată blândeţea 
de care era în stare, şi cu tonul pe care îl crezu cel mai 
potrivit să adoarmă orice bănuială, întrebă dacă ora 
îngăduit ca arcaşii scoțieni din garda lui să asigure paza 
castelului din Peronne în timp ce va locui el acolo, în loc 
de a veghea la poarta oraşului pe care Carol o lăsase în 
paza lor, acesta răspunse cu glasul său aspru şi cu un 
ton brusc pe care-l făcea încă şi mai îngrijorător obiceiul 
său de a-şi răsuci mustața în timp ce vorbea, sau de a-şi 
duce mâna la sabie sau la pumnal, scoțându-le adeseori 
pe jumătate din teacă şi apoi împingându-le la loc: 

— Nu, sire, pe sfântul Martin! Sunteţi în tabăra şi 
oraşul vasalului vostru, căci astfel sunt privit față de 
maiestatea voastră; castelul şi oraşul sunt ale voastre; 
soldaţii mei sunt ai voştri, astfel că n-are a face dacă la 
porţile dinafară, sau la întăriturile castelului stau de 
pază oamenii mei de arme sau arcaşii scoțieni. Nu, pe 
sfântul core, Peronne este o fortăreață Depr ii g ea 

nu-şi va pierde cinstea din pricina neglijenței mele. 
Fetele trebuiesc păzite cu grijă, regescul meu vâr, dacă 
vrem ca ele să se bucure de o bună reputaţie. 

— Fireşte, scumpul meu văr, sunt întru totul de 
aceeaşi părere, răspunse regele. De altminteri sunt 
interesat mai mult decât voi de reputația acestui bun 
orăşel. Peronne este, după cum ştiţi, scumpul meu văr, 
una din localitățile de pe Somme, date tatălui vostru cel 
de fericită amintire, drept chezăşie pentru bani 
împrumutaţi şi pe care noi ne-am păstrat dreptul s-o 
răscumpărăm, prin plata împrumutului nostru. Şi, 
pentru a vorbi deschis, ca un datornic cinstit, gata să-mi 
plătesc datoriile de orice fel, am adus aici în scopul 
acestei răscumpărări câțiva catâri încărcați cu argint, 
destui bani pentru a susține chiar cheltuielile casei 
voastre, timp de trei ani, cu tot fastul ei princiar ba 
chiar regesc. 

— N-am să primesc un ban, spuse ducele, 
răsucindu-şi mustața; ziua răscumpărării a trecut, 
regescul meu văr; nicicând nu s-a gândit cineva cu tot 
dinadinsul ca acest drept să fie adus la înfăptuire — 
cedarea acestor oraşe fiind singura răsplată pe care tatăl 
meu a primit-o din partea Franţei atunci când, într-o zi 
fericită pentru casa maiestății voastre, el a consimţit să 
uite omorârea bunicului meu şi să schimbe alianța cu 
Anglia pentru aceea cu tatăl vostru. Pe sfântul George! 
dacă ar fi făcut altfel, maiestatea voastră, departe de a 
avea oraşe pe Somme, abia ar fi putut să şi le păstreze 
pe acelea de pe Loire. Nu! N-am să dau măcar o piatră 
din ele, chiar dacă aş primi pentru fiecare piatră 
greutatea ei în aur. Mulţumesc lui Dumnezeu, 
aelepciunii, şi pae strămoşilor mei, că veniturile 

Burgundiei, deşi ea este numai un ducat, sunt 
îndestulătoare pentru a susține pompa casei mele, fără 
a fi obligat să-mi scot în vânzare moştenirea chiar şi 
atunci când oaspetele meu este un rege. 

— Ei bine, scumpul meu văr - răspunse regele tot 
atât de liniştit şi de împăciuitor, fără a fi tulburat de 
tonul brusc şi de gesturile violente ale ducelui - văd că 
sunteți un prieten atât de bun al Franţei, încât nu voiţi 
să vă despărțiți de nimic din ceea ce îi aparține. Văd că 
vom avea nevoie de un mediator atunci când vom 
discuta aceste afaceri în consiliu. Ce spuneţi de Saint 
Paul? 

— Nici Saint Paul, nici Saint Pierre şi nici un sfânt 
din calendar - răspunse ducele de Burgundia - nu mă 
vor face să renunţ la Peronne. 

— Ei, dar nu mă înțelegeţi - preciză regele cu un 
zâmbet - vorbesc de Louis de Luxemburg, devotatul 
nostru conetabil, contele de Saint Paul. Hm! pe Maica 
Domnului din Ernbrun! pentru a restabili o armonie 
perfectă între noi, nu lipseşte decât capul, lui la 
conferința noastră, cel mai bun, cel mai util cap din 
Franţa! 

— Pe sfântul George de Burgundia! exclamă ducele. 
Sunt uimit când aud pe maiestatea voastră vorbind 
astfel despre un om care a înşelat, a trădat şi Franța şi 
Burgundia - un om care s-a străduit în totdeauna să 
preschimbe în vrajba desele noastre neînțelegeri, şi asta 
pentru a-şi da aere de mediator. Jur pe Ordinul pe 
care-l port că n-are să se mai ascundă multă vreme în 
smârcurile lui. 

— Nu te aprinde aşa, dragul meu văr, îl potoli regele, 
zâmbind, cu glas scăzut. p puneam că doresc capul 

conetabilului care poate să medieze în uşoarele noastre 
neînțelegeri, şi nu trupul lui care poate rămâne foarte 
bine la Saint Quentin. 

— Ha, ha! ha! Vă înțeleg, regescul meu văr, rosti 
Carol cu acele zgomotoase hohote de râs pe care i le 
stârniseră şi alte glume aspre ale regelui. Şi el adăugă 
bătând din picior: aşa da, în felul acesta capul 
conetabilului poate fi util la Peronne. 

Aceste cuvinte şi altele asemănătoare cu ajutorul 
cărora regele aducea vorbe despre afaceri serioase prin 
aluzii glumeţe nu se succedară fără întrerupere, dar ele 
fură zvârlite cu dibăcie în timpul ospățului de la 
primărie şi în consfătuirea care-i urmă la reşedinţa 
ducelui, pe scurt, după cum se ivi prilejul pentru a 
atinge asemenea subiecte delicate, cu uşurinţă şi în chip 
firesc. 

Într-adevăr, deşi Ludovic luase o iniţiativă lipsită de 
prudență care, dat fiind firea aprinsă a ducelui şi 
pricinile de vrăjmăşie înverşunată dintre ei, putea să 
aibă o ieşire îndoielnică şi primejdioasă, niciodată un 
cârmaci care a ajuns la un țărm necunoscut nu s-a 
comportat cu mai multă fermitate şi înțelepciune. El 
părea să sondeze cu o iscusință şi o preciziune 
excepțională toate  profunzimile şi dedesubturile 
spiritului rivalului său, şi nu dădea dovadă nici de 
şovăială, nici de teamă când rezultatul observaţiilor sale 
îi descoperi mult mai multe stânci ascunse şi praguri de 
nisip primejdioase decât locuri unde se putea ancora în 
siguranţă. 

În sfârşit se încheie o zi istovitoare pentru Ludovic, 
din pricina  sforțărilor neîncetate, a vigilenței, a 
ema ŞI a atenției pe care o cerea situația lui, o zi de 

constrângere pentru duce, din pricina necesității în care 
se afla de a-şi stăpâni simțămintele violente cărora 
îndeobşte avea obiceiul să le dea frâu liber. 

Abia ajunse în încăperile sale, după ce, respectând 
ceremonialul, ceruse regelui permisiunea de a se 
retrage, că mânia lui, pe care o înăbugşise atâta vreme, 
răbufni, şi un puhoi de blesteme şi de ocări, aşa cum a 
spus apoi bufonul său Le Glorieux, se prăvăliră în seara 
aceea peste capetele celor pentru care nu se bătuse acea 
monedă - servitorii săi primiră în obraz acea avalanşă de 
invective pe care ducele nu putea să le zvârle cu toată 
cuviința regescului său oaspete, chiar atunci când nu se 
afla de față, dar care îl umpleau prea mult pentru a nu 
se revărsa din el. Glumele bufonului său izbutiră în 
bună măsură să potolească mânia ducelui. El izbucni în 
hohote de râs, aruncă măscăriciului o piesă de aur, se 
lăsă dezbrăcat în linişte, dădu pe gât o cupă mare de vin 
aromat, se culcă şi adormi adânc. 

„La couchee'6 a regelui Ludovic este mai vrednică de 
atenție decât aceea a lui Carol; căci manifestarea 
violentă a unei mânii aprinse şi îndârjite, aparținând 
mai curând părții brutale decât aceleia inteligente a 
naturii noastre, este prea puţin interesantă pentru noi, 
în comparaţie cu acţiunea puternică a unei minți 
viguroase şi stăpâne pe sine. 

Ludovic fu condus la încăperile pe care şi le alesese 
în castelul sau cetățuia din Peronne, de şambelanii şi 
majordomii ducelui. de Burgundia, şi fu întâmpinat la 
intrare de o gardă puternică alcătuită din arcaşi şi 

oameni de arme. 

În clipa când descălecă pentru a trece peste podul 
ridicător, lăsat deasupra şanțului neobişnuit de lat şi de 
adânc, regele privi spre gărzi şi-i spuse lui Comines, care 
îl însoțea împreună cu alți nobili burgunzi: 

— Poartă crucea sfântului André, dar nu pe aceea a 
arcaşilor mei scoțieni. 

— Îi veţi găsi tot atât de hotărâți să moară pentru 
apărarea voastră, sire, răspunse Comines a cărui ureche 
ageră prinsese în tonul cu care regele rostise acele 
cuvinte un simțământ pe care l-ar fi ascuns fără 
îndoială dacă ar fi putut. Poartă crucea sfântului Andre, 
acesta fiind unul din însemnele ordinului Lânei de Aur, 
ordinul stăpânului meu, ducele de Burgundia. 

— Mie îmi spui? glumi Ludovic arătând colanul pe 
care el însuşi îl purta în cinstea gazdei sale. Aceasta este 
una din cele mai scumpe legături sufleteşti dintre bunul 
meu frate şi mine. Suntem frați întru cavalerism ca şi 
prin înrudire spirituală; suntem veri de sânge şi prieteni 
prin toate legăturile celor mai duioase simțăminte şi ale 
celei mai bune vecinătăți. Nu mergeţi mai departe de 
curte, nobili seniori şi gentilomi! Nu voi îngădui să mă 
însoțiți mai departe. Mi-aţi făcut o onoare prea mare. 
— Am primit, trimişi de duce, spuse d'Hymbercourt, 
să conducem pe maiestatea voastră până la încăperile 
sale. Nădăjduim că maiestatea voastră va îngădui să 
îndeplinim ordinele stăpânului nostru. 

— Într-o împrejurare atât de neînsemnată - spuse 
regele — sper că ordinele mele vor precumpăni față de ale 
sale, chiar în ochii domniilor voastre, supuşii lui 
credincioşi. Mă simt puţin indispus, messiri, puţin 
obosit. ala, tot aa ca şi durerea, are în ea o mare 

plăcere. Sper să mă bucur mai mult de societatea 
domniilor voastre mâine. Şi de a domniei tale la fel, 
seniore Phillipe de Comines. Am auzit că domnia ta eşti 
un cronicar al acestor timpuri; noi, care dorim să avem 
un nume în istorie, trebuie să fim în buni termeni cu 
domnia ta, căci se spune că pana domniei tale este 
foarte ascuțită, atunci când o doreşti. Noapte bună, 
messiri şi gentilomi, noapte bună tuturora şi fiecăruia în 
parte. 

Seniorii burgunzi se retraseră foarte încântați de 
manierele curtenitoare ale lui Ludovic, ca şi de atentțiile 
sale împărțite cu abilitate; regele rămase pe loc numai 
cu una sau două persoane din suita sa personală, sub 
poarta boltită care dădea în curtea din față a castelului 
Peronne, privind turnul uriaş care se înălța la unul din 
colțuri, acesta fiind de fapt donjonul sau bastionul 
principal al cetățuii. Această clădire înaltă, masivă şi 
sumbră era luminată de aceleaşi raze ale lunei care îl 
călăuziseră pe Quentin Durward între Charleroi şi 
Peronne, atât de strălucitoare, precum ştie cititorul de 
mai înainte. Acest donjon semăna oarecum cu Turnul 
Alb din citadela Londrei, dar arhitectura sa era şi mai 
veche, datând, se spunea, din timpul lui Carol cel Mare. 
Zidurile aveau o grosime neobişnuită, ferestrele erau 
înguste şi întărite cu gratii de fier, iar masa uriaşă a 
clădirii arunca asupra întregii curți o umbră neagră, 
sinistră. 

— Sper că n-am să locuiesc aici! zise regele, străbătut 
de fiori, ceea ce părea prevestitor de rele. 

— Nu, sire, răspunse seneşalul, un bărbat cu părul 
cărunt, care aştepta lângă el cu capul descoperit; 
foaeclscă Dumnezeu; e ta maiestății voastre Sunt 

pregătite în clădirile acelea scunde în care regele Jean a 
dormit două nopți înaintea bătăliei de la Poitiers. 

— Hm! Nici acesta nu-i un semn bun, murmură 
regele. Dar ce-i cu turnul acela, bătrâne prieten, şi 
pentru ce invoci cerul ca să nu fiu găzduit în el? 

— Hm, grațioasă maiestate — răspunse seneşalul — la 
urma urmei n-aş putea spune nimic rău de acest turn — 
doar că gărzile spun că văd acolo lumini şi aud zgomote 
ciudate în timpul nopții; asta n-ar fi de mirare, căci 
turnul era folosit odinioară ca temniță de stat şi se 
povestesc multe lucruri despre cele petrecute în el. 

Ludovic nu stărui cu întrebările, căci nici un om nu 
avea mai multe motive ca el să respecte tainele unei 
temnițe de stat. La uşa încăperilor destinate regelui, 
care, deşi mai noi ca turnul, erau totuşi destul de vechi 
şi de întunecate, se afla un mic detaşament din garda sa 
scoțiană, care, deşi ducele îl refuzase în privința aceasta 
pe Ludovic, rămăsese acolo spre a fi în preajma 
persoanei stăpânului său. Devotatul Crawford se afla în 
fruntea detaşamentului. 

— Crawford, onestul şi fidelul meu Crawford -— 
exclamă regele - unde ai fost astăzi? Seniorii burgunzi 
sunt oare atât de neospitalieri ca să-l neglijeze pe unul 
dintre cei mai viteji şi mai nobili gentilomi văzuți 
vreodată la o curte? Nu te-am zărit la ospăț. 

— Am refuzat invitația, sire, răspunse Crawford. 
Omul se schimbă o dată cu trecerea vremii. Cândva am 
cutezat să mă iau la întrecere cu cel mai mare băutor 
din Burgundia, şi asta cu o licoare produsă de propriile 
sale vii; acum însă, dacă beau patru carafe ameţțesc şi 
cred că nu strică serviciului maiestății voastre să dau o 
pildă îi în privința aceasta oamenilor mei. 

— Totdeauna ai fost un om înțelept, Crawford, spuse 
regele. Fireşte însă că sarcina ta este mai uşoară atunci 
când ai atât de puţini oameni sub comandă. De altfel, o 
zi de petrecere nu-ţi cere să renunțţi la plăcerile proprii, 
aşa cum îţi cer vremurile mai grele. 

— Sire — răspunse Crawford - cu cât am mai puțini 
oameni sub comandă, cu atât e mai necesar să mențin 
ordinea printre aceşti vlăjgani; iar dacă încurcătura asta 
va sfârşi printr-o sărbătorire sau printr-o încăierare, 
lucrul acesta îl ştiu mai bine Dumnezeu şi maiestatea 
voastră decât bătrânul John of Crawford. 

— Într-adevăr nu prevezi nici o primejdie? întrebă 
regele încet, cu glasul întretăiat. 

— Nu, sire, dar aş vrea s-o prevăd; căci, cum 
obişnuia să spună bătrânul conte Tineman, primejdiile 
prevăzute pot fi înfruntate întotdeauna. Parola pentru la 
noapte, cu îngăduința maiestăţii voastre. 

— Fie „Burgundia”, în cinstea gazdei noastre şi a 
unui elixir pe care-l iubeşti, Crawford. 

— Da, da, n-o să mă cert nici cu ducele, nici cu 
elixirul care poartă acest nume, cu condiţia ca şi unul şi 
celălalt să fie întotdeauna cumsecade. Noapte bună, 
maiestate! 

— Noapte bună, fidelul meu scoţian, răspunse regele, 
păşind pragul în încăperile sale. 

În uşa camerei de culcare stătea de gardă Le Balafre. 

— Urmează-mă, îi spuse regele, trecând pe lângă el. 
Arcaşul, ascultând ordinul, se întoarse în urma lui ca o 
piesă mecanică pusă în mişcare de un resort şi, 
oprindu-se în prag, rămase încremenit şi mut, aşteptând 
porunca regelui. 

— Ai Sail ceva de mp dumitale, de acel paladin 

rătăcitor? întrebă regele; căci din ziua când, ca un tânăr 
cavaler care şi-a dat gata primele aventuri, ne-a trimis 
doi prizonieri cu cele dintâi roade ale isprăvilor sale, de 
atunci s-a făcut nevăzut. 

— Maiestate, am aflat câte ceva despre el — răspunse 
Balafre; sper însă că maiestatea voastră va socoti că 
dacă a greşit cu ceva, aceasta nu se datoreşte nici 
învățăturilor pe care i le-am dat eu şi nici pildei mele: 
niciodată n-am fost atât de cutezător să arunc din şa o 
persoană din prea ilustra casă a maiestății voastre, 
cunoscându-mi prea bine propria-mi condiţie, şi... 

— Să nu vorbeşti nimic despre lucrul acesta, zise 
regele. În împrejurarea aceea, nepotul dumitale şi-a 
făcut datoria. 

— La drept vorbind - urmă Balafre — l-am muştruluit 
destul de bine. „Quentin - i-am spus - aminteşte-ți că 
eşti din garda scoțiană şi fă-ți datoria, orice s-ar 
întâmpla”. 

— Am bănuit eu că are un instructor dibaci, spuse 
regele; aş dori să-mi răspunzi însă la întrebare. Ai primit 
vreo nouă veste despre nepotul dumitale? 
Îndepărtaţi-vă,  messiri, adăugă el adresându-se 
gentilomilor de cameră. Lucrul acesta priveşte numai 
urechile mele. 

— Desigur, dacă îngăduie maiestatea voastră -— 
răspunse Balafre — am stat de vorbă chiar astă-seară cu 
valetul Charlot, pe care nepotul meu l-a trimis din Liege 
sau din nu ştiu ce. castel de pe acolo, al episcopului, 
unde le-a dus pe doamnele de Croye în cele mai bune 
condițiuni. 

— Slavă Maicii Domnului din ceruri! rosti regele. Eşti 
sigur de asta? Eşti sigur de aceste veşti bune? 

— Cât se poate de sigur, răspunse Balafré. Cred că 
Charlot are scrisori pentru maiestatea voastră din 
partea doamnelor de Croye. 

— Du-te repede şi le ia, porunci regele. Dă archebuza 
cuiva din băieți, lui Olivier, cui vrei, şi du-te. 
Binecuvântată fie Maica Domnului din Embrun! Am să 
fac un grilaj nou de argint în locul aceluia care-i 
împrejmuieşte altarul! 

Recunoscător şi smerit, Ludovic, după obiceiul său, 
îşi luă pălăria, alese dintre iconițele care o împodobeau 
pe aceea preferată a Fecioarei, o puse pe masă, şi, 
îngenunchind, rosti din nou cu înfrigurare legământul 
pe care-l făcuse cu câteva clipe mai înainte. 

Valetul, primul mesager expediat de Durward din 
Schönwald, fu introdus cu scrisorile trimise de el. 
Acestea erau adresate regelui de contesele de Croye, 
care îi mulțumeau pe scurt, în termeni foarte reci, 
pentru curtoazia pe care le-o arătase în timp ce se aflau 
la curtea lui, apoi cu ceva mai multă căldură pentru că 
le îngăduise să plece şi poruncise să fie conduse în 
siguranţă în afara statelor sale. Departe de a se supăra 
de cele scrise, Ludovic râse din inimă. Apoi îl întrebă pe 
Charlot, cu cel mai vădit interes, dacă nu trecuseră prin 
vreo primejdie sau dacă nu fuseseră atacați pe drum. 
Charlot, un tânăr tâmp, care fusese ales tocmai pentru 
aceasta, povesti regelui foarte încâlcit despre ciocnirea 
în care camaradul său, gasconul, îşi găsise moartea şi 
spuse că altceva nu mai ştie. Ludovic îl întrebă din nou 
amănunțit, punct cu punct despre drumul pe care-l 
străbătuseră până la Liege, şi interesul păru să-i 
sporească în clipa când Charlot îi spuse că, ajungând 
sin E de Namur, o Mera pe drumul cel mai | scurt 

spre Liege, pe malul stâng al Meusei, în loc de a o lua pe 
cel drept, aşa cum indicau instrucțiunile pe care le 
dăduse. Regele porunci să i se dea un mic dar şi-l lăsă 
să plece, ascunzându-şi neliniştea despre care mai 
înainte spusese că ar fi în legătură cu soarta conteselor 
de Croye. 

Totuşi aceste veşti, deşi ele însemnau eşecul unuia 
din proiectele favorite ale regelui, păru să-i stârnească 
mult mai multă mulțumire lăuntrică decât ar fi simţit 
poate în cazul unui succes răsunător. El suspină ca un 
om a cărui inimă fusese uşurată de o povară grea, 
murmură cu un aer de adâncă evlavie o rugăciune de 
recunoştinţă, ridică privirile şi apoi, împins de ambiţie, 
se apucă să înjghebe în grabă alte proiecte, mai sigure. 

În acest scop, porunci să fie chemat astrologul lui, 
Martius Galeotti. Acesta apăru cu aerul său obişnuit de 
demnitate deliberată, totuşi nu fără o umbră vagă de 
nelinişte pe frunte, ca şi cum s-ar fi îndoit că regele îl va 
primi binevoitor. Acesta îl întâmpină totuşi prietenos, cu 
mult mai multă căldură decât se întâmplase la alte 
întrevederi de mai înainte. Ludovic îl numi „prietenul lui, 
părintele lui întru ştiinţe, oglinda cu ajutorul căreia un 
rege poate privi în viitorul îndepărtat”, şi sfârşi prin a-i 
strecura în deget un inel de o valoare considerabilă. 
Galeotti nu putea să-şi dea seama ce împrejurări îl 
ridicaseră astfel deodată în ochii regelui, dar îşi 
cunoştea prea bine meseria pentru a lăsa să i se vadă 
uimirea. El primi cu o modestie gravă laudele lui 
Ludovic, spunând că ele nu se datorau decât nobleţei 
ştiinţei, ştiinţă cu atât mai vrednică de admirație, cu cât 
făcea minuni printr-un intermediar atât de neînsemnat 
ca el; sie data aceasta, Ecole şi Galeotti se despărțiră 

foarte mulțumiți unul de altul. 

După plecarea astrologului, Ludovic se aruncă 
într-un jilt şi, părând doborât de oboseală, concedie 
restul suitei sale, cu excepţia lui Olivier, care, lunecând 
împrejurul lui slugarnic şi fără zgomot, îl ajută să se 
pregătească de culcare. 

Primind aceste servicii, regele, împotriva obiceiului 
său, era atât de tăcut şi de pasiv, încât zelosul servitor 
fu uimit de schimbarea neobişnuită a comportării sale. 
Spiritele cele mai decăzute păstrează întotdeauna o 
scânteie de bunătate în ele, briganzii sunt credincioşi 
căpeteniei lor, şi se întâmplă uneori ca un favorit 
protejat şi promovat să simtă o licărire de interes sincer 
pentru monarhul căruia îi datorează ascensiunea sa. 
Olivier le Diable, le Mauvais, sau oricum ar mai fi fost 
poreclit după înclinările sale odioase, nu se identificase 
într-atât cu satana ca să nu simtă în sine pentru 
stăpânul lui o umbră de afecţiune în acea împrejurare 
ciudată când, după cât se părea, soarta acestuia era la 
răscruce şi puterile lui păreau sleite. După ce îndeplini 
repede, în tăcere, serviciile obişnuite pe care le face un 
valet de cameră, fu în sfârşit ispitit să-i spună, cu 
libertatea pe care îngăduința suveranului său i-o lăsa în 
asemenea împrejurări.: 

— Tete-dieu, sire! S-ar putea spune că ați pierdut o 
luptă; şi totuşi eu, care am fost în preajma maiestăţii 
voastre toată ziua, nu v-am văzut niciodată luptând mai 
vitejeşte pas cu pas, pe un câmp de bătaie. 

— Un câmp! rosti regele Ludovic, ridicând ochii şi 
recăpătându-şi causticitatea obişnuită în ton şi în 
mişcări. Pasgues-dieu, prietene Olivier, spune mai bine 
că am rămas sp sein arenei într- o luptă de tauri; da, 

da, n-a existat niciodată o fiară mai oarbă, mai 
încăpățânată, mai neîmblânzită ca vărul nostru de 
Burgundia, n-a existat niciodată decât în pielea acelor 
tauri din Murcia, crescuți pentru lupte. Ei, fie — l-am 
tăvălit bine. Dar, Olivier, bucură-te împreună cu mine 
că proiectele mele pentru Flandra au eşuat în ceea ce le 
privea pe acele pribege contese de Croye şi oraşul Liege — 
mă înţelegi? 

— Drept să spun, nu înţeleg, sire, răspunse Olivier; 
nu pot felicita pe maiestatea voastră pentru răsturnarea 
planurilor sale favorite, cel puţin până ce nu mi se 
spune ce v-a făcut să vă schimbaţi vederile şi proiectele. 

— Ei — răspunse regele — îndeobşte nu s-au schimbat 
nici unele, nici celelalte, dar, Pasques-dieu, prietene, 
astăzi am învăţat să-l cunosc pe ducele Carol mai bine 
decât îl cunoşteam înainte. Când era conte de Charolais, 
când bătrânul duce Philippe trăia încă, iar eu eram 
exilatul Delfin al Franţei, beam, vânam şi rătăceam 
împreună - prin câte aventuri straşnice n-am trecut 
amândoi! Pe vremea aceea aveam asupra lui un 
ascendent hotărâtor - acela pe care un spirit tare îl 
dobândeşte în mod firesc asupra celui slab. Dar de 
atunci ducele s-a schimbat - a devenit arțăgos, 
cutezător, încrezut, nu te poți înțelege cu el, vrea vădit 
să împingă lucrurile la extrem când crede că are jocul în 
mână. A trebuit să lunec uşor peste fiece provocare 
primejdioasă ca şi când aş fi atins un fier roşu. N-am 
făcut decât să aduc vorba că acele contese de Croye care 
umblă hai-hui ar putea să cadă în mâinile cine ştie cărui 
brigand crunt de la hotare, înainte de a putea să ajungă 
la Liege (mărturisesc deschis că, pe cât cred, cam pe 
acolo se duceau) = Pasques-dieu! ai fi crezul că 

pomenisem de un sacrilegiu. E de prisos să-ți repet 
vorbele lui; de ajuns să ştii că m-aş fi aflat într-o mare 
primejdie, dacă în clipa aceea i-ar fi fost adusă vestea 
reuşitei planului prietenului tău Guillaume Bărbosul, 
plan pe care tu şi onestul tău prieten l-ați ticluit pentru 
căpătuirea lui printr-o căsătorie. 

— Nu-i prietenul meu, cu îngăduința maiestătții 
voastre, spuse Olivier; nici el nu mi-e prieten, nici planul 
nu-i al meu. 

— Ai dreptate, Olivier, răspunse regele; planul tău nu 
era de a-l însura, ci de a-l rade pe un asemenea mire. 
Da, da, tu îi doreai tot atâta rău pe cât te gândeai cu 
modestie la tine. Totuşi, Olivier, fericit va fi acela care 
n-o va avea căci, spânzurat, frânt, sfâşiat, asta e soarta 
cea mai dulce pe care bunul meu văr a făgăduit-o 
aceluia care se va însura cu tânăra contesă, vasala lui, 
fără încuviințarea ducală. 

— Şi, fără îndoială, că nu va fi câtuşi de puţin mai 
bucuros când va auzi de tulburările din bunul său oraş 
Liege! zise favoritul. 

— Tot atât, sau şi mai puţin — răspunse regele - după 
cum deşteptăciunea ta poate s-o ghicească numaidecât; 
dar îndată ce am luat hotărârea de a veni aici, am trimis 
emisari la Liège, pentru a împiedica deocamdată orice 
pornire spre răscoală; întreprinzătorii şi neastâmpărațţii 
mei prieteni, Rouslaer şi Pavillon au primit porunci să 
stea liniştiţi ca nişte şoareci în ascunzişul lor până când 
această întâlnire fericită dintre vărul meu şi mine va fi 
luat sfârşit. 

— Judecând atunci după cele ce a spus maiestatea 
voastră -— zise Olivier sec — ceea ce se poate nădăjdui în 
cel mai soun caz de la această întrevedere, e ca ea să nu 

înrăutățească situația maiestății voastre! Asta seamănă 
foarte bine cu povestea berzei care şi-a vârât capul în 
gura lupului şi după aceea mulțumea veselă soartei că 
nu fusese mâncată. Totuşi maiestatea voastră părea 
chiar adineauri foarte recunoscător față de înțeleptul 
filozof care v-a îndemnat să jucaţi o partidă atât de plină 
de speranţe. 

— Nu trebuie să deznădăjduieşti de nici o partidă — 

spuse regele tăios - atâta vreme cât ea nu este 
pierdută, şi nu am nici un motiv să mă tem că se va 
întâmpla aşa ceva. Dimpotrivă, sunt sigur de izbândă, 
dacă nu se va întâmplă ceva care să stârnească mânia 
acestui nebun răzbunător! Fără îndoială că nu sunt 
puţin îndatorat față de înțelepciunea care mi-a indicat 
ca executor al voinței mele, în ceea ce priveşte însoțirea 
conteselor de Croye, pe un tânăr al cărui horoscop 
corespunde într-atât cu al meu, încât m-a salvat din 
primejdie, chiar prin faptul că n-a executat ordinele 
mele exprese, luând-o pe alt drum şi ocolind capcana pe 
care i-o întinsese de la Marck. 

— Maiestatea voastră —spuse Olivier - poate găsi 
mulți oameni gata să vă servească cu condiția de a 
acționa mai curând după bunul lor plac, decât după 
instrucțiunile voastre. 

— Bine, bine, Olivier, spuse Ludovic cu nerăbdare. 
Poetul păgân vorbeşte despre Vota divis exaudita 
malignis, despre legăminte a căror îndeplinire este 
îngăduită de zei din răutate; asta ar fi însemnat izbânda 
isprăvii lui Guillaume de la Marck, dacă s-ar fi întâmplat 
în asemenea împrejurări, în zilele acestea, când eu mă 
aflu în puterea ducelui de Burgundia. Ceea ce a 
prevazut ştiinţa mea, spanta de aceea a lui Galeotti. E 

drept că n-am ghicit nereuşita întreprinderii lui de la 
Marck, dar am prevăzut că expediția acestui tânăr arcaş 
scoțian -se va sfârşi cu bine pentru mine — ceea ce s-a şi 
întâmplat, deşi altfel de cum gândisem; căci stelele deşi 
preziceau rezultate generale, păstrau tăcerea asupra 
mijloacelor prin care acestea puteau fi dobândite, aceste 
mijloace fiind adesea tocmai potrivnice a ceea ce se 
aşteaptă sau ceea ce se doreşte. Dar la ce bun să-ti 
vorbesc despre aceste taine ţie, care eşti mai împietrit ca 
diavolul al cărui nume îl porţi, pentru că el crede şi 
tremură pe când tu nu crezi nici în religie, nici în ştiinţă 
şi aşa vei rămâne până când ţi se va împlini soarta, ceea 
ce se va întâmplă, cum mă asigură horoscopul şi 
fizionomia ta, prin mijlocirea ştreangului! 

— Şi dacă se va întâmplă într-adevăr aşa ceva — 
spuse Olivier, resemnat -— îmi va fi hărăzit astfel pentru 
că am să fiu un servitor prea recunoscător spre a şovăi 
în îndeplinirea poruncilor regescului meu stăpân. 

Ludovic izbucni într-unul din hohotele lui sardonice 
de râs. 

— M-ai învins, Olivier. Pe Maica Domnului, ai 
dreptate să răspunzi astfel, întrucât te-am provocat. 
Dar, rogu-te, vorbeşte serios, ai descoperit, în măsurile 
pe care aceşti oameni le-au luat împrejurul nostru, ceva 
care ar putea să dea de bănuit că au gânduri rele față de 
noi? 

— Stăpâne - răspunse Olivier - maiestatea voastră şi 
învățatul său filozof cercetează augurii-n stele şi în 
oştirile cereşti; eu nu sunt decât o jivină pământească şi 
nu văd decât lucrurile din lumea mea. Dar mi se pare că 
solicitudinea atentă şi promptă cu care ar trebui să fie 
eat un Oper ca maiestatea voastră, atât de sus 

pus şi atât de bine venit, dă dovadă de o lipsă. Aseară, 
pretextând oboseala, ducele n-a condus pe maiestatea 
voastră decât până la stradă, lăsând pe seama 
demnitarilor casei sale sarcina de a vă însoți până aici. 
Camerele acestea au fost pregătite în grabă şi fără grijă; 
tapițeriile sunt puse de-a curmezişul; una din ele, după 
cum puteți vedea, e aşezată cu susul în jos: figurile stau 
în cap, iar copacii au rădăcinile în aer. 

— Ei, ei! Asta s-a întâmplat din pricina grabei, spuse 
regele; când m-ai văzut că mă formalizez eu de 
asemenea fleacuri? 

— În ele însele n-au nici o însemnătate, spuse 
Olivier; arată însă gradul de respect pe care demnitarii 
casei ducelui îl văd la stăpânul lor față de maiestatea 
voastră. Credeţi-mă, dacă ar fi fost vădit că vrea să vă 
facă o primire care să nu lase nimic de dorit, râvna 
oamenilor săi ar fi îndeplinit în fiecare minut treaba unei 
zile întregi. De când - adăugă el arătând ligheanul şi 
ibricul — se văd pe toaleta maiestăţii voastre obiecte care 
nu sunt de argint? 

— Ei — spuse regele, zâmbind forțat — această ultimă 
observaţie în privința ustensilelor de bărbierit face parte 
din cercul îndeletnicirii tale particulare şi nu poate fi 
combătută de nimeni. Este drept însă că pe când nu 
eram decât un refugiat, un exilat, nu mi se puneau în 
față decât tacâmuri de aur, din ordinul aceluiaşi Carol, 
care socotea argintul un metal prea sărăcăcios pentru 
Delfin, deşi el pare că socoteşte astăzi acest metal prea 
scump pentru regele Franţei. Ei bine, Olivier, să ne 
culcăm. Am luat o hotărâre şi am adus-o la îndeplinire; 
acum nu mai avem nimic de făcut, decât să jucăm cu 
Z partida pe care am ie pu 0. ÎI cunosc pe 


vărul meu de Burgundia; ca şi taurul sălbatic, el închide 
ochii când se aruncă în arenă; nu trebuie decât să 
pândesc această clipă, cum am văzut că făcea un 
toreador la Burgos, şi atunci impulsivitatea lui îl va 
pune cu siguranţă la discreția mea. 

EXPLOZIA 


Prin bezna grea, a liniştei, deodată 
Un fulger scăpără spre miazăzi, 
Stârnind ecou în nori 

şi-n suflet spaimă. 

apitolul precedent, după cum arată titlul său, 

avea un sens retrospectiv care putea să-l facă 

pe cititor să înțeleagă deplin termenii în care se 
aflau regele Franţei şi ducele Burgundiei, când cel 
dintâi, împins poate într-o măsură oarecare de credința 
sa în astrologie, care îi făgăduia un rezultat fericit şi mai 
mult încă, de simțământul intim al superiorității 
spiritului său asupra aceluia al lui Carol, luase o 
hotărâre neobişnuită cu totul inexplicabilă prin orice alt 
motiv, de a-şi pune persoana la discreția unui inamic 
înverşunat, impulsiv, hotărâre cu atât mai temerară, 
mai nesăbuita, cu cât pe acele vremuri zbuciumate 
numeroase pilde dovedeau că chezăşiile cele mai 
solemne nu ofereau nici o siguranță pentru aceia în 
favoarea cărora erau date. Într-adevăr, uciderea 
bunicului ducelui, pe Podul Montereau, de față cu tatăl 

lui Ludovic, cu prilejul unei întrevederi solemne care 
avea ca obiect stabilirea păcii şi a unei amnistii, 
reprezenta un oribil precedent, dacă ducele ar fi fost 
dispus să recurgă la el. 

Dar caracterul lui Carol, deşi aspru, violent, 
încăpățânat şi neîmblânzit, nu era lipsit, cel puţin 
atunci când nu-l domina pasiunea, nici de bună 
credință, nici de mărinimie, virtuți care lipsesc firilor 
reci. El nu-şi dădea silința să arate regelui mai multă 
curtoazie decât o cereau în mod strict legile ospitalităţii. 

A doua zi după sosirea regelui avu loc o trecere în 
revistă generală a trupelor ducelui de Burgundia, atât de 
numeroase şi de bine echipate, încât acesta se gândi că 
poate nu era rău să se folosească de acel prilej pentru a 
le arăta puternicului său rival. Într-adevăr, în timp ce 
ducele făcea regelui complimentul datorat de un vasal 
suzeranului său, declarând că aceste trupe erau ale 
regelui şi nu ale lui, arcuirea buzei sale de sus şi 
privirea mândră a ochilor arătau din destul că aceste 
vorbe nu erau decât o curtoazie goală şi că această 
falnică armată, în întregime la dispoziția sa, era gata să 
pornească asupra Parisului ca şi în oricare altă direcţie. 
Ceea ce trebuie să fi adăugat la ulcerarea lui Ludovic era 
faptul că el recunoscu ca făcând parte din aceste oşti 
flamurile mai multor nobili francezi, nu numai din 
Normandia şi Bretania, dar şi din provinciile mai 
îndeaproape aflate sub autoritatea sa, şi care din diverse 
pricini de nemulțumire se alăturaseră ducelui de 
Burgundia, făcând cauză comună cu el. 

Credincios firii sale, totuşi, Ludovic păru să nu dea 
atenție acestor nemulțumiți, în timp ce, de fapt, se 
Mamanta pentru a Ee ee prin care putea să-i 

despartă de steagurile Burgundiei şi să-i aducă înapoi la 
sine. În acest scop, el hotărî să facă astfel ca cei pe 
care-i socotea cei mai de seamă să poată fi sondați în 
taină de Olivier şi de alți emisari. 

El însuşi lucra stăruitor dar, în acelaşi timp, cu 
prudenţă, pentru a atrage de partea sa pe principalii 
ofițeri şi sfetnici ai ducelui, întrebuințând în acest scop 
mijloacele obişnuite care îi erau familiare şi de care uza 
frecvent — măguliri iscusite şi daruri mărinimoase, nu 
pentru a le clătina credința față de nobilul lor stăpân, 
zicea el, ci pentru ca ei să-şi ofere sprijinul în scopul 
menținerii păcii între Franța şi Burgundia— un scop 
destul de înalt în sine şi tinzând atât de vădit spre 
fericirea celor două țări şi a celor doi prinți care le 
guvernau. 

Atenţia unui rege atât de mare şi de înțelept era prin 
ea însăşi o momeală foarte ispititoare; făgăduielile 
atârnau cu atât mai mult greu în cumpănă, iar darurile 
palpabile care, după obiceiul timpului, puteau fi 
acceptate fără scrupul de curtenii burgunzi, aveau un 
efect şi mai mare. În timpul unei vânători de mistreți în 
pădure, pe când ducele, ca totdeauna, concentrat cu 
aprindere asupra îndeletnicirii acelei clipe, fie că ar fi 
fost vorba de treburi, fie de plăceri, se dăruia cu totul 
patimei vânătoarei, Ludovic, nestingherit de prezența 
lui, căută şi găsi mijlocul de a vorbi în taină fiecăruia în 
parte, multora dintre cei socotiți a avea cea mai mare 
înrâurire asupra lui Carol, printre care nu fură uitaţi 
d'Hymbercourt şi Comines: avansurilor pe care el le făcu 
acestor două personaje de vază, nu uită să le adauge 
elogii în privința vitejiei şi a iscusinţei ostăşeşti ale celui 
dintâi, ca şi a rarei se imi şi a talentelor literare ale 


celui de al doilea, viitorul istoric al acestei perioade. 

Un asemenea prilej de apropiere personală, sau, dacă 
cititorul preferă, de corupere a miniştrilor lui Carol, era 
poate ceea ce regele îşi propusese lui însuşi ca unul din 
principalele scopuri ale vizitei sale, chiar atunci când 
măgulirile pe care i le adresa ducelui ar fi rămas fără 
efect. Relaţiile dintre Franţa şi Burgundia erau atât de 
apropiate, atât de strânse, încât mulți dintre seniorii 
burgunzi aveau în cea dintâi speranțe sau interese 
imediate, cărora favoarea lui Ludovic putea să le ofere 
un sprijin, iar dizgraţia lui să le dăuneze. Versat în acest 
gen de intrigă şi în oricare altul, darnic până la risipă 
când dărnicia putea să servească planurilor sale, 
împodobindu-şi cu dibăcie ofertele şi darurile în culorile 
cele mai nevinovate, regele izbuti să împace mândria 
unora cu interesele, şi să exalte în ochii altora -— patrioți 
adevărați sau pretinşi - binele comun al Franţei şi al 
Burgundiei, ca un motiv aparent, în timp ce interesul 
particular, asemănător roții ascunse a unui mecanism, 
nu lucra cu mai puţină intensitate, deşi acţiunea ei nu 
era vizibilă. Ludovic pregătise pentru fiecare o momeală 
potrivită gusturilor lui şi un fel particular de a i-o 
prezenta: strecura darurile în mâneca aceluia care era 
prea mândru pentru a întinde mâna, fiind încredințat că 
mărinimia sa, deşi cobora ca roua, fără zgomot, pe 
nesimţite, nu va lipsi să producă la timpul cuvenit în 
favoarea donatorului o recoltă îmbelşugată, cel puţin de 
bunăvoință, dacă nu de bune oficii. În sfârşit deşi 
pregătise de multă vreme prin trimişii săi căile prin care 
urma să statornicească la curtea Burgundiei o influență 
avantajoasă intereselor Franţei, eforturile personale ale 
lui EROIC, Peg tafa îndoială pila informațiile Se 

care şi le procurase mai înainte, făcură mai mult, în 
câteva ceasuri, pentru realizarea proiectelor sale, decât 
făcuseră emisarii lui în ani întregi de negocieri. 

Cu un singur om dăduse greş regele şi pe el ar fi dorit 
cu osebire să şi-l facă prieten: acesta era contele de 
Crèvecoeur. Fermitatea pe care contele o dovedise în 
îndeplinirea misiunii sale la Plessis, departe de a stârni 
resentimentul lui Ludovic, era pentru el un motiv mai 
mult să dorească a-l atrage de partea sa dacă ar fi fost 
cu putință. De aceea nu fu prea încântat când auzi că 
Crevecoeur plecase spre hotarele Brabantului în fruntea 
a o sută de lănci, pentru a da ajutor episcopului, la 
nevoie, împotriva lui Guillaume de la Marck şi a 
nemulțumiților; dar el se consolă la gândul că prezența 
acestor forțe, împreună cu instrucțiunile pe care le 
trimisese el însuşi prin mesageri devotați, va împiedica 
dezlănțuirea în acel ținut a unor tulburări premature, a 
căror izbucnire ar fi putut face situaţia sa prezentă, 
după cum era de prevăzut, destul de precară. 

Cu acel prilej, curtea prânzi în pădure după cum se 
obişnuia la marile partide de vânătoare - aranjament 
care de data aceasta fu deosebit de agreabil ducelui, 
dornic să scape pe cât posibil de ceremonialul şi de 
solemnitatea deferentă cu care era obligat să-l trateze pe 
rege în orice împrejurare. La drept vorbind, priceperea 
lui Ludovic asupra naturii omeneşti îl indusese în eroare 
cu acel prilej remarcabil. El se gândise că ducele avea să 
fie nespus de măgulit la primirea unei asemenea dovezi 
de condescendentă şi de încredere de la seniorul său 
suzeran; uitase însă că dependenta ducatului său de 
coroana Franţei fiind în taină un subiect de cumplită 
Lulili 2 ță apani un isa atât de puternic, atât de bogat 

şi de mândru cum era Carol, acesta năzuia fără îndoială 
să-l ridice la rangul de regat independent. Prezenţa 
regelui la curtea ducelui de Burgundia impunea 
acestuia obligaţia de a apare într-un rol subordonat, de 
vasal, de a îndeplini felurite ceremoniale de supunere şi 
deferentă feudală, ceea ce, pentru un om cu o fire atât 
de mândră, părea să semene cu pierderea prerogativelor 
de prinț suveran, pe care cu orice prilej, el se străduia să 
le menţină cât mai sus cu putinţă. 

Dar dacă acest ospăț la iarbă verde, în cântările 
cornurilor, în pocnetele balercilor cărora li se dădea cep 
cu toată voioşia unei mese câmpeneşti, evita multe 
ceremonii, tocmai pentru acest lucru, seara, la cină, era 
cu atât mai necesar să se observe mai multă solemnitate 
ca de obicei, Se dădură porunci din timp şi, când se 
întoarse la Peronne, regele găsi un banchet pregătit cu 
un fast, cu o măreție demne de bogăţia atotputernicului 
său vasal, care stăpânea aproape în întregime Ţările de 
Jos, pe atunci regiunea cea mai prosperă din Europa. 
Ducele şedea în capul unei mese lungi încărcate cu vase 
de aur şi de argint în care erau servite delicatesele cele 
mai rare; regescul său oaspe se aşezase la dreapta lui, 
pe un jilţ mai ridicat. În picioare, înapoia sa stăteau, 
deoparte, fiul ducelui de Gueldres, care făcea oficiul de 
mare scutier, iar în stânga, bufonul său, Le Glorieux, 
fără de care se arăta rareori. Ca mulți alți oameni cu fire 
aprinsă şi bruscă ca a lui, ducele Carol împingea la 
extrem gustul general al acelei epoci pentru nebuni şi 
măscărici, găsind în infirmitatea morală şi în ieşirile lor 
extravagante plăcerea, pe care rivalul său mai ager, dar 
nu cu o fire mai binevoitoare, prefera s-o caute în 
studiul a Ligii eee omeneşti, reprezentată pistă cele 

mai bune exemplare, şi găsind un motiv de râs în 
„temerile viteazului şi în nebuniile înțeleptului”. 
Într-adevăr, dacă anecdota relatată de Brantome este 
autentică - un nebun de la curte, auzindu-l pe Ludovic 
al XI-lea că-şi mărturiseşte, într-unul din accesele sale 
de pocăință evlavioasă, complicitatea la otrăvirea fratelui 
său Henri, conte de Guienne, a destăinuit a doua zi 
acest lucru, la masă, în fața întregii curți — se poate 
presupune că acest monarh se săturase de glumele 
nebunilor de profesie pentru tot restul vieții sale. 

Dar, cu prilejul acesta, Ludovic nu neglijă să acorde 
atenție bufonului favorit al ducelui şi să-i aplaude 
năzbâtiile, şi asta cu atât mai bucuros, cu cât i se părea 
că nebunia lui Le Glorieux, oricât de grosolană ar fi 
părut uneori, ascundea mai multă fineţe şi causticitate 
decât se găsea de obicei la această categorie de oameni. 

Într-adevăr, Tiel Wetzweiler, poreclit Le Glorieux, nu 
era un bufon de rând. Înalt, chipeş, destoinic în multe 
exerciții care necesită răbdare şi atenţie, şi care nu se 
pot împăca cu prostia minții, el îl urma în mod obişnuit 
pe duce la vânătoare şi la luptă. În bătălia de la 
Montlhery, când Carol, rănit la gât, era în primejdie să 
fie luat prizonier de un cavaler francez care apucase 
dârlogii calului său, Tiel Wetzweiler se năpusti asupra 
cavalerului cu atâta înverşunare, încât îl dăduse jos de 
pe cal, scăpându-şi astfel stăpânul. El se temuse, 
pare-se, că acest serviciu nu va fi acceptat din partea 
unei persoane de condiţia lui, ridicându-i împotrivă 
duşmani printre cavalerii şi nobilii care lăsaseră 
persoana stăpânului lor în grija unui bufon de la curte. 
Oricum ar fi, el preferase să fie luat în batjocură mai 
curând, decât să fie lăudat pentru această ispravă şi 

debitase atâtea lăudăroşenii pe seama vitejiei de care 
dăduse dovadă, în luptă, încât mulți au crezut că 
salvarea lui Carol de către el era tot atât de imaginară ca 
şi toate poveştile pe care le sporovăia. Cu acel prilej i se 
dăduse porecla de Le Glorieux (sau Lăudărosul), poreclă 
sub care a fost cunoscut întotdeauna după aceea. 

Le Glorieux era îmbrăcat cu multă eleganță, dar cu 
prea puţine atribute distinctive ale profesiei sale şi chiar 
acestea aveau un caracter mai curând simbolic decât 
literal. Nu era tuns ci, dimpotrivă, purta o bogăție de 
plete lungi, cârlionțate, care, coborând de sub scufa lui, 
se împreunau cu o barbă potrivită bine, cu grijă, şi 
încadrau nişte trăsături care s-ar fi putut spune că erau 
frumoase, dacă ochii nu i-ar fi jucat în toate părțile. O 
panglică de catifea roşie cusută de-a curmezişul scufei 
arăta, mai curând decât reprezenta în mod pozitiv, pana 
de cocoş profesională care 
deosebea coafura unui 
bufon. Marota sa de abanos 
înfățişa, ca de obicei, un 
cap de nebun cu urechi de 
măgar, turnat din argint, 
dar ea era atât de mică şi 
de fin cizelată, încât dacă 
n-ai fi privit-o de aproape, o 
puteai lua drept bastonul 
oficial al unei funcțiuni 
mult mai demne. Acestea 
erau în îmbrăcămintea lui 
singurele însemne vizibile 
ale functțiunii sale. În toate 
celelalte ata apă 

înfăţişarea sa putea rivaliza cu a celor mai înalți nobili 
de la curte. În scufa lui era prinsă o medalie de aur; un 
lanț din acelaşi metal îi atârna la gât, iar croiala 
veşmintelor sale nu era cu mult mai extravagantă decât 
aceea a tinerilor galanți care poartă haine ce exagerează 
la extrem moda existentă. 

Carol şi Ludovic, cel din urmă luând pildă de la 
gazdă, i se adresau adesea acestui personaj în timpul 
ospățului, şi amândoi, prin hohotele lor vesele de râs, 
arătau încântarea pe care le-o stârneau răspunsurile lui. 

— Ale cui sunt scaunele acestea goale? îl întrebă 
Carol pe bufon. 

— Cel puţin unul dintre ele ar trebui să fie al meu, 
prin dreptul moştenirii, Carol, răspunse Le Glorieux. 

— Cum aşa, pehlivanule? întrebă Carol. 

— Pentru că ele aparțin seniorilor d'Hymbercourt şi 
Comines, care s-au dus să vâneze cu şoimii atât de 
departe, încât au uitat de ospăț. Ori cei care preferă 
uliul ce zboară fazanului de pe masă se înrudesc cu 
nebunul, şi acesta poate să le moştenească scaunele ca 
o parte din patrimoniul lor mobil. 

— Gluma asta e răsuflată, prietene Tiel, spuse 
ducele, dar, nebuni sau înţelepţi, iată-i că vin. 

În timp ce ducele vorbea, Comines şi d'Hymbercourt 
intrară în sală şi după ce salutară pe cei doi prinți cu o 
reverență, se aşezară tăcuțţi în jilțurile care-i aşteptau. 

— Ei bine, seniori! — exclamă ducele — vânătoarea 
domniilor voastre trebuie să fi fost sau foarte bună, sau 
foarte rea, dacă v-aţi dus atât de departe şi ați întârziat 
atât. Mesir Philippe de Comines, eşti trist -— 
d'Hymbercourt ţi-a câştigat vreun rămăşag? Domnia ta 
eşti un filozof şi ar tebu să nu te întristeze nenorocul. 

Pe sfântul George! D'Hymbercourt arată tot atât de trist 
ca şi domnia ta. Ce s-a întâmplat, messiri? N-ați găsit 
vânat? V-aţi pierdut şoimii? V-a încrucişat drumul vreo 
vrăjitoare, sau ați dat în pădure de Vânătorul Sălbatic”7! 
Pe cinstea mea, parcă ați venit la o înmormântare, nu la 
un ospăț. 

În timp ce ducele vorbea, ochii tuturor mesenilor se 
îndreptaseră spre d'Hymbercourt şi Comines; nici unul, 
nici celălalt nu erau din categoria acelor oameni pe fața 
cărora să se vadă în mod obişnuit neliniştea şi tristețea. 
Înfăţişarea lor mohorâtă şi stingheră deveni atât de 
vădită, încât veselia şi râsetele mesenilor, stârnite la 
culme prin rapida circulație a cupelor cu vinuri 
minunate, se domoliră puţin câte puțin; şi fără ca cineva 
să poată explica pricina acestei schimbări a atmosferii, 
fiecare începu să vorbească în şoaptă cu vecinul său, ca 
şi când s-ar fi aşteptat la veşti ciudate şi importante. 

— Ce înseamnă tăcerea aceasta, messiri? întrebă 
ducele ridicând vocea lui de obicei aspră. Dacă ați venit 
la ospățul nostru cu aceste priviri stranii şi cu această 
tăcere şi mai stranie încă, am dori să fi rămas mai bine 
în smârcuri pentru a vă căuta ulii, ba chiar cocoşii de 
pădure sau bufnițele. 

— Graţiosul meu senior - spuse Comines - tocmai 
când trebuia să ne întoarcem din pădure l-am întâlnit 
pe contele de Crèvecoeur. 

— Cum! exclamă ducele. S-a şi întors din Brabant? A 
găsit totul bine acolo, sper?! 

— Monseniore - răspunse d'Hymbercourt - contele 

însuşi vă va comunica veştile aflate, pe care noi nu 
le-am auzit prea bine. 

— Ei drace, dar unde-i contele? Întrebă ducele. 

— Îşi schimbă îmbrăcămintea pentru a se prezenta în 
fața alteței voastre, răspunse d'Hymbercourt. 

— Îmbrăcămintea lui? Saint Bleu! exclamă ducele 
nerăbdător — ce nevoie am eu de îmbrăcămintea lui? Mi 
se pare că ați conspirat cu el ca să mă scoateţi din 
sărite! 

— Mai bine-zis, ca să fim limpezi — spuse Comines — 
doreşte să vă comunice aceste ştiri într-o audiență 
privată. 

— Tete-dieu! Sire — se adresă Carol regelui — iată cum 
ne slujesc întotdeauna sfetnicii noştri. Dacă au aflat 
vreun lucru pe care-l socot de o însemnătate oarecare 
pentru urechea noastră, îşi iau îndată un aer grav şi 
sunt tot atât de fuduli de ceea ce poartă cu ei, ca şi un 
măgar de samarul lui nou. Să se ducă cineva să-l cheme 
pe Crèvecoeur aici! Soseşte de la hotarul provinciei Liege 
şi, în ceea ce ne priveşte, noi — spuse el apăsând 
oarecum pe „noi” — nu avem în acel ţinut secrete pe care 
să nu le putem proclama în fața tuturor. 

Toţi îşi dădeau seama că ducele băuse peste măsură 
spre a-şi întări şi mai mult încăpățânarea sa firească şi 
deşi mulți dintre curteni l-ar fi sfătuit bucuroşi că nu 
era clipa cea mai potrivită nici pentru a auzi veşti, nici 
pentru a ţine consiliu, totuşi îi cunoşteau prea bine 
caracterul aprins pentru a îndrăzni să obiecteze ceva şi 
toti aşteptau cu nelinişte veştile aduse de conte. 

Se scurseră câteva clipe, în timpul cărora pie 
rămase cu ochii pironiți cu nerăbdare asupra uşii, 
trap ce mesenii stăteau cu privirile picote ca pentru 

a-şi ascunde curiozitatea şi îngrijorarea. Numai Ludovic, 
mentinându-şi calmul deplin, continua să converseze 
când cu marele scutier, când cu bufonul. 

În sfârşit Crèvecoeur intră şi fu numaidecât 
întâmpinat de întrebarea precipitată a stăpânului său: 

— Ce veşti aduci de la Liège şi din Brabant, messir 
conte? Ştirea sosirii domniei tale a alungat veselia de la 
masa noastră; nădăjduim că prezenta domniei tale ne-o 
va readuce. 

— Seniorul şi stăpânul meu - răspunse contele cu un 
ton ferm dar trist — veştile pe care le aduc ar fi mult mai 
potrivite pentru masa unui consiliu, decât pentru aceea 
a unui ospăț. 

— Spune-le o dată, omule, chiar dacă ar fi trimise de 
anticrist, strigă ducele; ghicesc despre ce este vorba: cei 
din Liege s-au răzvrătit din nou. 

— S-au răzvrătit, monseniore, întări Crèvecoeur, cu o 
înfăţişare gravă. 

— Hei, vezi, omule? spuse ducele. Am ghicit de 
îndată ceea ce te temeai atât să-mi spui! Deci acei 
burghezi fără minte au luat armele încă o dată. Asta nu 
se putea întâmplă într-o clipă mai potrivită, pentru că de 
data asta sperăm să ne dea un sfat suzeranul nostru — 
adăugă el, înclinându-se în fața regelui, în timp ce ochii 
lui exprimau un resentiment amar pe care se străduia 
să-l înăbuşe - care ne va învăța cum trebuie să ne 
purtăm cu asemenea răzvrătiți. Alte veşti ai? Spune-le şi 
răspunde de ce n-ai alergat să-i dai ajutor episcopului. 

— Monseniore, celelalte veşti mi-e greu să vi le spun 
şi vor fi dureroase pentru alteța voastră. Nici ajutorul 
meu, nici acela al tuturor cavalerilor din lume n-ar mai 
fi pie folosi pres Ei ului Dalai Guillaume de la 

Marck, împreună cu orăşenii din Liege, răsculați, au 
cucerit castelul Schönwald şi l-au ucis pe episcop în 
propria sa sală. 

— L-au ucis?! repetă ducele cu un glas gros şi surd, 
care se auzi totuşi de la un capăt la altul al sălii. 
Crèvecoeur, ai fost înşelat de vreun raport mincinos; e 
cu neputinţă! 

— Vai! monseniore — răspunse contele - l-am auzit-o 
de la un martor ocular, un arcaş din garda scoțiană a 
regelui Franţei, care se afla în sală când acest omor a 
fost săvârşit din ordinul lui Guillaume de la Marck. 

— Şi care fără îndoială a fost făptuitor şi părtaş la 
acest oribil sacrilegiu! strigă ducele ridicându-se violent 
şi lovind cu piciorul atât de furios, că făcu țăndări 
scăunaşul aşezat la picioarele lui. Gentilomi, închideţi 
uşile sălii, păziţi ferestrele, nu lăsați pe nici un străin să 
se ridice de pe scaunul lui sub pedeapsa cu moartea pe 
loc! Gentilomii mei de cameră, scoateţi săbiile. Şi, 
întorcându-se spre Ludovic, el duse mâna încet, dar cu 
un aer hotărât, spre garda săbiei sale, în timp ce regele, 
fără a arăta că se teme şi fără a lua poziţie de apărare, 
spuse numai atât: 

— Aceste veşti, dragul meu văr, v-au tulburat mintea. 

— Nu! - replică ducele cu un glas înspăimântător — 
ele iau trezit în mine un simțământ drept pe care l-am 
înăbuşit prea multă vreme prin zadarnice considerații 
asupra timpurilor şi a locului. Ucigaş al fratelui tău! 
Răzvrătit împotriva tatălui tău! Tiran al supuşilor tăi! 
Aliat perfid! Rege sperjur! Gentilom fără onoare! Eşti în 
puterea mea şi îi mulțumesc lui Dumnezeu pentru asta. 

— Mulțumeşte mai curând nebuniei mele, ripostă 
RRA căci atunci cand ne-am întâlnit la Monthléry, 

într-o situație asemănătoare, mi se pare că doreai să fii 
mai departe de mine decât eşti în clipa aceasta. 

Ducele strângea încă prăselele săbiei sale, dar se 
stăpânea să n-o tragă din teacă şi să lovească pe un 
duşman a cărui linişte nu putea în nici un fel să 
îndreptățească un act de violentă. 

În timpul acesta, în sală se răspândea o rumoare 
înverşunată. Din ordinul ducelui, uşile fuseseră închise 
şi erau păzite; mai mulți dintre nobilii francezi, deşi 
putini la număr, săriseră din jilțurile lor şi se pregăteau 
să-şi apere suveranul. Ludovic nu adresase nici un 
cuvânt nici ducelui de Orleans nici lui Dunois, de când 
fuseseră eliberați din castelul de la Loches, dacă se 
poate numi că erau liberi, aşa cum erau târâți în suita 
lui şi supuşi, fără îndoială, tuturor bănuielilor, mai 
curând decât respectaţi şi stimati; totuşi glasul lui 
Dunois fu cel dintâi care se ridică deasupra tumultului, 
adresându-se ducelui de Burgundia: 

— Monseniore - strigă el — ați uitat că sunteţi un 
vasal al Franţei şi că noi, oaspeţii voştri, suntem 
francezi. Dacă ridicați mâna asupra monarhului nostru, 
fiți gata să înfruntați cele mai violente urmări ale 
deznădejdei noastre; căci, credeţi-mă, ne va bucura tot 
atât de mult să vărsăm sângele Burgundiei, pe cât am 
făcut-o bându-i vinul. Curaj, monseniore de Orleans; iar 
voi, gentilomi tai Franței, strângeți-vă împrejurul lui 
Dunois şi urmațţi-i pilda! 

Într-o asemenea. clipă îşi dă seama un rege pe ce 
caractere se poate bizui. Puţinii nobili şi cavaleri 
independenţi care se aflau în suita lui Ludovic, dintre 
care cei mai mulți nu văzuseră la el decât încruntări de 
nemulțumire, fără a se speria de forța coplèşitoa a 

burgunzilor şi de amenințarea unei morți sigure dacă 
s-ar fi ajuns la încăierare, se grăbiră să se strângă 
împrejurul lui Dunois şi, în frunte cu el, să-şi croiască 
drum spre capul mesei unde se aflau cei doi prinți ce se 
înfruntau. 

Dimpotrivă, uneltele şi iscoadele pe care Ludovic îi 
ridicase din locurile lor fireşti, punându-i în posturi de 
seamă, pe care nu le meritau, nu arătară decât laşitate 
şi nepăsare, rămânând liniştiți pe locurile lor, părând 
hotărâți să nu-şi provoace soarta, amestecându-se în 
acea încurcătură, orice s-ar fi întâmplat cu binefăcătorul 
lor. 

Primul din grupul cel mai generos era venerabilul 
lord Crawford care, cu o vioiciune neaşteptată pentru 
vârsta lui, îşi croi drum împotriva oricărei împotriviri 
(care fu de altminteri destul de slabă, căci foarte mulți 
burgunzi, fie din motive de onoare, fie dintr-o dorință 
tainică de a preîntâmpina lovitura care amenința capul 
lui Ludovic, îi făcură loc) şi se aruncă aprins între rege şi 
duce. Îşi îndesă bereta de sub care părul lui alb cădea în 
neorânduială pe o parte; obrajii palizi şi fruntea 
brăzdată i se înroşiseră, iar ochii lui de bătrân scăpărară 
deodată cu tot focul vitejiei, gata să săvârşească o faptă 
deznădăjduită. Îşi aruncă mantia pe un umăr, 
pregătindu-se să o înfăşoare pe brațul stâng, iar cu 
mâna dreaptă îşi scoase sabia. 

— Am luptat pentru tatăl şi pentru bunicul lui — 
acestea fură cuvintele sale — şi, pe sfântul Andrew, orice 
s-iar întâmplă, nu-l voi părăsi în această clipă. 

Tot ceea ce ne-a luat atâta timp pentru a povesti se 
petrecu în realitate cu rapiditatea unui fulger; căci, de 
dada ce ducele es amenințător, Crawford se 

aruncase între el şi obiectul răzbunării sale şi toți 
gentilomii francezi se repeziseră într-acolo pe cât 
putuseră de repede. 

Ducele de Burgundia ţinea mereu mâna pe sabie şi 
părea grata să dea semnalul pentru un atac general care 
s-ar fi terminat fără îndoială cu măcelărirea părții mai 
slabe, dar deodată Crèvecoeur păşi înainte şi-i strigă 
răsunător ca o trompetă: 

— Monseniore de Burgundia, luaţi seama ce faceți! 
Aceasta e casa voastră... voi sunteți vasalul regelui.... nu 
vărsați sângele oaspetelui vostru pe pământul burgund, 
nu vărsaţi sângele suveranului vostru pe tronul pe care i 
l-aţi ridicat şi unde el a venit să se aşeze sub paza 
voastră. Gândiţi-vă la onoarea casei voastre şi nu 
încercați să răzbunați un omor îngrozitor printr-unul şi 
mai îngrozitor! 

— În lături, Crèvecoeur — răspunse ducele — lasă-mă 
să mă răzbun! În lături! Mânia suveranilor este tot atât 
de crâncenă ca şi aceea a lui Dumnezeu. 

— Da - răspunse Crèvecoeur cu tărie - dar numai 
atunci când ea este tot atât de dreaptă ca şi aceea a lui 
Dumnezeu. Vă conjur, monseniore, stăpâniți-vă violența 
firii, oricât de nedrept ați fost ofensat. Şi voi, seniori ai 
Franţei, de vreme ce orice împotrivire e de prisos, 
îngăduiți-mi să vă sfătuiesc a vă abține de la orice ar 
duce la vărsare de sânge. 

— Are dreptate, spuse Ludovic, care nu-şi pierduse 
sângele rece în acele clipe înspăimântătoare, şi care îşi 
dădea seama cu uşurinţă că dacă se ajungea la 
încăierare, atacatorii ar fi cutezat, în înverşunarea 
luptei, să lovească cu mai multă furie decât s-ar fi 
incercat aL Dal Jaca se puie păstra iota Vărul 

meu d'Orleans, viteazul meu Dunois şi domnia ta, 
credinciosul meu Crawford, nu stârniți nenorocirea şi 
vărsarea de sânge, lăsându-vă ofensați prea repede. 
Vărul nostru, ducele, a fost mâniat de vestea morţii unui 
prieten apropiat şi drag, venerabilul episcop de Liège, a 
cărui moarte o deplângem ca şi el. Vechi şi, din 
nenorocire, noi subiecte de resentiment, îl împing să ne 
bănuiască că am patronat o crimă pe care inima noastră 
o respinge cu oroare. Dacă gazda noastră ne-ar fi ucis pe 
loc, pe noi, regele şi vărul său, sub bănuiala 
neîntemeiată a participării noastre la acea întâmplare 
reprobabilă, mânia voastră nu va uşura de loc soarta 
noastră ci, dimpotrivă, o va înrăutăți şi mai mult. De 
aceea, Crawford, retrage-te. Acesta va fi ultimul meu 
cuvânt! Vorbesc ca un rege ofițerului său şi cer 
ascultare. Retrage-te şi, dacă ți se va cere, predă-ți 
sabia. Îți ordon să faci astfel, şi jurământul domniei tale 
te obligă să te supui. 

— E adevărat, e adevărat, sire, încuviință Crawford, 
dându-se înapoi şi împingând în teacă sabia pe care o 
trăsese pe jumătate. Ar putea să fie foarte adevărat; dar, 
pe cinstea mea, dacă aş fi în fruntea a şaptezeci din 
vitejii mei, în loc să fiu împovărat cu acelaşi număr de 
ani, aş încerca să-i pun la punct pe aceşti chipeşi şi 
galanți cavaleri cu lanțuri de aur, cu bonete 
împopotonate cu panglici şi cu eşarfe strălucitoare, pline 
de devize. 

Ducele rămase îndelung cu ochii pironiți în pământ 
şi, în sfârşit vorbi, cu o ironie amară: 

— Bine ai spus, Crèvecoeur, onoarea noastră cere să 
ne îndeplinim îndatoririle fată de acest mare rege, fată 
de or acul şi iubita nostru cacpi d cu mai putină 

grabă decât am făcut-o în primul impuls de mânie. Vom 
proceda în aşa fel, încât toată Europa va cunoaşte 
dreptatea faptei noastre. Gentilomi ai Franței, va trebui 
ca domniile voastre să vă predați armele ofițerilor mei! 
Stăpânul domniilor voastre a rupt armistițiul şi nu e 
îndreptățit să se mai bucure de el. Totuşi, gândindu-ne 
la sentimentele de lealitate ale domniilor voastre, din 
respect pentru rangul pe care el l-a nesocotit şi pentru 
casa pe care el a dezonorat-o, nu cerem vărului nostru 
Ludovic sabia sa. 

— Niciunul dintre noi - strigă Dunois - nu-şi va 
preda sabia şi nu va ieşi din sala aceasta până ce nu 
vom fi asiguraţi că viața şi sănătatea regelui nostru nu 
se află în primejdie. 

— Nici un om din garda scoțiană - strigă şi Crawford 
- nu va lăsa armele jos, decât la ordinul regelui Franţei 
sau al marelui său conetabil. 

— Viteazul meu Dunois - spuse Ludovic — şi domnia 
ta, credinciosul meu Crawford, zelul vostru îmi va dăuna 
în loc să-mi folosească. Mă bizui - adăugă el cu 
demnitate - pe dreptatea cauzei mele mai curând decât 
pe o împotrivire zadarnică care va costa viața celor mai 
buni şi mai viteji oameni ai mei. Predaţți-vă săbiile; 
nobilii burgunzi care vor primi aceste onorabile chezăşii 
vor şti să ne apere pe voi şi pe mine mai bine decât 
puteți voi s-o faceți. Predaţi-vă săbiile. Eu v-o ordon. 

Astfel, în acea împrejurare, Ludovic dădu dovadă de o 
promptitudine în hotărâre şi de un spirit clarvăzător 
care numai ele puteau să-i salveze viața. El era convins 
că atâta vreme cât nu avea să se ajungă la lovituri, 
putea să se bizuie pe ajutorul celor mai mulți dintre 
nobilii at care erau de față, apen a „intei mânia 

prințului lor; dar o dată ce s-ar fi stârnit une mêlée, el şi 
puţinii săi apărători ar fi fost ucişi într-o clipă. Totodată, 
duşmanii lui cei mai înverşunați au mărturisit că 
atitudinea sa în acea împrejurare n-avea în ea nici 
josnicie nici laşitate. El s-a ferit să-l scoată din minţi pe 
duce; dar nu părea nici să se teamă, nici să implore, şi 
continua să-l privească pe duce cu calmul şi atenția 
încordată a unui om curajos, care pândeşte gesturile 
amenințătoare ale unui nebun, conştient că fermitatea şi 
sângele rece vor fi o frână nevăzută dar puternică pentru 
a-i struni furia şi chiar nebunia. 

La ordinul regelui, Crawford îşi aruncă sabia în 
mâinile lui Crevecoeur: 

— Luaţi-o, şi diavolul să vă bucure de ea! Nu e o 
dezonoare pentru cel care o predă, căci ceea ce s-a 
întâmplat n-a fost un joc-cinstit. 

— O clipă, gentilomi - strigă ducele cu glas întretăiat 
ca al unui om înăbuşit de mânie —  păstraţi-vă săbiile; 
e destul să făgăduiţi că nu vă veţi servi de ele. Îar voi, 
Ludovic de Valois, trebuie să vă socotiți prizonierul meu, 
până ce veţi fi absolvit de bănuiala de omor şi de 
sacrilegiu. Duceţi-l la castel — în turnu! contelui Herbert. 
Lăsaţi-i pe lângă el şase gentilomi din suită, la alegerea 
sa. Lord Crawford, garda domniei tale va trebui să se 
retragă de la castel; va fi cartiruită în altă parte, în mod 
onorabil. Să se ridice toate podurile, să se lase toate 
gratiile; garda porților oraşului să fie întreită. Podul de 
luntrii şă fie tras pe malul drept al râului! trupa mea de 
Valoni Negri să înconjure castelul şi să întreiască gărzile 
la fiecare post. Domnia ta, d'Hymbercourt, te vei îngriji 
ca patrule pe jos şi călări să umble împrejurul oraşului 
din iu datate în pr cate de oră, în timpul Topui şi din 

oră în oră, ziua, dacă acest lucru va mai fi necesar după 
răsăritul soarelui, căci e probabil că vom isprăvi treaba 
repede. Supraveghează persoana lui Ludovic, dacă ţii la 
viața domniei tale! 

El se îndepărtă de la masă cu o grabă înverşunată, 
aruncă regelui o privire în care se citea vrăjmăşia de 
moarte şi se năpusti afară din sală. 

— Seniori — rosti regele, privind împrejurul lui cu un 
aer de demnitate - durerea pe care i-a stârnit-o moartea 
aliatului său l-a scos din minți pe prințul domniilor 
voastre. Sunt încredințat că domniile voastre vă 
cunoaşteţi prea bine îndatoririle de cavaleri şi de 
gentilomi pentru a-l susține într-un act de trădare şi de 
violență împotriva persoanei suzeranului său. 

În clipa aceea, pe străzi răsunară tobe şi trompete, 
chemând soldații din toate părțile. 

— Noi suntem  supuşii Burgundiei - răspunse 
Crèvecoeur, care îndeplinea funcțiunea de mareşal al 
palatului — şi ne vom face datoria ca atare. Speranţele, 
rugăciunile şi străduințele noastre vor fi îndreptate spre 
reîntronarea păcii şi înțelegerii între maiestatea voastră 
şi seniorul şi stăpânul nostru. Până atunci trebuie să 
ascultăm de ordinele lui. Pentru seniorii şi cavalerii 
burgunzi va fi o onoare să facă toate sforțările pentru ca 
ilustrul duce de Orleans, viteazul Dunois şi neînfricatul 
lord Crawford să se simtă aici cât mai bine. Eu însumi 
va trebui să îndeplinesc, sire, funcţia de şambelan al 
maiestății voastre, şi să vă conduc spre un apartament, 
cu totul altul decât acela pe care l-aş dori, căci n-am 
uitat ospitalitatea cu care am fost întâmpinat la Plessis. 
Maiestatea voastră nu are decât să aleagă persoanele 
care pr gbuie să aicea ei suita sa, şi es care ordinul 

ducelui le limitează la şase. 

— Ei bine - spuse regele, privind împrejur, şi 
gândindu-se o clipă — doresc să am lângă mine pe Olivier 
le Dain; pe un ostaş din garda mea, numit Balafre, fără 
arme, dacă doriți astfel; pe Tristan Hermite cu doi din 
oamenii lui, şi pe prea lealul şi credinciosul meu filozof 
Martius Galeotti. 

— Voința maiestăţii voastre va fi îndeplinită întocmai, 
spuse contele de Crèvecoeur. Galeotti - adăugă el, după 
ce se informă - astă-seară, după cum aflu, a plecat la 
masă într-o companie veselă; dar se va trimite după el. 
Ceilalți vor fi de îndată la dispoziția maiestăţii voastre. 

— Atunci, înainte, spre noua locuinţă pe care ne-a 
oferit-o ospitalitatea vărului nostru, spuse regele. Ştim 
că turnul în care se află este o adevărată cetate şi 
nădăjduim că el nu va fi mai puţin sigur. 

— Aţi remarcat pe cine a ales regele Ludovic în suita 
lui? întrebă încet Le Glorieux pe contele de Crèvecoeur, 
în timp ce îl însoțea pe Ludovic care ieşea din sală. 

— Desigur, vesele prieten, răspunse contele. Ce, ai 
ceva de spus? 

— Nimic, nimic; doar că sunt aleşi pe sprânceană: un 
pezevenghi de bărbier, un mercenar scoțian, un şef 
călău cu două ajutoare şi un tâlhar-şarlatan. Aş vrea să 
merg cu dumneavoastră, conte de Crevecoeur, şi să 
învăţ cât de mare e ticăloşia omenească, privind dibăcia 
cu care o să staţi de vorbă cu fiecare. Diavolul însuşi ar 
fi adunat foarte greu un asemenea sinod, peste care n-ar 
fi fost pusă o mai bună căpetenie. 

Profitând de privilegiile sale, bufonul îl luă de braţ cu 
familiaritate pe conte şi păşi înainte cu el, în timp ce, 
însoțit ge O escortă numeroasă, dar neuitând să dea 


„toate onorurile cuvenite, acesta îl conducea pe rege spre 
noile încăperi ce-i fuseseră destinate. 

atruzeci de oameni de arme purtând alternativ, 

unul o sabie scoasă din teacă, celălalt o torță 

aprinsă, serviră ca escortă, sau mai curând ca 

gardă, regelui Ludovic, de la primăria din Peronne până 

la castel. Atunci când el intră în această fortăreață 

sumbră şi de temut i se păru că un glas îi strigă la 

ureche acel avertisment pe care florentinul îl scrisese pe 

portalul regiunilor infernului: „Voi cei care intrați, 
părăsiți orice speranță”“8. 

Poate că un simțământ de remuşcare a săgetat 

sufletul regelui dacă se va fi gândit în clipa aceea la 

sutele, sau mai curând la miile de oameni care, la cea 

mai neînsemnată bănuială, sau chiar fără pricină, 
fuseseră închişi de el în adâncul turnurilor sale, fără 
nici o speranță de scăpare, aduşi în stare să-şi urască 
chiar şi viața la care nu mai țineau decât printr-un 
instinct animalic. 

Lumina vie a torțelor făcea să rămână în umbră 
lucirea lunei, ale cărei raze erau mai voalate decât în 
noaptea trecută; licăririle fumegătoare şi roşiatice pe 
care torțele le aruncau pe vechile ziduri dădeau o patină 
şi mai întunecată uriaşului bastion care se numea 
Turnul Contelui Herbert, acelaşi turn la care Ludovic se 
uitase în ajun cu o presimțire răuprevestitoare şi unde 
trebuia să locuiască acum, înspăimântat de toate 
violențele pe care aprigul şi prea puternicul său vasal 
putea să fie ispitit a le pune în practică în aceste, tainițe 
ale tiraniei. 

Simțămintele apăsătoare ale regelui sporiră şi mai 
mult atunci când, străbătând curtea, zări mai multe 
leşuri peste care fuseseră aruncata în grabă mantiile. 
Nu-i fu greu să-şi dea seama că morții erau arcaşi din 
garda sa scoțiană care, după cum îl informă contele de 
Crèvecoeur, se împotriviseră ordinului de a părăsi 
posturile din apropierea încăperilor regelui, în urma 
cărui fapt se iscase o încăierare între ei şi garda valonă a 
ducelui; înainte ca ofițerii celor două corpuri să poată 
interveni, mai mulți soldați îşi pierduseră viața. 

— Credincioşii mei scoțieni! rosti regele la vederea 
acestei triste privelişti; dacă ar fi fost vorba de o luptă 
dreaptă, toți flamanzii, laolaltă cu burgunzii n-ar fi 
putut da luptători vrednici să se măsoare cu voi. 

— E adevărat - spuse Balafre care păşea îndată după 
teges — lat dacă ice maiestatea voastră, puțini 

oameni pot lupta cu mai mult de doi potrivnici deodată. 
Eu însumi nu prea sunt încântat să mă iau de piept cu 
trei în acelaşi timp, afară de cazul când este vorba de o 
treabă anume, când nu mai stai să numeri capetele. 

— A, dumneata erai, vechiul meu cunoscut! rosti 
regele întorcându-şi privirea spre el. Atunci încă mai am 
lângă mine un supus credincios. 

— Şi un slujbaş credincios, fie în consiliile maiestăţii 
voastre, fie în îndatoririle pe care le îndeplineşte pe 
lângă regeasca voastră persoană, spuse cu glas scăzut 
Olivier le Daim. 

— Toţi suntem credincioşi — vorbi şi Tristan l'Hermite 
cu glas morocănos - căci dacă maiestatea voastră ați fi 
fost ucis, nu ne-ar fi lăsat în viață pe niciunul din noi, 
chiar dacă am fi voit-o. 

— A-ha, iată ce se poate numi o bună chezăşie de 
credință, zise Le Glorieux, care, am mai spus-o, se 
amestecase printre ei, după năravul neastâmpărat al 
celor cu mintea slabă. 

În timpul acesta, seneşalul, chemat în grabă, se 
căznea să întoarcă uriaşa cheie în broasca ruginită de la 
uşa uriaşei temnițe gotice, şi până la urmă fu silit să 
ceară ajutorul unuia dintre oamenii lui Crevecoeur. 
După ce izbutiră să deschidă uşa, şase oameni intrară 
înăuntru cu torțele aprinse, arătând drumul printr-un 
coridor îngust şi întortocheat, străjuit din loc în loc de 
ferestruici care se deschideau în adâncimea firidelor 
deschise în zidurile masive. La capătul acestui coridor se 
ridica o scară clădită tot atât de masiv, ale cărei trepte 
erau alcătuite din blocuri mari de piatră, de înălțime 
inegală, netezite grosolan cu ciocanul. Deasupra scării, o 
uşă recata dădea î în marea sală a turnului; chiar şi în 

timpul zilei, această încăpere era foarte slab luminată, 
căci ferestruicile, părând mai mici decât erau în 
realitate, din pricina grosimii excesive a zidurilor, aveau 
mai curând înfăţişarea unor firide. Acum lumina torțelor 
abia de izbutea să împrăştie întunericul. Câţiva lilieci 
sau alte păsări rău prevestitoare, stârnite de lumina cu 
care nu erau obişnuite, fâlfâiră împrejurul torțelor gata, 
gata să le atingă, în timp ce seneşalul îşi cerea scuze 
ceremonios în fața regelui, spunând că această mare 
sală nu fusese rânduită, întrucât primise porunca în 
această privință pe neaşteptate, adăugind că, de altfel, 
încăperea nu mai fusese folosită de douăzeci de ani, şi 
chiar mai înainte, după cum auzise de multe ori, nu i se 
dăduse întrebuințare decât arareori, încă de pe timpul 
regelui Carol cel Simplu. 

— Regele Carol cel Simplu! repetă Ludovic. Acum 
cunosc povestea acestui turn. Acel rege a fost ucis aici 
de perfidul său vasal Herbert, conte de Vermandois... 
aşa scrie în cronicele noastre. îmi umbla ceva prin minte 
cu privire la castelul din Peronne, dar nu puteam să-mi 
dau seama ce anume. Aici a fost deci asasinat înaintaşul 
meu! 

— Nu, sire, nu chiar aici, cu îngăduința maiestăţii 
voastre, preciză bătrânul seneşal, păşind cu graba unui 
cicerone care arăta curiozitățile unui asemenea loc. Nu 
aici, ceva mai departe, într-o încăpere lăturalnică care 
dă în camera de culcare a maiestăţii voastre. 

El deschise în grabă o uşă, la celălalt capăt al marii 
săli, care dădea într-o cameră de culcare, mică, aşa cum 
se obişnuia în acele vechi clădiri, dar chiar din pricina 
aceasta, mai plăcută decât vasta sală prin care 
trecuseră. Aici se sari la Ea oarecare Pr EAI 

pentru primirea regelui: se întinsese o tapițerie pe zid, se 
aprinsese focul în cămin, ale cărui gratii roase de rugină 
nu mai fuseseră de mult folosite, se pusese pe jos un 
aşternut pentru gentilomii care, după obiceiul timpului, 
urmau să-şi petreacă noaptea în camera regelui. 

— Pentru ceilalți curteni din suita maiestății voastre 
vom aşeza paturi în sală, turuia bătrânul seneşal; 
timpul a fost tare scurt, să ne ierte maiestatea voastră. 
Dacă maiestatea voastră doreşte să privească uşița 
aceea dinapoia tapițeriei - ea dă într-un mic şi vechi 
cabinet săpat în grosimea zidului; acolo a fost omorât 
Carol: în el se ajunge de la catul de jos printr-un coridor 
secret, pe unde au venit şi cei ce i-au luat zilele. 
Maiestatea voastră, ai cărui ochi cred că sunt mai buni 
decât ai mei, poate să vadă petele de sânge rămase încă 
pe duşumeaua de stejar, deşi lucrurile s-au petrecut 
acum cinci sute de ani. 

Vorbind astfel, se căznea să deschidă uşița 
cabinetului până ce regele îi spuse deodată: 

— Stai, bătrâne, ai răbdare - o să poți povesti o 
întâmplare mai nouă şi o să poți arăta pete de sânge mai 
proaspete. Ce ai de spus, seniore de Crèvecoeur? 

— Tot ceea ce pot răspunde, sire, este că aceste două 
încăperi sunt la dispoziția maiestății voastre ca şi acelea 
din propriul vostru castel de la Plessis şi că paza 
exterioară este încredințată lui Crèvecoeur, un nume 
care n-a fost niciodată dezonorat de trădare şi asasinat. 

— Dar coridorul secret care dă în acea cămăruţă de 
care vorbeşte acest bătrân? spuse Ludovic încet şi cu un 
ton  neliniştit, strângând cu o mână brațul lui 
Crèvecoeur în timp ce cu cealaltă îi arăta uşa 
Calce tlui. 

— Trebuie să fie vreun vis al lui Mornay - răspunse 
contele — sau vreo veche şi absurdă legendă e castelului; 
dar am să cercetez acest lucru. 

El tocmai voia să deschidă uşa cabinetului, când 
Ludovic îl opri 

— Nu, Crèvecoeur, nu. Onoarea domniei tale este o 
chezăşie îndestulătoare. Dar ce vrea ducele 
dumneavoastră să facă cu mine? Cum şi-ar putea 
închipui să mă ţină mult timp prizonier? la spune, ce 
părere ai de toate astea, Crèvecoeur? 

— Sire - răspunse contele - maiestatea voastră îşi 
poate da seama singur cât de îndurerat a fost ducele de 
Burgundia de groaznica faptă săvârşită asupra 
persoanei rudei şi aliatului său şi numai maiestatea 
voastră e în măsură să ştie cât este de îndreptățit sa 
socotească această crimă inspirată de emisarii maiestății 
voastre. Dar stăpânul meu are o nobleţă de caracter care 
îl opreşte, chiar atunci când se afla în culmea mâniei, de 
a săvârşi fapte reprobabile. Orice ar face, o va face la 
lumina zilei, în fața celor două popoare, şi nu pot decât 
să adaug că dorinţa tuturor sfetnicilor care îl înconjoară, 
în afară poate de unul singur, este ca el să dea dovadă 
în această împrejurare de cumpăt şi mărinimie, precum 
şi de dreptate. 

— Ah, Crèvecoeur - spuse Ludovic, luând mâna 
contelui ca şi cum ar fi fost mâhnit de o amintire 
dureroasă -— fericit este prințul care are în preajma sa 
sfetnici în stare să-l păzească împotriva propriilor sale 
porniri. Numele lor vor fi scrise cu litere de aur în istoria 
domniei acestuia. Nobile Crèvecoeur, de ce n-am 
fericirea să se afle în preajma persoanei mele un om ca 
detii a ta! 

— În acest caz, maiestatea voastră nu s-ar gândi 
decât cum să se descotorosească de el cât mai repede, 
spuse Le Glorieux. 

— A-ha! Domnul înțelepciune! Eşti şi domnia ta aici? 
zise Ludovic întorcându-se, şi schimbă îndată tonul 
patetic cu care îi vorbise lui Crèvecoeur, adoptând cu 
uşurinţă altul care se apropia de veselie: Ne-ai urmat? 

— Da, sire, răspunse Le Glorieux. înțelepciunea 
trebuie să urmeze în veşminte pestrițe, când Nebunia 
merge înainte, în faldurile purpurei. 

— Cum să înţeleg aceste cuvinte, mesir Solomon? 
răspunse Ludovic. Ai vrea să-ţi schimbi locul cu al meu? 

— Nu, pe mântuirea sufletului meu - răspunse Le 
Glorieux - chiar dacă mi-aţi da pentru asta cincizeci de 
coroane. 

— Şi pentru ce? Pare-mi-se că n-aş avea nimic de zis 
dacă mi-ai fi rege, judecând după felul în care 
guvernează prinții astăzi. 

— Fie, sire; întrebarea este însă dacă, prețuind 
mintea maiestății voastre după locuința care vi s-a 
acordat aici, nu mi-ar fi ruşine să am un nebun aşa de 
prost. 

— Tăcere, canalie! strigă contele de Crèvecoeur. 
Limba ta îşi îngăduie prea multe. 

— Lasă-l să vorbească în voie — spuse regele — nimic 
nu-i mai vrednic de râs ca nebuniile acelora care n-ar 
trebui să le facă. lată, înțeleptul meu prieten, ia această 
pungă cu aur şi primeşte totodată un sfat folositor: nu 
fii niciodată atât de nebun pentru a te crede mai înțelept 
decât ceilalți. Te rog, fă-mi plăcerea, caută-l pe 
astrologul meu, Martius Galeotti, şi trimite-l încoace cât 
mai pina ep 

— Alerg, la poruncă, sire, răspunse bufonul. Fără 
îndoială că am să-l găsesc la Jean Dublă-Măsură, căci 
filozofii, ca şi nebunii, ştiu unde se vinde vinul cel mai 
bun. 

— Te rog, ordonă gărzilor să-l lase să intre pe acest 
învăţat, seniore de Crèvecoeur, spuse Ludovic. 

— Ca să intre - fără îndoială, răspunse contele, dar 
cu părere de rău trebuie să adaug că poruncile care mi 
s-au dat nu-mi dau dreptul să îngădui nimănui a părăsi 
încăperile maiestăţii voastre. Doresc maiestăţii voastre o 
noapte bună, urmă el. Am să mă îngrijesc de îndată ca 
gentilomii care rămân în sală să se simtă cât mai la 
largul lor. 

— Nu te nelinişti de asta, mesir conte, răspunse 
regele. Sunt oameni obişnuiţi să înfrunte greutăţile; şi la 
drept vorbind, în afară de Galeotti pe care vreau să-l 
văd, nu prea doresc să am altă legătură în noaptea asta 
cu exteriorul, ceea ce se poate împăca foarte bine cu 
poruncile ce ti s-au dat. 

— Ele sunt — răspunse Crèvecoeur — să las pe 
maiestatea voastră în deplina posesiune a încăperilor 
sale. Aşa sună ordinele stăpânului meu. 

— Stăpânul domniei tale, conte de Crèvecoeur — 
răspunse Ludovic - pe care acum îl pot numi de 
asemenea şi al meu, este un stăpân prea grațios. 
Regatul meu - adăugă el - nu este prea mare, în clipa 
asta, când se reduce la o sală veche şi la o cameră de 
culcare; dar el este încă destul de mare pentru toți 
supuşii pe care mă pot bizui acum. 

Contele de Crèvecoeur ceru îngăduința să se retragă 
şi curând după aceea se putură auzi paşii santinelelor 
care se indreptau opre posturile lor, ca ză comenzile 

ofițerilor şi tropăitul grăbit al soldaților care ieşeau din 
gardă. În sfârşit se aşternu liniştea şi nu se mai auzi 
decât murmurul surd al apelor adânci şi tulburi ale 
râului Somme, care scăldau zidurile castelului. 

— Duceti-vă în sală, prieteni, porunci Ludovic lui 
Olivier şi lui Tristan care îl urmaseră în camera lui; dar 
nu vă culcați. Aşteptaţi, căci mai avem ceva de făcut în 
noaptea aceasta, şi chiar grabnic. 

Olivier şi Tristan se retraseră în sala cea mare, unde 
rămăseseră Le Balafre şi cei doi oameni ai marelui 
prevot. Aceştia aruncaseră destule lemne în foc pentru a 
lumina şi în acelaşi timp pentru a încălzi sala, după 
care, înfăşurându-se în mantiile lor, se lungiseră pe 
pardoseală, cu o înfăţişare care exprima tulburarea şi 
amărăciunea. Olivier şi Tristan nu găsiră că aveau ceva 
mai bun de făcut decât să le urmeze pilda: nefiind prea 
buni prieteni niciodată în zilele lor bune de la curte, 
niciunul dintre ei nu simțea nevoia de a încredința 
celuilalt gândurile pe care i le inspira această stranie şi 
subită întorsătură a soartei, aşa că întreaga societate 
rămase cufundată într-o tristeţe mută. 

În timpul acesta, stăpânul ior, în claustrarea camerei 
sale, se afla în prada unei frământări care ar fi putut să 
răscumpere în parte suferinţele pe care le pricinuise el 
însuşi altora. Ludovic străbătea camera de colo-colo cu 
paşi repezi şi inegali, oprindu-se adesea în loc cu 
mâinile împreunate; pe scurt el dădea frâu liber 
zbuciumului pe care ştia să-l ascundă atât de bine față 
de oameni. Oprindu-se în sfârşit înaintea uşiței pe care 
bătrânul Mornay i-o arătase, spunându-i că ducea spre 
scena omorului unuia din înaintaşii săi, îşi frângea 
mâinile, şi, puțin câte puţin, dădu glas gari ae li sale 

în următorul monolog întrerupt când şi când. 

„Carol cel Simplu, Carol cel Simplu! Cum îl va numi 
oare posteritatea pe Ludovic al XI-lea al cărui sânge va 
îimprospăta poate petele sângelui tău?! Ludovic 
Nebunul... Ludovic Nătărăul... Ludovic îngâmfatul... toți 
aceşti termeni sunt prea blânzi pentru a exprima marea 
mea prostie. Gândeşte-te că aceste capete aprinse din 
Liege, pentru care răscoala e tot atât de firească ca şi 
hrana, ar sta liniştite... Închipuie-ţi că fiara aceea 
sălbatică din Ardennes şi-ar întrerupe pentru un timp 
îndeletnicirile samavolnice şi sângeroase... socoteşte că 
aş putea să-l învăţ limbajul raţiunei şi al bunului sens 
pe Carol de Burgunia înainte de a încerca cu succes 
forța argumentelor sale asupra unui taur sălbatic! 
Neghiob, de două ori neghiob ce am fost! Dar ticălosul 
de Martius nu-mi va scăpa. El a fost unul din cei care 
au pus la cale treaba asta, el şi acel popă infam, acel 
blestemat de Balue”?. Dacă am să scap vreodată din 
primejdia asta, am să-i smulg pălăria de cardinal, de ar 
fi să-i smulg şi pielea capului o dată cu ea! Dar celălalt 
trădător se află în mâinile mele. Sunt încă rege... Mai am 
încă imperiul acestei camere, destul de întins pentru a-l 
pedepsi pe acest şarlatan, pe acest flecar, acest cititor în 
stele, acest mincinos care m-a aruncat în captivitate şi 


79 Ludovic şi-a ţinut făgăduinţa de a se răzbuna împotriva cardinalului la 
Balue, pe care l-a învinuit întotdeauna că l-a trădat Burgundiei. După ce s-a 
întors în Franţa a ordonat ca fostul său favorit să fie închis într-una din cuștile 
de fier de la Loches. Acestea erau construite cu o iscusință diabolică, așa încât 
o persoană de talie normală nu putea să stea nici în picioare, nici să se 
lungească pe jos. Se spune că această invenţie aparținea chiar lui Balue. În 
orice caz, el a fost ţinut într-una din aceste cuști timp de 11 ani, și Ludovic nu 
i-a pp să iasă decât atunci Loofia s-a îmbolnăvit de ultima lui boala. (n. t.) 

totodată m-a făcut să mă înşel pe mine însumi! 
Conjuncţia plantelor... da, conjuncția. A sporovăit atâtea 
nerozii, încât ar fi fost greu să zăpăcească şi capul prost 
al unei oi, şi a trebuit ca eu să fiu destul de nerod 
pentru a crede că-l înțeleg! O să vedem numaidecât ce a 
prezis cu adevărat acea conjuncție. Dar mai întâi să-mi 
fac rugăciunile.” 

Deasupra micii uşi a cabinetului, poate în amintirea 
faptei care fusese săvârşită acolo, se afla o firidă, cioplită 
grosolan, în care era prins un crucifix dăltuit în piatră. 
Regele îşi îndreptă ochii spre crucifix, şi păru că e pe 
punctul de a îngenunchea, când deodată se opri scurt ca 
şi când, folosind față de acea sfântă imagine principiile 
unei politici pământeşti, n-ar fi socotit că-i cuminte să 
se apropie de ea fără a-şi fi asigurat mijlocirea deosebită 
a vreunei persoane presupus favorite. El întoarse deci 
capul ca şi când crucifixul n-ar fi fost vrednic să fie 
privit şi, alegând dintre iconițele care, după cum s-a 
aratat adeseori, împodobeau de jur împrejur pălăria sa, 
alese o iconiță a Maicii Domnului de la Clery, 
îngenunche înaintea ei şi rosti următoarea rugăciune cu 
totul neobişnuită. Trebuie să se remarce că grosolănia 
superstiției sale îl împingea oarecum să privească pe 
Maica Domnului de la Clery ca pe o ființă deosebită de 
Maica Domnului de la Embrun, icoană favorită a sa, 
căreia îi înălța rugăciuni adesea. 

— Blândă fecioară de Clery - strigă el, 
împreunându-şi mâinile şi lovindu-se în piept - 
binecuvântată mamă a milostivirii! Tu, care eşti 
atotputernică pe lângă Atotputernicul, îndură-te de 
mine, păcătosul! E adevărat că te-am cam părăsit 
NS binecuvântata, ta soră de la Embrun. Eu sunt 

însă un rege, puterea mea e mare, bogăția mea fără 
margini; dacă ea n-ar fi atât de mare, aş dubla la 
gabellte80, asupra supuşilor mei, mai curând decât să 
nu-mi plătesc datoriile față de voi amândouă. Deschide 
aceste uşi ferecate... Astupă aceste îngrozitoare 
şanţuri... Scapă-mă, aşa cum o mamă îşi scapă copilul, 
din această primejdie prezentă şi amenințătoare. Dacă 
am dat sorei tale comitatul de Boulogne, în stăpânire pe 
veci, nu mai am oare atâtea alte mijloace spre a-mi 
dovedi credința şi față de tine? Tu vei avea întinsa, 
bogata provincie Champagne şi podgoriile ei îşi vor 
revărsa belşugul în mănăstirile tale. Făgăduisem această 
provincie fratelui meu Carol; dar el a murit, ştii... otrăvit 
de  blestematul abate d'Angely pe care am să-l 
pedepsesc, dacă voi trăi; ţi-am făgăduit acest lucru şi 
mai înainte, dar de data asta am să-mi ţin cuvântul. 
Dacă am ştiut ceva despre această crimă crede-mă, 
venerata mea patroană, că aceasta s-a întâmplat fiindcă 
nu vedeam nici un mijloc mai bun pentru a-i potoli pe 
nemulțumiții din regatul meu. Oh, nu socoti astăzi în 
sarcina mea această veche datorie; fii cum ai fost 
întotdeauna: bună, milostivă şi înțelegătoare! Prea 
blândă fecioară, roagă-l pe fiul tău să-mi ierte păcatele 
din trecut şi pe acela... pe acela neînsemnat pe care va 
trebui să-l săvârşesc în noaptea asta... acesta nu este un 
păcat, prea scumpă fecioară de Clery, ci un act de 
dreptate al meu, căci ticălosul este cel mai mare 
şarlatan care şi-a. strecurat vreodată minciuna în 
urechea unui prinț şi pe deasupra înclină spre 

blestemata erezie a grecilor. Nu este vrednic de ocrotirea 
ta. Dă-mi-l mie pe mână şi socoteşte că-i o faptă bună 
să scapi lumea de el — căci este un necromancier, un 
vrăjitor nevrednic să te gândeşti la el, să-i porți de 
grijă... un câine, a cărui viață nu trebuie să prețuiască 
în ochii tăi mai mult ca scânteia ce sare din lampă sau 
tâşneşte din foc. Nu te gândi la răfuiala asta măruntă, 
prea blândă şti prea milostivă Fecioară, nu te gândi 
decât cum să mă poți ajuta mai bine în frământarea 
mea! Şi eu am să-mi pun sigiliul regesc pe icoana ta, 
pentru a-mi întări legământul cu privire la comitatul 
Champagne, făgăduind totodată că de acum înainte 
n-am să te mai tulbur cu asemenea treburi sângeroase, 
ştiind prea bine ce bună, îndurătoare şi miloasă eşti. 

După acest straniu pact cu venerata sa, Ludovic 
recită, în limba latină, aparent cu adâncă evlavie, cei 
şapte psalmi ai pocăinţei, câțiva Ave şi câteva acatiste 
anume închinate Maicii Domnului. Apoi se ridică, 
mulțumit că-şi asigurase sprijinul Sfintei Fecioare căreia 
îi înălțase rugile sale, cu atât mai mult cu cât, aşa cum 
gândea cu şiretenie, cele mai multe dintre păcatele 
pentru a căror iertare îi ceruse mijlocirea în alte 
împrejurări nu erau de aceeaşi natură şi, prin urmare, 
Maica Domnului din Clery n-ar fi avut motive să-l 
socotească un om care varsă sânge din obişnuinţă, un 
ucigaş cu inima împietrită, cum o făceau pesemne alți 
sfinți cărora li se spovedise mult mai adeseori, 
mărturisindu-le acele crime. 

Făcându-şi astfel curățenie în cuget sau mai curând 
dându-i o spoială ca unui mormânt, regele întredeschise 
uşa care dădea spre sala castelului şi, scoțând puţin 
mai mara, îl chemă pc Le Balafre. 

— Viteazul meu soldat - îi spuse — tu îmi slujeşti de 
multă vreme, dar ai fost prea puțin răsplătit. Am intrat 
într-o încurcătură din care sau am să scap, sau am să 
mor; n-aş vrea să mor însă nerecunoscător, adică fără a 
răsplăti, atât cât va sta în puterea mea prin grația 
sfinților, fie pe prieteni, fie pe duşmani. În clipele 
acestea, în preajma mea se află un prieten pe care 
trebuie să-l răsplătesc — şi acesta eşti tu — dar mai am şi 
un duşman pe care trebuie să-l pedepsesc după faptele 
sale nelegiuite, şi acesta este mârşavul, trădătorul, 
ticălosul Martius Galeotti, care, prin înşelăciunile şi 
vicleşugurile sale, m-a ademenit aici pentru a mă da pe 
mâna vrăjmaşului meu de moarte, care e atât de hotărât 
să mă nimicească cum n-a fost vreodată măcelarul ce 
duce vita la abator ca s-o ucidă. 

— Dacă-i p-aşa, am să-l chem la luptă. Se spune că e 
o lamă bună, deşi arată cam greoi, zise Le Balafre. 
Ducele de Burgundia este prea bun prieten al oamenilor 
de arme ca să nu ne dea voie să ne batem cum trebuie, 
într-un loc larg. Şi dacă maiestatea voastră o să aibă zile 
şi o să scape de aici, o să mă vadă luptând pentru 
dreptatea sa şi răzbunându-mă pe acest filozof după 
cum îi doreşte inima. 

— Îţi preţuiesc bravura şi credinţa, dar acest ticălos 
este un luptător voinic şi n-aş vrea să-ți primejduiesc 
viața, viteazul meu soldat. 

— N-aş fi un soldat viteaz, cu îngăduința maiestăţii 
voastre — spuse Balafre - dacă n-aş îndrăzni să înfrunt 
pe cineva chiar şi mai tare ca el. Frumos ar fi pentru 
mine, care nu mă pricep nici să scriu, nici să citesc, să 
mă tem de o matahală pântecoasă care n-a făcut decât 
să scrie Și să citească toată viața! 

— Totuşi - spuse regele - nu doresc să te pun în 
primejdie, Balafré. Trădătorul vine aici, din ordinul meu. 
Am dori ca îndată ce prinzi clipa potrivită să sari pe el 
să-l înjunghii sub coasta a cincea. Mă înţelegi? 

— Fireşte, înțeleg, răspunse Le Balafre; dar dacă 
îngăduie maiestatea voastră, asta e o treabă cu care eu 
nu sunt câtuşi de puțin obişnuit. N-aş putea să ucid 
măcar un câine, dacă asta nu s-ar petrece, hai să zicem, 
în fierbințeala unei lupte, a unei urmăriri, a unei sfidări 
şi aşa mai departe. 

— Ei asta-i, vrei cumva să spui că eşti milos? replică 
regele. Tu, care ai fost totdeauna în frunte la asalturi şi 
la asedieri şi cel mai aprins, precum mi s-a povestit, 
după plăcerile şi foloasele pe care le pot aduce în 
asemenea împrejurări o inimă necruțătoare şi o mână 
crâncenă?! 

— Miaiestate - răspunse Balafre - nu m-am temut 
niciodată şi n-am cruțat pe duşmanii voştri atunci când 
au fost cu sabia în mână. Un asalt înseamnă o luptă 
înverşunată, ale cărei primejdii îți aprind sângele 
într-atât, încât, pe sfântul Andrew, nu se potoleşte nici o 
oră sau două după aceea, ceeia ce eu socotesc că-i un 
temei care îndreptățeşte foarte bine jaful ce urmează 
luptei. Şi, Dumnezeu să se milostivească de noi, 
sărmanii soldați, la început ne face să turbăm primejdia 
şi după aceea izbânda, când turbăm şi mai şi. Am auzit 
despre o legiune alcătuită numai din sfinți: cred că 
trebuie să aibă multă treabă tot rugându-se şi mijlocind 
pentru ceilalți luptători, pentru toţi aceia care poartă 
panaş şi platoşe, pieptar de bivol şi paloş. Dar ceea ce 
maiestatea voastră îmi cere este în afară de obiceiurile 
mele, cai nu mac că a fost destul de 

mărinimoasă. Cât despre astrolog, dacă-i trădător, să 
moară de moartea trădătorilor. N-am să mă amestec 
niciodată în treaba asta şi nici să am vreo legătură cu 
ea. Maiestatea voastră are aici pe marele său prevot şi 
pe doi din oamenii acestuia, mult mai potriviți să se 
răfuiască cu el decât un gentleman scoțian de viță 
nobilă, care are un grad în armată. 

— Ai dreptate, Balafre, spuse regele. E însă de 
datoria ta ca cel puțin să veghezi la executarea prea 
dreptei mele osânde şi să împiedici ca ea să fie 
întreruptă. 

— Acest lucru am să-l fac împotriva întregului oraş 
Peronne, răspunse Le Balafre. Maiestatea voastră nu 
trebuie să se îndoiască de credința ce i-o port în tot ceea 
ce se împacă cu cugetul meu, şi îmi îngădui să dau 
chezăşie că în ceea ce priveşte vederile mele şi slujirea 
maiestății voastre, pot mărturisi că am fost destul de 
larg - am săvârsit pentru maiestatea voastră cel puţin 
câteva fapte pe care, de ar fi trebuit să-mi înghit 
plăselele pumnalului şi nu le-aş fi făcut niciodată pentru 
altcineva. 

— Să nu mai vorbim despre asta, îl întrerupse regele. 
Ascultă-mă: când va intra Galeotti şi se va închide uşa 
după el, scoate sabia şi păzeşte intrarea. Nu lăsa pe 
nimeni să intre — asta e tot ce-ţi cer. Du-te şi trimite-mi 
pe marele prevot. 

Balafre ieşi după cum i se poruncise şi o clipă după 
aceea Tristan Hermite se înfățişă înainteia lui Ludovic. 

— Bine ai venit, prietene, rosti regele. Ce părere ai de 
situaţia în care ne aflăm? 

— Suntem ca nişte oameni osândiți la moarte, cel 
puțin dacă ducele n-o să se răzgândească. 

— Fie că se va răzgândi, fie că nu, acela care ne-a 
ademenit în capcana asta va trebui să plece ca emisar al 
nostru pe lumea cealaltă, ca să ne găsească locuinţe, 
spuse regele cu un zâmbet fioros, înspăimântător. 
Tristan, tu ai făcut destule acte de justiție neînfricată 

— Finis - vream să spun funis coronat opust! — 
trebuie să-mi slujeşti până la capăt. 

— Cum s-o fac? răspunse Tristan. Nu-s decât un biet 
om simplu, dar sunt recunoscător. O să-mi fac datoria 
fie înlăuntrul acestor ziduri, fie oriunde în altă parte; 
atâta vreme cât trăiesc, suflarea maiestăţii voastre va 
pune o pecete grea de osândă şi hotărârea voastră va fi 
tot atât de repede adusă la îndeplinire ca şi când ați sta 
pe tronul vostru. De-aş păţi, în ceasul următor, orice — 
puţin îmi pasă. 

— E întocmai ceea ce am aşteptat de la tine, dragul 
meu, spuse Ludovic. Dar ai ajutoare bune? Trădătorul 
este voinic, e puternic şi fără îndoială că va striga după 
ajutor. Scoţianul nu va face decât să păzească la uşă — 
asta-i tot ceea ce am putut să scot de la el prin măguliri 
şi prin bunăvoință. Olivier e bun numai să mintă, să 
linguşească şi să dea sfaturi primejdioase. Ventre 
saint-dieu! Cred că mai curând o să atârne el însuşi 
într-o bună zi în ştreang, decât să-l atârne pe altul. 
Crezi că ai oamenii şi mijloacele necesare pentru a face 
treaba repede şi sigur? 

— Îi am pe Trois-Eschelles şi pe Petit André, 
răspunse prevotul. Aceştia sunt atât de pricepuţi în 
meseria lor, încât, din trei inşi, ar spânzura pe unul mai 

înainte ca ceilalți doi să-şi dea seama ce se petrece. Am 
hotărât cu toţii să trăim sau să murim cu maiestatea 
voastră, ştiind bine că vom fi lăsați să mai trăim după 
maiestatea voastră tot atât cât a trăit oricare dintre 
mugşteriii noştri. Şi care va fi de data asta omul nostru 
dacă îngăduie maiestatea voastră? Vreau să fiu sigur de 
el; căci după cum îi place din când în când maiestăţii 
voastre să-mi amintească, uneori mi s-a întâmplat să 
mă înşel asupra osânditului şi am sugrumat în locul lui 
pe un țăran cumsecade, care nu supărase cu nimic pe 
maiestatea voastră. 

— Asta-i foarte adevărat. Află, deci, Tristan, că 
osânditul e Martius Galeotti. Te miri, dar este întocmai 
precum îți spun. Ticălosul ne-a adus aici pe toți prin 
înşelăciuni şi vicleşuguri pentru a ne da fără apărare pe 
mâna ducelui de Burgundia. 

— Dar nu fără răzbunare! preciză Tristan; dacă aş fi 
încredințat că aceasta-i ultima treabă a vieții mele, l-aş 
împunge ca o viespe pe moarte, chiar dacă mi s-ar 
spune că am să fiu sfâşiat în clipa următoare! 

— Ştiu cât îmi eşti de credincios — zise regele - şi 
cunosc plăcerea pe care, ca un om de ispravă, o găseşti 
în îndeplinirea datoriei tale - căci în virtute, precum 
spun învățații, îți afli propria răsplată. Şi acum - la 
treabă, pregăteşte-ți preoţii, căci jertfa e aproape. 

— Graţioasa voastră maiestate doreşte sa facem 
treaba de față cu voi? întrebă Tristan. 

Ludovic răspunse negativ la această propunere şi 
împuternici pe marele prevot să pregătească totul pentru 
îndeplinirea fără şovăială a poruncilor sale în clipa când 
astrologul va ieşi din cameră. 

— Căci — ala ga ti — vreau să- 1 văd încă o dată 

pe ticălos, doar ca să mă uit cum se poartă față de un 
stăpân pe care l-a aruncat în capcană. Voi fi încântat 
să-i privesc presimțirea morţii, obrajii rumeni umbritți de 
întunericul din acei ochi care râdeau în timp ce mă 
mințeau. Oh, de ce nu-l am împreună cu el şi pe 
celălalt, pe acela ale cărui sfaturi i-au însoţit prevestirile! 
Dacă însă am să supraviețuiesc... la seama la purpura 
ta, eminenţă, monseniore cardinal! Nici Roma n-o să te 
poată scăpa... fie chiar cu ajutorul sfântului Petru şi a 
preacuratei Fecioare din Clery, atotmilostiva. Ce mai 
stai? Du-te şi pregăteşte-ţi oamenii. Ticălosul trebuie să 
vină dintr-o clipă în alta. Facă cerul ca nu cumva să se 
teamă şi să nu vină! Asta ar fi într-adevăr culmea, zău 
aşa! Du-te, Tristan, altădată, când aveai treburi nu prea 
te mişcai atât de încet! 

— Dimpotrivă, cu îngăduința maiestăţii voastre, 
obişnuiaţi întotdeauna să spuneți că prea mă grăbeam, 
înşelându-mă asupra scopurilor voastre, lovind oameni 
în care nu trebuia să dau. De data asta, rog pe 
maiestatea voastră să-mi dea un semnal care să-mi 
arate atunci când vă despărțiți de Galeotti, dacă trebuie 
să mă apuc de lucru sau nu. Am văzut o dată sau de 
două ori pe maiestatea voastră răzeândindu-vă, şi 
mustrându-mă că am lucrat prea repede. 

— Făptură bănuitoare ce eşti — răspunse regele 
Ludovic - îți spun că n-am să mă răzgândesc. Dar 
pentru a-ți amuţi dojenile, iată, ascultă ce am să-i spun 
acelui ticălos când va ieşi. Dacă-i spun: „Este un 
Dumnezeu deasupra noastră!” fă-ți datoria; dacă însă îi 
spun: „Du-te în pace”, ai să înţelegi că m-am răzgândit. 

— Pricep foarte greu atunci când nu sunt în 
îi ta paie pri meu, spuse Tristan 

Hermite. O clipă, îngăduiți-mi să repet. Dacă o să-i 
doriți să plece în pace, trebuie să sar pe el, nu? 

— Nu, nu, neghiobule, strigă regele; atunci să-l laşi 
să plece. Dar dacă am să spun: „este un Dumnezeu 
deasupra noastră”, atunci - cât mai sus cu el, cât mai 
aproape de planetele cu care ştie să pălăvrăgească. ` 

— Bine ar fi să am aici tot ce-mi trebuie, spuse 
prevotul. 

— Atunci, sus cu el sau jos cu el - totuna-i, răspunse 
regele cu un zâmbet sinistru. 

— Şi leşul — zise prevotul - ce facem cu el? 

— Să vedem - răspunse regele — ferestrele sălii sunt 
prea înguste; aceea a oratoriului este însă destul de 
largă. Îl zvârlim în Somme şi prindem o hârtie pe pieptul 
lui, pe care să scrie: „Nu puneţi oprelişti justiţiei 
regelui”. Ofițerii ducelui n-au decât să-l pescuiască, 
dacă le dă mâna. 

Marele prevot ieşi din cameră şi-i chemă pe cei doi 
oameni ai săi intr-un ungher al marii săli ca să se 
sfătuiască cu ei. Trois-Eschelles fixă în perete o torță ca 
să lumineze sala. Apoi începură să vorbească acolo în 
şoaptă, neluați în seamă de Olivier le Daim. care părea 
cufundat într-o toropeală sumbră, şi de Balafre care 
dormea dus. 

— Prieteni - începu prevotul către slujbaşii lui — 
poate ați crezut că slujba voastră a încetat, sau chiar ca 
veti deveni obiectul unor griji ale altora, pe care voi n-o 
să le mai aveţi niciodată în ceea ce vă priveşte. Sus 
inimile, băieţi! Prea grațiosul nostru stăpân ne-a 
rezervat încă un prilej înălțător pentru a ne face datoria 
şi trebuie să ne-o facem neînfricați ca nişte oameni care 
vor să rămână în istorie. 


. 


SIS 


DE E E DES E) 
= 2 cz 


— A-ha, bănuiesc despre ce este vorba - spuse 
Trois-Eschelles; stăpânul nostru este ca vechii cezari de 
la Roma care, când se aflau la ananghie sau, cum am 
spune noi, cu piciorul în scară, obişnuiau să aleagă 
dintre cei ce aplicau justiția, un om priceput pentru a 
cruța sacrei lor persoane încercările stângace ale unei 
mâini de ageamiu, de nepriceput în tainele meseriei 
noastre. Era un frumos obicei al păgânilor; dar, ca bun 
catolic, aş avea remuşcări dacă aş ridica mâna asupra 
prea creştinului rege. 

— Ei. totdeauna eşti prea scrupulos, frate, spuse 
Petit Andre. Dacă regele porunceşte propria sa execuţie, 
nu văd cum am avea dreptul să mai discutăm. Cel care 
trăieşte la Roma trebuie să asculte de Papă... Oamenii 
prevotului trebuie să execute ordinele şefului lor şi el pe 
acelea ale regelui. 

— Tăcere, ticăloşilor! spuse marele prevot. Nu-i vorba 
de persoana regelui, ci de aceea a ereticului grec, a 
acelui păgân, a acelui vrăjitor mahomedan, a lui Martius 
Galeotti. 

— Galeotti! exclamă Petit André. Asta trebuia să se 
întâmple o dată şi o dată; n-am văzut nici un scamator 
din aceştia, care joacă toată viața pe o funie orizontală, 
să nu ajungă până la sfârşit atârnațţi de o funie verticală. 
Hârşşt! 


— Ceea ce mă frământă pe mine - spuse 
Trois-Eschelles ridicând privirile în sus - este că 
sărmanul de el trebuie să moară fără să se spovedească. 

— Sst! Sst! — sâsâi drept răspuns marele prevot — 


ticălosul este un eretic şi un necromancier - un sinod 
întreg de popi nu l-ar putea izbăvi de păcate. De 
altminteri, dacă îi trece prin cap să se above dea ei tu ai 

harul, Trois-Eschelles, poţi să-l slujeşti ca duhovnic. 
Dar, ca să trecem la fapte, mă tem că va trebui să 
folosiți pumnalele, băieți, căci n-aveţi aci tot ce vă 
trebuie ca să vă faceți meseria. 

— Ei, Maica Domnului din Paris să mă apere — 
protestă Trois-Eschelles - ca să fiu vreodată luat pe 
nepregătite de ordinele regelui! Port întotdeauna 
înfăşurată de patru ori împrejurul trupului o cingătoare 
a sfântului Francisc cu un frumos laț alunecător la un 
capăt; căci eu fac parte din confreria sfântului Francisc 
şi in extremis??? am să-i pot purta gluga grație lui 
Dumnezeu şi bunilor părinți din Saumur. 

— lar eu - spuse Petit Andre - am totdeauna în 
traistă o rotiță, un scripete cum i se spune, cu tot 
dichisul lui, şi un şurub zdravăn care-l pot prinde după 
voie atunci când călătoresc prin locuri unde nu prea 
sunt copaci sau au ramurile prea sus. Să ştiţi că-i foarte 
folositor. 

— Minunat, exclamă marele prevot. N-ai decât să 
prinzi scripetele în grinda de deasupra uşii şi să vâri 
funia prin el. Am să-l ţin de vorbă acolo până ce-i 
aruncați lațul după gât, şi atunci... 

— Atunci tragem de funie -— şi, hârşşt - spuse Petit 
Andre — astrologul nostru se înalță la ceruri. 

— Dar domnii aceştia -— zise Trois-Eschelles privind 
spre cămin - n-au să ne ajute ca să facă şi ei ucenicie în 
meseria noastră? 

— Hm, nu - răspunse prevotul - bărbierul doar 
încurcă lucrurile şi-i lasă pe alții să le descurce; cât 


82 La sfârşit, o dată şi o dată (în limba latină). (n. t.) 

despre scoțian, în timp ce noi facem treaba, el o să 
păzească la uşă; n-are nici curajul, nici iscusința 
trebuitoare pentru a lucra cu mâna lui. Ce să-i faci — 
fiecare cu meseria lui. 

Cu o negrăită dibăcie şi chiar cu un fel de încântare 
profesională care le mai alina gândurile cu privire la 
propria lor soartă, vajnicii slujitori ai marelui prevot 
prinseră scripetele şi funia pentru a fi gata să 
îndeplinească osânda hotărâtă de monahul captiv 
împotriva lui Galeotti — părând să-i bucure foarte mult 
faptul că ultima treabă pe care o mai aveau de făcut era 
atât de potrivită cu tot trecutul lor. Tristan Hermite se 
uita la pregătirile lor cu un soi de mulțumire, Olivier 
părea că nici nu-i vede, iar Ludovic Lesly, dacă fusese 
cumva deşteptat de zgomot, privea totul spunându-şi că 
era vorba de treburi fără nici o legătură cu datoria lui, 
cu care nu avea nici în clin, nici în mânecă. 

Nu-i timpul — diavoul pe care tu îl slujeşti 
Nu-şi părăseşte sluga prea credincioasă, 
I-ajută pe acei ce-i dau ascultare 

Şi îi călăuzeşte, ducându-i de umeri, 

Pe drumuri rele ca şi pe drumuri bune, 
Până ajung la ale infernului margini 
Şi-ajunşi acolo îi aruncă-n adâncuri. 
VECHE PIESĂ DE TEATRU 


entru a se supune poruncii lui Ludovic, sau 

mai curând rugămințţii lui — căci acesta se afla 

într-o asemenea împrejurare în care deşi rege, 

el putea doar cere lui Le Glorieux să-l caute pe Martius 

Galeotti - bufonul nu avu nici o bătaie de cap cu 

îndeplinirea acestei însărcinări; de aceea se duse glonț la 

cea mai bună cârciumă din Peronne, aceeaşi pe care-o 

vizita şi el adesea, fiind un mare iubitor al acelor licori 

care aduceau mintea celorlalți oameni la nivelul minții 
sale. 

Acolo îl găsi, sau mai curând îl zări pe astrolog 

într- -un colt al sălii de băut - stove, cum se numea atât 

în germană cât şi în flamandă, nume care vine de la 
mobila sa principală83 — stând de vorbă foarte preocupat 
cu o femeie îmbrăcată într-un veşmânt straniu, oarecum 
maur sau asiatic, care, îndată ce Le Glorieux se apropie 
de Martius, se ridică ca spre a se îndepărta. 

— Puteţi avea toată încrederea în aceste vești, îi 
spuse ea lui Galeotti. Puteţi avea toată încrederea. După 
ce încheie astfel, femeia se pierdu în mulțimea 
muşteriilor care stăteau aşezat-i împrejurul feluritelor 
mese din încăpere. 

— Vere filozof - spuse bufonul apropiindu-se de 
Martius -— cerul nici nu apucă să ridice un păzitor, că şi 
trimite altul să-i ia locul. Te-a părăsit o nebună - iată că 
acum vine un nebun să te conducă la Ludovic al 
Franţei. 

— Şi tu eşti mesagerul? întrebă Martius uitându-se 
la bufon cu o bruscă neîncredere şi recunoscând de la 
cea dintâi privire slujba interlocutorului său, deşi 
costumul acestuia, după cum am spus mai sus, nu avea 
nimic neobişnuit ca înfăţişare exterioară. 

— Da, domnul meu, şi cu îngăduința înțelepciunii 
domniei-tale - răspunse Le Glorieux - când Puterea 
trimite Nebunia în căutarea înțelepciunii, acesta este un 
semn sigur care arată cu ce picior şchioapătă bolnavul. 

— Şi dacă n-am să vin, văzând că sunt chemat la un 
ceas atât de înaintat printr-un asemenea mesager? 

— Atunci o să ne sfătuim asupra cazului domniei tale 
şi o să te luăm pe sus, spuse Le Glorieux. La uşă 
aşteaptă vreo zece burgunzi zdraveni pe care Crèvecoeur 


83 Tam înseamnă poa: (n. t.) 

mi i-a dat în scopul acesta - căci află că nu prietenul 
meu Carol de Burgundia şi cu mine am luat vărului 
nostru Ludovic coroana, ci el a fost atât de nerod să ne-o 
dea pe mână; noi n-am făcut decât s-o pilim, s-o mai 
retezăm pe ici pe colo şi, cu toate că a ajuns subțire cât 
un fluturaş, este încă de aur curat. Ca sa vorbim 
limpede, Ludovic este încă mai mare peste oamenii lui, 
deci şi peste domnia ta, şi prea creştin rege al vechii săli 
de mâncare din castelul Peronne, unde, domnia ta, ca 
supus al lui, trebuie să te înfățişezi de îndată. 

— Te urmez, domnul meu, se supuse Martius 
Galeotti şi plecă cu Le Glorieux, dându-şi seama că nu-i 
era cu putință să scape. 

— Pe legea mea - zise nebunul în timp ce se 
îndreptau spre castel — faci bine că mergi, fiindcă noi 
avem grijă de vărul nostru aşa cum se face cu un bătrân 
leu înfometat, închis într-o cuşcă, căruia i se aruncă din 
când în când o pulpă de vițel, ca să mai mârâie şi el şi 
să-şi mai pună fălcile în mişcare. 

— Crezi că regele are vreun gând rău cu mine? 

— Asta o poți ghici mai curând domnia ta — răspunse 
bufonul — căci deşi noaptea este noroasă, pun rămăşag 
că domnia ta vezi stelele şi printre nori. Habar n-am ce o 
să ţi se întâmple; ştiu doar că mama mi-a spus 
totdeauna să nu mă apropii prea mult de un şoarece 
bătrân prins în cursă, fiindcă niciodată nu este mai 
pornit să muşte. 

Astrologul nu mai puse nici o întrebare şi Le 
Glorieux, după obiceiul semenilor lui, turui mai departe 
un şuvoi învălmăşit de vorbe năstruşnice şi deşucheate, 
până ce îl încredință pe filozof gărzii de la poarta 
Cesc tului Peronne; trecut din BE în post, „astrologin fu 

în sfârşit condus în turnul Herbert. 

Aluziile nebunului nu fuseseră trecute cu vederea de 
Galeotti şi ele i se părură oarecum confirmate de privirea 
ca şi de atitudinea lui Tristan, care, în timp ce mergea 
spre camera de culcare a regelui, îi spuse câteva cuvinte 
cu glas amenințător, sumbru şi rău prevestitor. Veghind 
cu luare-aminte la cele ce se petreceau pe pământ tot 
atât de bine ca şi printre 
corpurile cereşti, 
scripetele şi funia 
atraseră şi ele atenția 
astrologului şi cum cea 
din urmă se legăna, îşi 
dădu seama că cineva 
care se îndeletnicise cu 
potrivirea ei fusese 
întrerupt din lucru de 
sosirea lui neaşteptată. 
Văzând toate acestea, el 
îşi chemă în ajutor toată 
iscusința de care 
dispunea spre a scăpa de 
primejdia amenințătoare, 
iar dacă acest lucru avea 
să fie cu neputinţă, 
hotări să se apere cu înverşunare, oricine ar fi fost acela 
care ar fi sărit asupra sa. 

Astfel hotărât, păşi înainte şi se uită împrejur 
potrivit cu hotărârea pe care o luase, înfățişându-se 
înaintea lui Ludovic, fără a părea descumpănit de 
nereuşita  prezicerilor sale, nici speriat de mânia 

— Fie ca toate planetele faste să fie favorabile 
maiestății voastre, spuse Galeotti, făcând înaintea 
regelui o temenea în chip aproape oriental. Şi fie ca toate 
constelațiile nefaste să-şi îndepărteze influenta de 
regescul meu stăpân! 

— Mi se pare - replică regele - că, aruncându-şi 
privirile prin această încăpere, văzând unde mă aflu şi 
cum sunt păzit, înțelepciunea domniei tale poate să-şi 
dea seama că stelele mele favorabile m-au trădat şi că 
sunt sub influenta cea mai rea a celor mai rele 
conjunctții. Nu ţi-e ruşine, Martius Galeotti, să mă vezi 
aici, prizonier, când ştii ce asigurări m-au făcut să vin 
încoace? 

— Dar ţie nu ţi-e ruşine, regescul meu stăpân — 
ripostă filozoful — ţie, ai cărui paşi în ştiinţă au mers 
atât de repede, ţie a cărui inteligentă e atât de vie, a 
cărui stăruință atât de dârză - ţie nu ţi-e ruşine să te 
laşi doborât de prima întorsătură a soartei, ca un mişel 
la primul zăngănit al armelor? Nu ţi-ai propus tu să 
pătrunzi în acele taine care îi ridică pe oameni deasupra 
patimilor, a nenorocirilor, a suferințelor, a durerilor 
vieţii, stare în care nu poți ajunge decât printr-o tărie 
asemănătoare stoicilor din antichitate? Cum ai putut să 
te clatini la prima lovitură a soartei şi să pierzi cununa 
slavei pentru care ai pornit la întrecere? Cum ai putut 
să te laşi înspăimântat şi să ieşi din cursă ca un 
alergător înfricoşat de umbre şi de primejdii închipuite? 

— Umbre, închipuiri! Neruşinatule! strigă regele. 
Turnul acesta este o închipuire? Armele gărzilor 
burgundului, vrăjmaşul meu de moarte, pe care le auzi 
zăngănind la uşă, sunt închipuiri? Trădătorule, care 
sunt atunci iso ae ile adevărate, dacă nu 

întemnițarea, detronarea şi primejdia de moarte? 

— Neştiința, neştiința şi părerile neîntemeiate, frate — 
răspunse înțeleptul cu tărie — acestea sunt singurele rele 
adevărate. Crede-mă că regii, în culmea puterii lor, dacă 
se cufundă în neştiință şi greşeli, sunt mai puţin liberi 
decât înțelepţii închişi într-un turn şi încătuşați cu 
lanţuri adevărate. Menirea mea este să te călăuzesc spre 
această fericire adevărată şi menirea ta este să-mi 
asculți poveţele. 

— Şi spre o asemenea libertate filozofică au să mă 
călăuzească lecţiile tale? întrebă regele cu adâneă 
amărăciune. Aş fi vrut să-mi fi spus la Plessis că 
stăpânirea făgăduită atât de mărinimos era puterea 
asupra propriilor mele porniri; că izbânda de care mă 
asigurai privea pătrunderea mea mai departe în tainele 
filozofiei, că aş putea ajunge tot atât de înţelept şi de 
învăţat ca şi un şarlatan, un aventurier italian! Aş fi 
putut cu siguranță să ating această măreție morală cu 
un preț mult mai neînsemnat decât acela al pierderii 
celei mai frumoase coroane a creştinătăţii şi al 
întemnițării într-un turn din Peronne! Du-te, domnul 
meu, şi nu spera să scapi de pedeapsa care o meriți. 
Este un Dumnezeu deasupra noastră! 

— N-am să vă las pradă soartei voastre - replică 
Martius — până ce n-am să îndreptățesc chiar şi în ochii 
voştri, orbiți, acel renume, juvaer mai sclipitor ca 
diamantele coroanei voastre, şi pe care lumea îl va mai 
admira încă, atunci când, peste veacuri, spița 
Capeţienilor va fi stinsă, pulbere uitată în criptele de la 
Saint Denis. 

— Ei bine, vorbeşte, spuse Ludovic. Neruşinarea ta 
nu mă poate face să-mi schimb nici părerea şi nici 

hotărârile. Totuşi întrucât poate că n-am să mai judec 
pe nimeni ca rege, nu te voi osândi fără să te ascult. 
Vorbeşte, deci — dar cel mai bun lucru pe care îl ai de 
făcut este să spui adevărul. Mărturiseşte că eu sunt un 
înşelat, că tu eşti un şarlatan, că pretinsa ta ştiinţă este 
un vis şi că planetele care licăresc deasupra noastră au 
tot atât de puţină înrâurire asupra soartei omeneşti, pe 
cât sunt în stare licăririle lor, oglindite într-un râu, să 
schimbe cursul acestuia. 

— Ce ştii tu - răspunse astrologul cu îndrăzneală — 
de înrâurirea tainică a acelor binecuvântate luminițe? 
Vorbeşti despre neputința lor de a schimba cursul 
apelor, dar nu ştii că luna însăşi, cea mai slabă dintre 
toate planetele — slabă fiindcă este cea mai apropiată de 
acest pământ nefericit - ţine în frâu nu nişte biete 
râulețe ca Somme, ci chiar apele marelui ocean, care se 
ridică, se trag înapoi şi înaintează după cum talgerul ei 
creşte şi descreşte, supunându-i-se aşa cum o roabă se 
supune celui mai mic semn al unei sultane! Şi acum, 
Ludovic de Valois, răspunde la rândul tău parabolei 
mele: recunoşti că eşti ca acel călător fără minte care se 
mâniază împotriva corăbierului pentru că acesta nu 
poate aduce vasul în port fără a simți întâmplător 
puterea potrivnică a vânturilor şi a  şuvoaielor>? 
Într-adevăr, am putut să-ți prevestesc că fapta ta va 
avea poate un sfârşit fericit, dar era numai în puterea 
cerului să te călăuzească: dacă drumul e aspru şi 
primejdios, poate fi oare în puterea mea să-l netezesc şi 
să-l fac mai puţin primejdios? Unde este înțelepciunea 
pe care o arătai ieri, înțelepciune ce-ţi poruncea atât de 
bine să înţelegi că drumurile soartei ne duc atât de 
adesea Ie fericire, dci ele nr ou i dorințelor 

noastre? 

— Îmi aminteşti, îmi aminteşti — îl întrerupse regele 
cu glas întretăiat - una din obişnuitele tale înşelăciuni. 
Mi-ai prezis că acel tânăr scoţian îşi va îndeplini 
misiunea foarte bine în interesul şi spre cinstea mea. 
Ştii cum s-a sfârşit — nu puteam să primesc o jignire mai 
dureroasă decât aceea stârnită de impresia pe care 
sfârşitul acestei afaceri o va face asupra creierului 
aprins al acestui Taur Furios al Burgundiei. Asta-i o 
înşelăciune fățişă - aici nu te mai poți ascunde. Nu poţi 
să zici că se va petrece o întorsătură fericită a fluxului, 
în vederea căreia ai vrea să mă vezi aşteptând aşezat pe 
nisip, ca un nătâng care stă pe malul râului şi aşteaptă 
ca acesta să se scurgă tot. De data asta priceperea ta 
te-a părăsit. Ai fost destul de neghiob pentru a face o 
prezicere precisă care s-a dovedit neîndoielnic, falsă. 

— Care se va dovedi foarte justă şi adevărată, 
răspunse astrologul cu îndrăzneală. N-aş dori un triumf 
mai mare al ştiinţei asupra neştiinței decât îndeplinirea 
acestei preziceri. Ţi-am spus că acest tânăr va îndeplini 
cu credinţă orice misiune cinstită. N-a făcut-o? Am spus 
că el nu va şovăi să-şi refuze participarea la orice 
acțiune rea. N-a dovedit-o? Dacă te îndoieşti, întreabă-l 
pe acel boemian, pe Hayraddin Maugrabin. La auzul 
acestor cuvinte, regele se învăpăie de ruşine şi de mânie. 
Ti-am mai spus - urmă astrologul - că conjuncțţia 
planetelor sub care plecase la drum îl amenința cu o 
primejdie - n-a fost drumul său semănat cu primejdii? 
Ti-am mai prezis că acea conjuncţie prezicea că acea 
călătorie va fi fericită pentru acel care trimitea la drum — 
ei bine, în curând ai să culegi roadele. 

— Am să Cu, Se, Cura ad roadele. Nu le- -am ai, cules, 


+ 


DANN 


DE a Paza E2 
a srl 


oare? lată-le: ruşinea şi captivitatea! 

— Nu - răspunse astrologul — n-a venit încă sfârşitul. 
Propria ta limbă va mărturisi curând foloasele pe care ai 
să le ai din felul în care trimisul şi-a îndeplinit datoria. 

— Asta-i prea de tot, asta-i obrăznicie — strigă regele — 
să înşeli şi să jigneşti totodată. Afară! Să nu crezi că cel 
care îmi face un rău va rămâne nepedepsit. Este un 
Dumnezeu deasupra noastră! 

Galeotti se întoarse spre uşă. 

— Opreşte-te, porunci regele. Îţi porţi minciuna cu 
multă semeție. Aş vrea să-mi răspunzi la o întrebare. 
Gândeşte-te bine înainte de a vorbi. Aşa-zisa ta ştiinţă 
poate să-ti dezvăluie ceasul propriei tale morți? 

— Numai legând-o de soarta unei alte persoane, 
răspunse Galeotti. 

— Nu înţeleg, zise Ludovic. 

— Află deci, o, rege — spuse Martius - că tot ceea ce 
pot spune cu privire la moartea mea este că ea se va 
întâmplă exact cu douăzeci şi patru de ceasuri înaintea 
aceleia a maiestăţii voastre. 

— Hm! Ce spui! exclamă Ludovic, schimbându-se la 
față. Stai, stai, nu te duce, aşteaptă o clipă. Zici că 
moartea mea va urma atât de curând după moartea ta? 

— La douăzeci şi patru de ceasuri - rosti din nou 
Galeotti cu tărie — dacă există o scânteie de adevăr în 
aceste sclipitoare şi tainice inteligenţe care vorbesc 
fiecare în felul lor, deşi fără mijlocirea unei limbi. Doresc 
maiestății voastre noapte bună. — Stai, stai, nu 
te duce, spuse regele, apucându-l de braț şi trăgându-l 
înapoi de la uşă. Martius Galeotti, am fost un stăpân 
bun pentru tine — te-am făcut un om bogat, am făcut din 
tine prietenul meu, or panoul meu, învățătorul meu 

în ştiinţe. Nu fii fățarnic cu mine, te rog nespus. Este 
oare ceva adevărat în această ştiinţă a ta? Îmi va fi 
misiunea acelui scoțian, în fapt, favorabilă? Şi măsura 
vieților noastre trebuie să fie atât de... atât de 
asemănătoare?  Mărturiseşte, bunul meu Martius, 
vorbeşte după ce meseria ta ţi-a jucat o festă. 
Mărturiseşte, te rog, şi n-are să-ți pară rău. Sunt un om 
în vârstă... prizonier... poate în ajunul pierderii regatului 
meu... într-o asemenea situație adevărul prețuieşte cât 
preţuiesc mai multe regate laolaltă, şi de la tine, 
scumpul meu Martius, trebuie să aştept acest juvaer 
nestemat. 

— L-am pus la picioarele maiestăţii voastre - spuse 
Galeotti — cu primejdia de a vă vedea, în pornirea unei 
mânii oarbe, că vă întoarceți împotriva mea şi porunciți 
să fiu rupt în bucăți. 

— Cine? Eu, Galeotti? întrebă Ludovic cu blândeţțe. 
Mă înţelegi greşit! Nu sunt eu un captiv? Nu trebuie să 
fiu răbdător, îndeosebi de când mânia mea nu poate 
să-mi arate decât neputinţța? Spune-mi atunci deschis: 
ţi-ai bătut joc de mine, sau ştiinţa ta este adevărată şi tu 
ai fost un tâlmaci credincios al ei? 

— Maiestatea voastră mă va ierta dacă voi răspunde 
că timpul, doar timpul şi desfăşurarea întâmplărilor îl 
vor încredința pe cei ce nu crede. Ar sta rău locului de 
frunte pe care l-am avut la masa de consiliu a vestitului 
războinic Mathias Corvin al Ungariei - şi chiar în 
cabinetul împăratului - dacă aş repeta acest lucru din 
nou şi anume că ceea ce am spus e adevărat. Dacă nu 
voiți să mă credeţi, n-am decât să vă propun a aştepta 
desfăşurarea a ceea ce se va întâmpla mai departe. Una 
sau două zile de ‘ahdar vor dovedi dacă ; am spos sau 

nu adevărul cu privire la tânărul scoțian; nu voi avea 
nimic împotrivă să mor tras pe roată şi să mi se frângă 
mădularele, bucată cu bucată, dacă maiestatea voastră 
nu va avea un folos foarte însemnat din purtarea 
cutezătoare a acestui Quentin Durward. Dar, de va 
trebui să mor în chinuri, maiestatea voastră va face bine 
dacă va trimite să se caute un duhovnic, căci în clipa în 
care îmi voi da ultima suflare, nu-i vor mai rămâne 
decât douăzeci şi patru de ceasuri pentru spovedanie şi 
pocăință. 

Strângând mereu în mâini haina lui Galeotti şi, 
însoțindu-l spre uşă, Ludovic o deschise şi rosti cu glas 
tare: 

— Vom mai vorbi mâine despre acest lucru. Du-te în 
pace, învățatul meu părinte. Du-te în pace! Du-te în pace! 

El rosti de trei ori aceste cuvinte, dar temându-se 
totuşi ca marele prevot să 
nu facă vreo greşeală, ieşi 
cu astrologul în sală, 
ținându-l strâns de 
mâneca hainei ca şi când 
i-ar fi fost frică să nu fie 
smuls de lângă el şi dat 
morții în fața ochilor săi. 
Nu-şi slăbi  strânsoarea 
până ce nu repetă încă o 
dată şi încă o dată aceste 
cuvinte salvatoare: . „du-te 
în pace” - ba mai mult 
încă: făcu un semn 
deosebit marelui prevot 
spres a opri orice acțiune _ 

împotriva persoanei astrologului. 

Astfel, datorită faptului că se afla în stăpânirea unor 
ştiri tainice, laolaltă cu îndrăzneala şi cumpătul de care 
dăduse dovadă, Galeotti scăpă de primejdia cea mai 
amenințătoare; şi astfel se întâmplă că Ludovic, cel mai 
ager ca şi cel mai răzbunător dintre monarhii timpului 
său, scăpă răzbunarea din mână datorită firii lui egoiste 
şi superstițioase, precum şi cugetului său încărcat de 
crime şi stăpânit de spaima morții. 

El simţi totuşi o cumplită umilință văzându-se silit să 
renunţe la proiectele sale de răzbunare. Descumpănirea 
lui părea să fie împărtăşită şi de ajutoarele sale, 
însărcinate cu execuţia. Numai Le Balafre, cu totul 
nepăsător în această privință, îşi părăsi postul de lângă 
uşă, de îndată ce regele dădu semnalul de revocare a 
ordinului şi se culcă, căzând repede într-un somn 
adânc. 

În timp ce oamenii lui se pregăteau de culcare în 
sală, după ce regele se retrăsese în camera sa, marele 
prevot rămase cu ochii pironiți asupra făpturii vânjoase 
a astrologului, ca un dulău ce se uită la o halcă de carne 
pe care bucătarul i-a smuls-o din gură; în timpul acesta, 
cei doi oameni ai lui îşi destăinuiau în şoapte scurte 
gândurile lor: 

— Sărmanul acesta orb, necromancierul ăsta - 
şoptea Trois-Eschelles cu un ton de evlavie şi milostenie, 
prietenului său - a pierdut cel mai bun prilej de a-şi 
ispăşi unele din vrăjitoriile lui blestemate, murind 
sugrumat de cingătoarea prea fericitului sfânt Francisc; 
mă gândeam chiar să-i las acest colier de preț la gât 
pentru a-l îndepărta pe necurat de biata lui hârcă. 

— lar eu — spuse Petit Andre — am picit cel mai 

bun prilej pentru a afla cât se întinde o funie împletită în 
trei, sub o greutate atât de mare. Am fi avut ce învăța în 
meseria noastră şi veselul flăcău tomnatic şi-ar fi dat 
duhul atât de uşor! În timpul acestui dialog pe şoptite, 
Martius, care se aşezase dincolo de uriaşul cămin de 
piatră, împrejurul căruia se adunase toată societatea, 
privea spre ceilalți, pieziş, cu un aer de neîncredere. Mai 
întâi vârâse mâna sub pieptar şi se liniştise constatând 
că putea să apuce cu uşurinţă pumnalul ascuţit cu 
două tăişuri, pe care-l purta întotdeauna asupra lui, 
căci, după cum am spus, deşi cam greoi, astrologul era 
un bărbat puternic, voinic, sprinten şi întotdeauna gata 
să pună mâna pe armă. Mulţumit că unealta lui 
credincioasă era la îndemână, scoase din sân un sul de 
pergament pe care erau aşternute nişte slove greceşti şi 
nişte semne cabalistice, şi apropie tăciunii din cămin, 
stârnind o flacără, la lumina căreia putea să 
desluşească trăsăturile şi atitudinea tuturor acelora care 
stăteau în picioare sau culcați împrejurul căminului: 
somnul greu şi adânc al soldatului scoţian, care dormea 
nemişcat, cu chipul atât de neclintit de parcă ar fi fost 
turnat din bronz; fata palidă şi îngrijorată a lui Olivier 
care, când părea că moțăie, când deschidea ochii şi 
ridica repede capul de parcă s-ar fi aflat în prada unui 
zbucium lăuntric sau ar fi fost trezit de un zgomot 
îndepărtat; mina nemulțumită, feroce, de mops, a 
prevotului care privea 


Lacom de pradă, 
Şi gata încă sânge în juru-i să vadă — 

ipocrită şi palidă a lui Trois-Eschelles, ai cărui ochi 
ridicați spre cer păreau să rostească o rugăciune 
lăuntrică, şi de grimasa caraghioasă a lui Petit Andre 
care se veselea maimuțţărind mişcările şi scălâmbăielile 
tovarăşului său gata să adoarmă. 

Printre aceste ființe vulgare şi mârşave, nimic nu era 
mai izbitor ca făptura înaltă, ţinuta chipeşă şi 
trăsăturile autoritare ale astrologului, ce părea un mag 
din alte vremi, întemnițat într-o peşteră de tâlhari şi 
care se afla pe punctul de a invoca un duh spre a-şi 
dobândi libertatea. Şi într-adevăr, chiar dacă n-ar fi fost 
remarcabil decât prin frumuseţea bărbii sale unduioase, 
pline de distincţie, ce cobora până în sulul misterios pe 
care-l ținea în mână, ar fi fost firesc să-ţi pară rău că o 
atât de nobilă podoabă fusese dăruită unui om ce-şi 
întrebuința talentele, ştiinţa, darul de a vorbi şi o 
înfăţişare maiestoasă pentru înşelătorii şi vicleşuguri. 

Astfel se scurse noaptea aceea în turnul contelui 
Herbert, din castelul Peronne. Când cele dintâi raze ale 
zorilor pătrunseră în vechea încăpere gotică, regele îl 
chemă pe Olivier. Bărbierul îl găsi pe monarh şezând, în 
halat de noapte, şi fu surprins de schimbarea pe care o 
noapte de nelinişti o întipărise pe fața lui. El şi-ar fi 
exprimat îngrijorarea în legătură cu aceasta, dacă regele 
nu l-ar fi făcut să tacă, începând să povestească în 
amănunt despre feluritele mijloace prin care încercase 
până atunci să-şi facă prieteni la curtea Burgundiei, 
lucru pe care Olivier era însărcinat să-l ducă mai 
departe, de îndată ce i se va îngădui să iasă din temniţă. 
Niciodată acest dregător perfid n-a fost mai izbit ca în 
această memorabilă consfătuire de limpezimea minții 
m a Și de aa cu care Cosa toate 

resorturile ce pot înrâuri acțiunile omeneşti. 

Drept urmare, cam la două ceasuri după aceea, 
Olivier dobândi de la contele de Crèvecoeur autorizația 
de a ieşi şi de a se duce să îndeplinească misiunea pe 
care i-o încredințase stăpânul lui; iar Ludovic, 
chemându-l pe astrolog, căruia părea că-i reînnoise 
încrederea, se sfătui cu el îndelung şi când sfârşi păru 
mai însuflețit şi mai încrezător decât la început, aşa că 
se îmbrăcă şi primi omagiile matinale ale contelui de 
Crèvecoeur cu un calm de care seniorul burgund nu 
putu să nu fie uimit, cu atât mai mult cu cât el şi aflase 
că ducele petrecuse mai multe ceasuri într-o stare de 
spirit care părea să facă foarte nesigură soarta regelui. 


a în Mai 

Gândurile noastre şovăie ca luntrea 
Prinsă în vâltoarea unul crunt puhoi. 
VECHE PIESĂ DE TEATRU 


acă noaptea petrecută de Ludovic fu plină de 

nelinişti şi frământări, aceea a ducelui de 

Burgundia fu şi mai zbuciumată, căci acesta 
nu-şi prea putea stăpâni niciodată pornirile ci, 
dimpotrivă, le lăsa libere să-i domine acțiunile. 

După cum se obişnuia pe acele vremuri, doi din 
sfetnicii lui cei mai apropiații d'Hymbercourt şi de 
Comines  înnoptau în camera sa de culcare, 
aşternuturile lor fiind puse aproape de patul ducelui. 
Prezenţa lor nu fusese niciodată mai necesară ca în 
noaptea aceea când, răvăşit de amărăciune, de mânie, 
de dorința răzbunării şi de un simțământ al onoarei 
care-l oprea să-l lovească pe Ludovic, în situația în care 
se afla acesta, spiritul lui Carol părea un vulcan în 
erupție care zvârle afară tot ce se ascunde în sânul 
muntelui, într-un amestec arzător, topit. 

El nu voi să se dezbrace sau să sasa vreo pregdkidg 

pentru a se culca şi petrecu noaptea într-o înşiruire de 
răbufniri năprasnice de mânie. În unele din aceste 
răbufniri, vorbea fără încetare sfetnicilor săi atât de mult 
şi atât de repede, încât aceştia erau îngrijorați 
într-adevăr că simțurile lui aveau să se rătăcească; 
vorbea mereu despre meritele şi blândețea răposatului 
episcop de Liège şi amintea toate împrejurările în care se 
manifestase bunătatea, afecțiunea şi încrederea 
reciprocă pe care şi-o dovediseră unul altuia, până ce în 
sfârşit ajunse intr-un asemenea paroxism de durere, 
încât se aruncă cu fata la pământ, aproape înăbuşit de 
suspine şi de lacrimi pe care se străduia zadarnic să le 
stăpânească. Apoi, ridicându-se de pe pat, se lăsa pradă 
îndată altei dispoziţii şi mai furioase, străbătând camera 
cu paşi repezi, strigând ameninţări incoerente şi 
jurăminte de răzbunare şi mai incoerente; bătea din 
picior după obiceiul lui, îl invoca pe sfântul George, pe 
sfântul Andrei şi tot ceea ce era mai sacru în ochii lui, 
luându-i drept martori că se va răzbuna sângeros pe 
Guillaume de la Marck, pe locuitorii din Liege şi pe acela 
care era autorul tuturor celor întâmplate. Această ultimă 
amenințare, exprimată mai puțin desluşit ca celelalte, se 
referea fără îndoială la persoana regelui; la un moment 
dat, Carol îşi exprimă hotărârea de a trimite după ducele 
de Normandia, fratele regelui, cu care Ludovic era în 
termeni foarte nesatisfăcători, pentru a-l forța pe 
monarhul captiv să abdice de la tron sau cel puţin de la 
unele din prerogativele şi apanajele sale cele mai 
importante. 

Încă o zi şi încă o noapte se scurseseră în aceleaşi 
frământări tumultuoase, pline de nehotărâre sau mai 
Csi într-o O Lauper ee. de ae treceri de la o „Rei 

la alta; ducele abia se atingea de mâncare şi băutură, nu 
se dezbrăca de loc şi în general se comporta ca un om în 
care furia putea să degenereze în nebunie. Încet, încet, 
el se linişti şi începu să ţină, din timp în timp, cu 
miniştrii, consfătuiri în care se propuseră foarte multe 
lucruri, dar nu se hotărî nimic. Comines ne 
încredințează că la un moment dat un emisar încalecă, 
gata să plece după ducele de Normandia; dacă ar fi 
plecat, temnița monarhului francez ar fi devenit curând, 
ca şi în alte cazuri asemănătoare, un drum scurt spre 
mormântul lui. 

Alteori, istovit de mânie, Carol stătea eu trăsăturile 
fixe, imobil, rigid, încremenit, ca un om ce cugetă 
asupra unei fapte deznădăjduite la care nu este încă în 
stare să se hotărască. Fără îndoială că ar fi fost de ajuns 
cel mai uşor îndemn al vreunuia din cei care-l 
înconjurau pentru a-l împinge la o acţiune violentă. 
Nobilii burgunzi, însă, înclinau, aproape cu toţii, spre 
sfaturi de moderație, din respect pentru caracterul 
sacru, ataşat de persoana unui rege şi a unui senior 
suzeran, şi de asemenea din consideraţie pentru buna 
credință şi pentru onoarea ducelui lor, care îşi angajase 
cuvântul atunci când Ludovic se predase în mâinile lor. 
Argumentele pe care d'Hymbercourt şi Comines se 
hazardau să le ridice când şi când în timpul nopții, fură 
în ceasurile liniştite ale dimineţii expuse din nou 
stăruitor de Crèvecoeur şi de alţii. E cu neputinţă ca 
străduințele lor în favoarea regelui să fi fost în întregime 
dezinteresate. Mulţi, după cum am spus, simţiseră deja 
largheţea acestuia; alții aveau în Franța domenii sau 
apanaje care îi puneau într-o anume dependenţă față de 
el în reit este Hr că tezaurul încărcat pa patru 

catâri cu care Ludovic venise la Peronne, s-a uşurat 
destul de mult în tot cursul acestor negocieri. 

În cursul celei de a treia zi, contele de Campo-Basso 
aduse consiliului tributul spiritului său italian. Din 
fericire pentru Ludovic, el nu fusese de față atunci când 
ducele se afla în prima sa explozie de furie. Îndată după 
sosirea lui se convocă un consiliu în toată regula al 
miniştrilor ducelui, pentru a aviza asupra măsurilor care 
trebuiau luate în această criză unica în felul ei. 

Cu acel prilej, Campo-Basso îşi expuse opinia, 
evocând fabula călătorului, viperei şi vulpii şi aminti 
ducelui sfatul pe care vulpea l-a dat omului, de a-şi 
strivi vrăjmaşul de moarte atunci când întâmplarea îi 
punea soarta în mâna lui. Comines, care văzu ochii 
ducelui scăpărând la auzul unei propuneri pe care 
violența firii sale i-o şoptise de mai multe ori, se grăbi să 
declare că era cu putinţă ca Ludovic să nu fi participat 
direct la omorul săvârşit la Schânwald; că poate ar 
izbuti să se dezvinovățească de această acuzație şi să 
plătească pe deasupra reparaţiile cuvenite pentru 
pagubele pe cane intrigile lui le prilejuiseră pe teritoriile 
ducelui şi pe acelea ale aliaţilor săi; că un act de violență 
săvârşită împotriva persoanei regelui va aduce 
neîndoielnic atât Franţei cât şi Burgundiei o serie de 
urmări dintre cele mai nefericite, printre care una din 
cele mai de temut era că Anglia ar putea să profite de 
aceste frământări şi discordii civile, pentru a pune din 
nou stăpânire pe Normandia şi pe Guienne, şi pentru a 
reîncepe acele războaie îngrozitoare cărora numai 
alianța dintre Franța şi Burgundia împotriva inamicului 
comun le putuse pune capăt şi aceasta cu multă 
aaa În a el iS că nu se gândeşte să insiste 

a se redea regelui libertatea fără condițiuni, dar că 
ducele nu trebuia să tragă nici un alt folos din acea 
situație decât de a stabili între cele două tari un tratat 
just şi echitabil, cu asemenea garanții din partea regelui 
care ar face dificilă pentru el încălcarea cuvântului său 
şi tulburarea în viitor a păcii lăuntrice în Burgundia. 
D'Hymbercourt, Crèvecoeur şi alții se  declarară 
împotriva măsurilor violente propuse de Campo-Basso şi 
spuseră că, semnând un tratat, se putea dobândi 
avantajele cele mai durabile şi într-un chip cât mai 
onorabil pentru Burgundia decât printr-o acţiune care 
ar stigmatiza-o ca sperjură şi inospitalieră. 

Ducele ascultă aceste argumente cu ochii pironiți în 
pământ şi cu sprâncenele sale stufoase atât de 
încruntate, încât aproape că se îmbinaseră. Când 
Crevecoeur adăugă că el nu credea că Ludovic ştia ceva 
sau că participase la actul sângeros săvârşit la 
Schönwald, Carol înălță capul şi, aruncând o privire 
aspră spre sfetnicul său, strigă: 

— Şi domnia ta, Crevecoeur, ai auzit clinchetul 
aurului Franţei? Mi se pare că acest aur sună în 
consiliile mele tot atât de vesel ca şi clopotele de la Saint 
Denis. Îndrăzneşte cineva să spună că Ludovic nu i-a 
asmuţit la răzvrătire pe turbulenţii din Flandra? 

— Graţiosul meu senior — răspunse Crèvecoeur — 
mâna mea a fost întotdeauna mult mai deprinsă cu 
oţelul decât cu aurul; şi sunt atât de departe de a 
susține că Ludovic este străin de faptul de a fi asmutit la 
tulburări în Flandra, încât nu de mult l-am acuzat 
înaintea întregii sale curți de încălcarea credinţei şi i-am 
adus sfidarea în numele vostru. Deşi intrigile sale au 
fost fără indoială cauza inițială a acestor tulburări, sunt 

cu atât mai departe de a crede că el a autorizat omorul 
arhiepiscopului, cu cât în fața mea, unul din emisarii lui 
a protestat public împotriva acestui asasinat; pot să 
aduc pe acest om înaintea alteței voastre, dacă veți 
dori-o. 

— O dorim - răspunse; ducele - pe sfântul George! 
Poţi oare domnia ta să te îndoieşti că voim să procedăm 
altfel decât după dreptate? Chiar în accesele de mânie 
cele mai violente, suntem cunoscut ca judecător cinstit 
şi drept. ÎI vom vedea noi înşine pe regele Franţei; îl vom 
învinui noi înşine pentru pagubele pe care ni le-a adus 
şi-i vom cere noi înşine reparaţiile la care suntem 
îndreptățiți şi le pretindem. Dacă va fi găsit nevinovat de 
acest omor, ispăşirea sa pentru celelalte crime va putea 
fi mult mai uşoară; dacă a fost vinovat, cine ar îndrăzni 
să spună că o viață de pocăință într-o mănăstire 
oarecare, izolată, nu va fi o sentință pe cât de milostivă, 
pe atât de meritată? Cine - adăugă el aprinzându-se pe 
măsură ce vorbea -— cine ar îndrăzni să spună că această 
răzbunare directă şi promptă ar fi nedreaptă? Aduceţi 
înaintea mea pe martorul vostru; vom merge la castel cu 
un ceas înaintea prânzului. Vom pune pe hârtie câteva 
condiții pe care sau le va primi, sau, nenorocirea lui! 
Restul va depinde de dovezi. Consiliul s-a sfârşit; vă 
puteți retrage. Trebuie doar să-mi schimb 
îmbrăcămintea, căci aceste haine nu prea sunt potrivite 
pentru a mă înfățişa înaintea prea grațiosului meu 
suveran. 

Apăsând cu amărăciune pe aceste ultime cuvinte, 
ducele se ridică şi ieşi din încăpere. 

— Siguranţa lui Ludovic, şi ceea ce e mai grav încă, 
onoarea Burgundiei atârnă de un fir de sii, „spuse 

d'Hymbercourt lui Crevecoeur şi lui Comines. Aleargă la 
castel, Comines - tu ai o limbă mai dibace ca a lui 
Crèvecoeur sau ca a mea; înştiințează-l pe Ludovic 
despre furtuna care se apropie; el va şti mari bine cum 
să se descurce. Cred că acel om din garda sa nu va 
spune nimic care să înrăutățească lucrurile, căci cine 
ştie ce sarcină tainică a avut! 

— Tânărul - spuse Crèvecoeur - pare îndrăzneț, dar 
totodată înțelept şi precaut cum nu te-ai aştepta la 
vârsta lui; în tot ceea ce mi-a spus s-a arătat credincios 
regelui, ca unui prinţ în slujba căruia se află. Sper că se 
va purta tot astfel şi în prezenţa ducelui. Trebuie să mă 
duc să-l caut atât pe el cât şi pe tânăra contesă de 
Croye. 

— Contesa? Ne-ai spus că ai lăsat-o la mănăstirea 
sfânta Brigita! 

— Da, dar a trebuit — răspunse contele - să trimit 
după ea anume, din ordinul ducelui; a fost adusă aici cu 
litiera, neputând să călătorească altfel; se află într-o 
stare de deprimare adâncă, atât din pricină că nu are 
nici o ştire în legătură cu mătuşa ei, contesa Hameline, 
cât şi a nesiguranței care planează asupra sa; căci s-a 
făcut vinovată de un delict feudal, sustrăgându-se de 
sub protecţia suzeranului său, ducele Carol. Acesta nu 
este omul care să privească cu nepăsare o atingere a 
drepturilor sale senioriale. 


Vestea că tânăra contesă căzuse în mâinile lui Carol 
adăugă un alt ghimpe şi mai ascuțit la frământările lui 
Ludovic. Îşi dădea seama că dacă va da în vileag 
uneltirile prin care fusese îndemnată atât ea cât şi 
contesa Hameline să piiisească Peronne, aceasta ar fi 

putut să reînvie dovezile pe care el le crezuse înlăturate 
prin executarea lui Zamet Maugrabin; şi Ludovic ştia 
bine că o asemenea dovadă a amestecului său în 
drepturile ducelui de Burgundia va oferi acestuia un 
motiv, un pretext pentru a profita cât mai mult de 
situația sa actuală. 

Regele îi vorbi în privința aceasta cu mare nelinişte 
lui Comines, ale cărui talente politice subtile se împăcau 
mai bine cu felul de a fi al regelui decât comportarea 
bruscă, marțială, a lui Crevecoeur, sau trufia feudală a 
lui d'Hymbercourt. 

— Aceşti soldaţi în zale, bunul meu prieten Comines 
— spunea el viitorului istoric al domniei lui — n-ar trebui 
să intre niciodată în cabinetul unui rege, ci să fie lăsați 
în anticameră cu halebardele şi cu lăncile. Mâinile lor 
sunt făcute într-adevăr pentru a ne servi, dar monarhul 
care dă capetelor lor o mai bună întrebuințare decât 
aceea de a servi drept nicovală pentru săbiile şi 
ghioagele duşmanilor săi face ca acel nebun care voia să 
pună o zgardă de câine la gâtul amantei sale. Unor 
oameni ca domnia ta, Philippe, unor oameni ai căror 
ochi sunt înzestrați cu acea agerime, cu acea putere de 
pătrundere care vede dincolo de suprafața lucrurilor, 
unor asemenea oameni ar trebui să li se deschidă de 
prinți uşa cabinetului lor, să fie puşi la masa consiliului 
lor —- dar ce spun? să le dezvăluie cele mai tainice 
ascunzişuri ale sufletului lor. 

Comines, el însuşi un asemenea spirit ager, fireşte că 
fu măgulit de prețuirea celui mai abil prinţ din Europa, 
şi el nu putu să ascundă într-atât satisfacția sa 
lăuntrică, încât Ludovic să nu-şi dea seama de impresia 
pe care i-o făcuse Sli său. 

— Aş vrea - urmă regele - să am un asemenea 
servitor, sau mai bine-zis aş vrea să fiu vrednic de a-l 
avea! Atunci n-aş fi ajuns în această situație nefericită. 
Şi totuşi, aş regreta prea puţin ceea ce se întâmplă, dacă 
aş putea descoperi mijloacele prin care să-mi asigur 
serviciile unui om de stat atât de încercat. 

Comines răspunse că toate însuşirile sale, aşa cum 
erau, le punea în serviciul maiestăţii sale prea creştine, 
întotdeauna sub rezerva credinței pe care o datora 
seniorului său legiuit, ducele Carol de Burgundia. 

— Sunt eu omul care să-ți clatine această credinţă? 
vorbi Ludovic mişcător. Vai! Nu sunt eu însumi astăzi în 
primejdie pentru că am pus prea multă încredere în 
vasalul meu? Şi cui îi poate fi mai sacră cauza loialității 
feudale, dacă nu mie, a cărui siguranță depinde de un 
apel la această loialitate? Nu, Philippe de Comines, 
serveşte-l mai departe pe Carol de Burgundia. Şi n-o 
poţi face mai bine decât îndemnându-l la o înţelegere 
înțeleaptă cu Ludovic al Franței. Astfel ne-ai servi pe 
amândoi, şi unul din noi cel puţin îţi va fi recunoscător. 
Am auzit că stipendiile domniei tale la această curte 
abia de le egalează pe acele ale marelui şoimar;, deci 
serviciile celui mai înțelept sfetnic din Europa sunt puse 
la nivelul sau mai curând sub nivelul serviciilor omului 
care hrăneşte şi îngrijeşte nişte păsări de pradă! Franța 
posedă vaste domenii; regele ei are mult aur. Îngăduie, 
prietene, să repar această scandaloasă inegalitate. Am 
mijloace la îndemână; permite-mi să le folosesc. 

Vorbind astfel, regele îi întinse lui Comines o pungă 
mare cu bani. M-ai delicat în simțămintele sale decât cei 
mai mulți dintre curtenii acelor vremuri, Comines refuză 
însă sacul aci i lui Ludovic că el € era DE deplin 

mulțumit de largheţea prinţului său şi asigurându-l că 
dorința de a-l servi nu putea fi sporită prin acceptarea 
oricărui dar pe care i l-ar fi oferit. 

— Om extraordinar! exclamă regele; dă-mi voie să 
îmbrățişez pe singurul curtean al timpului său, capabil 
şi incoruptibil în acelaşi timp. Înţelepciunea este mult 
mai de dorit decât cel mai scump aur. Crede-mă, 
Philippe, în nefericirea în care mă aflu mă bizui mai 
mult pe prietenia domniei tale, decât pe ajutorul multor 
altora care au primit daruri de la mine. Sunt sigur că 
domnia ta nu-ţi vei sfătui stăpânul să abuzeze de 
prilejul pe care soarta, şi pentru a vorbi mai deschis, pe 
care propria mea prostie i l-a oferit. 

— Să abuzeze? Nu, nicidecum; dar să uzeze, fără 
îndoială. 

— Cum, şi până la ce punct? Eu nu sunt atât de 
mărginit să-mi închipui că aş putea scăpa de aici fără sa 
plătesc o răscumpărare; să fie însă rezonabilă: sunt 
întotdeauna gata să ascult glasul raţiunii, la Paris sau la 
Plessis, ca şi la Peronne. 

— Cu îngăduința maiestățţii voastre - zise de Comines 

la Paris sau la Plessis rațiunea este obişnuită să 
vorbească cu un glas atât de umil şi atât de scăzut, 
încât ea n-ar putea întotdeauna să obţină audienţă la 
maiestatea voastră; la Peronne însă, ea împrumută 
vocea răsunătoare de trompetă a necesității, şi această 
voce devine autoritară, imperativă. 

— Domnia ta iubeşte metaforele, spuse Ludovic, 
neputând să-şi stăpânească o pornire spre enervare. Eu 
sunt un om simplu, dintr-o bucată, mesir de Comines; 
te rog, lasă expresiile metaforice şi vino la fapte. Ce 
ap a ducele lipi ae Astra de la mine? 

— Nu sunt purtătorul nici unei propuneri, sire, 
răspunse de Comines; ducele vă va face cunoscut 
curând el însuşi voința sa. Totuşi în mintea mea se 
conturează anumite cereri pe care stăpânul meu ar 
putea să le facă maiestății voastre şi pentru care ar fi 
bine să fiți pregătit: de pildă, cedarea definitivă a 
oraşelor aşezate pe Somme. 

— Mă aşteptam la asta! spuse Ludovic. 

— Dezavuarea celor din Liege şi a lui Guillaume de la 
Marck. 

— O fac tot atât de bucuros precum aş repudia 
infernul şi pe satana. 

— Vor fi cerute chezăşii mari - ostateci, ocuparea 
unor fortărețe, şi aşa mai departe, pentru a se asigura 
că în viitor Franța nu-i va mai îndemna pe flamanzi la 
răscoală. 

— Asta-i ceva nou: un vasal să ceară chezăşii 
suzeranului său! Dar, urmează. 

— Un apanaj convenabil şi independent pentru 
ilustrul vostru frate, aliatul şi prietenul stăpânului meu 
- Normandia sau Champagne. Ducele iubeşte casa 
voastră, sire. 

— Grozav, mort-dieu! Sigur, vrea să-i facă regi pe toți 
fiii ei. Ţi-ai golit sacul cu presupuneri? 

— Nu încă, sire: se va mai cere cu siguranță 
maiestății voastre să se abţină de la molestări, cum s-a 
întâmplat odinioară cu ducele de Bretania, şi să nu-i 
mai conteste, lui ca şi altor mari seniori feudali, dreptul 
de a bate monedă şi de a se intitula duci şi prinți prin 
graţia lui Dumnezeu. 

— Într-un cuvânt, să-i ridice pe toţi vasalii lui la 
rangul de regi! Mesir Philippe, vreți să faceți din mine un 

fratricid? Vă amintiți de fratele meu Carol? Nici n-a 
apucat să fie duce de Guienne că a şi murit. Ce-i va mai 
rămâne urmaşului şi reprezentantului lui Carol cel 
Mare, după cedarea acestor bogate provincii, în afară de 
dreptul de a fi uns la Reims şi de a cina sub un 
baldachin? 

— Vom micşora grijile maiestății voastre în privința 
asta dându-i un companion în această demnitate 
solitară. Ducele de Burgundia, cu toate că nu pretinde 
deocamdată titulatura de rege independent, doreşte 
totuşi să fie scutit pe viitor de semnele înjositoare ale 
supunerii ce i se cer față de coroana Franței. Intenția sa 
este să-şi întregească coroana ducală cu un arc de cerc, 
imitând-o pe aceea a împăratului, şi să-i pună deasupra 
un glob, emblemă a independenţii posesiunilor sale. 

— Şi cum îndrăzneşte ducele de Burgundia, vasalul 
care a depus jurământ Franţei - strigă Ludovic, 
ridicându-se şi dovedind un grad de emoție foarte 
neobişnuit la el — cum îndrăzneşte să-i facă suzeranului 
său asemenea propuneri care, după toate legile Europei, 
l-ar pune în situaţia de a-şi pierde feuda?! 

— În starea în care sunt lucrurile, n-ar fi uşor să se 
pună în execuţie sentința de deposedare, răspunse 
Comines liniştit. Maiestatea voastră ştie că interpretarea 
strictă a legilor feudale cade în desuetudine, chiar şi în 
imperiu, şi că suzeranul şi vasalul se străduiesc să-şi 
îmbunătățească poziţiile respective, după cum au 
prilejul şi puterea. Uneltirile secrete ale maiestăţii 
voastre printre vasalii din Flandra ai ducelui vor 
îndreptăți cu prisosință atitudinea stăpânului meu, 
presupunând că el va stărui ca Franța să-i recunoască 
EREA AD onta şi să renunțe în viitor la orice 

pretext de a acționa altfel. 

— Comines, Comines! exclamă regele, ridicându-se 
din nou şi păşind prin cameră cu un aer gânditor, 
aceasta este o îngrozitoare lecţie pe textul Vae victis/8+ 
Domnia ta nu vrei, fără îndoială, să mă faci să cred că 
ducele va stărui asupra tuturor acestor condiții atât de 
grele! 

— Aş vrea cel puţin ca maiestatea voastră să se 
pregătească spre a le discuta pe toate. 

— Totuşi, moderaţia, de Comines, moderaţia în 
izbândă - nimeni nu ştie acest lucru mai bine ca domnia 


ta — este necesară aceluia care vrea să-și asigure 
avantajele definitive. 
— Să nu se supere maiestatea voastră - meritul 


moderaţiei, am constatat-o întotdeauna, nu e niciodată 
atât de lăudat decât de partea care pierde. Câştigătorul 
ține la preț mai mare prudenta, care îl îndeamnă nu 
scape prilejul favorabil. 

— Ei bine, vom chibzui, răspunse regele. Nădăjduiesc 
însă că ai ajuns la sfârşitul presiunilor nerezonabile ale 
ducelui! Altceva nu mai poate fi, sau dacă e - căci 
privirea domniei tale lasă să se înțeleagă că ar mai fi — ce 
ar mai putea fi într-adevăr, dacă nu cumva e vorba de 
coroana mea, căreia cererile despre care am auzit, odată 
primite, i-ar răpi orice lustru! 

— Maiestate - răspunse de Comines - ceea ce 
rămâne de spus depinde în parte - într-adevăr în mare 
măsură - de voința ducelui; totuşi el îşi propune să 
invite pe maiestatea voastră să-l primească, căci 

într-adevăr acest lucru vă priveşte îndeaproape. 

— Pasques-dieu! — exclamă regele nerăbdător - ce 
mai este? Vorbeşte desluşit, mesir Philippe. Trebuie să-i 
trimit pe fiica mea ca metresă, sau cu ce altă dezonoare 
vrea să mă copleşească? 

— Nici o dezonoare, sire; vărul maiestăţii voastre, 
ilustrul duce de Orleans... 

— Hm! exclamă regele. 

Comines urmă însă, fără să ia în seamă întreruperea: 

— Dăruindu-şi dragostea tinerei contese Isabelle de 
Croye, ducele speră că maiestatea voastră va binevoi să 
consimtă la această căsătorie şi să i se alăture pentru a 
dota nobila pereche cu un apanaj care, unit cu 
domeniile contesei, să poată alcătui o feudă demnă de 
un prinț al Franței. 

— Niciodată! Niciodată! strigă regele, lăsând să 
izbucnească tulburarea pe care până atunci abia putuse 
s-o înăbuşe şi păşind repede încoace şi încolo, fără rost, 
ceea ce contrasta în mod izbitor cu stăpânirea de sine de 
care dădea dovadă de obicei. Niciodată! Niciodată! Să se 
aducă foarfeci şi să fiu tuns ca un popă nebun, căruia îi 
semăn atât de bine astăzi! Să se deschidă înaintea mea 
porțile mănăstirii sau mormântul, să se aducă un 
lighean înroşit în foc pentru a-mi arde ochii, să se 
folosească împotriva mea securea sau otrava, orice veţi 
voi; Orleans nu va rupe însă legământul de credință pe 
care l-a făcut fiicei mele - nu se va căsători cu alta, 
atâta timp cât ea va fi în viață. 

— Înainte de a se pronunţa cu atâta tărie împotriva 
acestui proiect, maiestatea voastră ar trebui să se 
gândească că se află în imposibilitate de a i se împotrivi. 
Omul care vede că se surpă o stâncă, nu se căzneşte 

zadarnic să împiedice căderea ei. 

— Dar un om curajos — spuse Ludovic — îşi va găsi cel 
puțin mormântul sub ea. Comines, gândeşte-te la 
nenorocirea, la urgia, pe care ar putea-o aduce asupra 
regatului meu o asemenea căsătorie. Aminteşte-ţi că 
n-am decât un fiu bolnăvicios şi că acest Orleans este 
cel mai apropiat urmaş la tron; nu uita că biserica a 
consimțit la căsătoria lui cu Jeanne, căsătorie care 
uneşte atât de fericit interesele celor două ramuri ale 
casei mele; gândeşte-te la toate acestea şi de asemeni la 
faptul că această căsătorie a fost proiectul cel mai drag 
al întregii mele vieţi, că pentru el am chibzuit, am 
luptat, am vegheat, m-am rugat şi am păcătuit. Philippe 
de Comines, n-am să uit acest lucru! Gândeşte-te, 
omule, gândeşte-te! Ai milă de mine în acest ceas de 
cumpănă - mintea luminată a domniei tale poate găsi 
uşor o compensație pentru acest sacrificiu - vreun 
berbec care să fie jertfit în schimbul acestui proiect care 
îmi este tot atât de scump pe cât era pentru patriarh 
unicul lui fiu.85 Ai milă de mine, Philippe. Domnia ta, cel 
puțin, trebuie să ştii că pentru un om cu mintea 
întreagă şi cu spirit de prevedere, nimicirea unui proiect 
pe care l-a rumegat îndelung, pentru care a trudit multă 
vreme, este mult mai dureroasă decât suferințele 
trecătoare ale oamenilor de rând, ale căror năzuințe nu 
sunt decât rezultatul unor porniri vremelnice. Domnia 
ta, care înţelegi durerile cele mai adânci şi mai ascuțite 
ale înțelepciunii înşelate, ale inteligentei dezamăgite, nu 
mă poți înțelege oare? 

— Seniorul şi regele meu! răspunse de Comines, sunt 
alături de nefericirea maiestății voastre atât pe cât îmi 
îngăduie datoria față de stăpânul meu... 

— Nu mai pomeni de el! strigă Ludovic, 
supunându-se. sau cel puţin părând să se supună unei 
porniri violente şi irezistibile care îl făcea să uite 
prudența obişnuită cu care rostea cuvintele. Carol de 
Burgundia este nevrednic de credința domniei tale, el 
care poate ofensa şi lovi sfetnicii lui, el care-l poate 
distinge pe cel mai devotat dintre ei prin ruşinosul nume 
de Cap Încălţat! 

Înţelepciunea lui Philippe de Comines nu-l împiedica 
să aibă o foarte bună părere asupra importantei 
persoanei sale şi fu într-adevăr atins de vorbele care 
scăpaseră de pe buzele regelui în aprinderea mâniei, 
care lăsase deoparte orice ceremonie, încât nu se putu 
împiedica să nu repete: 

— Cap încălțat! Este cu neputinţă ca ducele, 
stăpânul meu, să-l fi numit astfel pe cei ce l-a slujit de 
când a putut să sară în şa — şi asta în prezenta unui 
monarh străin! E cu neputinţă! 

Ludovic îşi dădu seama pe loc de efectul vorbelor 
sale, şi, ocolind la rându-i tonul de compătimire care ar 
fi putut să pară jignitor, sau acela de simpatie care ar fi 
putut să pară prefăcut, spuse cu simplitate şi în aceiaşi 
timp demn: 

— Nenorocirile mele m-au făcut să uit de politeță, 
altminteri n-aş fi vorbit de ceea ce trebuie să-ti fie 
neplăcut să auzi. Domnia ta însă m-ai învinuit că spun 
lucruri cu neputinţă de a fi adevărate şi aceasta îmi 
atinge onoarea. Ar însemna să recunosc dreptatea 
învinuirii domniei tale dacă nu ți-aş dezvălui 

împrejurările în care ducele, râzând până la lacrimi, a 
povestit de unde ți se trage acest nume injurios, cu care 
n-am să-ți mai ofensez urechile. Iată ce s-a întâmplat: 
domnia ta, mesir Philippe de Comines, erai la o partidă 
de vânătoare cu ducele de Burgundia, stăpânul domniei 
tale; când a coborât din şa după vânătoare, ţi-a cerut 
să-i tragi cizmele. Citind poate în privirile domniei tale 
resentimentul firesc pe care ţi-l stârnea această 
pretenție înjositoare, ţi-a poruncit să stai jos la rându-ţi, 
şi ti-a făcut acelaşi serviciu pe care tocmai îl primise de 
la domnia ta. Dar, ofensat pentru supunerea domniei 
tale, prea ad literam, îndată ce ţi-a tras una din cizme, 
te-a lovit brutal cu ea în cap până ce a dat sângele, 
osândind neobrăzarea unui supus căruia nu-i fusese 
ruşine să primească un asemenea serviciu din mâinile 
suveranului său; de atunci el sau favoritul lui, bufonul 
Le Glorieux, îți adresează în mod obişnuit absurdul şi 
ridicolul nume de Tete Bottee, acesta fiind unul din cele 
mai frecvente subiecte de glumă ale ducelui. 

În timp ce Ludovic vorbea astfel, avea îndoita plăcere 
— mai întâi de a-l înțepa pe acela cu care vorbea — 
satisfacție pe care firea lui o gusta chiar când nu avea, 
ca în acea împrejurare, scuza represaliilor — şi apoi, de 
a-şi da seama că izbutise în sfârşit să descopere în 
caracterul lui de Comines, un punct vulnerabil care îl 
putea împinge să se îndepărteze încet-încet de interesele 
Burgundiei şi să se apropie de acelea ale Franței. Dar, 
deşi profundul resentiment care încolți în sufletul 
curteanului ofensat, împotriva stăpânului său, trebui 
să-l îndemne mai târziu să treacă din serviciul lui Carol 
la curtea lui Ludovic, totuşi el se mărgini pentru 
moment să dea Sens în termeni generali, pe care era 

convins că acesta va ști cum să-i interpreteze, 
asigurarea dispozițiilor sale amicale față de Franţa. Ar fi 
nedrept să-l acuzăm pe ilustrul istoric de a fi trădat 
cauza stăpânului său cu acel prilej, dar se poate afirma 
că din clipa aceea a fost stăpânit de simțăminte mult 
mai favorabile fată de Ludovic decât atunci când sosise 
la el. 

S-a străduit chiar să râdă de anecdota pe care 
Ludovic tocmai o povestise, spunând: 

— N-as fi crezut că o întâmplare atât de neînsemnată 
va stărui în mintea ducelui atât de mult, pentru ca el să 
mai vorbească de ea vreodată. S-a petrecut într-adevăr o 
întâmplare care seamănă cu povestea aceasta a 
cizmelor, căci maiestatea voastră ştie că ducelui îi plac 
glumele grosolane, dar ea a fost foarte mult exagerată în 
povestirea sa. Să nu mai vorbim despre asta. 

— Ai dreptate, să nu mai vorbim, spuse regele. E 
chiar ruşinos că ne-am oprit asupra ei măcar şi o clipă. 
Şi acum, mesir Philippe, sper că domnia ta eşti destul de 
francez pentru a-mi acorda cele mai bune sfaturi ale 
domniei tale în aceste treburi dificile. Ştiu bine că 
domnia ta deţii firul acestui labirint şi nu ai decât să 
mi-l pui în mână. 

— Maiestatea voastră poate dispune de sfaturile şi de 
serviciile mele - răspunse de Comines, mereu sub 
rezerva datoriei fată de stăpânul său. 

Era aproape aidoma cu ceea ce declarase curteanul 
mai înainte, dar el repeta acum aceste vorbe cu un ton 
atât de diferit, încât Ludovic care, după prima declaraţie 
înțelesese că datoria de fidelitate față de Burgundia era 
mai presus de toate, îşi dădu seama limpede că accentul 
era e io bat şi că de Comines apoi mai i mult asupra 

făgăduielii de a-şi împărtăşi sfaturile, decât asupra 
rezervei care nu mai subzista decât pentru a salva 
aparențele şi pentru a fi consecvent. Regele se aşeză din 
nou în jilțul lui, stărui ca de Comines să stea lângă el şi 
totodată ascultă vorbele cu atâta luare-aminte, ca şi 
cum ar fi fost rostite de un oracol. Omul de stat vorbea 
cu acel ton scăzut şi sugestiv care exprimă o mare 
sinceritate şi totodată o oarecare prudenţă, şi în acelaşi 
timp atât de rar, de parcă ar fi dorit ca regele să 
cântărească şi să cugete asupra fiecărui cuvânt, ca şi 
când fiecare cuvânt ar fi avut un înţeles deosebit şi bine 
determinat. 

— Lucrurile - spuse el - pe care le-am supus 
judecății maiestăţii voastre, oricât de aspru ar suna în 
urechea voastră, se deosebesc totuşi de propunerile 
mult mai înverşunate, prezentate în consiliile ducelui de 
cei care sunt mai ostili față de maiestatea voastră. Nu e 
prea multă nevoie să vă reamintesc că sugestiile cele 
mai aprinse şi mai nestăpânite sunt acelea pe care 
stăpânul meu le primeşte cu cea mai mare bunăvoință, 
pentru că el preferă măsurile pripite şi primejdioase, 
acelora mai sigure dar în acelaşi timp mai ocolite. 

— Îmi amintesc — spuse regele — că l-am văzut odată 
trecând înot cu calul peste un râu, cu riscul de a se 
îneca, deşi la două sute de paşi se găsea un pod în bună 
stare. 

— E adevărat, sire, şi acela care nu pune nici un preţ 
pe viața lui când e vorba să-şi satisfacă o toană de o 
clipă, va urma acelaşi impuls, punând plăcerea de a-şi 
face un chef mai presus de prilejul care-i oferă sporirea 
puterii. 

— Foarte adevărat, Tabun reee Un nebun pune 

mai mult preț pe aparența decât pe realitatea puterii. 
Aşa este şi Carol de Burgundia. Dar, scumpul meu 
prieten de Comines, ce deduci domnia ta din aceste 
premize? 

— Numai atât, sire, răspunse burgundul. Maiestatea 
voastră a auzit de acel pescar destoinic care a prins un 
peşte mare, greu şi a izbutit să-l tragă la mal, agăţat 
doar de un fir de păr din coamă de cal, în timp ce 
peştele acela ar fi fărâmat nişte unelte pescăreşti, de 
zece ori mai trainice, dacă pescarul s-ar fi apucat să-l 
tragă brusc, în loc să-l lase să zburde în voie. Tot astfel 
maiestatea voastră, cedând ducelui în punctele asupra 
cărora se gândeşte cu deosebire la onoare şi la 
satisfacția răzbunării, poate să ocolească multe din 
celelalte condiţii respingătoare pe care le-am pomenit şi 
printre care sunt cuprinse — căci eu vorbesc aici deschis 

şi acelea care ţintesc îndeosebi la slăbirea Franţei; 
acestea se vor şterge din memoria şi din atenţia lui, şi 
fiind amânate pentru alte conferințe, pentru o viitoare 
discuție, vor putea fi atunci înlăturate cu totul. 

— Te înțeleg, bunul meu Philippe; dar să revenim la 
fapte, spuse regele. De care din aceste fericite propuneri 
este ducele dumneavoastră într-atât de ataşat, încât 
contrazicerea sa asupra acestor puncte l-ar scoate din 
sărite şi nu m-aş mai putea înţelege cu el? 

— Cu îngăduința maiestăţii voastre, din această 
categorie fac parte una sau alta, ori toate acelea în 
legătură cu care s-ar putea să-l contraziceţi. Acest lucru 
trebuie neapărat să-l evite maiestatea voastră; şi pentru 
a reveni la comparaţia mea, trebuie să vă puneţi în 
gardă, să fiți totdeauna gata de a lăsa ducelui destul fir 
alei ca el să-şi poat dezlănțui furia în voie. Această 

furie, de pe acum foarte mult stinsă, se va risipi de la 
sine dacă nu va întâlni piedici, şi curând vă veți da 
seama că a devenit mult mai prietenos şi mai 
înțelegător. 

— Totuşi - spuse regele gânditor - printre 
propunerile pe care vărul meu va fi ispitit să mi le facă, 
trebuie să fie unele pe care le are la inimă mai mult 
decât pe celelalte. Dacă aş putea să le ştiu, mesir 
Philippe... 

— Din cea mai neînsemnată propunere a sa, 
maiestatea voastră poate să facă una dintre cele mai 
însemnate numai împotrivindu-se, spuse de Comines. 
Totuşi, sire, pot cel puţin să vă spun că orice speranţă 
de înțelegere va fi pierdută dacă maiestatea voastră nu 
renunţă la Guillaume de la Marck şi la cei din Liege. 

— Am mai spus că-i voi dezavua - răspunse regele — 
şi asta e tot ceea ce merită din partea mea. Ticăloşii au 
stârnit răzvrătirea într-un moment când acest lucru 
putea să mă coste viața. 

— Cel care pune foc unei dâre de pulbere — observă 
istoricul — trebuie să se aştepte la explozia neîntârziată a 
minei. Dar ducele Carol aşteaptă mai mult decât o 
simplă dezavuare a cauzei lor din partea maiestăţii 
voastre; trebuie să ştiţi că el va cere ajutorul maiestății 
voastre pentru a înăbuşi răscoala şi regeasca voastră 
prezență spre a fi martoră la pedeapsa pe care o 
pregăteşte răzvrătiților. 

— Acest lucru va corespunde prea puţin onoarei 
mele, spuse regele. 

— Un refuz ar corespunde încă şi mai puţin cu 
siguranța maiestăţii voastre, replică de Comines. Carol 
este hotărât să dovedească popoarelor Flandrei că nici o 

speranță, nici o promisiune de ajutor din partea Franței 
nu le vor pune la adăpost de mânia şi de răzbunarea 
Burgundiei, dacă vor îndrăzni să se mai răzvrătească. 

— Mesir Philippe, am să vorbesc sincer, răspunse 
regele. Dacă am găsi mijlocul de a câştiga timp, poate că 
netrebnicii aceia din Liege ar putea să se folosească de el 
spre a dobândi un avantaj fată de ducele Carol. Ticăloşii 
sunt mulți şi hotărâți. Oare n-ar putea să reziste în oraş 
împotriva lui? 

— Cu ajutorul miilor de arcaşi ai Franței, pe care 
maiestatea voastră i-a făgăduit, ar putea să facă ceva; 
dar... 

— Pe care i-am făgăduit! exclamă regele. Vai! dragul 
meu Philippe! Mă nedreptăţeşti vorbind astfel. 

— Dar fără de care - urmă de Comines, neluând 
seama la întrerupere - căci după toate probabilitățile 
maiestatea voastră nu va găsi prea potrivit să-i trimită 
acum, cu ce sorți de izbândă ar putea acei burghezi să 
reziste în oraşul lor, de vreme ce marile spărturi făcute 
de Carol în zidurile lor, după bătălia de la Saint Tron, nu 
sunt încă astupate, aşa încât lăncierii din Hainaut, 
Brabant şi Burgundia se pot repezi la atac asupra lor, 
cu câte douăzeci de oameni în front! 

— Nătângi neprevăzători! strigă regele. Dacă şi-au 
neglijat în aşa hal propria lor siguranță, nu merită 
protecția mea. Să trecem mai departe. N-am să mă cert 
de dragul lor 

— Punctul următor, mă tem că va fi mai apropiat de 
inima maiestății voastre, spuse de Comines. 

— Aha! - exclamă regele — e vorba de căsătoria aceea 
blestemată! N-am să consimt la ruperea logodnei dintre 
fiica mea Jeanne si due de Orléans — ar însemna să 

mi se smulgă din mâini sceptrul Franţei, mie şi 
urmaşilor mei, căci Delfinul, acel copil slăbuţ, este o 
floare ofilită care se va veşteji fără să rodească. Această 
căsătorie dintre Jeanne şi Orleans a fost obsesia mea 
ziua şi visul meu noaptea. Repet, mesir Philippe, nu pot 
să renunţ la ea! De altminteri e inuman să ceri să-mi 
nimicesc deodată, cu propria-mi mână, proiectul cel mai 
scump al politicii mele şi fericirea a doi oameni, hărăziți 
unul altuia. 

— Sunt ei într-adevăr atât de ataşaţi? întrebă de 
Comines. 

— Dintr-o parte cel puţin şi din aceea de care trebuie 
să mă îngrijesc îndeosebi. Dar văd că zâmbeşti, mesir 
Philippe, nu crezi în puterea dragostei? 

— Dimpotrivă - răspunse de (Comines - cu 
îngăduința maiestăţii voastre cred atât de mult în aceste 
lucruri, încât tocmai voiam să vă întreb: n-aţi consimți 
într-un fel sau altul să vă exprimați acordul la această 
căsătorie dintre ducele d'Orleans şi Isabelle de Croye, 
dacă v-aş da asigurarea că tânăra contesă înclină atât 
de pronunţat pentru un alt bărbat, încât este probabil 
că această căsătorie nu se va face niciodată? 

— Vai, bunul şi scumpul meu prieten - rosti regele 
suspinând - din ce mormânt ai scos această consolare 
pentru un mort? Înclină ea! Hm! Dar, la drept vorbind, 
chiar presupunând că d'Orleans o urăşte pe fiica mea 
Jeanne, în pofida acestei urzeli încâlcite de ghinioane, 
totuşi trebuie să se căsătorească cu ea. Aşa că 
gândeşte-te ce puţini sorți de izbândă are această 
contesă ca să-l poată refuza în ciuda unor atari presiuni, 
mai cu seamă că el este şi un fiu al Franței. A, nu, 
Ehiiii pe! Nu sue teme, n-are să poată rezista stăruințelor 

unui asemenea pretendent. Varium et mutabiles, 
Philippe. 

— S-ar putea ca în împrejurarea aceasta maiestatea 
voastră să nu ţină seama îndestul de îndărătnicia 
acestei tinere doamne. Ea descinde dintr-un neam 
voluntar, dârz, şi am aflat de la Crèvecoeur că s-a ataşat 
romantic de un tânăr scutier, care, la drept vorbind, i-a 
făcut multe servicii pe drum. 

— Aha! exclamă regele. Un arcaş din gărzile mele, cu 
numele de Quentin Durward? 

— Da, aşa mi se pare, răspunse de Comines. A fost 
luat prizonier împreună cu contesa; călătoreau ca să 
spun astfel, aproape singuri. 

— Binecuvântaţi fie Mântuitorul nostru, Maica 
Domnului şi monseniorul sfânt Martin, şi monseniorul 
sfânt Julien! rosti regele. Laudă şi cinste învățatului 
Galeotti, care a citit în stele că soarta acestui tânăr e 
legată de a mea! Dacă fata este atât de ataşată de el 
încât acest lucru s-o facă să înfrunte voința 
burgundului, acest Quentin îmi va fi într-adevăr foarte 
folositor. 

— După cum povestea. Crèvecoeur, cred, sire, că 
există oarecare şanse ca ea să reziste cu dârzenie. Şi 
apoi, fără îndoială, nobilul duce d'Orleans, în pofida 
presupunerii pe care a binevoit s-o facă maiestatea 
voastră, nu va renunța cu uşurinţă la frumoasa sa 
verişoară, față de care este angajat de atâta timp. 

— Hm! exclamă. regele; Domnia ta n-ai văzut-o 
niciodată pe fiica mea Jeanne. O bufniță, omule! O 

adevărată bufniță, de care mi-e ruşine! Dar n-are a face, 
numai să fie el bărbat înţelept, să se căsătorească cu ea 
şi am să-i îngădui să se îndrăgostească nebuneşte de 
cea mai frumoasă doamnă din Franța. Acum, Philippe, 
mi-ai desfăşurat dinainte toată harta intenţiilor 
stăpânului domniei tale? i 

—V-am făcut să cunoaşteţi, sire, acele amănunte 
asupra cărora este, în prezent, dispus să stăruie, dar 
maiestatea voastră ştie bine că spiritul ducelui este ca 
un şuvoi năvalnic care se scurge cu uşurinţă atunci 
când valurile lui nu întâmpină nici o împotrivire şi e cu 
neputinţă chiar numai să; bănuieşti ce l-ar putea face 
s-o ia deodată razna, mânios. Dacă ar sosi pe 
neaşteptate dovezi mai limpezi în privința uneltirilor 
maiestății voastre — să-mi fie iertată expresia întrucât nu 
am timp să-mi aleg cuvintele - cu cei din Liege şi cu 
Guillaume de la Marck, sfârşitul ar fi îngrozitor. S-au 
primit veşti ciudate de acolo; se spune că de la Marck 
s-ar fi căsătorit cu doamna Hameline cea mai vârstnică 
dintre contesele de Croye. 

— Nebuna aceea trecută era atât de ahtiată după 
măritiş, încât ar fi primit şi mâna diavolului, spuse 
regele; dar ca acel de la Marck, acel sălbatic să se fi 
căsătorit cu ea, asta mă uimeşte mai mult ca orice 

— Se mai spune - urmă de Comines — că un trimis 
sau un herald al lui Guillaume de la Marck e în drum 
spre Peronne; asta pesemne că îl va face pe duce să 
turbeze. Sper că trimisul nu va avea asupra lui scrisori 
sau ceva asemănător, adresate stăpânului său de 
maiestatea voastră. 

— Scrisori către Mistreţul Sălbatic! răspunse regele. 
Nu, nu, mesir alei de n-am fost atât de nesăbuit să 

arunc perle acelui porc. Puținele legături pe care le-am 
avut cu dobitocul acesta au fost întreținute prin emisari, 
aleşi întotdeauna dintre tot felul de ticăloşi, de 
nenorociți şi vagabonzi, aşa încât într-o cercetare 
mărturia lor n-ar fi primită nici măcar pentru un furt de 
găini dintr-un cotet. 

— În cazul acesta nu mai am ce recomanda 
maiestății voastre, spuse de Comines, ridicându-se. 
Doar să fiți mereu în gardă, să vă lăsați mlădiat după 
împrejurări şi, mai presus de orice, să evitați în 
discuțiile voastre cu ducele limbajul sau argumentele 
care ar fi mai potrivite cu demnitatea voastră decât cu 
situația în care vă aflați în prezent. 

— Dacă demnitatea mea - spuse regele - ar fi 
stânjenită, ceea ce se întâmplă rareori când este vorba 
pentru mine de interese importante, am un leac anume 
împotriva acestor bătăi de inimă - îmi arunc ochii spre 
un oarecare cabinet rău prevestitor, mesir Philippe, şi 
mă gândesc la moartea lui Carol cel Simplu; aceasta mă 
vindecă tot atât de bine cum vindecă frigurile o baie 
rece. Şi acum, prietenul şi mentorul meu, e timpul să 
pleci. Ei bine, mesir Philippe, va veni o zi când vei fi 
obosit să tot dai lecţii de politică înaltă acestui taur al 
Burgundiei care este incapabil să-ți înțeleagă cel mai 
simplu argument. Dacă Ludovic de Valois va mai trăi, 
nu uita că ai un prieten la curtea Franței. Repet, dragul 
meu Philippe, va fi o binecuvântare pentru regatul meu 
ziua când te voi avea lângă mine, pe domnia ta care, 
împreună cu o adâncă cunoaştere a afacerilor statului, 
ai un cuget în stare să simtă şi să deosebească binele şi 
răul. Să-mi ajute Mânuitorul, Maica Domnului şi 
monse Dorul sfânt Martin... Olivier şi Balue au inimile 

tot atât de împietrite ca şi o piatră de moară; viața mea 
este plină de amărăciune din pricina remuşcărilor şi a 
căințelor pentru crimele pe care mă face să le săvârşesc. 
Domnia ta, mesir Philippe, care posezi înțelepciunea 
timpurilor prezente şi a celor trecute, ai putea să mă 
înveți cum să ajung mare, fără a înceta să fiu virtuos. 

— Grea sarcină - puţini iau izbutit s-o ducă la capăt, 
răspunse istoricul; totuşi este cu putință pentru acei 
dintre prinți care luptă cu dârzenie în acest scop. Şi 
acum, sire, pregătiți-vă, pentru că ducele va veni de 
îndată să stea de vorbă cu maiestatea voastră. 

Ludovic rămase îndelung cu ochii pironiți asupra uşii 
prin care de Comines ieşise din încăpere şi în sfârşit 
izbucni într-un râs amar. „Vorbea de pescuit! Ha, ha! 
L-am trimis acasă ca pe un păstrăv bine gâdilat! Se 
crede virtuos pentru că n-a vrut să ia momeala, dar n-a 
fost nesimţitor la măguliri, la făgăduieli şi la plăcerea de 
a răzbuna jignirea adusă mândriei sale! Ha-ha, n-a făcut 
decât să rămână mai sărac cu banii pe care i-a refuzat, 
fără a fi cu nici o iotă mai onest. Trebuie să fie al meu, 
totuşi, căci are mintea cea mai ageră dintre ei. Ei, şi 
acum să fim gata pentru un vânat mai de preț! Trebuie 
să-l înfrunt pe acest leviatan&” acest duce Carol care va 
înota curând încoace, despicând adâncurile mării 
înaintea lui. Trebuie, ca un corăbier care tremură de 
spaimă, să-i arunc un butoi peste bord ca să-l amăgesc. 
Dar va veni poate ziua când am să-i pot înfige cangea în 
măruntaie!” 


ar: Monstru marin despre care se De i în biblie (cartea lui dot). (n.t.) 


XXXI 
ÎNTREVEDEREA 


Păstrează-ți, tinere, onoarea. 
Iar tu, blândă fată, 

Să-i porți credinţă celui 

care iubire ti-a jurat. 

Lăsaţi politica-ncălcită 
bătrânilor pe seamă, 

Şi vicleşugul — celor vârstnici; 
iar tu să fii gingaşă 

Ca diminețile de mai, 

Când a soarelui dogoare 

N-a apucat să zvânte norii 
pe-a cerului obraz. 
CERCETAREA 


An timpul importantei şi amenințătoarei dimineți 
cere precedă întâlnirea celor doi prinți, Olivier le 
Dain. Îl sluji pe stăpânul lui ca un mijlocitor 
dibaci şi harnic, făcând în toate părțile risipă de daruri 
şi de făgăduieli, atrăgând oameni de partea lui Ludovic, 
aşa fel ca toți aceia care-l înconjurau pe duce să aibă 
interes, atunci când va izbucni furia acestuia, mai 

curând să înăbuşe decât să ațâțe focul. Luneca 
întocmai, ea o umbră de la cort la cort, de la casă la 
casă, făcându-şi. pretutindeni prieteni, nu însă ca 
apostolul, ci cu mijloacele strâmbe ale lui Mamona. Cum 
s-a spus despre alt emisar politic nu mai puţin activ, 
„degetul său era în în mâna tuturor, şi gura lui la 
urechea fiecăruia”. Din felurite pricini, printre care unele 
au fost arătate mai sus, îşi asigură favoarea unui număr 
oarecare de nobili burgunzi care aveau ceva de sperat 
sau de temut din partea Franţei, sau care erau 
neliniştiți că o dată ce autoritatea lui Ludovic avea să fie 
slăbită, stăpânul lor ar putea să tindă cu paşi impetuoşi, 
nestăviliți de nimic, spre despotism - către care îl 
atrăgea în mod firesc caracterul lui. 

Atunci când Olivier se temea că persoana sau 
argumentele sale ar fi mai puţin favorabil primite, el 
folosea mijlocirea altor slujitori ai regelui; aşa se 
întâmplă că obţinu autorizația contelui Crèvecoeur 
pentru o întrevedere între lord Crawford, însoţit de 
Balafre, şi Quentin Durward care, de când sosise la 
Peronne, era deţinut într-un fel de arest onorabil. 
Interese particulare serviră de pretext pentru solicitarea 
acestei întrevederi, dar e probabil că Crèvecoeur, care se 
temea că firea aprinsă a stăpânului său l-ar putea 
împinge la un act de violență dezonorant, nu se arătă 
contrariat şi oferi prilejul lui Crawford să dea unele 
îndrumări tânărului arcaş, care ar fi putut să fie 
folositor stăpânului său. 

Întâlnirea dintre cei trei compatrioți fu însufleţită şi 
chiar mişcătoare. 

— Ciudat om eşti, tinere, îi spuse Crawford lui 
Bird ard apa noor pe orete ca un bunic pe 

nepotul lui. E neîndoielnic că te urmăreşte norocul, 
parcă te-ai fi născut cu scufița norocului pe cap. 

— Totul se trage de la faptul că a dobândit, atât de 
tânăr, un loc de arcaş, spuse Le Balafre; de mine nu s-a 
vorbit niciodată atât, dragă nepoate, fiindcă eu aveam 
douăzeci şi cinci de ani şi nu eram încă hors de pagesă. 

— Erai o adevărată namilă de paj coborât din munți, 
Ludovic — zise bătrânul comandant - cu barba ta ca o 
lopată de brutar şi cu o spinare ca a bătrânului Wallace 
Wight. 

— Mă tem - spuse Quentin, plecându-şi privirile - că 
n-am să mă bucur multă vreme de acest titlu onorabil; 
mă gândesc să părăsesc slujba de arcaş în gardă. 

Balafre rămase mut de uimire, iar trăsăturile 
bătrânului Crawford exprimară nemulțumirea. În sfârşit 
cel dintâi îşi recapătă graiul şi zise: 

— Să pleci! Să-ţi părăseşti locul din garda scoțiană! 
Asemenea lucru nu s-a mai pomenit. Eu n-aş pleca din 
gardă chiar dacă m-ar face conetabil al Franţei. 

— Hei, Ludovic — zise Crawford - tânărul acesta ştie 
mai bine decât noi cei bătrâni să-şi călăuzească paşii 
după vânt. A aflat pe drum cine ştie ce poveşti 
năstruşnice despre regele Ludovic şi se dă de partea 
burgunzilor, povestindu-le ducelui Carol ca să ciupească 
ceva. | 

— Dacă aş crede lucrul acesta - spuse Le Balafre — 
i-aş tăia beregata cu mâinile astea, de ar fi şi de cincizeci 
de ori fiul surorii mele. 

— Dar dumneata, dragă unchiule, ar trebui mai întâi 

să cercetezi dacă merit aşa ceva! răspunse Quentin. Cât 
despre senioria voastră, mylord, aflați că eu nu sunt un 
colportor de poveşti şi că nici cercetări, nici torturi, nu 
mi-ar putea smulge, împotriva regelui Ludovic, nimic din 
ceea ce am putut să aflu în timp ce eram în serviciu. 
Jurământul pe care l-am făcut îmi impune să tac. Dar 
nu mai vreau să rămân într-un serviciu în care pe lângă 
primejdia pe care o pot întâlni luptând cinstit cu 
duşmanii, risc să cad în capcanele puse de prietenii mei. 

— Ei, dacă nu-i plac capcanele - spuse Le Balafre, a 
cărui minte greoaie nu înţelegea prea bine, privind trist 
spre lord Crawford - mă tem, mylord, că s-a isprăvit cu 
el! Eu însumi am dat peste treizeci de capcane şi sunt 
sigur că mi s-au întins cel puţin de două ori pe atâtea, 
căci acesta este felul în care îi place regelui Ludovic să 
facă războiul. 

— E adevărat ce spui, Ludovic, răspunse lord 
Crawford; totuşi linişteşte-te, căci cred că înțeleg mai 
bine decât dumneata despre ce este vorba. 

— Să dea Maica Domnului să fie astfel, răspunse 
Ludovic; dar mă simt rănit până în fundul inimii la 
gândul că fiul surorii mele se teme de o capcană. 

— Tinere - zise Crawford — eu cam ghicesc ce vrei să 
spui. Dumneata ai avut o întâlnire neplăcută în timpul 
călătoriei pe care ai făcut-o din ordinul regelui şi crezi că 
ai pricini să-l crezi pe el vinovat de acest lucru. 

— Aflându-mă în îndeplinirea ordinelor regelui, am 
fost amenințat de o trădare - răspunse Quentin - dar, 
din fericire, am scăpat. Dacă maiestatea sa este vinovat 
sau nevinovat, lucrul acesta îl las în ştirea lui 
Dumnezeu şi a propriului său cuget. El m-a hrănit când 
eram And, mi-a dat pnt când rătăceam într- -0O 

țară străină. N-am să-l încarc niciodată, în încercarea 
prin care trece, cu învinuiri care ar putea de altminteri 
să fie nedrepte, pentru că le-am auzit din cele mai 
ticăloase guri. 

— Scumpul meu băiat, dragul meu fiu! exclamă 
Crawford, îmbrățişându-l. Asta înseamnă că gândeşti cu 
fiecare fibră din dumneata ca un adevărat scoţian, asta 
înseamnă să vorbeşti ca un om care, văzându-şi 
prietenul pus la zid, uită pricinile neînțelegerilor cu el 
pentru a nu-şi aminti decât bunătatea lui. 

— De vreme ce mylord Crawford mi-a îmbrățişat 
nepotul - zise Ludovic Lesly - hai să-l îmbrăţişez şi eu. 
Aş vrea totuşi ca el să se încredințeze bine că un soldat 
trebuie să se priceapă la capcane tot atât de bine 
precum ştie un preot să-şi citească ceaslovul. 

— Taci, Ludovic, porunci Crawford; dumneata eşti un 
catâr, amice, şi nu ştii cât te-a binecuvântat cerul 
dăruindu-ți un nepot atât de brav. Şi acum ia spune, 
Quentin, prietene, regele ştie de această nobilă, 
creştinească şi curajoasă hotărâre pe care ai luat-o? 
Căci în primejdia în care se află, bietul om are mare 
nevoie să ştie pe cine poate să se bizuie. De ce nu şi-a 
luat toată brigada de gardă cu el! Dar, fie voia Domnului 
! Spune, îți cunoaşte gândurile? 

— N-aş prea putea s-o spun, răspunse Quentin; 
totuşi i-am spus învățatului său astrolog Martius 
Galeotti că am hotărât să păstrez tăcerea asupra a tot 
ceea ce ar face rău regelui în ochii ducelui de 
Burgundia. Senioria voastră să mă ierte dacă am să tac 
chiar în fața senioriei voastre asupra unor amănunte 
care dau de bănuit şi să fie încredințat că am fost de 
altfel si mai puțin Delina să le destăinui filozofului. 

— A! Da! exclamă Crawford. Olivier mi-a spus 
într-adevăr că Galeotti prezisese cu îndrăzneală linia de 
conduită pe care ai s-o păstrezi, şi sunt încântat să aflu 
că avea pentru asta o autoritate mult mai sigură decât 
aceea a stelelor. 

— El să prezică! strigă Le Balafre, izbucnind în râs. 
Stelele nu i-au spus niciodată că prea cinstitul Ludovic 
Lesly o ajuta pe o fată zburdalnică din Plessis să 
cheltuiască frumoşii ducați pe care el îi arunca în poala 
ei. 

— Taci o dată, Ludovic, îi porunci din nou căpitanul 
său. Taci! Patruped ce eşti. Dacă nu respecţi părul meu 
alb pentru că şi eu sunt tot un routier? respectă 
tinerețea şi nevinovăția acestui băiat şi nu mai vorbi 
asemenea prostii. 

— Nobleţea voastră poate spune ce-i va plăcea, 
răspunse Ludovic Lesly; dar pe legea mea, prezicătorul 
Saunders Souplejaw, un cârpaci din Glen-houlakin, era 
de două ori mai bun proroc decât acest Galeotti sau 
Gallipotty, ori cum vreţi să-i spuneți. El a prezis că toți 
copiii surorii mele au să moară într-o zi, şi a prezis 
lucrul acesta chiar în momentul naşterii celui mai mic, 
însuşi flăcăul ăsta, Quentin, care şi el, fără îndoială, o 
să moară într-o zi pentru a se împlini prezicerea, acum 
aproape săvârşită, căci în afară de el au răposat toți. 
Saunders mi-a mai prezis de asemeni că într-o zi am să 
mă căpătuiesc printr-o căsătorie, ceea ce se va întâmplă 
la timpul său, fără îndoială, pentru că până acum nu 
s-a împlinit, deşi nu bănuiesc când şi cum, căci îmi arde 

prea puțin de însurătoare, iar Quentin este prea tânăr 
ca să se gândească la asta. Saunders a mai prezis... 

— Destul — porunci lord Crawford - dacă prezicerea 
nu se împlineşte în chip ciudat tocmai la tine, trebuie să 
te întrerup, bunul meu Ludovic. Acum să-l lăsăm pe 
nepotul dumitale, rugând-o pe Maica Domnului să-l 
întărească în bunele sale gânduri, căci în împrejurarea 
de față, un singur cuvânt spus cu uşurinţă poate face 
mai mult rău decât ar putea-o drege tot parlamentul din 
Paris. Fii binecuvântat, fiul meu, şi nu te grăbi să 
părăseşti garda noastră, căci în curând vom da bune 
lovituri înspre zori şi fără capcane. 

— Te binecuvântez şi eu, nepoate, spuse Ludovic. De 
vreme ce prea nobilul nostru căpitan este mulțumit de 
tine, sunt şi eu mulțumit, aşa cum îmi porunceşte 
datoria. 

— O clipă, mylord, zise Quentin;; şi trăgându-l pe 
lord Crawford puţin mai la o parte, urmă: Nu trebuie să 
uit să vă spun că mai e pe lume o ființă care, aflând de 
la mine acele împrejurări care trebuie neapărat să fie 
tăinuite pentru salvarea regelui Ludovic, ar socoti că 
tăcerea la care mă obligă calitatea mea de soldat al 
regelui, şi recunoştinţa pe care i-o datorez, nu ar putea 
fi o obligaţie şi pentru dânsa. 

— Pentru dânsa! repetă Crawford. Ehei, dacă taina e 
împărtăşită de o femeie, mila Domnului cu noi - ne 
pândeşte încă prăpădul. 

— Să nu credeţi aşa ceva, mylord, răspunse 
Durward. Folosiţi prestigiul senioriei voastre pe lângă 
contele de Crèvecoeur pentru a-mi îngădui s-o văd pe 
contesa Isabelle de Croye; ea e aceea care îmi 
paie taina Şi nu mă îndoiesc ootusi de puie că 

am s-o pot îndupleca să fie tot atât de tăcută ca şi mine 
asupra oricărui lucru care ar putea să-l ațāțte pe duce 
împotriva regelui Ludovic. 

Bătrânul soldat rămase îndelung pe gânduri, ridică 
privirile spre tavan, le coborî din nou către podea, 
clătină din cap şi spuse, în sfârşit: 

— Pe cinstea mea, în toate acestea este un lucru pe 
care nu-l înțeleg. Contesa Isabelle de Croye - o 
întrevedere cu o doamnă de rangul ei, de neam atât de 
înalt, şi atât de bogată! Şi dumneata, un tânăr şi sărac 
scoţian, să fii atât de sigur că ai să dobândești de la ea 
ceea ce vrei! Fie că ai o încredere ciudată în dumneata, 
tânărul meu prieten, fie că ţi-ai folosit bine timpul pe 
drum. Dar, pe crucea sfântului Andrew, am să pun o 
vorbă bună pe lângă Crèvecoeur; și cum lui îi este teamă 
ca ducele Carol să nu fie îndemnat să făptuiască 
împotriva regelui cine ştie ce ispravă nesăbuită, 
dezonorantă, cred că are să-ţi încuviințeze cererea, deşi, 
pe cinstea mea, este destul de ciudată! 

Încheind astfel, bătrânul lord ridică din umeri şi ieşi 
din încăpere urmat de Ludovic Lesly, care, luând o mină 
asemănătoare aceleia a mai marelui său, încerca fără a 
şti totuşi de ce era atât de uimit acesta, să pară tot atât 
de enigmatic şi de important ca şi Crawford. 

După câteva minute, Crawford se întoarse, dar fără 
Balafre. Bătrânul părea de o voioşie ciudată; râdea în 
sine într-un fel care contrasta straniu cu trăsăturile lui 
dure, severe şi clătina totodată din cap ca stăpânit de o 
idee pe care o găsea în acelaşi timp şi rea şi irezistibil de 
plăcută. 

— Fără îndoială, tânărul meu compatriot — spuse el — 
că nu eşti un om iei gust. N-au să-ți lipsească 

frumoasele din prea multă sfială. Crevecoeur a înghițit 
propunerea dumitale aşa cum înghiți o ceaşcă de oțet şi 
mi-a jurat pe toți sfinții Burgundiei că dacă n-ar fi în joc 
onoarea celor doi prinți şi pacea celor două state, n-ai 
mai vedea nici urma paşilor contesei Isabelle. Dacă n-ar 
avea o doamnă, și o doamnă frumoasă încă, l-aș fi 
bănuit că vrea să rupă el însuși o lance în onoarea 
acestei tinere contese. Poate că se gândeşte la nepotul 
lui, Etienne! O contesă! La mai puţin nu te-ai gândit? 
Dar hai, urmează-mă. Întrevederea voastră trebuie să fie 
scurtă. Cred că o să știți să folosiți cât mai bine timpul. 
Ho-ho-ho! Ho-ho-ho! Pe legea mea, nici nu pot să te cert 
pentru înfumurarea dumitale, atâta poftă de râs am. 

Învăpăiat la față, şi totodată descumpănit de 
insinuările deplasate ale bătrânului soldat, supărat 
întrucât îşi vedea pasiunea luată în râs sau osândită de 
către oamenii vârstnici, cu experiență, Durward îl urmă 
în tăcere pe lord Crawford până la mănăstirea 
Ursulinelor, unde era găzduită contesa. Întrând în sala 
de primire, îl găsi acolo pe contele de Crevecoeur. 

— Aşa, tinere galant — îl întâmpină contele cu un aer 
sever - vrei s-o mai vezi încă o dată pe frumoasa 
parteneră a expediției dumitale romantice, hai? 

— Da, seniore, răspunse Quentin cu tărie. Şi ceea ce 
este mai de seamă, este că trebuie s-o văd între patru 
ochi. 

— Asta nu se va întâmplă niciodată, spuse contele de 
Crèvecoeur. Judecaţi şi domnia voastră, lord Crawford. 
Această tânăra doamnă, fiica unui vechi prieten şi 
companion de arme al meu, cea mai bogată 
moştenitoare din Burgundia, a mărturisit o... ce era să 
spun? În sfârşit, ea este o nebună, şi soldatul domniei 

voastre, aci de față, este un îngâmfat. Pe scurt, nu se vor 
întâlni singuri. 

— Atunci n-am să spun nici un cuvânt contesei de 
față cu domnia voastră, spuse Quentin, beat de bucurie. 
Oricât aş fi putut fi de îngâmfat, ceea ce ați început să 
spuneți depăşeşte tot ce aş fi îndrăznit chiar să sper. 

— Asta-i adevărat, prietene, spuse Crawford contelui. 
Domnia voastră aţi fost imprudent în rostirea cuvintelor; 
dat fiindcă v-aţi adresat mie şi întrucât de-a curmezişul 
sălii de vorbire se află un grilaj zdravăn, aveți încredere 
şi lăsaţi-i să săvârşească răutățile cu limbile lor. Ce 
Dumnezeu! Viaţa unui rege şi acelea ale atâtor mii de 
oameni pot fi ele puse în cumpănă cu nimicurile 
tinereşti pe care cei doi copii ar putea să şi le strecoare 
la ureche timp de un minut?! 

Vorbind astfel, îl trase după el pe Crevecoeur, care îl 
urmă cu totul împotriva voinței sale, nu fără a arunca 
stăruitor priviri mânioase spre tânărul arcaş în timp ce 
părăsea odaia. 

O clipă după aceea, contesa Isabelle se ivi de cealaltă 
parte a grilajului. Zărindu-l pe Quentin singur în sala de 
vorbire, ea se opri şi rămase nemişcată timp de câteva 
secunde, cu ochii lăsaţi în jos. 

— Să fiu şi eu nerecunoscătoare - spuse ea în sfârşit 
— pentru că ceilalți au avut bănuieli nedrepte? Prietenul 
meu. salvatorul meu, şi pot aproape spune - atât de 
mult m-a înconjurat trădarea - singurul meu prieten 
credincios şi statornic. 

Vorbind astfel, ea îi întinse mâna printre gratii şi nu 
şi-o retrase până ce el nu i-o acoperi de sărutări şi nu 
i-o udă de lacrimi: 

— Lo dee atât îi spunea ea — dacă va a trebui s să ne 

mai vedem vreodată, n-am să mai îngădui această 
nebunie. 

Dacă se ține seama prin ce primejdii trecuse 
împreună cu Quentin, dacă nu se uită că el fusese, 
într-adevăr, singurul, credinciosul şi zelosul ei apărător, 
poate că frumoasele mele cititoare, chiar dacă printre ele 
se găsesc contese şi moştenitoare bogate, vor ierta 
Isabellei această abatere de la demnitatea ei. 

Totuşi ea îşi retrase mâna şi, dându-se un pas 
înapoi, îl întrebă pe Quentin foarte stânjenită ce favoare, 
are să-i ceară? 

Am aflat de la bătrânul senior scoţian care a venit 
adineauri cu vărul meu de Crèvecoeur că vrei să-mi ceri 
ceva. Dacă cererea dumitale este rezonabilă şi stă în 
putinţa sărmanei Isabelle s-o satisfacă fără a se abate de 
la onoarea şi datoria ei, poţi pune la încercare slabele 
mele puteri. Dar, oh! nu te grăbi să vorbeşti, nu spune 
nimic - adăugă ea, privind împrejur cu teamă -— din ceea 
ce ar putea să ne facă rău la amândoi dacă ar fi auzit de 
urechi străine ! 

— Nu vă temeţi de nimic, nobilă doamnă, răspunse 
Quentin cu tristețe. Nu aici aş putea eu să uit distanța 
pe care soarta a pus-o între noi, nici să vă expun 
osândei trufaşelor dumneavoastră rude, ca obiect al 
dragostei celei mai devotate a unui bărbat mai puțin 
bogat, mai puţin puternic, dar poate nu mai puţin nobil 
decât acestea. Fie ca această dragoste să fie uitată de 
toți ca visul unei nopți, de toţi, în afară de o singură 
inimă în care acest vis va înlocui tot ceea ce-i aievea pe 
această lume. 

— Taci! Taci! şopti Isabelle. Pentru binele dumitale, 
pentm al meu, nu vorbi de lucrul acesta. Mai bin- -€ 

spune-mi ce vrei să-mi ceri. 

— Iertarea unui om - răspunse Quentin - care, 
întrucât s-a gândit numai la interesul lui propriu, s-a 
comportat ca un duşman al dumneavoastră. 

— Sper să-i iert pe toți duşmanii mei, răspunse 
Isabelle. Oh! Durward, prin câte întâmplări m-a apărat 
curajul şi prezența dumitale de spirit! Acea sala 
însângerată - bunul episcop - abia ieri am aflat, şi 
numai în parte, grozăviile a căror martoră am fost fără 
ştirea mea. 

— Nu vă mai gândiţi la ele - spuse Quentin, văzând 
că roşeața care aprinsese obrajii Isabellei atunci când se 
întâlniseră făcu loc palorii morţii — şi nu priviți în urmă, 
ci numai înainte, aşa cum fac acei care trebuie să 
meargă pe un drum primejdios. Ascultaţi-mă! Regele 
Ludovic merită să fie numit de dumneavoastră mai mult 
ca de oricine ceea ce este într-adevăr: un politician 
viclean, perfid; dar să-l învinuiți că v-a îndemnat să 
fugiți şi mai cu seamă că a urzit un plan pentru a vă 
face să cădeţi în mâinile lui Guillaume de la Marck - va 
duce poate în clipa aceasta la moartea sau la detronarea 
lui; în orice caz, la cel mai sângeros război în care au 
fost târâte vreodată Franţa şi Burgundia. 

— Asemenea nenorociri nu se vor întâmpla niciodată 
din vina mea, dacă-mi stă în putere să le împiedic, 
spuse contesa Isabelle. Chiar dacă răzbunarea mi-ar fi 
scumpă, cea mai uşoară rugăminte din partea dumitale 
ar fi de ajuns să mă facă să renunţ la ea. Mi-aş putea eu 
oare aminti de nedreptăţile regelui Ludovic, mai mult 
decât de neprețuitele dumitale servicii? Totuşi ce are să 
se întâmple? Când am să fiu chemată înaintea 
SEE ului meu, Acel de aa va trebui să tac 

sau să spun adevărul. Cea dintâi atitudine ar însemna 
îndărătnicie, iar dumneata nu doreşti ca limba mea să 
spună un adevăr. 

— Fireşte că nu! Mărturia dumneavoastră, în 
legătură cu Ludovic, se va mărgini însă la ceea ce ştiţi 
personal că este adevărat; cât despre lucrurile pe care 
le-aţi aflat de la alţii, oricât de adevărate ar putea să 
pară, nu le dezvăluiți decât ca pe nişte zvonuri oarecare 
şi păziți-vă de a angaja propria dumneavoastră mărturie 
asupra unor lucruri despre care, deşi le credeţi în 
întregime, nu puteți şti personal cât sunt de adevărate. 
Consiliul Burgundiei, o dată adunat, nu poate refuza 
unui monarh dreptatea care, în țara mea, este acordată 
celui mai neînsemnat om învinuit de ceva. Ei vor trebui 
să-l socotească nevinovat până ce vinovăția lui va fi 
dovedită prin probe directe şi suficiente. Or, pentru tot 
ceea ce veți declara în afară de cele cunoscute 
neîndoielnic şi personal de dumneavoastră, va trebui să 
se mai găsească şi alte mărturii decât cele arătate de 
dumneavoastră pe baza zvonurilor. 

— Cred că te înțeleg, spuse contesa Isabelle. 

— Am să fiu şi mai lămurit, răspunse Quentin şi el 
începu să dea exemple, când deodată clopotul mănăstirii 
începu să bată. 

— Acesta — spuse contesa — este semnalul care ne 
porunceşte să ne despărțim... să ne despărțim pentru 
totdeauna! Să nu mă uiţi, Durward, eu n-am să te uit 
niciodată... n-am să-ţi uit credincioasele servicii... 

Ea nu putu să spună mai mult şi-i întinse din nou 
mâna; Quentin o apăsă din nou cu buzele lui şi cine ştie 
cum se întâmplă că, încercând să-şi retragă mâna, 
contesa veni atât de apoape de Eli incât Quentin fu 

îndemnat să-i întipărească cel din urmă adio chiar pe 
buze. Tânăra doamnă nu-l certă... poate pentru că nu 
mai avură timp, căci Crèvecoeur şi Crawford, care 
printr-un fel de deschizătură în uşă putuseră să vadă, 
dacă nu să şi audă tot ce se petrecuse, se repeziră în 
încăpere, cel dintâi mânios foc, al doilea râzând să se 
prăpădească şi trăgându-l înapoi pe conte. 

— În camera dumneavoastră, tânără doamnă, în 
camera dumneavoastră! strigă acesta din urmă către 
Isabelle, care, lăsându-şi vălul peste față, se retrase cu 
toată graba. În camera dumneavoastră care ar trebui 
schimbată cu o chilie, cu pâine şi apă. Cât despre 
dumneata, drăguțule atât de prost crescut, va veni poate 
vremea când interesele regilor şi ale regatelor nu vor mai 
avea nimic comun cu un om ca dumneata, şi atunci ai 
să afli pedeapsa pe care o merită îndrăzneala unui 
cerşetor care ridică ochii... 

— Destul! Destul!... Asta-i prea mult... potoliți-vă, 
interveni bătrânul lord... şi dumneata, Quentin, taci, îţi 
ordon, şi întoarce-te la locuința dumitale. Un asemenea 
ton disprețuitor n-are ce căuta aici, mesir conte de 
Crèvecoeur - asta trebuie neapărat să v-o spun, acum 
când tânărul nu se mai află de față. Quentin Durward 
este un gentleman ca şi regele, dar, aşa cum spun 
spaniolii, e mai puțin bogat. El este tot atât de nobil ca 
şi mine, iar eu sunt şeful casei mele. Tăcere! Tăcere! Nu 
trebuie să vorbiți de pedepse față de nişte oameni ca noi. 

— Mylord, mylord! — strigă Crèvecoeur cu nerăbdare — 
insolența acestor mercenari străini este proverbială, şi 
ar trebui să primească din partea senioriei voastre, care 
sunteți maimarele lor, mai curând mustrări decât 
NED. 


. 


SIS 


DET EA JA 
i DEE 


— Seniore conte — răspunse Crawford - sunt cincizeci 
de ani de când am comanda arcagilor din garda scoțiană 
şi n-am primit niciodată sfaturi nici de la francezi, nici 
de la burgunzi; să nu fie cu supărare, am de gând să fac 
tot astfel, atâta vreme cât am s-o mai dețin. 

— Bine, bine, mylord — spuse Crèvecoeur - n-am avut 
de gând să vă ofensez; noblețea ca şi vârsta senioriei 
voastre vă îndreptățesc să vorbiți astfel. Cât despre 
aceşti tineri, trec peste ceea ce s-a întâmplat până acum 
şi am să mă îngrijesc ca să nu se mai întâlnească 
niciodată. 

— Nu jurați pe mântuirea sufletului domniei voastre, 
Crèvecoeur, spuse bătrânul lord râzând: muntii, se zice, 
pot să se întâlnească; pentru ce nişte ființe omeneşti 
care au picioare, viață şi dragoste pentru a pune în 
mişcare aceste picioare, nu s-ar mai întâlni? Sărutul 
acela, Crèvecoeur, era destul de duios... mi se pare că e 
rău prevestitor. 

— Domnia voastră o să mă scoateţi din răbdări — 
spuse Crèvecoeur - dar n-am să vă dau acest avantaj 
asupra mea. Ascultaţi! Se aude clopotul castelului... 
cheamă la consiliu — îngrozitoare întrevedere! Dumnezeu 
ştie ce va ieşi! 

— Eu ştiu ce are să iasă, spuse bătrânul lord scoţian. 
Dacă se va săvârşi vreo violență asupra persoanei 
regelui, deşi prietenii lui sunt puţini şi înconjurați de 
duşmani, el nu va cădea nici singur, nici nerăzbunat. 
Nu regret decât un lucru - faptul că m-a oprit categoric 
să iau măsuri pentru a mă pregăti în vederea unui 
asemenea deznodământ. 

— Mylord Crawford - spuse burgundul — a te pregăti 
de asemenea nenorociri este ap tra cel mai sigur de a 

„le stârni. Ascultaţi de ordinele regescului vostru stăpân, 
nu dați nici un prilej de violență simțindu-vă jignit prea 
uşor, şi veți vedea că ziua va trece mult mai liniştită 
decât vă puteți închipui. 


XXXII 


Mai mult cu inima am 
simtit a ta iubire 

Decât cu ochii am văzut 
vreun semn din partea ta 
Se va-nălța inima ta, 

o ştiu prea bine. 

Dar hai, ridică-se o dată, 
să nu mai stea-n genunchi. 
RICHARD AL II-LEA 


A ndată ce răsună cea dintâi bătaie a clopotului, 
care-i chema la consiliu pe marii seniori ai 
Burgundiei, ca şi pe puţinii nobili francezi 

chemaţi să ia parte, ducele Carol, urmat de un 
detaşament din gărzile sale, înarmat cu lănci şi cu 
baltage, intră în marea sală din turnul Herbert al 
castelului din Peronne. 

Regele Ludovic, care aştepta această vizită, se ridică, 
făcu doi paşi spre duce, apoi se opri cu un aer de 
demnitate, pe care, în ciuda îmbrăcămintei sale 
sărăcăcioase şi a familiarității manierelor sale obişnuite, 
ştia foarte bine să şi-l ia atunci cand socotea necesar, în 

această încercare gravă prin care trecea, înfăţişarea sa 
calmă făcu o impresie vădită asupra rivalului său, care 
schimbă de îndată pasul brusc şi precipitat cu care 
intrase în sală, luând o ţinută mai potrivită unui mare 
vasal care se înfăţişează înaintea suzeranului său. 
Ducele hotărâse în sine să-l trateze pe Ludovic, în 
aparentă cel puţin, cu ceremonialul pe care îl impunea 
rangul acestuia; în acelaşi timp însă, era evident că 
procedând astfel, el îşi 
stăpânea destul de mult 
impetuozitatea firii, 
punând frâu anevoie urii 
şi setei de răzbunare 
care-i clocotea în piept. 
Astfel, deşi se străduia 
să îndeplinească actele 
exterioare şi, până la un 
punct, să adopte 
limbajul curtoaziei şi al 
respectului, se schimba 
la față în fiecare clipă. 
Glasul lui era brusc, 
aspru şi întretăiat; 
mâinile îi  tremurau, 
parcă răzvrătindu-se 
împotriva  opreliştii ce li se impusese; încrunta 
sprânceana şi-şi muşca buzele până la sânge; fiecare 
privire, fiecare mişcare a lui arătau că cel mai impulsiv 
dintre prinții care au existat vreodată se afla sub 
stăpânirea celui mai violent acces de mânie. 

Regele observa cu un ochi calm şi impasibil această 
tapta lăuntrică; căci, „d e ducelui îi vesteau un 

gust anticipat al amărăciunii morții, de care se temea şi 
ca om şi ca păcătos, totuşi hotărâse, ca un cârmaci abil 
şi prudent, să nu se lase descumpănit de teamă, să nu 
scape din mână cârma atâta vreme cât mai avea putinţa 
să-şi salveze vasul printr-o manevră dibace. Atunci când 
ducele, cu un ton sec şi brusc, îi adresă câteva scuze în 
ceea ce privea lipsa de confort a locuinței sale, el 
răspunse zâmbind că nu avea de ce să se plângă, 
întrucât găsise în turnul Herbert o locuință mai bună 
decât se dovedise a fi pentru unul din predecesorii lui. 

— Vi s-a povestit, deci, acea legendă? întrebă Carol. 
Da. Aici a fost ucis - dar numai pentru că a refuzat să-şi 
pună gluga de călugăr şi să-şi sfârşească zilele într-o 
mănăstire. 

— Neghiob a mai fost - răspunse regele 
prefăcându-se nepăsător - căci a îndurat o moarte de 
martir fără să fi avut meritul de a fi fost un sfânt. 

— Viu — spuse ducele - să rog pe maiestatea voastră 
de a lua parte la un mare consiliu, la care se vor dezbate 
chestiuni de cea mai mare însemnătate pentru binele 
comun al Franței şi al Burgundiei. Veniți de îndată 
acolo... fireşte, dacă veți binevoi să faceți acest lucru. 

— Ei, dragul meu văr - spuse regele — nu împingeți 
curtoazia atât de departe încât să rugați, atunci când 
puteți să porunciți cu atâta îndrăzneală. Să mergem la 
consiliu, de vreme ce aceasta este plăcerea grațţiei 
voastre. Cortegiul nostru este cam modest - adăugă el, 
privind mica suită care se pregătea să-l însoțească - dar 
domnia voastră, dragul meu văr, veţi străluci pentru 
amândoi. 

Precedați de Toison d'Or, căpetenia  heralzilor 
Burgundiei, cei doi Tanti Dacho turnul contelui 

Herbert şi ieşiră în curtea castelului. Ludovic observă că 
era plină cu soldați din gărzile ducelui şi cu oameni de 
arme ai acestuia, măreț înveşmântaţi şi rânduiţi în 
formaţie de luptă. Străbătând curtea, intrară în marea 
sală a consiliului, destul de dărăpănată deşi se afla 
într-o parte a clădirii mult mai nouă decât aceea pe care 
o ocupa Ludovic; acolo se făcuseră în grabă pregătiri 
pentru şedinţa solemnă a unui consiliu public. Două 
jilțuri de gală fuseseră aşezate sub acelaşi baldachin, 
acela al regelui fiind mai înalt cu două trepte decât cel 
destinat ducelui; aproape douăzeci de scaune pregătite 
pentru maimarii nobilimii se înşiruiau în semicerc în 
dreapta şi în stângă celor două tronuri. Când cei doi 
prinți se aşezară, acela pentru a cărui judecare -— căci 
altfel nu se putea spune - fusese convocat consiliul, 
ocupa locul cel mai înalt şi părea să prezideze adunarea. 

Poate pentru a face să dispară acest paradox şi să 
prevină stânjenirea căreia îi putea da naştere, ducele 
Carol, după ce se înclină uşor în fața regelui, deschise 
brusc şedinţa cu următoarele cuvinte: 

— Bunii mei vasali şi sfetnici, domniile voastre ştiţi 
prea bine ce tulburări au stârnit în statele noastre atât 
sub domnia părintelui nostru, ca şi sub a noastră, 
răzvrătirea vasalilor împotriva suzeranilor, a supuşilor 
împotriva prinților. În ultimul timp am putut să vedem 
dovada cea mai condamnabilă a excesului la care aceste 
rele au ajuns în zilele noastre, în fuga scandaloasă a 
contesei Isabelle de Croye şi a contesei Hameline, 
mătuşa ei, care au căutat refugiu la o putere străină, 
renunțând astfel la credința pe care ne-o datorează şi 
riscând pierderea  feudelor lor; o pildă şi mai 
dieozitoare, şi mai jalnică, este omorul nelegiuit 

săvârşit asupra prea iubitului nostru frate şi aliat, 
episcopul de Liege, şi răzvrătirea acestui oraş perfid, 
pedepsit cu prea multă milă în urma ultimei sale 
răscoale. Am primit ştiri care arată că aceste triste 
întâmplări n-au fost prilejuite numai de nebunia şi 
uşurinţa celor două femei şi de îngâmfarea câtorva 
burghezi prea ghiftuiți, dar şi prin intrigile unui stat 
străin, prin amestecul unui vecin puternic, din partea 
căruia Burgundia ar fi trebuit să se aştepte la cea mai 
sinceră şi credincioasă prietenie, dacă bunele oficii 
merită contraservicii asemănătoare. Dacă cele spuse se 
vor dovedi ca fapte adevărate - urmă ducele încleştând 
dinții şi apăsându-şi tocul în podea cu îndârjire - ce 
considerațiuni ne-ar putea împiedica, mijloacele fiind în 
puterea noastră, de a lua măsurile cele mai potrivite 
pentru a stârpi pricina cea mai însemnată a relelor care 
se abat asupra noastră în fiecare an? 

Ducele îşi începuse cuvântarea destul de liniştit, dar 
spre sfârşit el ridica glasul şi ultima frază fu rostită cu 
un ton care-i făcu să tremure pe toți cei de față şi aduse 
pe fata regelui o paloare de o clipă. Dar, recăpătându-şi 
cumpătul deîndată, Ludovic luă la rândul său cuvântul 
şi se adresă consiliului cu un ton care arăta atâta linişte 
şi sânge rece, încât ducele, deşi ispitit în fiece clipă să-l 
întrerupă sau să-l oprească, nu găsi nici un prilej 
cuviincios pentru a o face. 

— Nobili ai Franţei şi ai Burgundiei — începu regele — 
cavaleri ai ordinului Sfântului Spirit şi ai Lânei de Aur! 
Dat fiindcă un rege trebuie să se apere ca un învinuit 
oarecare, el nu-şi poate dori judecători mai distinşi 
decât floarea nobleţii, elita şi mândria cavalerismului. 
Bunuh nostru văr de S ap see n-a făcut decât să i arate 

şi mai întunecate neînțelegerile care ne dezbină, 
ferindu-se din curtoazie să le expună în termeni precişi. 
Eu, care nu am aceleaşi motive să observ o atât de mare 
delicateță, condiţia în care mă aflu neîngăduindu-mi 
acest lucru, vă cer permisiunea de a vorbi mai desluşit. 
Noi, seniori, noi, suzeranul său, ruda sa, aliatul său, noi 
suntem învinuiți fără ocol de vărul nostru, căruia, 
împrejurări nefericite i-au întunecat judecata limpede şi 
firea blajină, că ne-am fi îndeletnicit în mod ruşinos cu 
coruperea vasalilor săi, abătându-i de la credința pe care 
i-o datorează, că i-am fi ațâțat pe locuitorii din Liege la 
revoltă, că l-am fi îndemnat pe un proscris, Guillaume 
de la Marck, să făptuiască omorul cel mai sângeros şi 
cel mai nelegiuit! Nobili ai Franței şi ai Burgundiei, aş 
putea declara că chiar situaţia în care mă aflu arată prin 
ea însăşi cât de neîntemeiată este învinovățirea. Căci, 
este oare cu putință să presupui că, fiind înzestrat cu 
bunul simț, obişnuit al unei fiinţe cu rațiune, m-aș fi dai 
eu însumi, cu nesocotință, pe mâinile ducelui de 
Burgundia, în timp ce ţeseam împotriva lui intrigi cu 
neputinţă să nu fie descoperite şi a căror descoperire 
trebuia să mă pună, cum se întâmplă astăzi, la discreția 
unui prinț pe drept mâniat>? Nebunia unui om care s-ar 
culca liniştit pe o mină, după ce a aprins fitilul care 
trebuie să provoace curând explozia, ar fi o înțelepciune 
în comparație cu a mea. Nu mă îndoiesc că printre 
făptuitorii acelor fărădelegi îngrozitoare săvârşite la 
Schönwald au fost. ticăloşi care să se servească de 
numele meu; dar sunt eu răspunzător de acest lucru, eu 
care nu le-am dat câtuşi de puţin acest drept? Dacă 
două femei fără minte, împinse de un motiv romanțios 
oarecare, sau de anumite pete au căutat TS la 

curtea mea, înseamnă oare că au făcut acest lucru 
sfătuite de mine? Când această afacere va fi fost 
limpezită, se va recunoaşte că, întrucât onoarea şi 
îndatoririle cavalereşti mă opreau să le trimit înapoi ca 
prizoniere la curtea Burgundiei ceea ce cred că niciunul 
dintre domniile voastre, gentilomi, care purtați colariele 
atâtor ordine, nu m-atți fi îndemnat s-o fac — am atins pe 
cât cu putință acelaşi scop, încredințându-le ocrotirii 
venerabilului nostru părinte întru Domnul, care este 
acum un sfânt în cer... Aici Ludovic păru foarte 
îndurerat şi-şi duse batista la ochi:... ocrotirii, zic, a 
unui membru al propriei mele familii, şi mai strâns încă 
legat de casa de Burgundia, căruia înaltul său rang 
eclesiastic şi nu mai puțin, vai! numeroasele sale virtuți, 
îi dădeau dreptul să fie pentru scurtă vreme protectorul 
celor două nefericite pribege şi mediator între ele şi 
suzeranul lor. Spun deci nu numai că împrejurările 
care, la prima vedere, au inspirat fratelui meu de 
Burgundia bănuieli nedemne împotriva mea, pot fi 
explicate prin cele mai onorabile motive, dar spun încă 
şi mai mult: nu se va putea aduce nici o dovadă serioasă 
în sprijinul învinuirilor ofensatoare care au împins pe 
fratele meu să-şi retragă sentimentele de prietenie celui 
care a venit la curtea sa bizuindu-se pe credința în 
această prietenie, şi mai mult, să schimbe sala ospeţelor 
într-o curte de justiție şi acoperişul său ospitalier într-o 
temniță. 

— Sire! Sire! - strigă Carol îndată ce regele tăcu — 
dacă ați sosit aici într-un moment care a coincis atât de 
nefericit cu aducerea la îndeplinire a planurilor voastre, 
nu pot să mi-o explic decât presupunând că cei care se 
datei Uicesc cu Toe celorlalți se înşeală ` uneori 

foarte bine ei înşişi. Genistul este uneori ucis de explozia 
propriei sale petarde. Cât despre celelalte, totul va 
depinde de rezultatul acestei cercetări solemne. Aduceți 
pe contesa Isabelle de Croye! 

Îndată ce tânăra contesă fu adusă, sprijinită de o 
parte de contesa de Crèvecoeur, căreia soțul ei îi dăduse 
această sarcină şi de cealaltă parte de stareța mănăstirii 
Ursulinelor, Carol strigă cu asprimea sa obişnuită în ton 
şi maniere: 

— Aşadar, frumoasă prințesă, domnia voastră care 
abia mai puteți să vă trageţi suflarea pentru a ne 
răspunde, atunci când vă punem întrebări juste şi 
rezonabile, ați dat dovadă că aveţi destulă răsuflare ca 
să alergaţi un drum atât de lung, pe care nu l-ar fi făcut 
niciodată o ciută urmărită de un vânător. Ce gândeşte 
domnia voastră de frumoasa operă pe care ați făcut-o 
stârnind aproape un război între doi mari prinți şi două 
state puternice pentru fețişoara de copiliță a domniei 
voastre? 

Privirile atâtor oameni, grosolănia manierelor lui 
Carol o tulburară în aşa măsură pe Isabelle, încât nu-i 
mai fu cu putință să aducă la îndeplinire hotărârea pe 
care o luase de a se arunca la picioarele ducelui pentru 
a-l ruga să ia în posesiune domeniile ei şi să-i îngăduie 
să se retragă într-o mănăstire. Încremeni ca o femeie 
îngrozită de o furtună, care ascultă tunetul ce se 
rostogoleşte din toate părțile împrejurul ei şi la fiece 
fulger tremură de. spaimă ca trăsnetul să nu se 
prăvălească asupra capului său. Contesa de Crèvecoeur, 
o femeie al cărui spirit îi egala naşterea, păstrându-şi 
frumusețea chiar şi la anii ei vârstnici, socoti de cuviință 
să intervină: 


. 


SS 


DET EA JA, 
E De 


— Monseniore — se adresă ea ducelui — verişoara se 
află sub ocrotirea mea. Eu ştiu mult mai bine decât 
alteța voastră cum trebuie să se vorbească femeilor şi ne 
vom retrage de îndată, dacă nu veți adopta un ton şi un 
limbaj mai potrivite cu rangul şi cu sexul nostru. 

Ducele izbucni într-un hohot de râs. 

— Crèvecoeur - strigă el - supunerea domniei tale a 
făcut din contesă o senioră; dar asta nu-i treaba mea. 
Să se dea un scaun acestei fete naive căreia, departe de 
a-i păstra câtuşi de puțin pică, îi rezerv grațiile şi 
onorurile cele mai înalte. Şedeţi, doamna mea, şi 
spuneţi-ne în voie, ce demon v-a împins să fugiți din 
țara voastră natală şi să vă alegeți soarta de domnişoară 
pribeagă? 

Anevoie, şi nu fără a se întrerupe de mai multe ori, 
Isabelle mărturisi că fiind hotărâtă să se împotrivească 
cu orice preț căsătoriei pe care i-o propunea ducele de 
Burgundia, nutrise speranța că va dobândi protecția 
Franţei. 

— Şi aceea a monarhului francez, adăugă Carol. De 
asta erați, bineînţeles, asigurată, nu?! 

— Cel puţin, credeam că sunt, altfel n-aş fi făcut un 
pas atât de hotărâtor, răspunse contesa Isabelle. În clipa 
aceea Carol privi spre Ludovic cu un zâmbet de o 
nespusă amărăciune, pe care regele îl înfruntă cu cea 
mai mare tărie; doar buzele lui părură ceva mai albe ca 
de obicei. Dar - urmă contesa după o scurtă pauză — 
ceea ce cunoşteam despre intențiile regelui Ludovic în 
privința noastră provenea aproape în întregime de la 
nefericita mea mătuşă, contesa Hameline, şi ea îşi 
făcuse aceste păreri doar din spusele şi vorbele în doi 
pei ale unor oameni, ie care am aflat i dp aaa aceea 


Ta m? Ep mi Ya - men : ` z- Kee 


că sunt trădătorii cei mai josnici, ticăloşii cei mai 
mârşavi din lume. Apoi ea povesti pe scurt ce învățătură 
trăsese din trădarea boemienei Marthon şi a lui 
Hayraddin Maugrabin, adăugind că nu se îndoia câtuşi 
de puţin că fratele mai mare al lui Maugrabin, numit 
Zamet, care le îndemnase cel dintâi să fugă, era în stare 
de orice ticăloşie, chiar de a se da drept emisar al lui 
Ludovic fără a fi îndreptățit la aceasta. 

După o nouă pauză, contesa vorbi mai departe, 
povestind foarte pe scurt ce se întâmplase din clipa când 
părăsise teritoriul Burgundiei, însoțită de mătuşa ei, 
până la asaltarea castelului Schönwald şi la predarea ei, 
în mâinile contelui de Crèvecoeur. După ce ea îşi sfârşi 
povestirea scurtă şi adesea întretăiată de emoție, toți cei 
de fată rămaseră tăcuţi, iar ducele de Burgundia, 
privind mohorât şi aprig în pământ, părea un om care 
caută un pretext pentru a-şi dezlănţui furia, dar nu 
găseşte niciunul atât de plauzibil pentru a avea o 
îndreptăţire în proprii săi ochi. 

— Cârtița - spuse el în sfârşit ridicând ochii - nu-şi 
scurmă mai puţin vizuina sub picioarele noastre, şi cu 
toate că avem cunoştinţă de mişcările ei, nu putem 
câtuşi de puţin să le arătăm. Aş vrea totuşi să ştiu de la 
regele Ludovic de ce le-a expediat pe aceste doamne de 
la curtea sa, dacă ele n-au venit acolo la chemarea lui. 

— Nu le-am dat adăpost la curtea mea, dragul meu 
văr, răspunse regele. Din milă, este adevărat, am avut 
cu ele o întrevedere particulară, dar am folosit cel dintâi 
prilej pentru a le încredința protecţiei prea bunului 
episcop, propriul vostru aliat - Dumnezeu să-i 
odihnească sufletul în pace - căci el era un judecător 
mai puh decât mine si decât orice alt pica secular, 

ştiind cum să împace ocrotirea datorată unor pribegi cu 
credința pe care o datorează un rege aliatului său de pe 
ale cărui domenii au fugit. Cer stăruitor acestei tinere 
doamne să spună dacă au fost primite de mine cu 
cordialitate, sau dacă nu s-a întâmplat astfel încât, 
dimpotrivă, primirea pe care le-am făcut-o le-a 
determinat să-şi exprime regretul de a fi ales curtea mea 
ca loc de refugiu! 

— Primirea a fost atât de departe de a fi cordială — 
răspunse contesa —- încât m-a făcut cel puțin să mă 
îndoiesc că invitaţia pe care ne-iau făcut-o aceia care se 
dădeau drept emisarii voştri, ar fi pornit de la 
maiestatea voastră, întrucât, presupunând că ei ar fi 
procedat după instrucțiunile voastre precise, era greu să 
se împace conduita maiestăţii voastre cu ceea ce aveam 
dreptul să aşteptăm de la un rege, un cavaler şi un 
gentilom. 

Rostind aceste cuvinte, contesa se întoarse spre rege, 
aruncându-i o privire care voia să fie pesemne un 
reproş, dar inima lui Ludovic era pregătită împotriva 
unui asemenea atac. Dimpotrivă, legănându-şi încet 
braţele întinse şi dând roată cu privirile, el păru să facă 
un apel triumfător la toți cei de față asupra bunei sale 
credinţe, dovedită prin răspunsul contesei. 

În vremea aceasta, ducele de Burgundia îi aruncă o 
privire care părea să spună că, redus la tăcere până la 
un punct oarecare, era mai puţin mulțumit ca oricând; 
deodată i se adresă contesei: 

— Mi se pare, frumoasă doamnă, că în povestirea 
aventurilor domniei voastre ați uitat un oarecare episod 
romanțios. Hm! Aţi şi roşit? Nişte cavaleri din pădure 
v-au plouat p iica ptn câteva clipe. Da, am auzit 


+ 


DANN 


DET VEA JA 
E DEE 


de această întâmplare şi ea mi-a inspirat un plan. 
Spune-mi, rege Ludovic, n-ar fi potrivit, pentru a o 
împiedica pe această aventuroasă Hélène de Troie sau 
de Croye de a mai semăna în viitor discordia între regi, 
n-ar fi potrivit să ne îngrijim de o căsătorie convenabilă 
pentru ea? 

Cu toate că ştia dinainte ce propunere neplăcută 
urma să i se facă, regele Ludovic consimți calm şi tăcut 
la cuvintele lui Carol. Dar în această extremitate a 
situației ei, Isabelle simți că-i renaşte curajul. Ea părăsi 
brațul contesei de Crèvecoeur, de care se sprijinise până 
atunci, păşi înainte cu un aer sfios dar plin de 
demnitate şi, îngenunchind înaintea tronului ducelui, îi 
vorbi astfel: 

— Nobile duce al Burgundiei, seniorul şi suzeranul 
meu, recunosc greşeala pe care am săvârşit-o atunci 
când am părăsit statele voastre fără graţioasa voastră 
învoire şi mă supun cu umilință oricărei pedepse pe care 
veți binevoi să mi-o dați. Pun la dreapta voastră 
dispoziție pământurile şi castelele mele şi solicit doar ca, 
în amintirea tatălui meu, milostivirea voastră să acorde 
ultimei descendente a casei de Croye, care-şi va părăsi 
întinsele domenii, o dotă modestă pentru a fi primită 
într-o mănăstire unde-şi va petrece zilele ce i-au mai 
rămas. 

— Ce gândeşte maiestatea voastră despre cererea pe 
care ne-o face această tânără persoană? întrebă ducele 
întorcându-se spre Ludovic. 

— Eu văd aici - răspunse regele — o umilă şi sfântă 
inspiraţie a acelei pronii cereşti care nu trebuie respinsă 
şi împotriva căreia nu trebuie să lupti. 

— Ll ce se e se va înălța, rosti Carol. 

Ridicați-vă, contesă Isabelle. Noi vă dorim un bine mult 
mai mare decât acela pe care vi-l doriți domnia voastră. 
Nu avem de gând nici să vă confiscăm domeniile, nici să 
vă scădem onorurile ci, dimpotrivă, vrem să le sporim 
din plin pe amândouă. 

— Vai! Monseniore —- răspunse contesa, stând încă în 
genunchi - mai mult decât de dizgrația voastră, mă tem 
de bunăvoința voastră, pentru că ea mă sileşte să... 

— Pe sfântul George al Burgundiei! — strigă ducele 
Carol — oare voința noastră va fi fără încetare înfruntată 
şi ordinele noastre mereu discutate? Ridicaţi-vă, am 
spus, drăguță contesă, şi retrăgeţi-vă pentru o clipă. 
Când vom avea timp să ne gândim la domnia voastră, 
vom rândui lucrurile în aşa fel, că, Teste-Saint-Griz! va 
trebui să vă supuneți! Altfel... 

În pofida acestui răspuns aspru, Isabelle rămase la 
picioarele ducelui şi îndărătnicia ei i-ar fi atras cuvinte 
şi mai severe, dacă contesa Crèvecoeur, care cunoştea 
mai bine dispoziția prinților, nu s-ar fi grăbit s-o ridice şi 
s-o conducă afară din sală. 

Atunci fu chemat înăuntru Quentin Durward. El se 
înfățişă înaintea regelui şi a ducelui cu acea siguranță 
de sine deopotrivă străină de trufie ca şi de sfiala umilă, 
care şade bine unui tânăr bine crescut şi bine educat, ce 
ştie să dea fiecăruia cinstea cuvenită, fără însă a se lăsa 
nici buimăcit, nici orbit de strălucirea prezenţei acelora 
cărora le-o dă. Unchiul lui îi oferise mijloacele de a apare 
cu armele şi cu uniforma de arcaş al gărzii scoțiene; 
trăsăturile, aerul, toată înfăţişarea lui erau în deplină 
armonie cu acele strălucite veşminte. Tinereţea-i 
strălucitoare, de asemeni, dispuse dinainte pe membrii 
Cosul în (VOIE ae sa, căci nimănui nu- i prea venea 

să creadă că regele Ludovic, aşa de precaut întotdeauna, 
alesese un om atât de tânăr în calitate de confident al 
intrigilor sale politice; şi astfel, în această împrejurare, 
ca şi în altele asemănătoare, regele trase cele mai mari 
foloase din caracterul neobişnuit al oamenilor săi de 
încredere, pe care-i alegea la o vârstă şi de un rang la 
care ar fi fost cel mai puțin de aşteptat să fie găsiți. La 
ordinul ducelui, întărit de acela al lui Ludovic, Quentin 
începu să povestească peripețiile călătoriei lui cu 
contesele de Croye până în împrejurimile oraşului Liège, 
după ce precizase că instrucțiunile regelui îi porunceau 
să vegheze la siguranța lor până la castelul episcopului. 

— Şi domnia ta te-ai supus întru totul ordinelor 
mele? întrebă regele. 

— Da, sire, răspunse scoțianul. 

— Ai uitat o împrejurare, interveni ducele. Domnia ta 
ai fost atacat în pădure de doi cavaleri rătăcitori. 

— Nu-mi face plăcere să-mi amintesc de această 
întâmplare şi nici să vorbesc de ea, răspunse tânărul, 
roşind cu sfiiciune. 

— Dar eu trebuie să-mi amintesc de ea, spuse ducele 
de Orléans. Acest tânăr şi-a îndeplinit misiunea cu 
bărbăţie, făcându-şi datoria cu atâta credință, încât 
n-am să-l pot uita multă vreme. Tinere arcaş, vino după 
şedinţă în încăperile mele şi ai să vezi că n-am uitat 
vitejeasca purtare a domniei tale, pe care am plăcerea 
s-o văd legată de modestie. 

— Vino şi la mine, strigă Dunois. Am să-ți dau un 
coif; mi se pare că ţi-am rămas dator aşa ceva. 

Quentin se înclină adânc în fața amândurora. 
Cercetarea sa fu reluată. La porunca ducelui Carol, el 
arătă AI uicțiu ile scrise pe care le E, pentru 

drum. 

— Ai urmat întru totul aceste instrucțiuni, tinere? 
întrebă ducele. 

— Nu, cu îngăduința alteței voastre, răspunse 
Quentin. Ele mă îndrumau, după cum puteți binevoi a 
vedea, să trec peste Meusa aproape de Namur, iar eu am 
mers mai departe pe malul stâng până la Liège, fiind 
drumul cel mai scurt şi totodată cel mai sigur. 

— Şi de ce această schimbare? întrebă ducele. 

— Pentru că începusem să pun la îndoială buna 
credință a călăuzei mele, răspunse Quentin. 

— Acum - zise ducele - ia seama la întrebările pe 
care am să ţi le pun. Răspunde adevărul şi nu te teme 
de nimeni. Dacă însă ai să umbli cu ascunzişuri sau cu 
înşelăciuni, am să te spânzur de viu cu un lanţ de fier în 
vârful clopotniței de la biserica din piață şi acolo ai să 
chemi multă vreme moartea înainte ca ea să vină să te 
scape. 

O tăcere adâncă urmă acestor vorbe. În sfârşit, 
lăsând tânărului timp de gândit, spre a chibzui asupra 
situației sale, ducele îl întrebă pe Durward cine era 
călăuza lui, cine i-o dăduse şi pentru ce începuse s-o 
bănuie. La cea dintâi din aceste întrebări, Quentin 
Durward rosti numele  boemianului  Hayraddin 
Maugrabin; la a doua, spuse că aceştia îi fusese dat 
drept călăuză de Tristan lHermite; drept răspuns la al 
treilea punct, povesti ceea ce se întâmplase în 
mănăstirea franciscanilor aproape de Namur, arătând 
cum fusese alungat boemianul din sfântul lăcaş şi cum, 
urmărindu-l, îl văzuse întâlnindu-se cu unul din 
lanzknech-tții lui Guillaume de la Marck, întâlnire cu 
ali căreia îi auzise Ea la cale răpirea 

doamnelor ce se aflau sub paza sa. 

— Acum, ascultă bine - spuse ducele — şi încă o dată 
aminteşte-ți că viața ta depinde de adevărul răspunsului 
pe care ai să-l dai; au spus ticăloşii aceia că şi-a dat 
încuviințarea regele, şi anume regele Ludovic al Franței, 
aici de față, ca să pună la cale atacarea escortei şi 
răpirea doamnelor? 

— Chiar dacă acei nemernici ar fi spus-o, mi-ar fi fost 
cu neputinţă să-i cred — răspunse Quentin - întrucât 
aveam însuşi cuvântul regelui pentru a-l opune vorbelor 
lor. 

Ludovic, care ascultase până atunci cu cea mai 
încordată atenție, nu putu să se împiedice, când auzi 
răspunsul lui Durward, de a răsufla din adânc, ca un 
om căruia i s-a luat o greutate uriaşă de pe piept. 
Ducele păru din nou descumpănit şi înciudat; revenind 
la atac, începu să-i pună lui Quentin întrebări tot mai 
amănunțite pentru a şti dacă din vorbele schimbate de 
cei doi ticăloşi nu înțelesese ceva care să indice că 
uneltirile lor aveau încuviințarea regelui Ludovic. 

— Mărturisesc încă o dată că n-am auzit nimic care 
să mă poată îndreptăți a spune aşa ceva, răspunse 
tânărul, care, deşi în sinea lui era încredințat că regele 
participase la trădarea lui Hayraddin, socotea totuşi că 
era împotriva datoriei sale să-şi dea în vileag bănuielile; 
şi chiar dacă aş fi auzit asemenea oameni rostind atare 
vorbe - adăugă el - o spun încă o dată că n-aş fi pus 
destăinuirile lor în cumpănă cu instrucțiunile regelui. 

— Eşti un emisar credincios, spuse ducele cu un 
zâmbet sarcastic; şi m-aş încumeta să spun, că, în felul 
cum ai îndeplinit instrucţiunile regelui, i-ai înşelat 
aaa d) în aşa măsură, încât ai fi plătit- o niomp: dacă 

întâmplările care au urmat n-ar fi dat credinţei tale 
orbeşti aparenţa unui serviciu credincios. 

— Nu vă înțeleg, monseniore, spuse Quentin 
Durward. Tot ceea ce ştiu este că stăpânul meu, regele 
Ludovic, mi-a poruncit să păzesc doamnele şi eu am 
făcut acest lucru întocmai, atât cât m-am priceput, fie în 
drum spre Schönwald, fie prin întâmplările care au 
urmat. Din instrucțiuni am înțeles să fiu un om de 
onoare, şi le-am îndeplinit în mod onorabil; dacă erau 
altfel, nu ar fi fost demne de un om cu numele meu și 
din ţara mea. 

— Fier comme un ecossais%! exclamă Carol care, deşi 
încurcat de răspunsul lui Durward, nu era atât de 
nedrept spre a-l învinui pentru curajul lui. Dar, 
spune-mi, arcaşule, ce împuterniciri erau acelea cu care 
te împăunai după cum am aflat-o de la nişte nefericiți 
fugari din Schönwald, pe străzile lui Liege, în ochii 
răzvrătiților, care după aceea şi-au ucis fără milă prințul 
secular şi părintele spiritual? Şi, după ce fusese săvârşit 
omorul, ce cuvântare ai ţinut prin care ţi-ai arogat 
dreptul, ca trimis al regelui Ludovic, să vorbeşti cu 
autoritate  sceleraţilor care tocmai făptuiseră acea 
fărădelege? 

— Monseniore - răspunse Quentin - sunt destui 
martori care ar putea să adeverească că nu m-am dat 
câtuşi de puţin drept trimis al Franței la Liege, acest 
lucru fiindu-mi pus în sarcină cu încăpățânare prin 
strigătele mulţimii însăşi care n-a vrut să dea crezare 
niciunui protest pe care l-am putut face. Am destăinuit 

acest lucru oamenilor episcopului, atunci când am 
izbutit să scap din oraş şi i-am sfătuit să vegheze la 
siguranța castelului, ceea ce ar fi putut să împiedice 
nenorocirea şi grozăviile care s-au petrecut în noaptea 
următoare. Este adevărat, mărturisesc, că într-o clipă de 
mare primejdie am profitat de influenta pe care mi-o 
dădea aşa-zisa mea calitate pentru a o salva pe contesa 
Isabelle, pentru a-mi apăra propria-mi viață, şi, pe cât 
era cu putință, pentru a frâna pornirea spre omor care 
şi răbufnise atât de înspăimântător. O spun din nou, şi 
susțin acest lucru cu jurământ, că n-am avut nici o 
împuternicire de nici un fel din partea regelui Franței pe 
lângă locuitorii din Liège, cu atât mai puțin instrucțiuni 
spre a-i îndemna la răzvrătire şi că, atunci când în 
sfârşit am uzat de acea presupusă calitate, aceasta a 
fost ca şi cum aş fi apucat un scut cu care să mă apăr 
într-un moment de primejdie, şi l-am folosit, aşa cum aş 
fi făcut-o fără îndoială pentru apărarea mea însămi şi a 
celorlalți fără a cerceta dacă aveam dreptul la blazonul 
săpat pe acest scut. 

— În acea împrejurare, tânărul meu companion şi 
prizonier — spuse Crèvecoeur, care nu putu să păstreze 
tăcerea mai departe - a procedat pe cât de curajos, pe 
atât de înțelept şi conduita lui nu poate fi pe bună 
dreptate imputată regelui Ludovic. 

Un murmur de încuviințare se ridică printre nobilii 
de față, răsunând îmbucurător în urechile regelui 
Ludovic, dar nu mai puţin jignitor pentru Carol, care 
aruncă împrejurul lui priviri mânioase. Simțămintele 
rostite de atâţia dintre cei mai înţelepţi vasali şi cei mai 
înalți sfetnici ai săi nu l-ar fi împiedicat poate să dea 
frâu Hber firii sale violente = de poia dacă de 

Comines, care ghici primejdia, nu ar fi abătut-o vestind 
deodată sosirea unui herald de la Liège. 

— Un herald trimis de ţesători şi de meşterii de cuie! 
strigă ducele. Să fie adus înăuntru numaidecât. Pe 
Maica Domnului, am să aflu de la acest herald ceva mai 
mult despre ţelurile şi uneltirile acelora care îl trimit, 
decât doreşte să spună acest tânăr om de arme 
franco-scoțian. 

XXXII 


HERALDUL 


ARIEL: Ascultă! Ce larmă! 
PROSPERO: Numaidecât 
alungă-l. 

FURTUNA 


ei de față se dădură înapoi făcând loc în 

mijlocul adunării. Toţi erau foarte curioşi să 

vadă heraldul pe care răzvrătiții din Liege 
îndrăzneau să-l trimită unui prinț atât de trufaş ca 
ducele de Burgundia, într-un moment când era atât de 
mânios împotriva lor. Trebuie amintit că pe acele 
vremuri heralzii nu erau trimişi decât de prinții suverani 
şi numai în împrejurări solemne, pe când nobilimea 
inferioară se folosea de trimişi, care erau ofițeri de rang 
inferior. Se poate de asemenea spune în treacăt că 
Ludovic al XI-lea care râdea bucuros de tot ceea ce nu 
făgăduia nici putere reală, nici foloase materiale, avea 
un dispreţ deosebit „pentru heraldică şi heralzi roşii, 
albaştri, verzi, cu toate marafeturile lor”, lucruri cărora 
grandoarea, lui Carol, rivalul lui, care avea o fire cu totul 
deosebită, le dădea o mare impontaiti ca SoCo de 


ceremonia]. 

Heraldul adus în fața celor doi prinți era îmbrăcat cu 
o mantie brodată cu armele stăpânului său, pe care 
capul de mistreț, după părerea cunoscătorilor în 
heraldică, era mai curând decorativ decât satisfăcător ca 
execuție artistică. Restul îmbrăcămintei sale, prin ea 
însăşi îndeajuns de strălucitoare, era încărcată cu 
fireturi, broderii şi podoabe de tot felul, iar penaşul lui 
se înălța atât de sus, încât părea că are de gând să 
măture tavanul sălii. Pe scurt, strălucirea obişnuită, 
falnică, a podoabelor heraldice era exagerată până la 
caricatură. Capul de 
mistreţ se regăsea nu 
numai pe fiecare 
piesă a  veşmintelor 
sale, dar chiar şi 
scufa lui era ca un 
cap de mistreț, 
garnisit cu limbă şi cu 
doi colți înroşiți de 
sânge, sau, termeni 
heraldici „bot limbat 
şi colțat”. În 
înfăţişarea acestui om 
era o îmbinare de 
cutezanță şi de 
teamă, ca şi când 
şi-ar fi dat seama că 
se apucase de o 
treabă primejdioasă 
din care numai 
îndrăzneala putea să-l 

scoată teafăr. Ceva din această îmbinare de teamă şi de 
cutezanță se arătă în felul stângaci şi grotesc în care 
salută adunarea, străin heralzilor deprinşi a fi primiţi în 
prezența prinților. 

— Cine eşti tu, trimis al diavolului? astfel îl 
întâmpină Carol Temerarul pe ciudatul emisar. 

— Eu sunt Rouge Sanglier’! - răspunse străinul — 
ofițer de heralzi al lui Guillaume de la Marck, prin grația 
lui Dumnezeu şi voința clericilor, prinţ episcop de Liege. 

— Hm! mârâi Carol. Părând să-şi tină în frâu mânia, 
îi făcu însă semn să urmeze. 

— Şi, prin drepturile soției sale, onorabila contesă 
Hameline de Croye, conte de Croye şi senior de 
Bracquemont, adăugă heraldul. 

Îndrăzneala de necrezut cu care trimisul îşi îngăduia 
să proclame asemenea titluri în fața lui păru să-i fi luat 
graiul ducelui care-l privea uluit: iar  heraldul, 
închipuindu-şi fără îndoială că făcuse o impresie adâncă 
prin vestirea calității sale, urmă cu aceste cuvinte: 

— Annuntio vobis gaudium magnum??; Carol, duce de 
Burgundia, vă vestesc în numele stăpânului meu că, în 
virtutea unei indulgențe a sfântului părinte de la Roma, 
aşteptată pe curând, care va numi pe lângă el un ajutor 
potrivit ad sacra?3, acesta îşi propune să îndeplinească 
funcțiunile de prinț şi episcop die Liège şi totodată sa-şi 
mențină apanajele în calitate de conte de Croye. 

Când heraldul se opri, ducele de Burgundia nu făcu 
decât să exclame ca şi mai înainte: ha! sau să scoată o 

interjecție asemănătoare, fără a răspunde ceva, ca un 
om care, deşi mânios şi tulburat, vrea să asculte până la 
capăt ce i se spune înainte de a-şi da răspunsul. Spre 
nespusa uimire a tuturor celor de față el îşi înfrână 
mişcările repezi, violente, atât de obişnuite; îşi ținea însă 
unghia arătătorului apăsată pe dinți, aceasta fiind 
atitudinea lui favorită când asculta ceva cu 
luare-aminte, iar privirile îi erau pironite în pământ ca şi 
când nu dorea să trădeze mânia ce-i scăpăra în ochi. 

Trimisul continuă deci, cu îndrăzneală şi neruşinare 
expunerea mesajului său. 

— Prin urmare, în numele prințului episcop de Liege 
şi conte de Croye, vă cer, duce Carol, să renuntțatți la 
pretenţiile şi la drepturile voastre însușite prin uzurpare 
asupra oraşului liber şi imperial Liege mână în mână cu 
răposatul Louis de Bourbon, nevrednicul episcop. 

— Ha! exclamă din nou ducele. 

— Şi să dați înapoi flamurile corporațiilor, în număr 
de treizeci şi şase, pe care le-aţi smuls oraşului prin 
violenţă... să astupaţi spărturile pe care le-aţi făcut în 
zidurile sale... să ridicaţi din nou întăriturile pe care 
le-aţi dărâmat samavolnic... să recunoaşteţi pe stăpânul 
meu, Guillaume de la Marck, ca prinț episcop, legiuit şi 
liber ales de adunarea canonicilor, alegere al cărui 
protocol vi-l înfățişez. 

— Ai sfârşit? întrebă ducele. 

— Nu încă, răspunse trimisul; cer mai departe alteței 
voastre din partea suszisului nobil şi  venerabil 
prinț-episcop şi conte să retrageți fără întârziere din 
castelul de Bracquemont şi din alte locuri întărite ale 

comitatului de Croye, garnizoanele care au fost puse 
acolo, sau oriunde, fie în numele vostru, fie în numele 


RDL, Aaf 


Isabellei, aşa-zisă contesă de Croye, până ce se va hotărî 
de către dieta imperială dacă feudele despre care e vorba 
nu revin surorii ultimului conte, prea grațioasa contesă 
Hameline, mai curând decât fiicei lui, în virtutea 
aşa-numitului jus emphyteusis’4. 

— Stăpânul tău este foarte învățat, remarcă ducele. 

— Totuşi - urmă heraldul - nobilul şi venerabilul 
prinț şi conte va fi dispus, îndată ce toate celelalte 
chestiuni dintre Burgundia şi Liege vor fi fost rânduite, 
să ofere contesei Isabelle un apanaj potrivit cu rangul 
său. 

— E mărinimos şi înțelept, spuse ducele cu acelaşi 
ton. 

— Hm! Pe cugetul unui biet nebun - şopti Le 
Glorieux la urechea contelui de Crèvecoeur - aş prefera 
să mă aflu în pielea celei mai slabe vaci care a murit 
vreodată de ciumă bovină decât în straiele bălțate ale 
acestui caraghios! Sărmanul îi tot dă înainte ca bețivii 
care golesc ulcelele fără a le ţine socoteala şi fără a lua 
seama la semnele pe care cârciumarul le face cu creta 
pe oblon. 

— Ei, acum ai sfârşit? îl întrebă ducele pe herald. 

— Încă un cuvânt - răspunse Rouge Sanglier — din 
partea suszisului nobil şi venerabil senior, cu privire la 
vrednicul şi credinciosul său aliat, preacreştinul rege... 

— Ha! exclamă ducele, sărind în sus, cu un glas şi 
mai aprig decât până în clipa aceea; dar stăpânindu-se, 
se linişti de îndată, pregătindu-se să asculte. 

— Care rege prea creştin - urmă heraldul — se zice că 

a fost sechestrat de voi, Carol de Burgundia, împotriva 
datoriei voastre ca vasal al coroanei Franţei şi fidelității 
ce şi-o datorează prinții creştini. Pentru această pricină, 
nobilul şi venerabilul meu stăpân vă cere solemn prin 
gura mea să-l puneţi numaidecât în libertate pe regescul 
şi prea creştinul său aliat, sau să primiţi sfidarea pe 
care sunt împuternicit s-o rostesc în fața voastră. 

— Ai sfârşit? 

— Am sfârşit - răspunse heraldul - şi aştept 
răspunsul graţției voastre, cu credința că veţi cruța 
vărsarea sângelui creştinesc. 

— Hm! Pe sfântul George de Burgundia! strigă 
ducele, dar, înainte ca el să poată urma, Ludovic se 
ridică și luă cuvântul cu atâta demnitate şi autoritate, 
încât Carol nu îndrăzni să-l întrerupă. 

— Cu  îngăduința voastră, dragul meu văr de 
Burgundia - zise regele — cerem să răspundem noi înşine 
cel dintâi acestui smintit neobrăzat. Herald mârşav sau 
orice ai fi, du-te înapoi şi spune sperjurului, 
proscrisului, ucigaşului, lui Guillaume de la Marck că 
regele Franţei va veni curând la Liege pentru a pedepsi 
omorul nelegiuit al prea iubitei sale rude Louis de 
Bourbon, şi el îşi propune să-l atârne pe de la Marck de 
viu într-un ştreang pentru insolența pe care şi-a 
îngăduit-o dându-se drept aliatul nostru şi pomenind 
regescul nostru nume prin gura unuia dintre cei mai 
ticăloşi emisari ai lui. 

— Şi adaugă din partea mea - spuse Carol — tot ceea 
ce un prinț poate avea de spus unui tâlhar şi ucigaş. 
Du-te... ba nu, stai. Nici un herald n-a părăsit vreodată 

curtea Burgundiei fără a striga: ce mărinimie! Bateţi-l 
până veți jupui pielea de pe el! 

— Atragem atenția alteței voastre - interveniră 
într-un glas Crèvecoeur şi d'Hymbercourt - că trimisul 
este herald şi el se bucură ca atare de privilegii. 

— Domniile voastre - replică ducele — sunteți atât de 
naivi să credeți că haina de pe el l-a şi făcut herald? Văd 
chiar din blazonul caraghiosului că este un impostor. 
Păşeşte înainte, Toison d'Or, şi pune-i întrebări de față 
cu noi. 

În pofida obrăzniciei sale, trimisul Mistrețului din 
Ardennes se îngălbeni, şi acest lucru se văzu chiar sub 
stratul de vopsea cu care îşi brăzdase fața. Toison d'Or, 
maimarele heralzilor ducelui, după cum am spus în altă 
parte, şi ofiter de heralzi pe domeniile sale, înainta cu 
pasul solemn al unui demnitar pătruns de importanța 
sa şi-l întrebă pe presupusul său confrate în ce colegiu 
studiase ştiinţa pe care o profesa. 

— Am urmat colegiul heraldic din Ratisbona — 
răspunse Rouge Sanglier - şi am primit diploma de 
onoare de la acea savantă confrerie. 

— Nu ţi-ai fi putut sorbi ştiinţa de la un izvor mai 
pur, răspunse Toison d'Or înclinându-se şi mai adânc 
decât o făcuse până atunci; şi dacă îmi îngădui să discut 
cu domnia ta asupra tainelor minunatei noastre ştiinţe, 
din respect pentru ordinele prea grațiosului duce, n-o 
fac în speranța de a-ţi da lecţii, ci de a le primi. 

— Hai, hai - strigă ducele cu nerăbdare - lasă 
ceremoniile şi întreabă-l ceva care să-i pună ştiinţa la 
încercare. 

— Ar fi o jignire să-l întrebi pe un discipol al 
venerabilului colegiu heraldic din Ratisbona dacă 
cunoaşte termenii heraldici obişnuiţi - spuse Toison 
d'Or — Sai pot, ra să-l Lee se, să is le Rouge 


. 


SJS 


DET EA JA, 
E De 


Sanglier să-mi spună dacă e la curent cu termenii 
ermetici, ezoterici ai ştiinţei, cu ajutorul cărora inițiații 
veritabili îşi explică unii altora prin embleme şi, ca să 
spun astfel, prin parabole, ceea ce se spune în limbajul 
obişnuit acelora care nu cunosc decât primele elemente 
ale artei heraldice?  — Cunosc orice fel de blazon, 
răspunse Rouge Sanglier cu îndrăzneală; dar poate că 
termenii de care ne folosim în Germania nu sunt aceiaşi 
cu cei folosiți aici în Flandra. 

— Vai! Cum poți vorbi astfel? replică Toison d'Or. 
Nobila noastră ştiinţă, care-i într-adevăr adevărata 
flamură a nobleţei şi glorie a mărinimiei, e aceeaşi în 
toate ţările creştine, ba ea e cunoscută şi recunoscută 
chiar de sarazini şi de mauri. Am să te rog să descrii 
după metoda cerească, adică după planete, orice blazon 
doreşti. 

— Descrie-le dumneata dacă ai chef, răspunse Rouge 
Sanglier; eu n-am venit aici pentru a juca după cum îmi 
cânți dumneata, ca o maimuţă care ţopăie la primul 
semn. 

— Arătaţi-i un blazon, să descrie maniera în care e 
făcut - spuse ducele — şi dacă greşeşte, îi făgăduiesc că 
dosul lui va deveni numai dungi vinete şi negre. 

— lată - spuse heraldul burgund, scoțând din 
buzunar o bucată de pergament — aici e un sul, pe care 
am desenat după un anumit rost, cu sărmanele mele 
cunoştinţe, nişte semne heraldice vechi. Rog pe 
confratele meu, dacă aparţine într-adevăr onorabilului 
colegiu heraldic de la Ratisbona, să-l tălmăcească 
într-un limbaj potrivit. 

Le Glorieux, care părea să facă mare haz de această 
CoiistI Dire, se porer de cei doi heralzi. 

— Am să-ți dau o mână de ajutor, prietene, îi spuse 
el lui Rouge Sanglier care privea pergamentul cu o mină 
deznădăjduită. Seniori şi stăpâni, pergamentul 
înfăţişează o pisică privind prin fereastra unei lăptarii. 

Această explicaţie stârni râsul tuturor, ceea ce fu 
oarecum spre folosul lui Rouge Sanglier, căci Toison 
d'Or, mânios că se dădea operei sale o asemenea 
interpretare, se grăbi să spună că acel blazon fusese 
adoptat de Childebert, rege al Franţei, după ce-l făcuse 
prizonier pe Gondemar, regele Burgundiei şi el înfățişa o 
pisică-tigru înapoia unor gratii, emblemă a prințului 
captiv, sau cum spuse Toison d'Or în termeni tehnici: pe 
fond întunecat un tigru trecând cu aur dinapoia unei 
grile de boturi, țintuită pe o a doua. 

— Pe marota mea - zise Le Glorieux - dacă pisica 
înfăţişează Burgundia, cel puţin astăzi se află în partea 
cea bună a gratiilor. 

— Ai dreptate, prietene, răspunse Ludovic râzând, în 
timp ce restul adunării şi Carol însuşi păreau stânjeniți 
de această glumă grosolană. Îţi datorez o piesă de aur 
pentru faptul de a fi schimbat într-un joc foarte vesel 
această afacere începută sub auspicii triste şi care va 
sfârşi cu bine, nădăjduiesc. 

— Tăcere, Le Glorieux! porunci ducele; şi domnia ta, 
Toison d'Or, care eşti prea savant pentru a fi înțeles, 
retrage-te. Aduceţi careva în față pe caraghiosul acela... 
Ascultă, ticălosule, strigă heraldului cu tonul cel mai 
aspru: cunoşti deosebirea dintre argint şi aur altfel decât 
în monedă bătută? 

— Milostiviţi-vă, înălțimea voastră, fiți îndurător! 
Nobile rege Ludovic, puneţi o vorbă bună pentru mine! 

a E tu însuți! sineta ducele. Pe scurt, eşti 

herald sau nu? 

— Numai cu acest prilej! mărturisi omul dat în vileag. 

— Hei, pe sfântul George! exclamă ducele privind 
pieziş spre Ludovic, nu cunoaştem nici un monarh, nici 
un gentilom care să înjosească astfel nobila ştiinţă pe 
care se sprijină regalitatea şi nobilimea, în afară de 
unul, de acel rege care a trimis lui Eduard al Angliei un 
valet deghizat ca heralds5. 

— Un asemenea şiretlic — spuse Ludovic, râzând, sau 
prefăcându-se că râde - n-ar putea fi îndreptăţit decât la 
o curte unde nu există heralzi şi e nevoie de ei grabnic. 
Dar ceea ce a putut să izbutească foarte bine pe lângă 
acei grobiani şi ignoranți insulari, ar trebui să ai tot 
atâta minte cât un Mistreţ, pentru a-ti închipui că un 
asemenea vicleşug ar putea să aibă trecere la curtea atât 
de luminată a ducelui de Burgundia. 

— Oricine l-ar fi trimis - strigă ducele mânios - nu se 
va întoarce la stăpânul lui decât într-o stare de plâns. 
Hei, duceți-l pe piața târgului şi biciuiți-l până ce 
veşmântul său va atârna de pe el în zdrențe! Pe el, pe el! 
Hei! 

Patru sau cinci câini mari, asemănători acelora 
înfățişaţi pe tablourile de vânătoare pictate de Rubens şi 
de Schneiders, auziră strigătele binecunoscute prin care 
ducele îşi sfârşise fraza şi începură să latre şi să urle, ca 
şi cum ar fi fost alungat un mistreţ din ascunzişul său. 

— Pe sfânta cruce! exclamă regele Ludovic căutând 
să prindă starea de spirit a primejdiosului său văr, de 
vreme ce măgarul s-a împăunat cu pielea mistrețului, 

mie mi s-ar părea firesc să asmut câinii asupra lui ca să 
i-o smulgă. 

— Chiar aşa, chiar aşa, strigă ducele Carol, pe care 
această idee îl înveseli o clipă; aşa să se facă! Dezlegați 
câinii! Talbot, Beaumont, pe el! Să-l hăituim de la i ieşirea 
castelului până la poarta de răsărit. 

— Nădăjduiesc că înălțimea voastră o să mă 
gonească întocmai ca pe o adevărată fiară de vânat - se 
rugă nefericitul, luându-şi o înfăţişare pe cât putea mai 
voioasă într-o atare împrejurare — şi o să-mi îngăduie să 
iau distanţă. 

— Vierme - răspunse ducele — după legile vânătoarei, 
eşti în afară de lege; totuşi dat fiind neruşinarea ta fără 
pereche, vei avea aproape o sută de paşi avans. Poftiţi, 
messiri, poftiți: să petrecem, să vedem alergarea. 

După aceste cuvinte, toți cei de față se ridicară 
zgomotos, fiecare părând grăbit, dar niciunul mai mult 
ca cei doi prinți — să-şi mai treacă timpul, înveselindu-se 
la priveliştea hăituielii unui om, sugerate de regele 
Ludovic. 

Rouge Sanglier se arătă un alergător neobişnuit, căci, 
înaripat de spaimă, având pe urmele lui vreo zece câini 
gonaci ațâțaţi de sunetele cornurilor şi de strigătele 
hăitaşilor, zbura ca vântul; dacă n-ar fi fost stânjenit de 
veşmintele sale de herald, îmbrăcămintea cea mai grea 
pentru un alergător, ar fi scăpat foarte uşor de haită, 
căci izbuti chiar să înşele câinii o dată sau de două ori 
cu o iscusință şi o. repeziciune care-i aduse aplauzele 
privitorilor. Dar niciunul din aceştia, nici chiar ducele 
Carol, nu era atât de încântat de această vânătoare ca 
regele Ludovic, care, în parte din motive politice, în parte 
ete i în mod firesc priveliştea suferințelor 


omeneşti, mai ales când la 
ea se adăuga o împrejurare 
comică, râdea până la 
lacrimi. În aceste 
manifestări de veselie 
apucase mantia de hermină 
a lui Carol, ca pentru a se 
sprijini, în timp ce ducele, 
nu mai puțin încântat, se 
rezemase cu brațul de 
umărul regelui, făcând 
astfel amândoi O 
demonstrație de încredere 
şi de prietenie în contrast 
total cu termenii în care se 
aflau cu câteva clipe mai 
înainte. 

Până la urmă, iuțeala de picior a falsului herald nu-l 
putu salva de colții urmăritorilor săi. Câinii îl ajunseră, 
îl trântiră la pământ şi poate că l-ar fi sfâşiat de îndată 
dacă ducele n-ar fi strigat: 

— Opriţi-i! Opriţi-i! Alungaţi-i! Omul s-a arătat un 
alergător atât de bun, încât, deşi n-a izbutit să scape de 
câini, nu dorim totuşi să i se scoată măruntaiele. 

Câţiva hăitaşi se grăbiră să îndepărteze câinii şi să le 
pună zgărzile; alții alergară după cei care fugeau pe 
străzi, scuturând în dinți bucăţile de stofă şi de fireturi 
smulse din veşmântul pe care nefericitul herald îl 
îmbrăcase într-un ceas nenorocos. 

În clipa aceea, şi în timp ce ducele privea foarte 
încordat ceea ce se petrecea înaintea lui pentru a 
asculta cu luare-aminte ceea ce se spunea înapoi, 

Olivier le Daim se strecură până la spatele regelui şi-i 
şopti la ureche: 

— Herald e boemianul Hayraddin Maugrabin; n-ar 
trebui să-i vorbească ducelui. 

— Să moară! răspunse Ludovic cu acelaşi ton; morții 
nu vorbesc. 

O clipă după aceea Tristan lHermite, căruia Olivier le 
Daim îi transmisese porunca, păşi în fața regelui şi a 
ducelui şi le spuse cu tonul său sumbru, obişnuit: 

— Cu îngăduința maiestăţii voastre şi alteţei voastre, 
vânatul acesta e al meu şi-l reclam; el este însemnat cu 
stigmatul meu; pe umărul lui este înfierată o 
fleur-de-lys, pe care o poate vedea oricine. E un ticălos 
bine cunoscut - a ucis supuşi de ai regelui, a prădat 
biserici, a batjocorit fecioare, a vânat cerbi în parcurile 
regeşti... 

— Destul, destul, zise ducele Carol; regescul meu văr 
e stăpân deplin asupra lui. Ce va face maiestatea 
voastră cu el? 

— Dacă e lăsat la dispoziția mea - spuse regele - mă 
voi mulțumi să-i dau o lecţie de heraldică, ştiinţă în care 
este atât de ignorant; i se va arăta practic ce înseamnă o 
cruce potence” cu un ştreang atârnat. 

— Cruce pe care n-o va purta, ci îl va purta! Hai, 
să-şi înceapă învăţătura cu Tristan, al maiestăţii voastre 
- el e un profesor bun în tainele acestea. 

Ducele însoți această glumă cu un hohot de râs 
căruia Ludovic îi ţținu isonul cu atâta voioşie, încât 
rivalul său nu se putu împiedica să-i spună privindu-l 

cu un aer prietenos: 

— Ah, Ludovic, Ludovic, de ce nu v-a făcut Cel de 
Sus un monarh tot atât de leal pe cât sunteți de vesel ca 
om! Îmi amintesc adesea de zilele fericite pe care le-am 
petrecut împreună. 

— Le puteți aduce înapoi oricând veți voi, răspunse 
Ludovic; vă voi acorda condiţiile cele mai avantajoase, pe 
care, în situaţia în care mă aflu, puteți să mi le cereți 
fără a mă înjosi şi fără a vă face voi înşivă de pomină în 
fața creştinătăţii; voi jura să le respect, pe sfânta relicvă 
pe care am întotdeauna fericirea s-o port asupra mea — 
un crâmpei din sfânta cruce cea adevărată. 

Vorbind astfel, scoase din sân o cutiuță de aur, 
aninată de gâtul lui printr-un lanț din acelaşi metal, şi 
sărutând-o cu evlavie continuă: 

— Niciodată nu s-a jurat mincinos pe această prea 
sfântă relicvă fără ca sperjurul să nu-şi ia pedeapsa în 
acelaşi an. 

— Totuşi — spuse ducele — este aceeaşi pe care mi-ați 
jurat atunci când ați părăsit Burgundia, dar curând 
după aceea mi-ați trimis pe bastardul lui Rubempre 
pentru a mă ucide sau a mă răpi. 

— Ei, prea graţțiosul meu văr, vreţi să treziți 
amărăciuni vechi, dar vă asigur că greşiți în privința 
aceasta. De altminteri, nu pe această relicvă am depus 
jurământul atunci, ci pe altă bucată din adevărata 
cruce, pe care o primisem în dar de la sultan şi care îşi 
pierduse fără îndoială harul în timp ce stătuse la păgâni. 
Şi apoi, n-a izbucnit în anul acela războiul binelui 
public? N-a cantonat la Saint Denis o armată burgundă 
sprijinită de toți marii feudali ai Franţei şi n-am fost eu 
silit să cedez lo ardie fratelui meu? O, Doamne, 

păzeşte-mă să nu jur strâmb pe o atât de sfânta relicvă. 

— Chiar aşa; vărul meu, cred că ați primit o lecție 
care vă va face să păstraţi credința în viitor. 
Deocamdată, iată, răspundeți deschis, fără ocolişuri; 
sunteți dispus să vă ţineţi făgăduiala şi să mergeţi 
împreună cu mine pentru a pedepsi pe acel ucigaş de la 
Marck şi pe cei din Liege? 

— Voi merge împotriva lor - spuse Ludovic — 
împreună cu seniorii Franţei, cu vasalii lor şi cu oriflama 
în vânt. 

— Nu, nu, e prea mult, mai mult decât trebuie. 
Prezența gărzii voastre scoțiene şi a două sau trei 
sute de lănci alese vor fi de ajuns pentru a arăta că 
acționațţi liber. O armată mai mare ar putea.. 

— Vreți să spuneți că îmi redați într-adevăr 
libertatea, dragul meu văr? întrebă regele. Ei bine, 
atunci veți stabili chiar voi numărul celor care mă vor 
urma. 

— Şi pentru a înlătura încă o pricină fermecătoare de 
neînțelegere, veți încuviința căsătoria contesei Isabelle 
de Croye cu ducele de Orleans? 

— Dragul meu văr - răspunse regele - domnia 
voastră abuzați de curtoazia mea. Ducele este logodit cu 
prințesa Jeanne. Fiți mărinimos - renunțaţi la acest 
punct. Să vorbim mai bine despre oraşele de pe Somme. 

— Despre aceasta va vorbi cu maiestatea voastră 
consiliul meu, spuse Carol. În ceea ce mă priveşte ţin 
mai puţin la o întindere a teritoriului decât la repararea 
nedreptăților. Maiestatea voastră ați căutat să-mi 
ademeniți vasalii şi ați vrut să dispuneţi după plăcerea 
voastră de mâna unei pupile a Burgundiei. De vreme ce 
v-aţi amestecat, maiestatea voastră trebuie să-i dea ca 


soț un prinț din propria voastră casă regală, altfel 
conferința noastră va fi întreruptă. 

— Nimeni nu m-ar crede dacă aş spune că îmi dau 
încuviințarea de bună voie, spuse regele; de aceea, 
dragul meu văr, apreciați marea mea dorință de a vă 
îndatora făgăduindu-vă, împotriva mea însumi, că, dacă 
părțile vor fi de acord şi se va obține dispensa papei, nu 
mă voi împotrivi la căsătoria pe care o propuneti. 

— Totul poate fi aranjat cu uşurinţă de miniştrii 
noştri, spuse ducele. Şi acum, iată-ne din nou veri şi 
prieteni. 

— Domnul fie lăudat! răspunse Ludovic. El ţine în 
mâinile sale inimile prinților, şi, în mizericordia sa, 
înclinându-le spre iertare şi pace, opreşte vărsarea de 
sânge omenesc. Olivier - adăugă el în şoaptă, 
adresându-se favoritului său, care pândea în preajma 
lui ca un demon în preajma vrăjitorului - ascultă: 
spune-i lui Tristan să isprăvească repede cu acel 
boemian necredincios. 

Te-oi duce-n inima pădurii 
Copacul singur să-ţi alegi. 
VECHE BALADA 


ăudat să fie Domnul pentru că ne-a dat darul 

de a râde şi de a-i face şi pe alții să râdă! 

Ruşine să-i fie câinelui prost, care ar dispreţui 
slujba de nebun! lată o glumă, şi nu una din cele mai 
hazlii, deşi a mers, de vreme ce a stârnit râsul celor doi 
prinți, glumă care a făcut mult mai mult decât o mie de 
considerente de stat pentru a împiedica un război între 
Franţa şi Burgundia. 

Aceasta fu încheierea trasă de Le Glorieux când, în 
urma împăcării despre care am dat amănunte în 
capitolul precedent, gărzile Burgundiei fură ridicate de 
la castelul din Peronne, regele părăsi sinistrul turn 
Herbert şi, spre marea bucurie atât a francezilor cât şi a 
burgunzilor, încrederea şi prietenia părură statornicite 
din nou, cel puţin în aparentă, între ducele Carol şi 
suzeranul lui. Totuşi acesta din urmă, deşi tratat cu 
toată deferența cuvenită rangului său, îşi dădea prea 

bine seama că nu încetase de a fi obiectul bănuielilor, 
deşi se prefăcea cu grijă să nu ia în seamă acest lucru şi 
părea să se socotească în întregime liber. 

Dar, aşa cum se întâmplă adeseori în asemenea 
împrejurări, pe când cei mari aplanaseră divergentele 
dintre ei, unul din cei mici, amestecat în intrigile lor, 
încerca adevărul amar al acelei maxime politice care 
spune că cei mari după ce se folosesc prea adesea de 
unelte ticăloase, fac mea culpa” în fața societăţii, 
părăsindu-le soartei lor de îndată ce nu mai au nevoie 
de ele. 

Acest nefericit era Hayraddin Maugrabin, care, predat 
de ofițerii ducelui în mâinile marelui prevot al regelui, fu 
încredințat de acesta celor două devotate ajutoare, 
Trois-Eschelles şi Petit André, cu porunca de a-i face 
seama fără întârziere. Încadrat de ambele personaje, 
unul înfățişând pe Allegro, celălalt pe Penseroso, urmat 
de câțiva soldați şi de o gloată numeroasă, el înainta — 
pentru a folosi o comparaţie modernă - ca Garrik între 
Tragedie şi Comedie, spre pădurea apropiată, unde călăii 
lui hotărâseră să-l atârne în cei dintâi copac potrivit, 
pentru a-şi cruța oboseala de a ridica o spânzurătoare şi 
de a îndeplini ceremonialul cuvenit. 

Ei nu întârziară să găsească un stejar tocmai bun, 
după vorba hazlie a lui Petit Andre, să poată purta o 
asemenea ghindă; oprindu-l pe nefericitul osândit pe un 
dâmb în mijlocul unei escorte îndestulătoare, ei 
începură pregătirile improvizate pentru sfârșitul fatal. În 
clipa aceea, Hayraddin, îndreptându-şi privirile spre 

mulțime, întâlni ochii lui Quentin Durward care, 
crezând că recunoscuse în trăsăturile heraldului 
demascat pe acelea ale viclenei sale călăuze, urmase 
mulțimea spre a fi martor la execuţia lui şi a se asigura 
că era într-adevăr boemianul. 

Când călăii îl vestiră că totul e gata, Hayraddin, 
foarte liniştit, le ceru o singură favoare. 

— Vorbeşte, fiul meu, tot ce ne e îngăduit de slujba 
noastră se va încuviința, spuse Trois-Eschelles. 

— Adică - răspunse Hayraddin - totul în afară de 
viața. 

— Chiar aşa - răspunse Trois-Eschelles — şi ceva mai 
mult; căci întrucât pari hotărât să crezi în iscusința 
noastră şi să mori bărbăteşte, fără fandoseli, nu mă dau 
înlături să-ți mai dăruiesc zece minute, deşi am primit 
poruncă să facem treaba repede. 

— Sunteţi prea mărinimos, spuse Hayraddin. 

— La drept vorbind am putea fi certați, zise Petit 
Andre dar ce are a face! Aproape că n-aş şovăi să-mi dau 
viața pentru un om cutezător ca tine, pentru un flăcău 
dintr-o bucată, voinic, sprinten şi  dârz, hotărât să 
plece pe lumea cealaltă frumos, aşa cum trebuie s-o facă 
un băiat de treabă. 

— Deci, dacă vrei un duhovnic... propuse 
Trois-Eschelles. 

— Sau o duşcă de vin, adăugă glumețul său tovarăş. 

— Sau un psalm, zise Tragedia... 

— Sau o cântare, spuse Comedia... 

— Nimic din toate astea, bunii, îndatoritorii şi 
preagrăbiții mei prieteni, răspunse boemianul. Vă rog 
doar să mă lăsați să vorbesc câteva clipe cu arcaşul 
acela din garda scoțiană. 

Călăii  şovăiră o clipă; dar  Trois-Eschelles, 
amintindu-şi după felurite împrejurări că Quentin 
Durward trecea drept foarte sus pus în favoarea regelui, 
stăpânul lor, se hotărâră să încuviințeze întrevederea. 

Chemat de ei, Quentin se apropie de osândit, pe care 
nu putu să-l privească fără tulburare, oricât şi-ar fi 
meritat acesta trista lui soartă. Rămăşițele veşmântului 
său de herald făcut ferfeniță de colții câinilor şi de 
unghiile bipezilor care-l smulseseră furiei celor dintâi 
pentru a-l târî la ştreang, îi dădeau o înfăţişare 
caraghioasă şi totodată prăpădită. Faţa lui purta încă 
urmele boielilor cu care se mânjise şi pe bărbie mai 
rămăseseră prinse câteva smocuri din barba falsă pe 
care şi-o pusese spre a se deghiza mai bine; pe obraji şi 
pe buze îi era întipărită paloarea morţii. Totuşi, susținut 
de resemnare ca cei mai mulți oameni din neamul lui, 
privea cu ochii sclipitori deşi rătăciți şi cu un zâmbet 
forțat pe buze, părând să sfideze moartea ce-l pândea. 

În timp ce se apropia de nefericitul om, Quentin fu 
zguduit de groază şi de milă, şi fără îndoială că 
înfăţişarea lui trăda acest îndoit simțământ, căci Petit 
Andre strigă: 

— Pasul mai viu, tinere arcaş; acest gentilom n-are 
timp să vă aştepte dacă mergeţi pe pietrele astea ca pe 
nişte ouă pe care vă e frică să nu le spargeți. 

— Trebuie să-i vorbesc între patru ochi, spuse 
osânditul cu un accent deznădăjduit care răbufnea din 
cuvintele lui. 

— Asta nu prea ne-o îngăduie datoria, veselul meu 
Saltă-scară, zise Petit André; te ştim noi de mult că eşti 
în stare să te strecori repede ca un tipar. 

— Sunt legat si de mâini şi de să e ari cu chingile 

cailor dumneavoastră, răspunse boemianul. Puteţi să 
mă păziți de jur împrejur, dar ceva mai departe ca să nu 
ne puteți auzi - acest arcaş îl slujeşte pe regele 
dumneavoastră. Şi dacă am să vă dau zece florini... 

— Daţi pentru parastase, ar putea fi folositori 
sărmanului său suflet, spuse Trois-Eschelles. 

— Daţi pe vin sau rachiu, ar putea fi folositori 
sărmanului meu corp, răspunse Petit Andre. Hei, să-ți 
vedem florinii, micul meu dănțuitor pe funie. 

— Daţi acestor câini sângeroşi un bacşiş — îi spuse 
Hayraddin lui Durward - m-au prădat până la ultima 
centimă când m-au prins. O să fiți despăgubit cu 
prisosință. 

Quentin dădu călăilor banii şi, ca oameni de cuvânt, 
aceştia se retraseră mai departe, ca să nu poată auzi ce 
se vorbeşte, supraveghind totuşi cu luare-aminte toate 
mişcările osânditului. Quentin tăcu o clipă, așteptând să 
audă ce voia să-i spună nefericitul, dar văzând că nu 
zice nimic vorbi el: 

— Aşadar, aici ai ajuns! 

— Da - răspunse Hayraddin - şi nu trebuia să fii nici 
astrolog nici fizionomist şi nici chiromancier, pentru a 
prezice că trebuia să urmez soarta alor mei. 

— Ai fost adus la acest sfârşit timpuriu de un şir 
lung de nelegiuiri şi uneltiri! zise scoțianul. 

— Nu, pe strălucitorul Aldebaran şi pe toți fraţii lui 
licăritori, răspunse boemianul. Am fost adus aici de 
prostia mea, crezând că setea de sânge a unui franc 
poate fi potolită prin ceea ce ei zic că ţin în mai mare 
sfințenie. Odăjdiile unui preot nu m-ar fi apărat mai 
bine ca veşmântul unui herald, atât de adevărate sunt 
Ia HCICISirile voastre apple credință şi cavalerism. 

— Un înşelător dat în vileag n-are dreptul să ceară a 
fi apărat de veşmântul cu care s-a îmbrăcat fără a avea 
acest drept. 

— Dat în vileag! strigă boemianul. Pălăvrăgeala mea 
avea tot atâta preţ ca şi a acelui herald bătrân şi nebun. 
Dar ce să mai vorbim! Fie că-i acum, fie că-i mai târziu, 
tot aia-i! 

— Uiţi că trece timpul, zise Quentin. Dacă ai să-mi 
spui ceva, spune repede şi apoi gândeşte-te şi la sufletul 
tău. 

— La sufletul meu? răspunse boemianul, rânjind. 
Crezi că o lepră de douăzeci de ani poate fi lecuită într-o 
clipă? Dacă am un suflet, de pe când eram de zece ani, 
şi chiar mai dinainte, este într-o asemenea stare că 
mi-ar trebui o lună întreagă să-mi aduc aminte de toate 
păcatele mele, şi încă o lună să mă spovedesc unui 
preot. Şi dacă mi-ar fi dăruit răgazul acesta, cinci contra 
unul că l-aş folosi cu totul altfel. 

— Păcătos împietrit, nu huli! Spune-mi ce ai de spus 
şi apoi am să te părăsesc soartei tale, spuse Durward cu 
milă şi totodată cu groază. 

— Am o rugăminte, spuse Hayraddin; dar mai întâi 
trebuie să vă dau bani pentru ea căci, cu toate 
frumoasele parabole ale milosteniei, neamul vostru nu 
dă niciodată nimic pe degeaba. 

— Dacă n-ai fi în pragul veşniciei ţi-aş spune: 
darurile tale să piară o dată cu tine, răspunse Quentin, 
Ce vrei să mă rogi? Vorbeşte şi păstrează-ţi darurile - nu 
mi-ar aduce noroc. Îmi amintesc destul de bine cu câtă 
credință m-ai slujit. 

— V-am iubit, spuse Hayraddin, de când cu 
întâmplarea de pe malul Cher-ului, şi voiam să vă ajut 

să izbândiți pe lângă doamna aceea bogată. Purtati 
eşarfa ei — lucrul acesta m-a încurcat; de altminteri mă 
gândeam că doamna Hameline, care avea bogății uşor de 
purtat, era mai potrivită pentru dumneavoastră care 
sunteți lipsit de bani decât acea găinuşă cu vechiul ei 
cotet de la Bracquemont, pe care l-a înşfăcat Carol şi 
pesemne că n-o să-l mai scape din gheare. 

— Nu lungi vorba atât, om nefericit, spuse Quentin; 
călăii încep să-şi piardă răbdarea. 

— Mai daţi-le zece florini pentru încă zece minute, 
zise osânditul, care ca cei mai mulți dintre oamenii aflați 
în situația lui, deşi tari sufleteşte, nu doresc mai puțin 
să îndepărteze clipa fatală. Vă asigur că o să fiți răsplătit 
din belşug. 

— Foloseşte deci bine timpul pe care îl cumpăr astfel, 
zise Durward şi făcu uşor noul târg cu oamenii 
prevotului. 

După aceea, Hayraddin urmă: 

— Da, vă asigur că vă voiam binele; Hameline ar fi 
fost pentru dumneavoastră o soție potrivită şi 
nesupărătoare. Ei, ea s-a împăcat cu gândul să trăiască 
chiar şi cu Mistreţul din Ardennes, deşi felul lui de a-i 
face curte era puţin cam necioplit. Acum domneşte în 
vizuina lui de parcă n-ar fi mâncat toată viața decât jir şi 
ghindă! 

— Încetează cu glumele astea grosolane şi nelalocul 
lor — zise Quentin - sau îți spun încă o dată că plec şi te 
las în voia soartei tale. 

— Aveţi dreptate, răspunse Hayraddin după o clipă 
de tăcere. N-ai ce face, când nu poți să scapi de ceva 
trebuie să te obişnuieşti cu gândul! Ei bine, aflați că am 
venit în aa a ăsta blestemat, în lt dai că am să 


primesc o mare răsplată din partea lui de la Marck, şi 
una încă şi mai mare de la regele Ludovic, nu numai 
pentru a aduce lui Carol sfidarea pe care pesemne că ați 
auzit-o, dar şi pentru a destăinui regelui o taină de 
seamă. 

— Ţi-ai luat pe cap o primejdie destul de mare, zise 
Durward. 

— Asta s-a văzut, dar am fost plătit pentru așa 
ceva, răspunse boemianul. De la Marck încercase mai 
înainte să ia legătura cu Ludovic trimițând-o încoace pe 
Marthon, dar ea n-a putut, pare-se, să ajungă decât 
până la astrolog, căruia i-a istorisit toate întâmplările 
prin care am trecut pe drum ca şi cele petrecute la 
Schönwald; ar fi fost foarte bine ca veştile ei să-i fi ajuns 
la ureche lui Ludovic altfel decât sub formă de prevestiri. 
Dar ascultă taina mea, care este mai de seamă decât tot 
ceea ce a putut ea să 
spună. Guillaume de la 
Marck a adunat la Liege o 
oaste mare şi bine 
înarmată pe care o 
sporeşte în fiecare zi 
mulțumită tezaurului 
bătrânului episcop. Dar 
nu îndrăzneşte să se 
încleşteze într-o luptă cu 
cavalerii burgunzi şi cu 
atât mai puţin să înfrunte 
o împresurare într-un oraş 
cu zidurile năruite. lată ce 
vrea să facă: are să-l lase 
pe  turbatul acesta de 

Carol să-şi aducă ostaşii înaintea oraşului fără să se 
împotrivească, şi în noaptea următoare, face o ieşire, dă 
năvală cu toată oştirea lui împotriva împresurătorilor. 
Mulţi din oştenii lui îmbrăcaţi cu armuri franțuzeşti au 
să strige: „France Saint Louis! Montjoie! Saint Denis!” ca 
şi când ar avea cu el în oraş mari întăriri franțuzeşti. 
Asta nu va face decât să stârnească încurcătură printre 
burgunzi, dacă regele Ludovic cu gărzile lui, cu nobilii şi 
cu ostaşii pe care o să-i poată avea cu el, are să sprijine 
sforțările celor din oraş, Mistreţul din Ardennes nu se 
îndoieşte de înfrângerea întregii oştiri burgunde. Asta-i 
taina mea, şi vi-o încredințez; duceţi-vă, ajutaţi-i sau 
împiedicaţi-i, vindeți taina regelui Ludovic sau ducelui 
Carol - nu-mi pasă - scăpați sau nimiciți pe cine vreți. 
În ceea ce mă priveşte, îmi pare rău doar de faptul că nu 
pot să-i fac să sară în aer ca o mină, pentru a-i răpune 
şi pe unii şi pe alții. 

— Asta e într-adevăr o taină de mare însemnătate, 
zise Quentin, care îşi dăduse seama numaidecât cât de 
uşor putea fi trezită vrăjmăşia naţională într-o tabără 
alcătuită în parte din francezi şi în parte din burgunzi. 

— Da, da, e adevărat, răspunse Hayraddin. Şi acum 
când ați aflat-o, aţi vrea fără îndoială să fiți departe şi să 
mă părăsiți fără a-mi da ajutorul pentru care v-am plătit 
dinainte. 

— Spune ce doreşti, zise Quentin. Am să-ți 
îndeplinesc dorința dacă va fi în puterea mea. 

— Ei, nu-i cine ştie ce — e vorba de sărmanul Klepper, 
calul meu, singura ființă căreia pesemne că o să-i pară 
rău după mine. Îl puteţi găsi păscând la o milă de aici, 
spre miazăzi, aproape de coliba pustie a unui cărbunar. 
merai- i aşa eea fluieră într- -un fel ldeo s mie şi 

chemațţi-l cu numele lui: Klepper. Are să vină îndată la 
dumneavoastră. Hățurile lui sunt la mine în sân - bine 
că nu mi le-au luat câinii ăştia — el nu rabdă altele. 
Luaţi-le şi aveţi grijă de el - n-o spun din dragoste 
pentru stăpânul lui, ci fiindcă v-am încredinţat taina 
unei lupte. N-are să vă lase niciodată în nevoie - zi şi 
noapte, obosit sau odihnit, pe ploaie sau pe soare, 
într-un grajd cald sau sub cerul rece al iernii, pentru 
Klepper e totuna. Dacă aş fi putut să ajung la porţile 
oraşului Peronne şi aş fi alergat până la locul unde l-am 
lăsat, n-aş mai fi aici. O să fiți bun cu Klepper? 

— Ţi-o jur - răspunse Quentin - mişcat de această 
trăsătură de duioşie într-o fire atât de împietrită. 

— Şi acum rămâneţi cu bine! zise Hayraddin, dar nu, 
mai staţi, nu vreau să fiu atât de lipsit de bunăcuviință 
pentru a uita, în ultimele clipe, însărcinarea pe care 
mi-a dat-o o doamnă. lată o scrisoare de la prea 
drăgălaşa şi prea netoata soție a Mistreţului din 
Ardennes către nepoata ei cu ochi negri. Văd în privirile 
dumneavoastră că am ales un crainic bucuros s-o 
slujească. Şi încă un cuvânt: uitasem să vă spun că o să 
găsiți în căptuşeala şeii mele o pungă plină cu bani de 
aur, pentru care mi-am pus viața în primejdie şi acum 
mă costă atât de scump. Luaţi-o, ea vă răsplăteşte 
însutit de florinii pe care i-aţi dat acestor robi sângeroşi 
— vă fac moştenitorul meu. 

— Îi voi întrebuința în milostenii şi în slujbe pentru 
mântuirea sufletului tău, spuse Quentin. 

— Nu mai rostiți cuvântul acesta! strigă Hayraddin în 
timp ce fața lui căpătă o expresie îngrozitoare. Nu există 
suflet, nu poate fi şi nu va fi aşa ceva! Asta-i o 
aie a popilori 

— Nefericitule - mult prea nefericită ființă! Cugetă 
mai bine. Lasă-mă să alerg grabnic după un preot; 
oamenii aceştia vor mai aştepta puțin; am să-i 
răsplătesc pentru asta, spuse Quentin. Ce poți tu 
nădăjdui murind cu asemenea gânduri, fără să te 
pocăieşti? i 

— Am să fiu înapoiat stihiilor - răspunse 
necredinciosul încăpățânat, apăsându-şi pe piept braţele 
legate în funii - nădejdea, credința, dorința mea este ca 
această alcătuire tainică - omul - să se topească în 
vălmăşagul firii, pentru a fi reîntrupat în alte făpturi, 
prin care firea le înlocuieşte mereu pe acelea care pier în 
fiece zi şi se întorc în felurite chipuri - picăturile de apă 
se împreună cu râurile şi cu norii de ploaie, pulberea se 
întoarce în lutul din care a purces, părticelele ce sunt 
ale văzduhului plutesc purtate de vânt, iar cele ale 
focului se duc să hrănească flacăra lui Aldebaran şi a 
fraţilor săi. În această credință am trăit şi în ea vreau să 
mor. Asta-i! Duceţi-vă! Nu mă mai tulburaţi! Am rostit 
cele din urmă cuvinte pe care urechea unui muritor le 
mai poate auzi de la mine. 

Adânc zguduit de îngrozitoarea stare sufletească în 
care se afla osânditul, Quentin Durward îşi dădea seama 
că ar fi nădăjduit zadarnic să trezească în el simțul 
prăpădului care îl pândea. Îşi luă deci rămas bun, la 
care  boemianul răspunse cu încăpățânare doar 
printr-un semn uşor din cap, ca un om cufundat în 
visare, care îl trimite să se plimbe pe acel ce-i tulbură 
gândurile. Quentin se îndreptă spre pădure şi găsi uşor 
locul pe care păştea Klepper. Animalul veni la chemarea 
lui, dar câtăva vreme nu voi să se lase prins, sforăind şi 
PEEL se în dama picioare îndată ce străinul se 


apropia de el. În sfârşit, faptul că tânărul îi cunoştea 
oarecum obiceiurile şi unele trăsături pentru care îl 
privise adesea încântat în timpul călătoriei cu 
Hayraddin, îi îngădui să ia în stăpânire moştenirea. Cu 
mult înainte ca Durward să se fi întors la Peronne, 
boemianul plecase acolo unde  deşertăciunea 
înfiorătoarei sale credințe trebuia, să fie pusă la o 
încercare hotărâtoare - încercare cumplită pentru acela 
care dovedise că nu are nici remuşcări pentru trecut, 
nici teamă pentru viitor. 


XXXV 

Ce mândră-i frumusețea când se ştie 
de cea mai bună lance cucerită. 
CONTELE PALATIN 


ând Quentin Durward ajunse la Peronne, acolo 

se ţinea un consiliu al cărui rezultat trebuia să 

însemneze pentru el mai mult decât şi-ar fi 
putut închipui; deşi la consiliu luau parte persoane de 
rang atât de înalt, încât s-ar fi părut că aveau prea puţin 
de a face cu el, acesta avu totuşi cea mai mare înrâurire 
asupra soartei sale. 

Regele Ludovic, care, după acel intermezzo oferit de 
trimisul lui Guillaume de la Marck, nu lăsase să-i scape 
nici un prilej pentru a cultiva încrederea pe care această 
împrejurare o reînviase în ochii ducelui, se grăbea să se 
sfătuiască cu el, sau, mai bine-zis, să-i ceară părerea 
asupra numărului şi felului trupelor de care, ca aliat al 
ducelui Burgundiei, trebuia să fie urmat în expediţia lor 
comună spre Liege. Vedea limpede că ducele Carol, 
neprimind în mijlocul armatei sale decât un mic număr 
de francezi de Ai A Se înalt, avea de gand să- a facă a ei 

mai curând ostateci decât ajutoare. Totuşi, credincios 
sfaturilor lui Comines, el încuviință deîndată toate 
propunerile ducelui, tot atât de bucuros ca şi când ar fi 
acționat din propriul şi liberul său îndemn. 

Totuşi, regele nu se dădu în lături să-şi ia revanşa 
pentru această îngăduință dând frâu liber pornirilor sale 
răzbunătoare împotriva lui Balue, ale cărui sfaturi îl 
împinseseră să-şi pună toată încrederea în ducele de 
Burgundia. Tristan primi îndoita misiune de a vesti 
trupelor franceze de întărire, care trebuiau să pornească 
împotriva oraşului Liege, ordinul de a se pune în marş, 
şi apoi de a-l duce pe cardinalul Balue în castelul de la 
Loches şi de a-l închide acolo într-una din cuştile de fier, 
care se spunea că fuseseră născocite chiar de acesta. 

— Să-şi încerce propria invenţie, spuse regele. Este 
un om al sfintei biserici - nu putem să-i vărsăm sângele; 
dar, Pasques-dieu, dacă episcopatul său o să fie ceva 
mai mic pentru vreo zece ani, va avea cel puțin o graniță 
de netrecut! Îngrijeşte-te ca trupele să vină fără 
întârziere. 

Poate că prin acea încuviințare grabnică, Ludovic 
nădăjduia să scape de condiția cea mai neplăcută pe 
care ducele o pusese pentru împăcarea lor. Dar dacă 
avea această speranţă, el se înşela amarnic în ceea ce 
privea firea vărului său, căci nici un om n-a stăruit 
vreodată cu atâta încăpățânare în hotărârile lui ca 
ducele Carol de Burgundia. Acesta n-ar fi înțeles pentru 
nimic în lume să revină asupra unei condiții pe care o 
pusese împins de ciudă sau de o răzbunare pentru o 
presupusă jignire. 

Ludovic abia trimisese ordinele necesare pentru a 
pune i în prea eu pele Digi iute a veni în Burga că 


+ 


SIS 


DET VEJ JA, 
E DEE 


gazda lui îi şi ceru să-şi dea încuviințarea publică la 
căsătoria ducelui de Orléans cu Isabelle de Croye. 
Oftând din adânc, regele îşi dădu încuviințarea şi îndată 
după aceea ridică o uşoară împotrivire, întemeiată pe 
necesitatea de a cerceta mai întâi care erau dorințele 
ducelui. 

— Lucrul acesta n-a fost uitat, spuse ducele de 
Burgundia. Crèvecoeur a stat de vorbă cu monseniorul 
de Orleans şi a constatat, ciudat lucru, că e atât de 
insensibil la onoarea unei alianțe cu o logodnică din 
casa regală, încât a primit propunerea de a se căsători 
cu contesa de Croye ca cea mai plăcută ofertă ce i s-ar fi 
putut face. 

— Nu este decât cu atât mai nerecunoscător şi cu 
atât mai nepoliticos, zise Ludovic. Dar, dragul meu văr, 
totul se va face după voia voastră, dacă veţi putea 
dobândi consimțământul celor două părți. 

— Nu vă îngrijiţi de asta, răspunse ducele. 

Ca urmare, câteva minute după această discuţie, 
ducele de Orleans şi contesa de Croye, aceasta însoţită 
ca şi prima dată de contesa de Crèvecoeur şi de maica 
superioară de la mănăstirea Ursulinelor, se înfățişară 
înaintea celor doi prinți. Ducele de Burgundia îi vesti 
fără nici o împotrivire din partea lui Ludovic, care stătea 
tăcut părând să simtă amarnic zdrobirea adusă 
autorității sale, că înțelepciunea celor doi suverani 
hotărâse căsătoria lor ca o chezăşie a alianţei veşnice, 
care trebuia să existe în viitor între Franţa şi Burgundia. 

Ducele de Orleans îşi stăpâni anevoie bucuria pe care 
o simți la auzul acestei propuneri, bucurie pe care însă 
delicatețea nu-i îngăduia să şi-o exprime în prezenta 
a Trebui să existe toată teama pe care 1-0 inspira 

de obicei acest monarh pentru ca, izbutind să-şi 
ascundă încântarea, să se mărginească a răspunde că 
„datoria lui îl obliga să lase această alegere la dispoziția 
suveranului său”. 

— Dragul meu văr d'Orleans - vorbi Ludovic cu 
tristețe şi gravitate -— întrucât trebuie să spun ceva într-o 
împrejurare atât de puţin plăcută, nu e cazul să 
amintesc că, preţuindu-vă meritele, îmi  făcusem 
proiectul de a vă alege o soție din propria mea familie. 
Întrucât însă vărul meu de Burgundia socoteşte că 
dispunând astfel de mâna alteței voastre, dobândeşte 
chezăşia cea mai sigură a prieteniei care trebuie să 
domnească de acum înainte între statele sale şi ale mele, 
țin prea mult la fericirea celor două țări pentru a nu o 
jertfi dorințelor şi speranţelor mele. 

Ducele de Orleans căzu în genunchi înaintea regelui 
şi sărută, cel puţin de data asta cu un ataşament sincer, 
mâna pe care Ludovic i-o întinsese, întorcând capul. În 
realitate, el vedea, ca cei mai mulți din martorii acestei 
scene, în consimțământul forțat al acelui politician 
fățarnic, care cu bună ştiinţă nu-şi ascundea 
resentimentele, actul de renunțare a unui rege la 
proiectul lui favorit şi de subordonare a sentimentelor 
paterne raţiunii statului şi intereselor tării. Carol, el 
însuşi fu mişcat, şi inima ducelui de Orleans zvâcni de o 
bucurie involuntară văzându-se eliberat de 
angajamentele sale față de prinţesa Jeanne. Dacă ar fi 
ghicit cât îl blestema regele în adâncul sufletului său, şi 
ce gânduri de răzbunare clocoteau în el, poate că 
delicatețea lui n-ar fi fost atât de sensibilă cu acel prilej. 

Întorcându-se spre tânără contesă, Carol o 
îincunoştință cu un ton brusc că acel oic de căsătorie 

nu admitea nici amânare, nici şovăială, adăugând 
deîndată că asta era urmarea mult prea fericită a 
îndărătniciei sale cu prilejul anterior. 

— Seniorul şi suzeranul meu - răspunse Isabelle, 
chemându-şi tot curajul în ajutor - voi asculta 
dispoziţiile grației voastre şi mă voi supune lor. 

— Destul, destul! răspunse ducele, întrerupând-o. 
Ceea ce mai rămâne de făcut, rânduim noi. Maiestatea 
voastră - urmă el, adresându-i-se regelui Ludovic - a 
asistat azi de dimineaţă la vânătoarea unui mistreţ — aţi 
vrea să vedeți în după-amiaza aceasta o vânătoare de 
lupi? 

Tânără contesă îşi dădu seama că trebuia să 
acționeze numaidecât. 

— Alteța voastră n-a înţeles ceea ce am vrut să spun, 
zise ea cu sfială, dar destul de tare şi destul de hotărât 
pentru a-l sili pe duce să-i acorde o atenţie pe care din 
pricina unei presimțiri oarecare i-ar fi refuzat-o bucuros. 
Supunerea de care vorbesc nu se referă decât la 
pământurile şi la domeniile pe care strămoşii grației 
voastre le-au dăruit strămoşilor mei, şi pe care le restitui 
casei de Burgundia, dacă suzeranul meu crede că 
neascultarea de care dau dovadă în această împrejurare 
mă face nedemnă să le păstrez. 

— Ha! Pe sfântul George! strigă ducele, bătând 
mânios cu piciorul în pământ. Făptura aceasta 
nesăbuită ştie care în prezenta cui se află şi cui îi 
vorbeşte?! 

— Monseniore — replică tânăra, fără să se zăpăcească 
- mă aflu înaintea suzeranului meu, şi, nădăjduiesc, 
înaintea unui prinț drept. Dacă alteța voastră mă 
= de bunurile melt nu face decât să ia aug: ceea 

ce mărinimia strămoşilor alteței voastre a dăruit 
strămoşilor mei, şi astfel să rupă singurele legături care 
ne unesc unul cu altul, căci nu alteței voastre îi datorez 
acest trup sărman şi prigonit, şi, cu atât mai puţin, 
sufletul care-i dă viață. Gândul meu este să le închin 
cerului şi pe unul şi pe celălalt în mănăstirea 
Ursulinelor, sub călăuzirea acestei cucernice maici 
superioare. 

Turbarea şi uluirea ducelui pot fi imaginate anevoie 
dacă nu ne-am închipui uimirea unui şoim la vederea 
unei porumbiţe care se zbârleşte spre el, amenințătoare. 

— Cucernica maică superioară vă va primi fără dotă? 
întrebă el cu un aer disprețuitor. 

— Dacă, primindu-mă fără dotă, ea ar aduce o 
pagubă mănăstirii - spuse contesa Isabelle - sunt 
încredințată că nobilii casei mele vor fi destul de 
generoşi pentru a ajuta după puterile lor pe orfana 
contelui de Croye. 

— Aceasta-i o fățărnicie, strigă ducele. Este un 
pretext nedemn pentru a acoperi cine ştie ce pasiune 
tainică şi ruşinoasă. Monseniore d'Orleans, va fi mireasa 
alteței voastre chiar dacă am s-o târăsc cu mâna mea la 
altar. 

Contesa de Crèvecoeur, o femeie inimoasă, 
bizuindu-se pe meritele soțului ei şi pe favoarea de care 
se bucura pe lângă duce, nu putu să mai păstreze 
tăcerea. 

— Monseniore - spuse ea - mânia vă împinge la un 
limbaj cu totul nedemn. Nu se poate dispune cu forța de 
mâna unei femei nobile prin naştere. 

— Şi ar însemna să uitaţi îndatoririle unui prinț 
creştin - adăuga maica superioară - împotrivindu-vă 

dorinței unui suflet pios care, frânt de suferințe şi de 
prigonirile oamenilor, vrea să fie mireasa cerului. 

— De altminteri - spuse Dunois - varul meu 
d'Orleans n-ar fi onorat primind o propunere pe care o 
doamnă a respins-o astfel în public. 

— Dacă mi s-ar îngădui câtva timp - interveni ducele 
de Orleans al cărui spirit uşuratic fusese adânc 
impresionat de frumuseţea Isabellei - pentru a încerca 
să prezint contesei cererea mea sub o lumină mai 
favorabilă... 

— Monseniore - îl întrerupse Isabelle, a cărei 
hotărâre era acum sprijinită de încurajările pe care le 
primea din toate părțile - n-ar avea nici un rost... Sunt 
hotărâtă să refuz această căsătorie, deşi ea este cu mult 
mai presus decât meritele mele. 

— lar eu - spuse ducele - n-am timp să aştept până 
ce aceste toane se vor schimba o dată cu luna nouă. 
Monseniore d'Orleans, trebuie să se convingă într-un 
ceas că datoria ei este să se supună. 

— Acest lucru nu va fi în favoarea mea, răspunse 
prințul care-şi dădea seama că nu putea, în mod 
onorabil, să se prevaleze de încăpățânarea ducelui. O 
dată ce am fost refuzat fățiş şi direct, acest lucru e 
destul pentru un fiu al Franței. El nu poate stărui mai 
departe în cererile sale. 

Aruncând o privire mânioasă, mai întâi spre Orleans, 
apoi spre Ludovic, pe fața căruia, cu toate sforțările pe 
care le făcea spre a-şi ascunde simțămintele, se citea 
triumful de care se bucura în taină, ducele izbucni: 

— Scrie - strigă el secretarului - scrie sentința 
noastră prin care hotărâm deposedarea şi întemnițarea 
acestei femeiuşti răzvrătite şi insolente! Să fie dusă la 

Zucht-Haus, la temniță, unde va avea drept tovarăşe pe 
acelea a căror viață a făcut din ele rivalele ei în 
obrăznicie. 

Un murmur general se ridică în .adunare. 

— Monseniore — spuse contele de Crèvecoeur, luând 
cuvântul în numele tuturor - o asemenea hotărâre 
trebuie chibzuită bine. Noi, fidelii voştri vasali, nu vom 
putea îngădui să fie făcut un asemenea afront nobilimii 
şi cavalerilor burgunzi. Dacă contesa a făcut o greşeală 
față de voi, să fie pedepsită — dar într-un chip potrivit cu 
rangul ei şi cu al nostru, pentru că suntem uniți cu casa 
ei prin legături de sânge şi de alianțe. 

Ducele tăcu o clipă şi-şi pironi spre sfetnicul lui ochii 
holbațţi, ca ai unui taur care, silit de cioban s-o ia pe alt 
drum decât pe acela pe care vrea el să meargă, şovăie o 
clipă: să se supună, sau să se repeadă asupra omului 
spre a-l face fărâme? 

Înţelepciunea precumpăni însă asupra mâniei. El îşi 
dădu seama că întregul consiliu era de partea lui 
Crevecoeur şi se temu ca Ludovic să nu caute a se folosi 
de nemulțumirea vasalilor săi. E de asemeni cu putință 
— căci el era mai curând aprins şi grosolan decât rău — 
să se fi simțit ruşinat de porunca înjositoare pe care o 
rostise. 

— Ai dreptate, Crèvecoeur - spuse el - m-am pripit. 
Soarta ei va fi hotărâtă după legile cavalereşti. Fuga sa 
la Liege a dat semnalul pentru uciderea episcopului. 
Acela care va răzbuna cumplit această nelegiuire, acela 
care ne va aduce capul Mistreţului din Ardennes, ne va 
cere drept răsplată mânia ei. Şi dacă ea se va împotrivi, 
vom putea să dăruim învingătorului măcar feudele ei, 
lăsând la mărinimia acestuia e, de a-i oferi mijorn 

cu care ea să se poată retrage într-o mănăstire, 

— O clipă, rosti contesa. Nu uitaţi că eu sunt fiica 
contelui Reinold, a acelui bătrân, viteaz şi credincios 
servitor al tatălui vostru. Vreți să mă dăruiți drept 
răsplată celui care va mânui mai bine sabia? 

— Bunica domniei voastre — răspunse ducele — a fost 
câştigată la un turnir. Pentru domnia voastră se va 
putea lupta într-o mêlée adevărată. Doar că, din respect 
pentru memoria contelui Reinold, fericitul învingător va 
trebui să fie un gentilom a cărui naştere şi blazon să nu 
aibe nici o pată; cu respectarea acestor condiţii, va avea 
dreptul să vă ceară mâna oricine a încins vreodată 
sabia, fie şi cel mai sărac dintre toți. O jur pe sfântul 
George, pe coroana mea ducală, pe ordinul pe care-l 
port! Hm! Messiri - adăugă el, întorcându-se spre 
seniorii prezenți - asta cred că este potrivit legilor 
cavalerești, nu?! 

Protestele Isabellei fură acoperite de încuviințările 
bucuroase tale tuturor, dominate de glasul bătrânului 
lord Crawford care-şi exprimă regretul că povara anilor 
nu-i îngăduia să intre în rând cu aceia care aveau să 
lupte pentru o răsplată atât de încântătoare. Ducele fu 
măgulit de aplauzele unanime şi mânia sa începu să se 
mai potolească, ca aceea a unui râu umflat care, în 
sfârşit, începe să intre în matca sa firească. 

— Şi noi, cărora soarta ne-a dăruit de mult tovarăşe 
de viață - spuse Crèvecoeur - vom fi oare doar nişte 
simpli privitori la această luptă glorioasă? Onoarea mea 
ar fi prea puţin satisfăcută cu rolul acesta, căci am făcut 
un legământ şi trebuie să-l împlinesc pe seama acelei 
fiare păroase, cu colți de mistreț, care se numeşte 
Guillaume de la Marele: 

— Loveşte cu curaj, Crèvecoeur - strigă ducele — 
câştig-o, şi dacă nu poți s-o păstrezi pentru domnia ta, 
dăruieşte-o cui doreşti - contelui Etienne, nepotul 
domniei tale, dacă vrei. 

— Prea plecate mulțumiri, monseniore. Am să mă 
străduiesc din răsputeri în luptă şi dacă o să am 
fericirea să câştig răsplata, Etienne se va lua la întrecere 
în elocvență cu maica superioară. 

— Cred - strigă Dunois — că gentilomii francezi nu vor 
fi înlăturați de la o luptă atât de cavalerească. 

— Să mă păzească cerul, viteze Dunois! răspunse 
ducele, măcar de ar fi pentru plăcerea de a vă vedea 
luptând cât mai strălucit... Totuşi - adăugă el — deşi 
îngădui ca tânăra contesă să se poată căsători cu un 
francez, e de la sine înțeles că soțul ei, contele de Croye, 
va trebui să devină un vasal al Burgundiei. 

— Asta-i prea mult, strigă Dunois. Blazonul meu nu 
va purta niciodată deasupra coroana de conte de Croye. 
Voi trăi şi voi muri francez. Dar deşi n-am nici o 
pretenţie la domeniile ei, nu mă dau în lături să lovesc 
din răsputeri pentru o asemenea doamnă. 

Le Balafre nu îndrăzni să ridice glasul într-o astfel de 
adunare, dar el îşi murmură printre dinți: 

„Acum, Saunders Sauplejaw, ţine-ţi cuvântul. Ai spus 
întotdeauna că averea casei noastre va fi sporită printr-o 
căsătorie şi niciodată nu ţi s-a oferit un prilej mai 
frumos de a fi spus adevărul.” 

— La mine nu se gândeşte nimeni, zise Le Glorieux. 
Şi totuşi sunt sigur că am să câştig răsplata, în paguba 
voastră, a tuturor. 

— Ai dreptate, înțeleptul meu prieten, spuse Ludovic. 
Când e Sora de o ence cel mai mare nebun este 


întotdeauna acela care are cei mai mulți sorti de 
izbândă. 

În timp ce prinții şi nobilii glumeau astfel pe 
socoteala  Isabellei, maica stareță şi contesa de 
Crèvecoeur, care se retrăseseră cu ea din sala 
consiliului, se străduiau zadarnic s-o consoleze. Cea 
dintâi o asigura că preacurata fecioară nu va îngădui să 
fie răpit mănăstirii sfintei Ursula un suflet care făcuse 
legământ să se consacre lui Dumnezeu; a doua îi şoptea 
la ureche mângâieri mai lumeşti, spunându-i că nici un 
adevărat cavaler, care ar birui în lupta propusă de duce, 
n-ar profita de hotărârea acestuia pentru a-i obţine 
mâna fără voie ei; că poate, fericitul învingător ar găsi 
atâta favoare în ochii ei încât s-o îndemne să se supună. 
Dragostea, ca şi deznădejdea, se agată şi de un pai. 
Oricât de slabă, oricât de vagă ar fi fost speranţa pe care 
i-o fluturau prin fața ochilor ei aceste vorbe, lacrimile 
contesei Isabelle picurau din, ce în ce mai rar pe măsură 
ce se gândea la aceasta. 

La moarte legea-l osândi 
Dar tot nădăjduieşte, 
SȘiorice bătaie-a inimii 
Speranță-n el trezeşte. 


Cât facla vieţii nu s-a stins 
Speranța luminează, 

Si chiar când noaptea ne-a 
cuprins 

Tot mai luceşte-o rază. 
GOLDSMITH 


uţine zile se scurseră până când Ludovic primi, 

cu un zâmbet de răzbunare satisfăcută, vestea 

că favoritul şi sfetnicul său, cardinalul Balue, 
gemea într-o cuşcă de fier, aşa fel făcută încât îi putea 
îngădui să se odihnească, stând oricum, numai culcat 
nu, şi în care, fie spus în treacăt, a rămas timp de 
aproape doisprezece ani fără să stârnească mila 
nimănui. Întăririle pe care ducele le ceruse lui Ludovic 
sosiseră şi acesta se  mângâia cu gândul că ele erau 
îndestulătoare spre a-i apăra persoana împotriva 

oricărei violențe, deşi prea 
puține pentru a înfrunta, 
dacă ar fi avut această 
intenție, marea armată a 
Burgundiei. Pe de altă parte, 
avea putinţa să reia la 
timpul potrivit proiectul 
căsătoriei între fiica sa şi 
ducele de Orleans; şi, cu 
toate că simțea din plin 
umilința de a servi cu cei 
mai nobili pairi sub flamura 
propriului său vasal şi 
împotriva unui popor a cărui 
luptă o sprijinise, el nu se 
lăsă copleşit de împrejurări, nădăjduind că într-o bună 
zi se va răzbuna, căci, spunea el credinciosului său 
Olivier, „la joc, întâmplarea poate să-ti dea în mână o 
carte norocoasă; dar numai răbdarea şi înțelepciunea 
câştigă partida până la sfârşit”. 

Cu asemenea simțăminte se urcă pe cal regele 
Ludovic într-o frumoasă zi a ultimei luni a verii; 
păsându-i prea puţin că e privit mai curând ca un trofeu 
al unei victorii decât ca un suveran independent, 
înconjurat de garda şi de cavalerii săi, el ieşi din 
Peronne prin poarta gotică a oraşului, ducându-se să se 
unească cu trupele burgunde care se puseseră în marş 
în acelaşi timp, îndreptându-se spre Liege. 

Cele mai multe dintre doamnele de rang care se 
găseau în Peronne, îmbrăcate cu cele mai bogate toalete, 
se urcară pe ziduri şi pe întăriturile porţii spre a vedea 
mantala privelişte a războinicilor care aorin în 

expediție. Contesa de Crèvecoeur o adusese acolo şi pe 
tânăra Isabelle; aceasta venise cu totul împotriva voinței 
sale, căci ducele Carol poruncise cu asprime ca aceea 
care avea să încunune cu lauri pe învingătorul în turnir, 
trebuia să se arate cavalerilor ce plecau la luptă. 

În timp ce aceştia defilau îmbulziți pe sub portal, se 
puteau zări multe flamuri şi multe platoşe împodobite 
cu embleme noi exprimând hotărârea devotată a 
cavalerilor de a lupta pentru o răsplată atât de 
încântătoare. Ici era înfățişat un cavaler gonind pe un 
armăsar, colo o săgeată zvârlită la ţintă; cutare cavaler 
purta o inimă sângerândă, simbol al pasiunii, sale; altul, 
un cap de mort şi o cunună de lauri, care arătau 
hotărârea sa dârză de a învinge sau a muri — şi multe 
altele, dintre care unele atât de complicate şi de 
ermetice, încât ar fi putut sfida priceperea celui mai 
iscusit interpret. Toţi cavalerii, după cum se poate ghici, 
îşi îndemnau caii să meargă cât mai mândri, luând în şa 
ținuta cea mai marțială, în clipa când treceau pe lângă 
frumosul stol de doamne şi de domnişoare, care le 
sporeau semeţia zâmbindu-le şi fluturând batistele şi 
vălurile. Arcaşii din garda regelui Franței, aleşi, s-ar 
putea spune, din floarea națiunii scoțiene, stârniră 
aplauze unanime prin înfăţişarea lor falnică şi prin 
măreția ţinutei lor. 

Printre aceşti străini, unul cuteză să arate că nu-i era 
necunoscut contesei Isabelle, lucru pe care nu 
îndrăzniseră să-l facă nici cei mai distinşi gentilomi 
francezi. Acest străin era Quentin Durward, care, 
trecând cu rândul său prin fata doamnelor, prezentă 
contesei de Croye în vârful lăncii sale scrisoarea mătuşii 
acesteia. 

— Hei, pe cinstea mea - strigă contele de Crèvecoeur 
- asta-i o insolentă prea mare din partea unui nedemn 
aventurier. 

— Nu vorbi astfel despre el, Crèvecoeur, zise Dunois. 
Eu am motive temeinice să depun mărturie despre 
vitejia lui... şi chiar de vitejie în favoarea acestei 
doamne. 

— lată atâtea vorbe pentru nimic, spuse Isabelle 
îmbujorându-se de ruşine şi în parte de ciudă. E o 
scrisoare de la nefericita mea mătuşă. Îmi scrie oarecum 
bucuroasă, deşi situația ei trebuie să fie îngrozitoare. 

— Să auzim, să auzim ce spune mireasa Mistreţului, 
strigă Crevecoeur. 

Isabelle citi scrisoarea în care mătuşa ei se străduia 
să facă haz de necaz şi să se consoleze ea însăşi pentru 
acea căsătorie grăbită şi nelalocul ei, spunând ce fericită 
e că s-a măritat cu unul din cei mai glorioşi bărbați ai 
secolului, care tocmai cucerise un principat prin vitejia 
lui. O ruga stăruitor pe nepoata ei să nu-l judece pe 
Guillaume al său (aşa-i zicea) după vorbele unuia şi 
altuia, ci să aştepte să-l cunoască personal. Avea şi el 
cusururi, poate, dar aceste cusururi caracterizau pe 
oamenii pe care ea îi prețuise întotdeauna. Guillaume 
era cam înclinat să bea, dar aşa fusese şi viteazul sir 
Godfrey, bunicul ei. Guillaume avea o fire cam violentă 
şi sângeroasă, dar tot astfel fusese odinioară şi fratele 
său de fericită amintire, contele Reinold; Guillaume 
vorbea cam răstit; dar putini germani sunt altfel, era 
autoritar şi dârz, dar ea socotea că tuturor bărbaților le 
place să domine. Înşira multe alte lucruri asemănătoare, 
sfârşind prin a-şi exprima speranța, şi chiar dorind, ca 
labele; cu auio Selui care îi aducea acea scrisoare, 

să încerce să scape de tirania ducelui de Burgundia şi 
să vină la Liege, la curtea iubitoarei sale mătuşi, unde 
micile neînțelegeri cu privire la drepturile de moştenire 
şi ale uneia şi ale alteia asupra comitatului de Croye ar 
fi putut să se aplaneze prin căsătoria Isabellei cu contele 
Eberson - un mire mai tânăr într-adevăr decât mireasa — 
dar ea, contesa Hameline, poate să vadă din propria-i 
experienţă că acest lucru e o neplăcere mult mai uşor de 
suportat decât îşi închipuia Isabelle. 

Aici contesa Isabelle se opri; maica stareță spuse cu 
un ton mâhnit că nu trebuia să citească despre aceste 
deşertăciuni lumeşti, iar contele de Crèvecoeur strigă 
pufnind mânios: 

— La dracu cu vrăjitoarea aceea mincinoasă. 
Vicleşugul ei miroase din depărtare ca şi brânza prăjită 
în ascunzişul unor şoareci. Ptiu, fir-ar să fie de bătrână 
rață de momeală! 

Contesa de Crèvecoeur îşi dojeni cu asprime soțul 
pentru această ieşire atât de violentă. 

— De la Marck - spuse ea - o fi amăgit-o pe contesa 
Hameline, făcând pe cavalerul. 

— El cavaler! exclamă contele; nu-l pot învinovăţi de 
o asemenea fățărnicie. Cavaler! E ca şi când ai aştepta 
acest lucru de la un mistreț adevărat; e ca şi când ai 
încerca să poleieşti o zgardă de osândiţi, ruginită. Nu, 
oricât ar fi de proastă Hameline, nu e într-atât încât să 
cadă în mrejele unui vulpoi care a înghiţit-o şi asta chiar 
în vizuina lui. Dar voi, femeile, sunteţi toate la fel - o 
vorbă-două mai frumoase şi-i de ajuns - mă încumet 
chiar să spun că drăgălaşa mea verişoară moare de 
nerăbdare să se ducă să-şi întâlnească mătuşa în raiul 
acelei bezmetice şi să se mărite cu godacul mistrețului. 

— Departe de a fi în stare de o asemenea nebunie — 
spuse Isabelle —- doresc de două ori mai mult 
pedepsirea ucigaşilor prea bunului episcop, pentru că 
astfel mătuşa mea are să scape şi ea din mâinile acelui 
ticălos. 

— Acum într-adevăr răsună glasul unui de Croye, 
strigă contele. 

După aceasta nu se mai vorbi nimic despre scrisoare. 

E bine să se spună însă că, după ce isprăvise 
scrisoarea, Isabelle nu crezuse necesar să citească 
prietenilor săi şi un anume post scriptum, în care 
contesa Hameline, ca o femeie ce era, povestea cu ce se 
îndeletniceşte şi o vestea pe nepoata ei că tocmai lăsase 
deoparte lucrul la o mantie pe care o făcea pentru soțul 
ei şi pe care broda armele casei lor, de Croye şi de la 
Marck, reunite. Mai spunea că Guillaume hotărâse, 
pentru motive politice pe care ea nu le destăinuia, ca în 
cea dintâi luptă să-şi îmbrace o parte din oameni cu 
haine ce vor arbora culorile şi blazonul lui, în timp ce el 
însuşi va purta armele casei de Orleans cu semnul 
ilegitimității. 

O altă mâna strecurase în scrisoare un bilețel pe care 
Isabelle nu socoti de cuviință să-l citească. Bileţelul nu 
cuprindea decât aceste cuvinte: „Dacă nu veţi auzi în 
curând numele meu sunat de trompetele Gloriei, 
socotiți-mă mort, dar nu de o moarte nedemnă”. 

Un gând pe care şi-l zăvorise în sine până atunci, 
crezându-l cu totul de neînfăptuit, o fulgeră deodată cu 
o putere reînnoită. Şi cum mintea unei femei găseşte 
întotdeauna mijloace pentru atingerea scopului propus, 
ea rândui lucrurile atât de bine, încât Durward, înainte 
ca Ecapele să fi pornit în marş întins, „A ui dintr-o mână 

necunoscută scrisoarea Hamelinei purtând trei cruci în 
dreptul post-scriptumului, şi următoarele cuvinte 
adăugate dedesubt: „Acela care nu s-a temut de 
blazonul lui Orléans, când acesta a strălucit pe pieptul 
unui viteaz cavaler care numai el avea dreptul să-l 
poarte, nu poate să se teamă când îl va vedea purtat de 
un tiran şi un ucigaş”. Tânărul scoţian sărută şi apăsă 
de mii şi mii de ori pe inima sa preţțiosul sfat care îi 
arăta cărarea la capătul căreia Onoarea şi Dragostea îl 
aşteptau ca să-l răsplătească. El se afla astfel în 
stăpânirea unei taine necunoscute de ceilalți, taină prin 
care putea să-l descopere pe cel a cărui moarte dădea 
viață nădejdilor sale şi pe care hotări cu înţelepciune s-o 
închidă în inima lui. 

Durward îşi dădu seama însă că trebuia să acţioneze 
într-un fel anume în legătură cu ştirea pe care i-o 
dăduse Hayraddin; atacul pe care îl plănuia de la Marck 
putea să ducă la nimicirea armatei împresurătoare, dacă 
nu se luau măsuri împotriva lui cu cea mai mare grijă, 
atât de greu era, din pricina înverşunării cu care se 
lupta pe atunci, de a-ţi reveni după o luptă de noapte 
dezlănțuită prin surprindere. După ce chibzui adânc, el 
hotări să dea în vileag acest lucru celor doi prinți, 
deodată, şi acest lucru să-l facă el însuşi, temându-se că 
dacă ar dezvălui numai regelui un plan atât de bine 
ticluit şi cu sorți de izbândă, ar fi o ispită prea mare 
pentru onestitatea şovăielnică a acestui monarh şi el 
s-ar simți împins mai curând să sprijine decât să 
respingă atacul plănuit. Hotări de aceea să aştepte un 
prilej ca să destăinuie taina atunci când Ludovic şi Carol 
vor fi împreună, prilej care s-ar fi putut foarte bine să nu 
se ivească prea omand; căci şi unul şi altul evitau 

stingherirea pe care o simțeau amândoi când se aflau 
fată în fată. 

În timpul acesta, marşul continua şi aliații ajunseră 
curând pe teritoriul oraşului Liège. Acolo, soldații 
burgunzi sau cel puţin o parte dintre ei, alcătuită din 
acele bande care-şi dobândiseră numele de Ecorcheurs 
sau jupuitori, dovediră că meritau această prea cinstită 
denumire prin felul cum se purtau cu locuitorii, sub 
pretextul răzbunării morții episcopului. Această purtare 
făcu un mare rău cauzei lui Carol, silindu-i pe locuitorii 
asupriţi, care altfel ar fi rămas nepăsători, să ia armele 
pentru a se apăra. Ei îl hărțuiră în marşul său, atacară 
micile detaşamente răzlețe şi, retrăgându-se dinaintea 
grosului trupelor, intrară în oraş, sporind astfel numărul 
acelora care hotărâseră să reziste acolo cu înverşunare. 
Francezii, dimpotrivă, mai puţin numeroşi, şi toţi soldați 
aleşi din ţară, supunându-se ordinelor regelui, nu se 
îndepărtau de steagurile lor şi erau foarte disciplinati. 
Contrastul acesta sporea bănuielile lui Carol, care nu se 
putu împiedica să remarce că trupele lui Ludovic se 
comportau mai curând ca prietene ai celor din Liège, 
decât ca aliate ale Burgundiei. 

În sfârşit, fără a fi întâmpinat vreo împotrivire 
serioasă, armata sosi în bogata vale a Meussei, dinaintea 
marelui şi populatului oraş Liege. Castelul Schönwald 
fusese dărâmat în întregime şi se află că Guillaume de la 
Marck, care nu avea alte merite decât iscusința sa de 
războinic, se închisese cu toți luptătorii lui în oraş, 
hotărât să se ferească de o întâlnire în plin câmp cu 
cavalerii francezi şi burgunzi. Dar împresurătorii nu 
întârziară să-şi dea seama de primejdia care pândeşte 
Date una când e atacat un oraş mare, deşi deschis, 

dacă locuitorii sunt hotărâți să-l apere cu înverşunare. 

O parte din avangarda burgundă, închipuindu-şi, 
după starea dărăpănată şi după marile spărturi din 
ziduri, că nu aveau decât să intre în Liege, ca la 
plimbare, pătrunseră într-una din suburbii cu strigătele: 
„Burgundia, Burgundia, Ucideţi, Ucideţi! Totul e al 
nostru! Nu-l uitaţi pe Louis de Bourbon!” Dar cum 
mergeau învălmăşiți pe străzile înguste şi în parte se 
risipiseră ca să prade, un mare detaşament de locuitori 
din Liege, care ieşi pe neaşteptate din oraş, se năpusti 
asupra lor cu furie şi stârni un măcel cumplit. 
Folosindu-se chiar de spărturile din ziduri, care 
îngăduiau apărătorilor să iasă prin mai multe locuri, de 
la Marck se strecură pe câteva străzi din suburbia cu 
pricina, îi atacă în acelaşi timp din flanc şi din spate pe 
împresurători, care, uluiți de înverşunarea neaşteptată a 
luptătorilor din Liege, care păreau să se năpustească 
asupra lor din toate părţile, abia putură să le țină piept. 
Seara care începu să se lase spori învălmăşeala. 

Când ducele Carol primi aceste veşti, el începu să 
spumege de furie, neputând să fie potolit nici de oferta 
regelui Ludovic care propuse să-şi trimită oamenii de 
arme francezi în suburbii pentru a salva şi a da ajutor 
avangărzii burgunde. Refuzând această propunere cu un 
ton sec, voi să ia el însuşi comanda propriilor sale gărzi 
pentru a alerga în ajutorul trupelor angajate în acea 
înaintare necugetată; d'Hymbercourt şi Crèvecoeur îl 
rugară însă să lase pe seama lor această treabă. 
Îndreptându-se deci spre locul luptei, din două puncte 
diferite, cu mai multă îndoială şi după ce luaseră o 
formaţie care le îngăduia să se sprijine unul pe altul, 
aceşti doi vestiți camii izbutiră să-i ii e pe 

locuitorii din Liège şi să degajeze avangarda, care 
pierdu, în afară de prizonieri, nu mai puțin de opt sute 
de luptători dintre care o sută de oameni de arme. 
Prizonieri nu căzuseră mulți — cea mai mare parte dintre 
ei fuseseră eliberați de d'Hymbercourt care acum 
proceda la ocuparea suburbiei cucerite şi la aşezarea 
gărzilor în fața oraşului de care erau despărțiți printr-un 
câmp descoperit, o pajişte de cinci până la şase sute de 
paşi, pe care nu se aflau clădiri bune pentru apărare. 
Între oraş şi suburbie nu se afla şanţ, căci prin locurile 
acelea pământul era pietros. Oamenii puteau ieşi uşor 
din oraş printr-o poartă care dădea spre suburbie. Zidul 
avea câteva spărturi făcute din porunca ducelui Carol 
după bătălia de la Saint Tron, spărturi care fuseseră 
astupate în grabă cu nişte garduri simple de lemn. 
D'Hymbercourt întoarse două culevrine*8 asupra porții şi 
tinti cu alte două spre spărturile cele mai mari ale 
zidului pentru a împiedica orice atac dinspre oraş, după 
care se întoarse în tabăra burgundă unde găsi o mare 
învălmăşeală. 

Ce se întâmplase? Grosul şi ariergarda marii armate 
a ducelui împingând înainte se ciocni cu avangarda care 
se retrăgea respinsă şi zdrobită, şi acest lucru stârni o 
mare  neorânduială. Lipsa lui d'Hymbercourt, care 
deținea funcțiunile de mareşal de tabăra sau cum am 
spune astăzi quartier-meister-general, spori 
neorânduiala. Pe deasupra, se lăsă o noapte neagră, 
începând totodată să plouă cu găleata. Pământul pe care 
trebuiau să ia poziție trupele de împresurare era 

mlăştinos şi brăzdat de o mulțime de canale. E greu de 
închipuit îmbulzeala care domnea în tabăra burgunzilor; 
comandanții nu mai ştiau unde le sunt soldaţii, aceştia 
nu-şi mai găseau nici unitățile, nici ofițerii, fiecare, de la 
cel mai mare în grad şi până la cel mai mic, căuta să 
găsească un adăpost pe care voia să-l păstreze numai 
pentru sine. Cei istoviți şi răniţi, care se întorseseră din 
luptă, cereau în zadar adăpost şi hrană, iar aceia care 
nu-şi dădeau seama ce se întâmplase alergau ca să 
prade oraşul, fiind siguri că jaful era în toi. 

Când d'Ilymbercourt se întoarse, îl aştepta o sarcină 
dintre cele mai anevoioase, îngreunată încă şi mai mult 
de mustrările prinţului său, care nu-i găsea nici o scuză 
pentru faptul că fusese chemat de o datorie şi mai 
grabnică, până ce viteazul soldat începu să se mânieze 
la auzul dojenitor nedrepte ale ducelui: 

— Din ordinul vostru - spuse el - m-am dus să fac 
oarecare rânduială în avangardă; am lăsat corpul 
principal sub comanda alteței voastre şi acum când mă 
întorc nu pot să mai recunosc nici frontul, nici flancul, 
nici spatele armatei, atât de mare este învălmăşeala. 

— Semănăm cu atât mai mult unui butoi de scrumbii 
- glumi Le Glorieux - şi asta e o foarte firească 
comparaţie pentru armata flamandă. 

Gluma  bufonului îl făcu pe duce să râdă şi 
preîntâmpină poate o discuţie mai serioasă între acesta 
şi generalul său. 

După mari sforțări fu cucerită o mică Lust-haus” o 
vilă de ţară, aparținând unui orăşean bogat din Liège; 

toți cei care se găseau în ea fură alungați şi ducele se 
stabili acolo cu ofițerii lui apropiați. D'Hymbercourt şi 
Crèvecoeur postară în sfârşit în apropiere o gardă de 

aproape patruzeci de oameni de arme care aprinseră un 
foc mare cu lemnele luate de la nişte acareturi pe care le 
dărâmară în acest scop. 

La o oarecare depărtare spre stânga vilei, între ea şi 
suburbie, care, după cum am spus, se afla în fața uneia 
din porțile oraşului şi era ocupată de avangarda 
burgundă, se ridica o altă casă de plăcere, înconjurată 
de o grădină şi o curte şi având în spate două sau trei 
curți mici. Acolo îşi stabili cartierul general regele 
Franței. El nu făcea caz de mari talente militare, dar 
privea cu nepăsare primejdia, iar spiritul său ager îl 
ajuta să facă față unei asemenea situații. Ştiuse 
întotdeauna să-şi aleagă şi să se folosească de cei mai 
destoinici şi viteji ostaşi şi îşi punea în ei încrederea pe 
care o meritau. Ludovic şi oamenii din suita lui ocupară 
această a doua vilă; o parte din gărzile scoțiene se 
instalară în curte unde micile clădiri şi magaziile puteau 
să le servească drept adăpost împotriva intemperiilor; 
ceilalți ridicară bivuacuri în grădină. Restul oamenilor 
de arme francezi se stabili în împrejurimi, într-o ordine 
desăvârşită, cu posturi înaintate, pentru împrejurarea 
că ar fi trebuit să se înfrunte un atac şi pentru a da 
alarma în caz de primejdie. 

Dunois şi Crawford, ajutați de câțiva bătrâni ofițeri şi 
de soldați, printre care Le Balafré se dovedi unul dintre 
cei mai harnici, izbutiră să dărâme ziduri, să facă 
deschizături în garduri, să acopere şanţuri, stabilind 
astfel o comunicaţie uşoară între feluritele corpuri de 
tupa i asigurându- le mijloacele de a LU pi cu 1. pan 

unite la nevoie. 

În timpul acesta, regele găsi de cuviință să se ducă 
fără ceremonii la cartierul ducelui de Burgundia, pentru 
a lua cunoştinţă de planul de operaţiuni şi a afla ce 
ajutor era aşteptat din partea sa. Prezenţa lui prilejui 
ținerea unui consiliu de război, la care Carol nici nu s-ar 
fi gândit dacă n-ar fi venit regele. 

Atunci socoti Quentin că trebuia să ceară stăruitor a 
fi primit de cei doi prinți, spunând că are să le dea o 
veste de mare însemnătate. Acest lucru fu obținut fără 
prea multă stăruință şi mare fu uimirea lui Ludovic 
când îl auzi dezvăluind liniştit şi cu precizie planul lui 
Guillaume de la Marck de a dezlănţui un atac asupra 
taberei împresurătorilor cu trupe care trebuiau să 
poarte uniforma şi steagurile francezilor. Ludovic ar fi 
fost poate mult mai încântat să audă această veste de 
seamă între patru ochi; dar cum întreaga poveste fusese 
dată în vileag de față cu toți, în prezența ducelui de 
Burgundia, el nu făcu decât să spună că, „adevărată sau 
nu, o asemenea ştire era de cea mai mare însemnătate”. 

— Câtuşi de puţin! Câtuşi de puţin! rosti ducele cu 
nepăsare. Dacă ar fi existat un asemenea plan ca acel pe 
care ni-l destăinuie acest tânăr, nu mi-ar fi fost adus la 
cunoştinţă de un arcaş din garda scoțiană. 

— Oricum ar fi — răspunse Ludovic - vă rog, dragul 
meu văr, să luaţi bine act, voi şi căpitanii voştri că, 
pentru a preîntâmpina urmările neplăcute ale unui 
asemenea atac, dacă el ar fi dezlănțuit împotriva 
aşteptărilor noastre, voi ordona soldaților mei să poarte 
o brasardă albă. Dunois, să te îngrijeşti deîndată de 
acest lucru, adică - adăugă el - dacă fratele şi 
Coaozi dantul nostru îşi va da încuviințarea. 

— Nu am nimic împotrivă - răspunse ducele — dacă 
gentilomii Franței doresc să înfrunte riscul de ar fi 
porecliți după aceea cavalerii mânecii de cămaşă 
femeiască. 

— Ar fi o poreclă dreaptă şi foarte potrivită, prietene 
Carol - spuse Le Glorieux - socotind că o femeie este 
răsplata celui mai viteaz în această luptă. 

— Ai vorbit bine, înțelepciunea ta! zise Ludovic. 
Noapte bună, dragul meu văr, mă duc să-mi pun 
armura. Şi fiindcă a venit vorba, ce ar fi s-o câştig eu 
însumi pe contesă? 


— Maiestatea voastră - spuse ducele, iritat - va 
trebui să devină atunci un adevărat flamand. 
— Nu pot - răspunse Ludovic, cu un ton care 


exprima cea mai sinceră mărturisire - să fiu mai mult 
decât sunt; aş vrea doar ca scumpul meu văr să fie bine 
încredinţat de acest lucru. 

Ducele nu răspunse nimic, doar îi ură regelui noapte 
bună cu un glas ce părea nechezatul unui cal 
neîncrezător care caută să se ferească de atingerea 
stăpânului său în timp ce acesta vrea să încalece şi îl 
mângâie pentru a sta liniştit. 

— l-aş ierta bucuros toată viclenia -— îi spuse ducele 
lui Crèvecoeur după ce regele se îndepărtă - dar nu pot 
să-l iert că mă crede atât de prost să mă las îmbrobodit 
de măgulirile lui. 

În timp ce se întorcea la cartierul său, Ludovic, la 
rândul lui, îi făcea confidenţe lui Olivier le Dain. 

— Scoţianul acesta — spuse el — este un asemenea 
amestec de şiretenie şi de naivitate, încât nu ştiu ce să 
fac cu el! Pasques-dieu! Ce greşeală de neiertat să 
destăinuie planul de atac al lui de la Marck de față cu 

Carol, Crèvecoeur şi toți acei burgunzi, în loc să mi-l 
şoptească la ureche şi să-mi dea cel puţin putinţa de a 
alege între sprijinirea sau zădărnicirea lui! 

— Mai bine că lucrurile s-au întâmplat astfel, spuse 
Olivier. Printre cei care vă urmează astăzi, sunt mulți 
care ar sta în cumpănă dacă ar fi vorba să atace 
Burgundia fără a fi provocați, sau să-l sprijine pe de la 
Marck. 

— Ai dreptate, Olivier. Sunt asemenea nebuni pe 
lume, şi noi n-avem vreme acum să le liniştim cugetul 
cu o mică doză de interes personal. Trebuie să fim 
oameni cinstiți, Olivier, şi aliați credincioşi Burgundiei, 
cel puțin în noaptea asta — timpul poate are să ne dea 
prilejul unui joc mai fericit. Du-te şi dă de veste ca nici 
un om să nu-şi scoată armura şi dacă va fi nevoie, să 
tragă cu înverşunare împotriva acelora care vor striga: 
France et Saint Denis! întocmai ca şi când ar striga: iadul 
şi satana! Eu însumi am să mă culc cu armura pe mine. 
Spune-i lui Crawford să-l pună pe Quentin Durward în 
postul cel mai înaintat al liniilor noastre, aproape de 
oraş. Să tragă foloase cel dintâi din atacul pe care ni l-a 
adus la cunoştinţă; dacă va avea noroc să se descurce, 
cu atât mai bine pentru el. Şi altceva, Olivier: 
supraveghează-l îndeaproape pe Martius Galeotti şi vezi 
să rămână în urmă, într-un loc cât mai ferit cu putință — 
el este întotdeauna foarte cutezător şi, ca un nebun, ar 
dori să fie şi războinic şi filozof în acelaşi timp. 
Îngrijeşte-te de toate, Olivier, Şi acum, noapte bună. Fie 
ca Maica Domnului de Clery şi monseniorul Martin de 
Tours să ne ocrotească somnul! 

linişte adâncă domnea deasupra marii 

armate care ridicase tabără de asediu sub 

zidurile oraşului Liege. Multă vreme, strigătele 
soldaților care repetau semnalele, căutând să se strângă 
din nou în jurul steagurilor, răsunaseră ca hămăitul 
unor câini rătăciți ce-şi căutau stăpânii; dar încet-încet, 
frânți de oboseala acelei zile, soldații risipiţi se îmbulziră 
sub un adăpost sau altul, la nimereală, iar cei care nu 
găsiseră niciunul se lungiră istoviți pe pământ, la 
picioarele zidurilor, pe sub garduri şi sub orice alt 
acoperiş vremelnic, ca să aştepte acolo dimineața, o 
dimineață pe care unii dintre ei nu aveau s-o mai vadă 
niciodată. Un somn de plumb îi dobori aproape pe toți, 
în afară de aceia care vegheau înaintea caselor regelui şi 
ducelui, clătinându-se pe picioare da oboseală 

Primejdiile şi nădejdile ce-i aşteptau pentru ziua 
următoare, şi chiar gândurile de glorie pe care mulți 
dintre tinerii nobili le legau de preţioasa răsplată oferită 
aceluia care îl va răzbuna pe răposatul episcop de Liege, 
se risipiră încet-încet în cugetele copleşite de oboseală şi 
de somn. Dar cu Quentin Durward nu se întâmplă 
acelaşi lucru. Siguranța că numai el putea să-l 
recunoască pe de la Marck în încăierare, amintirea 
aceleia care îi insuflase această siguranță, şi urmarea 
fericită pe care o nădăjduia de aici, gândul că soarta îi 
hărăzise o încercare grea şi cu o ieşire, îndoielnică 
într-adevăr, dar care îi punea în faţă prilejul celei mai 
mari-biruințe, îi alungară orice dorință de somn şi îi 
dădură puteri noi pentru a înfrunta oboseala. 

Trimis, din porunca osebită a regelui, în postul cel 
mai înaintat dintre bivuacul francezilor şi oraş, ceva mai 
departe spre dreapta de suburbia despre care am vorbit, 
privea încordat spre zidurile dinaintea lui şi trăgea ager 
cu urechea pentru a prinde cel mai mic zgomot care-i 
putea vesti vreo mişcare din cetatea împresurată. Dar 
uriaşele orologii din oraş sunaseră unul după altul trei 
ceasuri după miezul nopții şi totul rămânea mai departe 
liniştit şi tăcut ca un mormânt. 

Quentin începea să creadă că atacul fusese amânat 
pentru zorii zilei, şi-şi spunea cu bucurie că atunci va fi 
destulă lumină pentru a zări semnul de ilegitimitate pus 
de-a curmezişul floarei de crin pe blazonul lui Orleans, 
când deodată i se păru că aude în oraş un murmur surd 
ca acela al zumzetului unui roi întărâtat ce se pregăteşte 
să-şi apere stupul. Trase cu urechea: zgomotul 
continua, dar atât de surd şi de puţin desluşit, încât ar 
fi e fi luat B anuru] vântului în copacii unei 

păduri îndepărtate sau poate acela al unui râuleț, 
umflat de ultimele ploi, care se vărsa în apele liniştite ale 
Meusei, lărmuind mai mult ca de obicei. Această 
îndoială îl împiedică pe Quentin să dea alarma, căci ar fi 
fost o mare greşeală să facă aşa ceva fără să chibzuiască 
bine. 

Dar când vuietul deveni şi mai deslugşit şi păru că se 
îndreaptă în acelaşi timp spre postul său ca şi spre 
suburbie, socoti de datoria lui să se strecoare în linişte 
spre micul detaşament de arcaşi, destinat să-l sprijine şi 
comandat de unchiul lui. Toţi săriră imediat în picioare 
cu cât mai puţin zgomot posibil. În mai puţin de o 
secundă, lord Crawford luă comanda detaşamentului şi, 
trimițând un arcaş pentru a da de veste regelui şi casei 
sale, se retrase împreună cu toți arcaşii la oarecare 
depărtare înapoia focurilor care fuseseră aprinse peste 
noapte, ca să nu fie trădați de lumina acestora. 
Zgomotul crescând, ce se apropia de ei din ce în ce mai 
mult, păru deodată că încetează, însă ei auziră totuşi 
desluşit tropăitul îndepărtat al unei trupe numeroase 
care se îndrepta spre suburbie. 

— Trântorii aceia de burgunzi au adormit în posturi, 
şopti Crawford. Aleargă în suburbie, Cunningham, şi 
trezeşte-i pe boii tâmpiţi. 

— În drum, ia seama spre spate, adăugă Durward; 
dacă m-am priceput vreodată să desluşesc pasul unor 
ființe vii, cred că între noi şi suburbie se află acum un 
corp mare de trupă. 

— Bine, Quentin, viteaz neasemuit, spuse Crawford. 
Tu eşti de pe acum un adevărat soldat. Atacatorii s-au 
oprit doar ca să aştepte să se apropie şi cei din urmă. Aş 
vrea să tir, cam pe nnde or fi! 


— Am să mă strecor înainte, mylord, ca să încerc să 
vă aduc o ştire. 

— Du-te, fiule; tu ai urechi agere, ochi de vultur şi 
eşti inimos, dar fii atent — n-aş vrea să te pierd pentru 
nimica toată. 

Quentin înainta cu luare-aminte ținând archebuza 
gata de tragere, pe câmpul pe care îl cercetase cu grijă 
de cu seară, până ce îşi dădu seama fără nici o urmă de 
îndoială nu numai că nu departe, între cartierul regelui 
şi suburbie se afla un corp foarte mare de trupă, dar, 
mai mult: un mic detaşament se oprise foarte aproape 
de locul pe care se afla el însuşi. Chiar îi auzi pe soldați 
vorbind încet între ei ca și când n-ar fi ştiut ce trebuiau 
să facă mai departe. În sfârşit, doi sau trei enfants 
perdu s19 din acest 
detaşament care 
înaintaseră ca cercetaşi, 
se apropiară de el nu mai 
departe cala două sulițe. 
Dându-şi seama că nu 
putea să se retragă fără a 
fi descoperit, Quentin 
strigă din răsputeri: 

— Qui vive?!0! 

La care i se răspunse 
îndată: 

— Vive Li-i-ege — c'est-ă 
dire, adăugă, dregând-o, 
acela care strigase, vive la 

Quentin trase cu archebuza - omul scoase un geamăt 
şi se prăbuşi; el însuşi, fiind ţinta descărcării 
fulgerătoare, la întâmplare, a unui număr oarecare de 
arme, ghici din licăririle care şerpuiră în neorânduială 
de-a lungul şirurilor vrăjmaşe că detaşamentul era 
foarte mare, şi el se grăbi să ajungă la postul său. 

— Ai procedat foarte bine, viteazul meu băiat! şopti 
Crawford. Şi acum, voinici, să ne retragem spre cartierul 
regelui: sunt prea mulți ca să-i înfruntăm în câmp 
deschis. 

Se strecurară cu toţii în curtea şi în grădina casei 
unde fusese cartiruit regele şi acolo găsiră totul în 
deplină rânduială pentru luptă, iar pe rege gata să 
încalece. 

— Unde vă duceţi, sire? îl întrebă Crawford. Aici, 
împreună cu oamenii maiestății voastre, sunteţi mai în 
siguranţă ca oriunde. 

— Nu, răspunse Ludovic. Trebuie să mă duc de 
îndată la duce. E bine să fie convinşi de buna noastră 
credință în acest moment critic; altfel se vor năpusti în 
acelaşi timp pe noi şi cei din Liege şi burgunzii. Şi, 
sărind în şa, îi ordonă lui Dunois să ia comanda trupelor 
franceze dinafara casei, şi lui Crawford să apere cu 
arcaşii şi cu alte gărzi casa şi curțile acesteia. Porunci să 
se aducă două tunuri de câmp şi tot atâtea falconete 
care fuseseră lăsate la aproape o jumătate de milă în 
urmă şi în acelaşi timp îi îndemnă să reziste bine pe 
poziții fără a încerca în nici un caz să înainteze, orice 

izbândă ar putea obține; după ce împărți aceste ordine, 
regele dădu pinteni calului şi plecă urmat de o mică 
escortă la cartierul ducelui. 

Răgazul care îngădui ca aceste hotărâri să poată fi 
aduse la îndeplinire se datora unei întâmplări fericite: 
Quentin îl ucisese chiar pe stăpânul acelei case, care era 
călăuza coloanei ce trebuia s-o atace; fără această 
întârziere, atacul ar fi putut foarte bine să izbutească. 

Din ordinul regelui, Durward îl urmă la duce. Ei îl 
găsiră pe acesta turbat de mânie, ceea ce aproape că îl 
împiedica să-şi îndeplinească îndatoririle de comandant, 
lucru mai necesar ca oricând căci, în afară de larma 
unei lupte îndârjite care se dezlănțuise în suburbie, la 
aripa stângă a armatei, în afară de atacul nu mai puţin 
năvalnic din centru - asupra cartierului regelui - o a 
treia coloană de luptători din Liege, şi mai numeroasă 
decât celelalte două, care ieşise printr-o spărtură mai 
îndepărtată a zidului, înaintase pe cărări, prin vii şi pe 
drumuri lăturalnice, căzând asupra aripei drepte a 
burgunzilor înspăimântați de strigătele înverşunate: Vive 
la France! Denis Monjoie! care se amestecau cu altele: 
Liege! şi Rouge Sanglier! Temându-se că sunt trădaţi de 
aliații lor francezi, burgunzii nu opuneau decât o 
rezistentă slabă şi răzleață, în timp ce ducele, 
spumegând de mânie, jurându-se, blestemându-şi 
suzeranul şi tot ce era în legătură cu el, striga să se 
tragă fără alegere asupra tuturor francezilor, negri sau 
albi, făcând aluzie la brasardele pe care soldaţii regelui 
trebuiau să le poarte ca semn de recunoaştere. 

Sosirea regelui, urmat numai de Quentin, de Balafre 
şi de un pâlc de arcaşi, statornici din nou încrederea 
dinee T Franța şi iei Da eu Crevecoeur 

şi alți comandanți burgunzi, ale căror nume erau pe 
vremea aceea fala țării lor şi spaima duşmanilor în 
luptă, se năpustiră cu devotament în încăierare. În timp 
ce unii dintre comandanți se grăbeau să aducă la fața 
locului cât mai multe trupe dinafară, asupra cărora nu 
se întinsese panica, alții se aruncară ei înşişi în luptă, 
reînsuflețind moralul luptătorilor. Ducele însuşi ieşi în 
primele rânduri, răcnind, tăind şi spintecând ca un 
ostaş de rând. Văzând această privelişte, burgunzii îşi 
refăcură rândurile încet-încet şi provocară pierderi grele 
atacatorilor cu tunurile lor. Comportarea lui Ludovic, pe 
de altă parte, era aceea a unui conducător calm, 
chibzuit, ager, care nu fuge de primejdie, dar nici n-o 
caută. El dădu dovadă de atâta iscusință şi sânge rece 
că înşişi fruntaşii burgunzi îi executau ordinele fără 
şovăire. 

Curând, lupta ajunse în culmea înverşunării şi a 
grozăviei. La aripa stângă, după o încăierare crâncenă, 
casele din suburbie se aprinseră; dar focul uriaş, 
înspăimântător, nu împiedica lupta printre dărâmăturile 
cuprinse de flăcări. În centru, trupele franceze, deşi 
presate de forțe puternice, întrețineau un foc viu şi 
statornic, încât mica vilă, înconjurată de  licăriri 
fulgerătoare, părea încununată cu aureola martirilor. La 
dreapta, lupta se dădea cu sorți schimbători, pe măsură 
ce soseau întăriri din oraş, sau din rezervele 
burgunzilor... Se bătură astfel pe viață şi pe moarte timp 
de trei ceasuri, până ce la răsărit se iviră cele dintâi raze 
ale soarelui atât de dorite de asediatori. Între timp, 
sforțările duşmanului la aripa dreaptă şi în centru 
păreau să slăbească, iar dinspre Lust-haus se auziră 
mai multe bubuituri de tun. 

— Binecuvântată fie Sfânta Fecioară! strigă regele 
îndată ce auzi aceste bubuituri; tunurile de câmp şi 
falconetele au ajuns acolo; casa nu mai e în pericol. 
Apoi, întorcându-se spre Quentin şi spre Balafre 
adăugă: Duceţi-vă şi spuneţi-i lui Dunois să înainteze 
spre dreapta, între Lust-haus şi oraş, dar cât mai 
aproape cu putinţă de acesta, cu toți oamenii de arme, 
în afară de aceia pe care trebuie să-i lase să apere casa 
şi să împiedice sosirea întăririlor pentru aceşti 
încăpățânațţi din Liege. 

Unchiul şi nepotul ajunseră în galop la Dunois şi la 
Crawford care, obosiţi de lupta în apărare, primiră cu 
bucurie ordinul de a trece la atac. În fruntea unui 
detaşament de aproape două sute de bravi gentilomi 
francezi, în afară de scutieri şi de cea mai mare parte a 
arcaşilor din gardă, străbătură câmpul de luptă, călcând 
în picioare răniții şi căzură asupra aripei corpului 
principal al luptătorilor din Liege, care loviseră atât de 
greu aripa dreaptă a burgunzilor. Lumina sporită tot mai 
mult le dădu putinţa să vadă că din oraş ieşeau noi 
întăriri ale vrăjmaşului, fie pentru a dezlănţui lupta din 
partea aceea, fie pentru a sprijini trupele încleştate de 
mai înainte. 

— Pe Dumnezeul meu! - strigă bătrânul Crawford 
întorcându-se spre Dunois - dacă n-aş fi sigur că 
senioria ta te afli pe cal, lângă mine, aş zice că eşti acela 
de colo din mijlocul acestor burghezi, acestor briganzi, 
care-i pune în rânduială cu bastonul de comandant; 
numai că, dacă ai fi domnia ta acela, ai arăta mai gras 
ca de obicei. Nu cumva acest comandant în armură e 

fantoma domniei tale, vreun alter ego, aşa cum 
cred pt le flamanzi? 

— Fantoma mea? exclamă Dunois. Nu ştiu ce voiți să 
spuneţi, dar ticălosul care poartă culorile mele la 
penajul coifului şi pe platoşă va fi curând pedepsit 
pentru această insolentă. 

— În numelea tot ce-i mai nobil pe lume, 
monseniore -strigă Quentin — îngăduiți să mă răzbun eu 
pe el! 

— Nu mai spune, tinere! răspunse Dunois. 
Într-adevăr e o cerere modestă. Nu! Aceste lucruri nu 
admit înlocuitori. Şi, întorcându-se în şa, strigă 
răsunător spre cei din jurul lui: gentilomi ai Franței, 
alinierea, lăncile în cumpănire! Să deschidem drum 
razelor soarelui-răsare printre batalioanele acestor porci 
din Liège şi ale acestor mistreți din Ardennes, care fac o 
mascaradă din vechile noastre blazoane. 

Toți cavalerii răspunseră asurzitor: 

„Dunois! Dunois! Trăiască viteazul Bastard! Orléans! 
Înainte!” şi, în frunte cu comandantul lor, se năpustiră 
în galop la şarjă. Vrăjmaşul pe care-l atacau nu dădu 
înapoi. Era un corp numeros, alcătuit în întregime din 
pedestrime, în afară de câțiva ofițeri călări. Oamenii din 
rândul întâi se lăsaseră într-un genunchi şi înfipseseră 
cozile lăncilor în pământ la picioarele lor, în timp ce al 
doilea rând se apleca pentru ca al treilea să întindă 
lăncile pe deasupra. Înfruntau astfel şarja vijelioasă a 
cavalerilor, precum îşi înfruntă ariciul duşmanii. Puţini 
dintre cavaleri izbutiră să-şi croiască drum prin acest 
arici de fier şi printre ei se afla şi Dunois. Dând pinteni 
calului, îl îndemnă să facă un salt de peste 
douăsprezece picioare şi, căzând în mijlocul falangei, se 
repezi înainte spre ţinta urii sale. Dar nu fu puţin uimit 
când il văzu pe Sera piane cot la cot cu | el în 

acelaşi rând. Tinerețea, vitejia îndârjită, hotărârea de a 
învinge sau a muri îl susținuseră pe tânărul scoțian în 
rând cu cel mai viteaz cavaler din Europa, căci aceasta 
era pe acele vremuri faima lui Dunois, faimă 
bine-meritată. 

Lăncile lor se rupseră curând, dar lanzknechtii nu 
putură să reziste loviturilor date cu paloşele lungi şi 
grele, în timp ce caii şi cavalerii, în armuri de oțel din 
cap până în picioare, se sinchiseau prea puţin de 
sulițele vrăjmaşilor. Dunois şi Durward luptau din 
răsputeri ca să ajungă până în locul în care uzurpatorul 
blazonului casei de Orleans își făcea datoria ca un 
priceput şi viteaz comandant, când deodată, zărind în 
alt punct al încăierării capul de mistreț cu colți - pe 
care-l purta de obicei Guillaume de la Marck, Dunois îi 
strigă lui Quentin: 

— Eşti demn să răzbuni ofensa adusă armelor casei 
de Orleans! Îţi las ţie sarcina aceasta. Balafre, dă ajutor 
nepotului dumitale; nimeni să nu îndrăznească însă a-i 
disputa lui Dunois vânarea Mistreţului. 

E lesne de înțeles cu câtă bucurie primi Durward 
această sarcină. Amândoi se străduiau să-şi croiască 
drum spre ţinta pe care voiau s-o atingă, urmaţi şi 
sprijiniți de cei care putuseră să tină pasul cu ei. 

Dar, în clipa aceea, coloana pe care de la Marck îşi 
propusese s-o sprijine, când fusese oprit de şarja lui 
Dunois, pierdu toate avantajele pe care le câştigase în 
timpul nopții, pe când burgunzii, îndată ce se lumină de 
ziuă, începură să-şi dovedească calitățile care ţineau de 
o disciplină mai bună. Gloata celor din Liege fu silită să 

se retragă şi apoi s-o ia la fugă şi cum cei care fugeau 
dadeau poate liniile pelor ea în inta cu oamenii 

de arme francezi, se stârni curând un vălmăşag de 
luptători, de fugari şi urmăritori, care se rostogolea ca 
un tăvălug spre zidurile oraşului, şi în sfârşit dădu 
buzna prin spărturile largi, neapărate, prin care ieşiseră 
cei din Liege. 

Quentin făcu încercări supraomeneşti ca să-l ajungă 
pe acela pe care îl urmărea cu înverşunare fără a-l 
pierde din vedere nici o clipă şi care prin strigătele şi 
pilda lui se căznea să reînsuflețească lupta în fruntea 
unei trupe alese de lanzknechti. Le Balafre şi mai mulți 
dintre camarazii lui, ţinându-se după Quentin, priveau 
cu uimire vitejia neobişnuită pe care o dovedea un 
luptător atât de tânăr. La marginea unei spărturi a 
zidurilor, de la Marck - căci el era - izbuti să-i oprească 
o clipă pe ai săi şi să-i respingă pe unii dintre 
urmăritorii care o luaseră înaintea celorlalți. Învârtind în 
mâini o ghioagă de fier, dădea grămadă tot ce atingea, şi 
era atât de plin de sânge, că pe platoşa lui abia se mai 
putea desluşii blazonul a cărui vedere îl aprinsese atât 
pe Dunois. 

Quentin putu atunci să-l ajungă mai uşor, căci 
poziția prielnică pe care o avea pe zidul dărâmat şi 
întrebuințarea pe care o dădea înspăimântătoarei sale 
ghioage îi îndemna pe mulţi dintre asaltatori să caute un 
punct de atac mai puţin periculos decât acela ocupat de 
un apărător atât de înverşunat. Quentin, însă, care ştia 
mult mai bine câtă însemnătate avea izbânda asupra 
acestui vrăjmaş năprasnic, sări de pe cal la picioarele 
zidului, părăsind nobilul animal pe care i-l dăruise 
ducele de Orleans, şi se aruncă în vălmăşag pentru a 
sări peste dărâmături şi a-şi încrucişa sabia cu Mistreţul 
din ac urles, Ca si catid i-ar fi E Anda, acesta se 

întoarse spre el cu ghioaga ridicată şi era tocmai gata să 
se încaiere când un ramăt asurzitor în care se 
contopeau strigăte de biruință, de groază şi de desperare 
dădu de ştire că împresurătorii intraseră în oraş prin 
altă parte, amenințând să cadă în spatele apărătorilor 
zidului. Atunci, sunând din corn şi chemând în jurul lui 
pe cei din urmă tovarăşi ai soartei sale deznădăjduite, la 
auzul acelei larme înfricoşătoare, de la Marck sări de pe 
zid şi încercă să se retragă spre acea parte a oraşului pe 
unde mai putea să scape, fugind dincolo de Meusa. 
Oamenii lui care-l urmau îndeaproape alcătuiau un 
detaşament compact şi bine disciplinat. Aceşti războinici 
care nu-i cruțaseră niciodată pe duşmanii lor învinşi, 
erau acum hotărâți să nu ceară cruțare. În acel ceas 
cumplit, ei se retrăgeau în cea mai deplină rânduială 
ocupând toată lărgimea străzii, prin care se dădeau încet 
înapoi făcând față când şi când urmăritorilor şi izbutind 
atât de bine să-i tină la respect, încât mulți dintre 
aceştia începură să se îndeletnicească cu lucruri mai 
puțin primejdioase, dând buzna în case pentru pradă. 
Ar fi fost deci cu putinţă ca de la Marck să scape apărat 
de deghizarea care-l ascundea de aceia cărora moartea 
lui le făgăduia onoarea şi gloria, dacă Quentin, Le 
Balafre şi unii din camarazii lor nu l-ar fi urmărit cu 
îndârjire. De fiecare dată când lanzknechtii se opreau, 
între ei şi arcaşi se încleşta o luptă aprigă şi în fiecare 
din aceste mêlées, Quentin nu-l căuta decât pe de la 
Marck, care se grăbea să se retragă ferindu-se cu 
încăpățânare de orice încăierare personală, învălmăşeala 
era generală; pretutindeni tipetele femeilor, strigătele 
locuitorilor înspăimântați, căzuți pradă tuturor 
cruzimilor soldaților dezlănțuiți, răsunau în er Oz; î07 a şi 

ascuțite ca glasul durerii şi al deznădejdii în mijlocul 
răcnetelor şi al vacarmului luptei, luându-se la întrecere 
cu acela al furiei şi al violenţei, căutând care de care să 
se audă mai departe şi mai tare. 

De la Marck se retrăgea mai departe prin acea 
privelişte infernală, şi tocmai trecuse de uşa unei mici 
capele deosebit de venerată când strigătele: France, 
France! Bourgogne! Bourgogne!!9% îi dădură de veste că o 
parte a asaltatorilor ajunsese la celălalt capăt al 
străduței pe care se găsea el, tăindu-i retragerea. 

— Konrad - strigă el unuia dintre ai săi — ia toți 
oamenii cu tine. Alungă-i pe ticăloşii dimprejur şi, dacă 
poţi, croieşte-ți drum... cu mine s-a isprăvit. Sunt destul 
de voinic încă, acum când mi-a bătut ceasul, să trimit în 
iad înaintea mea pe câțiva din aceşti scoțieni pribegi. 

Locotenentul lui se supuse şi, în fruntea 
lanzknechţilor care mai rămăseseră în viață, o luă la 
goană spre capătul străzii pentru a se năpusti asupra 
burgunzilor şi a-şi croi drum printre ei. Şase oameni 
dintre cei mai viteji luptători ai lui de la Marck rămaseră 
cu stăpânul lor pentru a-i împărtăşi soarta şi-i 
înfruntară pe arcaşi, care nu erau mult mai numeroşi. 

— Sanglier, Sanglier! Hola! Gentilomi ai Scoției — 
strigă nelegiuitul dar îndrăznețul de la Marck, 
scuturându-şi ghioaga - cine râvneşte o coroană de 
conte, cine vrea să se lupte cu Mistreţul din Ardennes?! 
Dumneata, tinere, mi se pare că o doreşti; trebuie s-o 
câştigi însă înainte de a o purta. 

Quentin nu auzi bine cuvintele prin viziera coifului 


LOS Franța! Franța! poreundia Pugni (în limba Toaca, (n. t.) 

lui de la Marck, dar el nu putu să se înşele asupra 
mişcării care le însoți, căci abia avu timp să strige 
unchiului său şi camarazilor să se dea înapoi dacă erau 
gentlemani, că de la Marck se şi repezi la el ca un tigru, 
învârtindu-şi ghioaga şi făcându-şi vânt pentru a-l izbi 
năprasnic. Durward însă, tot atât de sprinten în mişcări 
pe cât era de ager în priviri, sări într-o parte şi scăpă de 
lovitura care ar fi putut să-i fie fatală dacă l-ar fi nimerit. 

Apoi se încolțiră ca 
lupul şi câinele 
ciobănesc. Camarazii lor 
rămăseseră de fiecare 
parte, privind lupta, căci 
Balafre  strigase din 
răsputeri să-i lase să se 
bată singuri, adăugind 
că „dacă adversarul ar fi 
un ticălos ca Wallace, el 
tot nu s-ar teme câtuşi 
de puţin pentru nepotul 
lui!” 

Încrederea 
încercatului soldat nu fu 
înşelată. Loviturile 
desperate ale brigandului cădeau ca un ciocan pe 
nicovală, dar mişcările sprintene şi iscusite cu care 
mânuia sabia tânărul arcaş îl fereau de loviturile pe care 
le dădea înapoi cu vârful armei sale mai puţin 
zgomotoase dar mai primejdioase; şi el izbea atât de des 
şi de bine, încât puterea năprasnică a vrăjmaşului său 
prinse să facă loc oboselii, în timp ce pe pământ, sub el, 
începu să se strângă o baltă de sânge. Totuşi, susținut 

de curaj şi de furie, Mistrețul Sălbatic din Ardennes 
lupta mereu cu aceeaşi îndârjire, iar izbânda lui Quentin 
părea îndoielnică şi îndepărtată, când deodată glasul 
unei femei care îi striga numele răsună înapoia lui: 

— Ajutor! Ajutor! În numele Sfintei Fecioare! 

Durward întoarse capul şi dintr-o singură privire o 
recunoscu pe Gertrude Pavillon. Cu mantila smulsă de 
pe umeri, era târâtă de un soldat francez care, împreună 
cu alții, pătrunsese în capelă, unde femeile îngrozite 
căutaseră refugiu, şi o luase ca pradă. 

— Aşteaptă-mă o clipă, îi strigă Quentin lui dela 
Marck şi alergă spre binefăcătoarea sa ca s-o scape 
dintr-o situaţie a cărei primejdie o ghicea uşor. 

— Nu aştept după pofta nimănui - răspunse dela 
Marck, învârtindu-şi ghioaga şi începând să dea înapoi — 
bucuros fără îndoială că scăpase de un adversar atât de 
primejdios. 

— Cu voia domniei tale o să aştepţi totuşi după pofta 
mea, strigă Balafre. N-am să îngădui ca treaba începută 
atât de frumos de nepotul meu să rămână baltă. 
Spunând aceste cuvinte, se năpusti asupra lui de la 
Marck, atacându-l cu paloşul lui greu. 

În timpul acesta, Quentin îşi dădu seama că salvarea 
Gertrudei era o sarcină mult prea grea ca s-o poată 
isprăvi într-o clipă, aşa cum prevăzuse. Sprijinit de 
camarazii lui, răpitorul nu voi să renunțe la prada lui, 
şi, în timp ce Durward, ajutat de unul sau doi din 
compatrioții săi, încerca să-l înduplece, pierdu prilejul 
pe care soarta i-l dăruise cu atâta mărinimie, şi fericirea 
îi lunecă din mână. Când îşi scăpă în sfârşit 
ocrotitoarea, strada era pustie. Uitând ce primejdii o 
ap pe companions lui dacă ar fi lăsat- O „fără 

apărare, tocmai voia să se repeadă pe urmele Mistrețului 
din Ardennes ca prepelicarul după cerb, când Gertrude, 
agățându-se de el cu desperare, strigă: 

— Pe cinstea mamei dumneavoastră, nu mă lăsați 
aici singură! Dacă sunteți un gentilom, însoțiți-mă până 
la casa tatălui meu, care v-a adăpostit odată pe 
dumneavoastră şi pe doamna Isabelle! În numele ei, nu 
mă părăsiți! 

Apelul acesta era îngrozitor, dar nu putea fi respins; 
luându-şi rămas bun în sine, cu o negrăită amărăciune, 
de la toate speranţele lui de fericire care îl susținuseră în 
acea noapte sângeroasă şi la un moment dat păruseră 
pe punctul de a se înfăptui, Quentin, ca un duh lipsit de 
voință, care se supune unui talisman căruia nu-i poate 
rezista, o aduse pe Gertrude la tatăl ei, unde sosi la timp 
pentru a-l apăra pe sindic şi casa lui împotriva furiei 
unor soldați dezlănțuiți. 

Între timp regele şi ducele Burgundiei intrau călări în 
oraş printr-una din spărturile zidului, echipați şi unul şi 
altul în armuri din cap până în picioare. Carol, plin de 
sânge de la panaş până în tălpi, dădu pinteni calului cu 
mânie şi sări prin spărtură, în timp ce Ludovic păşi prin 
ea cu măreţia unui pontif care merge în fruntea unei 
procesiunii. Ei trimiseră imediat ordine în toate părțile 
pentru a opri prădarea oraşului care era în toi şi pentru 
a aduna trupele risipite; apoi se duseră amândoi la 
catedrală, atât pentru a apăra un mare număr de 
locuitori de vază care se refugiaseră acolo, cât şi pentru 
a ține un consiliu militar după oficierea unui te-deum 
solemn. 

Umblând ca şi ceilalți ofițeri de acelaşi rang ca să-şi 
adune soldaţii de sub ordinele lui, lord Crawford se 
întâlni la una din răscrucile străzilor care duceau spre 
Meusa, cu Balafre, care se îndrepta liniştit spre râu, 
ținând în mână de părul însângerat un cap de om, cu 
aceeaşi nepăsare cu care-şi poartă vânătorul tolba.. 

— Hei Ludovic, Ludovic - îi strigă comandantul lui 
ce-i cu capul acela?! 

—E o mică treabă 
făcută pe jumătate de 
nepotul meu, la care i-am 
dat o mână de ajutor, 
răspunse Balafre. Vlăjganul 
acesta pe care l-am trimis 
pe lumea cealaltă m-a rugat 
să-i arunc capul în Meusa. 
Oamenii au gânduri ciudate 
atunci când li se apropie 
ceasul, dar ceasul acesta se 
apropie pentru fiecare 
dintre noi. 

— Şi vrei să arunci 
capul acesta în Meusa? 
întrebă Crawford, privind 
cu tot mai multă atenţie hâdul trofeu al morții. 

— Fireşte, răspunse Ludovic. Dacă-i refuzi unui om 
pe moarte ultima dorinţă, s-ar putea să fii urmărit de 
strigoiul lui, şi eu vreau să dorm liniştit. 

— Ar trebui să nu pierzi prilejul de a-i vedea spiritul — 
răspunse Crawford - căci, pe sufletul meu, acest cap 
mort are un preț mult mai mare decât îți poți închipui. 
Vino cu mine — nici un cuvânt mai mult. Vino cu mine. 

— De altminteri - zise Le Balafre - nu i-am făgăduit 
nimic, căci, la drept vorbind, îi tăiasem capul înainte ca 
limba lui să fi isprăvit ce avea de spus. Şi-apoi, nu m-am 
temut de el cât a fost viu, şi, pe sfântul Martin de Tours, 
n-o să mă tem nici acum când e mort. Oricum, prietenul 
meu Boniface, un călugăr şugubăț de la Saint-Martin, o 
să-mi dea o sticluță cu aghiasmă. 


După ce se oficie te-deum-ul solemn în catedrala din 
Liege şi se restabili oarecum ordinea în oraşul 
înspăimântat, Ludovic şi Carol, înconjurați de pairii lor, 
se declarară dispuşi să asculte cererile acelora care se 
distinseseră în timpul luptei. În primul rând, fură 
chemaţi aceia care ar fi putut să dobândească drepturi 
asupra comitatului de Croye şi asupra frumoasei 
contese, dar, spre dezamăgirea mai multor pretendenți 
care crezuseră că-şi asiguraseră răsplata făgăduită, 
drepturile lor părură îndoielnice, iar nesfârşitele lor 
pretenţii învăluite în mister. Crèvecoeur înfățişă o piele 
de mistreţ, asemănătoare aceleia pe care obişnuia s-o 
poarte de la Marck, Dunois prezentă o platoşe strivită, 
cu blazonul lui. Alţii îşi atribuiau şi ei gloria de a-l fi 
răpus pe  ucigaşul episcopului, aducând dovezi 
asemănătoare. Preţioasa răsplată făgăduită celui care 
avea să-l învingă pe de la Marck atrăsese lovituri asupra 
tuturor acelora care păruseră într-un fel sau altul că ar 
fi fost acesta. 

Pretendenţii  vociferau şi  protestau, iar Carol, 
regretând în sinea lui făgăduinţa nesăbuită care pusese 
astfel la mezat mâna şi averea frumoasei sale vasale, 
nădăjduia să poată găsi mijloacele de a scăpa de toate 
aceste cereri care se antau când Crawford işi făcu 

loc în față, trăgându-l după el pe Balafre, care înainta cu 
aerul sfios şi stânjenit al unui dulău târât de zgardă de 
stăpânul lui. 

— La o parte cu toate pieile, copitele şi tinicheaua 
asta vopsită! strigă bătrânul lord scoţian. Numai acela a 
ucis mistrețul care poate să-i arate, colții! 

Vorbind astfel, aruncă la pământ capul însângerat al 
lui de la Marck, uşor de recunoscut, prin ciudata 
conformaţie a maxilarelor şi prin asemănarea lor cu 
acelea ale fiarei al cărei nume îl purta; niciunul dintre 
cei care-l văzuseră viu nu putea să nu-l recunoască 
mort. 

— Crawford - începu Ludovic în timp ce Carol tăcea 
surprins şi înciudat - sper că răsplata a fost câştigată de 
unul din credincioşii mei scoțieni, nu? 

— Da, sire, de Ludovic Lesly, căruia noi îi spunem Le 
Balafre, răspunse bătrânul soldat. 

— Este nobil? întrebă ducele. Are sânge de gentilom? 
Altminteri făgăduiala noastră cade. 

— Lesly este un lemn prea puţin cioplit - răspunse 
Crawford, privind făptura înaltă, stângace, stânjenită a 
arcaşului, dar dau chezăşie că el este de spiță bună - o 
ramură din copacul casei of Rothes, deopotrivă cu cele 
din Franța şi din Burgundia, încă de pe vremea când i 
s-a spus întemeietorului său: 

— Deci nu mai avem nici o altă scăpare, zise ducele. 
Cea mai frumoasă, cea mai bogată moştenitoare din 
Burgundia trebuie să fie soția unui asemenea mercenar 
grosolan, sau să se închidă într-o mănăstire până la 
sfârşitul zilelor sale, ea, singura fiică a credinciosului 
nostru Reinold de Croye! Am fost prea necugetat! 

Un nor întunecat se întinse pe fruntea lui, spre 
uimirea pairilor săi, care rareori îl văzuseră arătând cea 
mai mică părere de rău o dată ce luase o hotărâre. 

— O clipă - zise lord Crawford - nenorocirea este mai 
mică decât presupune graţia voastră. Binevoiţi numai să 
ascultați ce are să spună acest soldat. Hai, vorbeşte, 
omule, că acum dă ciuma în tine, adăugă el încet către 
Balafre. 

Dar războinicul necioplit, deşi ştia destul de bine să 
vorbească înaintea regelui Ludovic, eu a cărui 
familiaritate se obişnuise, nu fu de loc în stare să-şi 
arate hotărârea înaintea unei adunări atât de strălucite 
ca aceea în fata căreia se afla. El îşi întoarse trupul pe 
jumătate spre cei doi prinți, începu să râdă aspru şi 
supărător, se strâmbă groaznic de două sau de trei ori şi 
nu putu să rostească decât aceste cuvinte: „Saunders 
Sauplejaw”, după care se opri şi rămase mut. 

— Cu îngăduința maiestății voastre şi a grației 
voastre - spuse Crawford - voi vorbi eu pentru 
compatriotul şi vechiul meu camarad. Vă voi spune că 
un ghicitor i-a prezis în ţara lui că averea casei sale va fi 
sporită printr-o căsătorie. Dar cum, ca şi mine, nu pune 
mare preț pe însurătoare, simțindu-se mai bine în 
cârciumă decât în buduarul unei doamne, pe scurt, 
întrucât el are oarecare gusturi şi deprinderi ale 

cazarmei care fac ca măreţia persoanei sale să nu facă 
altceva decât să-l stânjenească, mi-a ascultat sfatul şi-şi 
cedează drepturile câştigate prin faptul că a avut 
norocul de a-l ucide pe Guillaume de la Marck, aceluia 
care-l adusese pe Mistreţul Sălbatic aproape de pieire, 
adică nepotului său, fiul surorii sale. 

— Dau chezăşie pentru zelul în serviciu şi pentru 
înțelepciunea acestui tânăr, spuse regele Ludovic, 
încântat că soarta răsplătea atât de frumos pe un tânăr 
asupra căruia avea o oarecare autoritate. Fără agerimea 
şi veghea lui, am fi fost pierduţi. El ne-a înştiinţat 
despre atacul din noaptea trecută. 

— Atunci - spuse Carol — regret că m-am îndoit de 
vorbele lui. 

— Şi eu pot să dau mărturie asupra vitejiei sale ca 
om de arme, spuse Dunois. 

— O clipă — interveni Crèvecoeur - deşi unchiul lui 
face parte din mica nobleţe scoțiană, acest lucru nu 
dovedeşte că nepotul e de sânge nobil. 

— Este din casa Durward - răspunse Crawford — şi 
coboară din Allan Durward, care a fost mare vistiernic al 
Scoției. 

— Ei, dacă-i vorba de tânărul Durward - spuse 
Crèvecoeur - nu mai am nimic de zis: soarta vorbeşte 
prea vădit în favoarea lui pentru ca eu să mai lupt cu 
această zeiță capricioasă. Dar e ciudat cât de uimitor se 
sprijină unul pe altul aceşti scoțieni, de la lord până la 
ultimul călăreț. 

— Scoțienii stau umăr la umăr, răspunse lord 
Crawford, râzând de mirarea mândrului burgund. 

— Mai avem de cercetat - spuse Carol gânditor — 
dacă simțămintele frumoasei contese sunt favorabile 

acestui tânăr aventuros. 

— Pe sfânta liturghie - exclamă Crèvecoeur — în ceea 
ce mă priveşte am mai multe motive decât trebuie ca să 
cred că grația voastră o va găsi de data asta mult mai 
ascultătoare decât în trecut. Dar de ce oare m-ar supăra 
fericirea acestui tânăr? La urma urmei mintea, dârzenia 
şi vitejia l-au făcut să cucerească BOGĂȚIA, RANGUL şi 
FRUMUSEȚEA! 

